
Padėka 


Pasakos atsirado daugelio Žmonių pastangomis. Rašyti šią 
knygą taip pat padėjo daugelis, visų pirma - vaikai, kurių reak- 
cijas stebėdamas atkreipiau dėmesį, kokios svarbios jų gyve- 
nime yra pasakos. O psichoanalizė leido man suvokti gilesnę 
pasakų prasmę. Stebuklingą pasakų pasaulį man atvėrė mo- 
tina - jei nejos įtaka, šios knygos nebūčiau parašęs. Rašydamas 
gavau naudingų patarimų iš draugų, ir jie mano kūriniu gera- 
noriškai domėjosi. Už patarimus esu dėkingas Marjorie ir Alui 
Flarsheimams, Frances Gitelson, Elizabeth Goldner, Robertui 
Gottliebui, Joyce Jack, Paului Krameriui, Ruth Marguis, Jacgui 
Sanders, Linneai Vaccai ir daugeliui kitų. 

Rankraštį redagavo Joyce Jack. Knyga nebūtų buvusi tokia, 
kokia yra, jei ne jos kantrybė, pastangos ir ypatinga atida. Man 
pasisekė, kad radau Robertą Gottliebą, kuris, kaip reta leidėjui, 
ne tik buvo itin nuovokus ir savo supratingumu padrąsindavo, 
bet ir turėjo sveiką kritišką požiūrį. Dėl to jis - geriausias galu- 
tinio etapo redaktorius, kokio tik rašytojas gali norėti. 

Galiausiai, ir tai ne mažiau svarbu, norėčiau padėkoti už 
dosnią Spencerio fondo paramą, be kurios šios knygos ne- 
būčiau galėjęs parašyti. Esu labai dėkingas fondo prezidentui 
H. Thomui Jamesui, geranoriškai, supratingai ir draugiškai rė- 
musiam Mano sumanymą. 


ĮŽANGA 
Prasmės siekis 


Jei norime ne tiesiog gyventi šia diena, o iš tikrųjų suvokti savo 
egzistenciją, mums labiausiai reikia, nors ir sunkiausia, savo 
gyvenime rasti prasmę. Kaip žinoma, daug žmonių neteko 
noro gyventi ir liovėsi stengtis, nes šios prasmės jiems rasti 
nepavyko. Gyvenimo prasmės supratimas nėra įgaunamas 
staiga, sulaukus tam tikro amžiaus, net kai žmogus, žiūrint pa- 
gal nugyventą laiką, yra pasiekęs brandą. Priešingai, tvirtai su- 
vokti, kokia galėtų ar turėtų būti tavo gyvenimo prasmė, ir yra 
pasiekti psichologinę brandą. O ji pasiekiama kaip galutinis il- 
galaikės raidos rezultatas: kiekviename gyvenimo laikotarpyje 
siekiame to truputėlio prasmės, kuris atitiktų tuometį mūsų 
dvasios ir proto raidos tarpsnį, - ir privalome rasti. 

Kitaip nei antikiniame mite, išmintis nepasirodo staiga ir 
visiškai susiformavusi kaip Atėnė iš Dzeuso galvos. Ji kaupia- 
ma žingsnis po žingsnio, nuo pačios iracionaliausios užuo- 
mazgos. Tik suaugęs žmogus, remdamasis tuo, ką patyrė, gali 
sau pagrįstai atsakyti į klausimą, kokią prasmę turi jo gyve- 
nimas šiame pasaulyje. Deja, labai daug tėvų nori, kad vaikų 
dvasinis gyvenimas būtų toks kaip jų, - tarsi brandus savęs ir 

pasaulio supratimas bei gyvenimo prasmės nuovoka neturėtų 
lavėti taip pat pamažu kaip mūsų kūnas ir dvasia. 

Šiandien, kaip ir ankstesniais laikais, ugdant vaiką svarbiau- 
sia ir kartu sunkiausia užduotis yra padėti jam gyvenime rasti 
prasmę. Vaikas ją gali rasti tik žengęs daugelį raidos žingsnių. 
Raidos procese vaikas turi žingsnis po žingsnio mokytis vis 
geriau save suprasti. Tada jis pradeda geriau suprasti kitus, o 
ilgainiui gali užmegzti su jais ryšius, teikiančius pasitenkinimą 
ir prasmės pojūtį ir jam, ir jiems. 

Kad žmogus rastų giliau glūdinčią prasmę, jis turi išmok- 
ti įveikti varžančias į save sutelkto gyvenimo ribas ir patikėti, 
kad daug duos gyvenimui - jei ne dabar, tai kada nors vėliau. 
Ši nuostata būtina, kad žmogus būtų patenkintas savimi ir sa- 
vo veikla. Kad nebūtų lemties užgaidų valioje, jis turi kaupti 
vidinius išteklius, padedančius emocijoms, vaizduotei ir pro- 
tui vienam kitą palaikyti ir stiprinti. Teigiami jausmai suteikia 
mums jėgų proto galioms lavinti; tik į ateitį sudėtos viltys gali 
palaikyti mus, kai tenka patirti neišvengiamų negandų. 

Mano, kaip smarkiai sutrikusios pusiausvyros vaikų peda- 
gogo ir terapeuto, pagrindinė užduotis buvo grąžinti jų gyve- 
nimui prasmę. Dirbdamas šį darbą, aiškiai supratau, kad jei 
vaikai būtų auginami siekiant, jog gyvenimas jiems būtų pras- 
mingas, ypatingos pagalbos nereikėtų. Man kilo klausimas: 
kaip nustatyti, kokia patirtis vaiko gyvenime labiausiai padeda 
stiprinti gebėjimą rasti prasmę savo gyvenime ir suteikti dau- 
giau prasmės gyvenimui apskritai. Kalbant apie šį uždavinį, 
nieko nėra svarbiau už tėvų ir kitų vaiko rūpintojų daromą įta- 
ką. O antras pagal svarbą yra mūsų kultūros paveldas, bet jis 
turi būti vaikui perteikiamas tinkamai. Kai vaikai maži, tokias 
Žinias geriausiai perduoda literatūra. 


Prasmės siekis 


Atsižvelgdamas į tai, pajutau didelį nepasitenkinimą dau- 
geliu literatūros kūrinių, parašytų vaiko dvasiai ir asmenybei 
ugdyti, nes jie nesužadina ir nestiprina tų išteklių, kurių vaikui 
labiausiai reikia norint susidoroti su dideliais vidiniais sunku- 
mais. Elementoriai, iš kurių vaikas mokosi skaityti mokykloje, 
parašyti taip, kad suteiktų reikiamų gebėjimų, bet neatsižvel- 
giama į prasmę. Vadinamojoje literatūroje vaikams vos ne vi- 
sada stengiamasi suteikti pramogą arba žinių, arba abiejų daly- 
kų. Tačiau dauguma šių knygų yra tokio lėkšto turinio, kad iš 
jų nedaug tegalima pasisemti prasmės. Kai tai, ką išmokstama 
skaityti, nesuteikia nieko svarbaus skaitytojo gyvenimui, įgyti 
gebėjimai, tarp jų ir mokėjimas skaityti, tampa mažiau vertingi. 

Visi esame linkę vertinti būsimus veiklos privalumus atsi- 
žvelgdami į tai, ką ji duoda dabar. Bet tai ypač būdinga vaikui, 
kuris, daug labiau nei suaugusysis, gyvena dabartyje, ir nors 
turi rūpesčių dėl ateities, visai miglotai tenutuokia, ko ji gali 
pareikalauti ir kokia būti. Kai kūriniai, kurių vaikas klausosi ar 
kuriuos šiuo metu skaito, yra tušti, mintis, kad išmokęs skaityti 
jis vėliau galės praturtinti savo gyvenimą, atrodo esanti tuščias 
pažadas. Blogiausias šių knygų vaikams bruožas - jos apgaule 
atima iš vaiko tai, ką jam literatūros patirtis turėtų suteikti: ne- 
leidžia pasiekti gilesnės prasmės ir to, kas jam yra prasminga 
dabartiniame raidos tarpsnyje. 

Kad kūrinys tikrai patrauktų vaiko dėmesį, jis turi būti sma- 
gus ir sužadinti smalsumą. Tačiau tam, kad praturtintų jo gy- 
venimą, kūrinys turi pakurstyti vaizduotę; padėti lavinti protą 
ir geriau suprasti savo jausmus; paisyti jo rūpesčių ir siekių; 
be išlygų pripažinti jam kylančius sunkumus, bet kartu pa- 
siūlyti būdų pašalinti keblumus, kurie neduoda jam ramybės. 
Trumpai sakant, kūrinys turi būti susijęs su visais jo asmeny- 

bės aspektais iškart; be to, niekada nemenkinti vaikui kylančių 
keblumų svarbos, priešingai - be išlygų tą svarbą pripažinti, o 
kartu skatinti labiau pasitikėti savimi ir tikėti savo ateitimi. 

Visais šiais atžvilgiais, o ir daugeliu kitų, iš visos „vaikų litera- 
tūros“ - su retomis išimtimis - niekas kita nesuteikia vaikui, taip 
pat suaugusiajam, tiek peno ir pasitenkinimo kaip liaudies pa- 
saka. Tiesa, žiūrint paviršutiniškai, pasakos mažai ko tepamoko 
apie konkrečias gyvenimo modernioje masių visuomenėje sąly- 
gas; jos buvo sukurtos seniai prieš jai susiformuojant. Bet apie 
kiekvienoje visuomenėje žmonėms kylančius dvasinius rūpes- 
čius, taip pat apie tinkamus būdus kebliose situacijose rasti išeitį 
iš pasakų galima sužinoti daugiau nei iš visokių kitokių vaikui 
suprantamų kūrinių. Kiekvieną gyvenimo akimirką vaikas pa- 
tiria visuomenės, kurioje gyvena, poveikį, todėl jis tikrai išmoks 
veikti jos sąlygomis, jei tik turės reikiamų vidinių išteklių. 

Būtent dėl to, kad gyvenimas vaiką dažnai glumina, jam 
reikia dar daugiau galimybių suprasti save šiame sudėtingame 
pasaulyje, kuriame jis privalo išmokti tvarkytis. O kad vaikas 
galėtų save suprasti, jam reikia padėti įžvelgti savo jausmų su- 
maištyje tam tikrą prasmingą nuoseklumą. Jam reikia, kad kas 
nors pasiūlytų, kaip susitvarkyti savo vidinius namus ir šiuo 
pagrindu sukurti tvarką ir savo gyvenime. Šią mūsų istorijos 
akimirką kažin ar būtina pabrėžti, kad jam reikia moralinio 
ugdymo, kuriuo būtų subtiliai ir tik netiesiogiai parodomi mo- 
ralaus elgesio privalumai, - ir kalbant ne abstrakčiomis etinė- 
mis sąvokomis, o atsižvelgiant į tai, kas jam atrodo teisinga ir 
dėl to prasminga konkrečiais atvejais. 

Tokią prasmę vaikas randa pasakose. Kaip ir daugelį kitų 
šiuolaikinės psichologijos įžvalgų, šią seniai buvo išsakę poe- 
tai. Vokiečių poetas Schilleris rašė: „Mano vaikystės metų pa- 

sakose glūdi gilesnė prasmė nei tiesoje, kurios moko gyveni- 
mas.“ („Pikolominiai“, III, 4.) 

Šimtmečius (jei ne tūkstantmečius) perpasakojamos pasakos 
buvo vis labiau tobulinamos, ir jos, įgavusios dvejopą prasmę — 
išorinę ir slaptąją, dabar randa atgarsį iškart visuose asmenybės 
lygmenyse, perduodamos prasmę tokiu būdu, kuris veikia ir ne- 
išlavintą vaiko, ir išprususį suaugusiojo protą. Taikant psicho- 
analitinį asmenybės modelį, galima teigti, kad pasakos perteikia 
svarbių minčių sąmonei, ikisąmonei ir pasąmonei, kad ir kokiu 
lygmeniu jos tuo metu veiktų. Šiuose pasakojimuose skiriama 
dėmesio visuotiniams žmonių rūpesčiams, ypač tiems, kurie 
yra užvaldę vaiko mintis, todėl jos randa atgarsį jo ką tik užsi- 
mezgusiame ego ir skatina jo raidą, bet kartu palengvina ikisą- 
moninę ir pasąmoninę įtampą. Pasakos įvykiams plėtojantis, id 
įtampa pasidaro sąmonei įtikinama, įgauna konkretų pavidalą, 
be to, pasaka parodo, kokiais būdais šią įtampą numalšinti taip, 
kad būtų patenkinti ego ir superego reikalavimai. 

Tačiau mano domėjimąsi pasakomis paskatino ne tokia 
techninė jų privalumų analizė. Visai ne, jomis ėmiau domėtis 
dėl to, kad man parūpo, kodėl, kaip rodo mano patirtis, vai- 
kams - tiek normalaus, tiek sutrikusio vystymosi ir įvairiausių 
protinių gebėjimų, - pasakos teikia daugiau pasitenkinimo nei 
visa kita vaikų literatūra. 

Kuo labiau stengiausi suprasti, kodėl pasakos taip tinka vai- 
ko dvasiniam gyvenimui praturtinti, tuo geriau suvokiau, kad 
pasakos - daug svarbesne prasme nei bet kurie kiti skaitiniai - 
prasideda nuo tos situacijos, kurioje vaikas, kaip psichologinė 
ir emocinė esybė, iš tikrųjų yra. Jos byloja apie vaiko patiria- 
mą skaudžią dvasinę įtampą tokiu pavidalu, kurį šis nesąmo- 
ningai supranta, ir - nemenkindamos nuožmiausios vidinės 

kovos akimirkų, kurių tenka patirti raidos procese, - pateikia 
pavyzdžių, kaip kilusius ir neatidėliotinai šalintinus rūpesčius 
pašalinti laikinai, o kaip - visam laikui. 

Kai gavau Spencerio fondo stipendiją ir atsirado laisvo 
laiko patyrinėti, kuo psichoanalizė gali būti naudinga vaikų 
ugdymui, - o skaityti ir klausytis juk yra esminiai lavinimosi 
būdai, - nutariau, kad verta pasinaudoti šia proga ir išsamiau 
bei nuodugniau pasiaiškinti, kodėl pasakos yra tokia vertinga 
vaikų ugdymo priemonė. Viliuosi, kad deramai supratę, kokių 
ypatingų privalumų turi pasakos, tėvai ir mokytojai pasirū- 
pins, kad joms vaiko gyvenime vėl tektų šimtmečius turėtas 
svarbiausias vaidmuo. 


Pasakos ir egzistenciniai sunkumai 


Kad įveiktų psichologinius keblumus, kylančius augant, - nu- 
galėtų narcisistinį nusivylimą, išspręstų edipiškas dilemas, 
įveiktų polinkį konkuruoti su broliais ir seserimis, įstengtų 
atsikratyti vaikiškų priklausomybių, įgautų savasties, saviver- 
tės bei moralinės pareigos jausmą, - vaikas turi suprasti, kas 
vyksta jo sąmoningoje asmenybės dalyje, o tada galės susido- 
roti ir su tuo, kas vyksta pasąmonėje. Šį supratimą ir gebėjimus 
jam padeda įgauti ne racionalus savo pasąmonės prigimties ir 
turinio suvokimas, o jos pažinimas, kurį teikia svajos, kuriose 
vaikas, skatinamas nesąmoningos įtampos, apmąsto paran- 
kius pasakojimo elementus, juos pertvarko ir fantazuoja apie 
juos. Taip darydamas, vaikas suranda nesąmoningam turiniui 
vietos sąmoningose fantazijose ir tai jam leidžia su tuo turi- 

niu susitvarkyti. Būtent šiuo požiūriu pasakų nauda neprilygs- 
tama, nes jos vaiko vaizduotei suteikia naujos erdvės, kurios 
jis negalėtų atrasti visai savarankiškai. Dar svarbiau tai, kad 
pasakų forma ir struktūra vaikui sužadina vaizdinių, pagal ku- 
riuos jis gali suteikti savo svajoms struktūrą, o tai padeda jam 
kreipti savo gyvenimą geresne linkme. 

Ir vaiko, ir suaugusiojo elgesį lemia tai, kas nesąmoninga. 
Kai tai, kas nesąmoninga, išstumiama ir nesąmoningam turi- 
niui neleidžiama patekti į sąmoningąją sritį, ilgainiui žmogaus 
sąmonę pusiau užvaldo šių nesąmoningų elementų išvediniai, 
o jei taip neįvyksta, jis būna priverstas juos griežtai ir kompul- 
syviai tramdyti, o tai gali smarkiai suluošinti jo asmenybę. Bet 
kai žmogui iš dalies leidžiama įsisąmoninti nesąmoningą me- 
džiagą ir jis jai skiria dėmesio vaizduotėje, pavojus, kad ši me- 
džiaga padarys žalos, - mums ar kitiems, - labai sumažėja ir kai 
kurios joje glūdinčios jėgos tada gali būti panaudotos geriems 
tikslams. Tačiau tėvai dažniausiai mano, kad reikia atitraukti 
vaiko dėmesį nuo to, kas jam kelia daugiausia rūpesčių, - nuo 
beformių ir bevardžių jo nerimo objektų, nuo jo chaotiškų, pik- 
tų ir net smurtingų fantazijų. Daugelis tėvų mano, kad vaikas 
turėtų susidurti tik su sąmonės tikrove arba maloniais ir norus 
tenkinančiais vaizdiniais - kad jis turėtų matyti tik šviesiąją 
pasaulio pusę. Bet toks vienpusiškas penas pasotina dvasią tik 
vienpusiškai, o tikras gyvenimas ne visada šviesus. 

Dažnai stengiamasi, kad vaikai nesužinotų, jog daugelio 
negerų dalykų, kurių būna gyvenime, šaltinis yra pati mūsų 
prigimtis - kiekvienam žmogui būdingas polinkis veikti agre- 
syviai, nevisuomeniškai, savanaudiškai, skatinamam pykčio 
ir nerimo. Užuot tai paaiškinę, mes norime, kad mūsų vaikai 
manytų, jog iš prigimties visi žmonės yra geri. Bet vaikai žino, 

kad jie ne visada yra geri; ir net kai jie būna geri, dažnai labiau 
norėtų tokie nebūti. Tai nedera su tuo, ką jiems sako tėvai, to- 
dėl vaikas sau pačiam tampa pabaisa. 

Vyraujančiai kultūrai būdingas noras apsimesti, - ypač kai 
reikalas susijęs su vaikais, - kad tamsioji Žmogaus pusė neeg- 
zistuoja. Ši kultūra išpažįsta tikėjimą optimistiniu meliorizmu“. 
Manoma, kad pačios psichoanalizės tikslas yra palengvinti gy- 
venimą, - bet jos kūrėjo ketinimai buvo kitokie. Psichoanalizė 
buvo sukurta tam, kad žmogus galėtų pripažinti, jog gyvenimo 
prigimtis abejotina, tačiau nesileistų tos prigimties nugalimas 
ir nepasiduotų eskapizmui. Freudas nurodo, kad tik drąsiai 
kovodamas su jėgomis, kurios atrodo nenugalimos, žmogus 
gali išgauti iš savo gyvenimo prasmę. 

Pasakos įvairiais pavidalais perteikia vaikui būtent šią mintį: 
jos byloja, kad kova su dideliais sunkumais yra neišvengiama, 
neatskiriama Žmogaus gyvenimo dalis; bet jei, užuot pasitrau- 
kęs, ryžtingai pasitiksi netikėtas ir dažnai nepelnytas negandas, 
tuomet įveiksi visas kliūtis ir galiausiai pasieksi pergalę. 

Nors šie egzistenciniai rūpesčiai mums visiems yra esmin- 
gai svarbūs, šiuolaikiniai mažiems vaikams skirti kūriniai jų 
dažniausiai vengia. Labiausiai vaikui reikia simboliniu pavida- 
lu išreikštų užuominų, kaip šiuos sunkumus įveikti ir išvengus 
pavojų pasiekti brandą. „Saugiuose“ pasakojimuose nemini- 
ma nei mirtis, nei senatvė, mūsų gyvenimo ribos, nei troški- 
mas gyventi amžinai. Pasaka, priešingai, atvirai parodo vaikui 
pagrindines sunkias situacijas, į kurias patenka žmogus. 

Pavyzdžiui, daugelis pasakų prasideda motinos arba tėvo 
mirtimi. Jose dėl šios mirties tenka patirti pačių skaudžiausių 


* Meliorizmas - pažiūra, kad pasaulį galima pagerinti (vert. past.). 

negandų, tokių, kokių gimdytojų mirtis (ar jos baimė) sukelia ir 
tikrame gyvenime. Kitose pasakojama, kaip tėvas atėjus senatvei 
nusprendžia, kad naujai kartai jau laikas užimti jo vietą. Bet pir- 
ma įpėdinis turi parodyti turįs reikiamų gebėjimų ir esąs to nu- 
sipelnęs. Brolių Grimmų pasaka „Trys plunksnelės“ prasideda 
taip: „Gyveno kartą karalius ir turėjo tris sūnus. [...] Atėjo metas, 
kai karalius paseno, nustojo sveikatos ir pradėjo apie mirtį gal- 
voti, bet nežinojo, kuris sūnus po jo turėtų karalystę paveldėti.“ 
Kad tai nuspręstų, karalius skiria sūnums po sunkią užduotį. Ku- 
ris susidoros su ja geriausiai, „po mano galvos ir būsit karalius". 

Pasakoms būdinga nusakyti egzistencinę dilemą trumpai 
ir aiškiai. Tai leidžia vaikui skirti dėmesio sunkumo esmei, o 
sudėtingesnis siužetas jį supainiotų. Pasaka visas situacijas su- 
paprastina. Jos veikėjai vaizduojami aiškiai, o smulkmenos, 
kurios nėra labai svarbios, pašalintos. Visi veikėjai tipiški, nėra 
nepakartojami. 

Priešingai nei daugelyje šiuolaikinių vaikams skirtų kūrinių, 
pasakose blogio esama visur, kaip ir dorybės. Beveik visose pa- 
sakose gėriui ir blogiui suteikiamas konkretus pavidalas - ko- 
kie nors veikėjai ir jų veiksmai, - nes gėris ir blogis gyvenime 
aptinkami visur, ir kiekvienas žmogus turi abejopų polinkių. 
Būtent dėl šio dvilypumo kyla moralės klausimas, o norint jį 
išspręsti reikia pastangų. 

Blogis, kurio simboliai yra galingas milžinas ar drakonas, 
raganos galia, klastinga karalienė iš „Snieguolės“, turi savo 
žavesio ir dažnai kuriam laikui įsigali. Daugelyje pasakų gro- 


* Vaikų ir namų pasakos, t. 2, p. 146. Čia ir toliau brolių Grimmų pasakos cituojamos 
iš: Broliai Grimai, Vaikų ir namų pasakos, t. 1-4, vertė Adomas Druktenis, Vilnius: 
Alma littera, 1999-2000. 

** Ten pat, p. 146. 

bikui ar grobikei kurį laiką pavyksta užimti vietą, teisėtai pri- 
klausančią herojui ar herojei, - pavyzdys yra nedorėlės seserys 
„Pelenėje“. Pasinėrus į pasakų pasaulį, morališkai lavinamasi, 
bet ne dėl to, kad pasakos pabaigoje piktadarys nubaudžiamas, 
nors iš dalies svarbu ir tai. Pasakose, kaip ir gyvenime, bausmė 
ar jos baimė gali atbaidyti nuo nusikaltimo tik iki tam tikros 
ribos. Daug veiksmingesnis būdas nuo jo atbaidyti yra įtikinti, 
kad nusikalsti neapsimoka, ir kaip tik dėl to pasakose blogas 
žmogus visada pralaimi. Moralų elgesį skatina ne dorybės per- 
galė, kuria baigiasi pasaka, o tai, kad pagrindinis personažas 
vaikui yra patraukliausias, ir visą laiką, kol herojus vargsta, 
vaikas su juo tapatinasi. Tapatindamasis su personažu, vai- 
kas įsivaizduoja kartu su juo kenčiąs išbandymus ir bėdas, o 
dorybei pasiekus pergalę kartu su juo džiūgauja. Vaikas imasi 
tapatintis su personažais niekieno neskatinamas, o moralę jam 
skiepija vidinės ir išorinės herojaus kovos. 

Pasakų veikėjai ne dvilypiai - jie nėra kartu ir geri, ir blogi, 
kaip mes visi tikrovėje. Tačiau priešybės vyrauja vaiko mąsty- 
me, todėl jos vyrauja ir pasakose. Veikėjas yra arba geras, arba 
blogas ir visai neturi tarpinių savybių. Vienas brolis kvailas, 
kitas gudrus. Viena sesuo dora ir darbšti, kitos niekšės ir tin- 
ginės. Viena graži, kitos bjaurios. Vienas iš tėvų labai geras, 
kitas blogas. Priešingų personažų sugretinimu nesiekiama pa- 
brėžti, koks elgesys teisingas, kaip būtų daroma pamokomose 
istorijose. (Būna moralės atžvilgiu neutralių pasakų, kur gėris 
ar blogis, grožis ar bjaurumas neatlieka jokio vaidmens.) Kai 
vaikui parodomos charakterio priešybės, jis gali nesunkiai su- 
prasti jų skirtumą, bet jei veikėjai būtų vaizduojami tikroviš- 
kiau, jei jie būtų tokie sudėtingi, kokie būna tikri žmonės, jam 
tai suprasti būtų sunkiau. Laikas dviprasmybėms ateis vėliau, 

kai imant pavyzdį iš teigiamų personažų, su kuriais buvo tapa- 
tinamasi, susiformuos palyginti tvirta asmenybė. Tada vaikas 
turės pagrindą, leidžiantį suprasti, kad Žmonės labai skirtingi, 
todėl reikia rinktis, koks nori būti. Pasakose vaizduojami prie- 
šybių skirtumai palengvina šį esminį apsisprendimą, kuris bus 
visos tolesnės asmenybės raidos pagrindas. 

Be to, vaikas renkasi atsižvelgdamas ne tiek į gero ir blogo 
elgesio priešybę, kiek į tai, kas jam sužadino prielankumą, o 
kas - pasibjaurėjimą. Kuo paprastesnis ir suprantamesnis yra 
geras veikėjas, tuo lengviau vaikui su juo tapatintis ir atmesti 
kitą, blogąjį. Vaikas tapatinasi su geru veikėju ne dėl to, kad 
šis geras, o todėl, kad jam labai patinka asmeninės jo savybės. 
Vaikui kyla klausimas ne „ar aš noriu būti geras?“ o „į ką noriu 
būti panašus?" Pagrindas, kuriuo remdamasis vaikas atsako į 
šį klausimą, yra nuoširdi savęs projekcija į vieną pasakos vei- 
kėją. Jei tas veikėjas yra labai geras, tada vaikas nusprendžia, 
kad taip pat nori būti geras. 

Moralės atžvilgiu neutraliose pasakose geri veikėjai neprieši- 
nami blogiems ir su jais negretinami. Mat tokių pasakų paskirtis 
visai kitokia. Tokios pasakos, kurių tipiški veikėjai yra Batuotas 
katinas, gudrybėmis padedantis veikėjui pasiekti tikslą, ir Dže- 
kas, pavagiantis milžino lobį, ugdo charakterį ne skatindamos 
rinktis iš gera ir bloga, o suteikdamos vaikui viltį, kad net ir 
droviausiems gyvenime gali pasisekti. Šiaip ar taip, kokia vaikui 
nauda iš to, kad nuspręs būti geras, jei jis jaučiasi esąs visai ne- 
reikšmingas ir dėl to baiminasi niekada nieko nepasiekti? Šiuose 
pasakojimuose nekeliami moralės klausimai - juose patikinama, 
kad sėkmė pasiekiama. Kaip pasitikti lemtį - tikint, jog gyveni- 
me kylančius sunkumus galima įveikti, ar su pralaimėjimo lū- 
kesčiais, - tai taip pat yra labai svarbus egzistencinis klausimas. 

Esmingi vidiniai konfliktai, kylantys iš mūsų pirmykščių 
varų ir audringų emocijų, daugelyje šiuolaikinės vaikų lite- 
ratūros kūrinių visai neigiami, todėl vaikui nepadedama jų 
spręsti. Bet vaikas patiria beviltišką vienišumą ir atskirties 
jausmą, dažnai jaučia mirtiną nerimą. Dažniausiai jis negali 
šių jausmų išreikšti žodžiais, o jei ir gali, tai tik netiesiogiai: bi- 
jo tamsos ar kokio nors gyvūno, jaučia nerimą dėl savo kūno. 
Kai tėvas ar motina suvokia, kad vaikas patiria šias emocijas, 
tai juos trikdo, todėl jie linkę jų nepaisyti arba, patys jausdami 
nerimą, menkina šią išsakytą baimę, tikėdamiesi, kad taip ją 
pridengs. 

Pasakoje, priešingai, labai rimtai žiūrima į tokį egzistenci- 
nį nerimą ir dilemas, tiesiogiai skiriama dėmesio, pavyzdžiui, 
meilės poreikiui, baimei būti nevertinamam, gyvenimo meilei 
ir mirties baimei. Be to, pasakoje sprendimai parodomi taip, 
kad remdamasis savo protiniais gebėjimais vaikas juos gali su- 
prasti. Pavyzdžiui, kai kurios pasakos baigiamos žodžiais „jei 
jie nenumirė, tai ir dabar tebegyvena - taip pateikiama dile- 
ma, kylanti dėl troškimo gyventi amžinai. Kitokia pabaiga — 
„Ir nuo to laiko jie gyveno laimingai — nė akimirkai neap- 
mulkina vaiko, kad amžinas gyvenimas įmanomas. Bet taip 
baigiant pasaką atskleidžiamas vienintelis dalykas, galintis 
palengvinti naštą, kurią jaučiame šioje žemėje tegalėdami 
gyventi taip trumpai, - ryšys su kitu ar kita, kuris mus tik- 
rai patenkintų. Pasakos moko, kad jį užmezgus pasiekiama 
viršūnė - didžiausias emocinis saugumas, kokį galima patirti 
gyvenime, bei tvariausi santykiai. Vien tai gali išsklaidyti mir- 
ties baimę. Taip pat pasaka moko, kad suradus tikrą brandžią 
meilę nebereikia trokšti gyventi amžinai. Apie tai byloja kita 
pasakoms būdinga pabaiga: „Ir gyveno jie ilgai ir laimingai.“ 

Dėl neišmanymo tokia pasakos pabaiga suprantama kaip 
netikroviškas norų išsipildymas. Bet taip visiškai nepaisoma, 
kad ja vaikui perteikiama svarbi mintis. Šios pasakos moko vai- 
ką, kad užmezgęs tikrą ryšį su kitu asmeniu jis išvengs nerimo, 
kamuojančio dėl išsiskyrimo (toks nerimas daugelyje pasakų 
vaizduojamas veiksmo užuomazgoje, tačiau pasakos pabaigoje 
visada išsklaidomas). Be to, pasaka byloja, kad tokios pabaigos 
neįgalina amžinas kabinimasis į motiną, kaip kad vaikas norėtų 
ir manytų esant. Jei, siekdami išvengti nerimo dėl išsiskyrimo 
ir dėl mirties, liksime desperatiškai prisirišę prie tėvų, būsime 
tiesiog šiurkščiai išvaryti - kaip Anselis ir Grytutė. 

Pasakų veikėjas (vaikas) gali atrasti save tik išėjęs į pasaulį, 
o ten išėjęs jis ras kitą žmogų, su kuriuo nuo tada galės lai- 
mingai gyventi, - tai yra gyvenime jam niekada nebeteks pa- 
tirti nerimo dėl išsiskyrimo. Pasaka teikia pirmenybę ateičiai 
ir suprantamomis tiek vaiko sąmonei, tiek pasąmonei priemo- 
nėmis rodo jam kelią, padėdama numalšinti infantilius norus 
būti priklausomam ir pradėti daugiau pasitenkinimo teikiantį 
nepriklausomą gyvenimą. 

Mūsų dienomis vaikai auga nebe saugioje išplėstinės šeimos 
aplinkoje ir nebe bendruomenėje, kurios nariai palaiko glau- 
džius tarpusavio ryšius. Todėl dabar net labiau nei tais laikais, 
kai buvo kuriamos pasakos, svarbu, kad vaikas susidurtų su pa- 
sakoje vaizduojamais veikėjais, kurie savarankiškai turi išeiti į 
pasaulį ir, nors iš pradžių nežino, kas yra svarbiausia, pasirenka 
teisingą kelią ir tvirtai pasitikėdami savimi randa, kur pasaulyje 
saugu. 

Pasakų herojus kurį laiką praleidžia vienumoje - kaip ir 
šiuolaikinis vaikas, kuris dažnai jaučiasi atskirtas nuo kitų. 
Herojui padeda ryšiai, užmegzti su pirmykščiais dalykais - su 

medžiu ar gyvūnu, su gamta, - o vaikas taip pat jaučiasi su 
šiais dalykais turįs tvirtesnį ryšį nei dauguma suaugusiųjų. Pa- 
sakų personažų likimas vaiką įtikina, kad net jei jis, kaip ir jie, 
pasaulyje jaustųsi atstumtas ir apleistas, apgraibomis einantis 
per tamsą, jam, kaip ir jiems, gyvenime žingsnis po žingsnio 
bus parodytas kelias, o kai reikės - suteikta pagalba. Toks vie- 
nišo žmogaus, kuris vis dėlto sugeba užmegzti prasmingus ir 
naudingus santykius su aplinkiniu pasauliu, vaizdinys vaikui 
mūsų dienomis reikalingas net labiau nei praeityje. 


Pasaka - ypatinga meno forma 


Pasaka vaikui yra ne tik pramoga, ji padeda jam geriau pažinti 
save ir skatina asmenybės raidą. Ji suteikia prasmės tokiais 
gausiais skirtingais lygmenimis ir praturtina vaiko gyvenimą 
tokiais įvairiais būdais, kad norint apsakyti, kiek daug ir ko- 
kios įvairios naudos pasakos duoda vaiko gyvenimui, vienos 
knygos tikrai neužtektų. 

Šioje knygoje stengiamasi parodyti, kaip pasakos vaizdin- 
gais pavidalais atskleidžia, koks yra sveikas Žmogaus raidos 
kelias, ir sužadina vaikui norą šiuo keliu žengti. Raidos pra- 
džioje vaikas priešinasi tėvams ir bijo eiti šiuo keliu, o raida 
baigiasi tada, kai jis tikrai atranda save, tampa psichologiškai 
nepriklausomas ir subręsta morališkai, į kitą lytį nebežiūri 
kaip į grėsmę ar kažką velniška ir gali užmegzti su jos atstovais 
ar atstovėmis tikrą ryšį. Trumpai tariant, šioje knygoje aiški- 
nama, kodėl pasakos daro tokį stiprų ir teigiamą psichologinį 
poveikį vaiko dvasinei raidai. 

Malonumą, kurį patiriame leidęsi, kad pasaka mus paveik- 
tų, ir susižavėjimą, kurį pajuntame, lemia ne jos psichologinė 
prasmė (nors kartais ji taip pat svarbi), o literatūrinės ypatybės — 
pats pasakojimas kaip meno kūrinys. Pasaka negalėtų psicholo- 
giškai taip paveikti vaiko, jei ji nebūtų pirmiausia meno kūrinys. 

Pasakos yra ypatingos ne tik kaip literatūros rūšis, bet ir 
kaip meno kūriniai, visiškai suprantami vaikams, nes jokia kita 
meno rūšis jiems tokia nėra. Kaip ir visų didžiųjų meno kūri- 
nių, pasakos giliausia prasmė kiekvienam žmogui bus kitokia, 
o ir tam pačiam žmogui skirtingu gyvenimo metu ji skirsis. 
Toje pačioje pasakoje vaikas gali įžvelgti skirtingas prasmes — 
priklauso nuo to, kas jam tuo metu rūpi ir kokie jo poreikiai. 
Gavęs progą, jis grįš prie tos pačios pasakos, kai bus pasirengęs 
išplėtoti senas prasmes ar pakeisti jas naujomis. 

Pasakos kaip meno kūriniai turi daugelį kitų bruožų, į ku- 
riuos verta gilintis, ne tik psichologinę prasmę ir poveikį, apie 
kuriuos yra ši knyga. Pavyzdžiui, pasakomis išreikštas ir vaiko 
dvasiai perteikiamas mūsų kultūros paveldas. Atskira knyga 
būtų galima išsamiai aptarti, kokią ypatingą naudą pasakos ga- 


* Tai galima iliustruoti vienu pavyzdžiu: brolių Grimmų pasakoje „Septyni varnai“ 
gimus seseriai septyni broliai pradingsta ir virsta varnais. Mergaitei pakrikštyti rei- 
kia iš šaltinio ąsočiu pasemti vandens. Ąsotis pametamas, ir šis lemtingas įvykis 
tampa pasakojimo užuomazga. Krikšto ritualas yra ir krikščioniško gyvenimo pra- 
džios ženklas. Galima į septynis brolius pažvelgti kaip į simbolį, reiškiantį tai, kas 
turėjo išnykti, kad galėtų atsirasti krikščionybė. Taip aiškinant, jie reiškia ikikrikš- 
čionišką, pagonišką pasaulį, kuriame septynios planetos simbolizavo senuosius 
dangaus dievus. Tada naujagimė yra naujoji religija, kuri galės sėkmingai įsigalėti 
tik tada, jei jai plėtotis netrukdys senoji tikyba. Atėjus krikščionybei, pagonybei ats- 
tovaujantys broliai išsiunčiami į tamsą. Tačiau jie varnų pavidalais gyvena pasaulio 
pakraštyje stūksančiame kalne - tai rodo, kad jie išliko požeminiame, pasąmonės, 
pasaulyje. Jie atvirsta žmonėmis tik todėl, kad sesuo paaukoja savo pirštelį, o tai ati- 
tinka krikščionišką idėją, kad į dangų pateks tik tie, kurie aplinkybėms reikalaujant 
ryšis paaukoti tą savo kūno dalį, kuri jiems trukdo siekti tobulybės. Naujoji religija, 
krikščionybė, gali išlaisvinti net ir tuos, kurie iš pradžių liko pagonybės nelaisvėje. 

li duoti ir duoda ugdant vaiką morališkai, - ši tema tolesniuo- 
se puslapiuose tik paliečiama. 

Tautosakininkai nagrinėja pasakas pagal savo disciplinos 
principus. Į pasakų prasmę dėl savų priežasčių gilinasi kalbi- 
ninkai ir literatūros kritikai. Įdomu pastebėti, kad, pavyzdžiui, 
kai kas tyrinėdamas vilko prarytos Raudonkepuraitės motyvą 
įžvelgia tokias temas kaip nakties pasiglemžiama diena, mėnu- 
lio užtemdoma saulė, šiltą metų laiką pakeičianti žiema, auką 
praryjantis dievas ir taip toliau. Nors tokios interpretacijos įdo- 
mios, jos, atrodo, nedaug duoda tėvams ar pedagogams, norin- 
tiems sužinoti, ką pasaka gali reikšti vaikui, kurio patirtis, šiaip 
ar taip, labai menkai tesusijusi su tokiais pasaulio aiškinimais, 
kurių pagrindas yra sąsajos su gamta ar dangaus dievais. 

Be to, pasakose gausu religinių motyvų. Daugelis Biblijos 
pasakojimų yra to paties pobūdžio kaip pasakos. Sąmoningos 
ir nesąmoningos asociacijos, kurias pasakos sužadina klausy- 
tojui, priklauso nuo visos jo pažiūrų sistemos bei to, kas jam 
asmeniškai rūpi. Taigi, religingi žmonės jose ras daug svarbių 
dalykų, kurie čia neminimi. 

Dauguma pasakų atsirado tais laikais, kai religija buvo svar- 
biausia gyvenimo sritis, todėl jose tiesiogiai arba ne skiriama 
dėmesio religinėms temoms. „Tūkstančio ir vienos nakties“ 
pasakose pilna užuominų į islamo religiją. Religinio turinio 
esama ir daugybėje vakarietiškų pasakų. Tačiau daugumai šių 
pasakų šiandien nebeskiriama dėmesio ir platesnei auditorijai 
jos nežinomos tiesiog dėl to, kad daug kam religinės temos 
nebesužadina visuotinai ir asmeniškai prasmingų asociacijų. 
Pavyzdžiui, yra primiršta „Marijos augintinė - viena gražiau- 
sių brolių Grimmų pasakų. Ji prasideda lygiai taip kaip „An- 
selis ir Grytutė : „Vieno didelio miško pakrašty gyveno med- 

kirtys su pačia.“ Kaip ir pasakoje „Anselis ir Grytutė“, šeima 
taip skursta, kad nebegali nei prasimaitinti, nei išmaitinti trejų 
metų dukrelės. Jų sielvarto sugraudinta, apsireiškia Merge- 
lė Marija ir pasiūlo pasirūpinti mergaite, o tada pasiima ją į 
dangų. Mergaitė čia gyvena nuostabiai, kol sulaukia keturioli- 
kos. Tada, beveik kaip visai kitokioje pasakoje „Mėlynbarzdis“, 
Mergelė patiki mergaitei raktus nuo trylikos durų, iš kurių ji 
gali atidaryti dvylika, o tryliktų - ne. Mergaitė neatsispiria pa- 
gundai; ji apie tai sumeluoja, todėl turi grįžti į žemę kaip ne- 
bylė. Jai tenka iškęsti rūsčių išbandymų ir ją žadama sudeginti 
ant laužo. Tada ji tetrokšta išpažinti nusikaltimą ir atgauna 
išpažinčiai reikalingą kalbos dovaną. Mergelė ją apdovanoja 
„laime visam gyvenimui“. Pasaka moko: kai kalbos dovana 
naudojamės tam, kad meluotume, ji veda mus į pražūtį ir būtų 
geriau jos netekti, kaip atsitiko pasakos veikėjai. Bet jei šia do- 
vana naudojamės tam, kad atliktume atgailą, pripažintume, ko 
nesugebėjome padaryti, ir pasakytume tiesą, ji mus išgelbsti. 
Yra nemažai kitų brolių Grimmų pasakų, kuriose esama 
religinių užuominų, o kai kada jų būna pasakos pradžioje. 
„Žaizdre atjaunintas žmogelis“ prasideda taip: „Anais lai- 
kais, kai mūsų Viešpats Dievas dar po žemę vaikščiojo, užsu- 
ko jis su šventu Petru vieną vakarą pas tokį kalvį ir pasiprašė 
naktigulto.““ Kitoje pasakoje, „Vargšas ir turčius', Dievas, kaip 
ir bet kuris kitas pasakos veikėjas, vaikščiodamas pavargsta. 
Ši pasaka prasideda taip: „Seniai, labai seniai, kai Dievas dar 
pats po žemę tarp žmonių vaikščiojo, atsitiko, kad vieną vaka- 
rą jį pavargusį užklupo kelyje naktis, o iki artimiausios užeigos 


* Broliai Grimai, Vaikų ir namų pasakos, t. 1, p. 13. 
** Ten pat, p. 18. 
*** Broliai Grimai, Vaikų ir namų pasakos, t. 4, p. 38. 

buvo dar geras kelio galas. Ir staiga mato jis - pakely stovi du 
namai priešais kits kitą [...].“ Tačiau, nors šie religiniai pasakų 
motyvai svarbūs ir labai įdomūs, ši knyga jų neaprėpia ir jos 
tikslas kitoks, todėl jie čia nenagrinėjami. 

Net ir atsižvelgiant į palyginti ribotus šios knygos tikslus, 
tai yra parodyti, kodėl pasakos vaikams yra tokios reikšmin- 
gos ir padeda jiems įveikti kylančius psichologinius sunkumus 
bei integruoti savo asmenybę, teko susitaikyti su kai kuriais 
svarbiais, tačiau neišvengiamais apribojimais. 

Pirmąjį iš jų lemia tai, kad mūsų dienomis plačiai žinomų 
pasakų yra mažai. Dauguma šioje knygoje išsakomų minčių 
galėjo būti iliustruotos vaizdingiau, jei būtų buvę galima rem- 
tis kai kuriomis mažiau žinomomis pasakomis. Tos pasakos 
kadaise buvo žinomos, bet dabar taip nebėra, tad būtų reikėję 
jas čia perspausdinti ir knyga būtų išėjusi didžiulė. Todėl nu- 
spręsta sutelkti dėmesį į kelias vis dar plačiai žinomas pasakas 
ir parodyti kai kurias jų užslėptas prasmes bei jų galimas są- 
sajas su vaiko raidos keblumais, su tuo, kaip suprantame save 
ir pasaulį. O antroje knygos dalyje, užuot siekus neįmanomo 
dalyko - nuodugniai aprėpti viską, šiek tiek išsamiau nagri- 
nėjamos kai kurios žinomos ir mėgstamos pasakos, kalbama 
apie prasmę, kurios iš jų galima pasisemti, parodant malonu- 
mą, kurį jos gali suteikti. 

Jei ši knyga būtų buvusi skirta tik vienai ar dviem pasakoms, 
būtų buvę galima parodyti daug daugiau jų aspektų, nors net 
ir tokiu atveju jų gelmės nebūtų ištirtos galutinai — visose jose 
yra per daug prasmės lygmenų, kad tai būtų įmanoma padary- 
ti. Kuri pasaka konkrečiam tam tikro amžiaus vaikui yra svar- 


* Broliai Grimai, Vaikų ir namų pasakos, t. 2, p. 249. 


28 


Prasmės siekis 


biausia, visiškai priklauso nuo jo psichologinio raidos tarpsnio, 
ir nuo to, kokie rūpesčiai jam tuo metu pirmaeiliai. Nors rašant 
šią knygą atrodė išmintinga sutelkti dėmesį į pasakos pagrindi- 
nes prasmes, toks pasirinkimas turi trūkumą - buvo nepaiso- 
ma kitų aspektų, kurie kuriam nors vaikui gal būtų daug svar- 
besni, nes jis tuo metu siektų susidoroti su kitokiais sunkumais. 
Taigi toks yra dar vienas neišvengiamas šio veikalo ribotumas. 

Pavyzdžiui, aptariant „Anselį ir Grytutę“ pabrėžiama, kad 
vaikas stengiasi kabintis į tėvus, nors atėjo laikas tvarkytis su 
pasauliu pačiam, taip pat išryškinama reikiamybė perženg- 
ti primityvių oralinių potraukių, kuriuos simbolizuoja vaikų 
susiviliojimas meduolių trobele, ribas. Taigi, atrodytų, kad ši 
pasaka daugiausia gali duoti mažam vaikui, pasirengusiam 
išeiti į pasaulį ir žengti pirmuosius žingsnius. Čia vaiko neri- 
mui suteikiamas konkretus pavidalas, jis gauna padrąsinimą 
dėl to, ko baiminasi, nes net ir labiausiai išpūstu - nerimo būti 
prarytam - pavidalu ši baimė pasirodo esanti nepagrįsta: pa- 
baigoje vaikai pasiekia pergalę, o grėsmingiausias priešas - ra- 
gana - galutinai įveikiama. Taigi, galima pagrįstai teigti, kad ši 
pasaka labiausiai vaiką Žavi ir yra naudingiausia tokio amžiaus 
vaikui, kai pasakos ima jam daryti teigiamą poveikį, tai yra 
apie ketvirtuosius ar penktuosius metus. 

Tačiau nerimas dėl išsiskyrimo - baimė būti paliktam - ir 
baimė patirti badą, o kartu oralinis godumas, nėra būdingi tik 
kokiam nors vienam konkrečiam raidos laikotarpiui. Šių pavo- 
jų baimė pasąmonėje jaučiama kiekviename amžiaus tarpsny- 
je, taigi ši pasaka yra prasminga ir daug vyresniems vaikams, ji 
juos taip pat padrąsina. Iš tikrųjų vyresniam žmogui gali būti 
daug sunkiau sąmoningai pripažinti baimę, kad jį apleis tėvai, 
ar savo oralinį godumą. Tai dar geresnis pagrindas leisti, kad 

pasaka rastų atgarsį pasąmonėje, suteiktų konkretų pavidalą jo 
nesąmoningam nerimui ir jį numalšintų, nors žmogus sąmo- 
ningai visai to nesuvoktų. 

Dėl kitų ypatumų ta pati pasaka gali suteikti labai reikalin- 
gą padrąsinimą ir vyresniam vaikui, jį pamokyti. Paauglystės 
pradžioje viena mergaitė žavėjosi „Anseliu ir Grytute“. Vis iš 
naujo skaitydama šią pasaką bei fantazuodama apie ją ji jaus- 
davo didelę paguodą. Vaikystėje mergaitės atžvilgiu viršenybę 
turėjo vyrėlesnis brolis. Jis savotiškai rodė jai kelią - kaip An- 
selis, pagal savo išbarstytus akmenėlius su seserimi radęs kelią 
atgal namo. Paauglystėje mergaitė ir toliau kliovėsi broliu, ir 
ši pasakos vieta ją padrąsindavo. Bet kartu brolio viršenybė 
jai kėlė pasipiktinimą. Tuo metu ji sąmoningai nesuvokė, kad 
jos kovoje dėl nepriklausomumo Anselis yra pagrindinė figū- 
ra. Pasaka jos pasąmonei bylojo, kad sekdama paskui Anselį 
ji eina atgal, o ne pirmyn, be to, buvo svarbu ir tai, kad nors 
Anselis buvo vedlys pasakos pradžioje, būtent Grytutė galiau- 
siai juodu išlaisvino ir padarė nepriklausomus, nes kaip tik ji 
įveikė raganą. Suaugusi ši moteris suprato, kad pasaka jai labai 
padėjo įveikti priklausomybę nuo brolio, nes įtikino ją, kad 
nors pradžioje nuo jo priklausė, tai netrukdė jai vėliau tapti 
viršesnei. Taigi pasaka, kuri dėl tam tikros priežasties mergai- 
tei buvo prasminga vaikystėje, dėl visai kitos priežasties paro- 
dė jai kelią paauglystėje. 

Pagrindinis „Snieguolės“ motyvas - mergaitė, kuri yra pra- 
dėjusi lytiškai bręsti, visais atžvilgiais pranoksta piktą pamotę, 
ir ši iš pavydo neduoda mergaitei gyventi savarankiškai. Sim- 
boliškai tai išreiškia pamotės kėsinimasis surengti Snieguolės 
nužudymą. Tačiau vienai penkiametei giliausia šios pasakos 
prasmė buvo visai nesusijusi su šiais brandos pradžios rūpes- 

čiais. Jos motina buvo tokia šalta ir santūri, kad ji jautėsi pa- 
mesta. Pasaka ją padrąsino, kad reikia neprarasti vilties: Snie- 
guolę išdavė pamotė, bet išgelbėjo vyrai - iš pradžių nykštukai, 
paskui karalaitis. Ši mergaitė, nors ir apleista motinos, taip pat 
neprarado vilties ir tikėjosi, kad sulauks pagalbos iš vyrų. Bū- 
dama tikra, kad „Snieguolė“ parodė jai kelią, mergaitė sutelkė 
dėmesį į tėvą, ir šis sureagavo palankiai. Laiminga pasakos pa- 
baiga padėjo mergaitei rasti tinkamą išeitį iš gyvenimo akla- 
vietės, į kurią ją buvo įstūmusi nesirūpinanti motina. Taigi, pa- 
saka gali būti labai prasminga ir penkiametei, ir trylikametei, 
net jei asmeninės prasmės, kurias jos joje įžvelgia, būtų visai 
skirtingos. 

„Sultenėje“ pasakojama, kaip burtininkė dvylikos sulauku- 
sią Sultenę uždaro į bokštą. Vadinasi, ši pasaka taip pat yra 
apie pradėjusią bręsti mergaitę ir pavydžią motiną, neleidžian- 
čią jai tapti nepriklausomai, - tai paaugliams būdingas keblu- 
mas. Sultenei susiėjus su karalaičiu, keblumas sėkmingai įvei- 
kiamas. Bet vieną penkiametį ši pasaka padrąsino visai kitaip. 
Sužinojęs, kad senelė, kuri didesnę dienos dalį juo rūpinda- 
vosi, - motina visą dieną dirbo, o tėvo namuose nebūdavo, — 
sunkiai susirgo ir turės gultis į ligoninę, vaikas paprašė jam pa- 
skaityti pasaką apie Sultenę. Šiuo lemtingu gyvenimo tarpsniu 
jam buvo svarbūs du šios pasakos elementai. Pirma, motiną 
atstojanti moteris rūpinosi apsaugoti vaiką nuo visų pavojų, - 
tuo metu ši mintis jam labai patiko. Vadinasi, pasakos veikėjos 
elgesys, kuris paprastai būtų suprantamas kaip neigiamas ir 
savanaudiškas, tam tikromis aplinkybėmis vaikui turėjo labai 
padrąsinamą reikšmę. O dar svarbesnis berniukui buvo kitas 
pagrindinis pasakos motyvas: priemonę išsigelbėti iš keblios 
padėties Sultenė rado savo pačios kūne - tai kasos, kuriomis 

karalaitis užkopė į jos kambarį bokšte. Mintis, kad savo kūne 
galima rasti gyvybės šaltinį, padrąsino berniuką, jog, jei rei- 
kės, jis panašiai ras savajame ką nors, kas jį apsaugos. Pasakoje 
pačiomis vaizdingiausiomis priemonėmis, bet netiesiogiai ski- 
riama dėmesio esminiams žmogaus rūpesčiams ir todėl, kaip 
rodo šis pavyzdys, ji gali būti labai naudinga mažam berniu- 
kui, net jei pasakos veikėja yra paauglė. 

Gal šie pavyzdžiai padės išsklaidyti įspūdį, kurį čia suda- 
rau susitelkęs į pagrindinius pasakų motyvus, ir paliudys, 
kad pasakos psichologiškai labai reikšmingos bet kurio am- 
žiaus vaikams, tiek mergaitėms, tiek berniukams, kad ir kokio 
amžiaus ir lyties būtų pasakos herojus. Pasakose galima rasti 
daug asmeninės prasmės, nes jos su įvairiais rūpesčiais susi- 
duriančiam vaikui padeda tapatintis vis su kuriuo nors kitu 
personažu. Kai paauglė, ėmusi tapatintis su Grytute raganos 
nugalėtoja, atsižvelgė į tai, kad anksčiau tapatinosi su Grytu- 
te, kuri buvo patenkinta vedama Anselio, jai pasidarė drąsiau 
vystantis siekti nepriklausomybės, ir šis siekis teikė daugiau 
pasitenkinimo. Mažas berniukas, anksčiau drąsintas minties, 
kad yra saugiai laikomas bokšte, vėliau galėjo džiaugtis, kai su- 
prato, kad daug didesnį saugumą gali užtikrinti tai, ko esama 
jo kūne, - gyvybės šaltinis. 

Mes negalime žinoti, kokio amžiaus vienam ar kitam vai- 
kui viena ar kita pasaka bus svarbiausia, todėl negalime patys 
nuspręsti, kurias iš gausybės pasakų turėtume tam tikru metu 
sekti ir kodėl. Tai gali pasakyti tik vaikas, spręsdamas iš to, ar 
jam labai sukyla jausmai pasakai veikiant jo sąmonę ir pasą- 
monę. Suprantama, tėvas ar motina pirmiausia seks ar skai- 
tys vaikui pasaką, kurią mėgo vaikystėje arba mėgsta dabar. 
Jei vaikas pasakos nepamėgsta, tai reiškia, kad jos motyvai ar 

temos šiuo jo gyvenimo tarpsniu jam nesužadino prasmingos 
reakcijos. Tada geriausia kitą vakarą pasekti jam kitą pasaką. 
Greitai jis parodys, kuri pasaka jam tapo svarbi, - tuoj pat su- 
reaguos į ją arba ims prašyti, kad jam sektų ją vis iš naujo. Jei 
viskas klosis gerai, vaiko susidomėjimas pasaka bus užkrečia- 
mas, ji taps svarbi ir tėvams - bent dėl to, kad tiek daug reiškia 
vaikui. Galiausiai ateis laikas, kai vaikas iš mėgstamos pasakos 
bus pasisėmęs visko, ką gali, arba rūpesčius, paskatinusius jį 
palankiai reaguoti į tą pasaką, bus pakeitę kiti ir juos geriau 
išreikš kokia nors kita pasaka. Tada jis gali kurį laiką nustoti 
domėtis šia pasaka ir kur kas labiau pamėgti kitą. Sekant pasa- 
kas visada geriausia eiti vaiko rodoma kryptimi. 

Net jei tėvai teisingai nuspėtų, kodėl vaiką tam tikra pasaka 
emociškai patraukė, geriausia šias žinias pasilikti sau. Svar- 
biausia mažo vaiko patirtis ir svarbiausios reakcijos dažniau- 
siai nesąmoningos, ir jos turi tokios likti, kol jis sulauks daug 
brandesnio amžiaus ir įgaus brandesnį supratimą. Nesąmo- 
ningų Žmogaus minčių interpretacija ir vertimas įsisąmoninti 
tuos dalykus, kuriuos jis norėtų palikti ikisąmoninius, visada 
yra kišimasis, o ypač tai teisinga vaiko atveju. Vaiko gerovei 
svarbu, kad jis manytų, jog jam kilusios mintys nėra žinomos 
tėvams tol, kol jis nesiryš jų atskleisti, — tai jam ne mažiau 
svarbu, nei jausti, kad tėvai mėgaudamiesi ta pačia pasaka pa- 
tiria tokias pačias emocijas. Jei tėvai parodo, kad jau žino vai- 
ko mintis, jam sutrukdoma jiems įteikti brangiausią dovaną - 
pasidalyti tuo, kas lig tol buvo slapta ir asmeniška. Be to, tėvai 
turi daug daugiau galios nei vaikas, todėl jei atrodo, kad jie 
gali perskaityti slaptas vaiko mintis ir sužinoti jo slapčiausius 
jausmus net anksčiau, nei pats vaikas ima juos suvokti, tėvų 
viršenybė gali atrodyti beribė ir dėl to pražūtingai gniuždyti. 

Be to, jei vaikui paaiškinama, kodėl pasaka jį taip sužavė- 
jo, ji netenka žavesio, nes tas žavesys gerokai priklauso nuo 
to, kad vaikas dorai nežino, kodėl pasaka jį taip džiugina. O 
netekusi galios patraukti pasaka nebepadės vaikui kovoti sava- 
rankiškai, vienui vienam įveikti tą sunkumą, dėl kurio pasaka 
jam anksčiau turėjo prasmę. Net jei suaugusiųjų interpretaci- 
jos teisingos, jos atima iš vaiko galimybę tikėti, kad daug kartų 
išklausęs ir apmąstęs pasaką jis pats sėkmingai rado išeitį iš 
keblios situacijos. Mes vystomės, randame prasmę gyvenime 
ir saugumą savyje tada, kai asmeninius keblumus išsiaiškina- 
me ir įveikiame savarankiškai, o ne kai gauname jų paaiškini- 
mus iš kitų. 

Pasakų motyvai yra kas kita nei neurozės simptomai, ku- 
riuos geriau suvokti racionaliai, nes tai leidžia jų atsikratyti. Šie 
motyvai atrodo nuostabūs todėl, kad vaikas jaučiasi suprastas 
ir įvertintas, jam atrodo, kad buvo pasiektos pačios jo jausmų, 
vilčių ir nerimo gelmės, bet visų šių dalykų neprireikė ištraukti 
į paviršių ir ištirti negailestingoje racionalumo šviesoje, kuri 
dar yra ne jo jėgoms. Pasakos praturtina vaiko gyvenimą ir 
suteikia jam žavesio būtent todėl, kad jis dorai nežino, kokiu 
būdu jų magiška galia jį paveikia. 

Šia knyga siekiama padėti suaugusiesiems, o ypač tiems, ku- 
rie rūpinasi vaikais, geriau suprasti pasakų svarbą. Kaip jau sa- 
kyta, pasakas tinkama interpretuoti ir nesuskaičiuojama dau- 
gybe kitų būdų, ne tik tais, kurie siūlomi tekste, - pasakos, kaip 
ir visi tikri meno kūriniai, įvairialypės ir pasižymi gelme, kuri 
smarkiai pranoksta tai, ką iš jų gali išgauti net ir nuodugniau- 
sias racionalus tyrimas. Į tai, kas teigiama šioje knygoje, turėtų 
būti žiūrima tik kaip į iliustracijas ir skatinimą pamąstyti. Jei 
knyga paskatins skaitytoją savaip skverbtis gilyn, jis gali pasa- 

kose įžiūrėti vis įvairesnių asmeninių prasmių, o tada pasakos 
taps prasmingesnės ir vaikams, kuriems jas galima pasekti. 

Tačiau čia reikia pabrėžti vieną ypač svarbią išlygą: tikrąją 
pasakos prasmę ir jos poveikį įvertinti bei jos Žavesį patirti 
galima tik tada, kai ji skaitoma pirminio pavidalo. Išdėsty- 
tos reikšmingos pasakos ypatybės leidžia pajusti jos esmę ne 
daugiau, nei suvokti eilėraštį išvardijus jame minimus įvykius. 
Tačiau tokioje knygoje kaip ši daugiausia, ką galima pateik- 
ti, užuot pasakas tiesiog perspausdinus, - tai aprašyti jų pa- 
grindines ypatybes. Daugumą šių pasakų nesunku rasti kitur, 
todėl reikia tikėtis, kad skaitant šią knygą bus tuo pat metu 
skaitomos iš naujo ir joje aptariamos pasakos. Įvertinti „Rau- 
donkepuraitės, „Pelenės“ ar bet kurios kitos pasakos poetines 
ypatybes, o kartu ir suprasti, kaip ji praturtina dėmesingą sielą, 
galima tik skaitant ją pačią. 


* Šioje knygoje aptariami pasakų variantai nurodyti knygos pabaigoje - Pastabose. 

GYVENIMAS DVASIOS AKIMIS 


„Raudonkepuraitė buvo mano pirmoji meilė. Man atrodė, kad 
jei būčiau galėjęs vesti Raudonkepuraitę, būčiau patyręs tobulą 
palaimą.“ Šie Charleso Dickenso žodžiai liudija, kad jis, kaip ir 
nesuskaičiuojami milijonai per amžius gyvenusių viso pasau- 
lio vaikų, žavėjosi pasakomis. Jau būdamas garsus visame pa- 
saulyje Dickensas pripažino, kad stebuklingi pasakų veikėjai ir 
nutikimai padarė didelę įtaką jo asmenybės ir jo kūrybinio ge- 
nijaus formavimuisi. Jis ne kartą išreiškė panieką tiems, kurie, 
skatinami neišmintingo ir smulkmeniško racionalumo, reika- 
lavo pasakas racionalizuoti, cenzūruoti ar uždrausti, ir dėl to 
vaikai gyvenime daug prarado. Dickensas suprato, kad pasakų 
vaizdiniai labiau nei bet kas kita vaikams padeda atlikti sun- 
kiausią, bet svarbiausią ir daugiausia pasitenkinimo teikiančią 
užduotį: pasiekus didesnę sąmonės brandą, suteikti civilizuotą 
pavidalą savo pasąmonėje tvyrančiai įtampai.! 


Mūsų dienomis, kaip ir praeityje, pasakos gali atverti tiek kūry- 
bingų, tiek vidutinių gebėjimų vaikų dvasią taip, kad jie pajustų 
viską, kas gyvenime vertingiausia, ir tada galėtų nesunkiai iš- 
mokti gėrėtis nuostabiausiais literatūros ir meno kūriniais. Pa- 
vyzdžiui, poetas Louisas MacNeice'as sako, kad „tikros pasakos 
man kaip asmenybei visada daug reiškė, net kai mokiausi vie- 

šojoje mokykloje, kur tai pripažinęs susigadindavai reputaciją. 
Priešingai nei teigia daug Žmonių net ir dabar, pasaka, bent jau 
klasikinė liaudiška pasaka, yra daug rimtesnis dalykas nei vi- 
dutinis natūralistinis romanas, kuris bando patraukti dėmesį 
dalykais, ne ką rimtesniais už laikraščio paskalų skyrelį. Nuo 
liaudiškų iki įmantrių pasakų, tokių kaip Hanso Anderseno 
ar norvegų mitologijos, bei istorijų, pasakojamų, pavyzdžiui, 
„Alisos“ knygose ir „Vandens vaikuose“, būdamas maždaug 
dvylikos priėjau iki „Fėjų karalienės“? Tokiems literatūros 
kritikams kaip G. K. Chestertonas ir C. S. Lewisas atrodė, kad 
pasakos yra „dvasiniai tyrinėjimai“, taigi jos „parodo gyvenimą 
tikroviškiausiai , nes atskleidžia jį „tokį, kokį jį mato, jaučia ar 
spėja esant dvasia““. 

Kitaip nei bet kuris kitas literatūros kūrinys, pasakos parodo 
kelią tapatybės ir pašaukimo ieškančiam vaikui, taip pat paro- 
do, kokia patirtis jam būtina charakteriui toliau ugdyti. Pasakos 
leidžia suprasti, kad nors ir tenka patirti nelaimių, teikiantis 
pasitenkinimą ir geras gyvenimas yra pasiekiamas, - bet tik ta- 
da, jei nevengsi pavojų ir kovosi, nes be kovos tikrosios tapaty- 
bės niekada nesurasi. Pasakos suteikia vilčių, kad jei vaikas iš- 
drįs leistis į šias bauginančias ir daug pastangų reikalaujančias 
paieškas, į pagalbą ateis palankios jėgos ir jis pasieks tikslą. Taip 
pat pasakos įspėja, kad tiems, kurie, būdami pernelyg baugštūs 
ir siaurai mąstantys, nesileidžia į pavojingas savęs paieškas, teks 
gyventi nuobodžiai - jei jų neištiks dar blogesnis likimas. 

Pasakas mėgstantys ir jų svarbą jaučiantys ankstesnių kartų 
vaikai sulaukdavo paniekos tik iš pasipūtėlių, - taip atsitiko 
MacNeice'ui. Šiais laikais daugelis mūsų vaikų patiria daug 
baisesnę netektį, nes apskritai negauna progos pažinti pasakų. 
Dabar dauguma vaikų susiduria su pagražintais ir supapras- 

tintais pasakų variantais, kuriuose jų prasmė sumenkinta ir 
jokios gelmės nelikę, - kaip filmuose ar televizijos laidose, kur 
pasakos paverčiamos tuščia pramoga. 

Beveik per visą žmonijos istoriją vaiko dvasinis gyvenimas, 
išskyrus tiesioginę patirtį šeimoje, priklausė nuo mitinių bei re- 
liginių pasakojimų ir nuo pasakų. Ši tradicinė literatūra penėjo 
vaiko vaizduotę ir skatino jį fantazuoti. Kartu šie pasakojimai 
atsakydavo į svarbiausius vaikui kylančius klausimus, jie buvo 
vienas iš pagrindinių veiksnių, padėdavusių jam tapti visuome- 
nės dalimi. Mitų ir su jais glaudžiai susijusių religinių legendų 
medžiaga padėdavo vaikams suprasti, kokia yra pasaulio kilmė 
ir tikslas, kokie yra visuomenės idealai, iš kurių jis gali imti pa- 
vyzdį. Tai buvo nenugalimo herojaus Achilo ir gudriojo Odisė- 
jo vaizdiniai, taip pat Heraklio, kurio gyvenimo istorija liudijo, 
jog net ir stipriausiam vyrui nėra nepriderama mėžti nešva- 
riausius tvartus; ir šventojo Martyno, kuris atrėžė pusę savo 
apsiausto vargšui elgetai aprengti. Netiesa, kad tik nuo Freudo 
Edipo mitas tapo svarbiausiu vaizdiniu, padedančiu mums su- 
prasti visada naujus, bet nuo seno kylančius sunkumus, kurių 
patiriame dėl sudėtingų ir dviprasmių tėvams jaučiamų jaus- 
mų. Remdamasis šia antikine istorija, Freudas padėjo mums 
įsisąmoninti neišvengiamą jausmų sumaištį, kurią savaip tenka 
įveikti kiekvienam tam tikro amžiaus vaikui. 

Hinduizmo civilizacijoje Ramos ir Sytos istorija („Ramaja- 
nos“ dalis), pasakojanti apie jų taikingą drąsą ir aistringą išti- 
kimybę vienas kitam, yra meilės ir santuokos santykių pirma- 
vaizdis. Be to, ši kultūra kiekvieną ragina stengtis atgaivinti šį 
mitą savo gyvenime: kiekviena hinduistų nuotaka vadinama 
Syta ir kaip vestuvių ceremonijos dalį suvaidina tam tikrus mi- 
to epizodus. 

Tai, kas vyksta žmogaus vidiniame pasaulyje, pasakoje 
eksternalizuojama ir todėl gali būti suvokiama taip, kaip tai 
išreiškia pasakos veikėjai ir įvykiai. Dėl šios priežasties tra- 
dicinėje hinduistų medicinoje psichiškai sutrikusiam žmogui 
kaip meditacijos objektas būdavo pateikiama pasaka, sutei- 
kianti pavidalą jo konkretiems rūpesčiams. Buvo tikimasi, 
kad jei netekęs pusiausvyros žmogus apmąstys ją, tai padės 
jam susidaryti vaizdą, kokia yra ta verčianti kentėti gyveni- 
mo aklavietė ir kaip iš jos išsivaduoti. Atsižvelgdamas į tai, ką 
konkreti pasaka byloja apie žmogaus neviltį, jo viltis ir būdus 
įveikti negandas, ligonis galėdavo ne tik rasti išeitį iš aklavie- 
tės, bet ir sužinoti būdą atrasti save, kaip save atrado pasakos 
veikėjas. 

Tačiau ypatingą pasakų svarbą augančiam Žmogui lemia 
kai kas kita nei pamokymai, kaip tinkamai elgtis pasaulyje, — 
tokios išminties gausu religijoje, mituose ir pasakėčiose. Pa- 
sakose nesiekiama pavaizduoti pasaulio tokio, koks jis yra, ir 
nepatariama, ką reikia daryti. Jei jose būtų tokių patarimų, 
ligonis hinduistas būtų verčiamas sekti primestu elgesio pa- 
vyzdžiu - tai būtų net ne prasta terapija, o terapijos priešybė. 
Pasaka daro terapinį poveikį, nes ligonis, apmąstydamas, ką 
ji leidžia suprasti apie jį patį ir šiuo gyvenimo metu kilusius 
vidinius konfliktus, randa savo sprendimus. Parinktos pasakos 
turinys paprastai neturi nieko bendra su išoriniu ligonio gyve- 
nimu, bet yra labai susijęs su jo vidiniais keblumais, kurie at- 
rodo nesuvokiami ir dėl to neįveikiami. Akivaizdu, kad pasaka 
kalba ne apie išorinį pasaulį, nors jos pradžia gali būti gana 
tikroviška ir į ją gali būti įausta kasdienybės bruožų. Netikro- 
viškas pasakų pobūdis (kuris nepatinka siaurai mąstantiems 
racionalistams) yra svarbi priemonė aiškiai parodyti, kad čia 

svarbu ne naudingos žinios apie išorinį pasaulį, o vidiniai as- 
menybės vyksmai. 


Daugumoje kultūrų nėra aiškios ribos, kuri skirtų mitą nuo 
liaudies ar stebuklinių pasakų. Visa tai kartu sudaro neraštin- 
gos visuomenės literatūrą. Šiaurės Europos kalbose ir mitui, ir 
pasakai įvardyti tėra vienas žodis - saga. Vokiečių kalba mi- 
tams įvardyti išlaikė žodį Sage'“, o pasaka vokiškai vadinama 
Mūrchen. Gaila, kad tiek angliškas, tiek prancūziškas pasakų 
įvardijimas pabrėžia fėjų vaidmenį“, nes daugumoje pasakų 
fėjos nedalyvauja. Mitai ir pasakos įgauna apibrėžtą pavidalą 
tik tada, kai yra užrašomi ir jų nuolatinė kaita baigiasi. Prieš 
užrašant šie pasakojimai šimtmečius būdavo perpasakojami, 
trumpinami arba nepaprastai išplečiami, o kai kurie pasakoji- 
mai susiliejo su kitais. Visi jie būdavo keičiami atsižvelgiant į 
tai, kas, pasakotojo nuomone, labiausiai domino klausytojus, 
į tai, kas tuo metu rūpėjo jam pačiam, ir į savitus epochos rū- 
pesčius. 

Vienos stebuklinės ir liaudies pasakos išsirutuliojo iš mitų, 
o kitos tapo jų dalimi. Ir mituose, ir pasakose buvo įkūnyta 
visuomenės sukaupta patirtis, nes žmonės norėjo atminti pra- 
eities išmintį ir perduoti ją ateities kartoms. Šie pasakojimai 
yra aruodas, kupinas reikšmingų įžvalgų, palaikiusių žmoniją, 
kuriai ilgai tekdavo patirti likimo vingius. Jokiais kitais kūri- 
niais šis paveldas vaikams nėra atskleidžiamas taip paprastai, 
tiesiai ir taip suprantamai. 


* Sage dar gali reikšti sakmę, legendą, padavimą (vert. past.). 
** Pasaka (stebuklinė) angliškai vadinama fairy tale (pažodžiui „fėjų pasakojimas“, 
„fėjų istorija“) pagal prancūzišką pavadinimą conte de fėes (vert. past.). 

Mitai ir pasakos turi daug bendra. Tačiau mituose daug la- 
biau nei pasakose kultūrinis herojus klausytojui vaizduojamas 
kaip pavyzdys, kuriuo jis turi kiek įmanydamas sekti gyvenime. 

Mitas, kaip ir pasaka, gali simboliniu pavidalu išreikšti vi- 
dinį konfliktą ir pasiūlyti, kaip jį išspręsti, tačiau mite tai nebū- 
tinai yra pagrindinis dalykas. Mitas savo temą atskleidžia di- 
dingai; jis dvasiškai įtaigus; paprastiems mirtingiesiems nuolat 
keliančių reikalavimus antžmogiškų herojų pavidalu čia veikia 
ir yra patiriamas dieviškasis pradas. Nors mes, mirtingieji, ir 
labai stengtumės būti tokie, kokie yra šie herojai, visada liksi- 
me aiškiai žemesni už juos. 

Pasakų veikėjai ir įvykiai taip pat įasmenina ir iliustruoja 
vidinius konfliktus, bet jose itin subtiliai parodoma, kaip šiuos 
konfliktus galima išspręsti ir kokie raidos žingsniai toliau ga- 
lėtų būti žengiami siekiant aukštesnio žmogiškumo. Pasaka 
sekama paprastai, kasdieniškai; klausytojui nekeliama reika- 
lavimų. Dėl to net ir mažiausias vaikas nesijaučia esąs verčia- 
mas elgtis vienaip ar kitaip, ir jam nė karto netenka pasijusti 
menkesniam. Pasaka ne tik nekelia reikalavimų, bet ir padrą- 
sina, suteikia vilčių dėl ateities, skatina tikėtis, kad pabaiga bus 
laiminga. Būtent dėl to Lewisas Carrollis pavadino ją „meilės 
dovana“ - šie žodžiai kažin ar tiktų mitui.“ 

Žinoma, šiuos kriterijus atitinka ne kiekvienas pasakojimas, 
įtrauktas į kokį nors rinkinį pavadinimu „Pasakos“. Daugelis iš 


* Vaikeli mielas, skaisčiakaktis, 
Kaip stebisi svajoklės akys! 
Nors pralėkė metai, prabėgo, 
Nors skiria jau pusamžis mudu, 
Tikiu, sutiksi šypsena šilta 

Tu pasaką - tai meilės dovana. 


C. L. Dodgson (Lewis Carroll), Alisa Veidrodžio karalystėje. 

jų yra tiesiog pramoginės ar pamokomos istorijos arba pasa- 
kėčios. Jei tai pasakėčios, jose žodžiais, vaizduojamais veiks- 
mais ar įvykiais - net jei jie pasakiški - nurodoma, kaip elgtis. 
Pasakėčios reikalauja ir grasina — jos yra moralistinės - arba 
tiesiog linksmina. Norint nuspręsti, ar kokia nors istorija yra 
pasaka ar kažkas visai kita, galima paklausti, ar ji verta vadinti 
meilės dovana vaikui. Tai neblogas būdas atskirti. 


Norėdami suprasti, kaip vaikas žiūri į pasakas, kaip pavyzdį 
aptarkime gausias pasakas, kuriose vaikas pergudrauja mil- 
žiną, kuris jį gąsdina ir net kelia pavojų gyvybei. Vaikai intui- 
tyviai supranta, ką simbolizuoja šie „milžinai“, - tai patvirtina 
spontaniška vieno penkiamečio reakcija. 

Vienas pašnekesys apie tai, kokios svarbios vaikams yra pa- 
sakos, įveikė motinos abejones dėl to, ar pasakoti sūnui tokias 
„smurtingas ir grėsmingas“ istorijas. Iš pokalbių su sūnumi ji 
žinojo, kad jis jau yra fantazavęs apie žmogėdras ar jų ryjamus 
žmones. Motina pasekė jam pasaką „Džekas Milžinų Nugalė- 
tojas“*. Baigus pasaką jis paklausė: „Tokių padarų kaip milži- 
nai juk nėra, ar ne?" Motinai nespėjus patikinti vaiką atsaky- 
mu, kuris jau sukosi ant liežuvio galo, - ir dėl kurio pasaka jam 
būtų praradusi vertę, - jis pridūrė: „Bet yra suaugusieji, o jie — 
kaip milžinai.“ Jis, būdamas brandaus penkerių metų amžiaus, 
suprato padrąsinančią pasakos mintį: nors suaugusieji, su ku- 
riais tenka susidurti, gali atrodyti lyg baisūs milžinai, gudrus 
mažas berniukas įstengs su jais susidoroti. 

Šis pastebėjimas atskleidžia vieną priežastį, dėl kurios su- 
augusieji nenori sekti pasakų: mus trikdo mintis, kad kartais 
savo vaikams atrodome kaip grėsmingi milžinai, nors taip bū- 

na. Taip pat mums nesinori pripažinti, kad jiems atrodo labai 
lengva mus apgauti ar apkvailinti ir kad ši mintis juos labai 
džiugina. Tačiau, ar mes sekame jiems pasakas, ar ne, mes vis 
tiek — tai patvirtina šio mažo berniuko pavyzdys - jiems at- 
rodome kaip savanaudžiai milžinai, norintys pasilikti sau visus 
tuos nuostabius dalykus, kūrie suteikia mums galios. Pasakos 
padrąsina vaikus, kad milžiną jie ilgainiui gali sudoroti - tai yra 
jie gali užaugti, tapti tokie kaip milžinai ir įgauti tų pačių galių. 
Tai „didžios viltys, kurios mus žmonėmis padaro *. 

Svarbiausia, kad mes, tėvai, sekdami vaikams tokias pasa- 
kas galime suteikti visų svarbiausią padrąsinimą: pritarti tam, 
kad jie pabandytų įsivaizduoti įveikią tuos milžinus. Šiuo atve- 
ju skaityti yra ne tas pats, kas klausytis sekamos pasakos, nes, 
skaitydamas pats, vaikas gali manyti, jog tik kažkoks svetimas 
žmogus - tas, kuris parašė pasaką ar sudarė knygą, - pritaria 
tam, kad milžinas būtų pergudrautas ir nugalėtas. Tačiau kai 
tėvai seka vaikui tokią pasaką, jis gali būti tikras, jog jie pritaria 
tam, kad jis vaizduotėje keršytų už grėsmę, kurią kelia suaugu- 
siųjų viršenybė. 


„PASAKA APIE ŽVEJĮ“: 
pasakos ir pasakėčios palyginimas 


„Pasakoje apie žvejį iš „Tūkstančio ir vienos nakties“ beveik 
nieko nepraleidžiant įkūnytas milžino ir eilinio žmogaus kon- 
flikto motyvas.“ Ši tema vienu ar kitu pavidalu bendra visoms 
kultūroms, nes vaikai visur jaučia baimę ir apmaudą dėl tos 

galios, kurią jų atžvilgiu turi suaugusieji. (Vakaruose žino- 
miausias šios temos variantas aptinkamas brolių Grimmų 
pasakoje „Dvasia butelyje .) Vaikai žino, kad jei nesielgia taip, 
kaip liepia tėvai, apsisaugoti nuo jų rūstybės galima tik vienu 
būdu - juos pergudravus. 

„Pasakoje apie Žvejį neturtingas žvejys keturis kartus 
užmeta tinklą į jūrą. Pirmą kartą jis sugauna asilo dvėseną, 
antrą - ąsotį, pilną smėlio ir dumblo. Trečiasis bandymas duo- 
da jam menkesnį laimikį nei pirmieji: šukių ir stiklo duženų. 
O ketvirtą sykį žvejys ištraukia varinį ąsotį. Žvejui atidarius 
ąsotį, pasirodo didžiulis debesis ir virsta milžinišku džinu. 
Kad ir kaip Žvejys maldauja pasigailėti, džinas grasina pada- 
ryti jam galą. Žvejį išgelbsti guvus protas: jis ima erzinti džiną, 
išsakydamas abejonę, ar toks milžiniškas džinas kada galėjo 
tilpti į tokį mažą indą. Taip jis paskatina džiną grįžti į ąsotį 
ir įrodyti, kad jis tą gali. Tada žvejys mikliai uždengia ąsotį, jį 
tvirtai uždaro ir išmeta atgal į jūrą. 

Pagal tą patį motyvą sukurtose kitų kultūrų pasakose blo- 
gasis veikėjas įgauna didelio niršaus žvėries pavidalą, ir šis gra- 
sina praryti herojų, kuris visai niekuo, išskyrus gudrumą, ne- 
prilygsta priešininkui. Tada herojus ima balsiai svarstyti, kad 
tokiai galingai dvasiai turėtų būti nesunku įgauti milžiniško 
padaro pavidalą, bet ji nepajėgtų pasiversti mažu gyvūnėliu, 
tokiu kaip pelė ar paukštelis. Taip pakursčius tuštybę dvasia 
pražūva. Kad parodytų, jog jai nėra nieko neįmanomo, piktoji 
pasiverčia gyvūnėliu, o tada herojus šį lengvai įveikia./ 

„Pasakoje apie žvejį galima rasti daugiau užslėptų ženklų 
nei kituose pagal šį motyvą sukurtuose pasakojimuose - čia 
yra reikšmingų detalių, kurios ne visada aptinkamos kituose 
variantuose. Viena tokia šios pasakos ypatybė yra ta, kad čia 

paaiškinama, kodėl džinas tapo toks negailestingas, kad no- 
ri nužudyti savo išlaisvintoją. Kita - kad už tris nesėkmingus 
bandymus galiausiai atlyginama pabandžius ketvirtąsyk. 

Suaugusiųjų moralės požiūriu, kuo ilgiau kas nors buvo įka- 
lintas, tuo dėkingesnis jis turėtų būti išlaisvintojui. Bet džinas 
aiškina kitaip: sėdėdamas uždarytas butelyje pirmąjį šimtmetį 
„širdyje pasižadėjau: tą, kuris išlaisvins mane, amžiams apdo- 
vanosiu. Bet praėjo dar šimtas metų, ir niekas manęs neišva- 
davo. Praėjo dar šimtmetis, ir aš pasakiau sau: tam, kas išva- 
duos mane, aš atskleisiu žemės turtus. Bet niekas neišvadavo. 
Prabėgo dar keturi šimtai metų, ir aš pasakiau: kas išvaduos 
mane, išpildysiu tris norus. Bet vėl niekas manęs neišvadavo ir 
tada, baisiai perpykęs, aš tariau sau širdyje: tą, kas mane dabar 
išlaisvins, aš užmušiu [...|“. 

Būtent taip jaučiasi mažas vaikas, kai jį „apleidžia“. Iš pra- 
džių jis sau galvoja, kaip džiaugsis, kai grįš motina; arba, jei 
yra išvarytas į savo kambarį, - kaip smagu bus, kai jam leis iš 
ten išeiti, ir kaip atsidėkos Motinai. Bet laikui bėgant vaikas 
vis labiau pyksta ir ima fantazuoti, kaip baisiai atkeršys tiems, 
kurie iš jo atėmė trokštamą dalyką. Nors iš tikrųjų jis gali būti 
labai patenkintas, kai jį atleidžia nuo bausmės, vis dėl to jis 
svyruoja tarp minties, kad atsidėkos, ir minties apie bausmę 
tiems, dėl kurių jam tenka kęsti nemalonią padėtį. Vadinasi, 
vaiko akimis, džino minčių gija suteikia šiai pasakai psicholo- 
ginio tikroviškumo. 

Tokios jausmų sekos pavyzdys galėtų būti permainos, iš- 
tikusios vieną trimetį berniuką, kurio tėvai kelioms savai- 


* Vertė Nida Rutkauskienė, cit. iš: Tūkstantis ir viena naktis: arabų pasakos, t. 1, 
Vilnius: Alna litera, 1994, p. 39. 

tėms išvyko į užsienį. Vaikas prieš iškeliaujant tėvams mokėjo 
kalbėti gana gerai, jiems iškeliavus jis taip pat bendraudavo 
su moterimi, kuri juo rūpinosi, bei kitais. Tačiau grįžus tė- 
vams jis nei jiems, nei niekam kitam dvi savaites nepratarė 
buvo aišku, kad, kai tėvų nebuvo, pirmąsias kelias dienas jis 
labai laukė, kada jie sugrįš. Bet pirmai savaitei baigiantis vai- 
kas pradėjo kalbėti apie tai, kaip pyksta, kad jį paliko, ir kaip 
jiems grįžus su jais atsiteis. Dar po savaitės jis atsisakė net ir 
kalbėti apie tėvus ir nepaprastai supykdavo ant kiekvieno, ku- 
ris juos paminėdavo. Kai motina su tėvu galiausiai parvyko, 
jis tyliai nuo jų nusigręžė. Nors tėvai ir labai stengėsi užmegzti 
su berniuku ryšį, jis ir toliau tvirtai juos atstumdavo. Tėvai 
atjaučiai stengėsi parodyti, kad supranta, kaip jam sunku, bet 
prireikė kelių savaičių, kol berniukas vėl pasidarė toks kaip 
anksčiau. Atrodo, kad laikui bėgant vaiko pyktis stiprėjo, kol 
tapo toks galingas ir gniuždantis, jog berniukui tapo baisu, 
kad paleidęs vadžias jis gali pražudyti tėvus arba sulaukti at- 
pildo ir taip pats pražūti. Atsisakymas kalbėti buvo vaiko gy- 
nyba - būdas apsaugoti save ir tėvus nuo savo nesuvaldomo 
įniršio pasekmių. 

Nežinia, ar „Pasakos apie žvejį originalo kalboje yra kas 
nors panašaus į anglišką posakį bottled-up', vartojamą kalbant 
apie jausmus. Bet įkalinimo butelyje vaizdinys tada žmonėms 
buvo toks pat tinkamas kaip ir mums dabar. Kiekvienas vaikas 
vienaip ar kitaip patiria ką nors panašaus į tai, ką patyrė šis tri- 
metis berniukas, nors paprastai ne tokiu kraštutiniu pavidalu 
ir be tokių atvirų reakcijų kaip jo. Vaikas pats nežino, kas jam 


* sutramdyti (jausmai), pažodžiui - uždaryti į butelį (angl.). 

atsitiko, - jis žino tik tiek, kad turi taip elgtis. Pastangos padėti 
tokiam vaikui pasiekti racionalų supratimą neduos vaisių ir, be 
to, jį sugniuždys, nes jis dar racionaliai nemąsto. 

Jei mažam vaikui pasakytumėte, jog berniukas taip supy- 
ko ant tėvų, kad su jais dvi savaites nesikalbėjo, jis atsakytų: 
„Tai kvaila!“ Jei bandytumėte paaiškinti, kodėl berniukas dvi 
savaites su jais nesikalbėjo, vaikui dar tikriau atrodytų, kad 
taip elgtis kvaila, - dabar jau ne tik dėl to, kad jo požiūriu tai 
kvailas elgesys, bet ir dėl to, kad paaiškinimas jam nesupran- 
tamas. 

Vaikas negali sąmoningai pripažinti, kad apimtas pykčio 
gali netekti žado ar kad gali norėti sunaikinti tuos, nuo kurių 
priklauso jo gyvenimas. Jei jis tai suprastų, būtų priverstas pri- 
pažinti, jog jo paties emocijos gali jį įveikti ir tapti nebesuval- 
domos - tai labai baisi mintis. Mintis, kad mumyse gali slypėti 
jėgos, kurių negalime valdyti, yra pernelyg baisi, kad ją būtų 
galima puoselėti, ir ne tik vaikui. 

Vaikas ne mąsto, o veikia, ir tai tuo labiau tinka, kuo jo jaus- 
mai stipresni. Nors vaikas suaugusiųjų pamokytas gali išmokti 
sakyti, kad yra kitaip, jis iš tikrųjų nemano, kad žmonės verkia 
dėl to, jog jiems liūdna, - jie tiesiog verkia. Žmonės ką nors 
daužo ar laužo arba liaunasi kalbėję ne dėl to, kad pyksta, - jie 
tiesiog taip elgiasi. Vaikas gali išmokti įtikti tėvams ir aiškinti 
savo veiksmą taip: „Padariau taip dėl to, kad pykstu.“ Bet vis 
viena jis suvokia pyktį ne kaip pyktį, o tik kaip impulsą ką nors 


* Kaip vaiką gali trikdyti mintis, kad jam nežinant jame vyksta galingi vyksmai, 
galima iliustruoti įvykiu, nutikusiu vienam septynmečiui, kuriam tėvai norėjo pa- 
aiškinti, kad jis emocijų pagautas padarė kai ką, kam jie - kaip ir jis pats - griežtai 
nepritarė. Vaikas atsakė: „Norite pasakyti, kad manyje yra mechanizmas, kuris visą 
laiką tiksi ir bet kada gali mane susprogdinti?“ Paskui berniukas kurį laiką gyveno 
apimtas tikro siaubo, kad jam gresia pavojus susinaikinti. 

daužyti ar laužyti arba tylėti. Tik atėjus lytinės brandos laikui 
imame suvokti, kas mūsų emocijos yra iš tikrųjų, - net ir tada, 
kai jų vedami nepradedame tuoj pat veikti ir net nekyla noras 
to daryti. 

Tai, kas vyksta vaiko pasąmonėje, jam gali būti paaiškinta 
tik tokiais vaizdiniais, kurie tiesiogiai randa atgarsį jo pasą- 
monėje. Tam tinka vaizdiniai, kuriuos sužadina pasakos. Kaip 
vaikas galvoja ne „būsiu patenkintas, kai grįš Motina, o „ką 
nors duosiu jai , taip ir džinas tarė sau: „Kas mane išlaisvins, tą 
apdovanosiu.“ Kaip vaikas galvoja „kai pamatysiu jį, užmušiu , 
o ne „esu taip supykęs, kad galėčiau tą Žmogų užmušti , taip ir 
džinas sako: „Užmušiu tą, kuris mane išlaisvins.“ Jei apie tikrą 
žmogų sakoma, kad jis taip pagalvojo ar pasielgė, ši mintis 
sukelia per daug nerimo, kad būtų suvokiama. Tačiau vaikas 
žino, kad džinas yra įsivaizduojama figūra, todėl įstengia su- 
vokti, kas skatina veikti džiną, bet nėra verčiamas tiesiogiai tai 
pritaikyti sau. 

Kai vaikas ima fantazuoti pasakos temomis, - o jei jis to 
nedaro, ji beveik praranda poveikį, - džino reakcija į frustra- 
ciją ir įkalinimą jam pamažu tampa įprasta, o tai yra svarbus 
žingsnis panašių savo paties reakcijų pažinimo link. Su šiais el- 
gesio vaizdiniais vaikas susiduria pasakoje, atsiradusioje vaiz- 
duotės šalyje, todėl jis mintyse gali svyruoti nuo „tai tiesa, taip 
iš tikrųjų daroma ir reaguojama“ iki „visa tai netikra, tai tik 
pasaka“ - priklauso nuo to, kiek jis yra pasirengęs pripažinti, 
kad tokie dalykai vyksta jame pačiame. 

Svarbiausia, pasaka užtikrina laimingą pabaigą, todėl vai- 
kui nereikia baimintis, jei jis, atsižvelgdamas į pasakos turinį, 
leistų savo pasąmonei pasireikšti, mat jis žino, jog, kad ir ką 
atskleistų, „nuo to laiko gyvens laimingai. 

Dėl fantastiškai išpūstų pasakos elementų, tokių kaip kalė- 
jimas ąsotyje ištisus šimtmečius, joje vaizduojamos reakcijos 
atrodo įtikinamos ir priimtinos, o pavaizdavus tikroviškesnes 
situacijas, tokias kaip tėvo ar motinos išvykimas, taip neatro- 
dytų. Laikas, kol Motinos nėra, vaikui regisi amžinybė, ir šio 
įspūdžio neišsklaido tiesos paaiškinimas - kad ji buvo pasi- 
šalinusi tik pusvalandžiui. Taigi, fantastiškai išpūstos detalės 
daro pasaką psichologiškai tikrovišką, o tikri paaiškinimai at- 
rodo psichologiškai neteisingi, kad ir kaip atitiktų faktus. 

„Pasaka apie žvejį yra pavyzdys, rodantis, kodėl supa- 
prastinta ir cenzūruota pasaka visai netenka vertės. Žvelgiant 
į pasaką paviršutiniškai, atrodytų, jog nėra būtina, kad džino 
mintyse įvyktų tokios permainos - kad iš pradžių jis norėtų at- 
silyginti tam, kuris jį išlaisvins, o paskui nuspręstų jį nubausti. 
Galima papasakoti istoriją apie tiesiog blogą džiną, kuris nori 
nužudyti savo išlaisvintoją, ir nors šis tėra silpnas žmogus, vis 
dėlto sugeba pergudrauti galingą dvasią. Tačiau taip supapras- 
tinta pasaka taptų tiesiog baisia istorija su laiminga pabaiga 
ir nebebūtų psichologiškai tikroviška. Būtent džino permaina, 
po kurios jis nori nebe atsilyginti išlaisvintojui, o šį nubaus- 
ti, leidžia vaikui įsijausti į pasaką. Joje taip tikroviškai pertei- 
kiamos džinui kilusios mintys, jog tampa įtikinama ir tai, kad 
žvejys gali sugebėti pergudrauti džiną. Pašalinus tokius taria- 
mai nereikšmingus elementus, pasakos netenka gilesnės pras- 
mės ir dėl to nustoja dominti vaiką. 

Vaikas, to sąmoningai nesuvokdamas, džiaugiasi, kad pa- 
saka įspėja tuos, kurie turi galią jį „įkalinti . Gausu šiuolaiki- 
nių kūrinių vaikams, kuriuose vaikas pergudrauja suaugusįjį. 
Tačiau jų prasmė pernelyg tiesioginė, todėl jie arba nepadeda 
vaizduotėje atsikvėpti nuo tokio gyvenimo, kuriame viršeny- 

bę visada turi suaugusieji, arba vaiką gąsdina, nes jo saugumo 
jausmas priklauso nuo to, kad suaugusysis sugeba daugiau nei 
jis ir gali jį deramai apginti. 

Todėl geriau pergudrauti džiną ar milžiną, o ne suaugusį- 
jį. Jei vaikui sakoma, kad jis gali įveikti kažką, panašų į jo tė- 
vus, ši mintis jam maloni, bet kartu ji sukelia nerimą, nes jei 
tai įmanoma, tokie patiklūs žmonės negali deramai apsaugoti 
vaiko. Bet milžinas yra įsivaizduojama figūra, todėl vaikas gali 
fantazuoti, kaip jį pergudrauja, ir taip sėkmingai, kad milžiną 
ne tik įveikia, bet ir sunaikina, tačiau vis dėlto neprarasti tikrų 
suaugusiųjų, kurie jį globoja. 

Palyginti su Džeko ciklo pasakomis („Džekas Milžinų Nu- 
galėtojas, „Džekas ir pupos stiebas“), „Pasaka apie žvejį turi 
keletą pranašumų. Žvejys yra ne tik suaugęs, bet ir, kaip mi- 
nima pasakoje, vaikų tėvas, todėl vaikui čia netiesiogiai pa- 
sakoma, kad jo tėvas gali jausti grėsmę dėl jėgų, kurios už jį 
stipresnės, bet yra toks sumanus, kad jas įveikia. Šios pasakos 
požiūriu vaikas iš tikrųjų gali gauti visa, kas geriausia. Jis gali 
imtis žvejo vaidmens ir įsivaizduoti, kaip įveikia milžiną, arba 
atiduoti žvejo vaidmenį tėvui ir įsivaizduoti esąs dvasia, galinti 
jam grasinti, bet būti tikras, kad tėvas nugalės. 

Iš pirmo žvilgsnio nereikšminga, bet iš tikrųjų svarbi „Pa- 
sakos apie žvejį ypatybė yra ta, kad žvejys prieš ištraukdamas 
ąsotį su džinu turi tris kartus patirti nesėkmę. Nors būtų pa- 
prasčiau, jei jis tinklą su lemtinguoju ąsočiu ištrauktų pasakos 
pradžioje, šis elementas vaikui be jokio moralizavimo paro- 
do, kad negalima tikėtis sėkmės iš pirmo karto, netgi bandant 
antrą ar trečią kartą. Ne viskas pasiekiama taip lengvai, kaip 
galima įsivaizduoti ar norėti. Ne tokiam atkakliam žmogui pir- 
mi trys žvejo laimikiai būtų ženklas, kad reikia pasiduoti, nes 

kiekvienas bandymas baigiasi vis blogiau. Mintis, kad, net jei 
iš pradžių nepasiseka, nereikia pasiduoti, vaikams tokia svarbi, 
jog ją skelbia daugelis pasakėčių ir pasakų. Ji veiksminga tol, 
kol pateikiama ne kaip pamokymas ar reikalavimas, o nerū- 
pestingu tonu, leidžiančiu suprasti, kad toks yra gyvenimas. 
Be to, stebuklingai pergalei prieš milžinišką džiną pasiekti rei- 
kia pastangų ir sumanumo - tai stipri paskata miklinti protą ir 
toliau stengtis, kad ir kokios užduoties būtum ėmęsis. 

Dar viena šios pasakos detalė, kuri taip pat gali atrodyti 
nereikšminga, bet ją pašalinus pasakos poveikis panašiai su- 
menktų - keturi žvejo bandymai, kuriuos galiausiai vainikuo- 
ja sėkmė, atitinka keturis džinui kylančio pykčio tarpsnius. 
Taip sugretinama tėvo žvejo branda ir džino nebrandumas, 
atkreipiamas dėmesys į esminį klausimą, kurį mums visiems 
anksti iškelia gyvenimas: ko būti valdomam - emocijų ar pro- 
to balso. 

Kalbant psichoanalizės kalba, šis konfliktas simbolizuoja 
sunkią kovą, iš mūsų visų reikalaujančią didelių pastangų: ar 
pasiduoti malonumo principui, skatinančiam mus siekti tuoj 
pat patenkinti savo norus arba siekti žiauriai atkeršyti už pati- 
riamą frustraciją - net ir tiems, kurie su ja niekaip nesusiję, - ar 
atsižadėti gyventi vadovaujantis tokiais impulsais ir tenkintis 
gyvenimu, kuriame viešpatauja tikrovės principas, kuris nuro- 
do, kad mes privalome būti pasirengę daug kartų susitaikyti su 
frustracija norėdami gauti ilgalaikį atpildą? Nors laimikis žvejį 
nuvylė, jis nesileido, kad tai jį sulaikytų, toliau dėjo pastangas, 
pasirinkęs tikrovės principą, ir galiausiai jam pasisekė. 

Sprendimas dėl malonumo principo labai svarbus, tad jo 
pamokyti norima daugelyje pasakų ir mitų. Aptarkime pa- 
vyzdį, iliustruojantį, kaip tiesiogiai ir pamokomai mituose 

skiriamas dėmesys šiam lemiamam sprendimui, - kitaip nei 
pasakose, kur ta pati mintis perteikiama švelniai, netiesiogiai, 
nereikliai ir dėl to psichologiškai paveikiau, - Heraklio mitą.š 

Šiame mite pasakojama, kad Heraklio gyvenime atėjo lai- 
kas, kai „jau turėjo paaiškėt, į gera ar į bloga išeis ta nežmo- 
niška jo jėga [...| Heraklis pats pasitraukė nuo piemenų |[...] į 
nuošalią, negyvenamą apylinkę ir ėmė vienas svarstyt, kuriuo 
gyvenimo keliu pasukt. Sėdėdamas taip susimąstęs, jis staiga 
pamatė ateinant dvi aukšto ūgio moteris. Pažvelgus į pirmąją, 
iš visa ko buvo aišku, kad tai padori, tauri būtybė: [...] žvilgsnis 
kuklus, laikysena gerai išauklėto žmogaus. [...] Antroji buvo 
gerai įmitusi, putli, tiesiog kraujas su pienu“, o jos laikysena — 
išpuikėlės. Pirmoji moteris, kaip toliau pasakojama, yra Dora, 
o antroji vadinama Pasileidėle. Ir viena, ir kita moteris duoda 
Herakliui pažadų dėl ateities, abi ragina jį pasirinkti savo siū- 
lomą gyvenimo kelią. 

Gyvenimo kryžkelėje atsidūrusio Heraklio vaizdinys yra 
paradigminis, nes mus visus, kaip ir jį, vilioja amžino ir leng- 
vai pasiekiamo malonumo vizija - „tu naudosies tik svetimo 
triūso vaisiais ir pasisekimu “, kaip žada Pasileidėlė, apsimetu- 
si Nesenkančia Palaima. Bet mus vilioja ir Dora bei jos „ilgas 
ir vargingas kelias į palaimą . Ji sako, kad „iš viso to, kas yra 
gera ir geistina“, žmonėms dievai „nieko neduoda be darbo ir 
pastangų, ir „jei sieki, kad tave valstybė gerbtų, turi jai pasi- 

tarnaut. [...] Jei nori pjauti, turi sėt. 


* Vertė Adelė Laigonaitė ir Antanas Žukas, cit. iš: Gustav Schwab, Gražiausios anti- 
kos sakmės, Vilnius: Tyto alba, 2004, p. 98-99. 

** Ten pat, p. 99. 

*** Ten pat. 

Šis mitas, kuriame tiesiai sakoma, kad dvi į Heraklį besi- 
kreipiančios moterys yra Pasileidėlė ir Dora, išryškina mito ir 
pasakos skirtumą. Šiedvi moterys, panašios į pasakų veikėjas, 
įkūnija susiduriančius herojaus vidinius polinkius ir mintis. 
Šiame mite jiedvi apibūdintos kaip alternatyvos, nors aiškiai 
leidžiama suprasti, kad iš tikrųjų taip nėra: jei tenka rinktis 
Pasileidėlės ar Doros kelią, privalome rinktis pastarąjį. Pa- 
sakoje niekada nebūna tokios tiesioginės akistatos ir atvirai 
nesakoma, ką turime pasirinkti. Bet dėl to, kas pasakoje tik 
numanoma, ji padeda vaikams išsiugdyti didesnio sąmonin- 
gumo troškimą. Pasaka įtikina mus kreipdamasi į vaizduotę ir 
parodydama masinančią įvykių baigtį - tai mus vilioja. 


PASAKA IR MITAS: 
optimizmas prieš pesimizmą 


Platonas apie žmogaus dvasios ugdymą išmanė galbūt geriau 
nei kai kurie mūsų amžininkai, norintys, kad jų vaikai susi- 
durtų tik su „tikrais“ žmonėmis ir kasdieniškais įvykiais, ir Ži- 
nojo, kokia dvasinė patirtis padeda ugdyti tikrą žmogiškumą. 
Jis patarė būsimus idealios valstybės piliečius pradėti litera- 
tūriškai šviesti pasakojant mitus, o ne pateikti jiems grynus 
faktus ar, kaip sakoma, racionaliai pamokyti. Net Aristotelis, 
grynojo proto žinovas, sakė: „Išminties draugas yra ir mito 
draugas.“ 

Šiuolaikiniai mąstytojai, tyrinėjantys mitus ir pasakas filo- 
sofiniu arba psichologiniu požiūriu, prieina tą pačią išvadą, 

kad ir kokie būtų jų pradiniai įsitikinimai. Pavyzdžiui, Mircea 
Eliade teigia, kad šie pasakojimai yra „žmonių elgesio mode- 
liai“ ir „vien dėl to suteikia gyvenimui prasmės ir vertės“. Jis ir 
kiti autoriai, remdamiesi antropologinėmis analogijomis, tei- 
gia, kad mitai ir pasakos kilo iš iniciacijos apeigų ar kitų perė- 
jimo ritualų arba juos simboliškai išreiškia. Pavyzdžiui, vienas 
iš tokių ritualų yra senosios nevisavertės savasties metaforinė 
mirtis, kurią savastis patiria, kad atgimtų aukštesnėje būties 
pakopoje. Eliadės nuomone, tai paaiškina, kodėl mitai ir pasa- 
kos patenkina stipriai jaučiamą poreikį ir perteikia labai gilią 
prasmę.“ 

Kiti - gelmių psichologijos pakraipos - tyrinėtojai pabrė- 
žia, kad fantastiniai mituose bei pasakose vaizduojami įvykiai 
panašūs į tuos, kurių būna suaugusiųjų sapnuose bei svajo- 
se, - čia pildosi norai, įveikiami visi varžovai, sunaikinami 
priešai, - ir daro išvadą, kad ši literatūros rūšis iš dalies Žavi 
dėl to, jog joje išreiškiama tai, ko sau paprastai neleidžiama 
įsisąmoninti.!? 

Žinoma, pasakos ir sapnai turi labai reikšmingų skirtumų. 
Pavyzdžiui, sapnuose noras dažniau išpildomas užslėptu pa- 
vidalu, o pasakose išreiškiamas atviriau. Sapnai daugiausia 
kyla dėl nenumalšintos vidinės įtampos, dėl žmogui neduo- 


* Eliade, šiais klausimais patyręs Saintyveso įtaką, rašo: „Negalima neigti, kad abie- 
jų lyčių pasakų herojų patiriami išbandymai ir nuotykiai beveik visada suprantami 
kaip turintys iniciacijos prasmę. Man tai atrodo nepaprastai svarbu: nuo tų laikų - 
labai sunku nustatyti, kada, - kai atsirado pačios pasakos, tiek pirmykščiai, tiek civi- 
lizuoti žmonės jų klausydavosi su malonumu ir galėjo mėgautis jomis be galo daug 
kartų. Vadinasi, iniciacijos scenarijai, net ir tuo užslėptu pavidalu, kuriuo aptinkami 
pasakose, išreiškia psichologinę dramą, tenkinančią stiprų žmogaus poreikį. Kiek- 
vienas nori pakliūti į tam tikras pavojingas situacijas, patirti ypatingų išbandymų, 
patekti Anapusybėn. Visa tai žmogus vaizduotės gyvenimo lygmeniu patiria klausy- 
damasis pasakų arba jas skaitydamas.“ 

dančių ramybės sunkumų, kuriuos įveikti jis nežino būdų, o 
ir sapnas jų neparūpina. Pasaka veikia atvirkščiai: joje vaiz- 
duojama, kaip bet kokia įtampa įveikiama, ir ne tik pasiūloma 
būdų įveikti keblumus, bet ir suteikiama vilčių, kad jie bus 
įveikti „laimingai“. 

Tai, kas vyksta sapnuose, mums nepavaldu. Nors tai, ką 
galime susapnuoti, priklauso nuo vidinės cenzūros, šis re- 
guliavimas vyksta nesąmoningai. O kuriant pasakas bendra- 
žmogiškam sąmoningam ir nesąmoningam turiniui daugiau- 
sia suteikia pavidalą sąmonė - ne vieno konkretaus žmogaus 
sąmonė, o bendra daugelio žmonių nuomonė apie tai, ką jie 
laiko visuotiniais žmogaus rūpesčiais ir ką pripažįsta esant 
pageidautinais būdais juos pašalinti. Jei pasakoje visų šių dė- 
menų nebūtų, ji nebūtų karta po kartos perpasakojama. Tik 
dėl to, kad pasaka atitinka daugelio žmonių sąmoningus ir ne- 
sąmoningus reikalavimus, ji daug kartų perpasakojama ir jos 
labai susidomėjus klausomasi. Vieno Žmogaus sapnas negalė- 
tų sužadinti tokio neslūgstančio susidomėjimo, nebent būtų 
įtrauktas į mitą, kaip kad Juozapo išaiškinti faraono sapnai, 
apie kuriuos pasakojama Biblijoje. 

Visuotinai sutariama, kad mitai ir pasakos į mus kreipiasi 
nesąmoninga turinį reiškiančių simbolių kalba. Čia iškart krei- 
piamasi ir į sąmonę, ir į pasąmonę, į visus tris jos aspektus - id, 
ego ir superego, - taip pat atsakoma į ego idealų poreikį. Dėl to 
ši kalba labai paveiki. Psichologiniams reiškiniams mituose ir 
pasakose suteikiamas simbolinis pavidalas. 

Freudu sekantiems psichoanalitikams rūpi parodyti, kokia 
išstumta ar dėl kitų aplinkybių nesąmoninga medžiaga yra mitų 
ir pasakų pagrindas ir koks yra jų ir sapnų bei svajų santykis.!' 

Jungu sekantys psichoanalitikai pabrėžia dar ir tai, kad šių 

pasakojimų personažai ir įvykiai atitinka archetipinius psicho- 
loginius reiškinius, taigi yra jų simboliai, taip pat simboliškai 
parodo poreikį pasiekti aukštesnę asmenybės pakopą - dvasi- 
nį atsinaujinimą, kuris įvyksta, kai žmogui tampa prieinamos 
asmeninės ir kolektyvinės pasąmonės jėgos.! 

Mitai ir pasakos turi ne tik esminių panašumų, bet ir pa- 
matinių skirtumų. Nors mituose ir pasakose galima rasti 
tuos pačius būdingus veikėjus ir situacijas, nors abiejų tipų 
kūriniuose būna vienodai stebuklingų įvykių, jų vaizdavimo 
būdas iš esmės skiriasi. Paprastai sakant, pagrindinis įspū- 
dis, kurį sudaro mitas, yra toks: tai visiškai nepakartojama 
ir nebūtų galėję atsitikti jokiam kitam Žmogui jokioje kitoje 
situacijoje; šie įvykiai didingi, kelia pagarbą ir nebūtų galėję 
nutikti eiliniam mirtingajam, tokiam kaip jūs ar aš. Taip yra 
ne tiek dėl to, kad mito įvykiai yra stebuklai, kiek dėl to, kad 
jie vaizduojami kaip stebuklai. Nors įvykiai pasakose, atvirkš- 
čiai, dažnai būna nepaprasti ir visai neįtikėtini, jie visada vaiz- 
duojami kaip kasdieniški, tokie, kokie išėjus pasivaikščioti po 
mišką galėtų nutikti jums, man ar kaimynui. Pasakose net 
apie susidūrimą su nuostabiausiais dalykais pasakojama pa- 
prastai ir kasdieniškai. 

Dar svarbesnis šių dviejų pasakojimo tipų skirtumas yra 
pabaiga. Mituose ji beveik visada tragiška, o pasakose visada 
laiminga. Dėl šios priežasties kai kurios žinomiausios į pasakų 
rinkinius įtrauktos istorijos pasakų kategorijai iš tikrųjų ne- 
priklauso. Pavyzdžiui, Hanso Christiano Anderseno „Mergai- 
tė su degtukais“ ir „Drąsus alavinis kareivis“ yra gražios, bet 
nepaprastai liūdnos istorijos; jos nesudaro pasakų pabaigai 
būdingo paguodos įspūdžio. Kita vertus, Anderseno „Sniego 
karalienė“ yra beveik tikra pasaka. 

Mitas pesimistinis, o pasaka optimistinė, net jei kai kurie 
jos bruožai būtų šiurpiai rimti. Būtent šis lemtingas skirtumas 
skiria pasakas nuo kitų kūrinių, kuriuose vaizduojami ne ma- 
žiau fantastiški įvykiai, ir nesvarbu, ar laimingą pabaigą lemia 
herojaus gebėjimai, ar atsitiktinumas, ar antgamtinių persona- 
žų įsikišimas. į 

Mituose paprastai vyksta superego reikalavimų konflik- 
tas su id motyvuotais veiksmais bei ego savisaugos troškimu. 
Paprastas mirtingasis per silpnas, kad atlaikytų dievų išban- 
dymą. Paris, paklusęs Dzeuso paliepimui, kurį jam pranešė 
Hermis, ir trijų deivių reikalavimui išsirinkti, kuriai atiteks 
obuolys, pražūva dėl to, kad vykdė šiuos įsakymus, - be to, 
jam pasirinkus, toks pat likimas ištinka ir nesuskaičiuojamus 
kitus mirtinguosius. 

Kad ir kaip uoliai stengtumės, niekada tikrai nepatenkin- 
sime reikalavimų, kuriuos mums, atrodytų, kelia superego, 
mituose simbolizuojamas dievų. Kuo labiau stengiamės jam 
įtikti, tuo jo reikalavimai sunkiau įgyvendinami. Net kai hero- 
jus nežino, kad pasidavė id akstinams, jam vis tiek tenka siau- 
bingai už tai atkentėti. Kai mirtingasis, nepadaręs nieko bloga, 
užsitraukia dievo nepasitenkinimą, šie aukščiausieji superego 
atstovai jį sunaikina. Puikus mitų pesimizmo pavyzdys yra pa- 
radigminis psichoanalizės mitas - Edipo tragedija. 

Edipo mitas, ypač kai jis gerai vaidinamas scenoje, sužadi- 
na suaugusiesiems stiprias proto ir jausmų reakcijas - tokias 
stiprias, kad galima patirti katarsį, kurį, kaip mokė Aristotelis, 
sukelia visos tragedijos. Po vaidinimo apie Edipą žiūrovas gali 
nustebti, kad buvo taip stipriai sujaudintas, o paskatintas to, 
ką suvokia kaip savo emocinę reakciją, apmąstęs mito įvykius 
ir jų reikšmę sau, gali geriau suprasti savo mintis ir jausmus. 

Taip gali būti numalšinta tam tikra vidinė įtampa, kilusi dėl 
tolimos praeities įvykių. Turinys, kuris anksčiau buvo nesą- 
moningas, gali būti įsisąmonintas, o tada su juo susiję sunku- 
mai gali būti įveikti sąmoningai. Taip gali atsitikti, kai mitas 
emociškai labai sujaudina žiūrovą ir kartu stipriai paskatina 
suprasti jį protu. 

Vaizduotėje patirdamas, kas nutiko Edipui, ką Edipas pada- 
rė ir kokias kančias patyrė, suaugusysis gali brandžiai suprasti 
savo nerimą, kuris lig tol tebebuvo vaikiškas, be pokyčių išli- 
kęs pasąmonėje infantiliu pavidalu. Bet ši galimybė egzistuoja 
tik dėl to, kad mite pasakojama apie tai, kas vyko tolimiausio- 
je praeityje, nes ir suaugusiojo edipiški troškimai bei nerimas 
priklauso migločiausiai jo gyvenimo praeičiai. Jei užslėpta mi- 
to prasmė būtų aiškiai išdėstyta ir pateikiama kaip įvykis, kuris 
galėjo atsitikti sąmoningu žmogaus gyvenimo laikotarpiu, kai 
jis buvo jau suaugęs, tai labai sustiprintų seną nerimą ir paska- 
tintų dar labiau jį išstumti. 

Mitas nėra pamokoma istorija, tokia kaip pasakėčia, kuri, 
sukeldama nerimą, neleidžia mums elgtis taip, kaip, pasak jos, 
būtų žalinga mums patiems. Edipo mitas niekada negali būti 
suvokiamas kaip įspėjimas nepakliūti į edipišką situaciją. Tam, 
kuris gimė ir yra auginamas kaip tėvo ir motinos vaikas, edi- 
piški konfliktai neišvengiami. 

Edipo kompleksas yra pagrindinis vaikystės keblumas - 
nebent įvyktų fiksacija ir vaikas liktų dar ankstesniame raidos 
tarpsnyje, tokiame kaip oralinė stadija. Mažas vaikas yra visa 
esybe įsitraukęs į edipiškus konfliktus kaip į neišvengiamą savo 
gyvenimo tikrovę. Vyresnis, maždaug nuo penkerių metų, vai- 
kas stengiasi išsivaduoti: iš dalies konfliktą išstumia, iš dalies jį 
išsprendžia užmezgęs emocinius ryšius su kitais, kurie nėra jo 

tėvai, ir iš dalies jį sublimavęs. Užvis mažiausiai tokio amžiaus 
vaikui reikia, kad jo edipiškus konfliktus pakurstytų toks mitas. 
Tarkime, vaikas vis dar labai nori atsikratyti vieno iš tėvų, nes 
tai leistų jam vienam turėti kitą, arba tokį troškimą tik išstūmė; 
jei jis išgirsta - nors tik simboline forma - mintį, jog įmano- 
ma atsitiktinai, nežinant, nužudyti vieną iš tėvų ir susituokti su 
kitu, tada tai, apie ką jis tik nerūpestingai pasvarstydavo fan- 
tazuodamas, staiga įgauna šiurpų tikrovišką pavidalą. Išgirdus 
tokią mintį nerimas dėl savęs ir pasaulio gali tik išaugti. 

Vaikas ne tik sapnuoja, kad susituokia su tuo ar ta iš gim- 
dytojų, kurio(s) lytis kita nei jo, bet ir aktyviai fantazuoja šia 
tema. Edipo mitas pasakoja, kas atsitinka tada, kai šis sapnas 
tampa tikrove, bet vaikas vis tiek dar negali atsisakyti ilgesingų 
fantazijų apie kada nors ateityje įvyksiančią santuoką su tėvu 
ar motina. Išgirdusio pasakojamą Edipo mitą vaiko prote ga- 
lima tik viena išvada: kad panašios baisybės - vieno iš tėvų 
mirtis ir savęs suluošinimas - ištiks ir jį. 

Tokio amžiaus - nuo ketverių metų iki lytinės brandos - 
vaikui labiausiai reikia gauti simbolinių vaizdinių, kurie jį 
patikintų, kad jo edipiškus keblumus galima sėkmingai įveik- 
ti, bet tik jei jis pamažu stengsis iš jų išsikapstyti, - nors tuo 
patikėti jam gali būti sunku. Bet pirmiausia vaikas turi būti 
patikintas, kad viskas baigsis gerai, nes tik tada jis turės drą- 
sos neprarasdamas pasitikėjimo savimi stengtis išsivaduoti iš 
keblios edipiškos situacijos. 

Vaikystėje, kitaip nei bet kuriame kitame amžiaus tarpsny- 
je, viskas keičiasi. Kol dar nesijaučiame dvasiškai pakankamai 
saugūs, mes, nebūdami įsitikinę, kad baigtis bus palanki, nega- 
lime skirti daug jėgų psichologinei kovai - kad ir kokios būtų 
realios galimybės tokią baigtį pasiekti. Pasakoje vaikas randa 

fantazijoms medžiagos, simboliniu pavidalu jam parodančios, 
kas yra svarbiausia kovojant dėl savo galimybių įgyvendinimo, 
be to, pasaka laiduoja laimingą pabaigą. 

Mitų herojai puikiai tinka kaip vaizdiniai, padedantys for- 
muotis superego, tačiau jų įkūnijami reikalavimai tokie griež- 
ti, kad vaikui, žengiančiam pirmuosius žingsnius asmenybės 
integracijos link, atima ryžtą. Mito herojus, pakeitęs pavidalą, 
lieka amžinai gyventi danguje, o pagrindinis pasakos veikėjas 
ilgai ir laimingai gyvena Žemėje, tiesiog tarp mūsų visų. Kai 
kurių pasakų pabaigoje sakoma, kad jei personažas netyčia 
nenumirė, tai gal ir šiandien tebegyvena. Vadinasi, pasakose 
laimingas, bet kasdieniškas gyvenimas vaizduojamas kaip iš- 
bandymų ir negandų, kurių tenka patirti, kol vyksta normali 
raida, padarinys. 

Tiesa, šios psichosocialinės krizės, kurias vaikas patiria rai- 
dos kelyje, pasakose vaizdingai pagražinamos ir vaizduojamos 
simboliškai - kaip susitikimai su fėjomis, raganomis, niršiais 
žvėrimis arba nežmoniškai protingais ir sumaniais veikėjais. 
Tačiau nors personažui tenka patirti keistų dalykų, primena- 
ma, kad jis turės mirti kaip mes visi, ir taip patvirtinama, kad 
jis savo esme yra žmogus. Kad ir kokių keistų nutikimų pati- 
ria pasakos personažas, dėl jų jis, kitaip nei mito herojus, ne- 
tampa antžmogiu. Tikras veikėjo žmogiškumas vaikui leidžia 
suprasti: kad ir koks būtų pasakos turinys, joje tik fantastiškai 
išplėtojami ir išpučiami jam tenkantys uždaviniai, jo viltys ir 
baimė. 

Nors pasakoje piešiami fantastiniai simboliniai sunkumų 
įveikimo vaizdiniai, tie vaizduojami sunkumai yra kasdieniš- 
ki: vaikas kenčia dėl brolių ar seserų pavydo ir nelygiateisiškų 
santykių, - tai patyrė Pelenė; tėvai mano, kad vaikas nieko ne- 

sugeba, - tai vaizduojama daugelyje pasakų, pavyzdžiui, brolių 
Grimmų pasakoje „Dvasia butelyje“. Be to, pasakos persona- 
žas įveikia šiuos sunkumus tiesiog čia, žemėje, o ne sulaukia 
kokio nors atpildo danguje. 

Psichologinė amžių išmintis lėmė, kad kiekvienas mitas yra 
kokio nors konkretaus herojaus - Tesėjo, Heraklio, Beovulfo, 
Brunhildos - istorija. Vardus turi ne tik šie mitų veikėjai, — 
mums pasakomi ir jų tėvų bei kitų svarbiausių mito veikėjų 
vardai. Tiesiog nederėtų Tesėjo mitą pavadinti „Žmogus, nu- 
galėjęs jautį ar Niobės mitą - „Motina, jos septynios dukterys 
ir septyni sūnūs". 

O pasakoje, priešingai - aiškiai leidžiama suprasti, kad vei- 
kėjai, apie kuriuos pasakojama, yra paprasti žmonės, labai pa- 
našūs į mus. Būdingi pavadinimai yra „Gražuolė ir Pabaisa , 
„Pasaka apie jaunikaitį, išėjusį baimės mokytis“. Šį modelį ati- 
tinka net ir neseniai sukurtų pasakų pavadinimai - pavyzdžiui, 
„Mažasis princas“, „Bjaurusis ančiukas“, „Drąsus alavinis ka- 
reivis. Pasakos veikėja vadinama, pavyzdžiui, „mergina“, vei- 
kėjas - „jauniausiuoju broliu“. Jei vartojami vardai, būna visai 
aišku, kad tai ne tikriniai, o bendrinės reikšmės, aprašomieji 
vardai. Pasakojama: „O kad buvo dėl to visą laiką pelenuota ir 
murzina, tai ir praminė ją Pelene.““" Arba: „Raudona kepuraitė 
jai taip gražiai tiko, kad ją vadino tik Raudonkepuraite.“ Net 
kai personažui duodamas vardas, kaip pasakose apie Džeką ar 
pasakoje „Anselis ir Grytutė“, tai būna koks nors labai papli- 
tęs vardas, todėl jis tampa apibendrinančiu žodžiu, reiškiančiu 
bet kurį berniuką ar mergaitę. 


* Broliai Grimai, Vaikų ir namų pasakos, t. 1, p. 19. 
** Ten pat, p. 127. 

Šią reikšmę papildomai pabrėžia tai, kad pasakose daugiau 
niekas vardų neturi. Pagrindinių veikėjų tėvai pasakose lieka 
bevardžiai. Jie vadinami „tėvu“, „motina“, „pamote“, nors gali 
būti apibūdinti kaip „neturtingas Žvejys“, „neturtingas med- 
kirtys“. Jei jie yra „karalius“ ir „karalienė“, tai tik menka tė- 
vo ir motinos priedanga, kaip „karalaitis“ bei „karalaitė“ yra 
berniuko ir mergaitės priedanga. Fėjos ir raganos, milžinai ir 
krikštamotės taip pat lieka be vardų, o tai palengvina projek- 
ciją ir tapatinimąsi. 

Mitų herojai yra aiškiai nežmogiško dydžio, ir šis bruožas 
daro mitus priimtinesnius vaikui. Kitaip juose numanomas 
reikalavimas gyvenime sekti herojaus pavyzdžiu imtų jį slėgti. 
Mitai naudingi ne dėl to, kad padeda formuotis visai asmeny- 
bei, o tik dėl to, kad padeda formuotis superego. Vaikas žino, 
kad nei savo dora, nei žygdarbiais negali prilygti herojui. Iš jo 
tėra tikimasi, kad jis tik truputį ims pavyzdį iš herojaus, todėl 
jo negniuždo šio idealo ir jo paties menkybės neatitikimas. 

Tačiau tikri istoriniai herojai, kurie buvo tokie žmonės kaip 
mes visi, daro vaikui įspūdį dėl to, kad, palyginti su jais, jis 
nereikšmingas. Kai vaikas nori vadovautis idealu, kurio joks 
žmogus iš tikrųjų pasiekti negali, ir semtis iš jo įkvėpimo, tai 
bent jau negniuždo. Bet siekti pakartoti tikrų didžių asmeny- 
bių žygdarbius atrodo beviltiška ir sužadina vaikui menkaver- 
tiškumo jausmą: pirma, dėl to, kad jis žino negalįs to padaryti, 
o antra, todėl, kad bijo, jog tai galėtų kiti. 

Mituose vaizduojama ideali asmenybė, veikianti pagal su- 
perego reikalavimus, o pasakose - ego integracija, leidžianti 
deramai patenkinti id troškimus. Šis skirtumas paaiškina, ko- 
dėl pasakos, kitaip nei pesimizmo persmelkti mitai, yra esmin- 
gai optimistinės. 


65 


STEBUKLŲ LOBYNAS 


„PASAKA APIE TRIS PARŠIUKUS“: 
malonumo principas prieš tikrovės principą 


Heraklio mito tema yra pasirinkimas, ar gyvenime vadovautis 
malonumo principu ar tikrovės principu. Tokia pat yra ir „Pa- 
sakos apie tris paršiukus“ tema." 

Tokias pasakas kaip ši vaikai mėgsta daug labiau nei „tik- 
roviškas, ypač jei pasakotojas seka jas jausmingai. Vaikai 
džiūgauja, kai jiems suvaidinama, kaip vilkas baldosi ir tran- 
kosi prie paršiuko durų. „Pasaka apie tris paršiukus“ lopšeli- 
nuką smagiausia ir teatrališkiausia forma moko: turime ne- 
tingėti ir pernelyg neatsipalaiduoti, kitaip galime ir pražūti. 
Protingai pasiruošę, apdairiai veikdami ir atkakliai triūsdami 
pajėgtume nugalėti net nuožmiausią priešą - vilką! Taip pat ši 
pasaka parodo, kodėl geriau suaugti, nes trečiasis, išmintin- 
giausias, paršiukas paprastai vaizduojamas kaip didžiausias ir 
vyriausias. 

Trijų paršiukų statomi namai simbolizuoja žmogaus pažan- 
gą istorijoje: nuo pašiūrės iki medinio namo ir galiausiai iki 
tvirtų plytų namo. Kalbant apie asmenybės pažangą, paršiukų 
elgesys rodo, kaip asmenybę, kurioje vyrauja id, pakeičia tokia, 
kurią iš esmės valdo ego, nors ji ir patiria superego įtaką. 

Jauniausias paršiukas pasistato namą nerūpestingiausiai — 
iš šiaudų, o vidurinėlis - iš žabų. Abu susirenčia būstus kuo 
skubiau ir nesistengdami, kad likusią dienos dalį galėtų žaisti. 
Gyvendami pagal malonumo principą, jaunesnieji paršiukai 
siekia skubaus pasitenkinimo, negalvodami apie ateitį ir tik- 
rovėje gresiančius pavojus, nors vidurinysis paršiukas parodo 
esąs šiek tiek brandesnis - siekia pastatyti kiek tvirtesnį namą 
nei jaunėlis. 

Tik trečiasis paršiukas, vyriausias, išmoko elgtis pagal tik- 
rovės principą: jis įstengia nepasiduoti troškimui Žaisti ir vei- 
kia atsižvelgdamas į tai, ką numatė galint atsitikti ateityje. Jam 
net pavyksta teisingai atspėti, kaip elgsis vilkas - priešas ar įsi- 
brovėlis atėjūnas, kuris taikosi mus įvilioti į spąstus. Todėl tre- 
čiasis paršiukas sugeba įveikti jėgas, kurios už jį ir stipresnės, 
ir nuožmesnės. Laukinis ir pražudyti grasinantis vilkas reiš- 
kia visas nevisuomeniškas, nesąmoningas, naikinančias jėgas, 
nuo kurių reikia išmokti apsisaugoti ir kurias galima įveikti 
savo ego stiprybe. 

„Pasaka apie tris paršiukus“ vaikams daro daug didesnį 
įspūdį nei analogiška, bet atvirai pamokoma Ezopo pasakėčia 
„Žiogas ir skruzdės“. Šioje pasakėčioje žiemą alkstantis žiogas 
maldauja skruzdėlės duoti maisto iš to, ką ji uoliai kaupė visą 
vasarą. Skruzdėlė klausia, ką žiogas vasarą veikė. Sužinojusi, 
kad jis grojo ir nedirbo, ji atmeta prašymą tokiais žodžiais: 
„Jeigu vasarą grojai, tai žiemą šok.“ 

Tokia pabaiga būdinga pasakėčioms, kurios taip pat yra iš 
kartos į kartą perduodama tautosaka. „Pasakėčia savo pirmi- 
niu pavidalu, atrodo, yra pasakojimas, kuriame neprotingos ir 
kartais negyvajai gamtai priklausančios būtybės, siekiant pa- 
mokyti doros, vaizduojamos taip, lyg veiktų ir kalbėtų skatina- 
mos žmogiškų rūpesčių ir aistrų“ (Samuelis Johnsonas). Pasa- 
kėčia dažnai šventeiviško stiliaus, kartais - smagi, ir joje visada 
atvirai išsakoma dorovinė tiesa. Čia nėra paslėptos prasmės, 
nieko nepaliekama mūsų vaizduotei. 

Pasakoje - priešingai - mums paliekama nuspręsti viską, 
taip pat ir tai, ar apskritai norėtume ką nors spręsti. Mūsų 


* Vertė Leonas Valkūnas, cit. iš: Antikiniai romanai ir pasakėčios, Vilnius: Vaga, 
1987, p. 386. 

reikalas, ar pasaką kaip nors pritaikysime savo gyvenime, ar 
tiesiog mėgausimės jos pasakojimu apie fantastinius įvykius. 
Patiriamas malonumas skatina tada, kai ateis mums tinka- 
mas laikas, reaguoti į paslėptas prasmes, nes jos gali sietis su 
mūsų gyvenimo patirtimi ir išgyvenamu asmenybės raidos 
tarpsniu. : 

Lyginant „Pasaką apie tris paršiukus“ su „Žiogu ir skruzdė- 
mis“, išryškėja pasakos ir pasakėčios skirtumas. Žiogas, labai 
panašiai kaip trys paršiukai ir pats vaikas, nusiteikęs žaisti ir 
menkai tesirūpina ateitimi. Abiejuose pasakojimuose vaikas 
tapatinasi su gyvūnais (nors tik veidmainis pedantas galėtų ta- 
patintis su bjauria skruzdėle, kaip ir tik sutrikusios psichikos 
vaikas - su vilku). Tačiau susitapatinus su žiogu, pasak pasakė- 
čios, vaikui nelieka vilties. Malonumo principui paklūstančio 
žiogo laukia tik pražūtis. Tai arba-arba tipo situacija, kurioje 
kartą pasirinkus viskas būna nuspręsta visam laikui. 

Bet jei vaikas tapatinasi su paršiukais, kaip moko pasaka, 
galima raida: įmanoma pažanga, nuo malonumo principo at- 
vedanti prie tikrovės principo, o pastarasis principas, šiaip ar 
taip, tėra pakeistas pirmasis. Pasaka apie tris paršiukus siūlo 
permainą, kuriai įvykus malonumo daug neprarandama, nes 
dabar pasitenkinti siekiama iš tikrųjų skaitantis su tikrovės 
reikalavimais. Gudrus ir žaismingas trečiasis paršiukas pergu- 
drauja vilką keletą kartų: iš pradžių šis bando išvilioti paršiuką 
iš saugaus namo - sukelti jam oralinį godumą: vilkas siūlo iš- 
vykas į vietas, kur juodu rastų skanaus maisto. Jis vilioja par- 
šiuką pasivogti ropių, paskui masina obuoliais, o galiausiai — 
apsilankymu turguje per prekymetį. 

Tik šiems bandymams nuėjus niekais vilkas ima brautis vi- 
dun, ketindamas paršiuką suėsti. Bet, norėdamas jį pagriebti, 

vilkas turi patekti į namą. Paršiukas ir šį sykį nugali: vilkas pro 
kaminą įkrenta į verdantį vandenį, paršiukas jį galiausiai išver- 
da ir suvalgo. Teisingumas įvykdomas baudžiant: iš vilko, suė- 
dusio kitus du paršiukus ir norėjusio suėsti trečiąjį, paršiukas 
pasigamina valgį. 

Vaikui, per visą pasaką skatintam tapatintis su kuriuo nors 
iš veikėjų, ne tik suteikiama vilties, bet ir parodoma, kad lavin- 
damas protą jis gali pasiekti pergalę net ir prieš daug stipresnį 
priešininką. 

Paprasčiausias (ir vaikiškas) teisingumo jausmas sako, kad 
sunaikinami tik tie, kurie padarė ką nors tikrai bloga, o pasa- 
kėčioje, atrodytų, mokoma, kad blogai džiaugtis gyvenimu tuo 
metu, kai gyventi gera, kaip kad vasarą. Dar blogiau - skruz- 
dėlė šioje pasakėčioje yra bjaurus padaras, neturintis jokios 
atjautos kenčiančiam žŽiogui, bet reikalaujama, kad šią veikėją 
vaikas laikytų pavyzdžiu. 

Vilkas, priešingai, aiškiai yra blogas gyvūnas, nes nori Žžu- 
dyti. Vilko blogumą mažas vaikas atpažįsta savyje - tai noras 
ryti, o dėl to kyla nerimas, kad toks likimas gali ištikti jį patį. 
Tad vilkas yra eksternalizacija, vaiko blogumo projekcija, o 
pasakoje atskleidžiama, kaip su juo konstruktyviai susidoroti. 

Išvykos, kuriose vyriausias paršiukas gerais būdais parūpi- 
na sau maisto, yra pasakos epizodas, į kurį lengva neatkreipti 
dėmesio, bet jis reikšmingas, nes parodo, jog valgymas ir ryji- 
mas skiriasi kaip diena nuo nakties. Vaikas jų skirtumą nesą- 
moningai supranta kaip nevaldomo malonumo principo, ku- 
rio laikantis norėtųsi nepaisant pasekmių suryti viską ir tuojau 
pat, ir tikrovės principo, kai einama protingai ieškoti maisto, 
skirtumą. Subrendęs paršiukas laiku ryte keliasi parsinešti na- 
mo gėrybių, kol dar nepasirodė vilkas. Ar galėtų būti geresnis 

įrodymas, kaip naudinga elgtis vadovaujantis tikrovės princi- 
pu, ir geresnė šio principo iliustracija nei pasakojimas, kaip 
paršiukas labai anksti ryte atsikėlė pasirūpinti skanaus maisto 
ir taip sužlugdė vilko kėslus? 

Vaikas, kuris iš pradžių būna nevertinamas ar niekinamas, 
o pabaigoje pasiekia pergalę, pasakose paprastai būna jauniau- 
sias. „Pasaka apie tris paršiukus“ nukrypsta nuo šio pirmavaiz- 
džio, nes paršiukas, nuo pat pradžių pranašesnis už kitus du, 
yra vyriausias. Tai galima paaiškinti taip: visi trys jie yra ne 
„paršai“, o „paršiukai“, taigi nesubrendę, kaip ir pats vaikas. 
Vaikas su jais visais paeiliui tapatinasi ir suvokia asmenybės 
pažangą. „Trys paršiukai“ yra pasaka, nes baigiasi laimingai, ir 
dar dėl to, kad vilkas gauna ko nusipelnęs. 

Tai, kad vargšas Žiogas, nors nepadaręs nieko bloga, turi 
badmiriauti, užgauna vaiko teisingumo jausmą, o vilkui tekusi 
bausmė tą jausmą patenkina. Trys paršiukai reiškia tris žmogaus 
raidos tarpsnius, todėl tai, kad pirmi du paršiukai prapuola, ne- 
sukelia traumos. Vaikas nesąmoningai supranta, kad jei norime 
pasiekti aukštesnę būties formą, turime nusikratyti ankstesnių. 
Su mažais vaikais aptariant „Pasaką apie tris paršiukus', tenka 
matyti tik džiaugsmą dėl pelnytos bausmės vilkui bei vyriau- 
sio paršiuko gudriai pasiektos pergalės, o ne sielvartą dėl dviejų 
mažų paršiukų likimo. Net ir mažas vaikas, atrodo, supranta, 
kad iš tikrųjų jie visi trys yra vis tas pats paršiukas, tik skirtingais 
tarpsniais. Užuomina į tai - jie vilkui atsako lygiai tais pačiais 
žodžiais: „Neleisiu, savo barzdytėle prisiekiu. ' Jei mes išliekame 
tik aukštesniu savo tapatybės pavidalu, taip ir turi būti. 


* Vertė Donatas Sauka, cit. iš: Stebuklingas ragas: anglų pasakos, Vilnius: Vaga, 1984, 
p. 16. 

„Pasaka apie tris paršiukus suteikia orientyrų savo raidą 
apmąstančiam vaikui, bet nė sykio nepasako, kokia ta raida 
turėtų būti, ir leidžia jam padaryti savas išvadas. Tik tai pade- 
da vaikui iš tikrųjų bręsti, o jei yra sakoma, ką jis turi daryti, 
jo nebrandumo nelaisvę tiesiog pakeičia priklausomybės nuo 
suaugusiųjų pamokymų nelaisvė. 


VAIKUI REIKIA STEBUKLŲ 


Ir mitais, ir pasakomis atsakoma į amžinuosius klausimus: koks 
iš tikrųjų yra pasaulis? kaip turiu jame gyventi savo gyvenimą? 
kaip man iš tikrųjų būti savimi? Mitai pateikia apibrėžtus atsa- 
kymus, o pasaka kalba užuominomis. Iš pasaka perteikiamos 
minties galima suprasti atsakymus į kilusius klausimus, bet jie 
čia niekada neišdėstomi aiškiai. Pasakos palieka vaiko fantazi- 
jai atsakyti, ar (ir kaip) pritaikyti sau tai, kas jose atskleidžiama 
apie gyvenimą ir žmogaus prigimtį. 

Pasaka kalba tokiu būdu, kuris atitinka vaiko mąstyseną ir 
pasaulio patyrimo būdą. Todėl ji jam atrodo tokia įtikinama. 
Pasakos paguoda daug geresnė nei ta, kurios vaikas sulaukia, 
kai jį stengiamasi paguosti remiantis suaugusiųjų mąstysena ir 
požiūriu. Vaikas tiki tuo, ką sako pasaka, nes jos pasaulėvaiz- 
dis atitinka jo pasaulėvaizdį. 

Kad ir kokio būtume amžiaus, mums yra įtikinamas tik 
toks pasakojimas, kuris atitinka principus, kuriems paklūsta 
mūsų mąstymo procesai. Jei tai teisinga kalbant apie suaugu- 
siuosius, kurie išmoko pripažinti, kad egzistuoja daugiau nei 

viena pažiūrų sistema, kuria vadovaujantis galima suprasti pa- 
saulį, - nors mums sunku ar net neįmanoma iš tikrųjų mąstyti 
laikantis ne savo, o kokios kitos pažiūrų sistemos, - juolab tai 
teisinga kalbant apie vaiką. Jo mąstymas animistinis. 

Kaip ir neraštingi žmonės bei daugelis raštingų, „vaikas 
mano, kad jo santykiai si negyvuoju pasauliu atitinka santy- 
kių su gyvuoju žmonių pasauliu modelį: myluoja mielą jam 
patinkantį daiktą taip, kaip myluotų motiną, o duris, kurios 
jam trenkė, muša““. Reikia pridurti, kad pirmu atveju jis taip 
elgiasi būdamas įsitikinęs, jog tas mielas daiktas mėgsta būti 
myluojamas taip pat kaip ir jis; o duris vaikas baudžia todėl, 
kad yra tikras, jog jos trenkė jam tyčia, norėdamos bloga. 

Kaip parodė Piaget, vaiko mąstymas lieka animistinis iki 
lytinės brandos pradžios. Tėvai ir mokytojai sako jam, kad 
daiktai nejaučia ir negali atlikti veiksmų. Kad ir kiek vaikas, 
norėdamas įtikti šiems suaugusiesiems ar nebūti išjuoktas, 
apsimestų, jog tiki tuo, širdies gilumoje jis žino geriau. Kitų 
racionaliai mokomas, vaikas tik paslepia „tikrąjį žinojimą“ gi- 
liau sieloje ir racionalumas šio žinojimo nepaveikia. Tačiau šį 
žinojimą gali formuoti ir veikti tai, ko galima išgirsti iš pasakų. 

Aštuonmečiui (čia tinka Piaget pavyzdžiai) saulė gyva, nes 
ji šviečia (ir, būtų galima pridurti, ji taip daro dėl to, kad nori). 
Animistiškai mąstančiam vaikui akmuo gyvas, nes gali judėti, 
pavyzdžiui, rieda žemyn nuo kalvos. Net ir dvylikos su puse 
metų vaikas yra įsitikinęs, kad upelis gyvas ir turi valią, nes jo 
vanduo teka. Tikima, kad saulėje, akmenyje ir vandenyje gy- 
vena dvasios, labai panašios į žmones, todėl jie jaučia ir elgiasi 
kaip žmonės." 

Vaikui nėra aiškios ribos, skiriančios daiktus nuo gyvų 
būtybių, o visa, kas gyva, gyvena labai panašiai kaip mes. Jei 

nesuprantame, ką akmenys, medžiai ir gyvūnai turi mums 
pasakyti, tai todėl, kad nesame jiems užtektinai imlūs. Vaikui, 
siekiančiam suprasti pasaulį, atrodo protinga tikėtis atsakymų 
iš tų objektų, kurie sužadina jo smalsumą. Vaikas yra ego- 
centriškas, todėl jis tikisi, kad gyvūnas kalbės apie tai, kas jam 
tikrai svarbu, kaip kalba gyvūnai iš pasakų ir kaip pats vaikas 
kalba su savo tikrais ar žaisliniais gyvūnais. Vaikas įsitikinęs, 
kad gyvūnas, net to atvirai ir neparodydamas, supranta ir jau- 
čia kaip ir jis. 

Gyvūnai pasaulyje klajoja laisvai ir po didelius plotus, todėl 
visai suprantama, kad pasakose jie gali tapti išėjusio ko nors 
ieškoti ir į tolimas vietas nukeliavusio herojaus vedliais. Visa, 
kas juda, yra gyva, ir tai vaikui leidžia patikėti, kad vėjas gali 
kalbėti ir nunešti veikėją ten, kur šiam reikia, kaip pasakoje 
„Į rytus nuo saulės, į vakarus nuo mėnulio''*. Mąstant animis- 
tiškai, ne tik gyvūnai jaučia ir mąsto kaip mes - gyvi yra net 
akmenys. Tad kokiai nors būtybei būti paverstai akmeniu tie- 
siog reiškia, kad ji kurį laiką turės tylėti ir nejudėti. Taip pat 
samprotaujant atrodo visai tikėtina, kai daiktai, kurie anksčiau 
buvo nebylūs, pradeda kalbėti, duoda patarimų ir leidžiasi į 
klajones kartu su veikėju. Be to, visuose daiktuose gyvena dva- 
sia, panaši į visas kitas dvasias (tai yra vaiko, kuris ėmė pro- 
jektuoti savo dvasią į visus šiuos dalykus, dvasia), ir dėl šio 
vidinio tapatumo atrodo įtikima, kad žmogus gali pavirsti gy- 
vūnu arba atvirkščiai - kaip pasakose „Gražuolė ir Pabaisa“ 
ar „Karalaitis varlė .'/ Nenubrėžiama griežta riba tarp gyva ir 
negyva, todėl negyva taip pat gali atgyti. 

Kai vaikai, kaip ir didieji filosofai, ieško atsakymų į esmi- 
nius ir amžinus klausimus: „kas aš esu? kaip turiu elgtis, kai 
gyvenime kyla sunkumų? kuo privalau tapti?“ - jie tai daro 

remdamiesi savo animistiniu mąstymu. Bet vaikas turi tiek 
abejonių dėl to, kas yra jo gyvenimas, kad pirmiausia jam kyla 
klausimas „kas aš esu?“ 

Kai tik vaikas pradeda vaikščioti ir tyrinėti aplinką, jis ima 
svarstyti savo tapatybės klausimą. Pastebėjęs savo atvaizdą 
veidrodyje, susimąsto, ar tai, ką mato, tikrai yra jis, o ne kitas 
lygiai toks pat vaikas, stovintis už šios stiklinės sienos. Jis nori 
tai išsiaiškinti: tyrinėja, ar tas kitas vaikas tikrai visokeriopai 
yra toks kaip jis. Vaikas daro grimasas, pasisuka ir šiaip, ir taip, 
nueina nuo veidrodžio ir šoka atgal prie jo, kad įsitikintų, ar 
tas kitas nuėjo, o gal tebėra čia. Nors vaikui tik treji, jis jau su- 
siduria su sudėtingu asmens tapatybės klausimu. 

Vaikas savęs klausia: „Kas aš esu? Iš kur atsiradau? Kaip 
atsirado pasaulis? Kas sukūrė žmogų ir visus gyvūnus? Koks 
gyvenimo tikslas?“ Tiesa, jis svarsto šiuos esminius klausimus 
ne abstrakčiai, o daugiausia taip, kaip jie susiję su juo. Rūpinasi 
ne dėl to, ar egzistuoja teisingumas kiekvienam Žmogui, o ar 
teisingai bus elgiamasi su juo. Vaikas domisi, kas įstūmė jį į 
nepalankią padėtį ir kas galėtų sutrukdyti, kad taip neatsitik- 
tų. Ar, be tėvų, yra dar kokių nors palankių jėgų? Ar tėvai yra 
palanki jėga? Kaip jam lavėti ir dėl ko? Ar jis gali turėti vilties, 
net jei būtų pasielgęs blogai? Kodėl jam visa tai atsitiko? Ko- 
kią reikšmę tai turės jo ateičiai? Pasakos pateikia atsakymus į 
šiuos neatidėliotinus klausimus, ir daugelį jų vaikas suvokia 
tik klausydamasis pasakų. 

Suaugusiųjų akimis, taip pat ir šiuolaikinio mokslo požiū- 
riu, pasakų pateikiami atsakymai yra fantastiniai ir neteisingi. 
Iš tikrųjų šie atsakymai atrodo tokie klaidingi, kad daugelis 
suaugusiųjų, atitolusių nuo vaikiško pasaulio patyrimo, nesu- 
tinka, kad vaikams būtų pateikiama tokia „klaidinga“ infor- 

macija. Tačiau tikroviški paaiškinimai vaikams paprastai būna 
nesuprantami, nes vaikai neturi abstraktaus proto, reikalingo 
jiems suvokti. Nors pateikę moksliškai teisingą atsakymą su- 
augusieji mano, kad vaikui viskas bus aiškiau, tokie paaiški- 
nimai mažą vaiką suglumina, gniuždo ir dvasiškai palaužia. 
Vaikas gali jaustis saugus tik tada, kai yra įsitikinęs, kad dabar 
supranta tai, kas anksčiau jį trikdė, bet jis niekada šio jausmo 
nepatirs, jei jam pateikiami faktai, dėl kurių kyla naujų neaiš- 
kumų. Net jei vaikas pritaria gautam atsakymui, jis ima abejo- 
ti, ar uždavė tinkamą klausimą. Paaiškinimas jam neturi pras- 
mės, taigi jis turėtų tikti atsakyti į kažkokį nežinomą klausimą, 
o ne į tą, kurį jis uždavė. 

Todėl svarbu nepamiršti, kad vaiką įtikina tik tokios formu- 
luotės, kurias jis gali suprasti remdamasis turimomis žiniomis 
ir skaitydamasis su tuo, kas yra užvaldę jo jausmus. Kai vaikui 
sakoma, kad Žemė skrieja kosmoso erdve ir veikiama sunkio 
jėgos sukasi aplink Saulę, tačiau, kitaip nei ant žemės kren- 
tantis vaikas, į Saulę nenukrenta, jį tai labai glumina. Vaikas 
iš patirties žino, kad kiekvienas daiktas turi į ką nors remtis ar 
būti ko nors laikomas. Tik gavęs paaiškinimą, pagrįstą šiomis 
žiniomis, jis pasijus geriau išmanąs apie Žemę kosmose. Dar 
svarbiau, jog tam, kad ant Žemės paviršiaus jaustųsi saugus, 
vaikas turi tikėti, jog šis pasaulis tvirtai laikomas vietoje. Todėl 
jam atrodo, kad geresnis paaiškinimas pateikiamas mite, ku- 
riame sakoma, kad Žemė laikosi ant vėžlio ar ją laiko milžinas. 

Jei vaikas priima kaip tiesą tai, ką jam sako tėvai, - kad Že- 
mė yra planeta, kurią jos kelyje patikimai laiko sunkio jėga, — 
jis tegali įsivaizduoti, kad sunkio jėga yra virvelė. Taigi tėvų 
paaiškinimas nepadeda jam geriau suprasti, kas yra Žemė, ir 
nepadeda jaustis saugiai. Reikia gana brandžiai mąstyti, kad 

patikėtum, jog tavo gyvenime galimas stabilumas, kai Žemė, 
kurios paviršiumi vaikštai (šis paviršius yra tvirčiausias iš visų 
aplinkinių dalykų ir ant jo viskas laikosi), neįtikėtinu greičiu 
sukasi apie nematomą ašį; be to, ji dar sukasi aplink Saulę; o 
dar - su visa Saulės sistema lekia per kosmosą. Man niekada 
neteko susidurti su berniuku iki lytinės brandos pradžios, ku- 
ris galėtų suvokti visą šį vienu metu vykstantį judėjimą, nors 
pažinojau daugelį tokių, kurie galėjo šią informaciją pakartoti. 
Tokie vaikai kaip papūgos kartoja paaiškinimus, kurie jų pa- 
saulio patirties požiūriu yra melas, tačiau jie privalo tikėti jų 
teisingumu dėl to, kad tai kokio nors suaugusiojo žodžiai. Dėl 
to vaikai ima nepasitikėti savo patirtimi, taigi ir savimi bei sa- 
vo proto'nauda. 

1973-iųjų rudenį laikraščiai rašė apie Kohouteko kometą. 
Tuo metu vienas nusimanantis gamtos mokslų mokytojas labai 
protingų antrokų ir trečiokų grupelei pateikė šios kometos pa- 
aiškinimą. Kiekvienas vaikas kruopščiai išsikirpo iš popieriaus 
skritulį ir nusibraižė ant jo planetų kelią aplink Saulę. Kometos 
kelias buvo pavaizduotas popierine elipse, pritvirtinta prie to 
popierinio skritulio įkarpoje. Vaikai man parodė, kad kometos 
judėjimo kelias su planetų keliais sudaro kampą. Man ėmus 
klausinėti, vaikai pasakė, kad laiko kometą rankose, ir parodė 
man elipsę. Kai paklausiau, kaip kometa, kurią jie laiko ranko- 
se, gali būti ir danguje, visi suglumo. 

Sutrikę vaikai kreipėsi į mokytoją ir šis rūpestingai paaiški- 
no, kad tas kruopščiai jų pasidarytas rankose laikomas daiktas 
tėra planetų ir kometos modelis. Visi vaikai pasakė, kad supra- 
to, ir būtų tą patį pakartoję, jei jų būtų dar klausę. Bet anks- 
čiau jie į rankose laikomą skritulį, sujungtą su elipse, žvelgė 
su pasididžiavimu, o dabar jis jiems pasidarė visai neįdomus. 

Keli popierių suglamžė, kiti išmetė modelį į šiukšlių dėžę. Kol 
popieriaus figūrėlė vaikams buvo kometa, jie visi ketino parsi- 
nešti modelį namo ir parodyti tėvams, bet dabar jis jiems ne- 
beturėjo prasmės. 

Stengdamiesi priversti vaiką priimti moksliškai teisingus 
paaiškinimus, tėvai, deja, dažnai nepaiso, ką mokslas yra atra- 
dęs apie vaiko proto veikimą. Vaikų psichinių procesų tyrimai, 
ypač atlikti Piaget, įtikinamai parodė, kad mažas vaikas negali 
suprasti dviejų itin svarbių abstrakčių idėjų - kiekio pastovumo 
ir grįžtamumo, pavyzdžiui, kad tas pats vandens kiekis siaura- 
me inde pakyla aukštai, o plačiame lieka žemai ir kad atimant 
pridėties procesas apgręžiamas. Kol vaikas neįstengia suprasti 
tokių abstrakčių idėjų, jis gali suvokti pasaulį tik subjektyviai.!* 

Moksliniams paaiškinimams suvokti reikia objektyvaus 
mąstymo. Tiek teoriniai, tiek eksperimentiniai tyrimai parodė, 
kad nė vienas ikimokyklinio amžiaus vaikas šių dviejų idėjų iš 
tikrųjų suprasti negali, o be jų neįmanomas abstraktus supra- 
timas. Ankstyvame amžiuje, iki aštuonerių ar dešimties, vai- 
kas savo patirčiai nusakyti gali susikurti tik itin suasmenintas 
idėjas. Jis maitinasi augalais, augančiais ant šios Žemės, kaip 
motina jį maitino krūtimi, todėl jam atrodo natūralu laikyti 
Žemę motina ar deive, ar bent motinos buveine. 

Net ir mažas vaikas kažkaip žino, kad jį sukūrė tėvai. Todėl 
jam atrodo labai suprantama, kad, kaip ir jį, visus žmones ir 
aplinką, kurioje jie gyvena, sukūrė antžmogiška figūra, perne- 
lyg nesiskirianti nuo jo tėvų, - koks nors dievas ar deivė. Tėvai 
vaiką prižiūri ir namuose parūpina to, ko jam reikia, todėl jis 
lengvai patiki, kad kažkas panašus į juos, tik daug galingesnis, 
protingesnis ir patikimesnis - angelas sargas - jam išėjus į pa- 
saulį elgsis taip pat. 

Taigi vaikas suvokia pasaulio tvarką pagal tėvų ir to, kas 
vyksta šeimoje, paveikslą. Senovės egiptiečiai, kaip ir vaikas, 
laikė dangų motiniška figūra (Nuta), kuri, globėjiškai išsi- 
lenkusi virš žemės, romiai gobia žemę ir juos."? Toks požiūris 
anaiptol netrukdo žmogui vėliau pradėti aiškinti pasaulį racio- 
naliau ir suteikia saugumo -ten ir tada, kai jo labiausiai reikia, 
o šis saugumas atėjus laikui leidžia susikurti tikrai racionalų 
pasaulėvaizdį. Gyvenimas mažoje bekraštės erdvės supamoje 
planetoje vaikui atrodo baisiai vienišas ir šaltas — tiesiog prie- 
šingybė to, koks, jo žiniomis, turėtų būti gyvenimas. Todėl se- 
novės žmonės turėjo poreikį jausti, kad juos apgobusi saugo ir 
šildo motina. Menkinti tokį globėjišką vaizdinį, laikant jį tik 
vaikiška nebrandaus proto projekcija, - tai atimti iš mažo vai- 
ko dalį jam reikalingo ilgalaikio saugumo ir paguodos. 

Tiesa, jei saugančios dangaus motinos idėjos laikomasi per 
ilgai, ji gali protą varžyti. Nei infantilios projekcijos, nei pri- 
klausomybė nuo įsivaizduojamų globėjų - tokių kaip angelas 
sargas, kuris rūpinasi tavimi, kol miegi ar kol nėra Motinos, - 
nesuteikia tikro saugumo. Bet tol, kol žmogus negali suteikti 
sau tikro saugumo, fantazijos ir projekcijos yra daug geriau 
nei jokio saugumo. Kai vaikas tokį (iš dalies įsivaizduojamą) 
saugumą patiria ganėtinai ilgai, tai jam leidžia pajusti pasiti- 
kėjimą gyvenimu, o šis jausmas reikalingas, kad jis pasitikėtų 
savimi. Pasitikėjimas savimi būtinas, kad didėjančiais proto 
gebėjimais vaikas išmoktų įveikti gyvenime kylančius sunku- 
mus. Galiausiai vaikas supranta, kad tai, ką jis laikė pažodžiui 
teisinga idėja, - žemė kaip motina, - tėra simbolis. 

Pavyzdžiui, vaikas, kurį pasaka išmokė tikėti, jog veikėjas, 
iš pradžių atrodęs bjaurus ir grėsmingas, gali stebuklingai pa- 
virsti pagalbiausiu draugu, jau gali patikėti ir tuo, kad sutiktas 

nepažįstamas jį gąsdinantis vaikas taip pat gali nustoti grės- 
mingumo ir tapti puikiu draugu. Tikėjimas pasakos „tiesa“ 
suteikia vaikui drąsos nesitraukti paveiktam įspūdžio, kurį iš 
pradžių padaro šis nepažįstamasis. Prisiminęs, jog daugybės 
pasakų herojai gyvenime sulaukė sėkmės dėl to, kad išdrįso 
susidraugauti su kokia nors iš pirmo žvilgsnio nepatrauklia fi- 
gūra, vaikas tiki, jog gali pakartoti tą patį stebuklą. 

Žinau daug atvejų, kai žmogui, ypač vėlyvoje paauglystėje, 
prireikė ne vienų metų tikėjimo stebuklais kompensuoti jų 
pirmalaikei netekčiai vaikystėje, kai jam buvo primesta atšiau- 
ri tikrovė. Atrodo, tarsi šie jauni žmonės jaustų, jog dabar turi 
paskutinę progą kompensuoti didelį gyvenimo patirties trūku- 
mą, arba manytų, jog jie, niekada netikėję stebuklais, neatlai- 
kys suaugusiųjų gyvenimo griežtumo. Daugelis jaunų Žmonių, 
kurie mūsų dienomis staiga bando pabėgti į narkotikų sukelia- 
mus sapnus, tampa kokio nors guru mokiniais, tiki astrologija, 
užsiima „juodąja magija“ ar kaip nors kitaip bėga nuo tikrovės 
į svajas apie stebuklingą patirtį, kuri turėtų pakeisti gyvenimą 
į gera, buvo pirma laiko verčiami pažvelgti į tikrovę kaip su- 
augusieji. Bandymo tokiais būdais vangstytis tikrovės gilesnė 
priežastis yra susijusi su tuo, ką vaikas patyrė formuodamasis, 
gyvenimo pradžioje. Ši patirtis sutrukdo išsiugdyti įsitikinimą, 
kad gyvenimą galima įvaldyti tikroviškais būdais. 

Atrodo, pageidautina, kad žmogus per savo gyvenimą pa- 
kartotų procesą, istoriškai vykusį moksliniam mąstymui for- 
muojantis. Istoriškai žmogus ilgą laiką naudojosi emocinėmis 
projekcijomis, tokiomis kaip dievai, kurios kilo iš jo nebran- 
džių vilčių ir troškimo paaiškinti žmogų, visuomenę ir visatą. 
Šie paaiškinimai padėdavo jam jaustis saugiai. Paskui iš lėto, 
vykstant visuomenės, mokslo ir technologijos pažangai, žmo- 

gus išsilaisvino iš nuolatinės baimės dėl savo gyvenimo. Pasi- 
jutęs saugiau ir pasaulyje, ir sieloje, žmogus galėjo suabejoti 
vaizdinių, kurie jam anksčiau buvo aiškinamosios priemonės, 
pagrįstumu. Nuo tada „vaikiškos“ žmogaus projekcijos ėmė 
nykti ir jų vietą užėmė racionalesni paaiškinimai. Tačiau šia- 
me procese tikrai nebuvo išvengta keistenybių. Protarpiais pa- 
sitaiko įtampos ir nepritekliaus laikotarpių ir žmogus vėl ima 
guostis „vaikiška“ idėja, kad jis ir jo būstas yra visatos centras. 

Elgsenos požiūriu, kuo žmogus gyvenime jaučiasi sauges- 
nis, tuo mažiau jam reikia laikytis „infantilių projekcijų - mi- 
tinių paaiškinimų ar pasakose siūlomų būdų įveikti amžinus 
gyvenimo sunkumus - ir tuo daugiau jis gali leisti sau ieškoti 
racionalių paaiškinimų. Kuo saugesnis jaučiasi žmogus, tuo 
jam lengviau sutikti su paaiškinimu, sakančiu, kad jo pasau- 
lis kosmose mažareikšmis. Kai tik žmogus jaučiasi esąs tikrai 
reikšmingas savo žmogiškoje aplinkoje, jam mažai terūpi jo 
planetos svarba visatoje. Kita vertus, kuo nesaugesnis žmogus 
savyje ir toje vietoje, kurią užima aplinkiniame pasaulyje, tuo 
labiau jis iš baimės traukiasi į save arba, jei nepasitraukia, tada 
juda į išorę, siekia ką nors užkariauti vien tam, kad užkariautų. 
Jis elgiasi priešingai nei tas, kuris tyrinėja skatinamas smalsu- 
mą išlaisvinančio saugumo. 

Dėl tų pačių priežasčių vaikui, kol jis nėra tikras, ar arti- 
miausios aplinkos žmonės jį apsaugos, reikia tikėti, kad pra- 
našesnės jėgos, tokios kaip angelas sargas, juo rūpinasi ir kad 
pasaulis bei jo vieta pasaulyje yra labai svarbūs. Čia išryškėja 
viena šeimos gebėjimo suteikti būtiniausią saugumą sąsaja su 
tuo, ar vaikas augdamas noriai imasi racionalių tyrinėjimų. 

Kol tėvai tvirtai tikėjo, kad Biblijos pasakojimai įminė mū- 
sų gyvenimo mįslę ir išaiškino jo tikslą, buvo lengva padaryti, 

kad vaikas jaustųsi saugiai. Atrodė, Biblijoje slypi atsakymai 
į visus neatidėliotinus klausimus: Biblija pasakydavo žmogui 
viską, ką jam reikėjo žinoti norint suprasti pasaulį, jo atsiradi- 
mą ir kaip jame elgtis. Vakarų pasaulyje Biblija suteikdavo pir- 
mavaizdžių ir žmogaus vaizduotei. Tačiau nors Biblijoje gausu 
pasakojimų, net pačiais religingiausiais laikais jų neužteko vi- 
siems dvasiniams Žmogaus poreikiams patenkinti. 

Iš dalies taip yra todėl, kad nors Senajame ir Naujajame 
Testamente bei šventųjų istorijose buvo atsakoma į esminius 
klausimus, kaip gyventi gerą gyvenimą, ten nebuvo siūloma 
atsakymų į klausimus, kuriuos kelia tamsioji mūsų asmeny- 
bės pusė. Nevisuomeniškiems pasąmonės aspektams Biblijos 
istorijos siūlo iš esmės tik vieną sprendimą: išstumti šiuos (ne- 
priimtinus) siekius. Bet vaikai sąmoningai nevaldo savo id, ir 
jiems reikia pasakojimų, kurie leistų bent vaizduotėje paten- 
kinti šiuos „blogus“ potraukius, bei konkrečių jų sublimacijos 
pavyzdžių. 

Biblija ir atvirai, ir netiesiogiai pasakoja, ko Dievas reika- 
lauja iš žmogaus. Ir nors mums sakoma, kad labiau džiau- 
giamasi dėl pasitaisiusio nusidėjėlio nei dėl žmogaus, kuris 
niekada nenusidėjo, vis dėlto skelbiama, kad turime gyventi 
dorą gyvenimą, o ne, pavyzdžiui, žiauriai keršyti tiems, kurių 
nekenčiame. Kaip rodo Kaino ir Abelio istorija, Biblijoje bro- 
lių konkurencijos jausmų proveržiai vertinami nepalankiai ir 
įspėjama, kad tokio elgesio pasekmės pragaištingos. 

Bet vaikui, kurį apniko pavydas broliui ar seseriai, labiau- 
siai reikia, jog jam leistų pajusti, kad situacija, kurioje jis yra, 
pateisina tai, ką jis patiria. Kad vaikas ištvertų pavydo kančias, 
jį reikia padrąsinti fantazuoti, kad kada nors atsiteis. Padrą- 
sintas jis galės tą kartą susidoroti su situacija, nes bus tikras, 

kad ateitis sutvarkys reikalus. Labiausiai vaikas nori, kad būtų 
palaikomas vis dar labai silpnas jo tikėjimas, jog jei jis vys- 
tysis, labai stengsis ir bręs, vieną dieną pasieks pergalę. Jei jo 
dabartinės kančios ateityje bus atlygintos, jam nereikia veikti 
vedamam akimirkos pavydo kaip Kainui. 

Pasakos, kaip ir Biblijos istorijos bei mitai, buvo ta literatū- 
ra, kuri beveik per visą žmonijos istoriją mokė visus - ir vai- 
kus, ir suaugusiuosius. Jeigu neatsižvelgtume į tai, kad Bibli- 
joje Dievas yra svarbiausias, daugelį jos istorijų būtų galima 
sakyti esant labai panašias į pasakas. Pavyzdžiui, istorijoje apie 
Joną ir didžuvę Jona bando pabėgti nuo savo superego (sąži- 
nės) reikalavimo kovoti su Ninevės gyventojų nedora. Jonos 
moralinio tvirtumo išbandymas, kaip ir daugelyje pasakų, yra 
pavojinga kelionė, kurioje jis turi parodyti, ką gali. 

Keliaudamas per jūrą, Jona atsiduria didžuvės pilve. Čia, 
patekęs į didelį pavojų, Jona atranda savo aukštesnę moralę 
ir aukštesnę asmenybės pakopą, o tada stebuklingai atgimsta, 
dabar jau pasirengęs patenkinti griežtus savo superego reika- 
lavimus. Bet vien dėl to, kad atgimė, jis dar nepasiekia tikrojo 
žmogiškumo: nevergauti nei id su malonumo principu (šis 
vengia sunkių užduočių, nuo jų bėga), nei superego (šis nori, 
kad nedorųjų miestas būtų sunaikintas) reiškia tikrą laisvę ir 
aukštesnę asmenybės pakopą. Savo tikrąjį žmogiškumą Jona 
pasiekia tik tada, kai nebepataikauja nė vienai savo psichikos 
institucijai, atsisako aklai paklusti tiek id, tiek superego ir gali 
pripažinti, kad Dievas išmintingai elgiasi teisdamas Ninevės 
žmones ne pagal griežtą Jonos superego sistemą, o atsižvelg- 
damas į jų žmogiškas silpnybes. 

PASITENKINIMAS PAKAITALAIS IR 
SAMONINCGAS SUVOKIMAS 


Kaip ir visi didieji meno kūriniai, pasakos ir teikia malonumą, 
ir pamoko; 0 yra ypatingos dėl to, kad jų kalba tiesiogiai supran- 
tama vaikams. Tokiame amžiuje, kai šie kūriniai vaikui prasmin- 
giausi, jo didžiausias rūpestis yra aptvarkyti savo sielos chaosą 
ir geriau suprasti save - šis žingsnis būtinas norint pasiekti šiokį 
tokį to, ką jam sako suvokimas, ir išorinio pasaulio atitikimą. 

„Tikri“ pasakojimai apie „realų“ pasaulį gali suteikti šiek 
tiek įdomių ir dažnai naudingų žinių. Bet šių pasakojimų įvy- 
kių plėtotė dar nepradėjusio lytiškai bręsti vaiko psichikos 
veiksenai tokia pat svetima kaip antgamtiniai pasakos įvykiai 
tai pasaulėvokai, kuri būdinga brandžiam protui. 

Grynai realistiniai kūriniai prieštarauja vaiko dvasinei pa- 
tirčiai. Jis jų klausysis ir galbūt kažko iš jų pasisems, bet negalės 
iš jų išgauti daug asmeninės prasmės, viršijančios akivaizdaus 
turinio ribas. Tokie kūriniai suteikia Žinių, bet nepraturtina, 
kaip, deja, ir daugelis dalykų, kurių mokomasi mokykloje. 
Faktų žinojimas asmenybei kaip visumai naudingas tik tada, 
kai tampa „asmeniniu žinojimu“. Drausti vaikams realistinius 
kūrinius būtų taip pat kvaila, kaip ir drausti pasakas. Ir viena, 
ir kita vaiko gyvenime užima svarbią vietą. Tačiau vien tik- 
roviškų kūrinių penas yra mažavertis. Kai greta tokių kūrinių 
vaikui psichologiškai tinkamu būdu gausiai duodama pasakų, 


* „Pažinimo aktas apima įvertinimą, asmeninį veiksnį, suteikiantį pavidalą visoms 
faktinėms žinioms“, - rašo Michaelas Polanyi. Jei net didžiausias mokslininkas turi 
gana daug kliautis „asmeniniu žinojimu“, atrodo, akivaizdu, kad vaikai negali įgauti 
žinių, kurios jiems būtų tikrai prasmingos, pirmiau jų neperformavę, nepapildę tuo, 
kas asmeniška. 

jis gauna žinių, kurios randa atgarsį abiejose jo pradėjusios 
formuotis asmenybės pusėse - racionaliojoje ir emocinėje. 

Pasakose esama tam tikrų sapnus primenančių bruožų, bet 
jie primena tai, ko būna paauglių ar suaugusiųjų, o ne vaikų 
sapnuose. Kad ir kokie nuostabūs ir nesuprantami būtų suau- 
gusiųjų sapnai, visos jų smūlkmenos tampa prasmingos, kai 
išanalizuojamos ir padeda sapnuotojui suprasti, kas labiausiai 
rūpi jo pasąmonei. Analizuodamas sapnus, žmogus gali imti 
daug geriau suprasti save, nes suvokia tuos savo dvasinio gy- 
venimo aspektus, kurių anksčiau nepastebėdavo, kurie būda- 
vo iškraipomi ar neigiami - kurių anksčiau nepripažino. Atsi- 
žvelgiant į didelę tokių nesąmoningų norų, poreikių, įtampos 
ir nerimo įtaką elgesiui, iš sapnų gautos naujos įžvalgos apie 
save gali padėti žmogui daug geriau susitvarkyti gyvenimą. 

Vaikų sapnai labai paprasti: norai čia tenkinami, o nerimui 
suteikiamas apčiuopiamas pavidalas. Pavyzdžiui, vaikas sap- 
nuoja, kad koks nors gyvūnas jį apdaužo arba suėda kokį nors 
žmogų. Vaiko sapnuose esama nesąmoningo turinio, kurio 
formai jo ego beveik neturi įtakos; aukštesnės psichinės funk- 
cijos kuriant jo sapnus beveik nedalyvauja. Dėl šios priežas- 
ties vaikai negali ir neturi analizuoti savo sapnų. Vaiko ego dar 
silpnas, jis dar formuojasi. Ypač ikimokyklinio amžiaus vaikas 
turi nuolat dėti pastangas, kad jo troškimų daromas spaudi- 
mas neįveiktų visos jo asmenybės. Kovoje su pasąmonės galio- 
mis vaikas dažniausiai pralaimi. 

Šios kovos, kuri mūsų gyvenime niekada galutinai nesi- 
liauna, baigtis gana ilgai lieka neaiški ir paauglystėje, nors Vy- 
resniame amžiuje mums tenka kovoti dar ir su iracionaliais 
superego polinkiais. Kai mes bręstame, visos trys psichikos 
institucijos - id, ego ir superego - darosi vis aiškiau išreikštos 

ir atskirtos viena nuo kitos, kiekviena iš jų gali sąveikauti su 
kitomis dviem taip, kad pasąmonė nenustelbtų sąmonės. Prie- 
monės, padedančios ego tvarkyti reikalus su id ir superego, 
tampa įvairesnės, ir, jei įvykių eiga normali, psichiškai sveikas 
žmogus kontroliuoja jų sąveiką. 

Tačiau vaikui būna kitaip: kai tik pasąmonė pasireiškia, ji 
tuoj pat užvaldo visą asmenybę. Kai vaiko ego suvokia chao- 
tišką pasąmonės turinį, ši patirtis ne tik nesustiprina ego, bet ir 
dėl tokio tiesioginio sąlyčio jį susilpnina, nes nustelbia. Todėl 
tam, kad vaikas galėtų nors kiek suvokti savo vidinius vyks- 
mus, - ar juo labiau juos valdyti, - jis turi juos eksternalizuoti. 
Kad galėtų bent kiek valdyti pasąmonės turinį, vaikas turi kaip 
nors nuo jo atsiriboti ir pažvelgti į jį kaip į kažką sau išoriška. 

Tokius daiktus kaip lėlės ir žaisliniai gyvūnai vaikas įpras- 
tuose žaidimuose pritaiko įkūnyti įvairiems savo asmenybės 
aspektams, su kuriais negali susitvarkyti, nes jie yra per sudė- 
tingi, nepriimtini ir prieštaringi. Tai leidžia vaiko ego šiek tiek 
įvaldyti šiuos elementus, bet to jis negali padaryti tada, kai yra 
liepiamas ar aplinkybių verčiamas pripažinti, kad jie yra jo vi- 
dinių vyksmų projekcijos. 

Dalį pasąmonėje kilusios įtampos vaikas gali numalšinti 
žaisdamas. Bet dažnai įtampa nesileidžia taip numalšinama, 
nes ji pernelyg sudėtinga ir prieštaringa arba pernelyg pa- 
vojinga ir visuomenės požiūris į ją nepalankus. Pavyzdžiui, 
anksčiau aptarti ąsotyje uždaryto džino jausmai tokie dvily- 
piai, audringi ir galimai pragaištingi, kad vaikas negalėtų jų 
savarankiškai išveikti žaisdamas. Mat jis šių jausmų nesupran- 
ta taip gerai, kad žaisdamas juos eksternalizuotų, be to, ir eks- 
ternalizacijos pasekmės gali būti pernelyg pavojingos. Tokiu 
atveju vaikui labai naudinga būti susipažinus su pasakomis. 

Tai iliustruoja faktas, kad vaikai ima vaidinti daugelį pasakų, 
bet tik tada, kai susipažįsta su jomis, nes patys tokių pasakoji- 
mų niekada negalėtų sukurti. 

Pavyzdžiui, daugumai vaikų smagu vaidinti „Pelenę“ kaip 
spektaklį, bet tik tada, kai ši pasaka, ypač joje vaizduojama 
laiminga stiprios seserų konkurencijos pabaiga, yra tapusi jų 
vaizduotės pasaulio dalimi. Vaikas negali savarankiškai susi- 
kurti fantazijos, kad bus išgelbėtas ir kad tie, kurie, jo įsitiki- 
nimu, jį niekina ir yra už jį viršesni, pripažins jo pranašumą. 
Daugelis mergaičių vienu ar kitu laiku ima taip tvirtai tikėti, 
jog visi jų vargai kyla dėl blogos (pa)motės, kad savarankiškai 
tikriausiai negalėtų įsivaizduoti, jog viskas gali staiga pasikeis- 
ti. Tačiau kai ši mintis mergaitei perteikiama „Pelenėje“, ji gali 
patikėti, kad geroji motina (fėja) gali bet kada ateiti į pagalbą, 
nes pasaka įtikinamai vaizduoja, kad taip ir bus. 

Slapčiausiems troškimams vaikas gali suteikti išorinį pavi- 
dalą, pavyzdžiui, edipiškam troškimui turėti vaiką su motina 
ar tėvu vaikas netiesiogiai suteikia pavidalą rūpindamasis žais- 
lu ar tikru gyvūnu taip, tarsi tai būtų kūdikis. Taip elgdamasis 
vaikas eksternalizuoja norą ir patenkina gilumoje jaučiamą 
poreikį. Paaiškinus vaikui, ką jam simbolizuoja ta lėlė ar gyvū- 
nas ir ką jis išveikia su jais žaisdamas, - taip, kaip suaugusiajam 
psichoanalizės seanse padedama suvokti sapnų medžiagą, - jis 
labai sutriktų, jo amžiuje tai būtų per didelis sukrėtimas. Taip 
yra dėl to, kad vaikas dar neturi tvirto tapatybės pojūčio. Kol 
vyriška ar moteriška tapatybė nenusistovėjusi, ji lengvai gali 
būti pakirsta ar sunaikinta suvokus keblius, žalingus ar edipiš- 
kus norus, kurie tvirtai tapatybei nepalankūs. 

Kai vaikas žaidžia su lėle ar gyvūnu, šis pakaitalas gali pa- 
tenkinti jo troškimą susilaukti kūdikio ir juo rūpintis. Taip 

žaisti gali ne tik mergaitė, bet ir berniukas. Tačiau berniukas, 
kitaip nei mergaitė, gali psichologiškai guostis žaidimu su kū- 
dikiu-lėle tik tol, kol nėra priverčiamas suvokti, kokius nesą- 
moningus troškimus jis tenkina. 

Kai kas galbūt tvirtintų, kad berniukams būtų gerai sąmo- 
ningai suvokti šį norą gimdyti vaikus. Manau, kad berniukui 
gerai, kai jis gali veikti vedamas nesąmoningo noro ir žaisti 
su lėlėmis, ir kad į tai turėtų būti žiūrima teigiamai. Taip eks- 
ternalizuoti nesąmoningą įtampą gali būti naudinga, bet būtų 
pavojinga, jei sąmonė imtų suvokti nesąmoningą elgesio pras- 
mę anksčiau, nei pasiekiama tokia branda, kad jos pakanka 
sublimuoti tuos norus, kurie tikrovėje neįgyvendinami. 

Daugelį vyresnio amžiaus mergaičių labai traukia arkliai: 
jos žaidžia su Žaisliniais arkliukais ir kuria apie juos sudėtingas 
fantazijas. Jei jos vyresniame amžiuje turi tam galimybę, tikri 
arkliai jų gyvenime, atrodytų, užima svarbiausią vietą, jos jais 
puikiai rūpinasi ir būna tarsi nuo jų neatskiriamos. Psicho- 
analitiniais tyrimais buvo nustatyta, kad pernelyg didelis susi- 
domėjimas arkliais ir jų reikalais gali reikšti daugelį skirtingų 
emocinių poreikių, kuriuos mergaitė siekia patenkinti. Pavyz- 
džiui, nurodinėdama šiam stipriam gyvuliui, ji gali pajusti, 
kad jai paklūsta joje pačioje glūdintis vyriškasis pradas, arba 
gyvuliški lytiniai potraukiai. Įsivaizduokite, ką mergaitė pajus- 
tų vietoj malonumo jodinėti ir kaip nukentėtų jos savigarba, 
jei ji būtų priversta suvokti, kokį troškimą išveikia jodinėda- 
ma. Sužinojusi tai, ji būtų priblokšta - nebegalėtų sublimuoti 
noro šiuo nekenksmingu ir maloniu būdu, o savo akyse būtų 
pažeminta, taptų blogu žmogumi. Kartu ji būtų priversta ieš- 
kotis kito ne blogesnio būdo atpalaiduoti tokią vidinę įtampą, 
todėl gal ir nesugebėtų jos suvaldyti. 

O dėl pasakų - galima sakyti, kad vaiko, kuris nesusiduria 
su šia literatūros rūšimi, padėtis tokia pat bloga kaip mergai- 
tės, kuri trokšta atpalaiduoti vidinę įtampą jodinėdama ar rū- 
pindamasi arkliais, bet šis nekaltas malonumas iš jos atimtas. 
Kai vaikas priverčiamas suvokti, ką pasakos veikėjai atitinka 
jo psichologijoje, jis netenka to, kas jam labai reikalinga, - ne- 
begali ankstesniu būdu atpalaiduoti įtampos. Be to, priverstas 
įsisąmoninti, kokie troškimai, nerimo ir keršto jausmai siaučia 
jame, jis būna priblokštas. Kaip ir arklys, pasakos gali būti ir 
būna vaikams naudingos, dėl jų net nepakeliamas gyvenimas 
gali atrodyti vertas gyventi, bet tik tada, kai vaikas nežino, ką 
jos reiškia jam psichologiškai. 

Nors pasaka gali turėti daug sapną primenančių bruožų, 
ji daug pranašesnė už sapną dėl to, kad turi nuoseklią struk- 
tūrą, apibrėžtą pradžią ir siužetą, kuriame įvykiai klostosi iki 
pabaigos - teikiančios pasitenkinimą atomazgos. Palyginti su 
asmeninėmis fantazijomis, pasaka turi ir kitų svarbių priva- 
lumų. Pavyzdžiui, kad ir koks būtų pasakos turinys, - o jis 
gali klostytis ta pačia kryptimi kaip ir asmeninės vaiko fanta- 
zijos, net jei šios būtų edipinės, kerštingai sadistinės ar men- 
kinančios tėvą arba motiną, - apie jį galima atvirai kalbėti, 
nes vaikui nereikia slėpti jausmų, kuriuos jam sukelia pasakos 
įvykiai, ar jaustis kaltam dėl to, kad tokios mintys jam teikia 
malonumą. 

Pasakos personažas turi tokį kūną, kad gali atlikti stebuk- 
lingus žygdarbius. Tapatindamasis su juo, vaikas vaizduotėje 
gali kompensuoti visus tikrus ar įsivaizduojamus savo kūno 
trūkumus. Jis gali fantazuoti, kad, kaip ir veikėjas, gali įkopti 
į dangų, nugalėti milžinus, pakeisti išvaizdą, tapti stipriausias 
ar gražiausias - trumpai tariant, jo kūnas gali būti toks, kokio 

tik vaikas gali panorėti, ir padėti jam pasiekti, ko tik nori. Taip 
vaizduotėje patenkinęs įspūdingiausius troškimus vaikas gali 
būti labiau patenkintas savo kūnu tikrovėje. Tokį susitaikymą 
su tikrove vaikui parodo net pati pasaka - nors pasakojimui 
plėtojantis herojaus kūną ištinka nepaprastos permainos, ko- 
vai pasibaigus jis vėl tampa paprastu mirtinguoju. Pasakos 
pabaigoje nebekalbama apie nežemišką veikėjo grožį ir jėgą. 
Tai visai nepanašu į mito herojus, kurie niekada nepraranda 
antžmogiškų bruožų. Kai personažas pasakos pabaigoje įgau- 
na tikrąją tapatybę (o kartu su ja ima jaustis saugiai dėl savęs, 
savo kūno, gyvenimo ir padėties visuomenėje), jis laimingas 
būdamas toks, koks yra, be jokių neįprastų bruožų. 

Kad pasaka padėtų atlikti eksternalizaciją, vaikas turi nesu- 
vokti tos nesąmoningos įtampos, į kurią reaguodamas perima 
pasakos siūlomus atsakymus. 

Pasaka prasideda nuo situacijos, kurioje vaikas yra šiuo 
gyvenimo metu ir kurioje, jei pasaka jam nepadėtų, jis liktų 
įstrigęs: jaustųsi neprižiūrimas, atstumtas ir paniekintas. Tada 
pasaka, padedama to, kas vyksta paties vaiko mąstyme, - kad 
ir kaip šie mąstymo vyksmai prieštarautų suaugusiųjų racio- 
nalumui, - atveria puikias ateities perspektyvas, leidžiančias 
jam įveikti trumpalaikius visiškos nevilties jausmus. Kad vai- 
kas patikėtų pasaka ir jos optimistinis požiūris taptų jo pasau- 
lio patyrimo dalimi, jis turi ją išgirsti daug kartų. Jei vaikas 
pasaką dar ir suvaidina, ji tampa dar „tikresnė“ ir „realesnė“. 

Vaikas jaučia, kurios iš daugelio pasakų atitinka jo da- 
bartinę dvasinę būseną (su kuria jis neįstengia savarankiškai 
susidoroti), taip pat jaučia, kada pasaka suteikia progą rim- 
tai imtis kokio nors didelio keblumo. Tačiau retai būna, kad 
jis tai suvoktų iš karto, išgirdęs pasaką pirmą kartą. Kai ku- 

rie pasakos elementai pernelyg keisti, kad vaikas tai iš karto 
suvoktų, bet jie turi tokie būti, kad paveiktų giliai paslėptas 
emocijas. 

Tik daug kartų išklausęs pasaką, gavęs užtektinai laiko ir 
progų ją apmąstyti, vaikas gali tikrai pasinaudoti tuo, ką pasa- 
ka gali jam duoti, jos padedamas geriau suprasti save ir tai, ką 
patiria pasaulyje. Tik tada iš laisvųjų asociacijų, kurias suža- 
dino pasaka, vaikas supranta, kokią asmeniškiausią prasmę ji 
jam turi, ir šios asociacijos padeda susidoroti su jį kamuojan- 
čiais sunkumais. Pavyzdžiui, pirmą kartą klausydamasis pasa- 
kos, vaikas negali priskirti sau kitos lyties veikėjo vaidmens. 
Reikia šiek tiek laiko ir progų išrutulioti mintis, kad mergaitė 
galėtų pradėti tapatintis su Džeku iš pasakos „Džekas ir pupos 
stiebas, o berniukas - su Sultene.' 


* Čia galima dar kartą palyginti pasakas su sapnais, nors tai reikėtų daryti tik labai 
atsargiai ir su daug išlygų: sapnas yra asmeniškiausia pasąmonės ir konkretaus žmo- 
gaus patirties išraiška, o pasaka yra fantastinis pavidalas, kurį daugiau ar mažiau 
visuotiniai žmonių rūpesčiai įgavo perduodant pasakojimą iš kartos į kartą. 

Jei sapną sudaro kas nors daugiau nei tik visai tiesioginės norų išsipildymo fan- 
tazijos, jo prasmės beveik niekada neįmanoma suprasti prisiminus jį pirmą kartą. 
Norint suprasti sapnų, kilusių iš sudėtingų dvasinių procesų, slaptąją prasmę, juos 
reikia daug sykių permąstyti. Reikia dažnai ir neskubant permąstyti visas sapno 
ypatybes, perdėlioti jas kita tvarka nei ta, kuria jos buvo pirmąsyk prisimintos, 
kaitalioti akcentus ir padaryti daug kitų dalykų, kad rastum gilią prasmę to, kas iš 
medžiagą, ypatybėse, kurios anksčiau teatrodė nukreipiančios dėmesį į šalį, betiks- 
lės, neįtikėtinos ar dėl kitokių priežasčių beprasmės, ima ryškėti svarbios užuo- 
minos, padedančios suprasti, kas sapne buvo svarbiausia. Tam, kad atsiskleistų 
gilesnė sapno prasmė, dažniausiai tenka remtis kita vaizduotės medžiaga, pade- 
dančia geriau suprasti sapną. Taip Freudas pasinaudojo pasakomis, kad išaiškintų 
Vilkžmogio sapnus. 

Vienas iš psichoanalizės metodų, padedančių rasti papildomų užuominų apie tai, 
ką gali reikšti viena ar kita detalė, yra laisvųjų asociacijų metodas. Kad pasaka iš 
tikrųjų įgautų asmeninės svarbos, taip pat reikalingos vaiko asociacijos. Vaikas gali 
rasti papildomos vaizduotės medžiagos kitose girdėtose pasakose, o tada ir jos gali 
tapti prasmingesnės. 

Pažinojau tėvus, kurių vaikas išklausęs pasaką pasakė: 
„Man ji patinka, ir jie pradėjo jam sekti kitą, manydami, kad 
išklausęs dar vieną pasaką jis džiaugsis dar labiau. Bet šiais 
žodžiais vaikas tikriausiai išsakė nuojautą, nors kol kas mig- 
lotą, kad ši pasaka jam byloja kažką svarbaus ir kad jei tėvai 
tos pasakos nepaseks dar kartą ir jis neturės laiko ją perprasti, 
tas svarbus dalykas bus prarastas. Pirma laiko nukreipus vaiko 
mintis į kitą pasaką, gali nelikti pirmosios pasakos poveikio, 
bet jei tai būtų padaryta vėliau, jos poveikis gali sustiprėti. 

Kai pasakos vaikams skaitomos per pamokas arba per bib- 
liotekoje rengiamą pasakų valandėlę, jie atrodo sužavėti. Bet 
dažnai jiems nesuteikiama galimybės apmąstyti pasaką ar ki- 
taip reaguoti: jie arba nedelsiant nuvaromi užsiimti kokia kita 
veikla, arba jiems pradedama skaityti kita pasaka, kuri yra kito- 
kios rūšies nei pirmoji, ir taip pirmosios pasakos sukeltas įspū- 
dis sumenkinamas ar visai išdildomas. Paskui kalbantis su tai 
patyrusiais vaikais atrodo, kad pasaka jiems tedavė tiek naudos, 
kad jos būtų buvę galima ir neskaityti. Bet jei pasakotojas duoda 
vaikams užtektinai laiko pasakai apgalvoti, pasiduoti nuotaikai, 
kurią pasaka jiems sužadino, ir jie yra skatinami apie pasaką 
kalbėti, per vėlesnį pokalbį paaiškėja, kad ji, bent kai kuriems 
vaikams, daug davė emociškai ir buvo naudinga jų protui. 

Kaip ir tiems ligoniams, kuriems hinduistų gydūnai liepda- 
vo ieškoti kelio iš sielą apgaubusios vidinės tamsos apmąstant 
pasaką, vaikui turėtų būti suteikiama galimybė pamažu pada- 
ryti pasaką savą, pritaikant jai asmenines asociacijas ir ją jomis 
papildant. 

Beje, dėl šios priežasties iliustruotos pasakų knygos, ku- 
rioms šiais laikais tiek suaugusieji, tiek vaikai dažnai teikia 
pirmenybę, netenkina didžiausių vaiko poreikių. Iliustracijos 

išblaško ir nėra naudingos. Iliustruotų pradžiamokslių tyrimai 
įrodė, kad paveikslėliai atitraukia dėmesį nuo mokymosi pro- 
ceso, o ne jį skatina, nes jie pakreipia vaiko vaizduotę šalin nuo 
to, ką jis patirtų skaitydamas pasakojimą be pašalinės įtakos. 
Dėl iliustracijų labai sumenksta ta asmeninė prasmė, kurią pa- 
saka galėtų suteikti vaikui, jei jis pritaikytų jai tik savas vaizdi- 
nes asociacijas, o ne tas, kurios kilo iliustruotojui.* 

Tolkienas taip pat manė, jog, „kad ir kokios geros būtų, 
iliustracijos ne ką tepadeda pasakoms. [...] Jei sakoma, kad „jis 
užlipo į kalną ir pamatė slėnyje upę, iliustratorius gali sugau- 
ti ar beveik sugauti savo paties įsivaizduojamą paveikslą, bet 
kiekvienas, girdintis šiuos žodžius, matys savo paveikslą, jį su- 
darys kalvos, upės ir slėniai, kuriuos pats kažkada matė, o la- 
biausiai ta kalva, upė ir slėnis, kurie pirmąkart įkūnijo jam šias 
sąvokas.“*" Todėl kai pasakos veikėjams ir įvykiams pavidalą 
suteikia ne vaiko, o iliustruotojo vaizduotė, pasaka turi daug 
mažiau asmeninės prasmės. Klausytojo mintyse piešiamas 
klausomos ar skaitomos pasakos įvykių paveikslas turi nepa- 
kartojamų smulkmenų, atėjusių iš jo asmeninio gyvenimo, dėl 
to jis suvokia ją daug asmeniškiau. Tiek suaugusieji, tiek vai- 
kai dažnai teikia pirmenybę lengvai išeičiai - sunkią užduotį 
įsivaizduoti pasakojimo veiksmo vietą palieka atlikti kam nors 
kitam. Bet jei mes leidžiame iliustruotojui valdyti mūsų vaiz- 
duotę, ji mažiau priklauso mums ir pasakojimas tampa asme- 
niškai daug mažiau reikšmingas. 

Pavyzdžiui, vaikų paklausus, kaip atrodo pabaisa, apie ku- 
rią jie girdėjo iš pasakos, išaiškėja, kad jos kūniškas pavidalas 


* J. R. R. Tolkien, „Apie pasakas“, vertė Vilma Rinkevičiūtė, cit. iš: J. R. R. Tolkien, 
Nepaprastosios Karalystės pasakos, Vilnius: Alma littera, 2010, p. 367-368. 

labai įvairuoja: vienos figūros - milžiniškos, panašios į žmo- 
nes, kitos - gyvuliškos, dar kitos turi tiek žmogiškų, tiek gy- 
vuliškų bruožų ir taip toliau, - ir kiekviena iš šių smulkmenų 
labai reikšminga žmogui, kuris vaizduotėje susikūrė būtent to- 
kį vaizdinį. Kita vertus, kai pamatome pabaisos atvaizdą, kurį 
tam tikru būdu nupiešė menininkas, taikydamasis prie savo 
vaizduotės, ir kuris yra daug labiau užbaigtas nei mūsų miglo- 
tas ir kintantis vaizdinys, šios reikšmės netenkame. Tada gali 
atsitikti, kad mintis apie tą pabaisą mūsų visai nesujaudins ir 
nieko svarbaus mums nebylos arba mus išgąsdins ir neturės 
jokios gilesnės prasmės, o tik kels nerimą. 


EKSTERNALIZACIJOS SVARBA: 
fantastiniai veikėjai ir įvykiai 


Mažo vaiko prote sparčiai kaupiasi dažnai nedarnūs ir tik iš da- 
lies integruoti įspūdžiai: kai kurie iš jų yra teisingai suvokiami 
tikrovės aspektai, bet daug daugiau elementų, kuriuose visiškai 
vyrauja vaizduotė. Vaizduotė vaikui užpildo didžiules supra- 
timo spragas, atsiradusias dėl mąstymo nebrandumo ir reikia- 
mos informacijos stokos. Kiti iškraipymai atsiranda dėl vidinės 
įtampos, kuri skatina vaiką klaidingai aiškinti tai, ką jis suvokia. 

Normalus vaikas pradeda kurti fantaziją nuo kokio nors 
daugiau ar mažiau teisingai suprasto tikrovės fragmento. To- 
kio fragmento sužadintas nerimas ar poreikiai gali būti tokie 
stiprūs, kad vaikas nebesusivaldo. Jo galvoje viskas dažnai taip 
susijaukia, kad jis visai nebeįstengia su tuo susitvarkyti. Bet 

tam, kad vaikas iš šios kelionės po savo fantazijas grįžtų į tik- 
rovę ne išsekęs ir sugniuždytas, o įgavęs naujų jėgų, reikia šiek 
tiek tvarkos. 

Pasakos, kurių įvykiai atitinka vaiko mąstymą, padeda jam, 
nes parodo, kaip iš visų šių fantazijų gali susidaryti ir susidaro 
aiškesni dalykai. Pasakose, kaip ir vaiko vaizduotėje, veiksmas 
dažnai prasideda gana tikroviškai: motina liepia dukteriai vie- 
nai nueiti aplankyti senelės („Raudonkepuraitė'); neturtinga 
šeima vargsta, vos išmaitindama vaikus („Anselis ir Grytutė'); 
žvejys nieko nesugauna tinklu („Pasaka apie žvejį ). Tai yra 
pasaka prasideda nuo tikros, bet keblokos situacijos. 

Kai vaikas susiduria su trikdančiais kasdieniškais keblu- 
mais ar įvykiais, lavinantis išmokti dalykai jį skatina aiškintis, 
kaip ir kodėl tokios situacijos susiklostė, ir ieškoti būdų sun- 
kumus įveikti. Bet vaiko racionalumas dar menkai tevaldo jo 
pasąmonę, todėl, patirdamas emocijų ir neišspręstų konfliktų 
spaudimą, jis nebegali atsispirti vaizduotei. Ką tik atsiradusį 
vaiko gebėjimą protauti greitai įveikia nerimas, viltys, baimė, 
troškimai, meilė ir neapykanta - ir visa tai susipina su tuo, apie 
ką vaikas pradėjo mąstyti. 

Pasakos pradžioje gali būti perteikiama psichologinė vai- 
ko būsena, - pavyzdžiui, jausmas, kad, palyginti su broliais ar 
seserimis, esi atstumtas kaip Pelenė, - bet niekada - jo išori- 
nė tikrovė. Nė vienam vaikui netenka sėdėti pelenuose kaip 
Pelenei ar būti tyčia paliktam tankiame miške kaip Anseliui 
ir Grytutei, nes išorinis panašumas vaiką pernelyg išgąsdin- 
tų, užgautų pernelyg jautrią stygą, todėl neteiktų paguodos, 0 
guosti yra vienas iš pasakų tikslų. 

Su pasakomis susipažinęs vaikas supranta, kad jos kreipiasi 
į jį simbolių, o ne kasdieninės tikrovės kalba. Nuo pat pasa- 

kos pradžios iki pabaigos įvykiai rutuliojasi taip, kad leidžia- 
ma suprasti, jog tai, apie ką pasakojama, nėra realūs faktai, 
tikri žmonės ir tikros vietos. O dėl paties vaiko - tikri įvykiai 
jam tampa svarbūs dėl simbolinės reikšmės, kurią jis priskiria 
jiems arba randa juose. 

„Vieną kartą, „vienoje šalyje, „prieš tūkstantį metų ar 
seniau“, „tais laikais, kai gyvūnai dar kalbėjo, „kartą senoje 
pilyje, vidur didelės, tankios girios“ - tokios pradžios rodo, 
kad tai, kas pasakojama toliau, yra ne apie mums įprastą čia 
ir dabar. Toks tyčinis pasakų pradžios miglotumas simboliš- 
kai parodo, kad mes paliekame konkretų kasdieninės tikrovės 
pasaulį. Senos pilys, tamsūs urvai, užrakinti ir draudžiami įei- 
ti kambariai, neįžengiamos girios - visa tai rodo, kad bus at- 
skleista kai kas, kas paprastai būna paslėpta, o žodžiai „seniai 
seniai“ reiškia, kad sužinosime kažką apie žilą senovę. 

Broliai Grimmai negalėjo pradėti savo pasakų rinkinio iš- 
kalbingesniu sakiniu nei tas, kuriuo prasideda pirmoji jų pa- 
saka „Karalaitis varlė, arba Geležinis Henrikas“. Jos pradžia 
tokia: „Senais senais laikais, kai dar pildydavosi visi žmonių 
norai, gyveno karalius. Visos jo dukterys buvo labai gražios, 
bet jauniausioji tokia graži, kad net saulė, tiek jau visko regė- 
jusi, ir toji kiekvieną kartą stebėjosi žvelgdama jai į veidą.“ 
Taip pradedant pasaką nurodoma, kad veiksmas vyksta nepa- 
prastais pasakų laikais - senovėje, kai visi tikėjome, kad mūsų 
norai jei ir negali pajudinti kalnų, tai gali pakeisti mūsų likimą, 
ir kai pagal mūsų animistinį pasaulėvaizdį Saulė paisė mūsų 
ir to, kas vyksta pasaulyje. Nežemiškas mergaitės grožis, norų 
galia ir Saulės nuostaba yra ženklai, kad tai, kas čia vyksta, yra 


* Broliai Grimai, Vaikų ir namų pasakos, t. 1, p. 5. 

visiškai nepakartojama. Tai - koordinatės, kuriomis nurodo- 
ma, kad pasakos veiksmas vyksta ne išorinės tikrovės laike ir 
vietoje, o tam tikrą būseną — dvasinę jaunystę - išgyvenan- 
čioje sieloje. Prasidėjusi tokioje vietoje, pasaka gali puoselėti 
jaunystės dvasią geriau nei bet kuris kitas literatūros kūrinys. 

Netrukus įvyksta dalykų, kurie rodo, kad įprastinė logika ir 
priežastingumas čia negalioja, - kaip ir pasąmonės sferoje, kur 
vyksta nepaprasčiausi ir nuostabiausi ankstyviausių laikų įvy- 
kiai. Pasąmonės turinys yra ir labiausiai paslėptas, ir geriausiai 
pažįstamas, tamsiausias ir paveikiausias. Be to, jis sužadina ir 
baisiausią nerimą, ir didžiausią viltį. Jo nevaržo nei konkretus 
laikas ar vieta, nei mūsų racionalumo apibrėžiamas loginis įvy- 
kių nuoseklumas. Mums nesuvokiant, pasąmonė grąžina mus 
į ankstyviausius mūsų gyvenimo laikus. Keistos, seniausios ir 
tolimiausios, o kartu geriausiai pažįstamos pasakoje vaizduo- 
jamos vietos yra užuomina apie kelionę į sielos gelmes, į to, kas 
nesuvokiama ir nesąmoninga, viešpatiją. 

Prasidėjusi žemiškai ir paprastai, pasaka leidžiasi pasakoti 
apie fantastinius įvykius. Bet, kad ir kaip toli būtų nukrypstama 
nuo to, kas žemiška, pasakos veiksmas, kitaip nei nevaržomas 
vaiko mąstymas ar sapnas, galutinai nenuklysta nuo kelio. Pa- 
siėmusi vaiką į kelionę po stebuklų pasaulį, pasaka pabaigo- 
je grąžina jį į tikrovę, kiek įmanoma padrąsinusi. Taip vaikas 
pamokomas to, ką šiame raidos tarpsnyje jam labiausiai reikia 
žinoti: kad nėra žalinga leisti vaizduotei kurį laiką tave užval- 
dyti, jei tik neliksi amžinai jos pavergtas. Pasakojimo pabaigoje 
veikėjas grįžta į tikrovę ir patiria laimę, bet stebuklų čia nėra. 

Kaip mes pabundame iš sapno pažvalėję, geriau pasirengę 
imtis tikrovės uždavinių, taip ir pasakos pabaigoje personažas 
grįžta ar yra grąžinamas į tikrą pasaulį ir čia sugeba tvarkytis 

gyvenimą daug geriau. Neseniai atlikti sapnų tyrimai parodė, 
kad Žmogus, kuriam trukdoma sapnuoti, net jei ir netrukdo- 
ma miegoti, vis dėlto blogiau sugeba tvarkytis tikrovėje; jis 
emociškai netenka pusiausvyros, nes negali sapnuose spręsti 
jam ramybės neduodančių nesąmoningų keblumų.“ Gal kada 
nors mes galėsime ir pasakas eksperimentiškai tirdami įrodyti 
tą patį faktą: kad vaikų, netekusių to, ką jiems gali duoti pasa- 
kos, padėtis yra blogesnė, nes pasakos padeda vaikui vaizduo- 
tėje numalšinti pasąmoninę įtampą. 

Jei vaikų sapnai būtų tokie sudėtingi kaip normalių, protin- 
gų suaugusiųjų, - jei jų slaptasis turinys būtų taip išplėtotas, — 
vaikui taip labai nereikėtų pasakų. Kita vertus, jei suaugusysis 
vaikystėje nesusidūrė su pasakomis, jo sapnai gali būti skur- 
desnio turinio ir turėti mažiau prasmės, todėl būti jam mažiau 
naudingi tada, kai reikia atgauti gebėjimą tvarkytis gyvenimą. 

Vaikas jaučiasi daug nesaugiau nei suaugusysis, ir jį reikia 
patikinti, kad jo poreikis fantazuoti ar nesugebėjimas liautis 
fantazavus nėra trūkumas. Sekdami pasakas, tėvai parodo vai- 
kui svarbų dalyką: kad pasakose įkūnytą dvasinę vaiko patirtį 
laiko svarbia, teisėta ir tam tikra prasme net „tikra“. Jei tėvas 
ar motina laiko jo dvasinę patirtį tikra bei svarbia, tai leidžia 
vaikui pajusti, kad - tai nuosekli išvada - ir jis pats yra tikras 
bei svarbus. Toks vaikas vėliau gyvenime jausis kaip Chester- 
tonas, kuris rašė: „Pirmą ir paskutinę savo filosofiją, kuria ne- 
sugriaunamai tikiu, aš patyriau vaikų kambaryje. [...] Labiau- 
siai tikėjau tada, labiausiai tikiu ir dabar tuo, kas vadinama 
pasakomis.“ Filosofija, kurią Chestertonas ar bet kuris vaikas 


* Gilbert K. Chesterton, Ortodoksija, vertė Rasa Drazdauskienė, Vilnius: Aidai, 
1998, p. 55. 

gali rasti pasakose, teigia, „jog gyvenimas - tai ne vien malo- 
numas, bet ir savotiška ekscentriška privilegija“. Šis požiūris į 
gyvenimą labai skiriasi nuo to, kurį perteikia „tikroviški“ kū- 
riniai, bet, susidūrus su gyvenimo negandomis, jis labiau pa- 
deda neprarasti drąsos. 

Chestertonas „Ortodoksijos“ skyriuje „Elfų šalies etika“, iš 
kurio paimtos šios citatos, pabrėžia pasakose glūdintį moralą: 
„Štai riteriškas „Džeko, milžinų nugalėtojo“ moralas: milži- 
nus reikia užmušti, nes jie milžiniški. Tai vyriškas sukilimas 
prieš didybę. [...] „Pelenės moralas toks pat kaip ir „Magni- 
ficat' - exaltavit humiles. Didysis „Gražuolės ir pabaisos“ 
moralas - mylėti reikia anksčiau, negu objektas tampa vertas 
meilės. [...] Man rūpi tam tikras požiūris į gyvenimą, kurį ma- 
nyje sukūrė pasakos.“ Sakydamas, kad pasakos yra „absoliu- 
čiai teisingos “", Chestertonas kalba apie jas kaip apie patirtį, 
kaip apie vidinės patirties, o ne tikrovės atspindį; būtent taip 
jas supranta vaikas.“ 

Sulaukęs maždaug penkerių - tokio amžiaus, kai pasakos 
tampa tikrai prasmingos, - joks normalus vaikas nemano, kad 
jos atitinka regimą tikrovę. Maža mergaitė nori įsivaizduoti, 
kad ji yra pilyje gyvenanti karalaitė, ir išmoningai fantazuoja, 
kad taip ir yra, bet kai motina pakviečia pietauti, ji žino, kad 
nėra karalaitė. Ir nors parko giraitė gali kartais sudaryti tam- 
saus, atokaus, daug paslapčių slepiančio miško įspūdį, vaikas 
žino, kas tai yra iš tikrųjų, kaip ir maža mergaitė žino, kad lėlė 


* Ten pat, p. 72. 

** Ten pat, p. 56. Exaltavit humiles - bažnytinės giesmės „Magnificat“ žodžiai iš 
Evangelijos pagal Luką (1, 52); tai yra „išaukština mažuosius“ (Česlovo Kavaliausko 
vert., cit. iš: Šventasis Raštas: Senasis ir Naujasis Testamentas, Vilnius: Katalikų pa- 
saulis, 1998, p. 1634). 

*** Chesterton, Ortodoksija, p. 55. 

iš tikrųjų nėra jos vaikas, net jei ji vadina ją vaiku ir atitinka- 
mai elgiasi. 

Būna kūrinių, kurie, mažiau nutoldami nuo tikrovės, prasi- 
deda vaiko svetainėje ar kieme už namo, o ne vargšo medkir- 
čio trobelėje prie pat didelio miško ir kuriuose veikia į vaiko 
tėvus labai panašūs žmonės, o ne badmiriaujantys medkirčiai 
ar karaliai ir karalienės, tačiau šie tikroviški elementai supina- 
mi su norų išsipildymo ir fantazijos motyvais. Tokie kūriniai 
gali supainioti vaiką dėl to, kas tikra ir kas ne. Net jei jie atitik- 
tų vaiko išorinę tikrovę, neatitinka jo vidinės tikrovės ir didina 
vidinės ir išorinės vaiko patirties atotrūkį. Taip pat jie atskiria 
jį nuo tėvų, nes vaiką apima jausmas, kad jis ir jie gyvena skir- 
tinguose dvasiniuose pasauliuose, - kad ir kaip arti gyventų 
„tikroje“ erdvėje, emociškai jie, atrodo, kurį laiką gyvena skir- 
tinguose žemynuose. Taip skatinamas kartų atotrūkis, skaudus 
ir tėvams, ir vaikams. 

Jei vaikui pasakojamos tik „tikrovę atitinkančios“ (tai yra 
neatitinkančios kai kurių svarbių jo vidinės tikrovės dalių) is- 
torijos, jis gali padaryti išvadą, kad daug kas iš jo vidinės tik- 
rovės tėvams nepriimtina. Šitaip daugelis vaikų nutolsta nuo 
savo vidinio gyvenimo ir taip daug ko netenka. Dėl to vaikas 
vėliau, sulaukęs paauglystės ir nebe toks emociškai priklauso- 
mas nuo tėvų, gali pradėti nekęsti racionalaus pasaulio ir visiš- 
kai pabėgti į vaizduotės pasaulį, tarsi norėdamas kompensuoti 
tai, ką prarado vaikystėje. Vyresniame amžiuje tai kartais gali 
lemti didelį atotrūkį nuo tikrovės su visomis pavojingomis pa- 
sekmėmis asmeniui ir visuomenei. Ne tokiais sunkiais atve- 
Jais žmogus gali per visą gyvenimą laikyti savo vidinę savastį 
uždarą ir pasaulyje niekada nebūti visiškai patenkintas dėl to, 
kad, atitolęs nuo nesąmoningų procesų, negali pritaikyti jų sa- 

vo tikram gyvenimui praturtinti. Gyvenimas tokiam žmogui 
nėra nei „malonumas“, nei „savotiška ekscentriška privilegija“. 
Esant tokiai atskirčiai, niekas, kas nutinka tikrovėje, tinkamai 
nepatenkina nesąmoningų poreikių. Dėl to žmogui visą laiką 
atrodo, kad gyvenimui kažko trūksta. 

O kai vaiko negniuždo tai, kas vyksta jo sieloje, ir juo vi- 
sais svarbiais atžvilgiais gerai rūpinamasi, jis sugeba tvarkytis 
gyvenimą taip, kaip tinka jo amžiui. Tuomet jis įstengia su- 
sidoroti su kylančiais sunkumais. Bet stebint mažus vaikus, 
pavyzdžiui, žaidimų aikštelėje, matyti, kokie šie laikotarpiai 
neilgi. 

Kai vaiką užvaldo vidinė įtampa, - o taip atsitinka daž- 
nai, - vienintelis būdas, kuriuo jis gali tikėtis ją suvaldyti, yra 
ją eksternalizuoti. Bet sunkiausia yra tai padaryti nepasiduo- 
dant eksternalizacijos poveikiui. Išsiaiškinti įvairius išorinės 
patirties dalykus vaikui yra labai sunki užduotis, ir jei jis ne- 
sulaukia pagalbos, o išorinė patirtis susimaišo su vidine, ši 
užduotis tampa neįmanomai sunki. Vaikas savarankiškai dar 
neįstengia sutvarkyti ir įprasminti to, kas vyksta jo sieloje. 
Eksternalizuodamas savo sielos vyksmus, jis juos gali savo 
nuožiūra tapatinti su pasakų veikėjais. Pasakos vaikui paro- 
do, kad į vieną veikėją galima įkūnyti savo troškimą naikinti, 
kitas jam gali suteikti trokštamą pasitenkinimą, su trečiu jis 
gali tapatintis pats, su ketvirtu - užmegzti idealius artimus 
santykius ir taip toliau, - priklauso nuo tuometinių vaiko po- 
reikių. 

Kai visą vaiko tikėjimą tuo, ko jis nori, įkūnija geroji fėja, 
visą jo norą naikinti - pikta ragana, visą baimę - nepasotina- 
mas vilkas, visus sąžinės reikalavimus - nuotykingoje kelionė- 
je sutiktas išminčius, visą pavydų pyktį - koks nors gyvūnas, 


Eksternalizacijos svarba 


kuris iškabina didžiausiems priešams akis, - tada vaikas ga- 
li pagaliau pradėti aiškintis prieštaringus savo polinkius. Tai 
pradėjęs, jis vis labiau vaduosis iš nesuvaldomo chaoso. 


PERMAINOS: 
fantazija apie piktą pamotę 


Būna laikas, kuris tinka tam tikriems raidos žingsniams žengti, 
ir vaikystė yra laikas mokytis užpildyti didžiulę spragą tarp 
dvasinės patirties ir tikrojo pasaulio. Suaugusiajam, kuris vai- 
kystėje nesusidūrė su pasakų fantazijomis arba šiuos atsimini- 
mus išstūmė, pasakos gali atrodyti beprasmės, fantastinės, bai- 
sios ir visiškai neįtikėtinos. Suaugusįjį, kuris dar neintegravo 
tikrovės ir vaizduotės pasaulių taip, kad būtų patenkintas, pa- 
sakos glumina. Tačiau suaugusysis, kuris savo gyvenime įsten- 
gia integruoti racionalią tvarką ir pasąmonės nelogiškumą, 
palankiai vertins būdus, kuriais pasakos padeda vaikui siekti 
tokios integracijos. Ir vaikui, ir suaugusiajam, kuris, kaip Sok- 
ratas, žino, kad net ir išmintingiausiame iš mūsų dar slypi vai- 
kas, pasakos atskleidžia tiesas apie žmoniją ir jį patį. 
„Raudonkepuraitėje“ mieląją senelę staiga pakeičia plėš- 
rūnas vilkas, grasinantis mergaitę suėsti. Kokia kvaila, žiūrint 
objektyviai, ši permaina ir kokia baisi — gali atrodyti, kad ji 
bereikalingai gąsdinanti ir prieštarauja viskam, kas gali nutik- 
ti tikrovėje. Tačiau vaiko patirties požiūriu - ar ji iš tikrųjų 
baisesnė už staigią jo paties mielos senelės permainą, kai ši 
Žemindama už prišlapintas kelnes sukelia grėsmę jo savijutai? 

Vaiko akimis, Senelė nebėra tas pats žmogus, kuris buvo vos 
prieš akimirką, - ji tapo pabaisa. Kaip ta, kuri buvo tokia mie- 
la, nešė dovanas, buvo supratingesnė, pakantesnė ir švelnesnė 
net už jo mamą, galėjo staiga pradėti elgtis visiškai priešingai? 

Nesuprasdamas, kaip šios skirtingos apraiškos gali derėti 
tarpusavyje, vaikas iš tikrųjų suvokia Senelę kaip dvi skirtin- 
gas būtybes - mylinčią ir grėsmingą. Ji iš tikrųjų yra Senelė 
ir vilkas. Ją, taip sakant, padalijęs, vaikas gali išsaugoti geros 
senelės vaizdinį. Jei ji virsta vilku - ką gi, tai tikrai baisu, bet 
nekyla pavojaus, kad nukentės jo turėta Senelės geranorišku- 
mo vizija. Kad ir kaip ten būtų, pasaka byloja, kad vilkas yra 
trumpalaikė Senelės apraiška, - ji pergalingai grįš. 

Panašiai ir Motina, nors dažniausiai yra visko duodanti glo- 
bėja, gali virsti žiauria pamote, jei yra tokia bloga, kad neduo- 
da vaikui ko nors, ko jis nori. 

Dalyti vieną asmenį į du siekiant nesuteršti gero įvaizdžio 
anaiptol nėra vien pasakose taikomas būdas. Daugeliui vaikų 
jis ateina į galvą kaip sprendimas tada, kai santykiai būna per- 
nelyg sudėtingi, todėl vaikas negali jų nei sutvarkyti, nei su- 
prasti. Šis būdas padeda kaipmat išsiaiškinti visus prieštaravi- 
mus. Taip buvo vienai koledžo studentei, kuri prisiminė įvykį, 
nutikusį, kai ji dar nebuvo sulaukusi penkerių. 

Vieną dieną prekybos centre mergaitės motina staiga ant 
jos labai supyko, ir mergaitė buvo visiškai priblokšta, kad mo- 
tina gali taip su ja elgtis. Einant namo motina ir toliau ją piktai 
barė, kalbėjo, kokia ji niekam tikusi. Mergaitė tvirtai nuspren- 
dė, kad ši pikta moteris tik atrodo kaip jos motina, o iš tikrųjų, 
nors apsimeta ja, yra pikta marsietė, apgavikė antrininkė, iš- 
stūmusi motiną ir įgavusi jos išorinį pavidalą. Nuo tada mer- 
gaitė daug kartų buvo pradėjusi manyti, jog ši marsietė pagro- 

bė jos motiną ir užėmė jos vietą, kad ją pakankintų taip, kaip 
tikra motina niekada nebūtų kankinusi. 

Ši fantazija tęsėsi porą metų, kol mergaitė, jau sulauku- 
si septynerių, tiek įsidrąsino, kad pabandė marsietei paspęsti 
spąstus. Kai marsietė vėl užimdavo Motinos vietą ir imdavo 
mergaitę niekšingai kankinti, ši gudriai užduodavo jai kokį 
nors klausimą apie ką nors, kas anksčiau buvo nutikę vien tik- 
rajai motinai ir mergaitei žinant. Mergaitės nuostabai, marsie- 
tė viską Žinodavo, ir iš pradžių tai mergaitei tik patvirtindavo 
jos klastą. Bet po dviejų ar trijų tokių bandymų mergaitei kilo 
abejonių. Tada ji paklausė motinos kažko apie tai, kas nutiko 
žinant vien mergaitei ir marsietei. Kai tapo aišku, kad motina 
tuos dalykus žino, fantazija apie marsietę žlugo. 

Tuo metu, kai mergaitė galėjo jaustis saugiai tik many- 
dama, kad Motina visiškai gera, niekada ant jos nepyksta ir 
neatstumia, ji pertvarkė tikrovę taip, kad gautų tai, ko reikia. 
Kai mergaitė paūgėjo ir pasijuto saugesnė, jai nebeatrodė, kad 
motinos pyktis ar griežta kritika gali ją visiškai sugniuždyti. 
Kai jos pačios integracija tapo tvirtesnė, jai nebereikėjo užtik- 
rinti savo saugumo fantazija apie marsietę ir patikrinusi šios 
fantazijos tikrumą ji galėjo perkurti dvilypį motinos paveikslą 
į vientisą. 

Kiekvienam mažam vaikui kartais reikia padalyti savo tė- 
Vo ar motinos vaizdinį į palankų ir grėsmingą, nes tai leidžia 
pajusti, kad pirmasis vaizdinys nuo visko apsaugo, tačiau dau- 
guma negali to padaryti taip sumaniai ir sąmoningai kaip ši 
Mergaitė. Dauguma vaikų neranda išeities iš aklavietės, į kurią 
patenka dėl Motinos, staiga virtusios „apgavike antrininke“. 
Pasakose būna gerųjų fėjų, kurios staiga apsireiškusios padeda 
Vaikui rasti laimę, ir tam nesukliudo tokia „apgavikė“ ar „pa- 

motė“. Tokios pasakos padeda vaikui susidūrus su tokia „ap- 
gavike“ nepražūti. Jos parodo, kad kažkur pasislėpusi vaiko 
likimu rūpinasi geroji krikštamotė fėja, pasirengusi parodyti 
turimą galią, kai to labai reikės. Pasaka vaikui sako: „Nors yra 
raganų, niekada nepamiršk, kad yra ir gerųjų fėjų, kurios daug 
galingesnės.“ Tos pačios pasakos patikina, kad nuožmų milži- 
ną visada gali pergudrauti sumanus žmogelis - tariamai toks 
pat bejėgis, koks jaučiasi esąs vaikas. Visai gali būti, kad ne kas 
kita, o būtent kokia nors pasaka apie vaiką, išradingai pergu- 
dravusį piktąją dvasią, šiai mergaitei suteikė drąsos pabandyti 
demaskuoti marsietę. 

Tokių fantazijų visuotinumą rodo tai, kas psichoanalizėje 
vadinama pradėjusio lytiškai bręsti vaiko „šeimos romanu““. 
Tai fantazijos ar svajos, kurias normalus paauglys iš dalies su- 
vokia esant fantazijas, bet vis dėlto iš dalies jomis tiki. Jų šerdis 
yra mintis, kad tavo tėvai iš tikrųjų nėra tavo ir kad esi kažko- 
kio aukštos kilmės asmens vaikas, bet, nelaimingai susiklos- 
čius aplinkybėms, buvai priverstas gyventi su šiais žmonėmis, 
kurie tvirtina esantys tavo tėvai. Šios svajos įgauna įvairius 
pavidalus: dažnai tik vienas iš tėvų laikomas netikru - ana- 
logiška situacija dažnai pasitaiko pasakose, kur vienas iš tėvų 
yra tikras, o kitas - patėvis ar pamotė. Vaikas turi vilties, kad 
vieną dieną atsitiktinai arba savo valia apsireikš tikrasis tėvas 
ar motina, o tada jis atgaus teisėtai jam priklausančią aukštes- 
nę padėtį ir nuo to laiko gyvens laimingai. 

Šios fantazijos naudingos; jos leidžia vaikui iš tiesų supyk- 
ti ant apsimetėlės marsietės ar „netikro tėvo“, bet nepasijusti 
kaltam. Tokios fantazijos paprastai prasideda tada, kai kaltės 
jausmai jau būna tapę vaiko savastimi ir pykstant ant tėvo ar 
motinos arba jį ar ją niekinant apimtų nenumaldomas kaltės 

jausmas. Taigi pasakai būdingas motinos padalijimas į gerą 
(paprastai mirusią) motiną ir blogą pamotę vaikui yra naudin- 
gas. Jis leidžia ne tik išsaugoti mintyse visiškai geros motinos 
vaizdinį, kai tikroji motina nėra visiškai gera, bet ir pykti ant 
šios blogos „pamotės“ nesukeliant grėsmės tikrosios motinos, 
kuri laikoma kitu žmogumi, geranoriškumui. Taigi pasaka pa- 
rodo vaikui, kaip susitvarkyti su prieštaringais jausmais, kurie 
šiame tarpsnyje, kai gebėjimas integruoti prieštaringas emoci- 
jas dar tik pradėjęs formuotis, nesusitvarkius imtų gniuždyti. 
Fantazija apie negerą pamotę ne tik nepakenkia geros motinos 
vaizdiniui, bet ir padeda nesijausti kaltam dėl piktų su ja su- 
sijusių minčių bei norų - o ši kaltė gerokai sugadintų gerus 
santykius su Motina. 

Taigi fantazija apie blogą pamotę išsaugo geros motinos 
vaizdinį, o pasaka dar ir padeda vaikui išvengti sukrėtimo, kai 
patirtis jam rodo, kad motina bloga. Kai tik Motina vėl buvo 
patenkinta maža mergaite, marsietė, apie kurią mergaitė fan- 
tazavo, išnyko. Beveik taip pat palanki dvasia gali akimirksniu 
niekais paversti visus blogus piktos dvasios darbus. Pasakoje 
gelbėtoja vaizduojama turinti gerąsias Motinos savybes, jas 
taip paryškinant, kaip blogos savybės buvo paryškintos vaiz- 
duojant raganą. Bet taip mažas vaikas suvokia pasaulį: arba 
kaip visiškai palaimingą, arba kaip tikrą pragarą. 

Kai vaikas jaučia emocinį poreikį taip daryti, jis ne tik tėvą 
ar motiną padalija į dvi figūras, bet ir save gali padalyti į du 
žmones, kurie, kaip jam norisi manyti, neturi nieko bendra. 
Pažinojau mažų vaikų, kurie dieną sėkmingai sulaikydavo šla- 
pimą, bet naktį prišlapindavo lovą, o pabudę su pasibjaurėji- 
mu pasitraukdavo į kampą ir būdami tikri savo žodžiais tvir- 
tindavo: „Kažkas prišlapino mano lovą.“ Vaikas taip elgiasi ne 

dėl to, kad, kaip galbūt mano tėvai, nori apkaltinti ką nors kitą 
žinodamas, kad lovą prišlapino pats. „Kažkas“, kas tai padarė, 
yra ta jo paties dalis, nuo kurios jis šiuo metu atsiskyręs; ši jo 
asmenybės pusė jam iš tikrųjų tapo svetima. Reikalauti, kad 
vaikas pripažintų, jog lovą prišlapino būtent jis, - tai bandyti 
pirma laiko jam primesti integralios asmenybės idėją, o toks 
reikalavimas iš tikrųjų trukdo jai formuotis. Tam, kad išsiug- 
dytų tvirtą savijutą, vaikas turi savęs suvokimą kurį laiką ap- 
riboti vien tuo, kam pats visiškai pritaria ir ko trokšta. Tokiu 
būdu įgavęs savijutą, kuria gali vienareikšmiškai didžiuotis, 
vaikas gali pamažu pradėti pripažinti, kad jame gali slypėti ir 
tokių aspektų, kurių pobūdis abejotinesnis. 

Pasakoje tėvas ar motina padalijami į du veikėjus, atstovau- 
jančius priešingiems meilės ir atmetimo jausmams, - taip ir 
vaikas eksternalizuoja visus blogus dalykus, kurie jam yra per- 
nelyg baisūs, kad galėtų pripažinti savo dalimi, ir projektuoja 
juos į „kažką“. 


Pasakose parodoma, jog tikriausiai nėra gerai kartais žiūrėti 
į Motiną kaip į blogą pamotę. Čia savaip įspėjama, kad ne- 
galima pernelyg lengvai pasiduoti pykčio jausmams ir jų ve- 
damam nueiti per toli. Vaikas nesunkiai leidžiasi užvaldomas 
nepasitenkinimo jam brangiu žmogumi, o jei yra verčiamas 
laukti, greitai ima nekantrauti. Jis linkęs puoselėti pykčio jaus- 
mus ir kai kurių dalykų linkėti iš įtūžio, mažai tegalvodamas, 
kuo viskas baigtųsi, jei tie linkėjimai išsipildytų. Daugelis pa- 
sakų vaizduoja tragiškas pasekmes, kurių sulaukiama dėl tokių 
skubotų linkėjimų, išsakytų ko nors pernelyg trokštant ar ne- 
sugebant palaukti kai kurių dalykų, kuriems dar neatėjo laikas. 

Abi dvasinės būsenos būdingos vaikams. Tai galima iliustruoti 
dviem brolių Grimmų pasakomis. 

Pasakoje „Ansas Eželis“ žmogaus troškimą turėti vaikų apvi- 
lia negalinti jų pagimdyti žmona, ir jis ima pykti. Galiausiai taip 
nesusivaldo, kad sušunka: „Noriu turėti vaiką, tegu nors ir ežį.“ 
Jo noras išpildomas: žmona pagimdo vaiką, kurio viršutinė 
kūno dalis yra ežio, o apatinė - berniuko.“ 

Pasakoje „Septyni varnai“ naujagimė taip užvaldo tėvo 
jausmus, kad jis nukreipia pyktį į vyresnius savo vaikus. Tė- 
vas pasiunčia vieną iš septynių sūnų pasemti vandens dukrelei 
pakrikštyti. Kartu su pasiųstuoju išeina kiti šeši broliai. Tėvas, 
supykęs, kad jį verčia laukti, sušunka: „O kad jie visi varnais 
Bemat taip ir atsitinka. 


C++ 
| 


pavirstų 
Jei pasakos, kuriose išsipildo pikti norai, šioje vietoje baig- 
tųsi, jos būtų tik pamokomosios, įspėtų mus nesileisti užval- 


* Broliai Grimai, Vaikų ir namų pasakos, t. 3, p. 112. 

** Tai senas ir plačiai paplitęs motyvas: tie tėvai, kurie trokšdami turėti vaikų per- 
nelyg nekantrauja, susilaukia keistų žmogaus ir gyvūno mišrūnų, kaip bausmės. 
Pavyzdžiui, šis motyvas įkūnytas vienoje turkų pasakoje, kurioje karalius Salia- 
monas sugrąžina vaikui visiškai žmogišką pavidalą. Jei su nenormaliu vaiku tėvai 
gerai elgiasi ir yra labai kantrūs, jis šiose pasakose galiausiai atgauna gražią žmo- 
gaus išvaizdą. 

Šios pasakos stebina psichologine išmintimi: kai tėvai nesuvaldo emocijų, gimsta 
nesveikas vaikas. Pasakose ir sapnuose fizinis išsigimimas dažnai reiškia psichologi- 
nį raidos sutrikimą. Šiose pasakose viršutinė kūno dalis, kartu ir galva, paprastai yra 
gyvūno, o apatinė dalis įprastinė, kaip žmogaus. Tai rodo, kad kažkas blogai vaiko 
galvoje - tai yra sieloje, - o ne jo kūne. Taip pat pasakos byloja, kad žalą, kuri vaikui 
buvo padaryta dėl neigiamų jausmų, gali atitaisyti teigiamų emocijų poveikis, jei jų 
nešykštima, jei tėvai ganėtinai kantrūs ir elgiasi nuosekliai. Piktų tėvų vaikai dažnai 
elgiasi lyg ežiai ar dygliakiaulės: atrodo, lyg jie būtų ištisai dygliuoti, taigi pusiau 
vaiko, pusiau ežio vaizdinys yra tinkamiausias. 

Šios pasakos dar ir pamokomos, jos įspėja: nepradėkite vaikų pykdami; kai jų 
susilauksite, nepasitikite piktai ir nebūkite nekantrūs. Bet, kaip visos geros pasakos, 
Jos dar ir nurodo tinkamus būdus atitaisyti žalą, ir jų nurodymai atitinka geriausias 
mūsų dienų psichologijos įžvalgas. 

“** Broliai Grimai, Vaikų ir namų pasakos, t. 1, p. 144. 

domiems neigiamų emocijų, - o vaikas to negali išvengti. 
Tačiau pasaka ne tokia kvaila, kad reikalautų iš vaiko to, kas 
neįmanoma, ir verstų jį nerimauti dėl to, kad jam kyla piktų 
norų, nuo kurių jis negali susiturėti. Pasaka realistiškai įspėja, 
kad jei apimtas pykčio ar nekantraudamas nesusivaldysi, bus 
bėdos, tačiau ir patikina, kad pasekmės bus tik laikinos ir kad 
gera valia arba darbai gali atitaisyti visą blogų norų padarytą 
žalą. Ansas Eželis padeda miške paklydusiam karaliui saugiai 
grįžti namo. Karalius kaip atlygį Ansui pažada atiduoti tą, kas 
jį grįžusį namo pasitiks pirmas. Jį pasitinka vienintelė duk- 
tė. Nors Ansas turi ežio išvaizdą, karalaitė tesi tėvo pažadą 
ir už jo išteka. Po vestuvių sutuoktinių guolyje Ansas paga- 
liau atgauna visiškai žmogišką pavidalą ir galiausiai paveldi 
karalystę." Pasakoje „Septyni varnai“ sesuo, dėl kurios broliai 
buvo paversti varnais, nors ir nebuvo dėl to kalta, keliauja į 
pasaulio kraštą ir aukoja didelę auką, kad išsklaidytų burtus, 
kuriais jie užburti. Visi varnai atgauna žmogišką pavidalą ir 
laimė atkuriama. 

Šios pasakos byloja, kad nors pikti norai ir sukelia blogų 
pasekmių, gera valia ir pastangos gali atitaisyti padėtį. Yra kitų 
pasakų, kurios eina daug toliau ir sako vaikui nebijoti turėti to- 
kių norų, nes, nors jie sukelia trumpalaikių pasekmių, niekas 
nepasikeičia visam laikui; išsakius visus linkėjimus, viskas bū- 
na lygiai taip pat, kaip buvo prieš pradedant linkėti. Yra daug 
tokių pasakų variantų - jos pasakojamos visame pasaulyje. 

Vakarų pasaulyje turbūt žinomiausia tokia pasaka apie no- 
rus yra „Trys norai . Paprasčiausias šio motyvo pavyzdys: vyrui 


* Tokia pabaiga būdinga gyvūno jaunikio ciklo pasakoms ir bus aptarta kartu su 
jomis (Žr. p. 413 ir toliau). 

arba moteriai nepažįstamasis arba koks gyvūnas kaip atlygį už 
kokį nors gerą darbą pažada išpildyti kažkiek norų, paprastai 
tris. „Trijuose noruose“ šią dovaną gavęs vyras jos nevertina. 
Jam grįžus namo, žmona patiekia pietų kasdienės sriubos. „Ir 
vėl sriuba! Nors kartą norėčiau apkepo, - sako jis, ir staiga 
atsiranda apkepo. Žmona reikalauja paaiškinti, kas čia atsitiko, 
ir jis papasakoja jai savo nuotykį. Įsiutusi, kad vyras iššvaistė 
vieną iš norų tokiam niekniekiui, ji sušunka: „Kad tas apke- 
pas tau prie makaulės priliptų!“ Šis noras beregint išpildomas. 
„Štai dviejų norų ir nėra! Kad taip tas apkepas man nuo galvos 
atliptų, - sako žmogus. Taip prapuolė trys norai.“?7 

Sugretinus šias pasakas, vaikas įspėjamas, kad skuboti norai 
gali turėti nepageidautinų pasekmių, bet taip pat patikinamas, 
kad tokių norų pasekmės nebūna sunkios, ypač jei nuoširdžiai 
trokšti ir stengiesi atitaisyti blogą baigtį. Gal dar svarbiau tai, 
kad neprisimenu nė vienos pasakos, kurioje kokių nors pasek- 
mių turėtų pikti vaiko norai, - jų būna tik dėl to, ko nori suau- 
gusieji. Tai reiškia, kad suaugusieji atsakingi už tai, ką padaro 
supykę ar iš kvailumo, o vaikai ne. Jei vaikai pasakoje ko nors 
trokšta, tai tik gerų dalykų. Atsitiktinumas arba geroji dvasia 
išpildo vaikų troškimus taip, kad dažnai pranoksta net visai 
nepagrįstas jų viltis. 

Atrodytų, pasakoje, nors ir pripažįstant, kaip žmogiška yra 
supykti, vien iš suaugusiųjų reikalaujama deramai susitvardyti 
ir susivaldyti, nes keistai pikti jų norai pildosi. Tačiau pasakose 
pabrėžiama, kokių nuostabių pasekmių sulaukia vaikas, kuris 
trokšta ko nors pozityvaus ir atitinkamai mąsto. Negandos ne- 
skatina pasakoje vaizduojamo vaiko puoselėti keršto troškimo. 
Vaikas nori tik to, kas gera, net kai turi užtektinai priežasčių 
norėti, kad tiems, kurie jį persekioja, baigtųsi blogai. Snieguolė 


109 


STEBUKLŲ LOBYNAS 


nelinki pikta blogajai karalienei. Pelenė, turinti gerą pagrin- 
dą norėti, kad jos įseserės už piktadarybes būtų nubaustos, vis 
dėlto nori, kad jos eitų į didįjį pokylį. 


Vaikas, kurį kelioms valandoms paliko vieną, gali jaustis taip 
baisiai nuskriaustas, tarsi visą gyvenimą būtų buvęs apleistas 
ir kentęs atstumtį. Paskui jo gyvenimas staiga virsta visiška 
palaima, mat tarpduryje šypsodamasi pasirodo motina ir gal 
net parneša jam kokią nors dovanėlę. Ar įmanomas didesnis 
stebuklas? Kaip, jei čia apsieita be stebuklo, toks paprastas da- 
lykas galėjo pakeisti jo gyvenimą? 

Vaikas iš visų pusių patiria esmines pasaulio permainas, 
nors mes nesuvokiame to, ką suvokia jis. Tačiau pažiūrėkime, 
kaip vaikas elgiasi su negyvais daiktais: jis visiškai nusimena 
dėl kokio nors daikto - batų raištelio ar žaislo, - tiesiog pa- 
sijunta esąs visiškas kvailys. Paskui akimirksniu, tarsi įvykus 
stebuklui, daiktas jam paklūsta, įvykdo jo įsakymą; ir tada iš 
liūdniausio žmogaus vaikas tampa laimingiausiu. Ar tai ne 
įrodymas, kad daiktas stebuklingas? Nemažai pasakų vaizduo- 
ja, kaip surastas stebuklingas daiktas pakeičia herojaus gyve- 
nimą. Toks daiktas padeda kvailiui pasirodyti gudresniam nei 
broliai, anksčiau laikyti pranašesniais. Vaikui, kuris jaučiasi 
pasmerktas būti bjauriuoju ančiuku, nereikia prarasti vilties — 
iš jo išaugs graži gulbė. 

Mažas vaikas nedaug tegali nuveikti savarankiškai ir dėl to 
nusimena - taip stipriai, kad gali visai pasiduoti savo nevilčiai. 
Pasaka neleidžia, kad taip atsitiktų, nes net menkiausiems pa- 
siekimams suteikia nepaprastos didybės ir leidžia suprasti, kad 
jie gali duoti nuostabiausių vaisių. Rastas ąsotis ar butelis (kaip 


110 


Permainos 


brolių Grimmų pasakoje „Dvasia butelyje“), draugystė su gy- 
vūnu, prasidėjusi tavo ar jo pastangomis („Batuotas katinas“), 
nepažįstamajam atiduota pusė gabalėlio duonos („Aukso žą- 
sis — dar viena brolių Grimmų pasaka) - tokie kasdieniški 
dalykai gali turėti svarbių padarinių. Taip pasaka skatina vaiką 
tikėti, kad jo maži tikri pasiekimai svarbūs, nors jis tuo metu 
gali tos svarbos nesuprasti. 

Tikėjimą tokiomis galimybėmis reikia puoselėti, kad vai- 
kas galėtų susitaikyti su tuo, kas jį nuvilia, ir nepalūžti visiškai. 
Be to, gali būti labai sunku neprarandant pasitikėjimo savimi 
įsivaizduoti gyvenimą nebe tėvų namuose. Pasakos pavyzdys 
garantuoja, kad vaikas, išoriniame pasaulyje dedantis pastan- 
gas, sulauks pagalbos, o už ilgalaikes pastangas galiausiai jam 
bus atlyginta sėkme. Kartu pasaka pabrėžia, kad šie įvykiai nu- 
tiko „vieną kartą“ tolimoje šalyje, ir aiškiai leidžia suprasti, kad 
teikia peno vilčiai, o ne tikroviškai pasakoja, koks čia ir dabar 
yra pasaulis. 

Vaikas intuityviai supranta, kad nors pasakos nėra tikros 
istorijos, jos nėra melagingos, - kad nors to, kas jose pasakoja- 
ma, iš tikrųjų nebūna, tai privalo atsitikti kaip dvasinė patir- 
tis ir kaip asmenybės raidos dalis; kad vaizduotės ir simbolių 
pavidalais pasakos vaizduoja esminius raidos žingsnius, kurie 
žengiami siekiant gyventi nepriklausomai. 

Nors pasakose visada parodomas kelias į geresnę ateitį, bet 
dėmesys sutelkiamas į permainų eigą, o ne su visomis smulk- 
mMenomis aprašoma galiausiai pasieksima palaima. Pasakos 
prasideda nuo situacijos, kurioje tuo metu yra vaikas, ir pata- 
ria, kur jis turi eiti, - pabrėžiamas pats procesas. Pasakos net 
gali parodyti vaikui kelią per dygiausius brūzgynus - edipinį 
laikotarpį. 

Prieš prasidedant edipiniam laikotarpiui ir gana ilgai po jo 
pradžios (maždaug nuo trejų iki šešerių ar septynerių) vaiko 
pasaulio patirtis yra chaotiška — bet tik suaugusiojo akimis, 
nes jei ji vadinama chaosu, vadinasi, ši būklė yra suvokiama. 
Tas, kuris nepažino nieko kita, išskyrus šią „chaotišką“ pasau- 
lio patirtį, mano, kad pasaulis toks ir yra. 

Kalbant Biblijos kalba, kuri išreiškia, ką žmogus jaučia pa- 
čioje širdies gilumoje ir didžiausias jo įžvalgas, pradžioje pa- 


+ 


saulis buvo „padrikas“. Be to, Biblijoje pasakyta, kaip chaosą 
įveikti: „Dievas atskyrė šviesą nuo tamsos.“ Prasidėjus edi- 
piškiems konfliktams, išorinis pasaulis vaikui įgauna daugiau 
prasmės ir jis deda pastangas suprasti, kas vyksta. Jam nebe- 
atrodo savaime suprantama, kad jo chaotiškas pasaulio suvo- 
kimas yra vienintelis įmanomas ir tinkamas. Vaikas gali pa- 
daryti šį pasaulėvaizdį šiek tiek tvarkingesnį, suskirstęs viską 
į priešybes. 

Vėlesniame edipiniame ir poedipiniame amžiuje šis dali- 
jimas aprėpia ir jį patį. Kaip ir mes visi, vaikas nuolat pati- 
ria prieštaringų jausmų sumaištį. Bet suaugusieji yra išmokę 
tokius jausmus integruoti, o vaiką tie vidiniai prieštaravimai 
gniuždo. Savo meilę, sumišusią su neapykanta, bei troški- 
mą, sumišusį su baime, jis patiria kaip nesuvokiamą cha0s3. 
Jis negali vienu metu jaustis esąs ne tik geras bei paklusnus, 
bet ir blogas bei maištingas, nors yra ir vienoks, ir kitoks. Jis 


* „O žemė buvo padrika ir dyka“ (Pr 1, 2). Vertė Antanas Rubšys, cit. iš: Šventasis 
Raštas: Senasis ir Naujasis Testamentas, Vilnius: Katalikų pasaulis, 1998, p. 8. 
** Ten pat (Pr 1, 4). 

nesuvokia tarpinių laipsnių ir tarpinio stiprumo, todėl jei kas 
nors nėra vien šviesu, tai yra vien tamsu. Žmogus yra arba tik 
drąsus, arba tik bailus; laimingiausias arba visai pasigailėtinas; 
gražiausias arba bjauriausias; gudriausias arba kvailiausias; ar- 
ba myli, arba neapkenčia - jis niekada nejaučia jokių tarpinių 
jausmų. 

Taip pasaka vaizduoja pasaulį: veikėjas yra arba žiaurumo, 
arba nesavanaudžio geranoriškumo įsikūnijimas. Gyvūnas ar- 
ba taikosi kiekvieną suėsti, arba visiems padeda. Visi veikėjai 
iš esmės vienpusiai — tai leidžia vaikui nesunkiai suprasti jų 
veiksmus ir reakcijas. Pasaka paprastais ir tiesmukais vaizdi- 
niais padeda vaikui išsiaiškinti sudėtingus ir dviprasmius jo 
jausmus, o tada jie visi sustoja į savo vietas ir nebėra padrikai 
sumišę į visumą. 

Klausydamasis pasakos, vaikas gauna pasiūlymų, kaip su- 
tvarkyti tą chaosą, kuris viešpatauja jo dvasiniame gyvenime. 
Pasaka vaikui siūlo ne tik atrinkti skirtingus trikdančius pa- 
tirties aspektus ir atskirti juos kaip priešybes, bet ir įkūnyti 
juos skirtinguose veikėjuose. Net Freudas nerado geresnio 
būdo padaryti suprantamesnius neįtikėtinai mūsų dvasioje 
ir vidiniame gyvenime sumišusius ir greta vienas kito gyvuo- 
jančius prieštaravimus, kaip tik sukurti atskirų asmenybės 
aspektų simbolius. Jis juos pavadino id, ego ir superego. Jei 
mes, suaugusieji, norėdami aptvarkyti savo vidinės patirties 
chaosą, turime sukurti atskiras esybes, vaikui jos daug rei- 
kalingesnės! Šiandien suaugusieji, norėdami atskirti vidinius 
potyrius ir geriau suprasti, kas juose svarbiausia, vartoja to- 
kias sąvokas kaip id, ego, superego ir ego idealas. Deja, taip 
elgdamiesi mes praradome kai ką, kas neatskiriamai būdin- 
ga pasakai: nebesuprantame, kad tos eksternalizacijos tėra 

fikcijos, naudingos tik psichikos procesams atsirinkti ir su- 
prasti. 

Kai pasakos herojus yra jauniausias iš vaikų arba pasakos 
pradžioje aiškiai pavadinamas „kvailučiu“ ar „paikučiu“, tai 
yra būdas pavaizduoti pradinę ego būseną - nusilpimą. Būda- 
mas nusilpęs, ego pradeda dėti pastangas susitvarkyti su vidi- 
niu varų pasauliu ir įveikti didelius sunkumus, kurių sukelia 
išorinis pasaulis. 

Id dažnai vaizduojamas kaip koks nors gyvūnas, panašiai 
id suprantamas ir psichoanalizėje. Toks gyvūnas reiškia mū- 
sų gyvūnišką prigimtį. Gyvūnai pasakose dvejopi: pavojingi, 
nusiteikę naikinti, tokie kaip vilkas „Raudonkepuraitėje“ ar 
brolių Grimmų pasakos „Du broliai“ slibinas, kuris, jei jam 
kasmet nepaaukojama po mergelę, nusiaubia visą šalį, ir iš- 
mintingi gyvūnai pagalbininkai, rodantys personažui kelią ir jį 
gelbėjantys - kaip toje pačioje pasakoje „Du broliai“, kur būrys 
gyvūnų pagalbininkų atgaivina žuvusį herojų ir padeda gauti 


* Kai suteikiame vidiniams procesams atskirus vardus - id, ego, superego, - jie tam- 
pa esybėmis, ir kiekvienas iš jų turi savų polinkių. Pažvelgę, kokias emocines aso- 
ciacijas šie abstraktūs psichoanalizės terminai sukelia daugumai juos vartojančiųjų, 
matome, kad šios abstrakcijos ne taip labai skiriasi nuo pasakos personifikacijų. Kai 
kalbame apie nevisuomenišką ir neprotingą id, visur varinėjantį silpną ego, arba 
apie ego, vykdantį superego įsakymus, šie moksliniai palyginimai nedaug skiriasi 
nuo pasakos alegorijų. Pasakoje vargšas silpnas vaikas susiduria su galinga ragana, 
kuri težino savo troškimus ir veikia jų vedama, visai nesirūpindama pasekmėmis. 
Kai kuklus siuvėjas brolių Grimmų pasakoje „Narsus siuvėjas“ sugeba nugalėti du 
galingus milžinus privertęs juos kovoti vieną su kitu, ar jis nesielgia kaip silpnas 
ego, kuris, sukurstęs id prieš superego ir neutralizavęs jų priešingą energiją, ima šias 
iracionalias jėgas racionaliai valdyti? 

Būtų galima išvengti daugelio nesusipratimų dėl mūsų psichikos veikimo, jei 
šiuolaikinis žmogus visada atsižvelgtų į tai, kad šios abstrakčios sąvokos tėra pa- 
togios priemonės tvarkyti mintis, kurias be tokios eksternalizacijos būtų pernelyg 
sunku suprasti. Realybėje šie dalykai nėra atskiri, kaip ir psichika ir kūnas iš tikrųjų 
nėra atskiri. 

pelnytą atlygį - karalaitę ir karalystę. Ir pavojingi gyvūnai, ir 
gyvūnai pagalbininkai atspindi mūsų gyvūnišką prigimtį, mū- 
sų instinktyvias paskatas. Pavojingieji simbolizuoja nesutram- 
dytą id, dar nepajungtą ego ir superego, dar tebeturintį visą 
pavojingą galią. Gyvūnai pagalbininkai simbolizuoja mūsų 
prigimtinę galią, — tai taip pat id, - bet jau priverstą tarnau- 
ti visos asmenybės labui. Taip pat būna gyvūnų, - paprastai 
baltų paukščių, pavyzdžiui, balandžių, - kurie simbolizuoja 
superego. 


„BIČIŲ MOTINĖLĖ“: 
kaip pasiekiama integracija 


Nėra vienos pasakos, kuri deramai perteiktų, kiek visko slypi 
visuose tuose vaizdiniuose, kuriais įgauna išorinį pavidalą 
sudėtingiausi dvasiniai vyksmai, bet mažai žinoma brolių 
Grimmų pasaka „Bičių motinėlė“ galima iliustruoti simboli- 
nes pastangas siekti asmenybės integracijos, priešinantis chao- 
tiškai dezintegracijai. Bitė yra itin tinkamas dviejų priešingų 
mūsų prigimties aspektų įvaizdis, nes vaikas žino, jog bitė 
neša saldų medų, bet gali ir skaudžiai įgelti. Taip pat jis žino, 
Jog bitė, ugdydamasi teigiamus polinkius, turi uoliai triūsti — 
rinkti žiedadulkes, iš kurių gauna medų. 

Pasakoje „Bičių motinėlė“ du vyresnieji karaliaus sūnūs 
išeina ieškoti nuotykių ir gyvena taip palaidai, kad nieka- 
da negrįžta namo. Trumpai tariant, jų gyvenime vyrauja id, 
Jie visai nepaiso, ko reikalauja tikrovė, taip pat neatsižvelgia 

į superego reikalavimus ir kritiką. Trečias, jauniausias, sū- 
nus Kvailutis leidžiasi jų ieškoti ir atkakliomis pastangomis 
suranda. Bet broliai išjuokia jo tikėjimą, kad jis, būdamas 
žioplys, galėtų gyvenime pasiekti daugiau nei jie - esą, daug 
gudresni. Vertinant paviršutiniškai, broliai teisūs: vėliau, pa- 
sakos įvykiams plėtojantis, pasirodo, kad Kvailutis visai kaip 
jie nesugeba susitvarkyti gyvenimo, kurį simbolizuoja sun- 
kios visiems trims paskirtos užduotys, - tačiau jis įrodo galįs 
pasikviesti į pagalbą savo vidines jėgas, kurias simbolizuoja 
gyvūnai pagalbininkai. 

Keliaudami per pasaulį, trys broliai prieina skruzdėly- 
ną. Du vyresnėliai nori jį išardyti vien tam, kad pasimėgautų 
skruzdėlių išgąsčiu. Kvailutis to neleidžia - sako: „Palikit tuos 
vabalėlius ramybėj, aš neleisiu skruzdėlyno ardyti.“ Paskui jie 
ateina prie ežero, po kurį plauko antys. Vyresnieji broliai, ne- 
paisydami nieko, išskyrus savo malonumą ir oralinius potrau- 
kius, nori keletą ančių pasigauti ir išsikepti. Kvailutis to taip 
pat neleidžia. Jie patraukia toliau, užeina bičių lizdą. Du broliai 
užsinori padegti medį, kuriame yra lizdas, kad galėtų prieiti 
prie medaus. Kvailutis vėl įsikiša ir tvirtina, kad negalima gy- 
vūnų nei trikdyti, nei žudyti. 

Galiausiai trys broliai prieina pilį, kurioje viskas paversta 
akmenimis ir visi, išskyrus žilą žmogelį, užmigę į mirtį pa- 
našiu miegu. Žmogelis brolius įsileidžia, pamaitina ir nakčiai 
paguldo į lovas. Kitą rytą jis duoda vyriausiajam broliui tris 
užduotis, kurias visas reikia atlikti per dieną, o tada pilis su 
jos gyventojais būsianti atkerėta. Pirmoji užduotis yra surinkti 
tūkstantį perlų, išbarstytų ir paslėptų miško samanose. Tačiau 


* Broliai Grimai, Vaikų ir namų pasakos, t. 2, p. 143. 

brolis įspėjamas, kad jei jis šios užduoties neatliks, bus pavers- 
tas akmeniu. Vyriausiajam sūnui jos atlikti nepavyksta, antra- 
jam broliui - taip pat. 

Kai ateina Kvailučio eilė, jis supranta, kad ši užduotis ir ne 
jo jėgoms. Jausdamasis įveiktas, jis atsisėda ir apsiverkia. Ta- 
da jam į pagalbą ateina penki tūkstančiai anksčiau išgelbėtų 
skruzdžių ir už jį surenka perlus. Antra užduotis yra iš ežero 
ištraukti karalaitės miegamojo raktą. Šį kartą pasirodo Kvailu- 
čio apgintos antys, neria į ežerą ir atneša jam raktą. Paskutinė 
užduotis yra iš trijų miegančių karalaičių, kurios atrodo visai 
vienodos, išsirinkti jauniausią ir mieliausią. Dabar padėti at- 
skrenda bičių motinėlė iš Kvailučio išgelbėto lizdo. Ji nutupia 
ant lūpų tai karalaitei, kurią turi išsirinkti Kvailutis. Atlikus 
tris užduotis, burtai liaunasi veikę ir kerai išsisklaido. Visi, ku- 
rie miegojo ar buvo paversti akmenimis, - tarp jų ir du Kvai- 
lučio broliai, - atgyja. Kvailutis veda jauniausiąją karalaitę ir 
galiausiai paveldi karalystę. 

Du broliai, kurie buvo abejingi asmenybės integracijos rei- 
kalavimams, neįvykdė tikrovės užduočių. Šie niekam, išskyrus 
savo id akstinus, nejautrūs žmonės buvo paversti akmenimis. 
Kaip ir daugelyje kitų pasakų, tai simbolizuoja ne mirtį, o tikro 
žmogiškumo trūkumą, nesugebėjimą atsižvelgti į aukštesnes 
vertybes, dėl kurio žmogus, kurčias tam, kas gyvenime ge- 
riausia prasme svarbu, ne kažin kiek tesiskiria nuo akmens. 
Kvailutis (jis reiškia ego), nors ir turi akivaizdžių gerų savybių 
ir paklūsta savo superego įsakymams, - o superego jam sako, 
kad beprasmiškai ką nors trikdyti ar žudyti yra blogai, - be 
kitų pagalbos netenkina tikrovės reikalavimų (kuriuos simbo- 
lizuoja trys jam skirtos atlikti užduotys) taip pat kaip jo broliai. 
Tik tada, kai su gyvūniška prigimtimi susidraugaujama, kai 

pripažįstama jos svarba, kai ji suderinama su ego ir superego, 
ji suteikia visai asmenybei savo galią. Taip įgyvendinę asmeny- 
bės integraciją galime daryti, kaip atrodo, stebuklus. 

Pasaka anaiptol nesiūlo pajungti gyvūniškos prigimties sa- 
vo ego ir superego. Ji parodo, kad kiekvienam elementui reikia 
duoti tai, kas jam priklauso. Jei Kvailutis nebūtų elgęsis taip, 
kaip sako vidinė dora (tai yra superego), ir gynęs gyvūnų, šie 
id atstovai niekada nebūtų atėję jam į pagalbą. Beje, tie trys 
gyvūnai simbolizuoja skirtingus elementus: skruzdėlės - že- 
mę, antys - vandenį, kuriame plauko, o bitės - orą, kuriame 
skraido. Ir vėl sėkmė įmanoma tik tada, kai veikia išvien visi 
trys elementai, arba mūsų prigimties aspektai. Tik tada, kai 
Kvailutis pasiekia visišką integraciją, kurią simboliškai vaiz- 
duoja susidorojimas su trimis užduotimis, jis tampa savo li- 
kimo šeimininku, o tai išreikšta pasakai būdinga forma - jis 
tampa karaliumi. 


„BROLIUKAS IR SESUTĖ“: 
mūsų dvilypės prigimties suvienijimas 


Šioje brolių Grimmų pasakoje, kaip ir daugelyje kitų, kuriose 
vaizduojami brolio ir sesers nuotykiai, veikėjai išreiškia skir- 
tingas id, ego ir superego prigimtis, o svarbiausia mintis yra 
tokia: tam, kad žmogus būtų laimingas, id, ego ir superego 
reikia integruoti. Šio tipo pasakose būtinybė integruoti asme- 
nybę atskleidžiama kitaip nei „Bičių motinėlėje“. Čia vieną iš 
vaikų „pikta dvasia“ atlikusi nedorą darbą paverčia gyvūnu, O 


„Broliukas ir sesutė“ 


kitas lieka žmogus. Sunku sugalvoti vaizdingesnį, paprastesnį 
ir įtikinamesnį mūsų prieštaringų polinkių vaizdinį. Net ir 
pirmieji filosofai manė, kad žmogus turi ir gyvūnišką, ir žmo- 
gišką prigimtį. 

Didžiąją gyvenimo dalį, kai nesame pasiekę asmenybės in- 
tegracijos arba mums nepavyksta jos palaikyti, šiuodu mūsų 
dvasios aspektai kovoja vienas su kitu. Kai esame jauni, visą 
gyvenimą užpildo tai, ką jaučiame tuo metu. Kai vaikas su- 
vokia, kad dėl kokio nors dalyko vienu metu jaučia dvejopus 
jausmus, - pavyzdžiui, nori čiupti sausainį, bet taip pat nori 
paklusti Motinai, liepiančiai to nedaryti, - tai jį glumina. No- 
rint suprasti šį dvilypumą, būtina pažinti dvasinius vyksmus, 
o juos pažinti labai padeda pasakos, kurios vaizdžiai parodo, 
kad mūsų prigimtis dvilypė. 

Tokiose pasakose brolis ir sesuo iš pradžių nėra atskirti: jie 
gyvena kartu ir vienodai jaučia - trumpai tariant, yra neats- 
kiriami. Bet paskui vykstant raidai ateina laikas, kai vienas iš 
jų pradeda gyvūno gyvenimą, o kitas ne. Pasakos pabaigoje 
gyvūnas atverčiamas į žmogų; juodu vėl susivienija ir nieka- 
da nebeišskiriami. Taip pasaka simboliškai vaizduoja žmogaus 
asmenybės raidos pagrindinius įvykius: iš pradžių vaiko as- 
menybė nediferencijuota; paskui, nediferencijuotos asmeny- 
bės tarpsniui pasibaigus, susidaro id, ego ir superego. Bręstant 
juos reikia integruoti, nors yra jėgų, kurios tam priešinasi. 

Brolių Grimmų pasakoje „Broliukas ir sesutė“ „paėmė bro- 
liukas sesutę už rankos ir sako: „[...] Einam iš čia kur akys ve- 
da, kur kojos neša.“ Jie pabėga iš namų, kuriuose turėjo kęsti 
nepriteklių. „Kiaurą dieną ėjo jie per pievas, per laukus, per 


* Broliai Grimai, Vaikų ir namų pasakos, t. 1, p. 64. 

akmenynus, o kai užklupdavo lietus, sesutė sakydavo: „Dievu- 
lis verkia kartu su mūsų širdelėmis!“ 

Čia, kaip ir daugelyje pasakų, išvarymas iš namų reiškia, 
kad turi tapti savimi. Kad įgyvendintum savo galimybes, turi 
palikti namų erdvę, o ši patirtis yra nepakeliamai skausminga, 
kupina psichologinių pavojų. Šis raidos procesas neišvengia- 
mas. Jo kančias simbolizuoja vaikų nusiminimas dėl to, kad 
yra priversti palikti namus. Kaip visada pasakose, psichologi- 
nę grėsmę, kurią tenka patirti raidos kelyje, simbolizuoja pa- 
vojai, su kuriais herojus susiduria keliaudamas. Šioje pasakoje 
broliukas reiškia tą iš esmės neperskiriamos vienovės aspektą, 
kuriam kilo pavojus, o sesutė, kuri atitolus nuo namų tampa 
motiniškos globos simboliu, yra gelbėtoja. 

Pasaka vaiko mąstymui nepalieka abejonių, kad kančią rei- 
kia iškęsti, o rizikingomis progomis - pasinaudoti, nes būtina 
įgauti asmeninę tapatybę. Be to, kad ir kiek nerimo tektų pa- 
tirti, pabaiga, žinoma, bus laiminga. Nors ne kiekvienas vaikas 
gali paveldėti ar paveldės karalystę, tas, kuris supranta pasako- 
je perteiktą mintį ir padaro ją savą, ras tikruosius savo vidinės 
savasties namus - taps jos didžiulių platybių šeimininku, nes 
pažins savo dvasią, ir ši jam gerai atliks savo vaidmenį. 

Grįžkime prie pasakos „Broliukas ir sesutė“: kitą dieną bro- 
liukas ir sesutė klaidžiodami prieina šaltinį, ir broliukas pano- 
ri iš jo atsigerti. Bet sesutė, kuri nesileidžia užvaldoma savo id 
(instinktyvių paskatų), supranta, kad vanduo čiurlena žodžius: 
„Kas iš manęs atsigers, tas į tigrą pavirs.“" Paklausęs jos malda- 
vimų, broliukas susilaiko negėręs, nors troškulys skatina jį gerti. 


* Ten pat. 
** Ten pat, p. 65. 

Sesutė, kuri simbolizuoja aukštesnes psichines funkcijas 
(ego ir superego), įspėja broliuką, kurį valdo id ir kuris yra 
linkęs leisti, kad jį užvaldytų noras nedelsiant patirti pasiten- 
kinimą (patenkinti troškulį), kad ir kokia būtų jo kaina. Bet jei 
broliukas pasiduotų id spaudimui, jis taptų nevisuomeniškas, 
smurtingas kaip tigras. 

Juodu prieina kitą šaltinį, ir šis įspėja turįs galią paversti 
atsigėrusįjį vilku. Ir vėl sesutė, kuri simbolizuoja ego ir super- 
ego, suvokia, kaip pavojinga siekti pasitenkinimo nedelsiant, 
ir įkalba broliuką nepasiduoti troškuliui. Galiausiai juodu 
prisiartina prie trečio šaltinio, čiurlenančio žodžius, kad pa- 
sidavusįjį id norams jis nubaus paversdamas stirniuku - daug 
paklusnesniu gyvūnu. Tiek pasiekiama delsiant — iš dalies pa- 
klūstant varžantiems mūsų psichikos aparato aspektams. Bet 
kai id (broliuko troškulio) spaudimas išauga, jis nugali ego ir 
superego suvaržymus: sesutės perspėjimai netenka galios, ir, 
atsigėręs iš šaltinio, broliukas pavirsta stirniuku.** 

Sesutė prižada niekada nepalikti broliuko-stirniuko. Ji sim- 
bolizuoja ego valdžią, nes, nors ir jausdama troškulį, įstengia 
susilaikyti negėrusi. Nusirišusi auksinį raištelį, ji apjuosia stir- 
niuko kaklą, paskynusi vikšrių, supina minkštą pasaitėlį ir juo 
gyvūnėlį prisiriša. Tik labai geras asmeninis saitas - auksinis 
raištelis - gali padėti mums atsilaikyti ir nepasiduoti nevisuo- 


* Palyginus „Broliuką ir sesutę“ su „Pasaka apie žvejį matyti, kad tik tada, kai vaikas 
išgirsta daug pasakų ir prie jų įpranta, jam atsiveria visi šios literatūros formos tur- 
tai. Džinas, pasidavęs id spaudimui, ketina nužudyti savo išgelbėtoją; už tai jis visam 
laikui grąžinamas į ąsočio kalėjimą. Pasakoje „Broliukas ir sesutė“, priešingai, pasa- 
kojama, kaip naudinga mokėti suvaldyti id spaudimą. Net jei šis gebėjimas anaiptol 
nėra tobulai išlavintas, - vaikas jo tobulai išlavinti negali, - net ir iš dalies suvaldžius 
id, įgaunama labai daug žmogiškumo. Šio laimėjimo simbolis yra vis mažiau nuož- 
mūs gyvūnai: iš pradžių tigras, paskui vilkas, tada stirniukas. 

meniškiems troškimams, taip vesdamas mus aukštesnio žmo- 
giškumo link. 

Sesutė su broliuku patraukia toliau. Eidami per mišką, juo- 
du pamato apleistą trobelę - tokia vaizduojama daugelyje pa- 
sakų - ir čia randa prieglobstį. Vaikai trobelėje įsikuria. Iš lapų 
ir samanų sesutė pakloja stirniukui guolį. Kasryt ji prirenka 
sau šaknų ir uogų, o stirniukui - švelnios žolės: ego parūpina 
to, ko reikia asmenybei. Viskas klojasi gerai, kol id vykdo tai, 
ką jam liepia ego. „Ir jeigu tik broliukas būtų turėjęs Žmogaus 
pavidalą, būtų jiems nieko netrūkę.“ 

Bet kol nesame pasiekę visiškos asmenybės integracijos, 
mūsų id (instinktų įtaka, gyvūniška prigimtis) ir mūsų ego 
(racionalumas) gyvena netvirtoje taikoje. Pasaka parodo, kad 
stipriai sužadinus gyvūniškus instinktus racionalūs suvaržy- 
mai praranda galią. Sesutei ir broliukui-stirniukui kurį laiką 
laimingai pagyvenus dykoje vietoje, šalies karalius surengia 
didelę medžioklę. Išgirdęs ragų tūtavimą, šunų lojimą ir links- 
mus medžiotojų šūksnius, stirniukas sako sesutei: „Išleisk ma- 
ne į medžioklę, aš negaliu ilgiau tverti.“" Jis taip ilgai prašo, kad 
ji galiausiai sutinka. 

Pirmąją medžioklės dieną viskas klojasi gerai, ir temstant 
broliukas-stirniukas grįžta pas sesutę į saugią jųdviejų trobe- 
lę. Kitą rytą jį vėl suvilioja išgirsti medžioklės garsai, jis ima 
nekantrauti ir reikalauja išleisti. Dienai baigiantis jis trupu- 
tį sužeidžiamas į koją, bet pajėgia paršlubuoti namo. Tačiau 
šį kartą stirniuką su auksiniu raišteliu paseka vienas iš me- 
džiotojų. Jis tai apsako karaliui. Karalius supranta, ką reiškia 


* Broliai Grimai, Vaikų ir namų pasakos, t. 1, p. 66. 
** Ten pat. 

raištelis, ir liepia kitą dieną stirniuką vytis ir sugauti, bet jo 
nesužeisti. 

Namuose sesutė pasirūpina broliuko žaizda. Kitą dieną, 
nepaisydamas jos ašarų ir maldavimo, stirniukas priverčia ją 
vėl jį išleisti. Vakare į trobelę ateina ne tik stirniukas, bet ir 
karalius. Sužavėtas mergaitės grožio, karalius pasiūlo jai už jo 
tekėti; mergaitė sutinka, bet tik tuomet, jei su jais gyvens ir 
stirniukas. 

Jie visi ilgai ir laimingai gyvena kartu. Bet, kaip dažnai bū- 
na pasakose, norint pasiekti galutinę atomazgą, tris kartus pa- 
kartoti tą patį išbandymą - stirniukas buvo medžiojamas tris 
dienas - neužtenka. Nors broliukas atlaikė išbandymą, kuris 
jam galėjo tapti iniciacija į aukštesnę gyvenimo pakopą, sesutė 
to dar nepatyrė. 

Viskas klojasi gerai, kol vieną dieną, karaliui išvykus me- 
džioti , karalienė pagimdo berniuką. 

Tai, kad žmonai gimdant karaliaus nebuvo šalia, yra ženk- 
las, jog šis įvykis - taip pat naujo tarpsnio pradžia, didžiausias 
gyvenimo stebuklas, kuriam vykstant kiti, net ir vyras, nedaug 
tegali padėti. Gimdymas reiškia dvasinę permainą - mergai- 
tė, vaikas, tampa motina. Kaip ir visos svarbios permainos, ši 
kupina didelių pavojų. Mūsų dienomis jie daugiausia psicho- 
loginiai; ankstesniais laikais kildavo pavojus pačiai moters gy- 
vybei, nes labai daug moterų mirdavo gimdydamos arba dėl 


* Pasakos kalba medžioklės nereikėtų suprasti kaip nebūtino gyvūnų žudymo. 
Veikiau ji simbolizuoja gyvenimą arti gamtos ir darnų sambūvį su ja; gyvenimą 
prisitaikius prie mūsų labiau pirmykštės esmės. Daugelyje pasakų medžiotojai ge- 
raširdžiai, paslaugūs žmonės - pavyzdžiui, „Raudonkepuraitėje“. Vis dėlto tai, kad 
karalius buvo išvykęs medžioti, yra užuomina, jog jis pasidavė savo primityves- 
niems polinkiams. 

gimdymo. Šiems pavojams pasakoje suteiktas raganos pamo- 
tės pavidalas. Gimus vaikui, ši įsibrauna į karalienės gyveni- 
mą — pasiverčia jos tarnaite. Paskui ji sugundo po gimdymo 
nusilpusią karalienę išsimaudyti ir besimaudančią užtroškina. 
Tada ragana pasirūpina, kad jos negraži duktė karališkojoje lo- 
voje užimtų karalienės vietą. 

Vidurnaktį karalienė pasirodo vaiko kambaryje, paima kū- 
dikį ant rankų ir jį pamaitina; nepamiršta pasirūpinti ir stir- 
niuku. Auklė ją pastebi, bet kurį laiką to niekam nepasakoja. 
Po kiek laiko karalienė vidurnaktį lankydamasi ima su savo 
vaiku kalbėtis: 


Kaip mano sūnaitėlis? 
Kaip mano stirniukėlis? 
Dar dukart aplankysiu 

Ir daugiau jų nematysiu. 


Auklė papasakoja apie šį įvykį karaliui. Kitą naktį jis neina 
miegoti ir pamato, kaip kartojasi tas pats, tik tiek, kad šįsyk 
karalienė sako ateisianti tik dar vieną kartą. Trečią naktį kara- 
lienei ištarus, kad ji daugiau niekada nebeateis, karalius nesu- 
silaiko ir pavadina ją mylima žmona, o tada ji atgyja. 

Kaip broliukas tris kartus norėjo atsigerti iš šaltinio, o stir- 
niukas tris kartus buvo išbėgęs į medžioklę, taip ir mirusi ka- 
ralienė tris kartus lankėsi pas savo kūdikį, o atėjusi kalbėdavo 
eilėmis. Bet karalienei atgijus ir vėl susiėjus su karaliumi, jos 
broliuko pavidalas dar tebėra gyvūno. Tik paskyrus teisingą 
bausmę ir sudeginus raganą stirniukas atgavo Žmogaus pavi- 


* Broliai Grimai, Vaikų ir namų pasakos, t. 1, p. 69. 


124 


„Broliukas ir sesutė“ 


dalą ir „sesutė su broliuku drauge laimingai gyveno ligi pat 
savo amžiaus galo“. 

Nepasakoma baigiamųjų žodžių apie karalienės gyvenimą 
su karaliumi ar jos kūdikį, nes tuodu mažai svarbūs. Tikroji 
„Broliuko ir sesutės“ baigtis - atsikratoma gyvūniškų žmogaus 
polinkių, kuriuos simbolizuoja stirniukas, ir nevisuomeniškų 
polinkių, kurių simbolis yra ragana. Tai leidžia suvešėti žmo- 
giškoms savybėms. Žmogaus prigimtyje glūdintis prieštara- 
vimas, kurį išreiškia sesutės ir broliuko-stirniuko gyvenimas, 
įveikiamas pasiekus žmogišką integraciją, kai broliukas ir se- 
sutė vėl susieina savo žmogiškuoju pavidalu. 

Pasakos pabaigoje sujungiamos dvi minties gijos: skirtingų 
mūsų asmenybės aspektų integraciją galima pasiekti tik atsi- 
kračius to, kas nevisuomeniška, destruktyvu ir neteisinga; o 
šių dalykų negalima atsikratyti tol, kol nepasiekėme visiškos 
brandos, - tai simbolizuoja sesutės gimdymas ir jos bundanti 
motinystė. Taip pat pasakoje parodoma, kad gyvenime būna 
dvi didžiosios permainos: viena įvyksta išėjus iš tėvų namų, 
kita - sukūrus savo šeimą. Tai du gyvenimo laikotarpiai, kai 
mums gresia didžiausias dezintegracijos pavojus, nes tada rei- 
kia atsisakyti senosios gyvensenos ir pakeisti ją nauja. Per pir- 
mąjį iš šių dviejų lūžių leidžiasi laikinai įveikiamas broliukas, 
per antrąjį - sesutė. 

Nors dvasinė raida nepaaiškinta, jos pobūdis numanomas: 
mus, kaip žmones, išgelbsti ir mums žmogiškumą grąžina rū- 
pinimasis tais, kuriuos mylime. Naktimis ateinanti karalienė 
nesiima tenkinti kokių nors savo troškimų, o tik jaudinasi dėl 
tų, kurie nuo jos priklauso: savo kūdikio ir stirniuko. Tai rodo, 


* Ten pat, p. 70. 

kad jai pavyko iš žmonos tapti motina, ir šitaip atgimti aukš- 
tesnei būties pakopai. Broliukas pasiduoda savo instinktyvių 
troškimų akstinams, o sesutei, kurią skatina ego ir superego, 
rūpi jos įsipareigojimai kitiems. Jųdviejų skirtumas aiškiai pa- 
rodo, ką reiškia kovoti dėl integracijos ir šioje kovoje pasiekti 
pergalę. " 


„JŪREIVIS SINDBADAS IR 
NEŠIKAS SINDBADAS“: 
vaizduotė ir tikrovė 


Yra daug pasakų, kuriose skirtingi vienos asmenybės aspek- 
tai įkūnijami skirtinguose veikėjuose. Viena iš jų yra „Jū- 
reivis Sindbadas ir nešikas Sindbadas“ iš „Tūkstančio ir vie- 
nos nakties“. Ši pasaka, dažnai vadinama tiesiog „Jūreivis 
Sindbadas“, o retkarčiais - „Nuostabios Sindbado kelionės“, 
yra pavyzdys, rodantis, kaip mažai tie, kurie pakeičia tikrąjį 
pasakos pavadinimą kitu, supranta, kas joje svarbu. Pakeisti 
pavadinimai pabrėžia pasakos fantastinį turinį, bet sumen- 
kina jos psichologinę prasmę. Tikrasis pavadinimas iš karto 
rodo, kad ji yra apie priešingus vieno asmens aspektus: apie 
tai, kas verčia jį bėgti į tolimą nuotykių ir vaizduotės pasaulį, 
ir apie tai, kas neleidžia jam nutolti nuo paprasto praktiš- 
kumo, - jo id ir jo ego, tikrovės principo ir malonumo prin- 
cipo pasireiškimo. 

Pasakos pradžioje skurdžius nešikas Sindbadas ilsisi prie- 
šais gražų namą. Apmąstydamas savo padėtį, jis sako: „Šio na- 


126 


„Jūreivis Sindbadas ir nešikas Sindbadas“ 


mo savininkas gyvena be rūpesčių, mėgaujasi skaniais valgiais, 
nuostabiais gėrimais ir smilkalų kvapais, o man reikia kentėti 
vargą ir skurdą!“ Taip jis sugretina dvejopą gyvenimą: vieno 
pagrindas yra pasitenkinimas, kito - būtinybė. Kad užtikrintų, 
jog mes supratome, jog turi omenyje du vieno asmens aspek- 
tus, Sindbadas apie save ir kol kas nežinomą rūmų savininką 
pareiškia: „Tavo pradžia yra mano pradžia, mano kilmė yra 
tavo kilmė.“ 

Leidus mums suprasti, kad juodu yra tas pats Žmogus 
skirtingais pavidalais, nešikas pakviečiamas į rūmus, ir ten 
septynias dienas iš eilės šeimininkas pasakoja jam apie savo 
septynias pasakiškas keliones. Šiose kelionėse jis susiduria su 
siaubingais pavojais, nuo jų per stebuklą išsigelbsti ir grįžta 
namo su dideliais turtais. Vargšo nešiko ir pasakiškai turtingo 
keliautojo tapatumą dar labiau pabrėžia žodžiai, kuriuos pasa- 
kodamas ištaria pastarasis: „Žinok, nešike, kad mudu esame 
Jėgą, genančią jį 
ieškoti tokių nuotykių, keliautojas vadina „manyje tūnančiu 


CC*+ 

bendravardžiai“ ir „tu tapai mano broliu 


velniūkščiu“ ir „geidulingąja esybe, [...] [kurios] širdis iš pri- 
gimties linkusi į bloga“ — šie įvaizdžiai gerai nusako žmogų, 
pasiduodantį id akstinams. 

Kodėl šioje pasakoje septynios dalys ir kodėl du veikėjai 
kasdien išsiskiria ir vėl susitinka tik kitą dieną? „Septyni“ yra 
Savaitės dienų skaičius; pasakose skaičius „septyni“ dažnai reiš- 
kia visas savaitės dienas, taip pat simbolizuoja kiekvieną mūsų 
gyvenimo dieną. Taigi, atrodo, kad pasakoje sakoma, jog, kol 
gyvename, mūsų gyvenimas turi du skirtingus aspektus, kaip 


VTT-—— | | | | | 
* Vertė Irena Aleksaitė, cit. iš: Tūkstantis ir viena naktis: arabų pasakos, t. 5, Vilnius: 
Alma littera, 1995, p. 206. 
** Ten pat, p. 207. 

ir du Sindbadai yra tapatūs, bet ir skirtingi, vienas iš jų gyvena 
tikrovėje ir vargsta, o kitas gyvena pasakiškų nuotykių kupiną 
gyvenimą. Kita interpretacija - šiuos priešingus gyvenimus ga- 
lima laikyti dieniniu ir naktiniu gyvenimo vaizdais - budėjimų 
ir sapnu, tikrove ir vaizduote, arba sąmoninga ir nesąmoninga 
mūsų būties sritimis. Taip aiškinant, pasaka daugiausia byloja 
apie tai, koks skirtingas yra gyvenimas, kai jis regimas iš dviejų 
skirtingų požiūrio taškų — ego taško ir id taško. 

Pasakos pradžioje vaizduojama, kaip nešikas Sindbadas 
„tempė [...] sunkų nešulį, labai pavargo ir sukaito '. Nusiminęs 
dėl gyvenimo vargų, jis susimąsto, koks galėtų būti turtuolio 
gyvenimas. Jūreivio Sindbado pasakojimai gali būti supran- 
tami kaip fantazijos, į kurias bėgdamas nuo savo varginančio 
gyvenimo leidžiasi vargšas nešikas. Tada ego, išvargintas jam 
tekusių užduočių, leidžiasi nustelbiamas id. Id, atvirkščiai 
nei į tikrovę nukreiptas ego, yra mūsų beprotiškiausių norų 
buveinė. Turint tokių norų, galima patirti pasitenkinimą, bet 
galima patekti ir į didžiausią pavojų. Šiai grėsmei konkretų 
pavidalą suteikia septynios jūreivio Sindbado kelionių isto- 
rijos. Užvaldytas to, ką laiko savyje tūnančiu „velniūkščiu , 
jūreivis Sindbadas trokšta pasakiškų nuotykių ir susiduria 
su siaubingais pavojais, panašiais į košmarus: su milžinais, 
kepančiais žmones ant iešmo ir juos ėdančiais; piktais pa- 
darais, jodinėjančiais ant Sindbado tarsi arklio; gyvatėmis, 
grasinančiomis praryti jį gyvą; milžiniškais paukščiais, ne- 
šančiais jį per dangų. Galiausiai norų išsipildymo fantazijos 
nugali nerimastingas fantazijas, nes jis išsigelbėja ir, grįžęs 
namo su didžiuliais turtais, pradeda malonumų kupiną dy- 


* Ten pat, p. 205. 

kinėtojo gyvenimą. Bet kiekvieną dieną reikia patenkinti ir 
tikrovės reikalavimus. Kurį laiką vyravus id, vėl pasireiškia 
ego ir nešikas Sindbadas grįžta prie kasdieninio gyvenimo ir 
jo sunkių darbų. 

Ši pasaka mums padeda geriau suprasti save, nes joje dvi 
mūsų dvilypių esybių pusės atskiriamos ir įkūnijamos skirtin- 
guose veikėjuose. Šį dvilypumą mums daug lengviau įsivaiz- 
duoti, kai instinktyvų id spaudimą įkūnija bebaimis be galo 
turtingas keliautojas, kuris išliko gyvas, nors visi kiti žuvo, be 
to, parsivežė namo neregėtą turtą, o priešingus, į tikrovę nu- 
kreiptus ego polinkius įkūnija sunkiai dirbantis varguolis ne- 
šikas. To, ko nešikas Sindbadas (kuris simbolizuoja mūsų ego) 
turi per mažai, - vaizduotės, gebėjimo matyti, kas toliau, o ne 
tik arčiausią aplinką, - jūreivis Sindbadas turi per daug, nes jis 
sako, kad jo netenkina įprastas gyvenimas - „lengvas, patogus 
ir ramus". 

Parodžiusi, kad šiuodu labai skirtingi žmonės iš tikrųjų 
širdies gilumoje yra broliai, pasaka padeda vaikui pasiekti 
ikisąmoninį supratimą, kad šiuodu veikėjai iš tikrųjų yra dvi 
tos pačios asmenybės dalys - kad id yra tokia pat neatskiria- 
ma mūsų asmenybės dalis kaip ir ego. Vienas iš didelių šios 
pasakos privalumų yra tas, kad jūreivis Sindbadas ir nešikas 
Sindbadas yra vienodai patrauklūs personažai. Neneigiama, 
kad abi mūsų prigimties pusės patrauklios, svarbios ir turi tei- 
Sę gyvuoti. 

Kol mintyse bent iš dalies neatskiriame sudėtingų dvasios 
polinkių, nesuprantame, kas lemia sutrikimą, kurį jaučiame dėl 
savęs, dėl priešingų jausmų, tarp kurių blaškomės, dėl poreikio 
juos integruoti. Norint pasiekti tokią integraciją, reikia suvok- 
ti, kad mūsų asmenybė turi tarpusavyje nederančių aspektų, ir 

suprasti, kokie jie. „Jūreivis Sindbadas ir nešikas Sindbadas“ 
leidžia suprasti, kad šiuos tarpusavyje nederančius mūsų dva- 
sios aspektus reikia atskirti ir kad jie turi gyvuoti kartu, juos 
reikia integruoti, - du Sindbadai kasdien išsiskiria, bet kaskart 
vėl susieina. 

Jei skaitoma tik ši viena pasaka, tai ji turi santykinį trūku- 
mą: reikiamybė integruoti skirtingus mūsų asmenybės aspek- 
tus, kuriuos joje įkūnija du Sindbadai, pabaigoje simboliškai 
neišreiškiama. Jei tai būtų Vakarų pasaulio pasaka, ji baigtųsi 
žodžiais, kad nuo tada juodu drauge gyveno laimingai. Šįkart 
klausytojas pasakos pabaigoje jaučiasi šiek tiek apviltas, nes 
jam kyla klausimas, kodėl šiuodu broliai kasdien ir toliau iš- 
siskiria ir iš naujo susieina. Žvelgiant paviršutiniškai, atrodytų 
daug suprantamiau, jei jie apsigyventų kartu visam laikui ir to- 
bulai sutartų. Tokia pabaiga simboliškai išreikštų, kad herojui 
pavyko pasiekti dvasinę integraciją. 

Tačiau jei tokia būtų pasakos pabaiga, nebūtų geros prie- 
žasties kitą naktį sekti pasakas toliau. „Jūreivis Sindbadas ir 
nešikas Sindbadas“ yra viena iš „Tūkstančio ir vienos nakties“ 
pasakų. Pasakojimas apie septynias jūreivio Sindbado keliones 
„Tūkstantyje ir vienoje naktyje“ išdėstytas taip, lyg iš tikrųjų 
būtų trukęs trisdešimt naktų. 


* Pasakų rinktinė, paplitusi pavadinimu „Tūkstantis ir viena naktis“, arba, kaip Bur- 
tono vertime, „Arabiški naktiniai pasilinksminimai“ (The Arabian Nights' Enter- 
tainments), yra indiškos ir persiškos kilmės, o jos istorija siekia net dešimtą amžių. 
Skaičius 1001 neturėtų būti suprantamas pažodžiui. Anaiptol, „tūkstantis“ arabiškai 
reiškia „nesuskaičiuojamai daug, taigi 1001 simbolizuoja begalybę. Vėlesni kompi- 
liatoriai ir vertėjai suprato šį skaičių pažodžiui ir, padaliję vienas pasakas ir pridėję 
kitų, sudarė rinkinį, kuriame buvo toks skaičius pasakų.?? 

„TŪKSTANČIO IR VIENOS NAKTIES“ 
RĖMINANTI ISTORIJA 


Pasakos apie du Sindbadus yra labai didelio pasakų ciklo dalis, 
dėl to galutinė atomazga - arba integracija - įvyksta tik pačioje 
„Tūkstančio ir vienos nakties pabaigoje. Todėl dabar turime 
aptarti rėminančią istoriją, kuria pradedamas ir baigiamas vi- 
sas ciklas.?! Karalius Šahrijaras yra labai nusivylęs moterimis, 
pagiežingas ir supykęs, mat sužinojo, kad buvo žmonos ap- 
gaudinėjamas su jo juodaodžiais vergais, taip pat kad tas pats 
nutiko ir jo broliui karaliui Šahzamanui; o dar - kad net patį 
galingiausią ir gudriausią džiną nuolat apgaudinėja viena mo- 
teris, kurią džinas mano esant rūpestingiausiai užrakintą. 

Šahrijarui akis atvėrė brolis Šahzamanas, atskleidęs žmo- 
nos apgavystę. Apie Šahzamaną pasakojama: „Kai karalius 
[...] prisiminė, kas atsitiko žmonai, jį apėmė didelis liūdesys, 
ir jo veidas pagelto, o kūną pakirto silpnumas.“ Šahrijaro pa- 
klaustas, kodėl yra toks išsekęs, Šahzamanas atsako: „Broli 
mano, turiu širdyje piktžaizdę.“" Atrodo, brolis yra Šahrijaro 
antrininkas, todėl galime tarti, kad Šahrijarą taip pat baisiai 
kamuoja širdies piktžaizdė: karalius mano, kad niekas negali 
jo iš tikrųjų mylėti. 

Visai praradęs tikėjimą žmonėmis, karalius Šahrijaras nu- 
sprendžia, kad nuo šiol jokiai moteriai nesuteiks progos jį dar 
kartą apgauti ir gyvens vien geiduliais. Nuo tada jis kasnakt 
miega su skaisčia mergele, o kitą rytą ji būna nužudoma. Ga- 
liausiai karalystėje nelieka santuokinio amžiaus mergelių, iš- 


* Vertė Nida Rutkauskienė, cit. iš: Tūkstantis ir viena naktis: arabų pasakos, t. 1, 
Vilnius: Alna litera, 1994, p. 12. 
** Ten pat. 

skyrus Šahrazadą - karaliaus vizirio dukterį. Viziris nenori 
aukoti dukters, tačiau ši atkakliai tvirtina tėvui: „Išgelbėsiu jas 
nuo mirties.“ Šahrazada gelbėja mergeles tūkstantį naktų iš 
eilės sekdama pasakas, kuriomis kaskart taip sužavi karalių, 
kad jis neliepia jos nužudyti, nes nori kitą naktį išgirsti pasa- 
kos tęsinį. 

Gelbėjimo nuo mirties sekant pasakas motyvas, sutinkamas 
ciklo pradžioje, atsikartoja ir tolesnėse ciklo pasakose, taip pat 
jo pabaigoje. Pavyzdžiui, „Pasakoje apie pirklį ir džiną', pir- 
mojoje iš tūkstančio ir vienos, džinas grasina nužudyti pirklį, 
tačiau jam taip patinka pirklio pasakojimas, kad jo pasigaili. 
Ciklo pabaigoje karalius prisipažįsta tikįs Šahrazada ir ją my- 
lis; Šahrazados meilė jį visam laikui išgydo nuo neapykantos 
moterims ir iki gyvenimo galo juodu laimingai gyvena kartu — 
bent jau taip leidžiama suprasti. 

Du rėminančios istorijos veikėjai, vyras ir moteris, susi- 
tinka ištikti didelių gyvenimo krizių: karalius - pasibjaurėjęs 
gyvenimu ir kupinas neapykantos moterims, o Šahrazada - 
baimindamasi dėl savo gyvybės, tačiau pasiryžusi išgelbėti jį 
ir save. Jai pavyksta pasiekti tikslą pasekus daugybę pasakų. 
Vienos pasakos neužtektų, nes mūsų psichologiniai keblumai 
per sudėtingi ir juos įveikti per sunku. Sukelti tokį katarsį buvo 
galima tik pasekus labai įvairių pasakų. Tenka beveik trejus 
metus nuolat jas sekti, kol karalius išsivaduoja iš didelės depre- 
sijos ir išgyja. Kad integruotų savo asmenybę, patyrusią visiš- 
ką dezintegraciją, jam reikėjo tūkstantį naktų atidžiai klausytis 
pasakų. (Čia reikėtų prisiminti, kad hinduistų medicina mo- 
ko, jog sutrikusios psichikos žmogui turi būti sekama pasaka, 


* Ten pat, p. 17. 

nes jos apmąstymas jam padeda įveikti emocinį sutrikimą, - o 
"Tūkstančio ir vienos nakties ciklas yra indiškos ir persiškos 
kilmės.) 

Pasakose yra daug prasmės lygmenų. Kitu prasmės lygme- 
niu šiuodu pasakos veikėjai reiškia vienas kitam prieštaraujan- 
čius mūsų polinkius. Jei šių polinkių neintegruosime, jie tikrai 
mus sunaikins. Karalius simbolizuoja asmenybę, kurią visiškai 
užvaldė id, nes, gyvenime patyrus ne vieną skaudų nusivylimą, 
ego nebejstengia id riboti. Šiaip ar taip, ego užduotis yra saugoti 
mus nuo gniuždančios netekties, kurios simbolis šioje pasako- 
je yra karaliaus patirta seksualinė išdavystė. Jei ego nepavyksta 
mūsų nusaugoti, jis gyvenime netenka galios vadovauti. 

Kita rėminančios istorijos veikėja, Šahrazada, simbolizuoja 
ego. Mums tai aiškiai leidžiama suprasti šiais žodžiais: „Buvo 
kalbama, kad ji turinti surinkusi tūkstantį metraščių knygų 
apie senovės tautas, kadai gyvenusius |[...] poetus.“ „Be to, ji 
buvo skaičiusi mokslo ir medicinos knygų, įsiminusi eilėraščių, 
pasakojimų, tautosakos, karalių ir išminčių posakių, išmin- 
tinga, sąmojinga ir gerai išauklėta“ - čia išsamiai išvardyti ego 
požymiai. Taigi nevaldomą id (karalių) per ilgą laiką galiausiai 
sutramdo gryniausio ego poveikis. Tačiau šio ego atžvilgiu la- 
bai vyrauja superego - jo viršenybė tokia didelė, kad Šahrazada 
pasiryžusi rizikuoti gyvybe. Ji sako: „Aš arba liksiu gyva, ar- 
ba tapsiu išpirka už musulmonų dukteris ir išgelbėsiu jas nuo 
mirties.“" Tėvas bando ją atkalbėti ir įspėja: „Nepasmerk savęs 
tokiam pavojui!“ Bet niekas negali palaužti Šahrazados ryžto ir 
Ji atkakliai tvirtina: „Tik taip, o ne kitaip turi būti!““ 


* Ten pat. 
** Ten pat. 
*** Ten pat. 

Taigi Šahrazadoje matome ego, kurio atžvilgiu vyrauja su- 
perego, ir šis ego yra taip atskirtas nuo savanaudžio id, kad, 
siekdamas paklusti moralinei pareigai, yra pasiruošęs rizikuo- 
ti net žmogaus gyvybe. O karaliuje matome id, išlaisvintą nuo 
ego ir superego. Stiprų ego turinti Šahrazada imasi savo mora- 
linio uždavinio turėdama tokį sumanymą: rasti progą pradėti 
sekti karaliui tokią įdomią pasaką, kad jis, panoręs išgirsti pa- 
baigą, jos pasigailėtų ir paliktų gyvą. Ir iš tiesų, išaušus rytui ir 
Šahrazadai sustojus, karalius sau taria: „Aš neužmušiu jos, kol 
neišgirsiu pasakojimo pabaigos!“ Tačiau žavingu pasakoji- 
mu, kurio tęsinį karalius nori išgirsti, Šahrazados mirtis tik 
nukeliama kitai dienai. Norėdama pasiekti savo tikslą - išgel- 
bėti musulmonų dukteris - Šahrazada turi padaryti daugiau. 

Tik toks žmogus, kurio ego išmoko semtis teigiamos id 
energijos savo konstruktyviems tikslams įgyvendinti, gali 
pavesti ego valdyti ir taurinti kraugeriškus id polinkius. Tik 
tada, kai meilė karaliui tampa dar vienu Šahrazados pasakų 
įkvėpimo šaltiniu, - tai yra kai ego gauna stiprybės nebe tik 
iš superego (noro išgelbėti „musulmonų dukteris [...] nuo 
mirties), bet ir iš id (meilės karaliui, kurį ji taip pat nori 
išvaduoti nuo apėmusios neapykantos ir depresijos), - ji pa- 
siekia visišką asmenybės integraciją. Tokia asmenybė, kaip 
pasakojama rėminančioje istorijoje, gali išgelbėti pasaulį nuo 
blogio, pati tapusi laiminga ir padariusi laimingą kitą žmogų, 
kuris buvo rūškanas ir manė, kad laimė jam nepasiekiama. 
Kai Šahrazada prisipažįsta karalių mylinti, jis prisipažįsta 
mylįs ją. Šios vienos pasakos, „Tūkstančio ir vienos nakties“ 
rėminančios istorijos, pabaiga, kurioje kraugeriška neapy- 


* Ten pat, p. 26. 

kanta virsta tvirta meile, yra geriausias įrodymas, kad visos 
pasakos turi galios pakeisti mūsų asmenybę. 

Verta paminėti dar vieną „Tūkstančio ir vienos nakties“ 
rėminančios istorijos elementą. Šahrazada nuo pat pradžios 
išreiškia viltį, kad sekamos pasakos padės jai „atpratinti kara- 
lių nuo jo įpročio: tačiau tam jai reikia jaunesnės sesers Dun- 
jazados pagalbos. Šahrazada nurodo seseriai, ką daryti: „Kai 
nuvyksiu pas karalių, pasiųsiu tavęs, o tu kai ateisi ir pamatysi, 
kad karalius jau patenkinęs savo geismą su manim, sakyk: „O 
sesuo, pakalbėkim, papasakok mums ką nors, kad sutrumpėtų 
bemiegė naktis.“ Taigi Šahrazada su karaliumi yra lyg vyras su 
žmona, o Dunjazada - lyg jų duktė. Noras pasiklausyti pasa- 
kų, kurį ji išsako, yra pirmas karalių su Šahrazada susiejantis 
saitas. Ciklo pabaigoje Dunjazados vietą užima mažas berniu- 
kas - karaliaus ir Šahrazados sūnus. Prisipažinusi, kad myli, 
Šahrazada atneša jį karaliui. Kai karalius tampa šeimos tėvu, 
jo asmenybės integracija patvirtinama. 

Tačiau pasiekti tokią brandžią asmenybės integraciją, kokią 
įkūnija karaliaus figūra „Tūkstančio ir vienos nakties“ pabai- 
goje, galime tik įveikę daugelį raidos krizių. Su dviem tokiomis 
glaudžiai susijusiomis krizėmis yra itin sunku susidoroti. 

Pirma iš jų daugiausia susijusi su asmenybės integracijos 
klausimu: kas aš iš tikrųjų esu? Jei manyje slypi prieštaringi 
polinkiai, tai kuriems turėčiau pasiduoti? Pasaka pateikia tą 
patį atsakymą kaip ir psichoanalizė: kad prieštaringi polinkiai 
mūsų neblaškytų ir kraštutiniais atvejais nesudraskytų, turime 
Juos integruoti. Tik taip galime susikurti vientisą asmenybę, 
galinčią sėkmingai, pasitikint savimi imtis gyvenime kylančių 


TRL 
“ Ten pat, p. 20-21. 

sunkumų. Asmenybės integracija nėra įgyvendinama kartą ir 
visam laikui; tai užduotis, su kuria susiduriame visą gyveni- 
mą, nors skirtingais pavidalais ir skirtingu mastu. Pasakose 
tokia integracija nevaizduojama kaip viso gyvenimo darbas - 
tai atimtų vaikui drąsą, nes jam atrodo sunku net ir laikinai 
integruoti prieštaringus polinkius. Užtat kiekvienos pasa- 
kos „laimingoje“ pabaigoje vaizduojama kokio nors vidinio 
prieštaravimo integracija. Pasakų nesuskaičiuojamai daug, ir 
kiekvienos iš jų tema yra vis kitas kokio nors esminio priešta- 
ravimo pavidalas, todėl visos kartu šios pasakos rodo, kad gy- 
venime susiduriame su daugeliu prieštaravimų, kuriuos visus 
atėjus laikui turime įveikti. 

Antra labai sunki raidos krizė yra edipiškasis konfliktas. 
Jam kilus, vaikui tenka patirti daug skaudžių ir trikdančių da- 
lykų, tačiau jei jam pavyksta atsiskirti nuo tėvų, ši patirtis jam 
padeda iš tikrųjų tapti savimi. Norėdamas atsiskirti nuo tėvų, 
vaikas turi išsivaduoti iš jų valdžios, taip pat - tai daug sun- 
kiau - iš tos valdžios, kurią pats jiems suteikė dėl to, kad jautė 
nerimą ir poreikį nuo jų priklausyti, o dar jis turi atsikratyti 
noro, kad jie visada priklausytų vien jam, kaip jis jautėsi pri- 
klausąs jiems. 

Daugelis pirmoje šios knygos dalyje aptariamų pasakų vaiz- 
duoja asmenybės integracijos poreikį, o antroje dalyje aptaria- 
mose pasakose skiriama dėmesio ir edipiškiems keblumams. 
Nagrinėdami šias pasakas, nuo žymiausio Rytų pasaulio pa- 
sakų ciklo pereisime prie tragedijos, kurioje slypi Vakarų dra- 
mos ir, pasak Freudo, visų mūsų gyvenimo užuomazgos. 

Pasakose, kuriose du personažai - paprastai broliai - reiškia 
išoriškai nesuderinamus asmenybės aspektus, juodu, kitaip 
nei šio tipo pasakoje „Broliukas ir sesutė“, pasibaigus pradi- 
niam vienybės laikotarpiui, paprastai išsiskiria, skiriasi ir jų- 
dviejų likimas. Šiose pasakose, kurioms mūsų dienomis mažai 
teskiriama dėmesio, nors jos yra vienos seniausių ir plačiausiai 
paplitusių, namisėda ir linkęs į nuotykius brolis palaiko ryšius 
magijos priemonėmis. Linkęs į nuotykius brolis leidžia sau gy- 
venti taip, kad tenkintų troškimus, arba nepaisyti pavojų, todėl 
žūva, tada pirmasis brolis iškeliauja jo gelbėti, o kai išgelbėja, 
juodu vėl laimingai gyvena drauge. Detalės įvairuoja: kartais, 
nors ir retai, vietoj dviejų brolių veikia dvi seserys arba brolis 
ir sesuo. Visų šių pasakų bendras bruožas - užuomina, kad du 
herojai yra tapatūs, ir vienas iš jų - atsargus ir protingas - yra 
pasirengęs rizikuoti gyvybe, kad išgelbėtų brolį, kvailai įstū- 
musį save į baisų pavojų; be to, visose tokiose pasakose būna 
koks nors stebuklingas daiktas, gyvybės simbolis, kuris veikė- 
jui Žuvus paprastai tuoj pat sunyksta, o kitam veikėjui tai būna 
Ženklas skubėti į pagalbą. 

Dviejų brolių motyvas yra svarbiausias seniausioje pasa- 
koje, rastoje egiptiečių 1250 m. pr. Kr. papiruse.?? Vėliau, per 
daugiau nei tris tūkstančius metų, ji įgavo daugelį pavida- 
lų. Vienoje studijoje suskaičiuojama 770 skirtingų variantų, 
bet tikriausiai jų yra daug daugiau.?? Vienuose variantuose 
labiau pabrėžiama viena prasmė, kituose kita. Norint suvokti 
Visą pasakos savitumą, geriausia ne tik ją daugsyk perpasa- 
koti ar išgirsti, - taip darant kokia nors iš pradžių nepaste- 
bėta smulkmena darosi vis prasmingesnė arba suvokiama 

naujaip, - bet ir susipažinti su keliomis to paties motyvo va- 
riacijomis. 

Visuose šios pasakos variantuose dvi figūros simbolizuoja 
priešingus mūsų prigimties aspektus, verčiančius mus prie- 
šingai elgtis. Pasakoje „Broliukas ir sesutė“ renkamasi, ar sekti 
gyvūniškos prigimties akstinais, ar siekiant žmogiškumo su- 
varžyti kūniškų troškimų raišką. Taip veikėjai konkrečiai įkū- 
nija vidinį dialogą, kurį pradedame svarstydami, kurį kelią 
pasirinkti. 

Pasakose, kurių tema yra du broliai, šis vidinis id, ego ir su- 
perego dialogas papildomas dar viena priešprieša: parodomas 
siekis būti nepriklausomam bei ginti savo nuomonę ir priešin- 
gas polinkis - saugiai likti namie prisirišus prie tėvų. Nuo pat 
seniausio varianto šios pasakos pabrėžia, kad kiekviename iš 
mūsų slypi abu troškimai ir kurio nors iš jų nebeturėdami — 
nebenorėdami išlikti prisirišę prie praeities ar nebeturėdami 
potraukio rūpintis nauja ateitimi - mes neišgyventume. Pasa- 
kos įvykių eiga dažniausiai moko, kad visiškai atsiskyrus nuo 
savo praeities ištinka nelaimė, tačiau gyvenimas įsipareigojus 
vien praeičiai trukdo vystytis: nors žmogus būna saugus, jis 
negyvena savo gyvenimo. Gera klotis gyvenime įmanoma tik 
visiškai integravus šiuos priešingus polinkius. 

Nors daugumoje šią temą plėtojančių pasakų namus pali- 
kęs brolis patenka į bėdą ir jį išgelbėja namie likęs brolis, kai 
kuriose, tarp jų ir seniausiame egiptietiškame variante, prie- 
šingai, svarbiausia yra namie likusio brolio pražūties istorija. 
Atrodo, šios pasakos moko, kad jei neišskleidžiame sparnų ir 
nepaliekame lizdo, mes to nepadarome dėl edipiško prisiriši- 
mo, ir tada jis mus pražudo. Ši senovės Egipto pasaka, matyt, 
daugiausia išsirutuliojo iš vieno pagrindinio motyvo: edipiš- 

kas prisirišimas ir brolių konkurencija yra pragaištingi; tai yra 
reikia atsiskirti nuo vaikystės namų ir kurti nepriklausomą 
gyvenimą. Norėdami sėkmingai įveikti sunkumus, broliai turi 
atsikratyti edipiško ir vienas kitam jaučiamo pavydo ir vienas 
kitam padėti. 

Egiptiečių pasakoje jaunesnysis nevedęs brolis atstumia 
brolienę, siekiančią jį sugundyti. Bijodama, kad jaunėlis jos 
neįskųstų, brolienė jį apšmeižia: tvirtina vyrui, neva dieveris 
mėgino ją sugundyti. Apimtas pavydo ir supykęs, vyras ban- 
do jaunėlį nužudyti. Tik įsikišus dievams išgelbėjamas jaunes- 
niojo brolio geras vardas ir paaiškėja tiesa, tačiau tik tada, kai 
jaunėlis gelbėdamasis jau yra pabėgęs. Apie jo žūtį vyresnysis 
brolis sužino sugedus gėrimams. Jis išeina gelbėti jaunėlio ir 
jam pavyksta brolį atgaivinti. 

Vienas iš šios senovės Egipto pasakos elementų - žmogus 
kaltinamas tuo, ką nori padaryti pati kaltintoja: žmona apkal- 
tina jaunėlį, kurį siekė sugundyti, - esą jis gundė ją. Taigi pa- 
sakoje vaizduojama nepageidautino savo polinkio projekcija į 
kitą žmogų; šis pavyzdys rodo, kad tos projekcijos tokios pat 
senos kaip ir žmonija. Įvykiai pasakojami taip, kaip juos mato 
broliai, todėl gali būti, kad jaunėlis projektavo savo troškimus 
į vyresniojo brolio žmoną ir kaltino ją tuo, ką pats norėjo pa- 
daryti, bet nedrįso. 

Šioje pasakoje vedęs brolis yra išplėstinės šeimos, kurioje 
gyvena jo jaunesnysis brolis, galva. Šeimininko žmona tam 
tikra prasme yra visų jaunų šios šeimos narių, podraug ir jau- 
nėlio, „motina“. Taigi pasaką galime interpretuoti kaip istoriją 


———— 
“ Biblijos pasakojimas apie Juozapą ir Potifaro žmoną, kurio veiksmo vieta yra Egip- 
te, turbūt kilęs iš šios senovinės pasakos dalies. 

arba apie motiną, kuri pasiduoda edipiškiems troškimams, - 
ji trokšta sūnaus vaidmenį atliekančio jaunuolio, - arba apie 
sūnų, trokštantį motinos ir kaltinantį ją turint tokių edipiškų 
troškimų. 

Kad ir kaip ten būtų, pasaka aiškiai rodo, kad šiuo gyveni- 
mo laikotarpiu jaunas žmogus palikdamas namus elgiasi gerai, 
nes jaunesniajam sūnui išeiti buvo naudinga, be to, išėjimas 
padeda išvengti edipiškų keblumų, nesvarbu, kam jų būtų ki- 
lę - sūnui ar motinai. 

Šioje senovinėje dviejų brolių temos variacijoje vos teužsi- 
menama, kad norint sėkmingai išspręsti konfliktą reikia dvasi- 
nės permainos: brolis persekiotojas labai gailisi sužinojęs, kad 
jaunėlį, kurį jis ketino nužudyti, žmona buvo apkaltinusi ne- 
teisingai. Šis variantas iš esmės yra pamokoma pasaka, perspė- 
janti, kad turime atsikratyti edipiško prisirišimo, ir mokanti, 
kad sėkmingiausiai tai galime padaryti pradėję nepriklausomą 
gyvenimą kitur, ne tėvų namuose. Kitas ryškus pasakoje mato- 
mas motyvas yra brolių konkurencija, nes pirmasis vyresnėlio 
impulsas yra iš pavydo nužudyti brolį. Jo geresnioji prigimtis 
kovoja su Žžemesniaisiais impulsais ir galiausiai nugali. 

Pagal dviejų brolių motyvą sukurtose pasakose veikėjai yra, 
kaip mes sakytume, paaugliško amžiaus - vaizduojami tuo lai- 
kotarpiu, kai vaikas, kuris lig tol, kai dar nebuvo pradėjęs lytiš- 
kai bręsti, gyveno palyginti ramų emocinį gyvenimą, dėl naujų 
psichologinių aplinkybių patiria paauglišką įtampą ir sumiši- 
mą. Klausydamasis tokios pasakos, vaikas supranta (bent jau 
nesąmoningai), kad nors jam pasakojama apie paauglystės 
konfliktus, šie sunkumai yra būdingi mūsų situacijai visada, 
kai susiduriame su reikme užbaigti vieną raidos tarpsnį ir pra- 
dėti kitą. Toks konfliktas, kuris edipiniam vaikui būdingas ne 

mažiau nei paaugliui, kyla visada, kai turime apsispręsti, ar 
zengti diferencijuotesnės psichikos ir asmenybės link, o norint 
žengti šį žingsnį būtina apriboti senus ryšius dar neužmezgus 
naujų. 

Šiuolaikiškesniuose pasakos variantuose, tokiuose kaip 
brolių Grimmų pasaka „Du broliai“, du veikėjai iš pradžių nėra 
atsiskyrę. „Paskui abu broliai nuėjo drauge į girią, tarėsi, tarėsi 
ir kažką sutarė. O kai vakare susėdo vakarieniauti, pasakė įtė- 
viui: „Mes nepaliesim valgio ir nesuvalgysim nė kąsnelio, kol 
neišpildysi vieno mūsų prašymo.“ 

Jų prašymas toks: „Dabar laikas po pasaulį pasidairyti, 
leisk mums keliauti į žmones.“ Miškas, kur broliai ateina nu- 
spręsti, jog nori gyventi savo gyvenimą, simbolizuoja vietą, 
kurioje susiduriama su vidine tamsa ir ji įveikiama; kur iš- 
sklaidomos abejonės dėl to, kas esi; ir kur pradedama supras- 
ti, kuo nori būti. 

Daugumoje pasakų apie du brolius vienas iš jų, kaip ir 
jūreivis Sindbadas, išskuba į pasaulį ir ten prašosi pavojų, o 
kitas, kaip nešikas Sindbadas, tiesiog lieka namie. Daugelyje 
Europos pasakų vaizduojama, kad iškeliavęs brolis ilgai ne- 
trukus atsiduria tamsaus miško gilumoje, ten supranta pakly- 
dęs, atsisakęs tvarkos, kurios jo gyvenimui buvo suteikę tėvų 
namai, tačiau dar nesusikūręs idėjų sistemos, kurią mes su- 
formuojame tik tada, kai įgyjame gyvenimo patirties, su kuria 
mums tenka susidoroti daugiau ar mažiau savarankiškai. Nuo 
Senų laikų beveik neįžengiamas miškas, kuriame paklystame, 
simbolizavo tamsų, paslėptą ir beveik nesuvokiamą mūsų pa- 
Sąmonės pasaulį. Jei esame praradę idėjų sistemą, kuri mūsų 


D as 


“ Broliai Grimai, Vaikų ir namų pasakos, t. 2, p. 114. 

ankstesniam gyvenimui suteikdavo apibrėžtumo, jei dabar 
turime rasti savo būdą tapti savimi ir įžengėme į šią negy- 
venamą vietą dar nebūdami brandžios asmenybės, tačiau su- 
gebėsime rasti iš čia kelią, - išeisime pasiekę daug brandesnį 
žmogiškumą.“ 

Šiame tamsiame miške pasakos herojus dažnai susitinka 
mūsų norų ir nerimo kūrinį - raganą. Vienam iš brolių taip 
atsitinka brolių Grimmų pasakoje „Du broliai . Kas nenorė- 
tų turėti raganos, fėjos ar burtininko galių ir naudotis jomis 
visiems savo troškimams tenkinti, gauti visų norimų gėrybių 
ir bausti priešus? Ir koks žmogus nebijotų tokių galių, jei jų 
turėtų kas nors kitas ir galėtų jų padedamas jam pakenkti? 
Priešybes įasmeninančioje raganoje, labiau nei visuose kituo- 
se vaizduotės kūriniuose, kuriems esame suteikę stebuklingų 
galių, pavyzdžiui, fėjoje ar burtininke, persikūnija visada ge- 
ra ankstyvos vaikystės motina ir visada bloga edipinės krizės 
motina. Bet ji nebėra įsivaizduojama pusiau tikroviškai, kaip 
visko su meile duodanti motina ar kaip jos priešybė - tai vai- 
ką atstumianti ir reikli pamotė. Visai netikroviškai įsivaizduo- 
jama, kad ji antžmogiškai apdovanoja arba yra nežmoniškai 
pavojinga. 


* Šį senovinį vaizdinį Dante primena Dieviškosios komedijos pradžioje: 


Per vidurį gyvenimo kelionės, 
aš pakliuvau į baisiai tamsią girią, 
ir pamečiau aš tiesų kelią. 
[Vertė Sigitas Geda, cit. iš: Dantė Aligjeris, Dieviškoji komedija. Pragaras, Vil- 
nius: Lietuvos rašytojų sąjungos leidykla, 2007, p. 9.) 


Čia jis randa ir „stebuklingą“ pagalbininką Vergilijų. Šis rodo jam kelią šioje vi- 
siems žinomoje kelionėje, kurioje Dante iš pradžių pereina pragarą, paskui skaisty- 
klą, o galiausiai pasiekia rojų. 

Šiuodu raganos aspektai aiškiai pavaizduoti pasakose, ku- 
riose Miške pasiklydęs personažas susitinka žavią raganą, ku- 
riai negali atsispirti ir kuri jiedviem užmezgus ryšį iš pradžių 
tenkina visus jo norus. Tai visko duodanti mūsų ankstyvosios 
vaikystės motina, kurią visi vėl tikimės susitikti gyvenime. Ši 
viltis ją kur nors rasti taip veikia ikisąmonę arba pasąmonę, 
kad suteikia mums jėgų palikti namus. Taigi pasaka savaip lei- 
džia suprasti, kad mus dažnai suvilioja nepagrįstos viltys, nors 
turime iliuzijų, kad tesiekiame gyventi nepriklausomai. 

Raganai išpildžius visus į pasaulį išėjusio veikėjo troški- 
mus, kada nors ateina laikas, - paprastai tada, kai jis atsisako 
daryti, ką ji liepia, - kai ji tampa jam priešiška ir paverčia jį 
gyvūnu ar akmeniu. Tai yra atima iš jo visą žmogiškumą. Šio- 
se pasakose ragana yra tokia, kokia vaikui atrodo ikiedipinė 
motina: ji visko duoda ir tenkina visus norus, bet tik tol, kol 
jis nereikalauja leisti elgtis savo nuožiūra ir kol lieka simbio- 
ziškai prie jos prisirišęs. Tačiau kai vaikas ima daugiau reikštis 
ir elgtis savarankiškiau, jis, suprantama, dažniau išgirsta „ne“. 
Vaikas, sudėjęs į šią moterį visas viltis ir susiejęs savo likimą su 
jos - arba manęs, kad jųdviejų likimai susieti, - dabar patiria 
didžiausią nusivylimą; ta, kuri duodavo jam duonos, tapo lyg 
akmeninė, - bent jau taip jam atrodo. 

Kad ir kaip dviejų brolių motyvą įkūnijančiose pasakose 
įvairuotų detalės, visose pasakose kada nors ateina laikas, kai 
broliai vienas nuo kito atsiskiria, - kaip ir kiekvienam vaikui 
tenka užbaigti buvimo kartu tarpsnį. Tada įvyksta tai, kas sim- 
bolizuoja ne tik mūsų vidinį konfliktą, - jo simbolis yra skir- 
tingi dviejų brolių veiksmai, - bet ir, ne mažiau svarbu, būtiny- 
bę atsisakyti vienos būties formos dėl kitos, aukštesnės. Kad ir 
koks būtų žmogaus amžius, kilus klausimui, ar atsiskirti nuo 

tėvų, - ojis kuriuo nors gyvenimo laikotarpiu daugiau ar ma- 
žiau kyla visiems, - visada būna noras gyventi visiškai be jų 
ir be to, ką jie reiškia mūsų dvasiai, tačiau kartu būna ir prie- 
šingas troškimas - likti artimai prie jų prisirišusiam. Šie norai 
ryškūs prieš prasidedant mokykliniam amžiui, taip pat mo- 
kyklinio amžiaus pabaigoje. Pirmasis iš šių dviejų laikotarpių 
skiria ankstyvąją vaikystę nuo vėlyvosios, o antrasis - vaikystę 
nuo ankstyvosios pilnametystės. 

Brolių Grimmų pasakos „Du broliai“ pradžioje klausyto- 
jui leidžiama suprasti, kad jei du broliai, - tai yra du skirtingi 
mūsų asmenybės aspektai, - nebus integruoti, įvyks tragedi- 
ja. Pasaka prasideda taip: „Gyveno kartą du broliai - vienas 
turtingas, kitas vargšas. Turtingasis buvo auksakalys ir piktos 
širdies žmogus. Vargšas pelnėsi duoną rišdamas šluotas, buvo 
geras ir doras. Jis turėjo du vaikus, jie buvo dvynukai, panašūs 
į viens kitą kaip du vandens lašai.“ 

Gerasis brolis randa auksinį paukštį, ir jo vaikai dvyniai ap- 
linkiniu būdu, - suvalgę to paukščio širdį ir kepenis, - įgyja 
tokią galią: kas rytą rasti po pagalve auksinį pinigą. Pavydo 
graužiamas blogasis brolis įtikina dvynukų tėvą, kad tai velnio 
darbas ir kad norėdamas išsigelbėti jis turi berniukų atsikraty- 
ti. Blogojo brolio suklaidintas tėvas išvaro vaikus; juos užtinka 
ir įsūnija medžiotojas. Paūgėję vaikai išeina į mišką ir ten nu- 
sprendžia, kad jiedviem reikia keliauti į pasaulį. Įtėvis sutinka, 
kad vaikai turi išeiti, ir išsiskirdamas duoda jiedviem peilį, ku- 
ris šioje pasakoje yra stebuklingas daiktas. 

Aptardami dviejų brolių motyvą pradžioje jau minėjome 
vieną būdingą šių pasakų bruožą: koks nors brolių tapatybę 


* Broliai Grimai, Vaikų ir namų pasakos, t. 2, p. 111. 

simbolizuojantis stebuklingas gyvybės simbolis vienam iš jų 
parodo, kada kitam gresia didelis pavojus, ir tai sužinojęs bro- 
lis išskuba į pagalbą. Jei, kaip sakėme, du broliai reiškia psi- 
chinius procesus, kurie tam, kad gyvuotume, turi veikti kartu, 
stebuklingo daikto sunykimas ar supuvimas - tai yra dezinte- 
gracija - rodo asmenybės dezintegraciją, kuri prasideda, kai 
ne visi jos aspektai veikia kartu. Pasakoje „Du broliai stebuk- 
lingas daiktas yra „šveitrus peilis, kurį įtėvis duoda su bro- 
liais išsiskirdamas ir apie kurį pasako: „Jei reikės jums kada 
išsiskirti, kryžkelėj įsmeikit peilį į medį, ir kai paskui katras 
čia sugrįšit, iš to peilio matysit, kas nutiko kitam: jei brolis bus 
miręs, ta pusė, į kurią jis nuėjo, bus surūdijusi, bet kol jis bus 
gyvas, ir peilio geležtė bus šveitri. 

Broliai dvyniai išsiskiria (įsmeigę peilį į medį) ir pradeda 
skirtingą gyvenimą. Vienas patiria daug nuotykių, paskui ra- 
gana paverčia jį akmeniu. Kitas netyčia randa peilį ir pamato, 
kad brolio pusė surūdijusi; supratęs, kad brolis žuvo, iškeliauja 
jo gelbėti ir pasiekia šį tikslą. Broliai vėl yra kartu - tai simbo- 
lis, reiškiantis, kad prieštaringų mūsų dvasios polinkių inte- 
gracija pasiekta, - ir nuo tada gyvena laimingai. 

Sugretinant tai, kas vyko tarp gerojo ir blogojo brolio, ir tai, 
kas nutiko tarp gerojo brolio dvynių sūnų, pasakoje leidžiama 
suprasti, kad jei prieštaringi asmenybės aspektai liks atskirti, 
iš to išeis vien bėdos: gyvenimas įveikia net ir gerąjį brolį. Jis 
netenka sūnų, nes nesupranta blogų mūsų prigimties polin- 
kių, kuriuos simbolizuoja jo brolis, ir todėl neįstengia išsiva- 
duoti iš jos padarinių. Broliai dvyniai, priešingai, gyvena labai 
skirtingai, o paskui ateina vienas kito gelbėti, - tai įgyvendin- 


* Ten pat, p. 114. 

tos asmenybės integracijos simbolis, - ir dėl to jie gali gyventi 
„laimingai. 


- 


„TRYS KALBOS“: 
kaip pasiekiama integracija 


Jei norime suprasti savo tikrąją savastį, turime pažinti, kaip 
veikia mūsų psichika. Jei norime gerai atlikti savo vaidmenį, 
turime integruoti mūsų esybei būdingus prieštaringus polin- 
kius. Šių polinkių atskyrimas ir jų įkūnijimas skirtinguose 
veikėjuose, kaip iliustruoja „Broliuko ir sesutės“ bei „Dviejų 
brolių“ pavyzdžiai, yra vienas iš būdų, kuriais pasakos pa- 
deda mums įsivaizduoti ir taip geriau suprasti, kas vyksta 
mumyse. 

Kitą būdą pasakos priemonėmis parodyti, kokia ši inte- 
gracija pageidautina, simbolizuoja pasakos veikėjas, kuris su 
kiekvienu iš šių skirtingų polinkių susiduria atskirai ir padaro 
juos savo asmenybės dalimi, galiausiai jie visi susijungia ja- 
me taip, kaip yra būtina visiškai nepriklausomybei ir tikram 
žmogiškumui pasiekti. Brolių Grimmų „Trys kalbos“ yra šio 


* Dvynių tapatybė pabrėžiama ne kartą, nors ir simboliškai. Pavyzdžiui, juodu su- 
sitinka kiškį, lapę, vilką, mešką ir galiausiai liūtą. Dvyniai gyvūnų pasigaili ir ne- 
užmuša, ir šie visi atsidėkodami atiduoda broliams po du savo rūšies jauniklius. 
Išsiskirdami abu pasiima po vieną kiekvienos rūšies gyvūną, ir šie lieka ištikimi 
dvynių bendražygiai. Gyvūnai ne kartą imasi veikti išvien, todėl padeda šeiminin- 
kams išvengti didelių pavojų. Taip pasaka savaip dar kartą parodo, kad norint, jog 
gyvenime gerai sektųsi, visai skirtingi mūsų asmenybės aspektai turi veikti išvien 
ir būti integruoti. Šiuos asmenybės aspektus čia simbolizuoja kiškio, lapės, vilko, 
meškos ir liūto skirtumai. 

tipo pasaka. Jos istorija siekia gana tolimą praeitį, yra aptik- 
ta jos variantų daugelyje Europos šalių bei kai kuriose Azijos 
šalyse. Nors ir sena, ši nesenstanti pasaka skamba taip, tarsi 
būtų buvusi parašyta mūsų dienų paaugliui apie jo konfliktus 
su tėvais arba tėvų nesugebėjimą suprasti, kas jaudina jų pa- 
auglius vaikus. 

Pasaka prasideda taip: „Gyveno kartą Šveicarijoj senas gra- 
fas ir turėjo tik vieną vienintelį sūnų, bet tas buvo kvailas ir 
nieko negalėjo išmokti. Kartą tėvas ir sako: 

— Klausyk, sūneli, nieko negaliu tau į galvą įkalti, nors da- 
rau ką tik įmanydamas. Turėsi iš namų eiti, atiduosiu tave vie- 
nam garsiam mokytojui, tegu jis pabando tave pralamdyti. 2“ 

Sūnus pas tą mokytoją prasimokė metus, o kai grįžo, tėvas 
pasipiktino išgirdęs, kad vaikas teišmoko „suprasti, ką šunys 
loja“. Išsiųstas dar metams pasimokyti pas kitą mokytoją, sū- 
nus grįžęs pasakė, kad išmoko „suprasti, ką paukščiai šneka “. 
Įtūžęs, kad sūnus vėl iššvaistė laiką, tėvas pagrasino: „Aš išsių- 
siu tave pas trečią mokytoją, bet jeigu ir ten nieko neišmok- 
si, tada aš tau daugiau nebe tėvas.“ Praėjus metams sūnus į 
klausimą, ko išmokęs, atsakė: „Suprasti, ką varlės kvarkia.“"" 
Įniršęs tėvas išvarė sūnų ir įsakė tarnams nuvežti jį į mišką 
ir užmušti. Tačiau tarnai sūnaus pasigailėjo ir tiesiog paliko 
miške. 

Daugelyje pasakų vaizduojami įvykiai prasideda nuo to, 
kad vaikai išvaromi, ir du svarbiausi šio išvarymo būdai yra 


* Broliai Grimai, Vaikų ir namų pasakos, t. 1, p. 186. 
** Ten pat. 

*** Ten pat. 

**** Ten pat. 

***** Ten pat, p. 187. 

tokie: dar nepradėję lytiškai bręsti vaikai būna priversti išeiti 
patys („Broliukas ir sesutė) arba paliekami tokioje vietoje, iš 
kurios neranda kelio atgal („Anselis ir Grytutė“); pradėję lytiš- 
kai bręsti vaikai arba paaugliai atiduodami tarnams, kuriems 
įsakoma juos nužudyti, tačiau lieka gyvi, nes tarnai jų pasigaili 
ir tik dedasi nužudę („Iryš kalbos“, „Snieguolė“). Pirmojo tipo 
pasakojime išreiškiama vaiko baimė būti paliktam, antrojo — 
jo nerimas dėl gresiančio atpildo. 

„Išvarymą“ vaikas gali nesąmoningai išgyventi arba kaip 
savo norą atsikratyti vieno iš tėvų, arba kaip įsitikinimą, kad 
vienas iš tėvų nori atsikratyti jo. Vaiko išsiuntimas į pasaulį ar 
palikimas miške simbolizuoja ir vieno iš tėvų norą, kad vaikas 
taptų nepriklausomas, ir vaiko jaučiamą nepriklausomybės 
troškimą arba nerimą dėl jos. 

Mažas vaikas tokiose pasakose tiesiog paliekamas, kaip An- 
selis ir Grytutė, nes laikotarpiu iki lytinės brandos jis nerimau- 
ja: „Jei nesu geras, klusnus vaikas, jei sukeliu tėvams rūpesčių, 
jie manimi gerai nebesirūpins; jie gali mane net palikti.“ Pra- 
dėjęs lytiškai bręsti vaikas tvirčiau įsitikinęs, kad sugebėtų pa- 
sirūpinti savimi, ir mažiau nerimauja dėl to, kad bus paliktas, 
todėl turi daugiau drąsos priešintis tėvams. Pasakose, kuriose 
vaikas atiduodamas tarnui nužudyti, jis būna sukėlęs grėsmę 
tėvų viršenybei arba savigarbai, kaip sukėlė grėsmę Snieguolė, 
būdama gražesnė už karalienę. „Trijose kalbose“ sūnus sukelia 
abejonių tėvo grafo autoritetu, nes akivaizdžiai nesimoko to, 
ko, tėvo nuomone, turėtų mokytis. 

Tėvas nenužudo vaiko, bet paveda šį blogą darbą tarnui, 
o tarnas vaiką paleidžia, ir tai rodo, kad viename lygmenyje 
konfliktas kilo ne su suaugusiaisiais apskritai, o tik su tėvais. 
Kiti suaugusieji padeda tiek, kiek išdrįsta, tiesiogiai nekon- 

fliktuodami su tėvo valdžia. Kitame lygmenyje tai yra ženklas, 
kad nors paauglys jaučia nerimą dėl to, kad tėvas jo gyvenime 
vadovauja, iš tikrųjų taip nėra, - nes nors tėvas ir labai pasipik- 
tina, jis neišlieja pykčio tiesiai ant vaiko, o turi pasitelkti tarpi- 
ninką, tokį kaip tarnas. Tarnas neįgyvendina tėvo užmačių, ir 
tai rodo, kad kai tėvas imasi piktnaudžiauti turimu autoritetu, 
tėviška padėtis iš esmės nesuteikia jam jokios galios. 

Jei daugiau mūsų paauglių augdami būtų gavę peno iš pa- 
sakų, galbūt (nesąmoningai) vis dar suvoktų, jog konfliktuoja 
ne su suaugusiųjų pasauliu ir ne su visuomene, o iš tikrųjų tik 
su savo tėvais. Be to, nors tėvai kartais gali atrodyti grėsmin- 
gi, ilgainiui laimi būtent vaikas, o pralaimi jie, — visų šio tipo 
pasakų pabaigoje labai aiškiai leidžiama tai suprasti. Vaikas ne 
tik pragyvena tėvus, bet ir juos pranoksta. Nors paaugliui ir 
tenka patirti raidos sunkumų, šis įsitikinimas, įsitvirtinęs pa- 
sąmonėje, leidžia jam jaustis saugiam, nes padeda patikėti bū- 
sima pergale. 

Žinoma, jei daugiau suaugusiųjų vaikystėje būtų galėję su- 
žinoti tai, ką byloja pasakos, ir jei būtų iš to pasimokę, jie ir 
suaugę tebeturėtų miglotą nuojautą, kad tėvui visada kvaila 
manyti, jog jis žino, ko vaikas turėtų stengtis išmokti, ir jausti 
grėsmę, jei paauglys dėl šių dalykų priešinasi jo valiai. Ypač 
netikėtas pasakos „Trys kalbos“ siužeto posūkis - nors tėvas 
pats išsiunčia sūnų mokytis ir parenka mokytojus, jis piktina- 
si tuo, ko jie moko sūnų. Šis pavyzdys rodo, kad šiuolaikinis 
tėvas, kuris išsiunčia vaiką į koledžą ir paskui niršta dėl to, ko 
šis ten išmoko, arba dėl mokantis vaiką ištikusių permainų, 
istorijos arenoje anaiptol ne pirmiena. 

Vaikas ne tik nori, bet ir bijo, kad tėvai nepritars jo nepri- 
klausomybės siekiui ir dėl to jam keršys. Jis to nori, nes tai 

parodytų, kad tėvai negali vaiko paleisti, ir taip patvirtintų jo 
svarbą. Tapti vyru ar moterimi iš tikrųjų reiškia nustoti buvus 
vaiku - ši mintis dar nepradėjusiam lytiškai bręsti vaikui ne- 
ateina į galvą, tačiau paauglys ją suvokia. Jei vaikas nori, kad 
tėvai prarastų jam galią, nesąmoningai jam atrodo, kad jis juos 
jau sunaikino (nes norėjo padaryti, kad jie tos galios nebeturė- 
tų) arba ruošėsi sunaikinti. Visai suprantama, kad vaikas ma- 
no, jog tėvai nori atkeršyti. 

Pasakoje „Trys kalbos“ sūnus ne kartą paprieštarauja tėvo 
valiai, gindamas savo nuomonę, 0 tuo pat metu savo veiksmais 
žlugdo tėvo turimą valdžią. Dėl to vaikas pabūgsta tėvą pasi- 
stengsiant, kad jis būtų nužudytas. 

Taigi „Trijų kalbų veikėjas išeina į pasaulį. Iš pradžių jis už- 
klysta į šalį, kurią yra ištikusi didelė nelaimė: visiems neduoda 
ramybės įnirtingas laukinių šunų lojimas; dar blogiau - tam 
tikromis valandomis tiems šunims reikia atiduoti suėsti žmo- 
gų. Veikėjas supranta šunų kalbą, todėl jie su juo pasikalba, 
pasako, kodėl yra tokie nuožmūs ir kaip juos nuraminti. Tai 
padarius šunys ramiai palieka šalį, o veikėjas dar kurį laiką ten 
pabūna. 

Po kelerių metų jau vyresnio amžiaus sulaukęs personažas 
sumano keliauti į Romą. Pakeliui iš varlių kvarkimo jis sužino 
savo ateitį ir dėl to turi daug ką apmąstyti. Atvykęs į Romą, su- 
žino, kad ką tik mirė popiežius, o kardinolai negali apsispręsti, 
ką išrinkti nauju popiežiumi. Kai tik jie nutaria, kad būsimą- 
jį popiežių turėtų parodyti koks nors stebuklingas ženklas, 
veikėjui ant pečių nutupia du sniego baltumo balandžiai. Pa- 
klaustas, ar būtų popiežiumi, veikėjas nežino, ar yra to vertas; 
tačiau balandžiai jam pataria sutikti. Taigi jis įšventinamas, 
kaip buvo išpranašavusios varlės. Kai personažui tenka laikyti 

mišias ir jis nemoka žodžių, balandžiai, visą laiką tupintys jam 
ant pečių, pasakinėja visus žodžius į ausį. 

Tai pasakojimas apie paauglį, kurio poreikių tėvas nesu- 
pranta ir mano, kad sūnus kvailas. Sūnus neketina lavintis taip, 
kaip, tėvo nuomone, turėtų, ir atkakliai reikalauja leisti moky- 
tis to, kas jam atrodo tikrai vertinga. Kad visiškai įgyvendintų 
savo galimybes, jaunuolis pirma turi pažinti savo sielą, o to 
joks tėvas negali nurodyti daryti, kad ir suprasdamas, jog tai 
vertinga, - nors šio jaunuolio tėvas to nesupranta. 

Sūnus šioje pasakoje yra savęs ieškanti jaunystė. Trys skir- 
tingi toli gyvenantys mokytojai, pas kuriuos sūnus atvyksta 
mokytis kai kurių dalykų apie pasaulį ir save, yra dar nepažinti 
pasaulio ir jo paties aspektai, kuriuos jis turi ištirti, o to negalė- 
jo padaryti, kol buvo pernelyg artimai susijęs su namais. 

Kodėl herojus pirma išmoko šunų kalbą, paskui - paukš- 
čių, o galiausiai varlių? Čia matome, kad skaičius „trys“ yra 
svarbus dėl dar vieno dalyko. Vanduo, žemė ir oras yra trys sti- 
chijos, kuriose skleidžiasi mūsų gyvenimas. Žmogus yra sau- 
sumos gyvūnas, kaip ir šunys. Šunys yra gyvūnai, gyvenantys 
arčiausiai žmogaus. Iš visų gyvūnų jie vaikui atrodo panašiausi 
į Žmogų, tačiau taip pat jie reiškia instinktų laisvę - laisvę kan- 
džiotis, nevaržomai tuštintis, be apribojimų tenkinti seksua- 
linius poreikius, - ir kartu simbolizuoja aukštesnes vertybes, 
tokias kaip ištikimybė ir draugystė. Šunys gali būti išdresuoti 
suvaldyti agresyvų polinkį kandžiotis ir susitvardyti nesitušti-- 
nę. Taigi atrodo suprantama, kad šunų kalbos mokomasi pir- 
miausia ir ji yra lengviausia. Ko gero, šunys simbolizuoja žmo- 
gaus ego - jo asmenybės aspektą, esantį arčiausiai psichikos 
paviršiaus, nes jo paskirtis yra reguliuoti žmogaus santykius su 
kitais ir su aplinkiniu pasauliu. Šunys nuo priešistorinių laikų 

kartkartėmis atlikdavo šį vaidmenį, padėdavo žmogui gintis 
nuo priešų, taip pat parodydavo naujų būdų užmegzti ryšius 
su laukiniais žvėrimis ir kitais gyvūnais. 

Paukščiai, galintys skraidyti aukštai danguje, simbolizuoja 
visai kitokią laisvę - sielos laisvę pakilti aukštyn ir, atrodytų, 
laisvai atsiplėšti nuo to, kas mus sieja su žemiškuoju gyveni- 
mu, kurio labai tinkami simboliai yra šunys ir varlės. Šioje pa- 
sakoje paukščiai reiškia superego, skiriantį jėgas kilniems tiks- 
lams ir idealams, jo vaizduotės polėkius ir susikurtus idealus. 

Jei paukščiai reiškia superego, o šunys - ego, tada varlės 
simbolizuoja seniausią Žmogaus asmenybės dalį — id. Jei lai- 
kysime varles simboliu, reiškiančiu evoliucijos procesą, kurio 
metu sausumos gyvūnai, tarp jų ir Žmogus, senovėje iš van- 
dens stichijos perėjo ant sausos Žemės, tai gali ir neatrodyti itin 
reikšminga. Bet net ir dabar visi pradedame gyvenimą vandens 
stichijos aplinkoje ir paliekame ją tik gimę. Varlės iš pradžių 
gyvena vandenyje buožgalvių pavidalu, paskui šio pavidalo at- 
sikračiusios pasikeičia ir toliau gyvena abiejose stichijose. Var- 
lės yra gyvybės forma, gyvūnijos evoliucijos procese atsiradusi 
anksčiau už šunis ir paukščius, o id yra ta asmenybės dalis, kuri 
egzistuoja anksčiau, nei susiformuoja ego ir superego. 

Vadinasi, nors giliausiame lygmenyje varlės gali simboli- 
zuoti pačią mūsų gyvenimo pradžią, lengviau įžvelgiamame 
lygmenyje jos reiškia mūsų gebėjimą iš žemesnės gyvenimo 
pakopos pereiti į aukštesnę. Vaizdžiai sakant, išmokti šunų 
ir paukščių kalbą - tai išankstinė sąlyga, būtina norint įgyti 
svarbiausią gebėjimą — tobulėti, iš žemesnės būties pakopos 
pereinant į aukštesnę. Varlės gali simbolizuoti ir žemiausią, 
primityviausią, seniausią mūsų esybės būvį, ir vystymąsi, pra- 
sidedantį nuo šio būvio. Šis vystymasis gali būti laikomas pa- 

našiu į raidą nuo seniausių varų, reikalaujančių primityviausio 
pasitenkinimo, iki brandaus ego, kuris geba siekti pasitenkini- 
mo naudodamasis didžiuliais mūsų planetos ištekliais. 

Taip pat ši pasaka parodo, kad vien suprasti visus pasau- 
lio ir mūsų gyvenimo jame aspektus (žemę, orą, vandenį), 
taip pat mūsų vidinio gyvenimo aspektus (id, ego, superego) 
mums nėra itin naudinga. Toks supratimas mums naudingas 
ir prasmingas tik tada, kai jį pritaikome toje veikloje, kuria už- 
siimame pasaulyje. Mokėti šunų kalbą neužtenka - turime dar 
ir gebėti susitvarkyti su tuo, ką šunys simbolizuoja. Nuožmūs 
šunys, kurių kalbą veikėjas privalo išmokti, kad pasiektų aukš- 
tesnį žmogiškumą, simbolizuoja smurtines, agresyvias, griau- 
namąsias žmogaus varas. Jei liekame nuo šių varų nutolę, jos 
gali mus sunaikinti - kaip tie šunys, kurie pasakoje suėda kai 
kuriuos žmones. 

Šunys glaudžiai susiję su analiniu potraukiu savintis, nes jie 
sergi didelį lobį. Dėl to jie tokie nuožmūs. Supratęs šią didelę 
įtampą, pažinęs ją (jos pažinimas vaizduojamas simboliškai — 
herojus išmoksta šunų kalbą), herojus gali juos sutramdyti, ir 
iš to tuoj pat gauna naudos: lobis, kurį šunys taip aršiai saugo- 
jo, tampa pasiekiamas. Jei su pasąmone susidraugaujama ir jai 
duodama, kas priklauso, - personažas šunims atneša ėdalo, - 
tai, kas buvo taip nuožmiai slepiama, išstumtas turinys, tampa 
pasiekiama ir ne tik nebedaro žalos, bet ir tampa naudinga. 

Išmokus šunų kalbą, lengvai išmokstama ir paukščių kal- 
bos. Paukščiai simbolizuoja aukštesnius superego siekius ir 
ego idealą. Kai veikėjas įveikia id nuožmumą ir analinį potrau- 
kį savintis, kai susiformuoja jo superego (išmoksta paukščių 
kalbą), jis yra pasirengęs susidurti su pirmykščiu senovės var- 
liagyviu. Kartu čia pasakos kalba užsimenama, kad personažas 

įgyja lytinių įgūdžių: pasakoje sakoma, kad jis išmoko varlių 
kalbą. (Kodėl varlės, rupūžės ir panašūs gyvūnai pasakose 
reiškia lytiškumą, svarstoma toliau, nagrinėjant pasaką „Kara- 
laitis varlė“.) Taip pat neatsitiktinai varlės, kurios raidos cikle 
iš žemesnės formos pereina į aukštesnę, pasako veikėjui apie 
artėjančią permainą, perėjimą į aukštesnę būties pakopą - ta- 
pimą popiežiumi. 

Balti balandžiai, kurie religinėje simbolikoje reiškia Šven- 
tąją Dvasią, įkvepia veikėją ir padeda jam pasiekti aukščiausią 
žemėje padėtį; jis pasiekia ją, nes išmoksta klausytis balandžių 
ir daryti tai, ką jie liepia. Personažas sėkmingai įgyvendino as- 
menybės integraciją: išmoko suprasti ir valdyti savo id (nuož- 
mius šunis), klausyti superego (paukščių), nors nesileisti vi- 
siškai jo valdomam, taip pat atkreipti dėmesį, kokių vertingų 
žinių jam gali suteikti varlės (lytiškumas). 

Nežinau jokios kitos pasakos, kurioje būtų taip glaustai ap- 
sakyta, kaip paauglys įgyvendina visas galimybes, glūdinčias 
jame ir pasaulyje. Pasiekęs tokią integraciją, herojus tampa 
žmogumi, tinkamu eiti aukščiausias žemėje pareigas. 


„TRYS PLUNKSNELĖS“: 
jauniausias vaikas kaip kvailutis 


Dažnai susidaro įspūdis, kad skaičius „trys“ pasakose yra 
užuomina į tai, kas psichoanalizėje laikoma trimis psichikos 
aspektais: id, ego ir superego. Iš dalies tai patvirtina dar viena 
brolių Grimmų, pasaka „Trys plunksnelės“. 


154 


„Trys plunksnelės“ 


Šioje pasakoje simboliškai vaizduojamas ne tiek žmogaus 
psichikos dalijimas į tris dalis, kiek būtinybė susipažinti su 
pasąmone, išmokti vertinti jos galias ir naudotis jos ištekliais. 
Nors pasakos „Trys plunksnelės“ veikėjas laikomas kvailu, jis 
pasiekia pergalę, nes išmoksta šių dalykų, o jo varžovai, kurie 
kliaunasi „gudrumu“ ir sutelkia visą dėmesį į paviršių, pasiro- 
do esą kvaili. Jie šaiposi iš „kvailo“ brolio, kuris nenutolsta nuo 
savo prigimties pamato, bet jis prieš juos laimi - tai rodo, kad 
sąmonė, atsiskyrusi nuo savo nesąmoninių ištakų, mus klai- 
dina. 

Vaiko, kurį vyresni broliai ar seserys užgaulioja ir atstumia, 
motyvas pasakose buvo plačiai paplitęs visais laikais, ypač „Pe- 
lenės“ pavidalu. Bet pasakose, kuriose svarbiausias veikėjas 
yra kvailas vaikas, - pavyzdžiui, „Trys kalbos“ ir „Trys plunks- 
nelės“, - pasakojama kitokia istorija. Čia nesakoma, kad „kvai- 
las“ vaikas, kurio kiti šeimos nariai negerbia, nelaimingas. Jo 
laikymas kvailu pateikiamas kaip gyvenimo tikrovė, kuri jam 
nelabai terūpi. Kartais susidaro įspūdis, kad „kvailučiui“ ne- 
rūpi, jog jis kvailas, nes kiti iš jo nieko nesitiki. Tokių pasakų 
veiksmo užuomazgoje ramų kvailučio gyvenimą pertraukia 
koks nors reikalavimas - pavyzdžiui, grafas išsiunčia sūnų 
mokytis. Pasakų, kuriose veikėjas iš pradžių vaizduojamas 
kaip kvailutis, nesuskaičiuojamai daug, todėl reikia kaip nors 
paaiškinti, kodėl esame linkę tapatintis su juo daug anksčiau, 
nei jis pasirodo esąs pranašesnis už tuos, kurie jo nė kiek ne- 
vertina. 

Pamatęs, koks aplinkinis pasaulis sudėtingas, mažas vaikas, 
net jei būtų labai gabus, jaučiasi kvailas ir nevisavertis. Atrodo, 
kad visi kiti išmano ir sugeba daug daugiau nei jis. Dėl to dau- 
gelis pasakų prasideda nuo to, kad personažas menkinamas ir 

laikomas kvailu. Tokius jausmus vaikas jaučia sau ir projek- 
tuoja juos ne tiek į visą pasaulį, kiek į tėvus ir vyresnius brolius 
bei seseris. 

Net jei kai kuriose pasakose, pavyzdžiui, „Pelenėje“, pasa- 
koma, kad vaikas gyveno laimingai, kol jo ar jos neištiko ne- 
laimė, niekada netvirtinama, kad tuo metu vaikas daug išma- 
nė ar sugebėjo. Vaikas buvo laimingas dėl to, kad iš jo nieko 
nebuvo reikalaujama ir jam visko buvo parūpinama. Mažas 
vaikas nėra kaltas dėl savo nevisavertiškumo, tačiau kaip tik 
dėl to baiminasi esąs kvailas, - todėl pasaka, kuri niekur nepa- 
aiškina, kodėl vaikas laikomas kvailu, psichologiškai teisinga. 

Kiek siekia vaiko sąmonė, kelerius pirmuosius jo gyvenimo 
metus nieko nevyko, nes jei viskas klostosi normaliai, vaikas 
neprisimena vykus vidinių konfliktų, kol tėvai nepradėjo kelti 
konkrečių reikalavimų, prieštaraujančių jo troškimams. Iš da- 
lies dėl šių reikalavimų vaikas patiria konfliktų su pasauliu, o 
šių reikalavimų internalizacija padeda formuotis superego ir 
įsisąmoninti vidinius konfliktus. Todėl tie keleri pirmieji me- 
tai prisimenami kaip bekonflikčiai ir laimingi, bet tušti. Pasa- 
koje tai vaizduojama taip: vaiko gyvenime nieko nevyksta, ko! 
jis nesuvokia savo konfliktų su tėvais, taip pat konfliktų savyje. 
„Kvailumas“ reiškia gyvenimo tarpsnį, kai asmenybė nedife- 
rencijuota, o jam pasibaigus prasideda sudėtingos asmenybės 
dalių - id, ego ir superego - kovos. 

Paprasčiausiame, visai tiesioginės prasmės, lygmenyje pa- 
sakos, kurių herojus yra jauniausias ir nenuovokiausias, teikia 
vaikui paguodos ir vilties dėl ateities, o to jam reikia labiausiai. 
Net jei vaikas savęs visai nevertina, - ir šį požiūrį į save pro- 
jektuoja į kitus, - ir bijo, kad iš jo niekada nieko neišeis, pa- 
saka rodo, kad jis jau pradėjo įgyvendinti savo galimybes. Kai 

sūnus pasakoje „Trys kalbos“ išmoksta šunų, o paskui paukš- 
čių ir varlių kalbas, tėvui tai tėra aiškus ženklas, kad jo sūnus 
kvailas, tačiau iš tikrųjų vaikas žengė labai svarbius žingsnius 
tapimo savimi link. Šių pasakų baigtis vaikui byloja, kad jis, 
save laikęs ar kitų laikytas negabiausiu, vis dėlto pranoks visus. 

Ši mintis geriausiai įtikina, kai pasaka sekama daug kar- 
tų. Pirmą kartą pasekus pasaką apie „kvailelį , vaikas gali ne- 
įstengti su juo susitapatinti, kad ir koks kvailas jaustųsi esąs. 
Tai būtų pernelyg grėsminga, pernelyg prieštarautų jo savi- 
meilei. Tik tada, kai išgirdęs pasaką daug kartų vaikas jaučiasi 
visiškai tikras, jog veikėjas pasirodys pranašesnis už kitus, jis 
įstengia susitapatinti su juo nuo pradžių. Tik ėmus tapatintis 
pasaka gali padrąsinti, kad menkinamasis požiūris į save yra 
klaidingas. Nepradėjusiam tapatintis su tokiu veikėju vaikui 
kaip asmenybei pasaka mažai tereiškia. Bet kai vaikas ima ta- 
patintis su kvailu arba žeminamu pasakos personažu, kuris, 
kaip jis žino, galiausiai parodys savo pranašumą, jis ir pats pra- 
deda įgyvendinti savo galimybes. 

Hanso Christiano Anderseno „Bjaurusis ančiukas“ yra pa- 
saka apie paukštį, kuris, kai buvo jauniklis, buvo visai never- 
tinamas, bet galiausiai visiems, kurie iš jo šaipėsi ir tyčiojosi, 
įrodo esąs pranašesnis. Šioje pasakoje įkūnytas dar ir jauniau- 
sio, vėliausiai gimusio, herojaus motyvas, nes visi kiti ančiukai 
į pasaulį iš kiaušinių išsikalė anksčiau. Kaip ir dauguma An- 
derseno pasakų, ši, nors ir žavinga, yra daugiau skirta suau- 
gusiesiems. Žinoma, vaikams ji taip pat patinka, tačiau nėra 
naudinga. Net jei vaikas šią pasaką mėgsta, ji nukreipia jo vaiz- 
duotę neteisinga linkme. Vaikas, kuris jaučiasi nesuprastas ir 
nevertinamas, gali norėti būti kitos rūšies atstovu, tačiau jis Ži- 
no, kad toks nėra. Kad gyvenime jį lydėtų sėkmė, jam nereikia 

išaugti į kitos prigimties būtybę, - kaip nutiko ančiukui, iš ku- 
rio išaugo gulbė, - tik įgyti geresnių savybių ir pasirodyti ge- 
riau, nei tikisi kiti, esant tos pačios prigimties kaip jo tėvai ir 
broliai. Tikrose pasakose matome, kad veikėjas, - kad ir kiek 
permainų jį ištiktų, kad ir būtų paverstas gyvūnu ar net akme- 
niu, - pabaigoje visada yra žmogus, kaip ir pradžioje. 

Jei vaikas skatinamas manyti, kad yra kitos rūšies, ši min- 
tis, kad ir kokia patraukli būtų, gali jį nukreipti priešinga 
kryptimi, nei pataria pasakos, - o jos pataria, jog norint pa- 
siekti pranašumą reikia ką nors nuveikti. Tokia reikmė pasa- 
koje „Bjaurusis ančiukas“ neišreikšta. Įvykiai tiesiog nulem- 
ti, - ir nesvarbu, personažas imasi ką nors daryti ar ne, - jie 
klostosi kaip nulemta. O pasakoje herojaus gyvenimą keičia 
jo poelgiai. 

Mintis, kad lemtis nepermaldaujama, - slogus pasaulėvaiz- 
dis, - gerai pasibaigiančioje pasakoje „Bjaurusis ančiukas“ to- 
kia pat aiški kaip ir Anderseno „Mergaitės su degtukais“ liū- 
dnoje pabaigoje. Ši pasaka itin paveikia jausmus, tačiau vargu 
ar tinka tapatintis. Patirdamas kančią vaikas tikrai gali susi- 
tapatinti su šios pasakos veikėja, bet jei taip atsitinka, pasaka 
skatina visišką pesimizmą ir susitaikymą su likimu. „Mergaitė 
su degtukais“ yra pamokoma istorija apie pasaulio žiaurumą: 
ji sužadina atjautą pažemintiesiems. Tačiau vaikui, kuris jau- 
čiasi paniekintas, reikia ne atjautos kitiems, patekusiems į to- 
kią pačią sunkią padėtį, o veikiau tikrumo, kad jis gali išvengti 
tokio likimo. 

Kai pasakos personažas yra ne vienintelis vaikas, o vienas 
iš kelių ir pasakos pradžioje sugeba mažiau už kitus arba su- 
laukia daugiausia užgaulių (nors pabaigoje smarkiai pranoksta 
tuos, kurie iš pradžių buvo pranašesni), jis beveik visada yra 

trečias vaikas. Tai nebūtinai išreiškia brolių ir seserų konku- 
renciją su jaunėliu - tam tiktų bet kuris skaičius, nes vyresnio 
vaiko pavydas ne mažesnis. Bet kiekvienam vaikui kartais at- 
rodo, kad jis šeimoje užima žemą padėtį, o pasakoje tai paro- 
doma vaizduojant pagrindinį personažą kaip jauniausią arba 
mažiausiai vertinamą, arba kaip abejokį. Bet kodėl jis taip daž- 
nai yra trečias? 

Norėdami suprasti priežastį, turime atsižvelgti į dar vieną 
skaičiaus „trys reikšmę pasakose. Pelenę užgauliojančios dvi 
įseserės priverčia ją užimti ne šiaip žemiausią padėtį, o būtent 
trečią vietą; taip pat atsitinka ir „Trijų plunksnelių “veikėjui bei 
nesuskaičiuojamų kitų pasakų veikėjams, kurie pradeda nuo 
žemiausio laiptelio. Kitas šių pasakų bruožas yra tas, kad kiti 
du broliai beveik nesiskiria - jie elgiasi ir atrodo vienodai. 

Ir pasąmonėje, ir sąmonėje skaičiai reiškia žmones - šeimos 
situacijas ir santykius. Mes gana sąmoningai suvokiame, kad 
„vienas“ reiškia mus pasaulio atžvilgiu, - šį faktą patvirtina tai, 
kad dažnai kalbama apie „pirmąjį numerį “. „Du“ reiškia porą, 
kaip meilėje ar santuokoje. „Du prieš vieną“ reiškia, kad kon- 
kuruojant kas nors neteisingai, net beviltiškai pralenkiamas. 
Pasąmonėje ir sapnuose „vienas“ gali reikšti arba save patį, kaip 
ir sąmonėje, arba - ypač vaikams - tą iš tėvų, kuris vyrauja. 
Suaugusiesiems „vienas“ taip pat reiškia tą žmogų, kuris mums 
vadovauja, pavyzdžiui, viršininką. Vaiko protu „du“ paprastai 
reiškia du tėvus, o „trys“ - jį patį tėvų atžvilgiu, bet ne brolių ar 
seserų atžvilgiu. Būtent dėl to - kad ir kokia būtų vaiko padėtis, 
palyginti su brolių ir seserų, - skaičius „trys“ reiškia jį patį. Kai 


* Number one, pažodžiui - „pirmas numeris“ arba „pirmasis“, angliškai gali reikšti 
ir „save patį (vert. past.). 

pasakoje vaikas yra trečiasis, klausytojui nesunku su juo tapa- 
tintis, nes svarbiausioje šeimos struktūroje vaikas yra trečias ir 
užima žemiausią vietą - nesvarbu, ar jis būtų vyriausias iš bro- 
lių ir seserų, ar vidurinysis, ar jauniausias. 

Pranokti „du“ pasąmonėje reiškia pasirodyti geresniam už 
abu tėvus. Vaikas jaučiasi tėvų užgauliojamas, nereikšmingas, 
apleistas; pralenkti juos reiškia pasiekti savo, ir daug aiškiau 
nei pasiekus pergalę prieš brolį ar seserį. Tačiau vaikui sunku 
sau pripažinti, kaip karštai jis trokšta pranokti tėvus, todėl pa- 
sakoje šis pasiekimas užslepiamas: vaizduojama, kaip pralen- 
kiami du broliai, kurie jį taip menkai tevertina. 

Tik lyginant su tėvais yra suprantama, kad „trečiasis“, tai 
yra vaikas, pradžioje nieko nesugeba, yra tinginys ar kvailutis; 
tik jų atžvilgiu jis augdamas taip nuostabiai atsigriebia. Vaikas 
tai gali tik tada, kai jam padeda, jį pamoko ir skatina kas nors 
vyresnis. Mat padedamas suaugusio mokytojo vaikas gali pa- 
siekti tėvų lygį arba dar aukštesnį. Pasakoje „Trys kalbos“ jam 
užsienio miestuose padeda trys mokytojai, o „Trijose plunks- 
nelėse“ jauniausiam sūnui padeda sena rupūžė, labai panaši į 
senelę. 

„Trys plunksnelės“ prasideda taip: „Gyveno kartą karalius ir 
turėjo tris sūnus. Du buvo gudrūs ir protingi, o trečiasis toks 
nesušutėlis, - žodžio iš jo neišpeši. Ir vadino jį visi tik Kvailučiu. 

Atėjo metas, kai karalius paseno, nustojo sveikatos ir pra- 
dėjo apie mirtį galvoti, bet nežinojo, kuris sūnus po jo turėtų 
karalystę paveldėti. Ir tarė jiems: 

— Keliaukit į pasaulį, ir kuris man atnešit gražiausią kilimą, 
tas po mano galvos ir būsit karalius. 

Ir kad nekiltų tarp sūnų kokių ginčų, išsivedė juos iš rūmų, 
papūtė į orą tris plunksneles ir tarė: 

- Į kurią pusę jos nuskris, ten ir eikit. 

Viena plunksnelė nuskrido į rytus, antra į vakarus, o tre- 
čia paskrido kiek tiesiai ir nusileido ant žemės. Ir nuėjo vienas 
brolis į dešinę, antras į kairę, tik pasijuokė jie iš Kvailučio, ku- 
ris turėjo pasilikti ten, kur nusileido trečia plunksnelė. 

Atsisėdo Kvailutis ir sėdi nusiminęs. Staiga Žiūri - ogi ne- 
toli plunksnelės durys į požemį besančios. Atvožė jis tas duris, 
rado laiptus ir nulipo jais žemyn.“ 

Kai nesi apsisprendęs, kuria kryptimi eiti, papūsti į orą 
plunksnelę ir sekti paskui ją yra senas vokiečių paprotys. Dau- 
gelyje kitų šios pasakos variantų, pavyzdžiui, graikiškose, sla- 
viškose, suomiškose ir indiškose jos variacijose, pasakojama 
apie tris strėles, paleidžiamas į orą siekiant nuspręsti, kuria 
kryptimi eiti broliams.?? 

Mūsų dienomis atrodo ne itin suprantama, kad karalius 
renkasi įpėdinį pagal tai, kuris sūnus parneš namo gražiausią 
kilimą, tačiau praeityje „kilimais“ buvo vadinami ir sudėtin- 
giausi austi raštai; o likimo deivės ausdavo voratinklį, kuris 
lemdavo žmogaus likimą. Taigi tam tikra prasme karalius pa- 
sakė, kad tai nuspręsti turėtų likimo lėmėjos. 

Lipimas žemyn į žemės tamsybes yra nusileidimas į pože- 
mio karalystę. Kvailutis šitaip iškeliauja į vidaus sritį, o du jo 
broliai tuo metu klaidžioja paviršiuje. Neatrodo pritempta sa- 
kyti, kad čia pasakojama, kaip Kvailutis ėmėsi tyrinėti savo pa- 
sąmonę. Apie šią galimybę buvo užsiminta pasakos pradžioje, 
kur supriešinamas brolių gudrumas ir Kvailučio paprastu- 
mas, nekalbumas. Pasąmonė į mus kreipiasi vaizdų kalba, o 
ne žodžiais, ir, palyginti su proto kūriniais, ji paprasta. Be to, 


* Broliai Grimai, Vaikų ir namų pasakos, t. 2, p. 146. 

jei lyginama su ego ir superego, ji, kaip ir Kvailutis, laikoma 
žemiausiu mūsų psichikos aspektu, tačiau jei ja gerai naudo- 
jamasi, tai ji yra mūsų asmenybės dalis, iš kurios galime gauti 
daugiausia stiprybės. 

Nusileidęs laiptais, Kvailutis randa kitas duris, šios atsidaro 
pačios. Jis įžengia į kainbarį, o ten tupi didelė stora rupūžė, 
aplink ją sutūpusios mažos rupūžėlės. Didžioji rupūžė klausia 
Kvailučio, ko jis nori. Atsakydamas Kvailutis paprašo gražiau- 
sio kilimo ir jį gauna. Kituose variantuose Kvailučiui reikiamą 
daiktą parūpina koks nors kitas gyvūnas, bet tai visada gyvū- 
nas. Tai rodo, kad pasiekti pergalę Kvailučiui leidžia tai, jog 
jis pasikliauna savo gyvūniška prigimtimi, paprastomis ir pir- 
mykštėmis mumyse glūdinčiomis jėgomis. Rupūžė atrodo ne- 
rangus gyvūnas, iš tokios paprastai nesitikime, kad ji padarys 
ką nors dailaus. Bet kai šia žemiška prigimtimi tinkamai nau- 
dojamasi siekiant aukštesnių tikslų, ji pasirodo daug pranašes- 
nė už paviršutinišką brolių protingumą. Jie pasirenka lengvą 
kelią - likti paviršiuje. 

Kaip įprasta šio tipo pasakose, kiti du broliai visai nesi- 
skiria. Jie elgiasi taip panašiai, kad gali kilti klausimas, kodėl 
pasakos minčiai išreikšti reikia daugiau nei vieno. Matyt, bū- 
tina, kad jie nesiskirtų, nes tai yra simbolis, reiškiantis, jog 
jų asmenybės nediferencijuotos. Kad tai klausytojui paliktų 
įspūdį, reikia daugiau nei vieno brolio. Vienintelis brolių 
veiklos pagrindas yra labai išsekintas ego, nes jų ego atskirtas 
nuo galimo stiprybės ir turtų šaltinio - id. Bet jie neturi ir 
superego, nejaučia aukštesnių dalykų ir yra patenkinti pasi- 
rinkę lengvą kelią. Pasakoje sakoma taip: „O kiti du broliai 
laikė jaunėlį visišku kvaiša ir galvojo, kad nieko doro jis neras 
ir neparneš. „Nėra ko mums čia daug vargti ir ieškoti“, - sakė 

jie, nugobė pirmai sutiktai piemenei nuo pečių storą gūnią ir 
parnešė karaliui.“ 

Kai jaunėlis tuo pat metu grįžta su gražiu kilimu, karalius 
apstulbęs sako, kad po teisybei karalystė turėtų atitekti Kvai- 
lučiui. Anuodu prieštarauja ir prašo dar vieno išbandymo. Šį 
kartą nugalėtojas turi parnešti gražiausią žiedą. Vėl į orą pa- 
pūstos trys plunksnelės nuskrenda lygiai tomis pačiomis kryp- 
timis. Kvailutis iš rupūžės gauna gražų žiedą ir laimi, nes „vy- 
resnieji broliai pasijuokė iš Kvailučio, išsiruošusio aukso žiedo 
ieškoti, ir daug sau galvos nesuko - išmušė iš seno stebulės 
apsago vinis ir parnešė karaliui." 

Du vyresnieji broliai tol neduoda karaliui ramybės, kol šis 
sutinka skirti trečią išbandymą; šįsyk laimės tas, kuris parves 
gražiausią moterį. Vėl pasikartoja tie patys įvykiai. Bet šį kartą 
yra vienas su Kvailučiu susijęs skirtumas. Kaip ir anksčiau, jis 
nusileidžia pas storąją rupūžę ir pasako jai, kad turi parvesti 
namo gražiausią moterį. Tada didžioji rupūžė, anksčiau tie- 
siog duodavusi, ko jis prašo, dabar duoda išskaptuotą geltoną 
ropę “, pakinkytą šešiomis pelėmis. Nusiminęs Kvailutis klau- 
sia, ką jam su ta rope veikti. Didžioji rupūžė atsako: „Įsodink 
į ją vieną mano mažą rupūžėlę.“" Jis išsirenka iš būrio rupū- 
žėlių vieną ir įtupdo į geltoną ropę. Vos ten atsitūpusi rupū- 
žėlė virsta nuostabiai gražia mergele, ropė - karieta, o pelės - 
žirgais. Apsikabinęs mergelę, Kvailutis su viskuo atvyksta pas 
karalių. „Netrukus sugrįžo ir broliai. Išėję iš namų, jie net nesi- 


* Ten pat, p. 148. 

** Ten pat, p. 149. 

*** Kituose pasakos vertimuose rupūžė duoda jam ne ropę, o morką ar griežtį (vert. 
past.). 

**** Broliai Grimai, Vaikų ir namų pasakos, t. 2, p. 149. 

stėngė ieškoti gražios merginos, pasičiupo pirmą pasitaikiusią 
kaimo mergą ir parsivedė namo. Jas pamatęs, karalius tarė: 

— Po mano galvos karalystė atiteks jaunėliui.“ 

Kiti du broliai dar kartą paprieštarauja ir pasiūlo trims 
brolių parsivestoms moterims šokti per menėje kabantį dide- 
lį lanką, manydami, jog grakšti mergina, kurią Kvailutis par- 
sivedė namo, peršokti nesugebės. Dviejų brolių parsivestos 
nerangios valstietės susilaužo kaulus, o graži mergina, kurią 
Kvailutis gavo iš rupūžės, lengvai peršoka lanką. Dabar prieš- 
tarauti nebegalima. „Kvailutis gavo karūną ir ilgai ir išmintin- 
gai karaliavo. 

Nors du paviršiumi klaidžioję broliai buvo tariamai protin- 
gi, jų radiniai nedailūs. Tai užuomina, kad protas, kuris ne- 
siremia pasąmonės - ir id, ir superego - galiomis ir nėra jų 
palaikomas, yra ribotas. 

Jau aptarta, koks nepaprastai dažnas pasakose yra skaičius 
„trys“ ir ką jis gali reikšti. Šioje pasakoje jis pabrėžiamas net 
labiau nei kai kuriose kitose. Pasakojama apie tris plunksneles, 
tris brolius, tris išbandymus ir dar papildomą ketvirtą, kuris 
kitoks. Jau minėjau kai kurias galimas gražaus kilimo reikš- 
mes. Pasakojama, kad Kvailutis pargabeno „tokį gražų ir dailų 
kilimą, kokio ten, ant žemės, niekas nebūtų mokėjęs išausti“ 
ir „žiedą, kuris blizgėjo brangakmeniais ir buvo toks gražus, 
kad joks auksakalys žemėje nebūtų mokėjęs tokio padaryti 
Taigi tai, ką gauna Kvailutis, yra ne paprasti daiktai, o labai 
meniški dirbiniai. 


* Ten pat. 

** Ten pat, p. 150. 

*** Ten pat, p. 148. 

**** Ten pat, p. 148-149. 

Vėl remdamiesi psichoanalizės įžvalgomis galime sakyti, 
kad pasąmonė yra meno šaltinis, jo varomoji jėga; menui su- 
teikia pavidalą superego idėjos; o nesąmoningas bei sąmonin- 
gas idėjas, kurios pritaikomos kuriant meną, įgyvendina ego. 
Vadinasi, kai kuriais atžvilgiais meno kūriniai reiškia asmeny- 
bės integraciją. Sugretinus tuos daiktus, kuriuos parsineša du 
protingi broliai, su daiktais, kuriuos vykdydamas užduotis pa- 
teikia Kvailutis, išryškėja pastarųjų meniškumas. 

Jei tik vaikas susimąsto apie šią pasaką, jis negali nesiste- 
bėti, kodėl broliai, kurie pasibaigus pirmajam išbandymui pa- 
matė, jog Kvailučio nereikėtų nuvertinti, antrą ir trečią kartą 
nepasistengė labiau. Bet vaikas greitai suvokia, kad nors šie 
broliai buvo protingi, jie nesugebėjo mokytis iš patirties. Bū- 
dami atsiskyrę nuo savo pasąmonės, jie negalėjo tobulėti, ne- 
vertino to, kas gyvenime gražu, nepastebėdavo daiktų kokybės 
skirtumų. Jų pasirinkimai buvo tokie pat nediferencijuoti kaip 
ir jų asmenybės. Tai, kad jie buvo protingi, tačiau kitą kartą 
nepasirodė geriau, simboliškai reiškia, jog jiems lemta likti pa- 
viršiuje, kur nieko itin vertingo nerasi. 

Du kartus didelė stora rupūžė duoda Kvailučiui, ko jam rei- 
kia. Nusileisti į pasąmonę ir pakilti su tuo, ką ten pavyksta at- 
kasti, yra daug geriau nei, kaip broliams, likti paviršiuje, tačiau 
to negana. Todėl reikia ne vieno išbandymo. Susipažinti su pa- 
sąmone, su tamsiomis jėgomis, kurios glūdi giliau, būtina, bet 
to nepakanka. Įgijus įžvalgų, reikia ir jas atitinkančių poelgių; 
privalome sukilninti ir sublimuoti pasąmonės turinį. Todėl 
trečią ir paskutinį kartą pats Kvailutis turi išsirinkti vieną iš 
mažųjų rupūžėlių. Jo rankose ropė virsta karieta, pelės - Žir- 
gais. Kaip ir daugelyje kitų pasakų, herojui apkabinus - tai yra 
Pamilus - rupūžė virsta gražia mergina. Iš esmės būtent meilė 

padaro gražius net ir tuos dalykus, kurie buvo negražūs. Tik 
mes patys galime paversti pirmykštį, šiurkštų ir visai paprastą 
savo pasąmonės turinį - ropes, peles, rupūžes - dailiausiais 
dvasios kūriniais. 

Galiausiai pasaka leidžia suprasti, kad tiesiog kaitaliojant 
kartoti tuos pačius dalykus negana. Todėl po trijų panašių 
išbandymų, kurių metu trys plunksnelės nuskrenda skirtin- 
gomis kryptimis, - tai parodo atsitiktinumo vaidmenį mūsų 
gyvenime, - reikia nuveikti kitokių, naujų, dalykų, kurie ne- 
priklausytų nuo atsitiktinumo. Šuolis per lanką priklauso nuo 
talento - nuo to, ką gali padaryti pats, o ne surasti. Neužtenka 
vien išlavinti asmenybę atskleidžiant visus jos turtus, negana 
ir vien padaryti gyvybiškai svarbius pasąmonės šaltinius pa- 
siekiamus ego; reikia dar ir sugebėti meistriškai, grakščiai bei 
tikslingai pritaikyti savo gabumus. Graži mergina, kuri taip 
gerai peršoka per lanką, tėra kitas Kvailučio aspektas, kaip ir 
nedailios, nerangios moterys yra kiti brolių aspektai. Užuomi- 
na į tai - apie ją daugiau nieko nepasakoma. Kvailutis jos ne- 
veda - bent jau pasakoje tai nepaminėta. Paskutiniais pasakos 
žodžiais priešpriešinama karaliaujančio Kvailučio išmintis ir 
pasakos pradžioje minėtas dviejų brolių gudrumas. Gudrumas 
gali būti gamtos dovana - tai protas, nepriklausomas nuo cha- 
rakterio. Išmintis kyla iš dvasios gelmės, iš prasmingos patir- 
ties, kuri praturtino žmogaus gyvenimą: ji yra įvairialypės ir 
gerai integruotos asmenybės atspindys. 

Pirmieji žingsniai tokios gerai integruotos asmenybės link 
žengiami tada, kai vaikas pradeda kovoti su savo stipriu ir ne- 
vienareikšmiu prisirišimu prie tėvų - tai yra kai imasi spręsti 
edipiškus konfliktus. Kai vaikui kyla tokių konfliktų, pasakos 
padeda geriau suprasti tas keblias situacijas, į kurias jis paten- 

ka, ir pasiūlo minčių, kurios suteikia drąsos kovoti su sunku- 
mais ir teikia vilties, kad jie bus sėkmingai įveikti. 


EDIPIŠKI KONFLIKTAI IR JŲ SPRENDIMAS: 
karžygys išvaduotojas ir belaisvė karalaitė 


Kęsdamas edipiško konflikto kančias, mažas berniukas pikti- 
nasi tėvu, dėl kurio Motina jam neskiria viso dėmesio. Berniu- 
kas nori, kad Motina kaip didžiausiu herojumi žavėtųsi juo; 
vadinasi, jis privalo kaip nors pašalinti Tėvą iš kelio. Tačiau 
ši mintis vaikui kelia nerimą, mat jei neliktų Tėvo, kuris juos 
saugo ir jais rūpinasi, kas atsitiktų šeimai? Ir kas būtų, jei Tėvas 
sužinotų, kad mažasis berniukas norėjo pašalinti jį iš kelio... 
Ar jis nesiimtų baisiausiai keršyti? 

Mažam berniukui galima kartoti ir kartoti, kad jis kada 
nors užaugs, ves ir bus toks kaip Tėvas, - iš to nebus naudos. 
Toks realistinis pamokymas nenumalšina įtampos, kurią vai- 
kas jaučia dabar. O pasaka vaiką pamoko, ką daryti, kad konf- 
liktai nebūtų nepakeliami: pasiūlo fantazijų, kurių jis niekada 
negalėtų prasimanyti pats. 

Pavyzdžiui, pasaka pateikia istoriją apie mažą berniuką, 
kuris, regis, nevertas dėmesio, bet išėjęs į pasaulį nugyvena 
labai sėkmingą gyvenimą. Detalės gali skirtis, tačiau pagrin- 
dinis siužetas visada tas pats: vilčių neteikiantis herojus gerai 
Pasirodo: nugali drakonus, įmena mįsles, gyvenime sumaniai 
ir dorai elgdamasis vis randa išeitį, galiausiai išvaduoja gražią 
karalaitę, veda ją ir nuo tada laimingai gyvena. 

Nėra buvę tokio mažo berniuko, kuris nebūtų įsivaizdavęs 
savęs atliekančio tokį pagrindinio veikėjo vaidmenį. Pasaka 
leidžia suprasti: Motinos negali turėti vien tik sau, nes trukdo 
ne Tėvo, o pikto drakono pavydas — iš tikrųjų tu ketini už- 
mušti piktą drakoną. Be to, pasaka padaro įtikinamą berniuko 
nuojautą, kad trokštamiausią moterį laiko nelaisvėje kažkoks 
blogas veikėjas, taip pat leidžia suprasti, kad vaikas sau nori ne 
Motinos, o žavingos ir nuostabios moters, kurios dar nesuti- 
ko, bet tikrai sutiks. Pasaka teigia ir daugiau dalykų, kuriuos 
berniukas nori girdėti ir kuriais nori tikėti: ši nuostabi moteris 
(tai yra Motina) lieka su šiuo blogu veikėju vyru ne savo valia. 
Priešingai, jei tik galėtų, ji daug labiau norėtų būti su kokiu 
nors jaunu herojumi (tokiu kaip šis vaikas). Drakonų nuga- 
lėtojas visada turi būti jaunas, kaip vaikas, ir nekaltas. Perso- 
nažo, su kuriuo vaikas tapatinasi, nekaltumas netiesiogiai pa- 
tvirtina vaiko nekaltumą, todėl vaikas ne tik nėra verčiamas 
jaustis kaltas dėl šių fantazijų, bet ir gali jaustis esąs didvyris. 

Tokioms pasakoms būdinga, kad veikėjui užmušus drako- 
ną ar atlikus kokį kitą žygdarbį ir taip išvadavus iš nelaisvės 
gražiąją karalaitę, ir susijungus su mylimąja, apie jų tolesnį gy- 
venimą išsamiai nepasakojama, o tik paminima, kad jie „nuo 
tada gyveno laimingai“. Jei paminimi jų vaikai, paprastai tai 
būna vėlesnis prierašas, pridėtas kieno nors, kas manė, kad 
pasaka pateikus tokius faktus taps smagesnė ar tikroviškesnė. 
Bet jei pasakos pabaigoje priduriama kas nors apie vaikus, tai 
rodo, kad nelabai suprantama, kaip mažas berniukas įsivaiZ- 
duoja laimingą gyvenimą. Vaikas negali ir nenori įsivaizduo- 
ti, ką iš tikrųjų reiškia būti sutuoktiniu ir tėvu. Pavyzdžiui, ta! 
reikštų, kad jam reikėtų didžiąją dalį dienos dėl darbo palikti 
Motiną, - o edipinė fantazija yra tokia situacija, kurioje ber- 

niukas su Motina niekada neišsiskiria, net akimirkai. Mažas 
berniukas tikrai nenori, kad Motina užsiimtų namų ruoša ar 
rūpintųsi kitais vaikais. Taip pat jis nenori turėti su ja lytinių 
santykių, nes jei apie šią sritį išvis ką nutuokia, ji jam tebėra 
kupina prieštaravimų. Kaip ir daugumoje pasakų, mažo ber- 
niuko idealas yra būti dviese tik su savo karalaite (Motina), 
neturėti jokių rūpesčių dėl savo poreikių ir norų, amžinai vie- 
nam dėl kito gyventi be kitų. 

Edipiškieji mergaitės keblumai kitokie nei berniuko, taigi 
pasakos, kurios padeda jai rasti išeitį iš edipiškos situacijos, 
yra kitokio pobūdžio. Amžinai būti laimingai su Tėvu edipinei 
mergaitei trukdo vyresnė piktavalė moteris (tai yra Motina). 
Bet maža mergaitė kartu labai nori, kad Motina ją su meile 
prižiūrėtų, todėl pasakoje praeities epizoduose arba fone vaiz- 
duojama dar ir geranoriška moteris, kurios šviesus prisimini- 
mas lieka nesugadintas, nors ji tapo neveikli. Maža mergaitė 
nori suvokti save kaip gražią mergelę - karalaitę ar panašiai, — 
kuri yra savanaudės, piktos veikėjos laikoma nelaisvėje ir dėl 
to mylimajam nepasiekiama. Belaisvės karalaitės tikrasis tėvas 
vaizduojamas kaip geranoriškas, tačiau negalintis ateiti į pa- 
galbą savo mielajai mergaitei. „Sultenėje“ jį sustabdo pažadas. 
„Pelenėje“ ir „Snieguolėje“ jis, atrodo, neįstengia atsilaikyti 
prieš visagalę pamotę. 

Edipinis berniukas nori, kad Motina rodytų dėmesį jam, o 
ne tėvui, todėl berniukui atrodo, kad tėvas kelia grėsmę. Toks 
vaikas priskiria Tėvui grėsmingos pabaisos vaidmenį. Matyt, 
tai berniukui yra dar ir įrodymas, kad jis - pavojingas tėvo 
varžovas, nes kitaip kodėl ši tėvo figūra būtų tokia grėsmin- 
ga? Trokštamą moterį laiko nelaisvėje senas drakonas, todėl 
mažas berniukas gali patikėti, kad tik gyvuliška jėga neleidžia 

šiai mielai merginai (Motinai) susijungti su juo - jaunu, daug 
mielesniu herojumi. Pasakose, padedančiose edipinei mergai- 
tei suprasti savo jausmus ir leidžiančiose patirti pasitenkinimą 
pakaitalais, mylimajam rasti karalaitę trukdo stiprus (pa)mo- 
tės arba burtininkės pavydas. Šis pavydas yra įrodymas, kad 
vyresnė moteris žino, jog mažos mergaitės labiau trokštama, ji 
mielesnė ir labiau nusipelniusi meilės. 

Edipinis berniukas nenori, kad Motinai domėtis vien juo 
trukdytų kokie nors vaikai, o edipinės mergaitės troškimai 
kitokie. Ji nori padovanoti tėvui meilės dovaną: būti jo vaikų 
motina. Sunku pasakyti, ar šis noras išreiškia jos poreikį šiuo 
atžvilgiu konkuruoti su Motina, o gal tai neryški būsimos mo- 
tinystės nuojauta. Šis troškimas duoti Tėvui vaiką nereiškia ly- 
tinių santykių su juo turėjimo - maža mergaitė, kaip ir mažas 
berniukas, taip konkrečiai nemąsto. Maža mergaitė žino, kad 
vaikai yra tai, kas dar tvirčiau susieja vyrą su moterimi. Todėl 
pasakose, kuriose simboliškai vaizduojami mergaitės edipiški 
norai, sunkumai ir negandos, laimingoje pabaigoje vaikai ret- 
karčiais būna paminėti. 

Brolių Grimmų „Sultenės“ variante pasakojama, kaip kara- 
laitis klajojo, „kol galiausiai pateko į dykumą, kur Sultenė su 
jai gimusiais dvynukais, berniuku ir mergaite, didžiam varge 
gyveno", nors lig tol jokie vaikai nebuvo minimi. Sultenei ap- 
kabinus karalaitį, dvi jos ašaros suvilgo jam akis (kurios buvo 
išdurtos ir nematė) ir išgydo aklumą; tada „parsivedė jis Sul- 
tenę į savo karalystę, žmonės su džiaugsmu jį sutiko, ir gyveno 
jie dar ilgai ir laimingai ". Jiems susiėjus, apie vaikus daugiau 


* Broliai Grimai, Vaikų ir namų pasakos, t. 1, p. 75. 
** Ten pat. 

nieko nebepasakoma. Pasakoje jie tėra simbolis, reiškiantis 
Sultenės ir karalaičio ryšį tuo metu, kai jie buvo išskirti. Nepa- 
sakojama, kad juodu būtų susituokę, nėra ir jokių užuominų 
apie lytinius santykius, taigi pasakose taip minint vaikus pa- 
tvirtinama mintis, kad vaikų galima susilaukti be lytinių san- 
tykių, tiesiog iš meilės. 

Šeimos gyvenime įprasta, kad tėvo dažnai nebūna namie, o 
motina, kuri pagimdė vaiką ir jį maitino, ir toliau būna labai 
užsiėmusi visais vaiko priežiūros reikalais. Dėl to berniukui 
nesunku įsivaizduoti, kad Tėvas jo gyvenime nėra toks jau 
svarbus. (Tačiau mergaitei nėra taip lengva įsivaizduoti, kad ji 
apsieina be Motinos globos.) Todėl pasakose tikrą „gerą tėvą 
pakeičiantis blogas patėvis yra toks pat retas veikėjas, kokia 
dažna yra pikta pamotė. Tėvas paprastai būna skyręs vaikui 
daug mažiau dėmesio, todėl, kai jis ima trukdyti ar kelti reika- 
lavimus, berniukui netenka patirti tokio esminio nusivylimo. 
Taigi tėvas, trukdantis įgyvendinti berniuko edipiškus troški- 
mus, nėra suvokiamas kaip namų blogasis veikėjas, taip pat jis 
nepadalijamas į dvi figūras - gerą ir blogą, - kaip kad dažnai 
padalijama motina. Užtat edipinis berniukas projektuoja savo 
nusivylimą ir nerimą į milžiną, pabaisą ar drakoną. 

Mergaitės edipinėje fantazijoje motina padalijama į dvi fi- 
gūras: ikiedipinę nuostabią gerą motiną ir edipinę piktą pa- 
motę. (Kartais blogų pamočių būna ir pasakose, kuriose vei- 
kia berniukai, tokiose kaip „Anselis ir Grytutė“, tačiau tokių 
pasakų tema yra ne edipiški, o kiti keblumai.) Gera motina, 
kaip fantazuodama įsivaizduoja mergaitė, niekada nebūtų pa- 
vydėjusi dukrai ar sutrukdžiusi karalaičiui (tėvui) laimingai 
gyventi kartu su mergaite. Todėl edipinei mergaitei tikėjimas 
ir pasitikėjimas ikiedipinės motinos gerumu, taip pat tvirta 

ištikimybė jai dažnai padeda slopinti kaltės jausmą, apimantį 
dėl to, ko mergaitė linki (pa)motei, stojusiai skersai kelio. 

Taigi ir edipinėms mergaitėms, ir edipiniams berniukams 
pasaka leidžia gauti viską, kas geriausia: vaizduotėje jie gali pa- 
tirti tikrą edipišką pasitenkinimą, o tikrovėje išsaugoti gerus 
santykius su abiem tėvais: 

Kai edipinis berniukas nusivilia Motina, jo pasąmonėje kyla 
mintis apie pasakų karalaitę - tą nuostabią ateities moterį, kuri 
atlygins visas dabarties negandas. Pagalvojus apie ją, negandas 
pakelti daug lengviau. Jei Tėvas mažai mergaitei ne toks dėme- 
singas, kaip ji norėtų, ji gali iškęsti šią nelaimę, nes ateis karalai- 
tis, kuriam ji patiks labiau už visas varžoves. Viskas vyksta pa- 
sakų šalyje, todėl vaikui netenka jaustis kaltam ar nerimauti dėl 
to, kad Tėvui tenka drakono ar pikto milžino, o Motinai - bjau- 
rios pamotės arba raganos vaidmuo. Maža mergaitė gali mylėti 
tikrąjį tėvą dar labiau, nes jos apmaudą dėl to, kad jis suteikė 
pirmenybę motinai, o ne jai, paaiškina jo apgailėtinas bejėgiš- 
kumas (toks kaip pasakose vaizduojamo tėvo), ir už tai jo niekas 
negali kaltinti, nes kaltos stipresnės jėgos; be to, jo bejėgiškumas 
nesutrukdys mergaitei gauti savo karalaitį. Mergaitė gali mylėti 
motiną, nes nukreipia visą pyktį į motiną-varžovę, kuri gauna, 
ko nusipelniusi, - kaip Snieguolės pamotė, kuri buvo privers- 
ta apsiauti „raudonai žėruojančius batus ir tol šokti, kol negyva 
krito žemėn. Snieguolė, - o kartu su ja ir maža mergaitė, - ne- 
privalo jaustis kalta, nes jos meilė tikrajai motinai (kuri buvo 
iki pamotės) niekada nebuvo išblėsusi. Kai fantazuodamas, kaip 
nugali drakoną ar piktą milžiną, berniukas išeikvoja visą į tėvą 
nukreiptą pyktį, jis gali mylėti tikrąjį tėvą net labiau. 


* Broliai Grimai, Vaikų ir namų pasakos, t. 2, p. 72. 

Tokios pasakų fantazijos, kurias daugumai vaikų būtų sun- 
ku savarankiškai išgalvoti tokiu užbaigtu ir pasitenkinimą tei- 
kiančiu pavidalu, vaikui gali labai padėti numalšinti edipiškas 
kančias. 

Kai edipiškus konfliktus patiriančiam vaikui reikia pagal- 
bos, pasaka turi ir kitų neprilygstamų privalumų. Motina nega- 
li pritarti savo mažo berniuko norui atsikratyti Tėvelio ir vesti 
Mamą; bet kai sūnus įsivaizduoja save kaip drakono nugalėtoją, 
kuriam atitenka graži karalaitė, motina gali sa malonumu tai 
įsivaizduoti kartu. Taip pat motina gali noriai skatinti dukters 
fantazijas apie gražų karalaitį, kuris su ja susijungs, ir taip pa- 
dėti patikėti laiminga išeitimi, nors dabar dukteriai ir tenka nu- 
sivilti. Taigi, duktė anaiptol nepraranda Motinos dėl savo edi- 
piško prisirišimo prie Tėvo, o dar ir suvokia, kad Motina ne tik 
pritaria tokiems užslėpto pavidalo norams, bet ir tikisi, jog jie 
išsipildys. Pasakos padeda tėvams prisidėti prie vaiko visose jo 
vaizduotės kelionėse, bet kartu ir toliau atlikti itin svarbų vaid- 
menį - vykdyti tėvams priklausančias pareigas tikrovėje. 

Taigi vaikas gali gauti visa, kas geriausia, o to reikia, kad 
iš jo išaugtų tvirtas suaugusysis. Vaizduotėje mergaitė gali lai- 
mėti prieš (pa)motę, kuri, nors ir stengiasi, negali sutrukdyti 
jos laimei su karalaičiu, o berniukas gali užmušti pabaisą ir 
tolimoje šalyje laimėti, ko troško. Tuo pat metu ir mergaitės, 
ir berniukai gali namie ir toliau turėti tikrą tėvą, kuris juos 
gina, ir tikrą motiną, kuri tiek, kiek vaikui reikia, jį globoja ir 
rūpinasi, kad jis būtų patenkintas. Drakonas yra nužudomas, 
pavergta karalaitė išteka arba surandama pasakų karalaičio, o 
pikta ragana sulaukia bausmės, bet iš pat pradžių aišku, kad šie 
įvykiai vyksta senais laikais ir tolimose šalyse, todėl normalus 
vaikas niekada nepainioja jų su tikrove. 

Edipiško konflikto pasakos yra būdingi pavyzdžiai iš di- 
delės grupės pasakų, skatinančių vaiką pradėti domėtis ne tik 
artimiausiais šeimos nariais. Norint žengti pirmuosius žings- 
nius brandžios asmenybės link, vaikui reikia pradėti žvalgytis 
į platesnį pasaulį. Jei tikrovėje ir vaizduotėje tyrinėdamas pa- 
saulį, esantį už namų ribų, vaikas negauna tėvų paramos, kyla 
pavojus, kad tai trukdys jo asmenybės raidai. 

Nėra išmintinga labai atvirai raginti vaiką pradėti plėsti 
akiratį arba konkrečiai pasakyti, kaip toli jis turi nueiti tyrinė- 
damas pasaulį ar kaip jam išsiaiškinti jausmus, kuriuos jaučia 
tėvams. Jei tėvas ar motina žodžiais ragina vaiką „subręsti“, 
psichologiškai arba geografiškai persikelti kitur, vaikas inter- 
pretuoja šio raginimo reikšmę taip: „Jie nori manęs atsikraty- 
ti.“ Rezultatas yra visiškai priešingas, nei siekiama. Mat vaikas 
tada pasijunta nepageidaujamas ir nesvarbus, o tokie jausmai 
labiausiai trukdo jam lavinti gebėjimą tvarkytis su šiuo plates- 
niu pasauliu. 

Vaikas turi išmokti būtent pats nuspręsti, kada jam pa- 
likti tėvus, padaryti tai jam tinkamu laiku ir palikęs imtis 
tų gyvenimo sričių, kurias pats pasirenka. Pasaka padeda 
jam to mokytis, nes ji tik duoda ženklus; ji niekada nieko 
neteigia, nereikalauja ir neliepia. Pasakoje viskas pasakoma 
netiesiogiai, simboliniu pavidalu: kokie galėtų būti tavo am- 
Žiaus uždaviniai; kaip galima tvarkytis su savo dviprasmiais 
jausmais tėvams; kaip suvaldyti šią emocijų maišatį. Taip pat 
pasaka įspėja vaiką dėl kai kurių pavojų, kurių jis gali tikėtis 
ir galbūt išvengti, ir visada suteikia vilčių, kad baigtis bus jam 
palanki. 

VAIZDUOTĖS BAIMĖ: 
kodėl pasakos buvo uždraustos 


Kodėl daugelis protingų, gera norinčių, šiuolaikiškų vidurinei 
klasei priklausančių tėvų, kuriems taip rūpi, kad jų vaikų raida 
būtų sėkminga, nuvertina pasakas ir atima iš vaikų tai, ką jos 
gali duoti? Nors mūsų protėviai karalienės Viktorijos laikais ir 
pabrėždavo moralinę drausmę, nors ir stengėsi gyventi pro- 
zišką gyvenimą, net ir jie ne tik leisdavo, bet ir skatindavo savo 
vaikus mėgautis pasakų fantazijomis bei jų žadinamu jaudu- 
liu. Būtų paprasta dėl tokio pasakų draudimo kaltinti ribotą ir 
tamsų racionalizmą, tačiau kaltas ne jis. 

Kai kurie žmonės tvirtina, kad pasakos „teisingai“ nevaiz- 
duoja, koks yra gyvenimas, todėl yra žalingos. Šiems žmonėms 
neateina į galvą, kad „tiesa vaiko gyvenime gali skirtis nuo 
suaugusiųjų „tiesos“. Jie nesupranta, kad pasakose nesiekiama 
vaizduoti išorinio pasaulio ir „tikrovės. Taip pat jie nesuvokia, 
kad joks sveikas vaikas niekada nepagalvotų, jog pasakos tik- 
roviškai vaizduoja pasaulį. 

Kai kurie tėvai baiminasi, kad pasakodami vaikams apie 
fantastinius įvykius, kokių būna pasakose, jiems „meluoja“. 
Pagrindą rūpintis jiems teikia vaiko klausimas: „Ar tai tiesa?“ 
Daugelyje pasakų atsakymas pateikiamas net anksčiau, nei šį 
klausimą galima užduoti, - tai yra pačioje pradžioje. Pavyz- 
džiui, „Ali Baba ir keturiasdešimt plėšikų“ prasideda taip: „Se- 
nų senovėje, kadai praėjusiais laikais... brolių Grimmų pasaka 
„Karalaitis varlė, arba Geležinis Henrikas“ prasideda: „Senais 
senais laikais, kai dar pildydavosi visi žmonių norai [...]." To- 


* Broliai Grimai, Vaikų ir namų pasakos, t. 1, p. 5. 

kios pradžios gana aiškiai rodo, kad pasakos veiksmas vykstą 
lygmenyje, kuris labai skiriasi nuo kasdieninės „tikrovės“. Kai 
kurios pasakos prasideda gana tikroviškai: „Gyveno kartą vy- 
ras su moterimi, ir jau seniai norėjo turėti vaikų, bet veltui.“ 
Tačiau su pasakomis susipažinęs vaikas žodžių „senų senovė- 
je...“ reikšmę mintyse visada išplės taip, kad jie reikštų tą pa- 
tį, ką ir „vaizduotės šalyje...“ Šis pavyzdys rodo, kodėl sekant 
vaikui vis tą pačią pasaką ir neskiriant dėmesio kitoms pasakų 
vertė vaikui sumenksta ir kyla sunkumų, - juos galima įveikti 
supažindinus jį su daugiau pasakų. 

Pasakų „tiesa yra mūsų vaizduotės, o ne įprasto priežas- 
tingumo tiesa. Aptardamas klausimą „Ar tai tiesa?, Tolkienas 
teigia, kad „nelengva į šį klausimą atsakyti“. Jis priduria, kad 
vaikui kur kas labiau rūpi klausimas „Ar jis geras?, „Ar jis 
blogas?“ T. y. jiems [vaikams] labiau rūpi išsiaiškinti Gėrio ir 
Blogio ribas." 

Tvarkytis su tikrove vaikas gali tik turėdamas kokią nors 
pažiūrų sistemą, pagal kurią galėtų tikrovę vertinti. Klausda- 
mas, ar pasaka sako tiesą, jis nori sužinoti, ar ji tikrai padeda 
ką nors suprasti ir ar turi ką reikšmingo pasakyti apie tai, kas 
labiausiai rūpi jam. 

Dar kartą pacituosime Tolkieną: gana dažnai vaikams, ku- 
rie klausia „Ar tai tiesa?“, šis klausimas reiškia: „Man tai pa- 
tinka, bet ar tai įmanoma dabar? Ar mano lovelėje saugu?“ 
O išgirsti jie tenori štai ką: „Žinoma, kad šiandien Anglijoje 


CC A4+ 


slibinų nėra." Pasakose, tęsia jis, „neabejotinai svarbiausia ne 


* Tolkien, „Apie pasakas“, op. cit., p. 332. 
** Ten pat. 
*** Ten pat, p. 335. 

tai, kas įmanoma, o tai, ko trokštama“. Vaikas šią tiesą aiškiai 
suvokia, nes tai, ko jis trokšta, jam „teisingiausia“. 

Apie savo vaikystę Tolkienas prisimena: „Visai netroškau 
nei patirti, nei sapnuoti tokių nuotykių kaip „Alisoje“, o jų ap- 
rašymas mane tiktai pralinksmino. Netroškau ieškoti lobių ar 
kovoti su piratais, tad „Lobių sala“ manęs nesužavėjo. [...] Ta- 
čiau dar geresnis buvo Merlino ir Artūro kraštas, o visų geriau- 
sia - bevardė Sigurdo „Volsungų sagos“ šiaurė ir visų slibinų 
kunigaikštis. Tokio pasaulio troškau labiausiai. Niekad nema- 
niau, kad slibinai egzistuoja taip pat kaip arkliai. [...] Slibinui 
ant kaktos puikavosi užrašas „Pagaminta Pasakų šalyje“. Kad ir 
kokiame pasaulyje jis gyventų, tai Kitas pasaulis. [...] Aš iš visos 
širdies troškau slibinų. Žinoma, būdamas baikštus, netroškau, 
kad jie bastytųsi šalimais ir brautųsi į mano saugų pasaulį. ?* 

Atsakant į klausimą, ar pasaka sako tiesą, svarbi ne faktinė 
tiesa, o tai, kas vaikui dabar rūpi, - ar tai būtų baimė, kad jį 
gali užburti, ar edipinės konkurencijos jausmai. O apskritai 
beveik visada užtenka paaiškinti, kad šių pasakojimų veiks- 
mas vyksta ne čia ir dabar, o tolimoje vaizduotės šalyje. Tė- 
vams, kuriuos jų vaikystės patirtis įtikino, kad pasakos vertin- 
gos, nebus sunku atsakyti į vaiko klausimus. Bet suaugusysis, 
manantis, kad pasakos tėra melagysčių rinkinys, geriau tegul 
nebando jų sekti. Jis nesugebės sekti pasakų taip, kad pratur- 
tintų vaiko gyvenimą. 

Kai kurie tėvai bijo, kad vaikus gali užvaldyti jų pačių fanta- 
Zijos ir kad pažinę pasakas vaikai pradės tikėti stebuklais. Bet 
kiekvienas vaikas tiki stebuklais, o šį tikėjimą praranda suau- 


* Ten pat, p. 334-335. Volsungų saga, arba Saga apie Volsungus, - XIII a. islandų 
saga, Sigurdas - jos veikėjas. 

gęs (išskyrus tuos, kurie pernelyg nusivilia tikrove, kad galėtų 
tikėti, jog ji atlygins už pastangas). Pažinojau tokių pusiausvy- 
ros netekusių vaikų, kuriems niekada nebuvo sekama pasakų, 
tačiau jie suteikdavo elektriniam ventiliatoriui ar varikliui tiek 
stebuklingos ir naikinamosios galios, kiek tik pasakose kada 
yra buvę priskirta galingiausiems ir pikčiausiems veikėjams.“ 
Kiti tėvai baiminasi, kad vaiko siela gali taip persisotinti pa- 
sakų fantazijų, jog jis nesistengs išmokti tvarkytis su tikrove. Iš 
tikrųjų yra priešingai. Nors esame sudėtingi — sklidini konfliktų 
ir prieštarų, dvilypiai, - Žmogaus asmenybė nedaloma. Kad ir 
kokia būtų patirtis, ji visada paveikia visus asmenybės aspektus 
vienu metu. O kad asmenybė kaip visuma galėtų imtis gyve- 
nimo uždavinių, jai kaip paramos reikia lakios vaizduotės, bet 
kartu ir tvirto sąmoningumo bei aiškaus tikrovės suvokimo. 
Raidos sutrikimai prasideda tada, kai vienas iš asmenybės 
komponentų - id, ego ar superego; sąmonė ar pasąmonė - 
nustelbia kitus ir ima sekinti asmenybės kaip visumos asme- 
ninius išteklius. Kai kurie žmonės pasitraukia iš pasaulio ir 
gyvenimo dienas daugiausia leidžia fantazijų viešpatijoje, to- 
dėl buvo klaidingai iškelta prielaida, kad pernelyg sudėtingas 
vaizduotės gyvenimas trukdo mums sėkmingai tvarkytis su 
tikrove. Bet yra priešingai: tie, kurie gyvena visiškai pasinėrę 
į savo fantazijas, būna apnikti potraukio gromuliuoti mintis, 
kurios visada sukasi apie kelias siauras ir stereotipiškas temas. 
Tokie žmonės anaiptol nepasižymi sudėtingu vaizduotės gy- 
venimu, jie yra belaisviai, negalintys išsivaduoti iš vienos ne- 
rimastingos fantazijos arba norų išsipildymo svajos. Bet ne- 
varžoma vaizduotė, kuri savo vaizdiniais aprėpia labai įvairias 
temas, su kuriomis susiduriama ir tikrovėje, gausiai parūpina 
ego medžiagos, kuriai jis gali skirti dėmesio. Su tokiu sudėtin- 

gu ir įvairiu vaizduotės gyvenimu vaikas susiduria pasakose, 
ir tai gali padėti jo vaizduotei neįstrigti ankštame kelių neri- 
mastingų fantazijų arba norus išpildančių svajų pasaulėlyje, 
aprėpiančiame tik kelias siauras temas. 

Freudas sakė, kad mintyse galime tyrinėti galimybes, išveng- 
dami visų pavojų, kurių kiltų atliekant bandymus tikrovėje. 
Mąstydami neišeikvojame daug jėgų, todėl, apsvarstę galimybes 
pasiekti tikslą ir geriausią būdą jo siekti, apsisprendžiame ir tu- 
rime jėgų veikti. Tai tinka suaugusiesiems; pavyzdžiui, moks- 
lininkas, prieš pradėdamas tyrinėti idėjas sistemingiau, jas ne- 
rimtai pasvarsto. Bet mažo vaiko mintys nėra tvarkingos kaip 
suaugusiojo — vaiko fantazijos ir yra jo mintys. Kai vaikas nori 
suprasti save ir kitus arba suvokti, kokios galėtų būti konkrečios 
kokio nors veiksmo pasekmės, jis šiomis temomis fantazuoja. 
Tai jo būdas nerimtai pasvarstyti idėjas. Jei racionalus mąsty- 
mas vaikui bus siūlomas kaip pagrindinis būdas išsiaiškinti savo 
jausmus ir suprasti pasaulį, tai jį tik supainios ir suvaržys. 

Vaikas taip mąsto net ir tada, kai klausia, atrodytų, fakti- 
nės informacijos. Piaget rašo apie nė ketverių neturinčią mer- 
gaitę, kuri jo paklausė apie dramblio sparnus. Jis atsakė, kad 
drambliai neskraido. Mergaitė neatlyžo: „Tikrai skraido - aš 
juos mačiau.“ Jis atsakė, kad ji tikriausiai juokauja.?* Šis pa- 
vyzdys rodo, kad vaiko fantazija ribota. Mažoji mergaitė aiš- 
kiai siekė įveikti kokį nors keblumą ir iš faktinių paaiškinimų 
nebuvo jokios naudos, nes padėti jį įveikti nebuvo tų paaiški- 
nimų tikslas. 

Jei Piaget būtų įsitraukęs į pokalbį apie tai, kur drambliui 
reikia taip skubiai skristi ar nuo kokių pavojų jis bėga, gal būtų 
paaiškėję, su kokiais sunkumais mergaitė siekia susidoroti, nes 
Piaget būtų parodęs, kad noriai sutinka, jog klausimas būtų 

svarstomas jos būdu. Bet Piaget bandė suprasti, kaip veikia 
vaiko protas, remdamasis savo racionalia pažiūrų sistema, o 
mergaitė - suprasti pasaulį, remdamasi savo protu - fantazijo- 
mis papildydama tikrovę, kaip ji ją suprato. 

Tai didelės dalies „vaikų psichologijos“ tragedija: jos išvados 
teisingos ir svarbios, tačiau vaikui nenaudingos. Padedamas 
psichologijos atradimų, suaugusysis ima geriau suprasti vaiką, 
remdamasis savo pažiūrų sistema. Bet kai suaugusysis šiuo būdu 
ima geriau suprasti, kaip veikia vaiko psichika, atotrūkis tarp jo 
ir vaiko dažnai padidėja: juodu žvelgia į tą patį reiškinį iš tokių 
skirtingų požiūrio taškų, kad mato visai skirtingus dalykus. Jei 
suaugusysis atkakliai tvirtina, kad jo regėsena teisinga, - objek- 
tyviai žiūrint ir remiantis tuo, ką žino suaugusieji, labai gali būti, 
kad taip ir yra, - vaiką apima neviltis ir jam ima atrodyti, kad 
beprasmiška stengtis rasti bendrą kalbą. Vaikas žino, kieno ran- 
kose galia, ir, vengdamas nemalonumų bei rūpesčių, sako, kad 
sutinka su suaugusiuoju, o tada būna priverstas manytis pats. 

Kai nauji psichoanalizės ir vaikų psichologijos atradimai 
atskleidė, kokia žiauri, nerimastinga, destruktyvi ir net sa- 
distiška iš tikrųjų yra vaiko vaizduotė, pasakas imta griežtai 
kritikuoti. Pavyzdžiui, mažas vaikas neįtikėtinai karštai myli 
tėvus, bet kartais jų ir nekenčia. Tai žinant turėjo būti nesunku 
suvokti, kad pasakos randa atgarsį vaiko dvasiniame gyveni- 
me. Bet, užuot tai suvokę, skeptikai tvirtino, kad šie nerimą 
keliantys jausmai atsiranda ar bent labai sustiprėja dėl pasakų. 

Tie, kurie uždraudė tradicines liaudies pasakas, nuspren- 
dė, kad jei vaikams sekamoje pasakoje yra pabaisų, visos tOS 
pabaisos turi būti draugiškos, - bet jie nesuprato, kokią pa- 
baisą vaikas geriausiai pažįsta ir kokia jam labiausiai rūpi: tai 
ta pabaisa, kuria jis jaučiasi ar bijosi esąs ir kuri kartais jį taiP 

pat persekioja. Nekalbėdami apie šią vaiko sieloje slypinčią pa- 
baisą, palikdami ją tūnoti vaiko pasąmonėje, suaugusieji ne- 
leidžia jam fantazuoti apie ją tokią, kokia ji vaizduojama jam 
žinomose pasakose. Nekurdamas tokių fantazijų, vaikas negali 
šios pabaisos geriau pažinti, taip pat jam niekas nepataria, kaip 
ją suvaldyti. Todėl vaikas lieka bejėgis prieš blogiausius savo 
nerimo jausmus - be to, jiems priešintis jam būna daug sun- 
kiau, nei būtų buvę išgirdus sekamas pasakas, kurios suteiktų 
nerimui konkretų pavidalą ir parodytų būdus įveikti tokias pa- 
baisas. Jei baimė, kad mus suės, įgauna apčiuopiamą raganos 
pavidalą, jos galima atsikratyti sudeginus krosnyje! Bet tiems, 
kurie uždraudė pasakas, visa tai neatėjo į galvą. 

Tai keistai ribotas, vienpusis suaugusiųjų ir gyvenimo pa- 
veikslas, kurį iš vaikų reikalaujama priimti kaip vienintelį tei- 
singą. Buvo tikimasi, kad kai vaiko vaizduotė negaus peno, 
pasakos milžinai ir žmogėdros - tai yra tamsios pasąmonėje 
gyvenančios pabaisos - bus sunaikinti ir netrukdys formuotis 
vaiko racionaliam mąstymui. Buvo tikimasi, kad nuo kūdikys- 
tės vyraus racionalus ego! Jis turėjo įsivyrauti ne dėl to, kad ego 
įveikė tamsias id jėgas, o dėl to, kad vaikui nebuvo leidžiama 
skirti dėmesio savo pasąmonei ir klausytis pasakų, pasąmonėje 
randančių atgarsį. Trumpai tariant, manyta, kad vaikas išstums 
nemalonias fantazijas ir fantazuos tik apie tai, kas malonu. 


* Atrodo, tarsi Freudo posakis apie tai, kas raidoje aukštesnio žmogiškumo linkme 
yra svarbiausia - „kur buvo id, turi būti ego“ - būtų iškreiptas iki priešingo - „kur 
buvo id, jo turi nelikti“. Bet Freudas aiškiai leido suprasti, kad tik id gali suteikti ego 
tos energijos, kuri būtina norint reguliuoti ir konstruktyviai pritaikyti nesąmonin- 
gus polinkius. Nors naujesnė psichoanalizės teorija postuluoja, kad ego taip pat nuo 
gimimo turi savos energijos, ego, negalintis papildomai semtis id energijos, kurios 
ištekliai daug gausesni, bus silpnas. Be to, ego, priverstas išeikvoti savo ribotą ener- 
gijos kiekį tam, kad palaikytų id energiją išstumtą, išsenka dvigubai. 


181 


STEBUKLŲ LOBYNAS 


Tačiau tokios teorijos apie id išstūmimą nepasitvirtina. Kas 
gali atsitikti, kai vaikas būna priverstas išstumti pasąmonės tu- 
rinį, galima iliustruoti kraštutiniu pavyzdžiu. Vienas berniu- 
kas, kuriam latentinės stadijos pabaigoje staiga užkando žadą, 
po ilgai trukusios terapijos paaiškino savo nebylystės ištakas. 
Jis pasakė: „Motina išplovė man burną su muilu dėl visų blogų 
žodžių, kuriuos pavartojau, o jie, pripažįstu, buvo labai blogi. Ji 
nežinojo, kad išplaudama visus blogus žodžius išplovė ir visus 
gerus.“ Terapijos metu visi šie blogi žodžiai buvo išlaisvinti, o 
su jais vėl pasirodė ir geri. Šio berniuko gyvenimo pradžioje 
įvyko ir daug kitų blogų dalykų; jo burnos plovimas muilu ne- 
buvo pagrindinė jo nebylystės priežastis, nors prie to prisidėjo. 

Pasąmonė yra žaliavos šaltinis ir pamatas, ant kurio ego sta- 
to mūsų asmenybės pastatą. Šiame palyginime mūsų fantazi- 
jos yra gamtos ištekliai, iš kurių ši žaliava gaunama ir kurie jai 
suteikia pavidalą taip, kad ji būtų naudinga ego atliekamiems 
asmenybės statybos darbams. Atėmus iš mūsų šiuos gamtos iš- 
teklius, gyvenimas apribojamas; neturėdami vilties suteikian- 
čių fantazijų, neturime ir jėgų gyvenimo nelaimėms pasitikti. 
Vaikystė yra laikas, kai tokias fantazijas reikia puoselėti. 

Mes skatiname vaikus fantazuoti: liepiame jiems piešti ką 
nori ar prasimanyti istorijų. Bet jei vaikas negauna mūsų bend- 
rojo vaizduotės paveldo, liaudies pasakos, peno, jis savarankiš- 
kai negali prasimanyti istorijų, kurios padėtų įveikti gyvenimo 
sunkumus. Visos istorijos, kurių jis gali prasimanyti, tiesiog 
išreiškia jo paties norus ir nerimą. Būdamas priklausomas nuo 
savų išteklių, vaikas tegali įsivaizduoti savo dabartinės situa- 
cijos plėtotę, nes negali žinoti, kokiu keliu reikėtų patraukti ir 
nuo ko reikėtų pradėti, kad į tą kelią išeitų. Būtent čia pasaka 
suteikia vaikui tai, ko jam labiausiai reikia: ji prasideda kaip tik 


182 


Vaizduotės baimė 


nuo tos emocinės situacijos, kurioje vaikas yra, parodo jam, 
kokiu keliu eiti ir kaip elgtis. Bet pasaka tai daro netiesiogiai — 
pateikdama vaizduotės medžiagos, kuria jis gali naudotis taip, 
kaip jam atrodo geriausia, ir kalbėdama tokiais vaizdiniais, 
kad jam būtų nesunku suvokti būtinai suprastinus dalykus. 

Buvo stengiamasi įvairiais būdais racionaliai aiškinti, ko- 
dėl pasakos ir toliau turi būti draudžiamos, nepaisant to, ką 
psichoanalizė atskleidė apie pasąmonę - ypač vaikų pasąmo- 
nę. Kai nebebuvo galima neigti, kad vaikui neduoda ramybės 
dideli konfliktai, nerimas, smurtingi troškimai ir kad jį ka- 
muoja visokiausi nesuvaldomi iracionalūs procesai, buvo nu- 
spręsta, kad jei vaikas ir taip bijo tokios gausybės dalykų, visa 
kita, kas atrodo baisu, turėtų būti nuo jo slepiama. Tam tikros 
pasakos kai kuriems vaikams iš tikrųjų gali sukelti nerimo, 
bet kai jie su pasakomis susipažįsta geriau, baisūs bruožai, at- 
rodo, išnyksta, o padrąsinimą teikiančios ypatybės vis labiau 
įsivyrauja. Pradinis nemalonus nerimo jausmas tada virsta 
dideliu pasitenkinimu dėl to, kad nerimas buvo pripažintas ir 
sėkmingai įveiktas. 

Tėvai, norintys neigti, kad jų vaikas turi žmogžudiškų norų, 
kad jis nori į gabalėlius plėšyti daiktus ir net žmones, mano, 
kad vaikui reikia neleisti puoselėti tokių minčių (tarsi tai bū- 
tų įmanoma). Kai vaikui neleidžiama išgirsti pasakų, kurios 
netiesiogiai jam sakytų, kad kiti turi tokių pačių fantazijų, 
jam telieka jaustis, kad jis - vienintelis, įsivaizduojantis tokius 
dalykus. Dėl to jo fantazijos tampa tikrai baisios. Kita vertus, 
kai sužinome, kad tokių pačių ar panašių fantazijų turi ir kiti, 
pasijuntame esą žmonijos dalis, ir tai numalšina baimę, kad, 
turėdami tokių minčių apie naikinimą, atsidūrėme už to, kas 
visiems priimtina, ribų. 

Keistas prieštaravimas: išsimokslinę tėvai uždraudė savo 
vaikams pasakas beveik tuo pat metu, kai psichoanalizės at- 
radimai privertė juos suprasti, kad mažo vaiko mintys anaip- 
tol nėra nekaltos ir kad jis apsčiai turi nerimastingų ir piktų 
fantazijų apie naikinimą.“ Taip pat gana keista, kad šie tėvai, 
kuriems taip rūpi nesukelti vaikui daugiau nerimo, nekreipė 
dėmesio į tai, kad pasakose daug padrąsinančių minčių. 

Įminti šią mįslę padeda tai, kad psichoanalizė atskleidė dar 
ir dviprasmius jausmus, kuriuos vaikas jaučia savo tėvams. 
Tėvai sunerimsta suvokę, kad vaikas kupinas ne tik didelės 
meilės, bet ir stiprios neapykantos jiems. Norėdami, kad vai- 
kas juos mylėtų, tėvai stengiasi, kad jis nesusidurtų su pasa- 
komis, kurios galėtų paskatinti jį manyti, jog tėvai blogi arba 
jį atstumia. 

Tėvai nori manyti, kad jei vaikas į juos žiūri kaip į pamotes, 
raganas ar milžinus, tai neturi nieko bendra nei su jais, nei su 
įspūdžiu, kurį jie kartais sudaro vaikui, ir kad jam taip atro- 
do vien dėl girdėtų pasakų. Tokie tėvai tikisi, kad jei vaikas 
nesužinos apie tokias figūras, jis nesuvoks tėvų pagal pasakų 


* Pasakos skatina vaiką fantazuoti - kaip ir daugelis kitų dalykų, su kuriais jis su- 
siduria. Tėvai dažnai atmeta pasakas remdamiesi tuo, kad jose būna smurtingų ar 
baisių įvykių, todėl galima paminėti su penktokais atliktą eksperimentinį tyrimą, 
kuris įrodo, kad kai sudėtingą vaizduotės gyvenimą - kokį skatina pasakos - gyvė- 
nantis vaikas susiduria su agresyvaus pobūdžio vaizduotės medžiaga, kokios esama 
pasakose (bandyme tai buvo agresyvaus turinio filmas), jis reaguodamas į šią pa- 
tirtį ima Žymiai mažiau agresyviai elgtis. Kai jis neskatinamas leistis į agresyvaus 
pobūdžio fantazijas, agresyvaus elgesio sumažėjimo nepastebima (Ephraim Biblow, 
„Imaginative Play and the Control of Aggressive Behavior“, in Jerome L. Singer, The 
Childs World of Make-Believe [New York: Academic Press, 1973]). 

Pasakos labai pagyvina vaiko vaizduotės gyvenimą, todėl galima pacituoti du bai- 
giamuosius šios studijos sakinius: „Žaidimo metu stebimas skurdžios vaizduotės 
vaikas atrodė judresnis, žaidė aktyviau, bet mažai tegalvodamas. Lakios vaizduotės 
vaikas, priešingai - elgėsi sudėtingiau, kūrybiškiau, buvo labiau linkęs į žodinę, O 
ne fizinę agresiją.“ 

paveikslus. Įvyksta visiškai atvirkščiai, tačiau tėvai to beveik 
nesuvokia: jie apsigauna manydami, kad vaikas juos taip suvo- 
kia dėl pasakų, kurias girdėjo, nors iš tikrųjų yra ne taip: vaikas 
mėgsta pasakas ne dėl to, kad vaizdiniai, kurių jose randa, ati- 
tinka tai, kas vyksta jame, o dėl to, kad, nepaisant visų piktų, 
nerimastingų jam kylančių minčių, kurioms pasakos suteikia 
konkretų pavidalą ir apibrėžtą turinį, jos visada baigiasi lai- 
mingai, o to vaikas savarankiškai negali įsivaizduoti. 


VAIZDUOTĖ PADEDA PERŽENGTI 
KŪDIKYSTĖS RIBAS 


Jei tikėtume, kad žmogaus gyvenimas vyksta pagal vieną di- 
delį planą, galėtume žavėtis, kaip išmintingai yra sutvarkyta, 
kad labai skirtingi psichologiniai įvykiai sutampa kaip tik 
tinkamu laiku ir taip vienas kitą skatina, kad duoda mažyliui 
akstiną iš kūdikio tapti vaiku. Kaip tik tada, kai platesnis pa- 
saulis ima vilioti vaiką palikti siaurą sritį, apimančią jo ir tėvų 
gyvenimą, edipiškas nusivylimas paskatina jį truputį atsiskirti 
nuo tėvų, kurie lig tol buvo vieninteliai, palaikantys jį fiziškai 
ir psichologiškai. 

Kai taip atsitinka, vaikui jau gali suteikti šiek tiek emoci- 
nio pasitenkinimo žmonės, kurie nėra jo artimiausi šeimos 
nariai, o tai jam truputį kompensuoja nusivylimą tėvais. Ga- 
lima į šiuos pokyčius pažvelgti kaip į to paties plano dalį: kai 
vaikas patiria didelį, skaudų nusivylimą tėvais dėl to, kad jie 
nepateisina jo infantilių lūkesčių, jis fiziškai ir dvasiškai įgauna 

gebėjimą pats pasirūpinti kai kuriais savo poreikiais. Visi šie ir 
daug kitų svarbių raidos įvykių įvyksta tuo pat metu arba per 
trumpą laiką; jie yra vienas su kitu susiję, kiekvienas priklauso 
nuo visų kitų. 

Vaiko gebėjimas įveikti keblumus lavėja, todėl jis gali dau- 
giau bendrauti su kitais ir daugiau patirti platesnio pasaulio. 
Jis gali daugiau, todėl tėvai pajunta, kad atėjo laikas iš vaiko 
daugiau reikalauti, ir mažiau nori juo rūpintis. Ši santykių 
permaina nepaprastai nuvilia vaiką, kuris tikėjosi visada gauti 
visko, - tai skaudžiausias nusivylimas ankstyvame amžiuje, ir 
jį nepaprastai apkartina tai, kad nuvylusieji yra tie, kurie, kaip 
jis mano, privalo juo rūpintis neribotai. Bet taip pat šis įvykis 
susijęs su tuo, kad vaikas būna patyręs reikšmingesnį sąlytį su 
išoriniu pasauliu ir gavęs iš ten kad ir truputį emocinio peno, 
bei su tuo, kad pamažėle pradeda lavėti jo gebėjimas kai ku- 
riuos savo poreikius patenkinti pačiam. Nauja išorinio pasau- 
lio patirtis leidžia vaikui suvokti tėvų „ribotumą“ - tai yra jų 
trūkumus, matomus netikroviškų su jais siejamų lūkesčių po- 
žiūriu. Dėl to vaikas taip pasipiktina tėvais, kad išdrįsta ieškoti 
pasitenkinimo kitur. 

Kai taip atsitinka, nauji išbandymai, kurių vaikui atneša 
išsiplėtusi patirtis, taip jį prislegia, jo gebėjimas atlikti šiuos 
naujus uždavinius būna toks menkas, o galimybės įveikti sun- 
kumus, kurių sukėlė žingsniai nepriklausomybės link, tokios 
nedidelės, kad jam reikia pasitenkinti vaizduotėje, kitaip jis 
apimtas nevilties pasiduotų. Nors tikrieji vaiko pasiekimai 
nemaži, jie, palyginti su patirtomis nesėkmėmis, atrodo visai 
nereikšmingi, tegul ir vien dėl to, kad jis nesupranta, kas iš tik- 
rųjų įmanoma. Dėl šio nepasitenkinimo vaiką gali ištikti toks 
skaudus nusivylimas savimi, kad jis gali visai liautis dėti pa- 

stangas ir visiškai užsisklęsti savyje, pasitraukti iš pasaulio, — 
nebent jam padėtų vaizduotė. 

Jei į bet kurį iš šių įvairių žingsnių, kuriuos vaikas Žengia 
augdamas, būtų galima pažvelgti atskirai, galėtume sakyti, kad 
gebėjimas fantazuoti peržengiant dabarties ribas yra būtent tas 
naujas pasiekimas, kuris padeda įgyvendinti visus kitus, - mat 
jis leidžia pakelti tikrovėje patirtą nusivylimą. Jei tik galėtume 
prisiminti, kaip jautėmės, kai buvome maži, arba įsivaizduoti, 
koks visiškai sužlugdytas jaučiasi mažas vaikas, kai jo žaidimų 
draugai ar vyresni broliai ir seserys jį laikinai atstumia ar aki- 
vaizdžiai sugeba padaryti ką nors geriau nei jis, arba kai suau- 
gusieji - blogiausia, tėvai, - kaip jam atrodo, iš jo juokiasi ar 
jį menkina, tada žinotume, kodėl vaikas dažnai jaučiasi kaip 
atstumtasis - „kvailutis“. Tik perdėtos viltys ir fantazijos apie 
ateities pasiekimus gali tapti atsvara, leidžiančia vaikui toliau 
gyventi ir stengtis. 

Kokia didelė būna vaiko frustracija, nusivylimas ir neviltis 
visiško ir beviltiško pralaimėjimo akimirkomis, matyti iš jį iš- 
tinkančių pykčio priepuolių, kurie išoriškai išreiškia įsitikini- 
mą, kad jis niekaip negali pagerinti „nepakeliamų“ gyvenimo 
sąlygų. Kai tik vaikas įstengia vaizduotėje pamatyti (tai yra 
fantazuodamas sugalvoti) tinkamą išeitį iš dabartinės keblios 
padėties, pykčio priepuoliai liaunasi - mat, atsiradus vilčiai 
dėl ateities, dabartiniai keblumai nebėra nepakenčiami. Ta- 
da, užuot pradėjęs betikslę fizinę iškrovą, užuot spardęsis ir 
spiegęs, vaikas mąsto ar veikia taip, kad pasiektų trokštamą 
tikslą - dabar arba kada nors vėliau. Šitaip sunkumai, su ku- 
riais vaikas susiduria ir kurių šiuo metu negali įveikti, pasi- 
daro įveikiami, nes nusivylimą dabartimi palengvina būsimų 
pergalių vizijos. 

Jei vaikas dėl kokios nors priežasties negali įsivaizduoti 
savo ateities optimistiškai, raida sustoja. Kraštutinis pavyz- 
dys čia galėtų būti vaiko, kurį kamuoja infantilus autizmas, 
elgesys. Arba toks vaikas nieko nedaro, arba kartkartėmis jį 
ištinka audringi pykčio protrūkiai, tačiau bet kuriuo atveju jis 
reikalauja, kad aplinkoje ir gyvenimo sąlygose nieko nebūtų 
keičiama. Visa tai dėl to, kad jis visiškai nesugeba įsivaizduoti 
jokių permainų į gerąją pusę. Kai viena tokia mergaitė po ilgai 
trukusios terapijos galiausiai įveikė autistinį užsisklendimą ir 
susimąstė, kas būdinga geriems tėvams, ji pasakė: „Jie turi dėl 
tavęs vilčių.“ Tai reiškė, kad jos tėvai buvo blogi, nes jie nei 
turėjo vilčių dėl jos, nei suteikė jai vilčių dėl jos ir jos būsimo 
gyvenimo šiame pasaulyje. 

Mes žinome, kad kuo nelaimingesni esame ir kuo didesnę 
neviltį jaučiame, tuo labiau mums reikalingas gebėjimas leis- 
tis į optimistines fantazijas. Bet tuo metu, kai esame apimti 
nevilties, optimistinių fantazijų neturime. Tuomet labiau nei 
bet kada mums reikia kitų, kad jie, turėdami vilčių dėl mūsų 
ir mūsų ateities, pakeltų mums dvasią. Jokia pasaka savaime 
vaikui to duoti negali; kaip mums priminė mergaitė autistė, 
pirma mums reikia tėvų, kurie sužadintų viltį. Tada ant šio 
tvirto ir tikro pamato - teigiamos tėvų nuomonės apie mus ir 
mūsų ateitį - galime statyti oro pilis, pusiau suvokdami, kad 
jos ir yra tik oro pilys, bet vis tiek iš jų statymo įgaudami tvirto 
pasitikėjimo savimi. Nors fantazija nėra tikrovė, geri jausmai, 
kuriuos ji leidžia pajusti dėl savęs ir savo ateities, yra tikri, ir 
šių tikrų gerų jausmų mums reikia, nes iš jų gauname paspirtį. 

Tėvai, kurie paiso, kada vaiko nuotaika prasta ir jis jau- 
čiasi vienišas, visada jam pasako, kad padėtis pasitaisys. Bet 
vaiko neviltis aprėpia viską, - jis nepažįsta tarpinių jausmų, 

todėl jaučiasi arba esąs niūriausiame pragare, arba nepaprastai 
laimingas, - dėl to, apėmus nevilčiai, baimę suvis pražūti gali 
numalšinti tik tobuliausia amžina palaima. Protingi tėvai nie- 
kada nežadės vaikui, kad jis gali pasiekti tobulą palaimą tik- 
rovėje. Tačiau sekdami vaikui pasakas tėvai gali paskatinti jį 
pasisemti asmeninėms reikmėms fantastiškų vilčių dėl ateities 
neklaidindami, kad tokiose fantazijose esama ko nors tikra. 


* Pasekti vaikui „Pelenę“ ir leisti jam fantazuojant imtis Pelenės vaidmens, pagal 
šią pasaką įsivaizduoti, kaip jis pats bus išvaduotas, yra visai kas kita, nei leisti jam 
visu rimtumu suvaidinti šią fantaziją. Pirmuoju atveju skatinama viltis, o antruoju - 
kuriamos iliuzijos. 

Vienas tėvas, užuot sekęs savo mažai mergaitei pasakas, paskatintas savų emoci- 
nių poreikių ir siekdamas fantazijomis pabėgti nuo vedybinio gyvenimo keblumų, 
sumanė šį tą geresnio. Vieną vakarą po kito jis dukteriai rezgė fantaziją apie Pelenę, 
kurioje jis buvo karalaitis, suvokęs, kad ji, nors skarmaluota ir pelenuota, yra gra- 
žiausia mergaitė pasaulyje, todėl nuo šiol - jo dėka - gyvens pasakų karalaitės gyve- 
nimą. Tėvas pasakojo tai ne kaip pasaką, o kaip kažką, kas jiedviem vyksta tikrovėje, 
kaip tikrą pažadą dėl ateities. Jis nesuprato, kad, dukteriai vaizduodamas jos tikro 
gyvenimo sąlygas kaip Pelenės situaciją, sudarė įspūdį, kad jos motina — jo žmo- 
na - yra piktavalė dukters išdavikė. Pelenę mylimąja išsirinko ne pasakų karalaitis iš 
svajonių šalies, o jis pats, todėl dėl šių vakaro pasakojimų įvyko fiksacija ir mergaitė 
tėvo atžvilgiu liko edipiškoje situacijoje. 

Šis tėvas tikrai „turėjo vilčių“ dėl dukters, tačiau iš esmės netikroviškų. Pasekmės 
buvo tokios: kai mergaitė paūgėjo, iš fantazijų, į kurias vakarais leisdavosi su tėvu, ji 
patirdavo tiek pasitenkinimo, kad nenorėjo, jog joms trukdytų tikrovė, ir su ja ne- 
susitaikė. Dėl šių ir kitų susijusių priežasčių jos gebėjimai neatitiko amžiaus. Ištyrus 
psichiatriškai, diagnozuota, kad ji prarado ryšį su tikrove. Iš tikrųjų ji ne „prarado“ 
šį ryšį, o jo neužmezgė, siekdama apginti savo įsivaizduojamą pasaulį. Ji nenorėjo 
turėti jokių reikalų su kasdieniu pasauliu, nes tėvo elgesys jai leido suprasti, kad jis 
nenori, jog ji jų turėtų, ir kad jai to nereikia. Ji visą laiką gyveno pasinėrusi į savo 
fantazijas ir tapo šizofrenike. 

Jos istorija aiškiai parodo, kuo skiriasi vaizduotės žaidimas svajonių šalyje ir 
klaidingą pagrindą turintis pažadas dėl ateities, laukiančios kasdieninėje tikro- 
vėje. Pasakų suteikiamos viltys yra viena, o viltys, kurių turime dėl savo vaikų, yra 
kita, ir šių vilčių pagrindas turi būti tikrovė. Privalome žinoti, kad vaikų patiriama 
frustracija ir sunkumai, kuriuos jie turi įveikti, ne didesni nei visų mūsų frustraci- 
ja ir sunkumai įprastinėmis aplinkybėmis. Bet vaikui regisi, kad šie sunkumai yra 
didžiausi, kokius galima įsivaizduoti, todėl jam reikia padrąsinimo iš fantazijų, 
kuriose herojus, su kuriuo jis gali tapatintis, sėkmingai randa išeitį iš neįtikėtinai 
sunkių padėčių. 

Pajutęs didelį nepasitenkinimą dėl tėvų viršenybės ir išva- 
rytas iš ankstyvosios vaikystės karalystės, kur iš jo nebuvo nie- 
ko reikalaujama ir atrodė, kad tėvai tenkina visus norus, vai- 
kas negali nenorėti turėti savo karalystės. Realistiškai kalbant 
apie tai, ką vaikas augdamas gali pasiekti, tai tokių fantastiškų 
troškimų patenkinti neįmanoma ir su tikrosiomis galimybė- 
mis jų negalima net lyginti. 

Kas yra ta karalystė, kurią daugelis herojų gauna pasakos 
pabaigoje? Svarbiausias jos bruožas - apie ją pasakoje niekada 
nieko nepasakoma, net neminima, ką veikia karalius ar kara- 
lienė. Šioje karalystėje karaliaujama vien tam, kad būtum val- 
dovu, o ne pavaldiniu. Tapimas karaliumi ar karaliene pasakos 
pabaigoje simbolizuoja tikrą nepriklausomybę, kurią turėda- 
mas personažas jaučiasi toks saugus, patenkintas ir laimingas, 
koks kūdikis jautėsi būdamas labiausiai priklausomas, kai lop- 
šio karalystėje juo buvo tikrai gerai rūpinamasi. 

Pasakos pradžioje veikėjas yra priklausomas nuo tų, kurie 
nė kiek nevertina jo paties ir jo gebėjimų, blogai su juo elgia- 
si ir net kelia grėsmę jo gyvybei, kaip piktoji karalienė „Snie- 
guolėje“. Vėliau pasakos veikėjui dažnai tenka kliautis drau- 
giškais pagalbininkais: požemio pasaulio būtybėmis, tokiomis 
kaip nykštukai „Snieguolėje“, ar stebuklingais gyvūnais, kaip 
paukščiai „Pelenėje“. Pasakos pabaigoje veikėjas, atlaikęs visus 
išbandymus, vis dėlto tebėra ištikimas sau arba tikrai tampa 
savimi dėl to, kad sėkmingai juos iškentė. Jis tampa autokratu 
geriausia žodžio prasme - paties savęs valdovu, tikrai sava- 
rankišku, o ne kitus valdančiu asmeniu. Pasakose, kitaip nei 
mituose, pergalė pasiekiama ne prieš kitus, o tik prieš save Ir 
niekšiškumą (labiausiai - savo, o jo projekcija yra veikėjo prie- 
šininkas). Apie šių karalių ir karalienių valdymą mums pasa- 

koma nebent tiek, kad jie valdė išmintingai ir taikiai, o gyveno 
laimingai. Tokia turi būti branda: išmintingai valdyti save ir 
dėl to laimingai gyventi. 

Vaikas tai labai gerai supranta. Joks vaikas nemano, kad vie- 
ną dieną taps kokios karalystės valdovu, išskyrus savo gyveni- 
mo karalystę. Pasaka jį patikina, kad kada nors ši karalystė gali 
būti jo, bet dėl jos reikia kovoti. Kaip konkrečiai vaikas įsivaiz- 
duoja „karalystę“, priklauso nuo amžiaus ir raidos tarpsnio, ta- 
čiau jis niekada nesupranta jos paraidžiui. Mažesniam vaikui 
ji gali tiesiog reikšti, kad tada niekas jam neįsakinės ir visi jo 
norai bus tenkinami. Vyresniam vaikui joje gali egzistuoti ir 
pareiga valdyti - tai yra gyventi ir elgtis išmintingai. Bet kad 
ir koks būtų vaiko amžius, jis supranta, kad tapti karaliumi ar 
karaliene - tai pasiekti brandžią pilnametystę. 

Vaikas gali subręsti tik konstruktyviai išsprendęs edipiškus 
konfliktus, todėl pažiūrėkime, kaip veikėjas pasakoje gauna 
šią karalystę. Graikų mite Edipas tampa karaliumi nužudęs 
savo tėvą ir vedęs motiną, bet prieš tai įmena Sfingės mįslę, o 
tada Sfingė nusižudo. Norėdamas įminti mįslę, Edipas turėjo 
suprasti, ką apima trys žmogaus raidos tarpsniai. Vaikui di- 
džiausia mįslė - ką apima lytiškumas. Būtent šią suaugusiųjų 
paslaptį jis nori atskleisti. Įminęs Sfingės mįslę, Edipas galė- 
jo gauti savo karalystę ir vesti motiną, todėl galime tarti, kad 
ši mįslė kažkaip, bent nesąmoningame lygmenyje, susijusi su 
seksualinėmis žiniomis. 

Ir daugelyje pasakų „mįslės“ įminimas baigiasi vedybomis, 
be to, personažui atitenka karalystė. Pavyzdžiui, brolių Grim- 
mų pasakoje „Apie gudrų siuvėją“ tik herojus sugeba atspėti, 
kokios yra dvi karalaitės plaukų spalvos, todėl ji atitenka jam. 
Panašiai princesės Turandot istorijoje ją gali gauti tik tas vy- 

ras; kuris įmena tris jos mįsles. Mįslės, kurią užminė konk- 
reti moteris, įminimas simbolizuoja moters mįslę apskritai, ir 
kadangi teisingai atsakius paprastai įvyksta vestuvės, neatrodo 
pritempta sakyti, kad mįslė, kurią reikia įminti, yra seksualinė: 
tas, kuris permano kitos lyties paslaptį, pasiekia brandą. Bet 
Edipo mite veikėja, kurios mįslė buvo įminta, susinaikina, ir 
paskui įvyksta vedybų tragedija, o pasakose atskleidus paslaptį 
galiausiai randa laimę ir tas veikėjas, kuris įminė mįslę, ir tas, 
kuris ją užminė. 

Edipas veda moterį, kuri yra jo motina, taigi, aišku, daug 
vyresnė. Pasakos herojus ar herojė susituokia su maždaug to 
paties amžiaus veikėju ar veikėja. Tai yra kad ir kaip anksčiau 
pasakos personažas buvo edipiškai prisirišęs prie motinos, da- 
bar jis nukreipia šiuos jausmus į tinkamiausią needipinę part- 
nerę. Vietoj pasitenkinimo neteikiančių santykių su tėvu ar 
motina, - o edipiški santykiai visada tokie, - pavyzdžiui, vietoj 
Pelenės santykių su silpnu ir negalinčiu padėti tėvu, pasakose 
dažnai užmezgami laimingi santykiai su gelbėtoju sutuoktiniu. 

Tokiose pasakose tėvas anaiptol nesipiktina, kad mergaitė 
įveikia edipišką prisirišimą prie jo, ir net džiaugiasi, kad taip 
įvyko, o dažnai ir pats tuo rūpinasi. Pavyzdžiui, pasakose „An- 
sas Eželis“ ir „Gražuolė ir Pabaisa“ tėvas (norom nenorom) 
paskatina dukterį ištekėti: kai jis įveikia edipišką prisirišimą 
prie dukters ir paskatina ją įveikti prisirišimą prie jo, tai abiem 
padeda rasti gerą išeitį iš padėties. 

Pasakoje sūnus niekada neatima karalystės iš tėvo. Jei tėvas 
jos atsisako, tai visada dėl senatvės. Net tada sūnus turi jos nu- 
sipelnyti - rasti sau trokštamiausią moterį, kaip pasakoje „Irys 
plunksnelės“. Pasaka gana aiškiai leidžia suprasti, kad gauti ka- 
ralystę - tolygu morališkai ir lytiškai subręsti. Pirma iš herojaus 

reikalaujama atlikti vieną užduotį, kuri būtina, kad jis galėtų 
paveldėti karalystę. Kai jis sėkmingai ją atlieka, pasirodo, kad 
to neužtenka. Tas pats įvyksta dar kartą. Trečia užduotis yra 
surasti ir namo parsivesti tinkamą nuotaką; kai personažas ją 
parsiveda, karalystė pagaliau atitenka jam. Taigi pasaka vaiz- 
duoja ne sūnaus pavydą tėvui ir ne tėvo pasipiktinimą sūnaus 
seksualiniais siekiais, o priešingą dalyką: kai vaikas sulaukia 
tinkamo amžiaus ir pasiekia brandą, tėvas nori, kad jis pasiektų 
savo ir lytiškumo srityje; iš tikrųjų tėvas pripažįsta sūnų dera- 
mu įpėdiniu tik tada, kai sūnus įgyvendina šiuos siekius. 

Daugelyje pasakų karalius išleidžia dukterį už veikėjo ir pa- 
sidalija savo karalyste arba paskiria jį būsimu įpėdiniu. Žino- 
ma, tai vaiko fantazija, rodanti, ko jis nori. Bet pasaka patikina 
jį, kad būtent taip ir atsitiks, o pasąmonėje „karalius“ reiškia jo 
paties tėvą, todėl pasaka suteikia vilčių gauti didžiausią įma- 
nomą atlygį - laimingą gyvenimą ir karalystę - sūnui, kuris 
savo pastangomis rado tinkamą savo edipiškų konfliktų spren- 
dimą: meilę motinai nukreipti į tinkamą savo amžiaus moterį 
ir pripažinti, kad tėvas (kuris anaiptol nėra grėsmingas var- 
žovas) iš tikrųjų yra geranoriškas globėjas, palaikantis sūnaus 
pastangas siekti suaugusiojo pilnatvės. 

Gauti karalystę, meilės ir santuokos saitais susijungus su 
tinkamiausia ir trokštamiausia pora tėvų visiškai palaikomo- 
je sąjungoje, suteikiančioje laimės visiems, išskyrus piktada- 
rius, - tai simbolis, reiškiantis tobulą edipiškų keblumų spren- 
dimą, taip pat tikrą nepriklausomybę ir visišką asmenybės 
integraciją. Ar apie tokį didelį pasiekimą iš tikrųjų visai nerea- 
listiška kalbėti kaip apie savo karalystės paveldėjimą? 

Tai gali dar ir padėti suprasti, kodėl „tikroviškų vaikiškų 
kūrinių veikėjų pasiekimai dažnai atrodo palyginti kasdieniški 

ir banalūs. Šie kūriniai taip pat padrąsina vaiką, kad jis įveiks 
svarbius sunkumus, su kuriais susiduria „tikrame“ gyvenime, - 
sunkumus, kaip juos apibūdina suaugusieji. Dėl to, kad gali taip 
padrąsinti, tokie kūriniai turi neabejotinų, nors ribotų privalu- 
mų. Tačiau kokie keblumai vaikui gali būti sunkiau supranta- 
mi ir „tikresni nei jo edipiški konfliktai ar sunkumai, kylan- 
tys siekiant asmenybės integracijos ir brandos, kartu ir lytinės 
brandos, - ką ji apima ir kaip ją pasiekti? Išsamiai nupasakojus, 
ką apima šie dalykai, vaikas būtų sukrėstas ir sutriktų, todėl pa- 
saka kalba universaliais simboliais, leidžiančiais vaikui dėl tam 
tikrų dalykų apsispręsti, kai ką pasirinkti, kai ko nepaisyti, o 
pasaką interpretuoti tokiais būdais, kurie atitinka jo protinės 
ir psichologinės raidos tarpsnį. Kad ir kokį raidos tarpsnį vai- 
kas būtų pasiekęs, pasaka užsimena, kaip jis gali peržengti šio 
tarpsnio ribas, taip pat teikia užuominų, kas, prasidėjus kitam 
tarpsniui, jam gali nutikti kelyje brandžios integracijos link. 

Šiuolaikinės realistinės vaikų literatūros santykinius trūku- 
mus galima iliustruoti dviejų gerai žinomų kūrinių vaikams 
palyginimu su pasakomis. 

Yra daug šiuolaikinių kūrinių vaikams, tokių kaip „Pajė- 
gusis garvežiukas (The Little Engine That Could), skatinančių 
vaiką patikėti, kad jei jis kaip reikia atkakliai stengsis ir nepasi- 
duos, galiausiai pasieks tikslą.*? Viena paauglė prisiminė, kokį 
įspūdį jai padarė ši motinos skaitoma knygelė. Ji patikėjo, kad 
žmogaus pasiekimai tikrai iš dalies priklauso nuo jo nuostatos 
ir kad jei ji dabar imsis užduoties tikėdama, jog susidoros, tada 
taip ir bus. Po kelių dienų mergaitė pirmoje mokyklos klasėje 
pateko į sunkią padėtį: norėjo iš suklijuotų popieriaus lapų pa- 
statyti namelį, bet šis vis sugriūdavo. Ji nusivylė ir ėmė rimtai 
abejoti, ar sumanymas statyti tokį popierinį namelį įgyvendi- 

namas. Bet tada jai į galvą atėjo „Pajėgiojo garvežiuko'“ istorija. 
Praėjus dvidešimčiai metų ji prisiminė, kaip tada pradėjo sau 
niūniuoti stebuklingą užkeikimą: „Manau - galiu, manau - 
galiu, manau - galiu...“ Ji toliau bandė statyti namelį iš po- 
pieriaus, bet šis ir toliau vis sugriūdavo. Sumanymas baigėsi 
visiška nesėkme, tačiau mažoji mergaitė buvo įsitikinusi, kad 
tai, kas nepavyko jai, būtų pavykę bet kam kitam, kaip pavyko 
Garvežiukui. 

„Pajėgiojo garvežiuko veiksmas vyksta dabartyje, čia ra- 
šoma apie tokius įprastus dalykus kaip traukinio vagonus 
traukiantys garvežiai, todėl mergaitė stengėsi savo gyvenime 
tiesiogiai pritaikyti šios knygelės pamoką, niekaip jos vaizduo- 
tėje neišplėtojusi, ir patyrė nesėkmę. Dėl šios nesėkmės ji ir po 
dvidešimties metų tebejautė apmaudą. 

Visai kitaip kitą mergaitę paveikė „Šveicarų robinzonai“. 
Šioje knygoje pasakojama apie šeimą, kuri, patyrusi laivo su- 
dužimą, sugeba gyventi nuotykingai, idiliškai, prasmingai ir 
smagiai, - o ši mergaitė gyveno visai kitaip. Tėvui tekdavo 
daug laiko būti toli nuo namų, o motina sirgo psichikos li- 
ga ir ilgai užsibūdavo gydymo įstaigose. Taigi mergaitė, kai 
prireikdavo, buvo vežiojama pirmyn atgal: iš namų pas tetą, 
paskui pas senelę ir vėl namo. Per tuos metus mergaitė vis iš 
naujo skaitė šį pasakojimą apie laimingą šeimą. Jie gyveno ne- 
gyvenamoje saloje, todėl nė vienas šeimos narys nė kiek nega- 
lėjo pasitraukti toliau nuo kitų. Po daugelio metų ji prisimi- 
nė, kokią malonią jaūkumą patirdavo, kai, atsirėmusi į keletą 
didelių pagalvių, skaitydavo šią knygą, visai pamiršusi, kokia 


* Kartodamas šiuos žodžius, knygelės Pajėgusis garvežiukas veikėjas sunkiai pakyla 
į kalną (vert. past.). 

sunki dabar jos padėtis. Vos baigusi, mergaitė pradėdavo kny- 
gą iš naujo. Laimės valandėlės, su robinzonų šeima praleistos 
toje vaizduotės šalyje, padėjo jai atlaikyti sunkumus, kurių ki- 
lo tikrovėje. Ji galėjo kompensuoti atšiaurios tikrovės poveikį 
įsivaizduojamu pasitenkinimu. Bet šis kūrinys nebuvo pasa- 
ka, todėl mergaitei visai nesuteikė vilčių, kad jos gyvenimas 
pakryps į gerąją pusę, o tokios viltys būtų padariusios jį daug 
lengviau pakeliamą. 

Kita aukštesniosios studijų pakopos studentė iš vaikystės 
prisiminė: „Man daug davė pasakos - ir tradicinės, ir savo su- 
sikurtos. Bet mano dėmesį buvo užvaldžiusi „Sultenė“.“ Kai ji 
buvo maža, motina žuvo autoavarijoje. Mergaitės tėvas, labai 
prislėgtas žmoną ištikusios nelaimės (jis vairavo tą automo- 
bilį), visiškai užsisklendė savyje ir perleido mergaitės priežiū- 
rą auklei, o šią mergaitė mažai tedomino. Kai mergaitei buvo 
septyneri, tėvas vedė dar kartą, ir, kaip ji prisiminė, maždaug 
tuo metu „Sultenė“ jai tapo tokia svarbi. Jos pamotė aiškiai bu- 
vo ragana iš šios pasakos, o ji buvo mergaitė, uždaryta bokš- 
te. Mergaitė prisiminė, kad jautėsi panaši į Sultenę, nes burti- 
ninkė šią gavo „prievarta“, kaip ir pamotė prievarta įsibrovė į 
mergaitės gyvenimą. Naujuose namuose ji jautėsi įkalinta, nes 
auklė, kuri ja mažai tesirūpino, anksčiau duodavo jai visišką 
laisvę daryti ką nori. Ji jautėsi auka kaip ir Sultenė, kuri bokšte 
beveik negalėjo tvarkytis gyvenimo pati. Esminė pasakos de- 
talė mergaitei buvo Sultenės ilgi plaukai. Mergaitė norėjo, kad 
jos plaukai užaugtų ilgi, tačiau pamotė kirpdavo juos trum- 
pai. Ilgi plaukai jai tapo laisvės ir laimės simboliu. Suaugusi ji 
suprato, kad karalaitis, kurio troško sulaukti, buvo jos tėvas. 
Pasaka mergaitę įtikino, kad kada nors jis ateis ir ją išgelbės, Ir 
šis tikėjimas ją palaikė. Kai gyvenimas tapdavo per sunkus, te- 

reikėdavo įsivaizduoti, kad ji - tai Sultenė, kad plaukai užaugo 
ilgi, o karalaitis ją myli ir išgelbėja. Be to, ji sukūrė „Sultenei“ 
laimingą pabaigą: karalaitis kurį laiką buvo apakintas, - mer- 
gaitei tai reiškė, jog su tėvu gyvenanti „ragana apakino jį ir jis 
nebemato, kad duktė daug geresnė, - bet galiausiai pamotės 
nukirpti plaukai ataugo ilgi, pas ją atėjo karalaitis ir nuo tada 
su ja laimingai gyveno. 

Palyginus „Sultenę“ su „Šveicarų robinzonais“ matyti, ko- 
dėl pasakos vaikui gali duoti daugiau net už tokį labai gražų 
vaikišką kūrinį. „Šveicarų robinzonuose“ nėra raganos, ant 
kurios vaikas vaizduotėje galėtų išlieti pyktį ir kurią galėtų 
apkaltinti dėl to, kad tėvui jis per mažai rūpi. „Šveicarų ro- 
binzonuose“ galima rasti pabėgimo fantazijų, ir mergaitei, 
kuri šią knygą skaitydavo vis iš naujo, ji laikinai padėdavo 
pamiršti, koks sunkus jos gyvenimas. Bet šis kūrinys nesu- 
teikė konkrečių vilčių dėl ateities. Kita vertus, „Sultenė“ su- 
teikė mergaitei galimybę pažvelgti į pasakos raganą kaip į 
tokią blogą veikėją, kad, palyginti su ja, net namuose gyve- 
nanti „ragana pamotė neatrodė tokia ir bloga. Be to, „Sul- 
tenė mergaitei suteikė vilčių, kad užaugus ilgiems plaukams 
ją išgelbės jos pačios kūnas, ir, svarbiausia, kad „karalaitis“ 
apakintas tik laikinai — jis atgaus regos dovaną ir išgelbės savo 
karalaitę. Ši fantazija palaikė mergaitę ir vėliau, nors nebe taip 
stipriai, o paskui ji įsimylėjo ir ištekėjo, ir tada jai ši fantazija 
nebebuvo reikalinga. 

Galime suprasti, kodėl pamotė, jei būtų sužinojusi, ką „Sul- 
tenė reiškia podukrai, iš pradžių būtų pamaniusi, kad pasa- 
kos vaikams kenksmingos. Pamotė negalėjo žinoti, kad jei po- 
dukra, padedama „Sultenės“, nebūtų patyrusi pasitenkinimo 
vaizduotėje, būtų pasistengusi sugriauti tėvo santuoką; o jei 

pasaka nebūtų mergaitei suteikusi vilčių dėl ateities, ji gyveni- 
me galėjo pasukti visai klaidingu keliu. 

Kai kas tvirtina, kad jei pasaka sužadina netikroviškų vil- 
čių, vaikas neišvengiamai patirs nusivylimą ir dėl to dar labiau 
kentės. Bet jei vaikui suteikiama tik protingų - tai yra ribotų ir 
laikinų - vilčių dėl to, ką žada ateitis, jos nenumalšina beribio 
nerimo, kurį jis jaučia dėl būsimų įvykių ir dėl to, ko siekia. Jo 
nerealistiškai baimei reikia nerealistiškų vilčių. Tikroviškus ir 
ribotus pažadus vaikas lygina su savo norais, todėl šie pažadai 
labai nuvilia ir neguodžia. Bet kūrinyje, kuris yra palyginti tik- 
roviškas, kitokių pažadų glūdėti negali. 

Jei pasakos teikiamas neprotingas laimingos pabaigos pa- 
žadas būtų tikroviško kūrinio dalis arba jei būtų sakoma, kad 
jis išsipildys ten, kur vaikas iš tikrųjų gyvena, tai jam taip pat 
sukeltų nusivylimą gyvenimu tikrovėje. Bet laimingoje pasa- 
kos pabaigoje kalbama apie pasakų šalį, kurią galime aplankyti 
tik mintimis. 

Pasaka suteikia vaikui vilties, jog kada nors karalystė atiteks 
jam. Vaikas negali pasitenkinti gavęs mažiau, bet netiki, kad 
įstengs laimėti karalystę pats, todėl pasaka jam pasako, kokios 
stebuklingos galios ateis į pagalbą. Taip vėl pakurstoma viltis, 
kurią negavus tokios fantazijos atšiauri tikrovė nuslopintų. Pa- 
saka suteikia vilčių pasiekti tokią pergalę, kokios vaikas nori, 
todėl ji psichologiškai įtikinamesnė už bet kokį „tikrovišką 
kūrinį. Pasaka užtikrina, kad karalystė bus jo, todėl vaikas nori 
tikėti ir visais kitais dalykais, kurių ji moko: kad norėdamas 
rasti savo karalystę turi palikti namus; kad jos negali gauti iš 
karto; kad reikia rizikuoti ir patirti išbandymų; kad to neįma- 
noma padaryti vičvienam - reikia pagalbininkų; ir kad norint 
iš jų sulaukti pagalbos reikia patenkinti kai kuriuos jų reikala- 

vimus. Vien dėl to, kad galutinis pažadas atitinka vaiko norą 
kerštauti ir gyventi nuostabų gyvenimą, pasaka nepalygina- 
mai labiau praturtina jo vaizduotę. 

Kūriniai, laikomi „gera vaikų literatūra“, turi tokį trūkumą: 
daugelis jų apriboja vaiko vaizduotę tuo lygmeniu, kurį jis jau 
yra pasiekęs savarankiškai. Vaikams tokie kūriniai patinka, 
tačiau jie tegauna mažai naudos, tik trumpalaikį malonumą. 
Tokie pasakojimai vaiko neguodžia ir nepadrąsina dėl neati- 
dėliotinai spręstinų keblumų; vaikas tiesiog nuo šių keblumų 
trumpam pabėga. 

Pavyzdžiui, yra „tikroviškų“ kūrinių, kuriuose vaikas at- 
keršija tėvui ar motinai. Tuo metu, kai baigiasi vaiko edipinis 
tarpsnis ir jis nebėra visiškai priklausomas nuo tėvo ar moti- 
nos, jo troškimas atkeršyti būna karščiausias. Šiuo gyvenimo 
laikotarpiu visi vaikai leidžiasi į fantazijas apie kerštą, tačiau 
pragiedrulių akimirkomis supranta, kad jos visiškai neteisin- 
gos, nes žino, kad tėvas ar motina parūpina jiems visko, ko rei- 
kia pragyventi, ir kad jiems tai nėra lengva. Mintys apie kerštą 
visada sužadina kaltės jausmą ir nerimą dėl atpildo. Kūrinys, 
skatinantis šią fantaziją apie tikrą kerštą, stiprina abu jausmus, 
ir visa, ką vaikas gali pats padaryti, yra tokias mintis išstumti. 
Dažnai dėl tokio išstūmimo po keliolikos metų paauglys šias 
vaikiškas keršto fantazijas išveikia tikrovėje. 

Vaikui nereikia išstumti tokių fantazijų - priešingai, jis ga- 
li jomis nevaržomas mėgautis, jei yra sumaniai skatinamas 
nukreipti jas į objektą, esantį pakankamai arti tikrojo tėvo ar 
motinos, bet aiškiai ne į patį tėvą ar motiną. Ar galėtų būti 
tinkamesnis kerštingų minčių objektas už moterį, užėmusią 
Motinos vietą, - pamotę iš pasakos? Jei piktos keršto fantazi- 
Jos nukreipiamos į tokią blogą įsiveržėlę, nėra pagrindo jausti 

kaltę ir nereikia bijoti atpildo, nes tokia veikėja aiškiai nusipel- 
no keršto. Jei būtų prieštaraujama, kad mintys apie kerštą yra 
nedoros ir vaikui visiškai nevalia jų puoselėti, reikia pabrėž- 
ti, kad mintis, jog tam tikrų fantazijų turėti nedera, niekada 
nėra sukliudžiusi žmonėms jų turėti. Taip jos tik išvejamos į 
pasąmonę, o ten dėl jų kyla daug didesnė dvasinio gyvenimo 
sumaištis. Taigi pasaka leidžia vaikui gauti visa, kas geriausia: 
jis gali nevaržomai leistis į keršto fantazijas apie pamotę iš pa- 
sakos ir jomis mėgautis, tačiau nejausti jokios kaltės tikrajai 
motinai ar jos bijoti. 

Milneo eilėraštyje, kuriame Džeimsas Džeimsas Morisonas 
Morisonas įspėja motiną be jo neiti į miestelio pakraštį, nes ji 
gali neberasti kelio atgal ir todėl niekada nebegrįžti, o paskui 
iš tikrųjų taip ir atsitinka, pasakojama žavingai juokinga isto- 
rija, - bet juokinga suaugusiesiems.“? Vaikui ši istorija konk- 
rečiai išreiškia didžiausią ir siaubingiausią nerimą dėl to, kad 
gali būti apleistas. Suaugusiajam atrodo juokinga, kad čia glo- 
bėjo ir globotinio vaidmenys sukeisti. Kad ir kaip vaikas norė- 
tų tokios permainos, jis negali puoselėti minties apie ją, jei yra 
sakoma, kad jai įvykus jis visam laikui neteks motinos. Klausy- 
damasis šio eilėraščio, vaikas džiaugiasi įspėjimu tėvams nie- 
kada neišeiti nepasiėmus jo kartu. Tai jam patinka, bet dar jis 
turi išstumti daug esmingesnį ir stipresnį nerimą - dėl to, kad 
gali būti paliktas visam laikui, o eilėraštis sako, kad taip ir bus. 

Yra nemažai panašių šiuolaikinių kūrinių, kuriuose vaikas 
sugeba daugiau už tėvą ar motiną ir yra už juos protingesnis, If 
ne svajonių šalyje, kaip vaizduojama pasakose, o kasdieninėje 
tikrovėje. Vaikui tokie kūriniai patinka, nes jie dera su tuo, kuo 
jis norėtų tikėti; bet galiausiai jis dėl jų ima nepasitikėti tėvu ar 
motina, kuriais vis dar turi kliautis, ir patiria nusivylimą, nes: 


Vaizduotė padeda peržengti kūdikystės ribas 


priešingai nei verčia manyti kūrinys, tėvai dar gana ilgai lieka 
pranašesni. 

Tradicinė pasaka niekada nesukels grėsmės vaiko saugu- 
mui, kuris jam reikalingas ir kurio jam teikia žinojimas, kad 
tėvas ar motina žino daugiau už jį, nors su viena esmine iš- 
įmtimi: kai paaiškėja, kad tėvas ar motina klydo dėl vaiko ge- 
bėjimų. Daugelyje pasakų tėvas ar motina nė kiek nevertina 
vieno iš vaikų, dažnai vadinamo kvailučiu, bet šis, kaip vėliau 
pasakojama, įrodo, kad tėvas ar motina jį taip menkai tever- 
tindami klydo. Čia pasaka vėl teisinga psichologiškai. Beveik 
kiekvienas vaikas yra įsitikinęs, kad jo tėvai beveik viską išma- 
no geriau, bet yra viena išimtis: jie yra nepakankamai geros 
nuomonės apie jį. Skatinti šią mintį naudinga, nes vaikui tai 
reiškia, kad jis turi lavinti savo gebėjimus - ne pranokti tėvą ar 
motiną, o pataisyti jų blogą nuomonę apie jį. 

Vaizduojant, kaip pranokstamas tėvas, pasakose dažna pa- 
sakojimo priemonė yra jo padalijimas į dvi figūras: tėvą, nė 
kiek nevertinantį vaiko, ir kitą figūrą - berniuko sutinkamą 
seną išminčių ar gyvūną, duodantį jam gerą patarimą, kaip 
pasiekti pergalę, - ne prieš tėvą, nes tai būtų per baisu, o prieš 
tą brolį, kuriam teikiama pirmenybė. Kartais ta kita figūra pa- 
deda veikėjui atlikti beveik neįveikiamą užduotį ir taip tėvui 
parodoma, kad buvo klaidinga taip blogai manyti apie vaiką. 
Taigi tėvas padalijamas į abejotojo ir palaikytojo aspektus, ir 
antrasis laimi. 

Sunkumus, kylančius dėl kartų konkurencijos, dėl vaiko 
noro pranokti tėvą, pasaka vaizduoja taip: kai tėvas pajunta, 
kad tam pribrendo reikalas, išsiunčia vaiką (ar vaikus) į pasau- 
lį, kad šis, parodęs, ką gali, patvirtintų, jog įstengs užimti tėvo 
vietą, jį pakeisti, ir yra to nusipelnęs. Nepaprasti žygdarbiai, 

kuriuos atlieka tokią užduotį gavęs vaikas, objektyviai Žiūrint, 
atrodo neįtikėtini, tačiau vaikui jie nėra fantastiškesni nei min- 
tis, kad jis galėtų būti pranašesnis už tėvą, taigi ir jį pakeisti. 
Šio tipo pasakos (įvairiais pavidalais jų galima rasti visa- 
me pasaulyje) prasideda gana tikroviškai: tėvas pasensta ir tu- 
ri nuspręsti, kuris iš jo vaikų vertas paveldėti turtą ar kitaip 
pakeisti tėvą. Gavęs užduotį, pasakos herojus pasijunta lygiai 
taip, kaip jaučiasi vaikas: su ja susidoroti atrodo neįmanoma. 
Nors jis būna dėl to tikras, pasaka parodo, kad užduotis įvei- 
kiama, tačiau tik padedant antgamtinėms jėgoms ar kokiam 
kitam tarpininkui. Ir iš tiesų tik nepaprasčiausias laimėjimas 
gali priversti vaiką pasijusti pranašesnį už tėvą; tikėti šiuo pra- 
našumu neturint tokio įrodymo būtų tuščia didybės manija. 


„ŽASININKĖ“: 
kaip tapti nepriklausomam 


Kaip tapti nepriklausomam nuo tėvų yra kadaise gerai Žino- 
mos, tačiau dabar primirštos brolių Grimmų pasakos „Žąsi- 
ninkė“ tema. Šios pasakos variacijų galima rasti beveik visose 
Europos šalyse, taip pat kituose žemynuose. Brolių Grimmų 
variantas prasideda taip: „Gyveno kartą sena karalienė, jos 
vyras prieš daug metų buvo miręs, ir turėjo ji gražią dukterį. 
[...] Kada atėjo metas tekėti ir jau reikėjo keliauti į tą svetimą 
karalystę“, motina davė jai brangių papuošalų ir brangenybių. 


* Broliai Grimai, Vaikų ir namų pasakos, t. 3, p. 5. 

Ją lydėti buvo paskirta tarnaitė. Abi moterys gavo po jojamąjį 
arklį. Karalaitės arklys mokėjo kalbėti, o jo vardas buvo Fa- 
lada.*! „Kai atėjo atsisveikinimo valanda, motina nuėjo į savo 
miegamąjį, pasiėmė peiliuką ir įsipjovė pirštą, paskui pakišo 
baltą skepetaitę, užlašino tris lašus kraujo, padavė dukteriai ir 
tarė: 

- Žiūrėk, dukrele, gerai ją saugok, ji tau labai pravers ke- 
lionėje. “ 

Jiedvi keliavo valandą, tada karalaitė ištroško ir paprašė 
tarnaitės auksine taure pasemti jai iš upelio vandens. Tarnaitė 
atsisakė, atėmė iš karalaitės taurę ir liepė jai nulipus nuo arklio 
atsigerti tiesiai iš upelio, o dar pareiškė, kad jai nebetarnaus. 

Vėliau dar kartą nutiko tas pats, bet šįsyk karalaitė prara- 
do skepetaitę su trimis kraujo lašais: ši iškrito jai pasilenkus 
atsigerti. Nebeturėdama skepetaitės, karalaitė nusilpo, neteko 
jėgų. Tarnaitė tuo pasinaudojo ir privertė karalaitę susikeisti 
arkliais bei drabužiais, o dar liepė prisiekti, kad karaliaus rū- 
muose jokiam Žmogui nesakys apie šiuos mainus. Moterims 
atvykus, tarnaitė buvo palaikyta nuotaka karalaite. Paklausta 
apie jos bendrakeleivę, tarnaitė senajam karaliui pasakė, kad 
jis turėtų duoti tai bendrakeleivei kokio nors darbo, ir karalaitė 
buvo paskirta padėti vienam berniukui ganyti žąsis. Netrukus 
apsimetėlė nuotaka paprašė jaunojo karaliaus sužadėtinio ma- 
lonės nukirsdinti Faladai galvą, nes bijojo, kad arklys atskleis 
jos blogą darbą. Taip ir buvo padaryta, bet arklio galva tikro- 
sios karalaitės prašymu buvo prikalta po niūriais vartais, pro 
kuriuos ji traukdama ganyti žąsų kasdien turėdavo eiti. 

Kiekvieną rytą su bendraganiu berniuku eidama pro vartus 


* Ten pat. 

karalaitė sielvartingai pasveikindavo Falados galvą, o ta jai at- 


sakydavo: 


Jei tavo motina tatai sužinotų, 
Širdis jai iš skausmo susprogty.“ 


Išėjusi į ganyklą, karalaitė pasileido plaukus. Jie buvo kaip iš 
gryno aukso, todėl berniuką apėmė pagunda vieną kitą išpešti, 
bet karalaitė jam sutrukdė, pakvietusi vėją. Vėjui nupūtus ber- 
niuko kepurę, šiam teko leistis paskui. Tas pats pasikartojo 
dar dvi dienas iš eilės, dėl to berniukas taip supyko, kad pasi- 
skundė senajam karaliui. Kitą dieną senasis karalius pasislėpė 
prie vartų ir viską stebėjo. Vakare, žąsininkei grįžus į pilį, pa- 
klausė, ką tai reiškia. Žąsininkė karaliui pasakė, kad ją saisto 
pažadas neišduoti paslapties jokiam žmogui. Nors karalius 
spaudė išpasakoti savo istoriją, ji nenusileido, tačiau galiausiai 
sutiko papasakoti viską židiniui. Senasis karalius, norėdamas 
sužinoti žąsiaganės istoriją, pasislėpė už židinio. 

Paskui, parūpinus tikrajai karalaitei karališkus drabužius, 
visi buvo sukviesti į didelę puotą. Puotoje tikroji nuotaka sė- 
dėjo vienoje jaunojo karaliaus pusėje, o apsimetėlė - kitoje. 
Baigiant valgyti, senasis karalius paklausė apsimetėlės, kokia 
bausmė būtų tinkama moteriai, kuri pasielgė taip ir taip, - čia 
jis nusakė jai, kaip iš tikrųjų ji buvo pasielgusi. Apsimetėlė, ne- 
žinodama, kad yra išaiškinta, atsakė: „Tokia verta tik vieno - 
išrengti ją pliką nuogą ir įkišti į statinę, iš vidaus prikalinėtą 
aštrių vinių; paskui įkinkyti du baltus arklius, ir tegu valkioja 
ją keliu iš vieno galo į kitą, kol nusistagaruos. 


* Ten pat, p. 8. 

— Tokia apgavikė esi tu, - tarė senasis karalius, - ir tu pati 
paskelbei sau nuosprendį; taip tau ir bus padaryta. 

Ir kai nuosprendis buvo įvykdytas, jaunasis karalius vedė 
tikrąją nuotaką, ir abu valdė karalystę taikoje ir palaimoje.“ 

Pačioje pasakos pradžioje parodoma kartų tęstinumo prob- 
lema: senoji karalienė išsiunčia dukterį, kuri turi susižadėti su 
toli gyvenančiu karalaičiu - tai yra sukurti savo gyvenimą, ne- 
priklausomą nuo tėvų. Nors tenka patirti didelių negandų, ka- 
ralaitė tesi pažadą jokiam žmogui neatskleisti, kas jai atsitiko. 
Šitaip ji įrodo esanti dora, todėl galiausiai apsimetėlė sulaukia 
atpildo ir pasaka baigiasi laimingai. Čia pavojai, kuriuos hero- 
jė turi įveikti, yra vidiniai: nepasiduoti pagundai atskleisti pa- 
slaptį. Bet pagrindinė šios pasakos tema yra ta, kad apsimetėlė 
užgrobia herojės vietą. 

Šią istoriją ir motyvą galima rasti daug kur, visose kultūro- 
se, mat jie turi edipinę prasmę. Paprastai pagrindinė veikėja 
yra mergaitė, bet tokios pasakos personažas gali būti ir ber- 
niukas - taip yra žinomiausiame angliškame pasakos variante 
„Rozvalas ir Liliana“ (Roswal and Lillian), kur berniukas iš- 
siunčiamas mokytis į kito karaliaus dvarą, o tai dar aiškesnis 
požymis, kad pasakos tema yra augimas, brendimas ir hero- 
jaus siekis gauti, kas jam priklauso.“ Kaip ir „Žąsininkėje“, ke- 
lionėje palydovas priverčia berniuką susikeisti su juo vietomis. 
Jiedviem atvykus į svetimą dvarą, karalaičio vietos užgrobėjas 
palaikomas karalaičiu, o šis, nors ir pažemintas iki tarno, vis 
dėlto pavergia karalaitės širdį. Padedant palankiems veikėjams, 
užgrobėjas išaiškinamas ir pabaigoje žiauriai nubaudžiamas, o 
karalaitis sugrąžinamas į teisėtą vietą. Apsimetėlis šioje pasa- 


* Ten pat, p. 11. 

koje taip pat kėsinosi užimti veikėjo vietą ir susituokti vietoj jo, 
taigi siužetas iš esmės toks pat, tik veikėjo lytis pakeista, o tai 
rodo, kad ji nėra svarbi. Mat šios pasakos tema yra edipiškas 
keblumas, kuris vienodai pasitaiko ir mergaičių, ir berniukų 
gyvenime. 

„Žąsininkėje“ simbolinis pavidalas suteikiamas dviem 
priešingiems edipinio laikotarpio įvykių aspektams. Pirmame 
tarpsnyje berniukas tiki, kad tėvas yra apsimetėlis, neteisėtai 
užėmęs jo vietą motinos širdyje (mergaitė tiki, kad apsimetėlė 
motina užėmė jos vietą tėvo širdyje), ir kad motina iš tikrųjų 
labiau norėtų būti jo sutuoktinė (mergaitė - kad tėvas norėtų 
būti jos sutuoktinis). Berniukui atrodo, kad tėvas (kuris buvo 
čia prieš jam gimstant) klasta išgavo iš jo tai, kas jam priklauso 
pagal prigimtinę teisę (mergaitė tiki, kad taip padarė motina), 
ir tikisi, kad įsikišus kokiai nors aukštesnei galiai viskas bus 
atitaisyta, o juodu su motina (mergaitė - su tėvu) taps pora. 

Be to, ši pasaka parodo vaikui kelią iš ankstyvosios edipinės 
stadijos į tolesnę, kurioje, užuot tikėjus tuo, ko norima, truputį 
teisingiau suvokiama, kokia yra tikroji vaiko situacija edipinia- 
me tarpsnyje. Darydamasis supratingesnis ir bręsdamas, ber- 
niukas pradeda suvokti, kad jam kilusi mintis, jog tėvas nepa- 
grįstai pretenduoja į jam, vaikui, priklausančią vietą, neatitinka 
tikrovės (mergaitė ima suprasti tą patį apie motiną). Vaikas pra- 
deda suvokti, kad tai jis nori būti užgrobėju, jis trokšta užimti 
tėvo (mergaitė - motinos) vietą. „Žąsininkė“ įspėja tokių min- 
čių atsisakyti, nes tiems, kuriems laikinai pavyksta pakeisti tei- 
sėtą sutuoktinį, atseikėjamas baisus atpildas. Pasaka rodo, kad 
geriau susitaikyti su esama vaiko padėtimi, o ne kėsintis užimti 
tėvo ar motinos vietą, kad ir kaip jos trokštum. 

Kai kam gali kilti klausimas, ar vaikams nors kiek svarbu, 

kad šis motyvas daugiausia aptinkamas pasakos variantuose, 
kurių pagrindinė veikėja - mergaitė. Bet ši pasaka palieka 
stiprų įspūdį kiekvienam vaikui, kad ir kokios jis būtų lyties, 
nes jis ikisąmoniniame lygmenyje supranta, kad pasakos tema 
yra edipiški sunkumai, kurių tikrai kyla ir jam. Vienoje žy- 
miausių poemų „Vokietija. Žiemos pasaka“ (Deutschland, ein 
Wintermūrchen) Heinrichas Heine pasakoja, kokį didelį įspūdį 
jam padarė „Žąsininkė“. Jis rašo: 


Kaip daužės širdis, kai senoji ponia 
Pasaką sekė apie dukrą karaliaus, 
Sėdėjo viena ji dykam viržyne, 
Auksu žėrėjo plaukai tos mergelės. 


Turėjo žąsis prižiūrėti ji čia, 
Būti žąsiagane, ir gindama 
Žąsis atgalios pro vartus vakare, 
Kartą sustojo visai jau liūdna.“ 


„Žąsininkėje“ glūdi ir dar viena svarbi pamoka: net būdama 
tokia galinga kaip karalienė, motina niekaip negali užtikrinti 
vaiko brandos. Kad taptų savimi, vaikas turi patirti gyvenimo 
išbandymus pats; jis negali tikėtis, kad tėvai, kai dėl jo silp- 
numo kas nors atsitiks, jį išgelbės. Karalaitei nepadėjo jokios 
motinos duotos brangenybės ir papuošalai, ir tai rodo, kad iš 
žemiškų gėrybių, kurių tėvas ar motina gali duoti vaikui, jam 
menka nauda, jei jis nemoka jomis deramai naudotis. Kaip 
paskutinę ir svarbiausią dovaną karalienė dukteriai duoda ske- 
petaitę su trimis savo kraujo lašais. Bet karalaitė per neatsar- 
gumą pameta net ir ją. 

Trys kraujo lašai yra lytinės brandos simbolis, kuris išsa- 
miau bus aptartas vėliau, nagrinėjant „Snieguolę“ ir „Miegan- 
čiąją gražuolę“. Karalaitė keliauja ištekėti ir iš mergelės tapti 
moterimi bei žmona, o motina pabrėžia dovanojamos krauju 
aplašintos skepetaitės svarbą net labiau nei kalbančio arklio, 
todėl neatrodo pritempta manyti, kad šie ant baltos drobės 
nulašėję kraujo lašai simbolizuoja lytinę brandą. Tai ypatingas 
ryšys, kurį su dukterimi užmezga motina, ruošianti ją tapti ly- 
tiškai aktyvią. 

Vadinasi, lemtingojo simbolio pametimas yra ženklas, kad 
širdies gilumoje karalaitė dar nebuvo pakankamai subrendu- 
si tapti moterimi. Jei karalaitė būtų jį išsaugojusi, jis būtų ap- 
saugojęs ją nuo užgrobėjos piktadarysčių. Galima pagalvoti, 
kad kai ji nerūpestingai elgdamasi pametė skepetaitę, tai buvo 
„froidinis“ riktas, padėjęs jai išvengti įvykio, apie kurį ji ne- 
norėjo turėti priminimo: artėjančio mergystės praradimo. Kai 
karalaitė tapo žąsininke, jai buvo sugrąžintas ankstesnis jau- 
nos netekėjusios merginos vaidmuo, ir šią nebrandą dar labiau 
pabrėžė tai, kad jai reikėjo ganyti žąsis kartu su mažu berniu- 
ku. Bet pasaka byloja: jei žmogus atėjus laikui subręsti ir toliau 
atkakliai elgiasi nebrandžiai, jį ir pačias artimiausias būtybes, 
tokias kaip ištikimas arklys Falada, ištinka tragedija. 

Eilėmis, kuriomis Falada prabyla tris sykius, kaskart atsa- 
kydamas į pamačiusios jo galvą žąsiaganės dejonę „O Falada, 


(C++ 


tai štai kur tau lemta kabėti““, ne tiek apraudamas mergaitės 


* Koks svarbus šios pasakos elementas yra tie trys kraujo lašai, rodo faktas, kad 
vienas iš vokiškų pasakos variantų, užrašytas Lotaringijoje, vadinasi „Skepetaitė sU 
trimis kraujo lašais“. Vienoje prancūzų pasakoje stebuklingą galią turinti dovana 
yra auksinis obuolys, primenantis obuolį, duotą Ievai rojuje, reiškiantį seksualinės 
žinias. 

** Broliai Grimai, Vaikų ir namų pasakos, t. 3, p. 8. 


208 


„Žąsininkė“ 


likimas, kiek išreiškiamas bejėgiškas jos motinos sielvartas. 
Falada leidžia suprasti, kad ne tik dėl savęs pačios, bet ir dėl 
motinos karalaitė turi liautis pasyviai priimti viską, kas jai atsi- 
tinka. Kartu tai ir subtilus kaltinimas, kad jei karalaitė nebūtų 
elgusis taip nebrandžiai, jei nebūtų išmetusi ir praradusi ske- 
petaitės, be to, nebūtų leidusi, kad ją stumdytų tarnaitė, tada 
Falada nebūtų buvęs paskerstas. Dėl visų įvykusių blogybių 
kalta pati mergaitė, nes ji negina savo teisių. Net ir kalbantis 
arklys negali padėti jai išsisukti iš keblios padėties. 

Pasakoje pabrėžiami keblumai, su kuriais susiduriama gy- 
venimo kelionėje: jų kyla lytiškai bręstant, tampant nepriklau- 
somam ir įgyvendinant savo galimybes. Reikia įveikti pavojus, 
iškęsti išbandymus, dėl kai ko apsispręsti; bet pasaka byloja: jei 
lieki ištikimas sau ir savo vertybėms, tada, kad ir kokia bevil- 
tiška kurį laiką atrodytų padėtis, baigtis bus laiminga. O dar, 
žinoma, pasakoje pabrėžiama, - ir tai dera su čia siūloma išei- 
timi iš edipiškos situacijos, - kad tas, kuris iš didelio troški- 
mo atsidurti kito vietoje ją užgrobia, pražus. Vienintelis būdas 
gauti, kas tau priklauso, yra veikti savo pastangomis. 

Dar kartą galima palyginti šios trumpos, vos penkių spaus- 
dintų puslapių, pasakos gelmę su anksčiau minėta šiuolaikine 
knygele, labai plačiai sulaukusia palankaus vertinimo, - „Pa- 
jėgiuoju garvežiuku“. Šis kūrinys taip pat skatina vaiką tikėti, 
kad jei jis pakankamai uoliai stengsis, galiausiai pasieks tikslą. 
Ir šis, ir kiti panašūs šiuolaikiniai kūriniai tikrai suteikia vaikui 
vilties ir todėl yra naudingi, nors ta nauda ir nedidelė. Tačiau 
juose neskiriama dėmesio gilesniems vaiko nesąmoningiems 
troškimams ir nerimui, o iš esmės gyvenime vaikui pasitikėti 
savimi trukdo būtent šie nesąmoningi elementai. Tokie kūri- 
niai nei tiesiogiai, nei netiesiogiai nepaaiškina vaikui širdies 

gilumoje jaučiamo nerimo, taip pat nesuteikia palengvėjimo 
tuo lygmeniu, kuriuo jis išgyvena šiuos sunkiai pakeliamus 
jausmus. Priešingai nei leidžia suprasti „Garvežiukas“, su- 
laukus sėkmės vidiniai sunkumai savaime neišnyksta, kitaip 
nebūtų tiek daug suaugusiųjų, kurie nesiliauna stengtis, nepa- 
siduoda ir galiausiai išoriškai pasiekia tikslą, tačiau pasiekta 
„sėkmė“ nepalengvina jiems vidinių sunkumų. 

Vaikas ne tiesiog bijo pačių nesėkmių, nors iš dalies neri- 
mauja ir dėl jų. Bet tokių knygelių autoriai, atrodo, mano, kad 
yra būtent taip, ir gal dėl to, kad suaugusiųjų baimė daugiausia 
susijusi su šiais dalykais - tai yra su nepalankia padėtimi, į ku- 
rią tikrovėje patenkama patyrus nesėkmę. Vaiko nerimas dėl 
nesėkmės daugiausia susijęs su mintimi, kad jei jam nepavyks, 
jis bus atstumtas, apleistas ir visai pražus. Vadinasi, vaikas sa- 
vo nesėkmės padarinius psichologiškai suvokia taip, kad jam 
atrodo teisingas tik toks kūrinys, kuriame personažui, kuris 
pasirodytų esąs nepakankamai stiprus drąsiai pasipriešinti 
užgrobėjui, kiltų grėsmė būti žmogėdros ar kokio kito pikto 
veikėjo sunaikintam. 

Jei pasiekta galutinė pergalė neišsklaido užslėpto nesąmo- 
ningo nerimo, vaikui ji atrodo beprasmė. Kad nerimas nu- 
malšintas, pasakoje simbolizuoja piktadario sunaikinimas. Jei 
piktadarys nebūtų sunaikintas, herojus pabaigoje neatgautų 
teisėtos vietos galutinai, nes ir toliau egzistuojantis blogis keltų 
nuolatinę grėsmę. 

Suaugusieji dažnai mano, kad žiauri bausmė, kurios pasa- 
kose sulaukia blogas veikėjas, be reikalo sujaudina ir išgąsdina 
vaikus. Bet yra visai priešingai - toks atpildas vaiką patikina, 
kad bausmė atitinka nusikaltimą. Vaikui dažnai atrodo, kad 
suaugusieji ir visas pasaulis su juo elgiasi neteisingai, ir jam sU- 

sidaro įspūdis, kad tuo nesirūpinama. Vien dėl tokios patirties 
jis nori, kad būtų kuo griežčiausiai nubausti tie, kurie jį apgau- 
dinėja ir žemina, kaip kad šioje pasakoje apsimetėlė tarnaitė, 
apgaudinėjusi karalaitę. Jei jie griežtai nenubaudžiami, vaikas 
mano, kad niekas rimtai nesirūpina jį apsaugoti; tačiau kuo 
su tais blogais veikėjais griežčiau elgiamasi, tuo vaikas jaučiasi 
saugesnis. 

Čia svarbu atkreipti dėmesį, kad karalaitės vietos užgro- 
bėja pati paskelbia sau nuosprendį. Kaip tarnaitė nusprendė 
užimti karalaitės vietą, taip ji dabar nusprendžia, kokiu būdu 
bus sunaikinta. Ir viena, ir kita ji nusprendė dėl to, kad buvo 
bloga, dėl tos pačios priežasties ji prasimano ir tokią žiaurią 
bausmę - vadinasi, bausmę tarnaitei skiria ne išorinis pasaulis. 
Čia pasaka perteikia mintį, kad blogi ketinimai pražudo patį 
blogąjį. Į budelius pasirinkusi du balčius, užgrobėja atsklei- 
džia nesąmoningą kaltę, kurią jaučia dėl to, kad atsikratė Fa- 
lados, - ant šio arklio nuotaka jojo tuoktis, taigi reikia manyti, 
kad Falada buvo baltos spalvos, kuri reiškia skaistumą, ir todėl 
atrodo tinkama, kad už Faladą atkeršija balčiai. Vaikas visa tai 
suvokia ikisąmoniniame lygmenyje. 

Jau minėta, kad norint numalšinti vidinį nerimą neuž- 
tenka sėkmingai atlikti išorines užduotis. Todėl vaikui reikia 
užuominų, bylojančių, ko, be atkaklumo, dar reikia. Žiūrint 
paviršutiniškai gali atrodyti, jog Žąsininkė nieko nedaro, kad 
pakeistų savo likimą, ir sugrąžinama į vietą tik dėl to, kad įsi- 
kiša palankios jėgos ar atsitiktinumas, - šie dalykai lemia, kad 
karalius atskleidžia tiesą, o ji išgelbėjama. Bet tai, kas suau- 
gusiajam atrodo visai nesvarbu ar labai mažai svarbu, vaiko 
supratimu yra didelis laimėjimas, nes jis taip pat labai mažai 
tegali kada panorėjęs savo veiksmais keisti savo likimą. Pasaka 

leidžia suprasti, kad įspūdingi žygdarbiai mažiau svarbūs, ir, 
norėdamas tapti tikrai nepriklausomas, personažas turi Vysty- 
tis vidujai. Norint įgyti nepriklausomumą ir peržengti vaikys- 
tės ribas reikia vystytis kaip asmenybei, o ne lavinti gebėjimus 
atlikti konkretų uždavinį ar kovoti su išoriniais sunkumais. 

Jau aptariau, kaip „Žąsininkėje“ vaizduojami du edipiško- 
sios situacijos aspektai: jausmas, kad užgrobėjas užėmė tavo 
teisėtą vietą, ir vėliau atsirandantis vaiko suvokimas, kad jis 
nori užgrobti vietą, iš tikrųjų priklausančią tėvui ar motinai. Ši 
pasaka dar ir pabrėžia pavojus, gresiančius, kai vaiko pasitikė- 
jimas puoselėjamas per ilgai. Iš pradžių veikėja, kuri anksčiau 
pasitikėjo motina, ima pasitikėti palydove ir elgiasi taip, kaip 
jai liepiama, nesivadovaudama savo nuomone. Kaip vaikas 
nenori nustoti kliovęsis kitu, taip Žąsininkė nepaiso, kad jos 
situacija pasikeitė; pasaka rodo, kad dėl to ją ištinka nelaimė. 
Kliaudamasi kitais, ji negali pasiekti aukštesnio žmogiškumo. 
Jei ji išeina į pasaulį, - tai simboliškai vaizduojama kaip ka- 
ralaitės išvykimas iš namų siekiant gauti karalystę kažkur ki- 
tur, - privalo tapti nepriklausoma. Šią pamoką Žąsininkė iš- 
moksta ganydama žąsis. 

Karalaitės bendraganis berniukas nori jai vadovauti, kaip 
ir tarnaitė pakeliui į naujuosius namus. Vedamas vien troški- 
mų, jis nepaiso karalaitės laisvės. Pakeliui iš vaikystės namų ji 
leido auksinę taurę atėmusiai tarnaitei išnešti sveiką kailį. Da- 
bar, karalaitei sėdint ganykloje ir šukuojantis plaukus (kasas, 
kurios Heinės poemoje „auksu žėrėjo'), berniukas užsimano 
vieną kitą plauką pasičiupti, - kitaip sakant, užgrobti dalį jos 
kūno. Karalaitė to neleidžia, ir dabar ji žino, kaip jį nubaidyti. 
Anksčiau ji negalėjo pasipriešinti tarnaitei, nes pernelyg bi- 
jojo jos pykčio, o dabar nebėra tokia kvaila, kad leistųsi Va- 

rinėjama berniuko, įpykusio dėl to, kad ji nenusileido ir ne- 
pakluso jo troškimams. Pasakoje pabrėžiama, kad ir taurė, ir 
mergaitės plaukai yra iš aukso, - klausytojui tai yra ženklas, 
rodantis, kaip svarbu, kad mergaitė skirtingai reaguoja į pana- 
šias situacijas. 

Būtent pyktis dėl to, kad Žąsininkė atsisakė daryti tai, ką 
jis liepė, paskatina berniuką dėl jos pasiskųsti karaliui ir taip 
lemia atomazgą. Lūžis veikėjos gyvenime įvyksta tada, kai ji, 
pažeminta berniuko, imasi ginti savo teises. Karalaitė, nedrį- 
susi priešintis ją pažeminusiai tarnaitei, dabar jau žino, ko 
reikia, norint būti nepriklausomai. Ji tai patvirtina nelaužy- 
dama duoto žodžio, nors žodis iš jos buvo išgautas neteisėtai. 
Ji supranta, kad turėjo neleisti sau duoti šio pažado, bet jei jį 
davė, turi tesėti. Tačiau tai nesutrukdo jai atskleisti paslap- 
ties daiktui, kaip vaikas nesivaržytų išlieti širdgėlos kokiam 
nors žaislui. Židinys, reiškiantis namų šventumą, yra daiktas, 
tinkamas prisipažinti, koks liūdnas likimas ją ištiko. Brolių 
Grimmų pasakoje židinys virto krosnimi, kuri, kaip vieta, 
kur gaminamas valgis, taip pat reiškia būtiniausią saugumą. 
Bet svarbiausia tai, kad laiminga išeitis iš padėties buvo rasta 
merginai ginant savo orumą ir kūno neliečiamybę - neleidus 
berniukui prieš jos valią išpešti plaukų. Visa, ką sugalvojo 
piktadarė, - tai pabandyti pabūti kai kuo, kas ji nebuvo, ar 
atrodyti esanti kita, nei buvo. Žąsininkė išmoko pamoką, kad 
tikrai būti savimi yra daug sunkiau, bet tik tai padarys ją tik- 
rai nepriklausomą ir pakeis jos likimą. 


213 


STEBUKLŲ LOBYNAS 


VAIZDUOTĖ, ATSINAUJINIMAS, 
IŠSIVADAVIMAS IR PAGUODA 


Šiuolaikinių pasakų trūkumai išryškina pastoviausius tradi- 
cinių pasakų elementus. Kaip būtinus geros pasakos bruo- 
žus Tolkienas mini vaizduotę, atsinaujinimą, išsivadavimą ir 
paguodą: atsinaujinama įveikus didelę neviltį, išsivaduojama 
pabėgus nuo kokio nors didelio pavojaus, o svarbiausia - ran- 
dama paguoda. Kalbėdamas apie laimingą pabaigą, Tolkienas 
pabrėžia, kad ją privalo turėti visos užbaigtos pasakos. Tai „ne- 
tikėtas džiugus posūkis. [...] Kad ir kokie pašėlę ar siaubingi 
būtų nuotykiai, suaugusiam ar vaikui, kurie jos klausosi, atėjus 
posūkio metui iš džiaugsmo užima kvapą, smarkiau suspurda 
širdis, iš akių beveik [...] pasipila ašaros.“** 

Todėl visai suprantama, kad vaikai, paprašyti įvardyti mėgs- 
tamas pasakas, beveik nemini šiuolaikinių.“* Daugelis šių naujų 
pasakų baigiasi liūdnai, todėl čia neišsivaduojama pabėgus nuo 
pavojaus, jos nesuteikia paguodos, o kai pasakoje vaizduojami 
baisūs įvykiai, šie elementai būtini, nes suteikia vaikui jėgų pa- 
sitikti gyvenimo netikėtumus. Kai pasaka neturi drąsinančios 
pabaigos, ją išgirdusiam vaikui atrodys, kad išsivaduoti iš nevil- 
tį keliančios gyvenimo padėties iš tikrųjų beviltiška. 

Tradicinėje pasakoje herojus gauna atlygį, o piktadarys su- 
laukia tokio likimo, kokio nusipelnė, ir šitaip patenkinamas 
stiprus vaiko poreikis, kad nugalėtų teisingumas. Kaip kitaip 
vaikas, kuriam taip dažnai atrodo, kad su juo elgiamasi netei- 
singai, gali tikėtis, jog teisingumas bus įgyvendintas jo atžvil- 
giu? Ir kaip kitaip jis įsitikins, kad privalo elgtis teisingai, kai 


* Tolkien, „Apie pasakas“, p. 358-359. 

jam taip norisi pasiduoti nevisuomeniškiems savo troškimų 
akstinams? Chestertonas kartą pastebėjo, kad keli vaikai, su 
vo nepatenkinti, „nes ji nesibaigė Paskutinio teismo diena, o 
herojui ir herojei nepaaiškėjo, kad Šuo buvo ištikimas, o Ka- 
tė - ne. Mat vaikai nekalti ir myli teisybę, o dauguma iš mūsų 
nuodėmingi ir, suprantama, teikia pirmenybę malonei.“ 

Galima pagrįstai suabejoti Chestertono tikėjimu, kad vaikai 
nekalti, bet jis visiškai teisingai pastebi: nors brandus žmogus 
vertina, kai neteisiesiems suteikiama malonė, vaiką tai glumi- 
na. Be to, neįgyvendinus teisingumo (ar, kaip atrodytų būtina 
suaugusiems klausytojams, malonės) paguoda neįmanoma, ir 
ji net tiesiogiai priklauso nuo to, ar jis įgyvendinamas. 

Vaikui atrodo ypač tinkama, kad piktadarys sulaukia būtent 
tokio likimo, kokio linki veikėjui, - pasakoje „Anselis ir Gry- 
tutė taip atsitinka norinčiai iškepti vaikus krosnyje raganai, 
kuri įstumiama į krosnį ir sudega, o „Žąsininkėje“ - užgrobė- 
jai, kuri pati paskiria sau bausmę ir ją gauna. Paguodai būtina 
atkurti teisingą pasaulio tvarką - tai yra nubausti piktadarį, 
vadinasi, iš herojaus pasaulio pašalinti blogį. Tada personažui 
nebelieka jokių kliūčių toliau gyventi laimingai. 

Prie keturių Tolkieno vardijamų bruožų turbūt reikėtų 
pridėti dar vieną. Manau, kad pasakai lemiamai svarbus yra 
grėsmės elementas. Ta grėsmė gali kilti arba fiziniam, arba 
moraliniam veikėjo egzistavimui, pavyzdžiui, Žąsininkės pa- 
žeminimą vaikas suvokia kaip sunkią moralinę situaciją. Pa- 
galvojus stebina tai, kad pasakų personažai negalvodami su- 
sitaiko su tuo, jog jiems kilo tokia grėsmė, - ji tiesiog kyla. 
Piktoji fėja „Miegančiojoje gražuolėje“ ištaria prakeiksmą, ir 
niekas negali sutrukdyti jam išsipildyti, ar bent negali sutruk- 

dyti išsipildyti iš dalies. Snieguolė neklausia savęs, kodėl ka- 
ralienė persekioja ją apimta tokio mirtino pavydo, taip pat šis 
klausimas nekyla nykštukams, nors jie įspėja Snieguolę vengti 
karalienės. Nekeliamas klausimas, kodėl burtininkė „Sultenė- 
je“ nori atimti Sultenę iš tėvų, - vargšelei taip tiesiog atsitinka. 
Retai pasitaikančios išimtys susijusios su pamotės noru auko- 
jant veikėjos gerovę padėti savo dukterims, kaip „Pelenėje“, - 
bet net ir tada nepasakoma, kodėl Pelenės tėvas tai leidžia. 

Šiaip ar taip, personažas pačioje pasakos pradžioje paten- 
ka į didelį pavojų. Kaip tik taip vaikas mato gyvenimą, net jei 
iš tikrųjų, bent pagal išorines aplinkybes, gyvena labai palan- 
kiomis sąlygomis. Vaikui atrodo, kad jo gyvenimas yra ramių 
tarpsnių seka, staigiai ir nesuprantamai nutrūkstanti, kai jis 
pakliūva į nepaprastai pavojingas situacijas. Jis jautėsi saugus, 
beveik neturėjo rūpesčių, tačiau akimirksniu viskas pasikeičia, 
ir palankus pasaulis virsta pavojų kupinu košmaru. Taip atsi- 
tinka, kai mylintis tėvas ar motina staiga ima kelti, kaip atrodo, 
visiškai nepagrįstus reikalavimus ir siaubingą grėsmę. Vaikas 
įsitikinęs, kad šie įvykiai neturi deramo pagrindo, - jie tiesiog 
įvyksta; jo nepermaldaujamas likimas lemia, kad taip turi at- 
sitikti. Tada vaikas arba pasiduoda nevilčiai (taip elgiasi ir kai 
kurie pasakų veikėjai: jie sėdi ir verkia, kol ateina stebuklingas 
pagalbininkas ir parodo, ko pirmiausia imtis ir kaip kovoti su 
grėsme), arba bando nuo viso to pabėgti, išvengti baisingos 
lemties kaip Snieguolė: „O vargšė mergaitė liko girioje vienui 
viena, ir taip baisu jai pasidarė“, kad nežinojo, „ko griebtis ir 
ką daryti. Galų gale pasileido bėgti, bėgo per aštrius akmenis, 
per erškėtynus.“ 


* Broliai Grimai, Vaikų ir namų pasakos, t. 2, p. 64. 

Gyvenime nėra didesnės grėsmės nei grėsmė, kad mus pa- 
liks vienui vienus. Psichoanalizėje ši didžiausia žmogaus bai- 
mė pavadinta nerimu dėl išsiskyrimo (separation anxiety), ir 
kuo mažesni esame, tuo skausmingesnis būna nerimas, kai 
jaučiamės palikti, nes mažas vaikas, kuris nėra deramai saugo- 
mas ir prižiūrimas, iš tikrųjų pražūva. Todėl didžiausia paguo- 
da mums yra mintis, kad niekada nebūsime palikti. Yra turkų 
pasakų ciklas, kuriame personažai vis atsiduria sunkiausiose 
situacijose, bet, kai tik susiranda draugų, jiems pavyksta išsi- 
sukti arba įveikti pavojų. Pavyzdžiui, vienoje garsioje pasakoje 
herojus Iskenderas sužadina motinos priešiškumą ir ši priver- 
čia Iskendero tėvą uždaryti sūnų į dėžę ir išmesti ją į vande- 
nyną. Iskendero pagalbininkas yra žalias paukštis. Tas paukš- 
tis išgelbsti jį, o vėliau apsaugo ir nuo nesuskaičiuojamų kitų 
pavojų, nors kaskart kyla vis didesnė grėsmė. Paukštis kaskart 
padrąsina Iskenderą tokiais žodžiais: „Žinok, kad niekada nesi 
apleistas.“** Taigi tai yra didžiausia paguoda, numanoma įpras- 
toje pasakos pabaigoje - „ir nuo to laiko jie gyveno laimingai. 

Laimė ir pasitenkinimas - didžiausia pasakos teikiama 
paguoda - turi prasmę dviem lygmenimis. Amžina sąjunga, 
pavyzdžiui, karalaičio ir karalaitės, simbolizuoja skirtingų 
asmenybės aspektų - kalbant psichoanalizės kalba, id, ego ir 
superego - integraciją ir pasiektą vyriškajam ir moteriškajam 
pradams būdingų lig tol vienas su kitu nederėjusių polinkių 
darną. Kaip pasiekiama tokia darna, aptariama“ nagrinėjant 
„Pelenės“ pabaigą. 

Etikos požiūriu karalaičio ir karalaitės sąjunga simbolizuo- 
ja aukščiausio lygmens moralinę vienovę, pasiektą baudžiant 


* Antros dalies skyriuje „Pelenė“ (vert. past.). 

bei naikinant blogį, - ir kartu ji reiškia, kad nerimas dėl išsi- 
skyrimo visam laikui nugalimas radus idealią porą, su kuria 
užmezgami didžiausią pasitenkinimą teikiantys asmeniniai 
santykiai. Pasakose ši vienovė gali įgauti gana skirtingus išori- 
nius pavidalus - priklauso nuo pasakos ir nuo to, kokia psi- 
chologinių keblumų sritis ar koks raidos tarpsnis yra svarbiau- 
sia jos tema, - tačiau pasakoje glūdinti prasmė visada ta pati. 

Pavyzdžiui, pasakos „Broliukas ir sesutė“ veikėjai per dau- 
gumą vaizduojamų įvykių yra kartu; jie simbolizuoja gyvū- 
niškąją ir dvasinę mūsų asmenybės dalis, kurios yra atskirtos, 
tačiau siekiant žmogiškosios laimės turi būti integruotos. Bet 
didžiausia grėsmė kyla tada, kai sesutė išteka už karaliaus ir po 
gimdymo jos vietą užgrobia kita. Naktį sesutė vis dėlto grįžta 
pasirūpinti savo vaiku ir broliuku-stirniuku. Štai kaip parodo- 
ma, kaip ji atgyja: „Karalius [...] prišoko ir tarė: 

— Tu esi ne kas kitas, o mano mieloji žmona. 

Ir ji atsakė: 

— Taip, aš esu tavo mieloji žmona. 

Ir tą pačią akimirką iš Dievo malonės ji atgijo, tapo skaisti, 
raudona ir sveika.“ 

Galutinės paguodos tenka palaukti, kol sunaikinamas blo- 
gis: „Buvo [...] ragana įmesta į ugnį ir sudeginta. Ir kai ji pa- 
virto pelenais, stirniukas vėl atgavo žmogaus pavidalą, ir nuo 
to laiko sesutė su broliuku drauge laimingai gyveno ligi pat 
savo amžiaus galo.“ Taigi „laiminga pabaiga“, didžiausia pa- 
guoda, - tai ir asmenybės integracija, ir nuolatinių santykių 
užmezgimas. 


* Broliai Grimai, Vaikų ir namų pasakos, t. 1, p. 70. 
** Ten pat. 

Žvelgiant paviršutiniškai, pasakoje „Anselis ir Grytutė“ at- 
sitinka kitaip. Kai tik ragana sudeginama gyva, vaikai pasiekia 
aukštesnį žmogiškumą. Šio pasiekimo simbolis yra jųdviejų 
gaunamos brangenybės. Bet veikėjai aiškiai nėra sulaukę san- 
tuokinio amžiaus, todėl žmogiškųjų santykių, kuriuos užmez- 
gus niekada nebeteks patirti nerimo dėl išsiskyrimo, pradžios 
simbolis yra ne jųdviejų vedybos, o tai, kad jie laimingai grįž- 
ta namo pas tėvą, kur, mirus kitai blogai veikėjai - motinai, 
„pasibaigė visi jų vargai, ir paskui jie ilgai ir laimingai drauge 
gyveno“. 

Palyginti su baigiamaisiais herojaus raidos įvykiais šio- 
se teisingose ir guodžiančiose pasakų pabaigose, daugelyje 
šiuolaikinių pasakų vaizduojamos personažo kančios, nors 
skaitytojus ir labai jaudina, atrodo daug mažiau tikslingos, 
nes nepadeda pasiekti aukščiausios žmogaus būties formos. 
(Nors tai gali atrodyti naivu, karalaičio ir karalaitės vedybos 
bei karalystės paveldėjimas, taikus ir laimingas jos valdymas 
vaikui simbolizuoja aukščiausią įmanomą būties formą, nes 
sau jis daugiau nieko ir netrokšta, kaip tik sėkmingai ir taikiai 
valdyti savo karalystę - savo gyvenimą - ir gyventi laimingo- 
je sąjungoje su trokštamiausia antrąja puse, kuri jo niekada 
nepaliks.) 

Neatsinaujinti ir nerasti paguodos yra gana tikroviška, ta- 
čiau vargu ar tokios patirties vaizdiniai drąsina vaiką pasitik- 
ti gyvenimą taip tvirtai, kad jis galėtų pripažinti, jog patyręs 
sunkių išbandymų galės pasiekti aukštesnę būties pakopą. 
Paguoda yra geriausia, ką pasaka gali duoti vaikui: jis patiki, 


* Kai kuriuose pasakos „Anselis ir Grytutė“ variantuose ši veikėja yra pamotė (vert. 
past.). 
** Broliai Grimai, Vaikų ir namų pasakos, t. 1, p. 95. 

kad - nesvarbu, kokių negandų tektų iškęsti (tokių kaip grės- 
mė būti apleistam tėvų „Anselyje ir Grytutėje“, tėvų pavydas 
„Snieguolėje“ ar seserų - „Pelenėje“, pragaištingas milžino 
pyktis pasakoje „Džekas ir pupos stiebas“, blogųjų galių pa- 
gieža „Miegančiojoje gražuolėje“), - jam pasiseks, o blogosios 
jėgos bus sunaikintos ir niekada nebekels pavojaus jo dvasios 
ramybei. 

Kiekvienas vaikas, kuriam teko klausytis pasakų pirminiu 
pavidalu, pagrįstai atmeta pagražintus ar cenzūruotus jų va- 
riantus. Vaikui atrodo nederama, kad Pelenės piktosios sese- 
rys išneštų sveiką kailį ar juolab sulauktų Pelenės paramos. 
Toks didžiadvasiškumas nenuteikia vaiko palankiai, taip pat 
jis neišmoks jo iš tėvo ar motinos, kuris cenzūruoja pasaką 
taip, kad būtų geruoju atlyginta ir teisuoliams, ir nedorėliams. 
Vaikas geriau žino, kokias pasakas jam reikia sekti. Skaity- 
damas pasaką „Snieguolė“ septynmečiui, vienas suaugusy- 
sis, nerimaudamas, kad sutrikdys vaiko sielą, užbaigė pasaką 
Snieguolės vedybomis. Vaikas, kuris žinojo šią pasaką, tuojau 
pat paklausė: „O kaip dėl raudonai žėruojančių batų, pražu- 
džiusių blogąją karalienę?“ Vaikui atrodo, kad tik tada, kai 
blogieji pabaigoje nubaudžiami, pasaulyje viskas gerai ir jis 
jame gali būti saugus. 

Tai nereiškia, kad pasakoje neatsižvelgiama į tai, jog pats 
blogis ir liūdnos savanaudiško elgesio pasekmės yra nepa- 
prastai skirtingi dalykai. Šią mintį iliustruoja „Sultenė“. Bur- 
tininkė, nors galiausiai ir išvaro Sultenę į dykumą gyventi 
„dideliame varge ir skurde“, už tai nėra nubaudžiama. Prie- 
žastis paaiškėja iš pasakos įvykių. Mergaitė pavadinta pagal 


* Ten pat, p. 74. 

vokišką žodį , reiškiantį katilėlį (Europoje augančią daržovę, 
naudojamą salotoms), ir jos vardas Rapunzel yra raktas, pa- 
dedantis suprasti, kas vyksta. Kai motina laukėsi mergaitės, 
ją apėmė stiprus troškimas paragauti katilėlių, augančių tvora 
aptvertame burtininkės darže. Motina prikalbino vyrą įžengti 
į uždraustą daržą ir paskinti jai katilėlių. Kai vyras įžengė į 
daržą antrą kartą, jį užklupo burtininkė ir pagrasino nubau- 
sianti už vagystę. Šis ėmė teisintis tuo, kad besilaukianti žmo- 
na negali sutramdyti troškimo paragauti katilėlių. Burtininkė 
neliko abejinga jo pasiteisinimui ir leido jam prisiskinti tiek 
katilėlių, kiek jis norėjo, bet su sąlyga: „Turėsi atiduoti man 
kūdikį, kurį pagimdys tavo pati. Aš jį gerai prižiūrėsiu, rūpin- 
siuos kaip tikra motina.“ Tėvas su šiomis sąlygomis sutiko. 
Taigi burtininkė gauna prižiūrėti Sultenę dėl to, kad mergaitės 
tėvai, pirma, neteisėtai įžengė į uždraustas burtininkės valdas, 
antra, sutiko atiduoti mergaitę burtininkei. Taigi burtininkė 
norėjo Sultenės labiau nei mergaitės tėvai, - ar bent taip at- 
rodo. 

Viskas klojasi gerai, iki Sultenė sulaukia dvylikos - tai yra, 
kaip reikia manyti sprendžiant iš pasakoje vaizduojamų įvy- 
kių, kol sulaukia lytinės brandos. Atėjus šiam laikui kyla pa- 
vojus, kad ji gali palikti įmotę. Tiesa, norėdama žūtbūt išlai- 
kyti Sultenę ir dėl to uždarydama ją nepasiekiamame bokšto 
kambaryje, burtininkė elgiasi savanaudiškai. Nors atimti iš 


* Vokiškas žodis Rapunzel, kuris angliškame šios pasakos vertime pateikiamas kaip 
mergaitės vardas, gali reikšti mažiausiai tris skirtingus valgomuosius augalus - sul- 
tenę, katilėlį ir glaudenę. Autorius teigia, kad čia turėtas omenyje katilėlis (angl. 
rampion). Juozo Balčikonio vertime (knygoje Brolių Grimų pasakos, t. 1, 2-as leid., 
Kaunas: Vaiga, 1994) pasakos veikėjos vardas yra Katilėlis, čia cituojamame Adomo 
Druktenio vertime - Sultenė (vert. past.). 

** Broliai Grimai, Vaikų ir namų pasakos, t. 1, p. 72. 

Sultenės judėjimo laisvę neteisinga, vaiko, kuris nori, kad tėvai 
stengtųsi bet kokia kaina jį išlaikyti, akimis, burtininkės noras 
nė už ką nepaleisti Sultenės neatrodo didelis nusikaltimas. 

Lankydama Sultenę burtininkė į bokštą užlipa jos kaso- 
mis — tomis pačiomis, kurios leidžia Sultenei užmegzti ryšį 
su karalaičiu. Tai simbolis, reiškiantis, kad vietoj santykių, už- 
megztų su įmote, užmezgami santykiai su mylimuoju. Sultenė 
tikriausiai žino, kad motiną atstojančiai burtininkei yra nepa- 
prastai svarbi, nes šioje pasakoje įvyksta vienas iš pasakose re- 
tai pasitaikančių „froidinių“ riktų: aiškiai jausdamasi kalta dėl 
to, kad slapčia susitikinėja su karalaičiu, Sultenė išplepa savo 
paslaptį - paklausia neapdairiosios burtininkės: „Sakyk, mo- 
tinėle, kaip čia yra, kad tave užtempti man daug sunkiau negu 
jaunąjį karalaitį. “ 

Net vaikas žino, kad niekas taip neįsiutina kaip išduota 
meilė, o Sultenė, net ir galvodama apie savo karalaitį, suvokia, 
kad burtininkė ją myli. Nors savanaudiškai mylėti neteisinga 
ir taip mylintieji visada patiria nesėkmę, - taip atsitinka ir bur- 
tininkei, - vaikas supranta, kad jei mylinčioji visą meilę skiria 
vienam Žmogui, ji nenori, kad kas kitas jo meilės gautų, tai yra 
iš jos atimtų. Taip savanaudiškai ir kvailai mylėti neteisinga, 
bet tai nėra blogas elgesys. Burtininkė nenužudo karalaičio - ji 
tik apsidžiaugia, kai jis netenka Sultenės taip pat, kaip neteko 
ji. Karalaičio tragedija yra jo paties elgesio pasekmė: nusimi- 
nęs, kad Sultenės nebėra, jis iššoka iš bokšto ir, nukritęs į erš- 
kėčius, išsibado akis. Burtininkė, kuri elgėsi kvailai ir savanau- 
diškai, pralaimi, - bet ji taip elgėsi dėl to, kad pernelyg mylėjo 
Sultenę, o ne todėl, kad būtų buvusi bloga, taigi nenukenčia. 


* Ten pat, p. 74. 

Jau minėjau, kaip vaiką guodžia, kai jam simboliais pasako- 
ma, kad savo paties kūne galima rasti kažką, kas padės gauti, 
ko nori, - taip, kaip karalaitis pasiekia Sultenę lipdamas jos 
kasomis. Laimingą pasakos pabaigą taip pat lemia Sultenės 
kūnas: jos ašaros išgydo mylimajam akis, o tada juodu atgau- 
na karalystę. 

„Sultenės“ pavyzdys iliustruoja, kas yra vaizduotė, išsivada- 
vimas, atsinaujinimas ir paguoda, nors taip pat gerai tam tiktų ir 
nesuskaičiuojamos kitos liaudies pasakos. Klostantis įvykiams, 
vieną poelgį atsveria kitas, o jų seka etikos požiūriu geometriš- 
kai griežta: pavogus katilėlių, juos tenka grąžinti ten, iš kur bu- 
vo paimta. Motinos, kuri priverčia vyrą pavogti katilėlių, sava- 
naudiškumą atsveria burtininkės, norinčios pasilaikyti Sultenę, 
savanaudiškumas. Galiausiai paguodą suteikia vaizduotė: kūno 
galia vaizdingai paryškinama - kasos tokios ilgos, kad jomis ga- 
lima užlipti į bokštą, o ašaros gali grąžinti regėjimą. Tačiau ar 
kas gali mums geriau užtikrinti atsinaujinimą nei mūsų kūnas? 

Ir Sultenė, ir karalaitis elgiasi nebrandžiai: jis seka burtininkę 
ir jai nematant slapčia užkopia į bokštą, užuot atvirai kreipęsis į 
ją dėl to, kad myli Sultenę. O Sultenė taip pat apgaudinėja burti- 
ninkę, nes nesako, ką padarė, tiesa, ją išduoda riktas. Būtent dėl 
to iškrausčius Sultenę iš bokšto ir burtininkei jos nebesaugant 
dar ne iš karto viskas baigiasi laimingai. Ir Sultenė, ir karalaitis 
turi patirti išbandymų ir negandų laikotarpį, kęsdami nelaimes 
dvasiškai bręsti - taip būna daugelio pasakų veikėjams. 

Vaikas savo vidinių vyksmų sąmoningai nesuvokia, todėl 
pasakoje jie eksternalizuojami ir simboliškai vaizduojami 
veiksmais, išreiškiančiais vidinę ir išorinę kovą. Bet asmenybės 
raidai reikia didelio susikaupimo. Toks susikaupimas pasakose 
paprastai simboliškai vaizduojamas kaip metai, kai neįvyksta 

jokių aiškių įvykių, - tai užuomina apie tylią vidinę raidą. Tai. 
gi vaikui fiziškai išsivadavus nuo vyraujančių tėvų prasideda 
ilgas atsinaujinimo ir brendimo laikotarpis. 

Kai Sultenė pasakoje išvaroma į dykumą, prasideda laiko. 
tarpis, kai ta, kuri atstojo motiną, ja nebesirūpina, o karalaičio 
tėvai nebesirūpina sūnumi. Abu dabar turi išmokti pasirūpinti 
savimi net ir nepalankiausiomis aplinkybėmis. Tai, kad Sultenė 
su karalaičiu netenka vilties, rodo, kad juodu palyginti nebran- 
dūs, - netikėti ateitimi iš tikrųjų reiškia nepasitikėti savimi. To- 
dėl nei karalaitis, nei Sultenė neįstengia leistis į ryžtingas vienas 
kito paieškas. Kaip pasakojama, „klajojo jis aklas po girią, mai- 
tinosi vien uogomis ir šaknelėmis ir nieko daugiau neveikė, tik 
aimanavo ir verkė mylimos žmonelės gailėdamas“. Apie Sul- 
tenę taip pat nepasakyta, kad ji būtų nuveikusi ką nors kons- 
truktyvaus, - ji irgi gyveno varge, aimanavo ir keikė likimą. Vis 
dėlto tikriausiai abiem tai buvo savęs paieškų ir atsinaujinimo 
laikotarpis. Jam pasibaigus, abu buvo pasirengę ne tik išgelbėti 
vienas kitą, bet ir vienas kitam sukurti gerą gyvenimą. 


KAIP SEKTI PASAKAS 
Visa pasakos galia guosti, jos simbolinės prasmės ir ypač tar- 
pusavio bendravimo prasmė geriausiai atsiskleidžia tada, kai 
pasaka sekama, o ne skaitoma. O jei ji skaitoma, tai turėtų būti 
daroma emociškai įsitraukiant į pasakojimą ir rodant dėmesį 


* Ten pat, p. 75. 

vaikui, įsijaučiant į pasakos reikšmę jam. Sekti geriau, nei skai- 
tyti, nes tai leidžia būti lankstesniam. 

Jau minėta, kad liaudies pasakos, kitaip nei neseniai su- 
kurtos, formavosi kuriant ir perkuriant tas pačias istorijas, kai 
suaugusieji milijonus kartų jas sekdavo įvairiausiems kitiems 
suaugusiesiems ir vaikams. Kiekvienas pasakotojas sekdamas 
pasaką šalindavo ir pridėdavo kokių nors elementų, siekdamas 
padaryti ją prasmingesnę sau ir klausytojams, kuriuos gerai 
pažinojo. Kreipdamasis į vaiką, suaugusysis reaguodavo į tai, 
ką pavykdavo nuspėti iš jo reakcijų. Šitaip pasakotojas leisda- 
vo, kad jo nesąmoningam supratimui, ką byloja pasaka, da- 
rytų įtaką vaiko supratimas. Vis nauji pasakotojai perkurdavo 
pasaką atsižvelgdami į klausimus, kurių užduodavo vaikai, į 
džiaugsmą ir baimę, kurią vaikai rodydavo atvirai arba glaus- 
damiesi prie suaugusiųjų. Aklai laikantis išspausdinto pasakos 
varianto, jos vertė labai sumenksta. Pasaka vaikui paveikiau- 
siai sekama tada, kai pasakojimo procese dalyvauja ne tik pa- 
sakotojas, bet ir vaikas, ir abu daro tam procesui įtaką. 

Sekant pasakas, neišvengiami ir tam tikri pavojai. Jei tėvai 
yra linkę vaiko nepaisyti ar pernelyg rūpinasi tuo, kas vyksta 
jų pačių pasąmonėje, jie gali sumanyti sekti pasakas pagal sa- 
vo, o ne vaiko poreikius. Bet net jei tėvai taip elgiasi, ne viskas 
prarasta. Vaikas geriau supras, kas jaudina jo tėvą ar motiną, o 
tai jam labai svarbu ir naudinga suprasti, nes padeda suvokti, 
kokiais motyvais vadovaujasi tie, kurie jo gyvenime svarbiausi. 

Pavyzdžiui, vienas tėvas ketino palikti daug pareigingesnę 
už jį žmoną ir penkiametį sūnų. Jau kurį laiką jie gyveno ne 
jo išlaikomi. Jis nerimavo, kad sūnus visiškai atsidurs žmonos 
valioje, o ši, kaip manė tėvas, jam nesant šalia elgdavosi val- 
dingai. Vieną vakarą berniukas paprašė tėvo prieš miegą pa- 

sekti pasaką. Tėvas pasirinko „Anselį ir Grytutę . Priėjęs vietą, 
kur ragana, uždariusi Anselį į gardą, ima jį penėti, ketindama 
suvalgyti, tėvas ėmė žiovauti ir pasakė, jog jaučiasi pernelyg 
pavargęs toliau pasakoti. Palikęs berniuką, tėvas nuėjo gulti ir 
užmigo. Taip Anselis buvo be jokios paspirties paliktas žmog- 
ėdros raganos valioje - kaip tėvas ketino palikti sūnų valdin- 
gos žmonos valioje. 

Nors berniukui buvo tik penkeri, jis suprato, kad tėvas ke- 
tina jį palikti ir mano, jog motina kelia grėsmę, tačiau nežino, 
kaip apsaugoti ar išgelbėti sūnų. Nors tąnakt berniukui turbūt 
buvo sunku, jis nutarė, jog su padėtimi, į kurią pateko kartu su 
motina, teks susitaikyti, nes turbūt nėra vilties, kad tėvas juo 
gerai pasirūpins. Kitą dieną vaikas papasakojo motinai, kas at- 
sitiko, ir daug negalvojęs pridūrė, kad net jei Tėvo šalia nebūtų, 
jis žinotų, kad Motina visada juo gerai pasirūpins. 

Laimei, vaikai ne tik žino, kaip reaguoti, kai tėvai taip iš- 
kraipo pasakas, bet ir moka savaip susitvarkyti su pasakos 
elementais, prieštaraujančiais jų emociniams poreikiams. Jie 
elgiasi taip: visiškai pakeičia pasaką ir prisimena ją kitokią nei 
pradinis variantas arba papildo detalėmis. Tokį laisvą kaitalio- 
jimą skatina tai, kad pasakos įvykių eiga fantastinė. Pasako- 
jimus, kurie neigia mumyse tai, kas iracionalu, taip varijuoti 
sunkiau. Nepaprastai įdomu stebėti, kaip žmonių atmintyje 
persimaino net plačiausiai žinomos pasakos, nors jų siužetas 
ir Žinomas visiems. 

Vienas berniukas pakeitė pasaką apie Anselį ir Grytutę į vi- 
sai kitokią istoriją - pasak jo, į aptvarą buvo uždaryta Grytu- 
tė, o Anselis sugalvojo apgauti raganą su kaulu ir įstūmęs ją | 
krosnį išvadavo Grytutę. Dar vienas mergaitiškas šios pasakos 
iškraipymas pritaikant ją prie asmeninių poreikių: viena mer- 

gaitė prisiminė „Anselį ir Grytutę“ pakeistą taip, kad pasakoje 
tėvas reikalavo išvaryti vaikus, nors žmona maldavo to neda- 
ryti, ir padarė blogą darbą jai nežinant. 

Viena panelė prisiminė „Anselį ir Grytutę“ kaip pasaką, 
daugiausia vaizduojančią Grytutės priklausomumą nuo vyres- 
nio brolio, ir smerkė ją dėl „vyriško diskriminacinio“ pobū- 
džio. Kiek ji galėjo prisiminti siužetą, - o tvirtino prisimenanti 
jį labai ryškiai, - būtent Anseliui pavyko išmoningai pabėgti, 
jis įstūmė raganą į krosnį ir taip išgelbėjo Grytutę. Dar kartą 
perskaičiusi pasaką, panelė labai nustebo, kad atmintis ją taip 
iškreipė, bet suprato, kad visą vaikystę jai patiko būti priklau- 
somai nuo vyrėlesnio brolio ir, kaip ji sakė, „nenorėjau pri- 
pažinti savo stiprybės ir prisiimti atsakomybės, kuri tenka ją 
suvokus . Buvo ir kita priežastis, paauglystės pradžioje stipriai 
paskatinusi mergaitės atmintį iškraipyti pasaką. Broliui išvy- 
kus į užsienį, mirė motina, ir mergaitė turėjo susitarti dėl kre- 
mavimo. Todėl net ir suaugusi skaitydama pasaką iš naujo ji 
pasibjaurėjo mintimi, kad būtent Grytutė buvo atsakinga už 
tai, jog ragana sudegė, - tai pernelyg skausmingai priminė 
motinos kremavimą. Nesąmoningai ji gerai suprato pasaką, o 
ypač kad ragana aiškiai simbolizuoja blogą motiną, kuriai visi 
puoselėjame neigiamus jausmus, bet dėl jų jaučiamės kalti. Ki- 
ta mergaitė su daug smulkmenų prisiminė, kad Pelenei vykti į 
pokylį padėjo tėvas, nors pamotė tam prieštaravo. 

Anksčiau minėjau, kad geriausia, kai sekant pasaką daly- 
Vauja ir vaikas, be to, suaugusysis ir vaikas kaip dalyviai yra 
lygūs, o jei pasaka vaikui skaitoma, taip niekada nebūna. Tai 
iliustruoja istorija iš Goethės vaikystės. 

Daug anksčiau, nei Freudas prakalbo apie id ir superego, 
Goethe iš savo patirties nuspėjo, kad asmenybėje yra tokie ele- 

mentai. Goethei pasisekė, kad jo gyvenime vienam iš jų atsto- 
vavo tėvas, kitam - motina. 


Į tėvą atgimiau ūgiu, 
Geismu rimtai galvoti, 

Į motiną - būdu smagiu 
Ir polinkiu svajoti." 


Goethe žinojo, kad jei norime džiaugtis gyvenimu ir dėdami di- 
deles pastangas patirti malonumą, mums reikalingas sudėtingas 
vaizduotės gyvenimas. Pasakojimas apie tai, kaip motinai sekant 
pasakas Goethe įgijo šiek tiek vaizduotės gebėjimų ir įgavo pa- 
sitikėjimo savimi, iliustruoja, kaip turi būti sekamos pasakos ir 
kaip, kai abu prisideda prie pasakojimo, jos gali padėti moti- 
nai užmegzti ryšį su vaiku. Senatvėje Goethės motina pasakojo: 
„Orą, ugnį, vandenį ir žemę jam vaizdavau kaip gražias kara- 
laites, ir viskas visur gamtoje įgavo gilesnę prasmę, - prisiminė 
ji. - Tarp žvaigždžių išgalvojome kelius, svarstėme, kokių proto 
galiūnų ten susitiktume. [...] Jis rijo mane akimis; ir jei kokio 
nors jo mėgstamo veikėjo likimas pakrypdavo ne taip, kaip jis 
norėjo, matydavau tai iš pykčio jo veide arba iš tramdomų ašarų. 
Retkarčiais jis įsiterpdavo: „Motina, karalaitė netekės už bjaury- 
bės siuvėjo, net jei jis užmuš milžiną.“ Tada sustodavau ir ati- 
dėdavau katastrofą kitam vakarui. Taigi jo vaizduotė dažnai pa- 
keisdavo manąją; o kai kitą kartą sutvarkydavau veikėjų likimą 
taip, kaip jis patarė, ir pasakydavau: „Atspėjai, taip ir atsitiko ; jis 
labai susijaudindavo, matydavau, kaip daužosi jo širdis. '*9 

Ne visi tėvai sugeba taip išradingai kurti pasakas kaip 


* Vertė S. Račiūnas, cit. iš: Johanas Volfgangas Getė, Poezija, Vilnius: Vaga, 1986, p. 141. 

Goethės motina - ji savo gyvenime buvo žinoma kaip puiki 
pasakininkė. Ji sekdavo pasaką atsižvelgdama į tai, ką apie pa- 
sakojimo įvykių eigą sako klausytojo nuojauta, ir manė, kad 
pasakas taip ir reikia sekti. Deja, daugeliui šiuolaikinių tėvų 
vaikystėje nė sykio neteko klausytis sekamos pasakos; dėl to 
jie nepatyrė didelio malonumo, kurį pasakos suteikia vaikui, 
ir jos nepraturtino jų dvasios gyvenimo. Šių dalykų negavę, 
net geriausi tėvai be pasiruošimo negeba suteikti vaikui to, ko 
patys nepatyrė. Tokiu atveju tėvai, užuot rėmęsi vaikystės pri- 
siminimais ir tiesiogiai įsijautę į vaiko padėtį, turi protu su- 
prasti, kokia prasminga jam gali būti pasaka ir kodėl ji tokia. 

Kalbant apie pasakos prasmės supratimą protu, reikia pabrėž- 
ti, kad nedera sekti pasakų turint ketinimų pamokyti. Kai šioje 
knygoje įvairiuose kontekstuose minima, kad pasaka padeda 
vaikui suprasti save, padeda rasti būdų įveikti jį kamuojančius 
sunkumus ir taip toliau, tai visur reikėtų suprasti metaforiškai. 
Nors pasiklausęs pasakos vaikas gali įgyvendinti šiuos dalykus 
pats, sudaryti tokių galimybių sąmoningai nesiekė nei tie, kurie 
miglotoje praeityje pasaką sukūrė, nei tie, kurie perpasakodami 
perduoda ją iš kartos į kartą. Pasakos sekėjo tikslas turi būti toks 
kaip Goethės motinos: kartu patirti pasakos teikiamą malonu- 
mą, nors suaugusiajam ir vaikui ji gali teikti malonumą dėl visai 
skirtingų dalykų. Vaikui patinka fantazija, o suaugusiajam visai 
gali būti malonu dėl to, kad malonumą patiria vaikas; vaiką gali 
pradžiuginti tai, kad jis dabar save kokiu nors atžvilgiu supranta 
geriau, o suaugusysis sekdamas pasaką gali džiaugtis, jog vaikas 
ką nors suprato taip netikėtai, kad net apstulbo. 

Pasaka visų pirma yra meno kūrinys, o apie meno kūrinius 
Goethe „Fausto“ prologe rašė: „Kas daug ko pateikia, ką nors 
duos daug kam.““! Tai reiškia, kad sąmoningas siekis suteik- 

ti konkrečiam žmogui ką nors konkretaus niekada negali būtį 
meno kūrinio tikslas. Kai vaikas klausosi pasakos ir džiaugiasi 
joje piešiamais vaizdais, tai galima palyginti su sėklų barstymu. 
Vaiko sieloje bus pasėta tik dalis jų. Kai kurios tučtuojau ims 
veikti jo sąmonę; kitos paskatins vyksmus jo pasąmonėje. Dar 
kitos turės likti ilgam, kol vaiko psichika pasieks būseną, tinka- 
mą joms sudygti, o daugelis apskritai niekada neįsišaknys. Bet 
iš sėklų, nukritusių į tinkamą dirvą, išaugs gražios gėlės ir tvirti 
medžiai - tai yra pasakos padės suprasti, kad tam tikri svarbūs 
jausmai teisėti, skatins įžvalgas, kurstys viltis ir malšins nerimą, 
ir taip praturtins vaiko gyvenimą ne tik tuo metu, bet ir visam 
laikui. Jei pasaka sekama turint kokį nors kitą apibrėžtą tikslą, 
o ne šuteikti jam daugiau patirties, ji virsta pamokoma istorija, 
pasakėčia ar kokia kitokia didaktika ir geriausiu atveju randa at- 
garsį vaiko sąmonėje, o vienas didžiausių šios literatūros formos 
privalumų yra tai, kad ji tiesiogiai veikia ir vaiko pasąmonę. 

Jei tėvai seka vaikui pasakas tinkama dvasia, - tai yra paro- 
dydami jausmus, kuriuos jiems sužadina prisiminimas, kokią 
prasmę pasaka jiems turėjo vaikystėje, ir nauja prasmė, kurią 
pasaka jiems turi dabar, bei atsižvelgdami į tai, dėl ko vaikui 
klausoma pasaka taip pat gali turėti kokią nors asmeninę pras- 
mę, - tada vaikas su savo nebrandžiausiais troškimais, karš- 
čiausiais norais, didžiausiu nerimu ir sielvarto jausmais, taip 
pat su savo didžiausiomis viltimis klausydamasis pasakų jau- 
čiasi esąs suprastas. Tėvo ar motinos pasakojami dalykai kaž- 
kodėl dar ir padeda vaikui suprasti, kas vyksta tamsiausiose 
ir iracionaliausiose jo sielos kertelėse, - tai jam yra ženklas, 
kad savo vaizduotės gyvenimą jis gyvena ne vienas, o kartu 
su žmogumi, kurio jam labiausiai reikia ir kurį labiausiai my- 
li. Esant tokioms palankioms aplinkybėms, pasakos subtiliai 

pataria, kaip konstruktyviai susitvarkyti su šia dvasine patir- 
timi. Pasaka vaikui padeda intuityviai, nesąmoningai suprasti, 
kokia jo prigimtis ir ko lavindamas gerus gebėjimus jis gali 
tikėtis ateityje. Pasakos padeda jam suvokti, kad būti žmogumi 
šiame pasaulyje reiškia, jog reiks susitaikyti su sunkiais išban- 
dymais, bet taip pat kad teks patirti nuostabių nuotykių. 

Niekada negalima „aiškinti vaikui pasakų prasmės. Tačiau 
svarbu, kad pasakotojas suprastų, kokią mintį pasaka pertei- 
kia vaiko ikisąmonei. Kai pasakotojas suvokia daugelį pasakos 
prasmės lygmenų, vaikui joje lengviau rasti užuominų, pade- 
dančių geriau suprasti save. Tada suaugusysis gali atidžiau pa- 
rinkti tas pasakas, kurios yra tinkamiausios dabartiniam vaiko 
raidos tarpsniui ir konkretiems psichologiniams keblumams, 
su kuriais jis susiduria. 

Dvasinės būsenos pasakose nusakomos piešiant vaizdus ir 
pasakojant apie veikėjų elgesį. Jei žmogus verkia, vaikas su- 
pranta, kad jis nelaimingas ir sielvartauja, taigi pasakoje nerei- 
kia išsamiau dėstyti, kad kas nors yra nelaimingas. Nesakoma, 
kad mirus motinai Pelenė dėl to sielvartavo, gedėjo dėl netek- 
ties ir jautėsi vieniša, palikta, kad neteko vilties, - ji tiesiog 
„kas dieną lankė motinos kapą, liejo ašaras“. 

Pasakose dvasiniai vyksmai perteikiami vaizdais. Kai he- 
rojus susiduria su dideliais vidiniais sunkumais, kurie atrodo 
neįveikiami, neaprašoma jo psichologinė būsena - užtat vaiz- 
duojama, kad jis pasiklydo tankiame, neįžengiamame miške, 
nežino, kuriuo keliu pasukti, neteko vilties iš ten išeiti. Niekas, 
kam teko klausytis pasakų, niekada nepamirš nei šio vaizdi- 
nio, nei paklydus tamsaus miško gilumoje apimančio jausmo. 


* Broliai Grimai, Vaikų ir namų pasakos, t. 1, p. 126. 

Deja, kai kurie šiuolaikiniai žmonės atmeta pasakas, nes 
šiai literatūros rūšiai kelia visiškai neteisingus reikalavimus. 
Jei pasakos laikomos tikrovės aprašymu, jose iš tiesų viskas 
siaubinga: jos žiaurios, sadistiškos ir panašiai. Bet kaip psi- 
chologinių vyksmų ir keblumų simboliai pasakos yra visai 
teisingos. . 

Todėl nuo to, kokius jausmus pasaka sukelia pasakotojui, 
daugiausia priklauso, ar ji apskritai paliks kokį nors įspūdį, o 
gal net bus brangus prisiminimas. Mylinti senelė, sekanti pa- 
saką ant kelių sėdinčiam sužavėtam vaikui, perteiks jam kažką 
visai kita nei tėvai, kuriems pasaka nuobodi, bet ją iš pareigos 
jausmo skaito keliems visai skirtingo amžiaus vaikams. Kai 
suaugusysis sekdamas pasaką jaučiasi esąs aktyvus dalyvis, 
vaikas ją suvokia iš esmės kitaip ir gali iš jos daug daugiau pa- 
sisemti. Taip palaikoma jo asmenybė, nes jis patiria ypatingų 
dalykų kartu su kitu žmogumi, kuris, nors ir suaugęs, visiškai 
supranta vaiko jausmus ir reakcijas. 

Jei sekame pasaką, bet mūsų sieloje nesulaukia atgarsio nei 
audringi brolių konkurencijos jausmai, nei atstumties neviltis, 
apimanti vaiką tada, kai jam atrodo, kad jis nėra laikomas ge- 
riausiu; nei menkumo jausmas, patiriamas, kai tenka nusivilti 
savo kūnu; nei nevertumo jausmas, imantis slėgti, kai kiti iš 
vaiko ar jis pats iš savęs reikalauja atlikti užduotis, kurios at- 
rodo vertos Heraklio; nei vaiko nerimas dėl to, kad lytiškumas 
turi kažką „gyvuliška“; nei klausimas, kaip išsilaisvinti iš visų 
šių bei gausybės kitų jausmų, - tada vaiką apviliame. Jei tokio 
atgarsio nėra, mes vaiko neįtikiname, kad visas jo pastangas 
vainikuos nuostabi ateitis, - o tik šis tikėjimas gali suteikti jam 
jėgų vystytis laimingai, saugiai, neprarandant pasitikėjimo sa- 
vimi ir savigarbos. 

„ANSELIS IR GRYTUTĖ“ 


Pasaka „Anselis ir Grytutė prasideda tikroviškai. Tėvai skursta 
ir nerimauja, ar galės pasirūpinti vaikais. Vakare juodu aptaria 
savo keblią padėtį, ieško išeities. Net žiūrint į šį paviršinį lyg- 
menį, liaudies pasaka perteikia svarbią, nors nemalonią tiesą: 
dėl skurdo ir nepritekliaus žmogaus būdas negerėja, jis darosi 
savanaudiškesnis, mažiau jautrus kitų kančioms, todėl ima 
ryškėti polinkis į bloga. 

Pasakoje žodžiais ir įvykiais perteikiama, kas dedasi vaikų 
sieloje. Kalbant apie svarbiausią vaikų nerimą - Anselis ir Gry- 
tutė mano, kad tėvai rengia sąmokslą juos palikti. Mažas vai- 
kas, tamsią naktį pabudęs alkanas, jaučia grėsmę būti visiškai 
atstumtas bei apleistas, ir šis jausmas pasireiškia kaip baimė 
patirti badą. Anselis ir Grytutė, projektuodami savo sielos ne- 
rimą į tuos, kurie, kaip jie bijo, gali su jais išsiskirti, patiki, kad 
tėvai sumanė juos numarinti badu! Pasakoje vaizduojama tai, 
kas atitinka nerimastingas vaiko fantazijas: lig tol tėvai įstengė 
išmaitinti vaikus, tačiau dabar patiria badmetį. 

Motina vaikams reiškia viso maisto šaltinį, todėl dabar at- 
rodo, kad būtent ji juos pametė, tarsi jie būtų atsidūrę dykynė- 
je. Vaikas ima nerimauti ir labai nusivilia, kai Motina nebenori 
tenkinti visų jo oralinių reikalavimų, ir dėl to ima manyti, kad 
Ji staiga liovėsi jį mylėjusi, tapo savanaudiška, atstūmė. Vaikai 
Žino, kad tėvai jiems žūtbūt reikalingi, todėl ir pamesti bando 

grįžti namo. Kai juos pameta pirmą kartą, Anseliui iš tikrųjų 
pavyksta rasti kelią atgal iš miško. Kol vaikas neturi drąsos 
leistis į savęs atradimo kelionę, kurioje patyręs pasaulio taptų 
nepriklausomas, jis gali imtis tik vienokios iniciatyvos: inicia- 
tyvos taikytis grįžti į pasyvią būseną ir užsitikrinti pasitenki- 
nimo šaltinį, nuo kurio būtų visada priklausomas. „Anselis ir 
Grytutė byloja, kad ilgainiui tokios pastangos pasirodys ne- 
veiksmingos. 

Sėkmingai grįžti namo vaikams nebuvo jokia išeitis. Jų 
pastangos gyventi kaip anksčiau, tarsi nieko nebūtų atsitikę, 
bevaisės. Frustracija nesiliauna, o motina sugalvoja gudresnį 
būdą atsikratyti vaikų. 

Pasaka netiesiogiai parodo, kad jei gyvenime kylančius keb- 
lumus bandoma įveikti regresuojant ir neigiant, prarandama jė- 
gų - gebėjimas įveikti keblumus menksta. Pirmą kartą atsidūręs 
miške, Anselis deramai pasinaudojo savo protiniais gebėjimais: 
keliui namo pažymėti primėtė baltų akmenėlių. Antrą kartą jis 
šiais gebėjimais pasinaudojo nebe taip gerai: gyvenantis arti 
didelio miško vaikas turėjo žinoti, kad paukščiai sules duonos 
trupinius. Pakeliui į miško glūdumą jis galėjo elgtis kitaip: išsi- 
tyrinėti orientyrus, kad pagal juos rastų kelią atgal. Bet leidęsis 
į neigimą ir regresiją, - siekdamas grįžti namo, - Anselis turėjo 
daug mažiau iniciatyvos ir nebesugebėjo mąstyti taip aiškiai. 
Nerimas dėl gresiančio bado privertė berniuką žengti žingsnį 
atgal, todėl dabar jam atrodo, kad vienintelis dalykas, galintis 
padėti įveikti sunkumą, rasti išeitį iš labai keblios padėties, yra 
maistas. Duona čia simbolizuoja maistą apskritai, žmogaus 
„gyvybės šaltinį - nerimo apimtas Anselis šį vaizdinį supranta 
tiesiogiai. Tai rodo, kaip vaiką riboja baimės paskatintos fiksa- 
cijos, dėl kurių jis lieka pirminiuose raidos tarpsniuose. 

„Anselis ir Grytutė suteikia konkretų pavidalą nerimui, 
kurį jaučia mažas vaikas, turintis pergalėti ir sublimuoti savo 
pirmykščius troškimus suimti daiktus į save, taigi ir sunaikinti, 
taip pat konkretų pavidalą jo privalomiems išmokti dalykams. 
Vaikas privalo išmokti, kad jei jis neišsivaduos iš šių troškimų, 
tėvai arba visuomenė privers tai padaryti prieš jo valią, kaip 
kad anksčiau motina, pajutusi, jog atėjo laikas, liovėsi vaiką 
maitinti. Pasaka šiai tiesiogiai su motina susijusiai dvasinei 
patirčiai suteikia simbolinę išraišką. Todėl tėvas per visą pa- 
sakojimą lieka neaiški, galios neturinti figūra - toks jis atrodo 
vaikui gyvenimo pradžioje, kai Motina yra svarbiausia žiūrint 
ir palankiuoju, ir grėsminguoju aspektais. 

Vaikams, tikėjusiems, kad maistas (duonos trupiniai, kuriais 
jie žymėjo kelią) laiduos saugumą, tenka nusivilti, ir apimti ne- 
vilties dėl to, kad nesugebėjo įveikti kilusio sunkumo tikrovėje, 
Anselis ir Grytutė dabar visiškai paleidžia oralinės regresijos 
vadžias. Meduolių trobelė simbolizuoja gyvenimą, kurio pa- 
grindas yra primityviausias pasitenkinimas. Pasidavę nesuval- 
domam potraukiui, vaikai daug negalvodami naikina trobelę, 
kurioje būtų galėję rasti prieglobstį ir kuri jiems būtų laidavusi 
saugumą, nors tai, kad paukščiai sulesė duonos trupinius, jiems 
turėjo būti įspėjimas, kokios gali būti rajumo pasekmės. 

Suriję meduolių trobelės stogą ir langus, vaikai parodė, kad 
yra pasiryžę valgyti, net jei dėl to reiktų kitus elgetomis paleis- 
ti, — tai yra baimę, kurią jie suprojektavo į tėvus kaip priežastį, 
dėl kurios tėvai juos pametė. Nors balsas juos įspėja klausimu 
„kas trobelę graužinėja?“, vaikai sau meluoja, dėl garsų kaltina 
vėją ir toliau sau valgo „lyg niekur nieko ". 


* Ten pat, p. 92. 


PASAKŲ ŠALYJE 


Meduolių trobelė yra nepamirštamas vaizdinys: ji neįtikė- 
tinai traukia ir vilioja, nors pasidavus pagundai kyla baisus 
pavojus. Vaikas suvokia, kad, kaip ir Anselis su Grytute, me- 
duolių trobelę norėtų suvalgyti, ir nesvarbu, kokių pavojų kil- 
tų. Trobelė simbolizuoja oralinį godumą, taip pat šis simbolis 
perteikia, kaip sunku atsispirti šiam goduliui. Pasaka yra pra- 
džiamokslis, iš kurio vaikas išmoksta vaizdinių kalba skaityti 
savo sielą, o kol jo protas nebrandus, ši kalba vienintelė, lei- 
džianti ką nors suprasti. Vaikui reikia, kad į jį būtų kreipiamasi 
šia kalba, ir, norėdamas tapti savo sielos šeimininku, jis privalo 
išmokti į tokį kreipimąsi reaguoti. 

Pasakos vaizdinių ikisąmoninis turinys aprėpia daug dau- 
giau dalykų, nei perteikia šios paprastos iliustracijos, pateikia- 
mos toliau. Pavyzdžiui, ne tik sapnuose, bet ir fantazijose bei 
vaiko vaizduotėje namas, kaip vieta, kurioje gyvename, gali 
simbolizuoti kūną, paprastai - motinos. Meduolių trobelė, ku- 
rią galima „suvalgyti , simbolizuoja motiną, kuri iš tikrųjų mai- 
tina kūdikį iš savo kūno. Taigi namelis, kurį Anselis su Grytute 
palaimingai ir nerūpestingai graužia, pasąmonėje reiškia gerą 
motiną, siūlančią savo kūną kaip maisto šaltinį. Tai pirmapra- 
dė visko duodanti motina, kurią kiekvienas vaikas, jo paties 
motinai pradėjus kelti reikalavimus ir primetus apribojimus, 
tikisi vėliau išėjęs į pasaulį kur nors vėl surasti. Kaip tik dėl to 
Anselis su Grytute, vedami vilčių, nepaiso plonyčio balselio, 
kuris į juos kreipiasi ir klausia, ką jie čia daro, - šis balselis 
yra jų eksternalizuota sąžinė. Pasidavę godumui ir apkvailinti 
oralinio pasitenkinimo, kuris tariamai paneigia visą ankstesnį 
oralinį nerimą, vaikai mano, „kad atsidūrė danguje “. 


* Ten pat. 

Bet toliau pasaka parodo, kad taip nežabotai pasidavus ra- 
jumui gresia pražūtis. Regresavęs į pirminę „dangišką būse- 
ną, patirtą tada, kai gyveno prie motinos krūtinės ir buvo jos 
simbioziškai palaikomas, vaikas visai netenka individualybės 
ir tampa priklausomas. Kyla pavojus net jo gyvybei, nes kani- 
bališki polinkiai įgauna konkretų raganos pavidalą. 

Ragana, įasmeninanti oralinių potraukių destruktyvumą, 
pasiryžusi suėsti vaikus taip pat tvirtai, kaip jie - sugriauti jos 
meduolių trobelę. Pasidavę nevaldomiems id impulsams, - jie 
simboliškai vaizduojami kaip nežabotas rajumas, - vaikai rizi- 
kuoja būti sunaikinti. Jie valgo tik motinos simbolį - meduolių 
trobelę, o ragana nori suėsti juos pačius. Čia klausytojas gauna 
vertingą pamoką: palyginti su veiksmais, atliekamais su tikru 
daiktu, atlikti veiksmus su simboliais yra saugu. Kovoti su ra- 
gana jos pačios priemonėmis yra teisėta ir kitame lygmenyje: 
vaikai, kurie turi mažai patirties ir dar lavina savitvardą, ne- 
turi būti vertinami pagal tuos pačius kriterijus kaip vyresnio 
amžiaus Žmonės, kurie turėtų būti geriau išmokę suturėti ins- 
tinktyvius troškimus. Taigi, raganai tekusi bausmė ne mažiau 
pateisinama nei vaikų išsigelbėjimas. 

Pikti raganos kėslai pagaliau priverčia vaikus suvokti, kokių 
pavojų kyla dėl nežaboto oralinio godumo ir priklausomybės. 
gali išsigelbėti tik protingai planuodami ir elgdamiesi. Užuot 
pataikavę id spaudimui, jie turi veikti vedami ego. Užuot fan- 
tazavę apie norų išsipildymą, jie turi veikti tikslingai, protin- 
gai vertindami padėtį, kurioje atsidūrė: vietoj piršto jie pakiša 
kaulą ir apgaule priverčia raganą įlįsti į krosnį. 

Tik suvokus pavojus, kylančius dėl fiksacijos neatsikračius 
primityvių oralinių potraukių, su kuriais yra susijęs ir polinkis 


PASAKŲ ŠALYJE 


naikinti, atsiveria kelias į aukštesnį raidos tarpsnį. Tada paaiš- 
kėja, kad už blogos motinos naikintojos kažkur giliai slėpėsi 
gera ir dosni motina, nes vaikams buvo lemta gauti brangeny- 
bių: grįžus namo, - vėl suradus gerą tėvą, - jiems atitekę raga- 
nos brangakmeniai labai praverčia. Tai rodo, kad vaikams per- 
žengus oralinio nerimo ribas, kai jų saugumas nebepriklauso 
nuo oralinio pasitenkinimo, jie gali atsikratyti ir grėsmingos 
motinos - raganos - vaizdinio bei iš naujo atrasti gerus tėvus, 
o tada didesnė tėvų išmintis - bendra nuosavybe tapę brang- 
akmeniai - tampa naudinga visiems. 

Išklausęs „Anselį ir Grytutę“ daugiau nei kartą, kiekvienas 
vaikas suvokia, kad paukščiai sulesa duonos trupinius ir taip 
sutrukdo vaikams grįžti namo, kol jie nėra patyrę savo didžio- 
jo nuotykio. Be to, paukštis parodo Anseliui ir Grytutei kelią 
į meduolių trobelę ir tik kito paukščio padedamiems jiems 
pavyksta parsirasti namo. Vaiką, kuris apie gyvūnus galvoja 
kitaip nei vyresni Žmonės, šios detalės priverčia susimąstyti: 
turbūt tie paukščiai turi tikslą, kitaip jie nebūtų pirma sutruk- 
dę Anseliui ir Grytutei rasti kelio atgal, paskui atvedę jų pas 
raganą, 0 galiausiai pasirūpinę jų kelione namo. 

Aišku, viskas išeina į gera, todėl paukščiai turbūt žinojo, kad 
Anseliui ir Grytutei geriau nerasti kelio iš miško tiesiai namo, 
kad jiems geriau patirti pasaulio pavojų. Po pavojingo nuoty- 
kio su ragana ne tik vaikai, bet ir tėvai pradeda daug laimin- 
gesnį gyvenimą. Įvairūs paukščiai yra užuomina, padedanti 
suprasti kelią, kuriuo vaikai turi eiti norėdami gauti atlygį. 

Kai pasaka „Anselis ir Grytutė“ vaikams tampa įprasta, 
dauguma jų, bent jau nesąmoningai, supranta, kad įvykiai tė- 
vų namuose ir raganos trobelėje iš tikrųjų tėra skirtingi vienos 
patirties aspektai. Iš pradžių ragana yra motiniška ir tobulai 

teikia pasitenkinimą - pasakojama, kaip ji „paėmusi už ran- 
kos įsivedė vaikus į trobelę. Čia ji skaniai juos pavalgydino, 
davė pieno ir paplotėlių su cukrum, obuolių ir riešutų. Paskui 
baltai paklojo dvi gražias loveles, ir Anselis su Grytute atsigulė 
manydami, kad atsidūrė danguje.“ Tik kitą rytą, kai šie infan- 
tilios palaimos sapnai išsisklaido, tenka karčiai nusivilti. „Senė 
tik dėjosi tokia gera esanti, iš tikrųjų ji buvo pikta ragana [...]““ 

Taip jaučiasi vaikas, kai jį sugniuždo edipinio raidos tarps- 
nio dviprasmiai jausmai, frustracija ir nerimas, taip pat anks- 
tesnis nusivylimas ir įniršis dėl to, kad motina netenkino jo 
poreikių ir troškimų tiek, kiek jis tikėjosi. Labai nusiminęs dėl 
to, kad Motina liovėsi besąlygiškai juos tenkinusi, ėmė kelti 
reikalavimus ir daug labiau rūpintis savo poreikiais, - kurių jis 
anksčiau neleido sau įsisąmoninti, - vaikas įsivaizduoja, kad 
Motina jį maitino ir sukūrė jam oralinės palaimos pasaulį tik 
norėdama apgauti - kaip ragana iš šios pasakos. 

Taigi pasąmonės lygmenyje tėvų namai „netoli didelės 
girios“ ir tos pačios girios glūdumoje stovinti lemtingoji tro- 
belė tėra du tėvų namų aspektai: vienas teikia pasitenkinimą, 
kitas nuvilia. 

Vaikui, savarankiškai apmąstančiam „Anselio ir Grytutės“ 
detales, atrodo prasminga, kad pasaka prasideda būtent taip. 
Tai, kad tėvų namai stovi pačiame miško, kuriame viskas nu- 
tinka, pakraštyje, yra užuomina, jog tolesni įvykiai buvo ne- 
išvengiami nuo pradžių. Taip pasaka išreiškia mintis įspūdin- 
gais vaizdiniais, skatinančiais vaiką pasitelkus vaizduotę siekti 
geresnio supratimo. 


* Ten pat. 
** Ten pat. 
*** Ten pat, p. 87. 

Jau minėta, kad paukščių elgesys simboliškai parodo, jog 
visas nuotykis buvo surengtas vaikų labui. Nuo ankstyvosios 
krikščionybės laikų baltas balandis simbolizuoja aukštesnes 
palankias jėgas. Anselis tvirtina žiūrįs į baltą balandį, tupintį 
ant tėvų namų stogo ir norintį su juo atsisveikinti. Baltas kaip 
sniegas ir gražiai giedantis paukštis atveda vaikus prie meduo- 
lių trobelės ir nutupia ant jos stogo, leisdamas suprasti, kad čia 
yra ta vieta, kur juodu turėjo ateiti. Dar vienas baltas paukštis 
reikalingas parodyti vaikams kelią atgal į saugią vietą: pakeliui 
juodu sulaiko „didelės didelės marios“, ir jas vaikai gali per- 
plaukti tik padedami baltos anties. 

Pakeliui į miško glūdumą vaikai neužtinka didelio vandens 
telkinio. Būtinybė grįžtant kirsti marias yra simbolis, reiš- 
kiantis pereigą, naują pradžią aukštesnėje gyvenimo pakopoje 
(kaip per krikštą). Kol neteko plaukti per marias, vaikai nieka- 
da nebuvo atsiskyrę. Mokyklinio amžiaus vaikas turi įsisąmo- 
ninti savo paties unikalumą, individualybę, o tai reiškia, kad 
jis nebegali viskuo dalytis su kitais ir turi pradėti iš dalies sava- 
rankišką gyvenimą, pats žengti į priekį. Tai vaizduojama sim- 
boliškai: vaikai plaukdami per marias negali likti kartu. Priėjus 
marias Anselis nežino, kaip jiedviem persikelti į kitą krantą, 
bet Grytutė pastebi baltą antį ir paprašo jos padėti jiedviem 
nuplaukti į kitą pusę. Atsisėdęs ant anties, Anselis paragina 
seserį sėstis šalia. Bet ji geriau žino: taip negalima. Vaikams 
reikia perplaukti marias atskirai. Taip juodu ir padaro. 

Patirtis raganos trobelėje padėjo vaikams atsikratyti ora- 
linių fiksacijų; perplaukę marias, juodu pasiekia kitą kran- 
tą būdami brandesni, pasirengę įveikti gyvenimo keblumus 


* Ten pat, p. 94. 

kliaudamiesi savo proto gebėjimais ir iniciatyva. Kol vaikai 
priklausė nuo tėvų, buvo jiems našta, o grįžę jau tapo paspirti- 
mi šeimai, nes parsinešė namo brangenybių. Tos brangenybės 
yra vaikų neseniai įgauta minties ir veiksmo nepriklausomybė, 
neseniai įgautas pasitikėjimas savimi - pasyvios priklausomy- 
bės tuo metu, kai juodu buvo palikti miške, priešingybė. 

Šioje pasakoje nepalankios jėgos yra moterys: pamotė ir 
ragana. Vaikams gelbėjantis, svarbų vaidmenį atliko Grytutė. 
Tai patikina vaiką, kad moteriškosios lyties atstovės gali būti ir 
gelbėtojos, ir naikintojos. Turbūt net dar svarbiau tai, kad vie- 
ną kartą juodu išgelbėja Anselis, o paskui, kitą kartą - Grytutė. 
Vaikams tai rodo, kad vystydamiesi jie turi vis labiau kliautis 
abipuse bendraamžių pagalba ir išmanymu. Čia pabrėžiama 
tai, kas šioje pasakoje svarbiausia, - tai yra įspėjimas dėl regre- 
sijos ir raginimas tobulėti, siekti aukštesnės psichologinio ir 
protinio gyvenimo pakopos. 

„Anselio ir Grytutės“ pabaigoje veikėjai grįžta į namus, 
iš kurių pradžioje išėjo, ir dabar randa čia laimę. Tai psicho- 
logiškai teisinga, nes mažas vaikas, kurį oraliniai ar edipiški 
keblumai priverčia leistis į nuotykius, negali tikėtis rasti laimę 
ne namie. Kad vaiko raida klostytųsi sklandžiai, jis turi įveikti 
šiuos keblumus dar tada, kai tebėra priklausomas nuo tėvų. 
Tik geri santykiai su tėvais gali padėti vaikui sėkmingai su- 
bręsti ir tapti paaugliu. 

Įveikęs edipiškus sunkumus ir oralinį nerimą, sublimavęs 
tuos potraukius, kurių patenkinti iš tikrųjų neįmanoma, ir iš- 
mokęs pamoką, kad, užuot tikėjus tuo, ko nori, reikia veikti 
protingai, vaikas vėl pasirengęs laimingai gyventi su tėvais. Tai 
simbolizuoja brangenybės, kurių Anselis su Grytute parneša 
namo pasidalyti su tėvu. Užuot reikalavęs, kad viską, kas gera, 

suteiktų tėvai, vyresnysis vaikas turi sugebėti šiek tiek pasirū- 
pinti savo ir šeimos emocine gerove. 

„Anselis ir Grytutė“ prasideda proziškai - nuo skurstančio 
medkirčio šeimos, kuri neįstengia sudurti galo su galu, rūpes- 
čių. Pasaka baigiasi taip pat žemiškai. Nors pasakojama, kad 
vaikai parnešė namo krūvą perlų ir brangakmenių, niekaip 
kitaip neužsimenama apie ekonomines jų gyvensenos permai- 
nas. Taip pabrėžiama, kad brangakmeniai yra simbolis. Pasaka 
baigiama tokiais žodžiais: „Taip pasibaigė visi jų vargai, ir pas- 
kui jie ilgai ir laimingai drauge gyveno. 

Mano pasaka baigta, bėga štai pelė greita, kas tą pelę pasi- 
gaus, galės pasisiūti iš jos didelę didelę kailinę kepurę.“ 

„Anselio ir Grytutės“ pabaigoje niekas nėra pasikeitę, iš- 
skyrus vidines nuostatas; ar, teisingiau sakant, pasikeitė vis- 
kas, nes pasikeitė vidinės nuostatos. Vaikai nebesijaus at- 
stumti, pamesti ir paklydę miško tamsoje; nebeieškos jie ir 
stebuklingos meduolių trobelės. Taip pat jie nebesutiks raga- 
nos ir jos nebebijos, nes sau įrodė, kad bendromis pastango- 
mis gali ją pergudrauti ir nugalėti. Uolumas, kurio turint gali- 
ma padaryti naudingą daiktą net ir iš nieko gera nežadančios 
medžiagos (pavyzdžiui, protingai pritaikius pelės kailelį pa- 
siūti kepurę), yra mokyklinio amžiaus vaiko, kuris grūmėsi su 
edipiškais keblumais ir su jais susidorojo, privalumas ir tikras 
laimėjimas. 

„Anselis ir Grytutė“ yra viena iš daugelio pasakų, kurio- 
se brolis ir sesuo veikia išvien, gelbėja vienas kitą ir pasiekia 
tikslą bendromis pastangomis. Tokios pasakos skatina vaiką 
įveikti savo nebrandžią priklausomybę nuo tėvų ir pradėti ki- 


* Ten pat, p. 95. 

tą, aukštesnį raidos tarpsnį, kai imama vertinti ir bendraamžių 
paramą. Ilgainiui vaikui reikės spręsti gyvenimo uždavinius 
bendradarbiaujant su jais, o ne kliaunantis tėvais ir apie nieką 
daugiau negalvojant. Dažnai mokyklinio amžiaus vaikas dar 
negali patikėti, jog kada nors ateis laikas, kai jis sugebės susi- 
tvarkyti pasaulyje nepadedamas tėvų; todėl vaikas nori į juos 
atkakliai kabintis ilgiau, nei būtina. Jis turi išmokti patikėti, 
jog kada nors įveiks net tokius pasaulyje kylančius pavojus, 
kokius jam piešia baimė, o įveikęs - pralobs. 

Vaikas suvokia egzistencinius pavojus ne objektyviai, o fan- 
tastiškai padidintus vaikiško baimės jausmo, - pavyzdžiui, jam 
pavojus gali įasmeninti vaikus ėdanti ragana. „Anselis ir Gry- 
tutė“ skatina vaikus stengtis savarankiškai suprasti net ir savo 
nerimastingos vaizduotės kūrinius. Mat tokios pasakos pati- 
kina, kad įmanoma įveikti ne tik tikrus pavojus, apie kuriuos 
kalbėjo tėvai, bet net ir tuos itin išpūstus, kurių, kaip vaikas 
bijo, taip pat yra. 

Ragana, kurią sukūrė nerimastingos vaiko fantazijos, ne- 
duos jam ramybės, tačiau jis gali patikėti atsikratęs tokios ra- 
ganos, kurią gali įstumti į jos pačios krosnį ir sudeginti. Kol 
vaikai tiki raganomis, - o kol nėra tokio amžiaus, kai neberei- 
kia savo neaiškiam nuogąstavimui suteikti žmogišką įvaizdį, 
jie visada jomis tikėjo ir tikės, - jiems reikia, kad suaugusieji 
sektų pasakas, kuriose vaikai sumanumu atsikrato šių įkyrių 
savo vaizduotės kūrinių. Kai vaikams pavyksta jų atsikratyti, 
ši patirtis būna be galo naudinga, kaip ir Anseliui su Grytute. 

Vilko praryta žavinga ir „nekalta“ maža mergaitė yra vaizdi- 
nys, paliekantis sieloje neišdildomą įspūdį. „Anselyje ir Gry- 
tutėje“ ragana tik ketino suėsti vaikus, o „Raudonkepuraitėje“ 
senelę ir mergaitę vilkas iš tikrųjų praryja. „Raudonkepurai- 
tės“, kaip ir daugumos.pasakų, esama daug skirtingų variantų. 
Žinomiausias yra brolių Grimmų variantas, kuriame Rau- 
donkepuraitė su senele atgyja, o vilkui atseikėjama pelnyta 
bausmė. 

Tačiau šios pasakos literatūrinė istorija prasideda nuo Per- 
rault.?? Anglų kalba ji geriausiai žinoma būtent jo pavadinimu 
„Raudonas gobtuvėlis“ (Little Red Riding Hood), nors brolių 
Grimmų duotas pavadinimas „Raudonkepuraitė“ tinkames- 
nis. Tačiau Andrew Langas, vienas mokyčiausių ir įžvalgiausių 
pasakų tyrinėtojų, sako, kad jei visi „Raudonkepuraitės“ va- 
riantai baigtųsi taip, kaip savąjį baigia Perrault, nieko nepra- 
rastume atidėję šią pasaką į šalį?" Turbūt toks ir būtų buvęs 
jos likimas, jei dėl brolių Grimmų varianto ji nebūtų tapusi 
viena labiausiai paplitusių. Tačiau žinoma šios pasakos istorija 
prasideda nuo Perrault, todėl pirma aptarsime - ir atidėsime į 
šalį - jo variantą. 

Perrault pasakos pradžia tokia pat kaip visų kitų plačiai ži- 


* Gana įdomu, kad į savo Mėlynąją pasakų knygą (Blue Fairy Book) Andrew Langas 
nusprendė įdėti būtent Perrault variantą. Perrault pasaka baigiasi vilko pergale, taigi 
joje nėra išsivadavimo, atsinaujinimo ir paguodos. Tai ne pasaka, - nors Perrault to 
ir nenorėjo, - o pamokoma istorija, kurios pabaiga kelia nerimą ir yra sąmoningas 
grasinimas vaikui. Keista, kad net Langas, kuris Perrault variantą griežtai kritikavo, 
pasirinko perspausdinti jį, o ne kurį kitą. Atrodo, daugelis suaugusiųjų mano, kad 
geriau gąsdinant priversti vaikus elgtis gerai, nei numalšinti jų nerimą, kaip kad 
daro tikra pasaka. 

nomų variantų: pasakojama, kaip senelė pasiuvo anūkėlei rau- 
doną gobtuvėlį (ar kepuraitę), todėl mergaitė tapo žinoma šiuo 
vardu. Vieną dieną motina pasiuntė Raudonkepuraitę nunešti 
gėrybių sergančiai senelei. Mergaitės kelias vedė per mišką ir 
čia ji susitiko vilką. Tada vilkas nedrįso jos suėsti, nes miške 
buvo medkirčiai, todėl paklausė Raudonkepuraitės, kur ji ei- 
na, ir mergaitė pasakė. Vilkui paklausus, kur tiksliai gyvena 
Senelė, mergaitė jam paaiškino. Tada vilkas tarė, kad taip pat 
nueis aplankyti Senelės, ir kiek įkabindamas nušuoliavo tolyn, 
o mergaitė pakeliui užgaišo. 

Į senelės namus vilkas pateko apsimetęs Raudonkepuraite 
ir tučtuojau senutę prarijo. Perrault pasakoje vilkas nesirengia 
Senelės drabužiais - jis tiesiog atsigulė į jos lovą. Atėjus Rau- 
donkepuraitei, vilkas pakvietė ją gultis šalia. Raudonkepuraitė 
nusirengė, atsigulė, bet tuoj pat pamačiusi, kaip Senelė atrodo 
nusirengusi, apstulbo ir šūktelėjo: 

- Senele, kokios tavo didelės rankos! 

— Kad tave geriau apkabinčiau! - atsakė vilkas. 

- Senele, kokios tavo didelės kojos! - tarė Raudonkepuraitė. 

— Kad geriau bėgiočiau, - nuskambėjo atsakymas. 

Po šių dviejų klausimų, kurių brolių Grimmų variante nėra, 
mergaitė užduoda gerai žinomus klausimus apie dideles Se- 
nelės ausis, akis ir apie didelius dantis. Į paskutinį klausimą 
vilkas atsako: 

— Kad tave geriau suėsčiau! 

„Vos taręs tuos žodžius, vilkas puolė Raudonkepuraitę ir ją 
prarijo. 


* Vertė Ramutė Skučaitė, cit. iš: Charles Perrault, Motulės Žąsies pasakos: senų laikų 
istorijos ir pasakos, Vilnius: Nieko rimto, 2006, p. 116. 

Čia Lango vertimas baigiasi, kaip ir daugelis kitų. Tačiau 
Perrault originale toliau yra trumpas eilėraštukas, kuriame iš- 
dėstoma, kokį moralą reikėtų perskaityti šioje pasakoje: geros 
mergaitės neturi klausyti visokiausių Žmonių. Jei mergaitės 
taip elgiasi, nereikėtų stebėtis, kad jas pačiumpa ir suėda vil- 
kas. Dėl vilkų - jų būna įvairiausių; o švelnūs vilkai pavojin- 
giausi, ypač tie, kurie seka paskui mažas mergaites į gatves ir 
net iki namų. Perrault norėjo ne tik suteikti skaitytojams pra- 
mogą, bet ir kiekvienoje pasakoje duoti konkrečią dorovės pa- 
moką. Todėl suprantama, kad jis jas atitinkamai pakeitė. Deja, 
pakeistos pasakos prarado daug prasmės. Jo pasakoje niekas 
neįspėjo Raudonkepuraitės pakeliui į Senelės namus negaišti 
ir neišklysti iš tikrojo kelio. Be to, Perrault variante nesupran- 
tama kodėl senelė, kuri apskritai nepadarė nieko bloga, galiau- 
siai turi pražūti. 


* 1697-aisiais, kai Perrault išspausdino savo pasakų rinkinį, „Raudonkepuraitė“ jau 
turėjo seną istoriją, o kai kurie jos elementai siekia labai tolimus laikus. Vienas mitas 
pasakoja apie Kroną, kuris praryja savo vaikus, bet šie vis dėlto stebuklingai grįžta 
iš jo pilvo. Vietoj vieno vaiko Kronui buvo paduotas praryti sunkus akmuo. Yra lo- 
tyniška 1023 m. pasaka (autorius - Egbertas iš Lježo, pavadinimas „Pilnas laivas“ - 
Fecunda ratis), kur pasakojama, kaip maža mergaitė buvo rasta tarp vilkų; ji vilkėjo 
raudoną drabužį, kuris jai buvo labai svarbus, ir specialistai sako, kad tas drabužis 
buvo raudona kepuraitė. Taigi šešis šimtmečius arba anksčiau iki Perrault pasakos 
turime kai kuriuos pagrindinius „Raudonkepuraitės“ elementus: mažą mergaitę su 
raudona kepuraite, vilkų gaują, vaiką, kuris praryjamas gyvas ir lieka sveikas, ir vie- 
toj vaiko pakištą akmenį. 

Yra kitų prancūziškų „Raudonkepuraitės“ variantų, bet nežinoma, kurie iš jų 
padarė įtaką Perrault, kai jis perpasakojo pasaką. Kai kuriuose variantuose vilkas 
verčia Raudonkepuraitę valgyti Senelės kūną ir gerti jos kraują, nors balsai įspėja 
mergaitę to nedaryti.?* Jei viena iš šių pasakų buvo Perrault šaltinis, visai supranta- 
ma, kad jis tokią vulgarybę pašalino kaip nederamą, nes knygą rašė skaityti Versalio 
rūmuose. Perrault pasakas ne tik pagražino, bet ir suteikė joms dirbtinumo, pavyz- 
džiui, apsimetė, kad jas parašė jo dešimtmetis sūnus ir dedikavo knygą karalaitei. 
Perrault papildė pasakas pastabomis ir moralais, kuriuos rašė taip, tarsi slapčiomis 
nuo vaikų merktų akį suaugusiesiems. 

Perrault „Raudonkepuraitė“ netenka daug žavesio, nes vi- 
sai aišku, kad jo vilkas yra ne plėšrus žvėris, o metafora, todėl 
nedaug tepaliekama klausytojo vaizduotei. Dėl tokių supa- 
prastinimų ir tiesiai išdėstyto moralo šis kūrinys, kuris galėjo 
būti pasaka, virsta pamokoma istorija, kurioje viskas išaiškinta 
kiek tik galima. Taigi klausytojo vaizduotė negali pasireikšti ir 
suteikti pasakai asmeninės prasmės. Susižavėjęs racionalisti- 
niu pasakos tikslo aiškinimu, Perrault viską pasako kiek įma- 
noma atviriau. Pavyzdžiui, kai mergaitė nusirengia ir atsigula 
į lovą šalia vilko, o vilkas jai sako, kad jo rankos stiprios, kad 
ją geriau apkabintų, vaizduotei nieko nepaliekama. Raudonke- 
puraitė nereaguoja į tokią atvirą ir akivaizdžią vilionę, niekaip 
nebando pabėgti ar priešintis, todėl ji arba kvaila, arba nori 
būti suvedžiota. Nei vienu, nei kitu atveju jos figūra nėra tin- 
kama tapatintis. Dėl šių detalių Raudonkepuraitė iš paprastos 
žavios mažos mergaitės, įkalbėtos nepaisyti Motinos įspėjimų 
ir linksmintis, kaip ji sąmoningai tiki, nekaltais būdais, virsta 
tiesiog puolusia moterimi. 

Jei vaikui kas nors išdėsto, ką reiškia pasaka, ji jam netenka 
vertės; Perrault padaro dar blogiau - jis aiškina ją pakartotinai. 
Visos geros pasakos turi daug prasmės lygmenų; tik vaikas gali 
žinoti, kurios prasmės jam tam tikru metu svarbios. Vystyda- 
masis vaikas atranda žinomose pasakose naujų dalykų, dėl to 
patiki, kad jo gebėjimas suprasti iš tikrųjų tapo brandesnis, nes 
ta pati pasaka jam dabar atskleidžia daug daugiau nei anksčiau. 
Tačiau tai įmanoma tik tada, jei vaikui nebuvo didaktiškai nu- 
rodyta, ką ta pasaka turėtų byloti. Tik tada, kai vaikas atranda 
anksčiau paslėptas pasakos prasmes laisvai ir intuityviai, jam 
atsiskleidžia visa jos svarba. Kai vaikas padaro tokį atradimą, 
pasaka, kuri buvo tik duotybė, iš dalies tampa jo paties kūriniu. 

Broliai Grimmai perpasakoja du šios pasakos variantus — 
jiems tai labai neįprasta. Abu variantai pavadinti herojės var- 
du - „Raudonkepuraitė“, dėl „raudono aksomo kepuraitės“, 
kuri jai „taip gražiai tiko ir mergaitė nieko kito daugiau neno- 
rėjo nešioti. 

Svarbiausia „Raudonkepuraitės“, kaip ir „Anselio ir Grytu- 
tės, tema yra pavojus būti suėstam. Tos pačios pagrindinės psi- 
chologinės situacijos, kurios atsikartoja kiekvienos asmenybės 
raidoje, gali lemti įvairiausius likimus ir suformuoti įvairiausias 
asmenybes - priklauso nuo to, ką žmogui dar tenka patirti ir 
kaip jis tai interpretuoja. Panašiai ir pagal svarbiausias temas, 
kurių skaičius ribotas, sukurtos pasakos vaizduoja žmogaus 
patirtį visai skirtingais atžvilgiais; viskas priklauso nuo to, kaip 
tokie motyvai plėtojami ir koks yra įvykių kontekstas. „Anse- 
lis ir Grytutė“ pasakoja apie nerimą ir sunkumus, kurių patiria 
vaikas, priverstas įveikti savo prisirišimą prie motinos, dėl ku- 
rio yra nuo jos priklausomas, ir atsikratyti oralinės fiksacijos. 
„Raudonkepuraitėje“ svarbiausi tam tikri esminiai keblumai, 
kuriuos turi įveikti mokyklinio amžiaus mergaitė, pasąmonėje 
vis dar edipiškai prisirišusi prie tėvo ir šio prisirišimo paskatin- 
ta galinti stumti save į pavojų - leistis suvedžiojama. 

Abiejose pasakose namas miške ir tėvų namai yra ta pati 
vieta, bet ji suvokiama visai skirtingai, nes pasikeičia psicho- 
loginė situacija. Namuose, kur Raudonkepuraitę apsaugo tė- 
vai, ši pradėjusi lytiškai bręsti mergaitė neturi rūpesčių ir gana 
sėkmingai susidoroja su sunkumais. Dėl to, kas įvyksta susiti- 


* Pasakų rinkinys, į kurį broliai Grimmai įtraukė „Raudonkepuraitę“, pirmą kar- 
tą išleistas 1812-aisiais - praėjus daugiau nei šimtmečiui nuo tada, kai Perrault iš- 
spausdino savo variantą. 

** Broliai Grimai, Vaikų ir namų pasakos, t. 1, p. 148. 

kus vilką, ta pati mergaitė tampa bejėgė senelės, kuri pati nėra 
stipri, namuose. 

Anselis su Grytute, veikiami oralinės fiksacijos, daug ne- 
galvodami suvalgo trobelę, simbolizuojančią blogą motiną, 
kuri juos pametė (privertė palikti namus), ir nedvejodami su- 
degina raganą krosnyje, tarsi ji būtų maistas, kepamas valgyti. 
Oralinę fiksaciją išaugusi Raudonkepuraitė visai nebeturi ora- 
linio troškimo naikinti. Psichologiniu požiūriu oralinė fiksa- 
cija, simboliškai virtusi kanibalizmu, - svarbiausia „Anselio ir 
Grytutės“ tema, - nepaprastai skiriasi nuo tos bausmės, kuria 
Raudonkepuraitė nubaudžia vilką. Vilkas „Raudonkepuraitė- 
je yra suvedžiotojas, bet, žiūrint į paviršinį pasakos turinį, ne- 
padaro nieko, kas jam nebūtų natūralu - būtent ėda, nes jam 
reikia maitintis. O žmogui įprasta užmušti vilką, nors šioje pa- 
sakoje gyvybė jam atimama neįprastu būdu. 

Raudonkepuraitės namai visko pertekę ir ji, būdama seniai 
išaugusi oralinį nerimą, mielai dalijasi gėrybėmis su senele, 
nešdama jai maisto. Raudonkepuraitei pasaulis už tėvų namų 
ribų nėra grėsminga, negyvenama vieta, per kurią vaikas ne- 
rastų kelio. Išėjus iš namų, prasideda žinomas kelias, iš kurio, 
kaip įspėja motina, išklysti negalima. 

Anselį su Grytute į pasaulį tenka išvaryti, o Raudonkepu- 
raitė palieka namus savo noru. Ji nebijo išorinio pasaulio, su- 
vokia jo grožį, ir čia slypi pavojus. Jei už namų ribų praside- 
dantis pasaulis, kur nėra pareigų, ima pernelyg vilioti, jis gali 
paskatinti vėl veikti pagal malonumo principą - šio principo, 
kaip galime tarti, tėvų pamokymų paskatinta Raudonkepurai- 
tė buvo atsisakiusi ir vietoj jo buvo pradėjusi vadovautis tikro- 
vės principu, - o tada gali įvykti pragaištingų nuotykių. 

Tikrovės ir malonumo principų dilema išdėstoma atvirai, 

kai vilkas Raudonkepuraitei sako: „Raudonkepuraite, tu tik 
pažiūrėk, kokios gražios gėlės aplink auga, kodėl neapsidairai 
aplinkui? Man rodos, tu net negirdi, kaip gražiai paukšteliai 
gieda? Eini kaip į mokyklą, o girioje tokia linksmybė.“ Tai 
tas pats konfliktas — daryti, kas tau patinka, ar daryti, ką pri- 
valai, - dėl kurio Raudonkepuraitės motina įspėjo ją nuo pat 
pradžių. Ji priminė dukteriai: „Eik gražiai ir niekur nesuk iš 
kelio [...]. Kai įeisi, nesidairyk po visus kampus, o visų pirma 
pasakyk: „Labas rytas“.“" Taigi motina žino, kad Raudonkepu- 
raitė linkusi išklysti iš praminto tako ir, vogčiomis dairydama- 
si po kampus, bandyti atskleisti suaugusiųjų paslaptis. 
Požiūrį, kad „Raudonkepuraitės tema yra dviprasmiai 
jausmai, kuriuos vaikas jaučia susidūręs su dilema, ar jam 
gyventi pagal malonumo, ar pagal tikrovės principą, patvir- 
tina tai, kad Raudonkepuraitė nustojo skynusi gėles tik tada, 
„kai jau tiek priskynė, jog nebetilpo į saują. Tuomet mergaitė 


22] 


„vėl prisiminė senelę ir nuskubėjo pas ją “. Tai yra tik tada, kai 


skinti gėles nebėra malonu, malonumų besivaikantis id pasi- 
traukia ir Raudonkepuraitė supranta savo pareigas.“ 


* Ten pat, p. 149. 

** Ten pat, p. 148. 

*** Ten pat, p. 149. 

**** Dviejuose prancūziškuose variantuose, kurie visai skiriasi nuo Perrault varianto, 
dar aiškiau parodoma, kad Raudonkepuraitė nutarė pasukti malonumų keliu, ar 
bent lengvesniuoju, nors kiti atkreipė jos dėmesį ir į pareigos kelią. Šiuose pasakos 
variantuose Raudonkepuraitė susitinka vilką kelio išsišakojime - tai yra ten, kur 
reikia apsispręsti dėl svarbaus klausimo, kuriuo keliu eiti. Vilkas klausia: kurį kelią 
rinksiesi - adatų ar smeigtukų? Raudonkepuraitė pasirenka smeigtukų kelią, nes, 
kaip paaiškinta viename variante, pritvirtinti ką nors smeigtukais lengviau, o pri- 
siūti adatomis yra daug sunkesnis darbas.?? Tais laikais, kai mažos mergaitės dažnai 
buvo verčiamos ką nors siūti, pasirinkti lengvąjį kelią - naudotis smeigtukais, o ne 
adatomis - aiškiai reiškė elgtis pagal malonumo principą tokioje situacijoje, kuri 
reikalautų elgtis pagal tikrovės principą. 

Raudonkepuraitė aiškiai yra vaikas, kuriam jau kilo lyti- 
nės brandos amžiaus sunkumų, bet emociškai jiems ji kol kas 
nepasirengusi, nes dar nėra išsprendusi edipiškų konfliktų. Ji 
brandesnė nei Anselis su Grytute - tai rodo smalsumas, kuris 
ją apima išėjus į pasaulį ir susidūrus su kai kuriais dalykais. 
Anselis su Grytute nesistebi meduolių trobele ir nesidomi, ką 
ketina daryti ragana. Raudonkepuraitė nori sužinoti naujų da- 
lykų - tai liudija motinos įspėjimas nesidairyti. Mergaitė pa- 
stebi, kad kažkas negerai, - pamato, kad senelė „taip keistai 
atrodo“, bet, apsirengęs senutės drabužiais, vilkas ją suklaidi- 
na. Raudonkepuraitė stengiasi suprasti padėtį: klausia Senelės 
apie dideles ausis, pastebi dideles akis, stebisi didelėmis ranko- 
mis ir baisiais dantimis. Čia išvardijami keturi pojūčiai: klau- 
sa, rega, lyta ir skonis; pradėjusiam lytiškai bręsti vaikui visi jie 
padeda suprasti pasaulį. 

„Raudonkepuraitėje“ mergaitė simboliškai įstumiama į ly- 
tinio brendimo metu kylančių edipiškų konfliktų pavojus, o 
paskui iš jų išgelbėjama taip, kad galėtų bręsti be konfliktų. 
Motiniškos figūros, motina ir ragana, kurios buvo labai svar- 
bios pasakoje „Anselis ir Grytutė“, „Raudonkepuraitėje“ visai 
prarado reikšmę: čia nei motina, nei senelė nieko negali - nei 
sukelti grėsmės, nei apsaugoti. Vyras, atvirkščiai, čia labai 
svarbus ir padalytas į du priešingus pavidalus - tai pavojingas 
suvedžiotojas, kuris, kai jam pasiduodama, siekia pražudyti 
gerąją senelę ir mergaitę; ir medžiotojas - atsakingo ir stipraus 
gelbėtojo tėvo figūra. 

Atrodo, tarsi Raudonkepuraitė siektų suprasti prieštaringą 
vyro prigimtį, pažindama visus jo asmenybės aspektus: id sa- 


* Broliai Grimai, Vaikų ir namų pasakos, t. 1, p. 150. 

vanaudiškumą, nevisuomeniškumą, smurtingumą, gal ir po- 
linkį naikinti (vilką); ego nesavanaudiškumą, visuomeniškų- 
mą, rūpestingumą, polinkį globoti (medžiotoją). 

Raudonkepuraitė patinka visiems, nes ji ne tik dora, bet ir 
patiria pagundų; be to, jos likimas mums liudija, kad nors atro- 
do labai gražu tikėti, jog-visi nori gero, iš tikrųjų tuo tikėdami 
galime pakliūti į spąstus. Jei mumyse neslypėtų kažkas, kam 
didelis piktas vilkas patinka, jis mums neturėtų galios. Todėl 
svarbu suprasti vilko prigimtį, bet dar svarbiau išsiaiškinti, ko- 
dėl jis mus traukia. Nors naivumas žavus, visą gyvenimą likti 
naiviam pavojinga. 

Bet vilkas yra ne tik vyras suvedžiotojas, jis simbolizuoja ir 
visus nhevisuomeniškus, gyvuliškus mumyse slypinčius polin- 
kius. Pametusi mokyklinio amžiaus mergaitės dorybes, nebei- 
dama „kaip į mokyklą, kaip kad reikėtų atliekant gautą užduo- 
tį, Raudonkepuraitė vėl tampa edipine mergaite ir ima vaikytis 
malonumų. Paklausiusi vilko pasiūlymų, ji suteikė jam progą 
suėsti senelę. Čia pasaka byloja, kad kai kurie edipiški mergai- 
tės keblumai tebėra neišspręsti. Būti prarytai vilko Raudonke- 
puraitei yra pelnyta bausmė už tai, kad ji sudarė sąlygas vilkui 
sunaikinti motiniškąją senelę. Net ir ketverių metų vaikas ne- 
gali nesistebėti, kodėl Raudonkepuraitė taip elgiasi: vilko pa- 
klausta, tiksliai nurodo, kaip rasti senelės namus. Vaikui kyla 
klausimas: kam dar ji taip išsamiai aiškintų kelią, jei ne siekda- 
ma užtikrinti, kad vilkas jį ras? Tik suaugusieji, įsitikinę, kad 
pasakose nėra prasmės, gali nesuprasti, kad Raudonkepuraitės 
pasąmonė kaip įmanydama stengiasi išduoti Senelę. 

Senelė taip pat nėra be kaltės. Mažai mergaitei reikia stip- 
rios motiniškos figūros, kuri apgintų ir būtų sektinas pavyz- 
dys. Bet Raudonkepuraitės senelė neatsispiria norui tenkinti 

savo poreikius, o ne tik rūpintis, kas būtų naudinga vaikui, - 
pasakoje sakoma taip: „Ji nebeįmanė nė ko jai beduoti. ' Tai 
ne pirmas ir ne paskutinis kartas, kai vaikas, kurį senelė taip 
sugadino, patenka į bėdą tikrame gyvenime. Mažai mergaitei 
pražūtinga, kad vyresnė moteris - ar tai būtų Motina, ar Sene- 
lė, kuri yra antros eilės motina, - išsižada savo patrauklumo 
vyrams ir perleidžia jį dukteriai, atiduodama jai pernelyg vi- 
liojantį raudoną apsiaustą. 

„Raudonkepuraitėje“ visur - ir pavadinime, ir mergaitės 
varde - pabrėžiama raudona spalva, kurią mergaitė atvirai de- 
monstruoja. Raudona - spalva, simbolizuojanti stiprias emo- 
cijas, tarp jų, žinoma, ir seksualines. Taigi raudono aksomo ke- 
puraitė, kurią Senelė padovanojo Raudonkepuraitei, gali būti 
laikoma pirmalaikio seksualinio žavesio perdavimo simboliu, 
o jį dar labiau pabrėžia tai, kad senelė sena ir serga, yra per 
silpna net duris atverti. Vardas Raudonkepuraitė - tai ženklas, 
kad ši veikėjos ypatybė pasakoje itin svarbi. Jis rodo, kad maža 
ne tik kepuraitė, bet ir mergaitė. Nors Raudonkepuraitė ne per 
maža mūvėti kepuraitę, ji per maža susitvarkyti su tuo, ką ši 
raudona kepuraitė simbolizuoja ir ko prašomasi ją mūvint. 

Pavojų Raudonkepuraitei kelia jos bundantis lytiškumas, 
kuriam ji dar nėra pakankamai subrendusi emociškai. Žmo- 
gus, psichologiškai pasirengęs seksualinei patirčiai, gali su ja 
tvarkytis, ir ji gali jam padėti vystytis. Bet pirmalaikis lytinis 
gyvenimas yra regresinė patirtis, sužadinanti mumyse tai, kas 
tebėra neišsivystę, ir kyla pavojus, kad tai mus užvaldys. Kai 
nebrandžiam asmeniui, dar nepasirengusiam lytiniams santy- 
kiams, tenka patirti dalykų, sužadinančių stiprius seksualinius 


* Ten pat, p. 148. 

jausmus, jis grįžta prie edipinių būdų tvarkytis su šia patirtimi. 
Vienintelis būdas, kuriuo toks žmogus mano galįs lytiškumo 
srityje veikti sėkmingai, yra atsikratyti labiau patyrusių varžo- 
vų - todėl Raudonkepuraitė duoda vilkui konkrečius nurody- 
mus, kaip rasti Senelės namą. Tačiau taip elgdamasi ji išduoda 
savo dviprasmius jausmus. Parodydama vilkui kelią pas Sene- 
lę, ji elgiasi taip, tarsi jam sakytų: „Palik mane ramybėje; eik 
pas Senelę, ji yra subrendusi moteris; ji turėtų gebėti susidoroti 
su tuo, ką tu simbolizuoji; aš to negaliu.“ 

Mergaitė sąmoningai trokšta elgtis gerai, o nesąmoningai 
nori laimėti prieš senelę (motiną). Dėl šio konflikto mes mėgs- 
tame šią veikėją ir pasaką, dėl jo ji atrodo nepaprastai Žmogiš- 
ka. Kaip ir daugelis iš mūsų vaikystėje, kai buvome įsipainioję į 
vidinius prieštaravimus, kurių net didžiausiomis pastangomis 
negalėjome įveikti, ji nori užkarti keblumą kitam: vyresniam 
žmogui, vienam iš tėvų arba kam nors, kas atstoja tėvus. Bet 
siekdama taip išvengti grėsmingos situacijos, ji vos joje nepra- 
žūva. 

Kaip jau minėta, broliai Grimmai pateikia ir kitą svarbų 
„Raudonkepuraitės“ variantą, iš esmės tik pridėdami priedą 
prie pagrindinio pasakojimo. Šiame variante pasakojama, kaip 
vėliau, Raudonkepuraitei vėl nešant senelei pyragą, kitas vilkas 
bando ją išvilioti iš tiesaus (dorybės) kelio. Šį kartą mergai- 
tė nuskuba pas Senelę ir jai apie tai papasakoja. Kartu jiedvi 
užstumia duris taip, kad vilkas negalėtų įeiti. Galiausiai vilkas 
nuo stogo nuslysta į lovį su vandeniu ir paskęsta. Pasaka bai- 
giasi taip: „O Raudonkepuraitė linksma parėjo namo, ir niekas 
jai kelio nebepastojo. “ 


* Ten pat, p. 152. 


256 


„Raudonkepuraitė“ 


Šiame variante plėtojamos minties pasakos klausytojas 
jaučiasi esąs įtikintas, - kad patyrusi blogų dalykų mergaitė 
supranta, jog anaiptol nėra pakankamai subrendusi turėti rei- 
kalų su vilku (suvedžiotoju), bet yra pasirengusi pradėti nau- 
dingą bendradarbiavimą su motina. Tai pavaizduota simboliš- 
kai: vos kilus pavojui, kurio pirmąsyk susitikusi vilką nepaisė, 
mergaitė skuba pas Senelę. Raudonkepuraitė veikia išvien su 
senele (motina) ir paklauso jos patarimo: paskui Senelė liepia 
mergaitei pripilti lovį vandens, kvepiančio jame virtomis deš- 
romis, ir šio kvapo priviliotas vilkas įkrenta į vandenį. Veik- 
damos kartu, jiedvi lengvai jį įveikia. Taigi vaikui ir tos pačios 
lyties gimdytojui reikia glaudžiai bendradarbiauti - taip, kad 
vaikas su juo ar ja tapatindamasis ir iš jo ar jos sąmoningai 
mokydamasis galėtų laimingai augti ir tapti suaugusiuoju. 


Pasakos randa atgarsį ir mūsų sąmonėje, ir pasąmonėje, todėl 
joms nereikia vengti prieštaravimų, nes prieštaravimai mūsų 
pasąmonėje gali nesunkiai gyvuoti kartu. Kalbant apie visai 
kitą prasmės lygmenį, į tai, kas nutinka Senelei, galima pažiū- 
rėti kitaip. Pasakos klausytojui pagrįstai kyla klausimas, ko- 
dėl vilkas nesuėda Raudonkepuraitės vos ją susitikęs - tai yra 
pirmai progai pasitaikius. Perrault, kaip jam būdinga, pateikia 
tariamai racionalų paaiškinimą: jei vilkas nebūtų bijojęs netoli 
buvusių medkirčių, būtų taip ir padaręs. Perrault pasakoje vil- 
kas iš pat pradžių yra suvedžiotojas, todėl atrodo suprantama, 
kad vyresnis vyras bijo vilioti mažą mergaitę kitiems vyrams 
matant ir girdint. 

Visai kitokia padėtis susiklosto brolių Grimmų pasakoje — 
čia mums leidžiama suprasti, kad vilkas delsia iš besaikio go- 

dumo: „Vilkas galvoja sau: „Riebus kąsnis, toji maža ir švelnį 
mergaitė, skaniau negu ta senė. Tik rėikia gudriai apsisukti, ir 
abi jos bus mano.“ Bet šis paaiškinimas nesuprantamas, nes 
vilkas būtų galėjęs pagriebti Raudonkepuraitę tiesiog tada ir 
toje vietoje, o vėliau PE3UD senelę taip pat, kaip ją apgauna 
pasakoje. 

Vilko elgesys brolių Grimmų variante atrodys supranta- 
mesnis, jei tarsime, kad norėdamas gauti Raudonkepuraitę, 
vilkas pirmiausia turi atsikratyti Senelės. Kol netoliese yra 
senelė (motina), Raudonkepuraitės jis neturės.“ Bet vos atsi- 
kračius senelės (motinos) tarsi atsiveria kelias veikti vedamam 
troškimų, kuriuos, kol netoliese buvo Motina, tekdavo išstum- 
ti. Šiuo lygmeniu pasakos tema yra nesąmoningas dukters no- 
ras būti suvedžiotai tėvo (vilko). 

Kai prasidėjus lytiniam brendimui vėl atgyja ankstyvieji 
edipiški troškimai, atgimsta ir mergaitės noras, kad jai atitektų 
tėvas, polinkis jį gundyti ir troškimas būti jo sugundytai. Mer- 
gaitė, trokštanti iš Motinos atimti tėvą, jaučiasi už tai nusipel- 
niusi sulaukti iš jos ar net ir iš jo baisios bausmės. Kai kurios 
gyvenimo pradžioje patirtos emocijos vėliau palyginti aprims- 
ta, bet paauglystėje vėl pabunda, - ne tik edipiški jausmai, bet 
ir šiuo laikotarpiu pasireiškiantis net ir dar ankstesnis nerimas 
bei troškimai. 

Kalbant apie kitą interpretacijos lygmenį, būtų galima sa- 
kyti, kad vilkas, susitikęs Raudonkepuraitę, jos tuoj pat ne- 
praryja todėl, kad nori pirmiau priversti mergaitę ateiti pas 
jį į lovą: prieš ją „praryjant“ juodu turi lytiškai susieiti. Nors 


* Ten pat, p. 149. 
** Dar ne taip seniai kai kuriose valstiečių kultūrose mirusios motinos vietą visais 
atžvilgiais užimdavo vyriausia duktė. 

dauguma vaikų nežino, kad yra gyvūnų, iš kurių vienas ly- 
tinio akto metu žūva, vaiko sąmonėje ir pasąmonėje šie su 
naikinimu susiję papildomi reikšmės atspalviai gana ryškūs — 
tokie ryškūs, kad dauguma vaikų laiko lytinį aktą pirmiausia 
smurto aktu, kuriame vienas partneris smurtauja prieš kitą. 
Manau, būtent apie vaikams būdingą nesąmoningą tikėjimą, 
kad lytinis susijaudinimas, smurtas ir nerimas yra lygiareikš- 
miai, užsimena Djuna Barnes, kuri rašo: „Vaikai žino kai ką, 
ko nemoka apsakyti; jiems patinka Raudonkepuraitė lovoje 
su vilku!“* Turimos seksualinės žinios vaikui žadina keistai 
sutampančias priešingas emocijas. Šiam emocijų sutapimui 
„Raudonkepuraitėje“ suteiktas konkretus pavidalas, todėl pa- 
saka nesąmoningai labai Žavi ne tik vaikus, bet ir suaugusiuo- 
sius - pastariesiems ji miglotai primena, kaip juos vaikystėje 
domino lytiškumas. 

Tuos pačius užslėptus jausmus išreiškė ir dar vienas meni- 
ninkas. Gustaveas Dorė vienoje iš žymių pasakų iliustracijų 
vaizduoja Raudonkepuraitę lovoje su vilku? Vilkas pavaiz- 
duotas gana taikus. Bet mergaitė, žvelgianti į šalia gulintį vil- 
ką, atrodo apnikta stiprių dviprasmių jausmų. Ji nebando pasi- 
traukti. Mergaitė atrodo labai susidomėjusi situacija, kuri ją ir 
traukia, ir kelia jai pasibjaurėjimą. Jos veide ir laikysenoje atsi- 
spindi susipynę jausmai, kuriuos nusakyti tiksliausia būtų taip: 
kažkas užvaldė jos dėmesį. Tokį pat susidomėjimą lytiškumas 
ir viskas, kas su juo susiję, žadina vaiko sieloje. Grįžtant prie 
to, ką rašė Djuna Barnes, būtent tokį jausmą vaikams sukelia 
Raudonkepuraitė, vilkas bei jų santykiai, bet jie to nemoka ap- 
sakyti — ir kaip tik dėl to pasaka juos taip žavi. 

Būtent šis „mirtinas susidomėjimas lytiškumu, pasireiš- 
kiantis kartu ir kaip didžiausias susijaudinimas, ir kaip di- 

džiausias nerimas, neatsiejamas nuo mažos mergaitės edipiško 
troškimo, kad jai atitektų tėvas, ir, prasidėjus lytinio brendi- 
mo laikotarpiui, nuo tų pačių jausmų atgimimo kitu pavidalų. 
Kaskart atgimus šioms emocijoms mergaitę aplanko prisimi- 
nimai, kaip būdama maža ji buvo linkusi gundyti tėvą, o kartų 
atgyja ir prisiminimai, kaip ji troško būti sugundyta tėvo. 

Perrault variante pabrėžiamas seksualinis suvedžiojimas, 
o brolių Grimmų pasakoje yra kitaip. Joje lytiškumas nemi- 
nimas nei tiesiogiai, nei netiesiogiai; jis gali būti subtiliai nu- 
manomas, bet iš esmės klausytojas turi pats iškelti šią mintį, 
padedančią suprasti pasaką. Vaiko mąstysenos požiūriu sek- 
sualinė potekstė lieka ikisąmoninė - taip ir turi būti. Sąmo- 
ningai vaikas žino, kad skinti gėles visai nėra blogai; blogai yra 
nepaklusti Motinai, kai turi svarbią užduotį, kurią reikia atlik- 
ti senelės (motinos) labui, ir senelė yra to nusipelniusi. Svar- 
biausias konfliktas kyla dėl to, kad, paisydamas savo interesų, 
kurie jam atrodo teisėti, vaikas elgtųsi vienaip, o tėvai, kaip jis 
žino, norėtų, kad jis darytų kitaip. Pasaka leidžia suprasti, kad 
vaikas nežino, kaip gali būti pavojinga pasiduoti troškimams, 
kurie jo požiūriu yra nekalti, taigi jis privalo sužinoti apie šį 
pavojų. Tikriau sakant, pasaka įspėja, kad jį to skaudžiai pa- 
mokys gyvenimas. 

„Raudonkepuraitėje“ eksternalizuojami pradėjusio lytiš- 
kai bręsti vaiko dvasiniai vyksmai: vilkas yra eksternalizaci- 
ja blogų jausmų, kuriuos vaikas jaučia, kai elgiasi priešingai, 
nei patarė tėvai, ir kai leidžia sau seksualiai gundyti arba būti 
gundomas. Išklydęs iš tėvų nurodyto kelio, vaikas susiduria su 
„blogiu“ ir pabūgsta, kad „blogis“ praris ir jį, ir tėvus, kurių 
pasitikėjimą jis išdavė. Bet „blogio“ galima atsikratyti atgijus, 
kaip toliau pasakoje ir atsitinka. 


260 


„Raudonkepuraitė“ 


Visai kitaip nei Raudonkepuraitė, kuri pasiduoda id vilio- 
nei ir taip išduoda motiną bei senelę, medžiotojas neleidžia, 
kad emocijos jį užvaldytų. Radęs vilką miegantį senelės lovoje, 
jis pirmiausia reaguoja taip: „Ak štai kur tu, senas nevidone, 
[...] seniai jau aš tavęs ieškau. ' Jam norisi tuoj pat vilką nušau- 
ti. Bet ego (ar protas) gina savo teises, nepaisydamas id akstinų 
(pykčio vilkui), ir medžiotojas supranta, kad svarbiau paban- 
dyti išvaduoti Senelę, nei pasiduoti pykčiui ir iškart nušauti 
vilką. Medžiotojas susivaldo ir, užuot žvėrį nušovęs, atsargiai 
prakerpa jam pilvą žirklėmis ir taip išgelbsti Raudonkepuraitę 
su senele. 

Medžiotojas - patraukliausias veikėjas ir berniukams, ir 
mergaitėms, nes jis yra gerųjų gelbėtojas ir blogųjų baudėjas. 
Kai reikia paklusti tikrovės principui, visiems vaikams kyla 
sunkumų, ir priešingose vilko ir medžiotojo figūrose jie ne- 
sunkiai atpažįsta savo asmenybės aspektų konfliktą: id konf- 
liktuoja su ego ir superego. Medžiotojas imasi smurto (pra- 
kerpa pilvą), padedančio įgyvendinti aukščiausią visuomeninį 
tikslą (išgelbėti dvi moteris). Vaikui regisi, kad niekas nesu- 
pranta, jog jo smurtingi polinkiai jam atrodo konstruktyvūs, 
bet pasaka parodo, kad jie gali tokie būti. 

Raudonkepuraitę tenka ištraukti prakirpus vilkui pilvą, tar- 
si atlikus cezario pjūvį; taip užsimenama apie nėštumą ir gi- 
mimą. Dėl to vaiko pasąmonėje sužadinamos lytinių santykių 
asociacijos. Kaip vaisius patenka į motinos gimdą? - klausia 
savęs vaikas ir nusprendžia, kad tai gali atsitikti tik motinai ką 
nors prarijus - kaip vilkui. 


* Broliai Grimai, Vaikų ir namų pasakos, t. 1, p. 151. 

Kodėl medžiotojas kalba apie vilką kaip apie „seną nevido- 
ną“ ir sako, kad ieškojo jo jau seniai? Kaip suvedžiotojas šioje 
pasakoje vadinamas vilku, taip žmogus, kuris ką nors suve- 
džioja, ypač jei taikosi į jauną merginą, mūsų laikais, kaip ir 
senovėje, dažnai vadinamas „senu nevidonu“. Kitame lygme- 
nyje vilkas simbolizuoja ir nepageidautinus medžiotojo po- 
linkius; visi kartais kalbame apie mumyse tūnantį žvėrį - tai 
palyginimas, reiškiantis polinkį siekiant savo tikslų smurtauti 
ar elgtis neatsakingai. 

Nors medžiotojas atomazgoje labai svarbus, nepasakojama, 
iš kur jis atėjo, ir su Raudonkepuraite jis nebendrauja - išgel- 
bėja ją ir tiek. Niekur „Raudonkepuraitėje“ nepaminėtas tė- 
vas, 6 tokios rūšies pasakai tai labai neįprasta. Tai užuomina, 
kad tėvas čia yra, bet užslėptu pavidalu. Mergaitė neabejotinai 
tikisi, kad tėvas išgelbės ją iš visų bėdų, o ypač emocinių, ku- 
rios kilo dėl to, kad ji norėjo jį sugundyti ir būti jo sugundy- 
ta. „Sugundymas“ čia reiškia mergaitės troškimą ir pastangas 
priversti jį mylėti ją labiausiai, taip pat norą, kad tėvas kiek 
galėdamas stengtųsi priversti ją labiau už visus mylėti jį. Vadi- 
nasi, galima įžvelgti, kad iš tikrųjų „Raudonkepuraitėje“ tėvas 
veikia dviem priešingais pavidalais: kaip vilkas, kuris yra ne- 
suvaldomų edipiškų jausmų keliamų pavojų eksternalizacija, 
ir kaip medžiotojas, atliekantis gynėjo ir gelbėtojo vaidmenį. 

Nors medžiotojui norisi nušauti vilką, jis to nepadaro. Iš- 
gelbėjus Raudonkepuraitę, būtent ji sugalvoja prikrauti vilkui į 
pilvą akmenų, „o kai tas pabudęs norėjo sprukti į girią, sunkūs 
akmenys neleido jam pajudėti iš vietos, tad bemat susmuko 
ant žemės ir gavo galą“. Būtent Raudonkepuraitei netikėtai 


* Ten pat. 

renka sugalvoti, ką daryti dėl vilko, ir įgyvendinti sumanymą. 
Kad ateityje būtų saugi, ji turi pajėgti suvedžiotoją sunaikinti, 
jo atsikratyti. Jei tėvas-medžiotojas padarytų tai už ją, Rau- 
donkepuraitė niekada negalėtų jaustis tikrai įveikusi savo silp- 
numą, nes nebūtų to padariusi pati. 

Pasakoje teisinga, kad vilkas turi žūti nuo to, ką bandė 
padaryti: oralinis godumas yra jo paties pražūtis. Jis gviešėsi 
niekšingai prisikimšti pilvą - taip jam ir padaroma. 

Yra ir kita puiki priežastis, dėl kurios vilkas neturi žūti pra- 
kirpus jam pilvą prarytosioms išlaisvinti. Pasaka apsaugo vai- 
ką nuo nebūtino nerimo. Jei atvėrus vilkui pilvą kaip cezario 
pjūviu jis žūtų, pasakos klausytojai gali pradėti baimintis, kad 
vaikui palikus motinos kūną ji taip pat žūva. Bet jei vilkas lieka 
gyvas ir atvėrus jam pilvą, o žūva tik dėl to, kad ten buvo už- 
siūta sunkių akmenų, nėra pagrindo nerimauti dėl gimdymo. 

Raudonkepuraitė su senele iš tikrųjų nežūva, ir neabejotina, 
kad jos atgimsta. Jei yra viena svarbiausia tema, bendra dau- 
geliui labai įvairių pasakų, tai ši tema yra atgimimas aukštes- 
nei būties pakopai. Vaikai (ir suaugusieji) turi įstengti patikėti, 
kad žengę reikiamus raidos žingsnius galės pasiekti aukštesnę 
būties formą. Pasakos, bylojančios, kad tai ne tik įmanoma, 
bet ir tikėtina, nepaprastai žavi vaikus, nes padeda įveikti am- 
Žiną baimę dėl to, kad jie nesugebės pasiekti kitos pakopos ar 
kad jos siekdami patirs per didelę netektį. Dėl to, pavyzdžiui, 
pasakoje „Broliukas ir sesutė“, veikėjai po permainos vienas 


* Kai kuriuose kituose variantuose veiksmo vietoje atsitiktinai pasirodo tėvas, nu- 
kerta vilkui galvą ir taip išgelbėja abi moteris.?? Galbūt pilvo perkirpimas buvo 
pakeistas galvos nukirtimu, nes tai padarė būtent Raudonkepuraitės tėvas. Jei tė- 
vas ką nors darytų pilvui, kuriame laikinai atsidūrė duktė, tai būtų nemaloniai 
panašu į užuominą, kad tėvas atlieka su dukterimi susijusius seksualinio pobūdžio 
veiksmus. 

kito nepraranda ir pradeda geresnį gyvenimą kartu; išgelbė- 
ta Raudonkepuraitė yra laimingesnė; o kai Anselis su Grytutę 
grįžta namo, jiems yra daug geriau. 

Mūsų dienomis daugelis suaugusiųjų linkę tai, kas sakoma 
pasakose, suprasti pažodžiui, tačiau jos turėtų būti supran- 
tamos kaip simboliniai" esminių gyvenime patiriamų dalykų 
vaizdiniai. Vaikas tai intuityviai supranta, nors aiškiai ir „ne- 
žino“. Jei suaugusysis tikina vaiką, kad vilko praryta Raudon- 
kepuraitė „iš tikrųjų“ nežuvo, vaikui atrodo, kad jis globėjiškai 
menkinamas. Tai visai tas pat, kaip sakyti žmogui, kad kai Bib- 
lijos istorijoje didžuvė prarijo Joną, tai „iš tikrųjų nebuvo jo 
mirtis. Kiekvienas klausydamasis šios istorijos intuityviai žino, 
kad Jona didžuvės pilve pabuvojo ne veltui - tai yra tam, kad 
grįžtų į gyvenimą tapęs geresniu žmogumi. 

Vaikas intuityviai žino, kad kai vilkas praryja Raudonke- 
puraitę, šis įvykis, labai panašiai kaip ir kitose pasakose, kurių 
veikėjai patiria vienokią ar kitokią laikiną mirtį, - anaiptol ne 
pasakos pabaiga, o būtina jos dalis. Taip pat vaikas supranta, 
kad Raudonkepuraitė iš tikrųjų „mirė“ kaip mergaitė, kuri 
leidosi sugundoma vilko; o kai, kalbant pasakos žodžiais, iš 
vilko pilvo „iššoko mergaitė“, Raudonkepuraitė atgijo kaip 
kitas žmogus. Ši pasakojimo priemonė būtina - nors vaikas 
nesunkiai supranta, kad vieną veikėją pakeitė kitas (gerą moti- 
ną - pikta pamotė), jis dar nesuvokia dvasinių permainų. Taigi 
vienas iš didelių pasakoms būdingų privalumų yra tas, kad jų 
klausydamasis vaikas patiki, jog tokios permainos įmanomos. 

Vaikas, kuris sąmone ir pasąmone labai įsitraukė į šią pasa- 
ką, supranta, kad senelei ir mergaitei būti prarytoms vilko reiš- 


* Broliai Grimai, Vaikų ir namų pasakos, t. 1, p. 151. 

kia dėl to, kas atsitiko, laikinai nustoti jausti pasaulį - prarasti 
sąlytį su tuo, kas vyksta, ir nebegalėti daryti įvykiams įtakos. 
Todėl kam nors iš išorės reikia ateiti jų gelbėti; ir kai kalbama 
apie motiną ir vaiką, kas kitas tai gali būti, jei ne tėvas? 

Raudonkepuraitė, pasidavusi vilko vilionei elgtis pagal ma- 
Jonumo, 0 ne pagal tikrovės principą, slapta grįžo į primity- 
vesnę, ankstesnę, būties formą. Kaip būdinga pasakoms, jos 
grįžimas į primityvesnę gyvenimo pakopą vaizduojamas įspū- 
dingai išpučiant - kaip grįžimas į pačią pradžią, į gyvenimą 
gimdoje prieš gimimą; mat vaikas mąsto kraštutinumais. 

Bet kodėl senelę turi ištikti toks pat likimas kaip ir mergai- 
tę? Kodėl abidvi „miršta“ ir yra priverstos grįžti į žemesnę gy- 
venimo pakopą? Ši detalė atitinka vaiko supratimą, ką reiškia 
mirtis: miręs Žmogus nebepasiekiamas, jis nebenaudingas. 
Seneliai vaikui turi būti naudingi: jie turi gebėti jį apsaugo- 
ti, mokyti, maitinti; jei jie to negali, tada yra priversti grįžti į 
žemesnę būties formą. Nors Raudonkepuraitė nesugeba su- 
sidoroti su vilku, senelė priversta kęsti tą patį likimą kaip ir 
mergaitė. 

Pasaka gana aiškiai leidžia suprasti, kad jiedvi prarytos ne- 
žuvo. Tai akivaizdu iš Raudonkepuraitės elgesio, kai ji išlais- 
vinta iššoka laukan. „Oi, kaip aš buvau išsigandusi, - sušuko 


ji. - Šitokia tamsybė vilko pilve!““ Jei ji buvo išsigandusi, vadi- 
nasi, tikrai buvo gyva. Išgąstis simbolizuoja būseną, priešingą 


mirčiai, kuriai ištikus nebemąstoma ir nebejaučiama. Raudon- 


* Šios interpretacijos pagrįstumą patvirtina antrasis brolių Grimmų pateikiamas pa- 
sakos variantas. Čia pasakojama, kaip Senelė kitą kartą apgina Raudonkepuraitę nuo 
vilko ir jai pavyksta sugalvoti, kaip jį pražudyti. Taip pridera elgtis seneliams (tėvams); 
kai jie taip elgiasi, nei jiems, nei vaikui nereikia bijoti vilko, kad ir koks gudrus šis būtų. 
** Broliai Grimai, Vaikų ir namų pasakos, t. 1, p. 151. 

kepuraitė bijojo tamsos, nes dėl savo elgesio prarado aukštesnį 
sąmoningumą, kuris nušviesdavo jos pasaulį. Taip ir vaikas, 
žinantis, jog blogai pasielgė, arba nebesijaučiantis tėvų gerai 
apsaugotas, pajunta, kaip jį apgaubia nakties tamsa su jos bai- 
sybėmis. 

Ne tik „Raudonkepuraitėje“, bet ir visur pasakose perso- 
nažo mirtis, - kitaip nei mirtis nuo senatvės, pasiekus gyve- 
nimo pilnatvę, - simbolizuoja jo nesėkmę. Kai miršta nevy- 
kėlis — toks kaip bandžiusieji dar nepribrendus laikui prieiti 
prie Miegančiosios gražuolės, kurie žuvo erškėčiuose, - tokia 
mirtis simbolizuoja, kad šis žmogus dar nebuvo pakankamai 
subrendęs atlikti daug pastangų reikalaujančią užduotį, ku- 
rios kvailai (pirma laiko) ėmėsi. Tokie žmonės dar turi žengti 
daugiau raidos žingsnių, leisiančių pasiekti tikslą. Pasakose 
žūvantys veikėjo pirmtakai yra ne kas kita kaip ankstesni ne- 
brandūs jo įsikūnijimai. 

Įstumta į vidinę tamsą (tamsą vilko viduje) Raudonkepu- 
raitė pasirengia naujai šviesai ir išmoksta ją įvertinti: ji pasi- 
rengia geriau suprasti emocinę patirtį, su kuria turi susidoroti, 
ir patirtį, kurios turi vengti, nes kol kas ją per sunku pakelti. 
Padedamas tokių pasakų kaip „Raudonkepuraitė“ vaikas pra- 
deda suprasti, - bent ikisąmoniniu lygmeniu, - kad tik tokia 
patirtis, kuri mums per sunki, sužadina mums tam tikrus jaus- 
mus, su kuriais negalime susidoroti. Kai su tokia patirtimi su- 
sitvarkome, mums nebereikia bijoti, kad susitiksime vilką. 

Tai patvirtina baigiamasis pasakos sakinys. Čia Raudon- 
kepuraitė nesako, kad ji niekada neberizikuos susitikti vilko, 
nesako, kad niekada viena nebeis į mišką. Priešingai - pa- 
baiga netiesiogiai įspėja vaiką, kad bėgti nuo visų keblių si- 
tuacijų būtų bloga išeitis. Pasaka baigiasi taip: „O Raudon- 

kepuraitė pagalvojo: „Dabar, kol gyva būsiu, atsiminsiu, kad 
negalima vienai iš kelio į girią sukti, jei motutė neleidžia.“ 
Po tokio vidinio dialogo, be to, išgyvenus nemaloniausią pa- 
tirtį, kitas Raudonkepuraitės susidūrimas su savo lytiškumu, 
kai ji bus pasirengusi, baigsis visai kitaip, - o tada tam jau 
pritars ir motina. 

Mažai mergaitei reikėjo laikinai išklysti iš tiesaus kelio, ne- 
paklusti motinai ir superego, nes tai padėjo jai pasiekti aukš- 
tesnę asmenybės struktūros pakopą. Patirtis įtikino ją, kad 
pasiduoti edipiškiems troškimams pavojinga. Ji išmoko, kad 
daug geriau nesipriešinti motinai ir nebandyti gundyti ar leis- 
tis sugundomai tų vyro savybių, kurios kol kas yra pavojingos. 
Kad ir kokių dviprasmių troškimų turėtų mergaitė, jai daug 
geriau ilgėliau tenkintis tėvo globa, kurią iš jo gauna, kai į jį 
žiūri ne kaip į gundytoją. Ji išmoko, kad geriau yra tėvą, mo- 
tiną ir jų vertybes tvirtesniais ir brandesniais būdais padaryti 
savo superego vertybių dalimi, nes tai leidžia įveikti gyvenimo 
pavojus. 

Yra daug šiuolaikinių „Raudonkepuraitės“ atitikmenų. Pa- 
lyginus pasakas su daugeliu dabartinių vaikų literatūros kūri- 
nių, aiškiai matyti, kiek pasakose gelmės. Pavyzdžiui, Davidas 
Riesmanas palygino „Raudonkepuraitę“ su šiuolaikine kny- 
gele vaikams „Garvežiukas Tūtuonėlis“ (Tootle the Engine) iš 
„Auksinių knygelių“ serijos, kurios maždaug prieš dvidešimt 
metų buvo parduota milijonai egzempliorių.'? Joje antropo- 
morfiškai vaizduojamas garvežiukas lanko garvežių mokyklą, 
siekdamas tapti dideliu greitojo traukinio garvežiu. Panašiai 
kaip Raudonkepuraitei, Tūtuonėliui buvo liepta važinėti tik 


* Ten pat. 

bėgiais. Garvežiuką taip pat vilioja nuklysti nuo bėgių - jam 
patinka žaisti laukuose tarp gėlių. Miestelėnai, norėdami, kad 
jis liautųsi klydinėti, susirenka, sugalvoja gudrų planą ir visi 
kartu jį įgyvendina. Kitą kartą nuklydęs nuo bėgių paklajoti 
po mėgstamas pievas Tūtuonėlis visur stabdomas raudona vė- 
liavėle, kol galiausiai prižada niekada nebepalikti bėgių. 

Mūsų dienomis tai galima suprasti kaip istoriją apie elgesio 
permainas dėl neigiamų paskatų — raudonų vėliavėlių. Tūtuo- 
nėlis pasitaiso, istorijos pabaigoje pradeda elgtis geriau ir iš 
tikrųjų ketina tapti dideliu greitojo traukinio garvežiu. „Gar- 
vežiukas Tūtuonėlis' iš esmės skamba kaip pamokoma istorija, 
įspėjanti vaiką neišsukti iš siauro dorybės kelio. Bet kokia ji 
lėkšta, palyginti su pasaka! 

„Raudonkepuraitėje“ kalbama apie žmogaus aistras, oralinį 
godumą, agresiją ir pradėjusios bręsti mergaitės lytinius troš- 
kimus. Bręstančio vaiko oraliniai potraukiai, kurie buvo suval- 
dyti lavinantis (Senelei nešamas geras valgis), priešpriešinami 
ankstesniam kanibališkam šių potraukių pavidalui (vilkas pra- 
ryja Senelę ir mergaitę). Čia yra smurto, pavyzdžiui, prakirpus 
vilkui pilvą ir prikrovus ten akmenų išgelbėjamos moterys, o 
vilkas sunaikinamas, taigi pasaka nepiešia pasaulio rožinėmis 
spalvomis. Pasakos pabaigoje visi veikėjai - mergaitė, motina, 
senelė, medžiotojas ir vilkas - pasuka savo keliais: vilkas nori 
pabėgti ir krenta negyvas, tada medžiotojas nudiria jam kailį ir 
nusineša namo; Senelė suvalgo tai, ką Raudonkepuraitė buvo 
atnešusi; o mergaitė jau yra išmokusi savo pamoką. Suaugusie- 
ji nėra susimokę versti pasakos heroję pasitaisyti prisitaikant 
prie visuomenės reikalavimų, - taip būtų neigiama savaran- 
kiškumo vertė. Kiti anaiptol neskatina Raudonkepuraitės pasi- 
keisti, bet ją paskatina patirtis, ir mergaitė sau pažada: „Dabar, 


268 


„Raudonkepuraitė“ 


kol gyva būsiu, atsiminsiu, kad negalima [...] iš kelio į girią 
sukti [...]. 

Palyginti su „Garvežiuku Tūtuonėliu“, kur veiksmo vieta 
vaizduojama su tikroviškais elementais - traukiniais, bėgiais 
bei raudonomis vėliavėlėmis traukiniams stabdyti, - pasaka 
daug tikroviškiau perteikia ir gyvenimo, ir mūsų dvasinės pa- 
tirties tikrovę. Knygelėje „Garvežiukas Tūtuonėlis“ puošmenos 
gana tikroviškos, bet visi esminiai dalykai dirbtini, nes iš noro 
padėti vaikui pasitaisyti visas miestas iš tikrųjų nemeta savo 
darbų. Be to, Tūtuonėlio gyvybei nebuvo kilęs joks tikras pa- 
vojus. Taip, jam padedama pasitaisyti, bet žengti raidos keliu 
jam tiesiog reiškia tapti didesniu ir greitesniu garvežiu, tai yra 
išoriškai didesnės sėkmės lydimu ir kitiems naudingesniu su- 
augusiuoju. Nepripažįstamas nei vidinis nerimas, nei pavojai, 
kurių, pasidavus pagundoms, gali kilti net mūsų gyvybei. Kaip 
rašo Riesmanas, „čia visai nėra „Raudonkepuraitės“ grėsmin- 
gumo, jo vietą užima „apgaulė, kurią miestiečiai surežisuoja 
garvežiuko Tūtuonėlio labui“. Niekur „Tūtuonėlyje“ raidos vi- 
diniai vyksmai ir vystantis kylantys emociniai sunkumai nėra 
eksternalizuojami kaip kūrinio veikėjai, nors tai leistų vaikui 
tuos vyksmus pripažinti, o sunkumus - įveikti. 

Visai įtikinamai skamba, kai „Tūtuonėlio“ pabaigoje sako- 
ma, kad garvežiukas pamiršo kažkada mėgęs gėles. Niekas 
net ir didžiausiomis vaizduotės pastangomis negalėtų patikė- 
ti, kad Raudonkepuraitė kada nors galėjo pamiršti nuotykį su 
vilku, nebemėgti gėlių ar liautis gėrėtis pasaulio grožybėmis. 
Garvežiuko istorija klausytojo visai vidujai neįtikina, todėl joje 
pamokymą tenka brukte brukti, o tolesnius įvykius - išprana- 
šauti: garvežiukas nebenuklys nuo bėgių ir taps greitojo trau- 
kinio garvežiu. Čia nėra jokios iniciatyvos, jokios laisvės. 

Pasakos mintis įtikinama dėl to, kas glūdi pačioje pasakoje, 
todėl čia nėra būtinybės primesti herojui tam tikros gyven- 
senos. Nereikia pasakoti, ką veiks Raudonkepuraitė ar kokia 
bus jos ateitis. Turėdama patirties, ji puikiai galės tai nuspręsti 
pati. Kiekvienas klausytojas gauna gyvenimo išminties ir ima 
geriau suprasti, kokių pavojų gali sukelti tai, ko trokšta mer- 
gaitė. 

Susidūrusi su pavojais, glūdinčiais joje pačioje ir kylančiais 
pasaulyje, Raudonkepuraitė prarado vaikišką nekaltumą, bet 
įgavo išminties, kurios gali turėti tik „atgimusieji - tie, kurie 
ne tik įveikė egzistencinę krizę, bet ir suvokė, kad į ją pate- 
ko dėl savo prigimties. Kai vilkas parodo, kas esąs, ir praryja 
Raudonkepuraitę, ji netenka vaikiško nekaltumo. Prakirpus 
vilkui pilvą, ji išlaisvinama ir atgimsta aukštesnėje gyvenimo 
pakopoje. Pajutusi bendrystę su abiem tėvais, ji jau nebe vai- 
kas, grįžta į gyvenimą kaip panelė. 


„DŽEKAS IR PUPOS STIEBAS“ 


Pasakose literatūrine forma kalbama apie svarbiausius gyve- 
nimo sunkumus, ypač tuos, kurių kyla stengiantis subręsti. 
Pasakos įspėja dėl pragaištingų pasekmių, kurios gresia, jei 
netapsi atsakingesnis, duoda įspėjamų pavyzdžių, tokių kaip 
vyresniųjų brolių pavyzdys pasakoje „Trys plunksnelės, įse- 
serių „Pelenėje“ ir vilko „Raudonkepuraitėje“. Vaikui šios pa- 
sakos subtiliai leidžia suprasti, kodėl jis turėtų siekti didesnės 
integracijos ir ką ši integracija reiškia. 

Tėvai tose pačiose pasakose išgirsta užuominų, kad jie tu- 
rėtų suvokti, kokie pavojai vaikui gresia vystantis. Tada jie 
gali pasirengti tiems pavojams ir, kai reikia, apsaugoti vaiką, 
neleisti, kad įvyktų nelaimė. Taip pat pasakos tėvams parodo, 
kad jie turi palaikyti ir skatinti vaiko asmenybės ir seksualinę 
raidą, kai vieta ir laikas tam tinkami. 

Džeko ciklo pasakos yra britiškos kilmės. Iš čia jos pasklido 
po anglakalbį pasaulį.“ Neabejotinai žinomiausia ir įdomiau- 
sia ciklo pasaka yra „Džekas ir pupos stiebas. Svarbūs šios 
pasakos elementai aptinkami daugelyje viso pasaulio pasakų: 
tariamai kvaili mainai, kuriais gaunamas stebuklingą galią 
turintis daiktas; stebuklinga sėkla, iš kurios išauga dangų sie- 
kiantis medis; pergudrautas ir apiplėštas žmogėdra milžinas; 
višta, dedanti auksinius kiaušinius, arba auksinė žąsis; kalban- 
tis muzikos instrumentas. Bet ypatingą „Džeko ir pupos stie- 
bo“ prasmingumą lemia šių elementų derinys vienoje pasako- 
je, aiškiai parodančioje, kad pradėjęs lytiškai bręsti berniukas 
turėtų ginti savo visuomenines ir seksualines teises ir kad šią 
reikmę menkinanti motina elgiasi kvailai. 

Viena seniausių Džeko ciklo pasakų yra „Džekas ir jo mai- 
nai“. Joje pradinis konfliktas kyla ne tarp sūnaus ir motinos, 
laikančios jį kvailiu, o dėl viršenybės sūnui kovojant su tėvu. 
Kai kuriuos berniuko visuomeninės ir seksualinės raidos keb- 
lumus ši pasaka parodo aiškiau nei „Džekas ir pupos stiebas“, 
o pastarojoje perteikiamą mintį lengviau suprasti atsižvelgiant 
į šią ankstesnę pasaką. 

Pasakoje „Džekas ir jo mainai“ Džekas yra neklaužada ir 
tėvui iš jo jokios naudos. Dar blogiau - dėl Džeko kaltės tėvui 
atėjo sunkus metas, jam teko grąžinti įvairias skolas. Taigi tė- 
vas pasiuntė Džeką į mugę kuo brangiau parduoti vieną iš sep- 

tynių šeimos karvių. Pakeliui į mugę Džekas susitinka žmogų, 
ir šis klausia, kur Džekas eina. Džekui atsakius, žmogus pasiū- 
lo mainyti karvę į stebuklingą lazdą: savininkui tereikia ištarti 
„pirmyn, lazda, pulk!“ ir lazda apkuls priešus taip, kad šiems 
akyse pažaliuos. Džekas išmaino karvę. Jam parėjus namo, tė- 
vas, tikėjęsis už karvę gauti pinigų, taip įtūžta, kad atsineša laz- 
dą, ketindamas Džeką primušti. Gindamasis Džekas šaukiasi 
savo lazdos, ši ima kulti tėvą ir nesustoja, kol jis ima maldauti 
pasigailėti. Taip Džekas namuose įgauna viršenybę prieš tėvą, 
tačiau pinigų jiems vis tiek trūksta. Taigi Džekas išsiunčiamas 
į kitą mugę parduoti kitos karvės. Jis susitinka tą patį Žmogų ir 
išmaino karvę į gražiai dūzgiančią bitę. Jie dar labiau pristinga 
pinigų, ir Džekas siunčiamas parduoti trečios karvės. Jis vėl 
susitinka tą žmogų ir išmaino karvę į smuiką, griežiantį nuo- 
stabias melodijas. 

Tada veiksmo vieta pasikeičia. Šį kraštą valdantis karalius 
turi dukterį, negalinčią šypsotis. Tėvas pažada išleisti karalaitę 
už vyro, kuris ją pralinksmintų. Tai veltui stengiasi padaryti 
daug karalaičių ir turtuolių. Nuplyšusiais drabužiais vilkintis 
Džekas įveikia visus kilmingus varžovus, kai karalaitė nusišyp- 
so išgirdusi dūzgiant bitę ir labai gražiai griežiant smuiką. O 
kai lazda prikulia visus galinguosius jaunikius, ji aiškiai nusi- 
juokia. Taigi karalaitė turi tekėti už Džeko. 

Prieš rengiant vestuves juodu turi kartu praleisti naktį lovo- 
je. Džekas guli kaip rąstas ir nesiartina prie karalaitės. Dėl to 
ir ji, ir tėvas labai įsižeidžia. Bet karalius nuramina dukterį ir 
pasako, kad gal Džekas išsigando jos ir naujos padėties, kurio- 
je atsidūrė. Taigi kitą naktį bandoma tą patį pakartoti, tačiau 
ji praeina kaip ir pirmoji. Kai mėginant trečią kartą Džekas 
lovoje vis tiek nesiartina prie karalaitės, supykęs karalius liepia 

įmesti jį į duobę, pilną liūtų ir tigrų. Džeko lazda muša tuos 
laukinius žvėris, kol sutramdo, ir karalaitė žavisi, „kad jis pa- 
sirodė tikras vyras“. Juodu susituokia ir susilaukia „tiek vaikų, 
kad nors vežimu vežk“. 

Ši pasaka šiek tiek neužbaigta. Pavyzdžiui, nors ne kartą 
pabrėžiamas skaičius „trys, - Džekas tris kartus susitinka tą 
žmogų, tris kartus išmaino karvę į stebuklingą daiktą, pra- 
leidžia tris naktis su karalaite „į ją neatsigręždamas“, - lieka 
neaišku, kodėl pradžioje minimos septynios karvės, o toliau 
nieko nebepasakoma apie keturias, kurios liko, kai Džekas tris 
išmainė į stebuklingus daiktus. Antra, nors yra daug kitų pasa- 
kų, kuriose vyras tris dienas ar naktis iš eilės išlieka abejingas 
mylimajai, paprastai tai kaip nors paaiškinama; tačiau Džeko 
elgesys šiuo atžvilgiu lieka visai nepaaiškintas, todėl norėdami 
jį suprasti turime kliautis vaizduote. 

Stebuklinga formulė „pirmyn, lazda, pulk!“ sukelia fali- 
nių asociacijų, kaip ir tai, kad tik įsigijęs šį naują daiktą Dže- 
kas gali atsilaikyti prieš tėvą, kuris lig tol buvo už jį viršesnis. 
Būtent lazda iškovoja jam pergalę varžybose su visais jauni- 
kiais - šios varžybos yra seksualinės, nes nugalėtojas gauna 
karalaitės ranką. Būtent lazda, smūgiais sutramdžiusi lauki- 
nius žvėris, galiausiai padeda Džekui seksualine prasme gauti 
karalaitę. Nors mielas bitės dūzgimas ir gražios smuiko me- 
lodijos priverčia karalaitę nusišypsoti, ji nusijuokia tik tada, 


* Pavyzdžiui, brolių Grimmų pasakoje „Varna“ varna paverstą karalienės dukterį 
galima atkerėti su sąlyga, kad herojus kitą popietę lauks jos ir nemiegos. Varna jį 
įspėja, kad norėdamas neužmigti jis turi nevalgyti ir negerti nieko, ką jam pasiū- 
lys senutė. Jis pažada taip ir padaryti, tačiau tris dienas iš eilės leidžiasi įkalbamas 
ką nors išgerti, todėl paskirtu laiku, kai varna-karalaitė atvyksta susitikti, užminga. 
Šioje pasakoje senutės pavydu ir savanaudišku jaunuolio godumu galima paaiškinti, 
kodėl jis užminga tada, kai dėl mylimosios turėtų budėti. 

kai lazda prikulia pasipūtėlius jaunikius ir taip paverčia nie- 
kais, kaip galime manyti, jų pastangas parodyti savo vyrišku- 
mą. Bet jei pasakoje nebūtų nieko, išskyrus šiuos seksualinius 
reikšmės atspalvius, ji nebūtų pasaka, o jei ir būtų, tai nelabai 
prasminga. Norėdami atskleisti gilesnę jos prasmę, turime ap- 
mąstyti kitus stebuklingus daiktus ir tas naktis, kurias Džekas 
nejudėdamas praleidžia šalia karalaitės, tarsi pats būtų lazda. 
Pasaka leidžia suprasti, kad falo pajėgumo negana. Savaime 
šis pajėgumas nelaiduoja geresnių ir aukštesnių dalykų, taip 
pat nepadeda pasiekti lytinės brandos. Bitė yra uolaus darbo 
ir saldumo simbolis, nes ji neša mums medų; dėl to jos dūz- 
gimas taip džiugina. Ji reiškia darbą ir jo teikiamą pasitenki- 
nimą. Naudingas triūsas, kurį simbolizuoja bitė, yra visiška 
ankstesnio Džeko neklusnumo ir tingumo priešybė. Lytiškai 
subrendęs vaikinas privalo susirasti prasmingų tikslų ir jų 
siekti. Tai darydamas jis tampa naudingu visuomenės nariu. 
Kaip tik dėl to iš pradžių Džekas gauna lazdą, o tik paskui bi- 
tę ir smuiką. Smuikas, paskutinė dovana, simbolizuoja tai, ką 
galima pasiekti meno srityje, o kartu ir aukščiausius žmogaus 
laimėjimus. Norint laimėti karalaitę, lazdos galios ir to, ką ji 
simbolizuoja seksualine prasme, neužtenka. Kaip rodo trys 
lovoje praleistos naktys, per kurias Džekas nesijudina, lazdos 
galia (lytinis pranašumas) turi būti suvaldyta. Taip elgdamasis 


* Yra daug pasakų, kuriose itin rimtos karalaitės ranką laimi vyras, privertęs ją nu- 
sijuokti — tai yra ją emociškai išlaisvinęs. Daugelyje pasakų ji nusijuokia dėl to, kad 
tuos, kurie paprastai nusipelno pagarbos, veikėjas priverčia atrodyti juokingai. Pa- 
vyzdžiui, brolių Grimmų pasakoje „Aukso žąsis“ Kvailutis, jauniausias iš trijų sūnų, 
už gerumą senam nykštukui gauna žąsį auksinėmis plunksnomis. Įvairūs žmonės, 
iš godumo bandydami išsipešti žąsies plunksną, prilimpa prie žąsies ir sulimpa tar- 
pusavyje. Kunigas su zakristijonu galiausiai taip pat prilimpa prie kitų ir turi bėgioti 
paskui Kvailutį ir jo žąsį. Jie atrodo tokie juokingi, kad, pamačiusi susidariusią vorą 
karalaitė nusijuokia. 


274 


„Džekas ir pupos stiebas“ 


jis parodo turįs savitvardos; jos įgavęs, Džekas nebesikliauna 
vien falinio vyriškumo demonstravimu; nenori laimėti kara- 
laitės įveikdamas ją jėga. Privertęs paklusti laukinius žvėris, 
Džekas parodo, kad savo jėgas skiria suvaldyti žemesniems 
polinkiams - liūto ir tigro nuožmumui, savo neklusnumui ir 
neatsakingumui, dėl kurio jo tėvas įklimpo į skolas. Taip jis 
tampa vertas karalaitės ir karalystės. Karalaitė tai pripažįsta. 
Pradžioje Džekas privertė ją tik nusijuokti, tačiau galiausiai, 
jam parodžius ne tik (lytinę) galią, bet ir (lytinę) savitvardą, ji 
pripažįsta, kad jis - tikras vyras ir ji su juo gali būti laiminga ir 
turėti daug vaikų. 

„Džekas ir jo mainai prasideda nuo paaugliško falinio sa- 
vo teisių gynimo („pirmyn, lazda, pulk!“), o baigiasi asmenine 
ir visuomenine branda, kai Džekas ima tvardytis ir išmoksta 
gyvenime vertinti aukštesnius dalykus. Daug žinomesnės pa- 
sakos „Džekas ir pupos stiebas“ veiksmas prasideda ir baigia- 
si daug ankstesniame berniuko seksualinės raidos tarpsnyje. 
Apie infantilaus malonumo netektį pirmojoje pasakoje vos už- 
simenama, vaizduojant, kaip prireikia parduoti karves, o pasa- 
koje „Džekas ir pupos stiebas“ ši netektis yra svarbiausia tema. 
Čia pasakojama, kad geroji karvė Baltašonė, lig tol maitinusi 
vaiką ir motiną, staiga užtrūko. Taip prasideda išvarymas iš 
kūdikystės rojaus; Džekas toliau iš jo varomas, kai motina iš- 


* Šią pasaką galima palyginti su brolių Grimmų „Varna“. Tai patvirtina mintį, jog 
tris kartus susitvardžius ir įveikus instinktyvius polinkius įrodoma lytinė branda, 
o nesitvardymas rodo nebrandumą, kuris sutrukdo patirti tikrąją meilę. Kitaip nei 
Džekas, „Varnos“ personažas, neatsispyręs troškimui valgyti, gerti ir miegoti, tris 
kartus pasiduoda pagundai ir sutinka su senutės žodžiais „vienas gurkšnelis buvęs 
nebuvęs' [Broliai Grimai, Vaikų ir namų pasakos, t. 3, p. 35] - tai yra nesvarbus. 
Tai rodo veikėjo moralinį nebrandumą. Taip jis praranda karalaitę, o ją galiausiai 
atgauna tik atlikęs daugelį užduočių, padedančių jam vystytis. 

juokia jo tikėjimą stebuklinga pupų galia. Fališkas pupos stie- 
bas leidžia Džekui įsitraukti į edipišką konfliktą su milžinų. 
Džekas nepražūva ir galiausiai laimi, tačiau tik edipinės mo- 
tinos, kuri stoja jo pusėn prieš savo vyrą, dėka. Nukirtęs pu- 
pos stiebą, Džekas nustoja kliautis tikėjimu stebuklinga falinės 
savo teisių gynybos galia; nustojęs ja kliautis, gali brandžiai 
suvyriškėti. Tokiu būdu du Džeko istorijos variantai kartu ap- 
rėpia visą vyro raidos kelią. 

Kūdikystė baigiasi, kai tikėjimas beribiais meilės ir maisto 
ištekliais pasirodo esąs netikroviška fantazija, o prasidėjus vai- 
kystei vaikas turi tokių pat netikroviškų įsitikinimų apie tai, 
ką jam gali duoti jo paties kūnas apskritai ir ypač vienu as- 
pektu - naujai atrastas lytiškumas. Kūdikystėje motinos krūtis 
simbolizavo viską, ko vaikas nori iš gyvenimo, ir tai, ką, kaip 
atrodė, gauna iš motinos. Taip pat dabar jo kūnas, o kartu ly- 
ties organai, turėtų jam visko parūpinti, - ar bent taip jam no- 
risi tikėti. Tai vienodai tinka berniukams ir mergaitėms; dėl to 
„Džekas ir pupos stiebas“ patinka abiejų lyčių vaikams. Kaip 
minėta anksčiau, vaikystė baigiasi tada, kai atsisakoma tokių 
didingų vaikiškų svajonių ir tampa įprasta ginti savo teises, 
konfliktuojant net su tėvais. 

Kiekvienas vaikas nesunkiai supranta nesąmoningą reikš- 
mę, kurią turi tragedija, įvykusi, kai staiga užtrūko visko, ko 
reikia, duodavusi geroji karvė Baltašonė. Šis vaizdinys suža- 
dina miglotus prisiminimus to liūdno meto, kai pieno šaltinis 
vaikui išseko, kai jis buvo atjunkytas. Tada motina reikalavo, 
kad vaikas išmoktų apsieiti su tuo, ką jam gali duoti išorinis 
pasaulis. Tai simboliškai vaizduojama taip: Džeko motina iš- 
siunčia jį į pasaulį parūpinti to, iš ko jie gyvens (pinigų, kurių, 
kaip ji tikisi, sūnus gaus už karvę). Tačiau Džekas tiki stebuk- 


276 


„Džekas ir pupos stiebas“ 


lingais ištekliais ir dar nėra pasirengęs realistiškai tvarkytis pa- 
saulyje. 

Jei lig šiol Motina (karvė, kaip pasakoje metaforiškai vaiz- 
duojama) duodavo visko, ko reikėjo, tačiau liovėsi tai daryti, 
suprantama, kad vaikas kreipsis į tėvą, - jį pasakoje simbo- 
lizuoja pakeliui sutiktas vyras, - tikėdamasis, kad Tėvas ste- 
buklingai parūpins jam visko, ko reikia. Netekęs „stebuklingų“ 
išteklių, dėl kurių lig tol galėjo būti ramus ir į kuriuos, kaip 
jam atrodė, turėjo neginčytiną „teisę, Džekas yra daugiau nei 
patenkintas, galėdamas iškeisti karvę į bet kokį pažadą rasti 
stebuklingą išeitį iš gyvenimo aklavietės. 

Ne tik Motina liepia Džekui parduoti karvę, nes ši užtrū- 
ko, - jis ir pats nori atsikratyti šios netikusios ir nuvylusios 
karvės. Jei Motina Baltašonės pavidalu iš jo kai ką atima ir lie- 
pia ką nors keisti, Džekas ketina išmainyti karvę ne į tai, ko 
nori Motina, o į tai, ko labiau norisi jam. 

Išsiuntimas pažinti pasaulio reiškia, kad kūdikystė baigėsi. 
Tada vaikas turi pradėti ilgą ir sunkų tapimo suaugusiuoju ke- 
lią. Pirmas žingsnis šiame kelyje yra nustoti kliautis oraliniais 
visų gyvenimo keblumų sprendimais. Vaikas turi atsikratyti 
oralinės priklausomybės ir imti veikti pats, savo iniciatyva. 
Pasakos „Džekas ir jo mainai“ veikėjas gauna net tris stebuk- 
lingus daiktus, ir tik jie jam padeda tapti nepriklausomam - už 
jį atlieka viską. Vienintelis Džeko indėlis, nors ir rodantis sa- 
vitvardą, gana pasyvus: būdamas lovoje su karalaite, jis nieko 
nedaro. Kai Džeką įmeta į duobę su laukiniais žvėrimis, jį iš- 
gelbsti ne drąsa ar protas, o tik stebuklinga lazdos galia. 

Pasakoje „Džekas ir pupos stiebas“ atsitinka visai kitaip. 
Ši pasaka byloja, kad nors tikėjimas stebuklais gali suteikti 
drąsos tvarkytis su pasauliu patiems, galiausiai turime imtis 

iniciatyvos ir būti pasirengę susidurti su pavojais, kurių kyla 
stengiantis susitvarkyti gyvenimą. Gavęs stebuklingų pupų, 
Džekas imasi lipti pupos stiebu savo iniciatyva, o ne dėl to, kad 
kas nors būtų pasiūlęs taip daryti. Lipdamas stiebu, Džekas su- 
maniai naudojasi savo fizine jėga ir siekdamas gauti stebuklin- 
gus daiktus tris kartus rizikuoja gyvybe. Pasakos pabaigoje jis 
nukerta pupos stiebą ir taip užtikrina, kad stebuklingi daiktai, 
kuriuos įsigijo gudrumu, priklausys jam. 

Atsikratyti oralinės priklausomybės vaikui priimtina tik 
tada, kai jam saugumo teikia realistiškas - arba veikiau fan- 
tastiškai išpūstas — tikėjimas tuo, ką jo labui gali padaryti jo 
kūnas ir kūno organai. Tačiau vaikas lytiškumą supranta ne 
kaip ką nors, kas grįsta vyro ir moters santykiu, o kaip kaž- 
ką, ką jis gali nuveikti vienui vienas. Nusivylęs motina mažas 
berniukas vargu ar sutiktų su mintimi, kad norint tapti vyru 
jam reikia moters. Neturėdamas tokio (nerealistiško) tikėji- 
mo savimi, vaikas negali tvarkytis pasaulyje. Pasakoje mini- 
ma, kad Džekas ieškojo darbo, tačiau nerado; jis dar nesuge- 
ba realistiškai verstis; žmogus, kuris duoda jam stebuklingas 
pupas, tai supranta, nors motina - ne. Tik tikėjimas tuo, ką 
jo labui gali nuveikti jo kūnas, - ar, tiksliau, bundantis lytiš- 
kumas, - leidžia vaikui nustoti kliautis oraliniu pasitenkini- 
mu; tai dar viena priežastis, dėl kurios Džekas noriai išmaino 
karvę į pupas. 

Jei motina pritartų Džeko norui patikėti, jog jo pupos ir tai, 
kas iš jų gali išaugti, dabar vertinga ne mažiau nei anksčiau 
buvo karvės pienas, jam mažiau reikėtų ieškoti pasitenkinimo 
vaizduotėje, pavyzdžiui, tikėti stebuklingomis falinėmis ga- 
liomis, kurias simbolizuoja milžiniškas pupos stiebas. Užuot 
pritarusi pirmam nepriklausomam ir iniciatyviam Džeko po- 

elgiui, - karvės išmainymui į pupas, - motina šį poelgį išjuo- 
kia, dėl jo supyksta ant Džeko, ima jį mušti ir, blogiausia, vėl 
naudojasi turima oraline galia neduoti vaikui to, ko jam reikia: 
bausdama sūnų už parodytą iniciatyvą, nuvaro jį į lovą visai 
nedavusi valgyti. 

Tada, tikrovės taip nuviltam Džekui gulint lovoje, pasi- 
tenkinimas vaizduotėje nugali. Čia vėl matyti psichologinis 
pasakų subtilumas, suteikiantis tam, kas jose vaizduojama, 
panašumo į tiesą: milžiniškas pupų stiebas išauga naktį. Joks 
normalus berniukas dieną negalėtų turėti tokių fantastiškai 
didelių vilčių, kokias jam sužadina naujai atrastas jo vyrišku- 
mas. Tačiau naktį sapnuose vyriškumas pasireiškia įstabiais 
vaizdiniais, tokiais kaip pupos stiebas, kuriuo Džekas užkops 
iki dangaus vartų. Pasakoje minima, kad Džekui pabudus jo 
kambarys pustamsis, nes pupos stiebas užstoja šviesą. Tai dar 
viena užuomina, kad visa, kas vyksta, - Džeko kopimas į dan- 
gų pupos stiebu, susidūrimas su milžinu ir taip toliau, - tėra 
sapnai, suteikiantys berniukui vilties, kad vieną dieną jis nu- 
veiks didžių dalykų. 

Mažos, bet stebuklingos pupos per naktį fantastiškai su- 
dygsta. Vaikai tai supranta kaip simbolį, reiškiantį stebuklingą 
galią ir pasitenkinimą, kurį Džekui gali suteikti seksualinė rai- 
da: oralinę stadiją keičia falinė; Baltašonę keičia pupos stiebas. 
Šiuo stiebu vaikas kops į dangų, siekdamas aukštesnės gyveni- 
mo pakopos. 

Tačiau pasaka įspėja, kad čia neišvengiami dideli pavojai. 
Palyginti su fiksacija, dėl kurios pasiliekama oralinėje stadijo- 
je, įstrigti falinėje stadijoje yra menka pažanga. Tik tada, kai 
pasinaudojant santykine nepriklausomybe, įgauta visuome- 
ninės ir lytinės raidos kelyje žengus naują žingsnį, bus imtasi 

spręsti senus edipiškus keblumus, prasidės tikra žmogiška pa- 
žanga. Todėl Džekas patiria pavojingų nuotykių - susiduria su 
milžinu kaip edipiniu tėvu. Bet taip pat Džekui padeda milži- 
no žmona. Jei ne ji, milžinas jį pražudytų. Kiek abejonių Dže- 
kas šioje pasakoje turi dėl naujai atrastos vyriškos jėgos, rodo 
jo „regresija“ į oralinius potraukius, ištinkanti kaskart, kai jis 
pajunta grėsmę: Džekas du kartus slepiasi krosnyje, o galiau- 
siai - variniame katile maistui virti. Dar vienas jo nebrandos 
požymis yra milžinui priklausančių stebuklingų daiktų vagys- 
tė. Džekui pavyksta su jais pasprukti tik todėl, kad milžinas 
miega.“ Iš to, kad Džekas prašo milžino žmonos valgyti, mat 
yra labai išalkęs, matyti, jog jis iš esmės nelinkęs pasitikėti savo 
naujai atrastu vyriškumu. 

Pasakos priemonėmis čia vaizduojami raidos tarpsniai, ku- 
riuos berniukas turi pereiti, kol tampa nepriklausomu žmo- 
gumi, ir parodoma, kad tai įmanoma ir, nors kyla pavojų, net 
malonu, taip pat itin naudinga. Nustoti kliautis oraliniu pasi- 
tenkinimu - ar veikiau būti aplinkybių priverstam jo atsisa- 
kyti — ir pakeisti jį faliniu pasitenkinimu kaip visų gyvenimo 
keblumų sprendimu negana: reikia dar ir žingsnis po žingsnio 
įgyti naujų, aukštesnių vertybių. Bet prieš jų įgyjant pirmiau 
būtina rasti išeitį iš edipiškos situacijos, į kurią patenkama, kai 
labai nusiviliama motina, ir kurioje energingai varžomasi su 
tėvu bei jam pavydima. Berniukas dar nepasitiki Tėvu tiek, 
kad galėtų atvirai užmegzti su juo ryšį. Norint įveikti šio lai- 
kotarpio sunkumus, berniukui reikia supratingos pagalbos iš 


* Labai skiriasi Džeko elgesys pasakoje „Džekas ir jo mainai“, kur jis tiki naujai įgyta 
jėga. Jis nesislepia ir neima daiktų vogčia - priešingai, patekęs į pavojingą padėtį, - 
ar su tėvu, ar su varžovais dėl karalaitės, ar su laukiniais žvėrimis, - siekdamas savo 
tikslų atvirai naudojasi lazdos galia. 

Motinos: tik dėl to, kad milžino žmona jį apsaugo ir paslepia, 
jis gali įgauti milžino-tėvo galių. 

Per pirmąjį apsilankymą pas milžinus Džekas pavagia mai- 
šelį su auksu. Turėdami aukso, jie su motina išgali nusipirkti, 
ko reikia, tačiau galiausiai pinigų jiems pritrūksta. Taigi Dže- 
kas vėl ten nukeliauja, nors dabar žino, kad taip elgdamasis 
rizikuoja gyvybe.“ 

Per antrą apsilankymą Džekas gauna vištą, dedančią auksi- 
nius kiaušinius: jis išmoko pamoką, kad jei nesugebi kokio nors 
dalyko pasigaminti ar duoti pagaminti kitiems, jo pritrūksta. 
Turėdamas vištą, Džekas galėtų daugiau nieko ir netrokšti, nes 
dabar visi fiziniai poreikiai patenkinti, ir visam laikui. Taigi 
paskutinę Džeko kelionę pas milžinus paskatina ne būtinybė, 
o troškimas įgauti drąsos ir patirti nuotykių - noras rasti ką 
nors geresnio nei vien materialios gėrybės. Tad šįsyk Džekas 
gauna auksinę arfą, simbolizuojančią grožį, meną, aukštes- 


* Tam tikrame lygmenyje kopimas pupos stiebu simbolizuoja ne tik „stebuklingą“ 
falo galią pakilti, bet ir berniuko jausmus, susijusius su masturbacija. Vaikas, kuris 
masturbuojasi, bijo, kad jei bus pastebėtas, sulauks baisios bausmės, - šios baimės 
simbolinis vaizdinys yra pavojus, kad, pamatęs, ką Džekas sumanė, milžinas jį už- 
muštų. Bet vaikas masturbuodamasis dar ir jaučiasi kažkiek „vagiąs“ tėvo galias. 
Vaikas, nesąmoningame lygmenyje suprantantis šią pasakos prasmę, randa joje pa- 
drąsinimą, kad jo nerimas dėl masturbacijos nepagrįstas. Per „falinį apsilankymą 
suaugusių milžinų pasaulyje jis anaiptol nepražūva ir įgyja pranašumų, kuriais galės 
naudotis visada. 

Tai dar vienas pavyzdys, kaip pasaka leidžia vaikui nesąmoningame lygmenyje 
kai ką suprasti ir yra naudinga, tačiau tam nebūtina, kad jis sągmoningame lygme- 
nyje suvoktų, apie ką pasakoje kalbama. Pasaka vaizdiniais parodo, kas vyksta vaiko 
pasąmonėje arba ikisąmonėje: jo bundantis lytiškumas atrodo lyg stebuklas, įvyks- 
tantis nakties tamsoje ar sapne. Kopiant pupos stiebu ir patiriant tai, ką šis kopimas 
simbolizuoja, kyla nerimas, kad dėl tokio drąsaus elgesio nuotykis baigsis pražūtin- 
gai. Vaikas bijo, kad jo troškimas tapti lytiškai aktyviam tolygus tėvo galių ir privi- 
legijų vagystei, dėl to tokiam tapti galima tik vogčiomis, kai suaugusieji nemato, kas 
vyksta. Pasaka iš pradžių suteikia šiam nerimui konkretų pavidalą, o paskui patikina 
vaiką, kad baigtis bus gera. 

nius gyvenimo dalykus. Paskui Džekas žengia dar vieną raidos 
žingsnį: išmoksta, kad sprendžiant gyvenimo keblumus nega- 
lima kliautis stebuklais. 

Kai Džekas, savo pastangomis sėkmingai įgavęs to, ką reiš- 
kia arfa, pasiekia tikrąjį žmogiškumą, milžinas jo vos nepagau- 
na. Taip jis įtaigiai priverčiamas įsisąmoninti, kad jei ir toliau 
kliausis stebuklais, galiausiai pražus. Kai milžinas vydamasis 
Džeką ima leistis pupos stiebu, berniukas šaukia motinai at- 
nešti kirvį ir stiebą nukirsti. Motina, kaip liepta, atneša kirvį, 
tačiau, pamačiusi stiebu besileidžiančias didžiules milžino ko- 
jas, sustoja kaip įbesta: ji nesusitvarko su fališkais objektais. 
Kitame lygmenyje motinos nustėrimas reiškia, kad nors ji gali 
apsaugoti berniuką nuo pavojų, kurių kyla siekiant vyrystės, - 
kaip milžino žmona apsaugojo Džeką paslėpusi, - negali jos 
už jį pasiekti; tai gali tik jis pats. Džekas čiumpa kirvį, nukerta 
pupos stiebą ir taip numeta milžiną žemėn. Šis nukritęs užsi- 
muša. Šiuo poelgiu Džekas sunaikina tėvą, kurio suvokimas 
yra oralinio lygmens - kaip pavydaus ir ėdraus milžino. 

Tačiau nukirtęs stiebą Džekas ne tik atsikrato požiūrio, kad 
tėvas yra ėdrus milžinas naikintojas, bet ir atsisako tikėti ste- 
buklinga falo galia kaip priemone gauti viską, kas gyvenime 
gera. Ėmęsis kirsti stiebą, Džekas išsižada stebuklingų sprendi- 
mų: dabar jis pats sau šeimininkas. Jis nebeims svetimų daiktų, 
tačiau nebejaus ir mirtinos milžinų baimės, taip pat nebepri- 
klausys nuo Motinos, slepiančios jį krosnyje (nuo regresijos į 
oralinius potraukius). 

Pasakos „Džekas ir pupos stiebas“ pabaigoje Džekas pa- 
sirengęs atsisakyti falinių bei edipinių fantazijų ir pasistengti 
gyventi tikrovėje, kiek tik tai įmanoma jo amžiaus berniukui. 
Toliau vystydamasis jis galbūt nebesikėsins iš miegančio tėvo 

neteisėtai atimti, kas šiam priklauso, nefantazuos, kad moti- 
na dėl jo išduos savo vyrą, ir bus pasirengęs atvirai siekti vi- 
suomeninės ir seksualinės viršenybės. Nuo tokios situacijos 
prasideda pasaka „Džekas ir jo mainai , kurioje veikėjas šiais 
atžvilgiais subręsta. 


Ši pasaka, kaip ir daugelis kitų, gali ne tik padėti vaikams vys- 
tytis, bet ir ne mažiau būti pamokoma tėvams. Motinoms ji 
paaiškina, kas mažiems berniukams reikalinga edipiškiems 
keblumams spręsti: Motina turi palaikyti berniuką, kai jis pa- 
rodo vyrišką drąsą, nors gal daro tai tik slapčia, ir apsaugoti jį 
nuo pavojų, kurių gali kilti vyriškai ginant savo teises, ypač kai 
jis gina jas nuo tėvo. 

Pasakoje „Džekas ir pupos stiebas“ motina apvilia sūnų, 
nes, užuot palaikiusi jo besiformuojantį vyriškumą, neigia, 
kad tas vyriškumas teisėtas. Tas gimdytojas, kurio lytis kita nei 
vaiko, lytinės brandos laikotarpiu turi skatinti vaiko seksua- 
linę raidą, ypač kai vaikas siekia tikslų platesniame pasaulyje 
ir stengiasi ten ką nors nuveikti. Džeko motina, kurią sūnaus 
sandoris paskatino manyti, kad jis visiškai kvailas, pati pasiro- 
do esanti kvaila, nes nesupranta, jog sūnus vystosi ir iš vaiko 
tampa paaugliu. Jei ji būtų pasiekusi, ko norėjo, Džekas būtų 
likęs nebrandus vaikas, ir nei jis, nei motina nebūtų išvengę 
bėdų. Skatinamas bundančio vyriškumo ir nesustabdytas mo- 
tinos prastos nuomonės apie jį, Džekas veikia drąsiai ir laimi 
didelius turtus. Ši pasaka - kaip ir daugelis kitų, pavyzdžiui, 
„Trys kalbos“, - moko, kad svarbiausia tėvų klaida iš esmės yra 
netinkama ir nejautri reakcija į įvairius sunkumus, kylančius 
asmeniškai, visuomeniškai ir lytiškai bręstančiam vaikui. 

Berniuko vidinis edipiškas konfliktas šioje pasakoje paran- 
kiai eksternalizuotas dviem labai tolimomis figūromis, gyve- 
nančiomis kažkur danguje, rūmuose, - tai milžinas ir jo žmo- 
na. Daugeliui vaikų tenka patirti, kad kai Tėvo - kaip pasakos 
milžino - nėra namie, juodu su motina dažniausiai smagiai 
leidžia laiką, taip kaip Džėkas su milžino žmona. Paskui staiga 
Tėvas pareina namo, paprašo valgyti ir taip vaikui, su kuriuo 
šiltai nepasisveikina, viską sugadina. Jei vaikui nesudaromas 
įspūdis, kad tėvas radęs jį namie džiaugiasi, jo paties fantazi- 
jos, kurtos Tėvui nesant, ima jį gąsdinti, nes jose Tėvo nebuvo. 
Vaikas nori atimti iš Tėvo brangiausią turtą, todėl visai supran- 
tama, kad bijo sulaukti atpildo - būti sunaikintas. 

Atsižvelgiant į visus pavojus, kylančius regresuojant į orali- 
nius potraukius, pasakoje apie Džeką netiesiogiai perteikiama 
dar viena mintis: visai nėra blogai, kad Baltašonė užtrūko. Jei 
taip nebūtų atsitikę, Džekas nebūtų gavęs pupų, iš kurių išau- 
go pupos stiebas. Taigi, nors oraliniai potraukiai padeda išlik- 
ti, jie trukdo tolesnę raidą, kai jiems pasiduodama per ilgai; 
jie gali net pražudyti, kaip atsitiko oralinės fiksacijos ištiktam 
milžinui. Jei Motina palaiko ir toliau globoja, nėra pavojinga 
atsisakyti oralinių potraukių dėl vyriškumo. Milžino žmona 
slepia Džeką saugioje ir uždaroje vietoje, taip kaip Motinos 
gimda saugojo nuo visų pavojų. Tokia trumpa regresija į anks- 
tesnį raidos tarpsnį suteikia saugumo ir jėgų, kurių reikia ki- 
tam žingsniui nepriklausomybės ir gebėjimo ginti savo teises 
link. Dėl to mažas berniukas gali naudotis visais prasidėjusios 
falinės raidos privalumais. Ir nors maišelis su auksu ir juolab 
auksinius kiaušinius dedanti višta reiškia analines nuosavybės 
idėjas, pasaka patikina, kad vaikas neįstrigs analinėje raidos 
stadijoje: jis greitai supras, kad privalo sublimuoti tokias pri- 


284 


„Džekas ir pupos stiebas“ 


mityvias pažiūras ir nebebūti jomis patenkintas. Tada jo ne- 
bepatenkins niekas, kas neprilygsta auksinei arfai ir tam, ką ji 
simbolizuoja.“ 


PAVYDI KARALIENĖ „SNIEGUOLĖJE“ 
IR EDIPO MITAS 


Pasakose pritaikant vaizdinius imamasi svarbiausių visos 
mūsų gyvenimo raidos klausimų, todėl nenuostabu, kad taip 
gausu pasakų, kuriose pagrindinę vietą vienaip ar kitaip užima 


* Deja, dažnai perspausdinamas pasakos „Džekas ir pupos stiebas“ variantas, kuria- 
me daug kas pakeista ir pridėta, daugiausia dėl to, jog stengtasi morališkai pateisinti 
faktą, kad Džekas apiplėšė milžiną. Tačiau dėl šių pakeitimų pasaka praranda poeti- 
nį poveikį ir netenka gilesnės psichologinės prasmės. Šiame cenzūruotame variante 
fėja Džekui papasakoja, kad milžino rūmai ir stebuklingi daiktai anksčiau priklausė 
Džeko tėvui, ir milžinas visa tai atėmė tėvą nužudęs; todėl Džekas turi užmušti mil- 
žiną ir tapti teisėtu stebuklingų daiktų savininku. Dėl to viskas, kas Džekui nutinka, 
tampa pamokoma istorija apie atpildą. Tai nebėra pasakojimas apie tai, kaip jis su- 
vyriškėjo. 

Pirminis „Džeko ir pupos stiebo“ variantas yra berniuko, kuris siekia išsilaisvinti 
nuo jo nė kiek nevertinančios motinos, odisėja, kurioje jis savarankiškai nuveikia 
didžių dalykų. Pagražintame variante Džekas daro tik tai, ką jam liepia kita galinga 
vyresnė moteris - fėja. 

Paskutinis pavyzdys, rodantis, kaip tie, kurie mano tobulinantys tradicinę pasa- 
ką, iš tikrųjų daro priešingai. Abiejuose variantuose Džekui pačiupus stebuklingą 
arfą ji sušunka „Šeimininke! Šeimininke!“ [vertė Donatas Sauka, cit. iš Stebuklingas 
ragas: anglų pasakos, Vilnius: Vaga, 1984, p. 185] ir taip pažadina milžiną, o šis 
tada leidžiasi vytis Džeką, norėdamas užmušti. Tai, kad pavogta kalbanti arfa pa- 
žadina teisėtą šeimininką, pasakoje visai suprantama. Bet ką vaikas turėtų manyti 
apie stebuklingą arfą, kuri buvo pavogta iš teisėto šeimininko, be to, vagis tą šeimi- 
ninką niekšingai nužudė, o teisėto šeimininko sūnui siekiant arfą atgauti, ji tą vagį 
ir žmogžudį vis tiek žadina? Pakeitus tokias detales, pasaka praranda stebuklingą 
poveikį, nes stebuklingi daiktai - bei visi kiti pasakos įvykiai - netenka simbolinės 
prasmės, nebėra dvasinių vyksmų išoriniai simboliai. 

edipiški keblumai. Tačiau lig šiol aptartose pasakose daugiau- 
sia kalbama apie vaiko, o ne tėvų kebluimus. Iš tikrųjų daugybė 
keblumų kyla ne tik vaikui dėl santykių su tėvu ar motina, bet 
ir tėvui ar motinai dėl santykių su vaiku, taigi daugelyje pasakų 
užkliudomi ir tėvų edipiški keblumai. Vaikas drąsinamas pati- 
kėti, kad jam tikrai įmanoma rasti išeitį iš savo edipiškų keb- 
lumų, 0 tėvai įspėjami dėl to, kokios pragaištingos pasekmės jų 
laukia leidus sau į juos įsivelti.' 

Pasakoje „Džekas ir pupos stiebas“ buvo užsiminta, kad 
motina nėra linkusi leisti sūnui tapti nepriklausomam. „Snie- 
guolėje“ pasakojama, kaip motiną“ karalienę pražudo pavydas 
savo mergaitei, kuri augdama ją pranoksta. Graikų tragedijoje 
apie Edipą, kurį, kaip žinoma, sužlugdo edipiškų santykių keb- 
lumai, pražūva ne tik Edipo motina Jokastė, bet ir, pirmiausia, 
tenka palydėti galvą tėvui Lajui, kurio baimė, kad sūnus užims 
jo vietą, galiausiai paskatina tragediją, kurioje pražūva jie vi- 
si. Karalienės baimė būti pranoktai Snieguolės yra svarbiau- 
sia nuskriausto vaiko vardu pavadintos pasakos tema, kaip ir 
Edipo istorijos, pavadintos pagal jį. Todėl gali būti naudinga 
trumpai aptarti šį įžymų mitą, dėl psichoanalitinės literatū- 
ros įtakos tapusį metafora, kurią vartojame įvardyti šeimoje 
susidarančiai ypatingai emocinei situacijai, galinčiai sudary- 
ti didžiausių kliūčių išaugti į brandžią integruotą asmenybę, 
tačiau, kita vertus, galinčiai paskatinti ir visapusę asmenybės 
raidą. 


* Kaip ir pasakojant apie norus, pasakoje aiškiai suprantama, kad vaikas negali ne- 
pakliūti į keblias edipiškas situacijas, todėl jei jo elgesys atitinka tokią situaciją, Jis 
nėra baudžiamas. Bet tėvai, kurie sau leidžia į vaiką nukreiptą savo edipiškų keb- 
lumų išveiką, dėl jos skaudžiai nukenčia. 

** Viename brolių Grimmų pasakos „Snieguolė“ variante karalienė yra Snieguolės 
motina, kitame - pamotė (vert. past.). 

Apskritai kuo blogiau žmogui sekėsi konstruktyviai susi- 
doroti su edipiškais jausmais, tuo didesnis pavojus, kad jam 
susilaukus vaikų jie vėl jį apniks. Tėvas, kuris bręsdamas ne- 
integravo vaikiško noro turėti motiną ir iracionalios savo tėvo 
baimės, tikriausiai nerimaus dėl sūnaus kaip varžovo. Ši baimė 
net gali paskatinti tėvą elgtis destruktyviai, kaip pasakojime 
apie karalių Lają. Jei tėvo ir vaiko santykiuose pasireiškia tokių 
jausmų, vaiko pasąmonė taip pat į juos reaguoja. Pasaka lei- 
džia vaikui suprasti, kad ne tik jis pavydi tėvui, bet ir tėvas gali 
turėti panašių jausmų. Ši įžvalga gali ne tik padėti įveikti tėvo 
ir vaiko atotrūkį, bet ir leisti konstruktyviai spręsti kylančius 
santykių sunkumus, kurių šiaip nepavyktų įveikti. Dar svar- 
biau, kad pasaka patikina vaiką, jog toje situacijoje, kur tėvas 
gali pavydėti, vaikui to pavydo nereikia bijoti, nes, kad ir kokių 
keblumų šie jausmai kurį laiką sukeltų, jis juos ištvers. 

Pasakos nepasako, kodėl tėvas ar motina kai kada nesugeba 
džiaugtis tuo, kad vaikas auga ir juos pranoksta, ir ima jam 
pavydėti. Neaišku, kodėl karalienė „Snieguolėje“ negali oriai 
senti ir kodėl jai neužtenka netiesioginio pasitenkinimo, kurį 
patirtų džiaugdamasi, kad jos duktė pražysta ir tampa gražia 
mergina. Tačiau praeityje tikriausiai nutiko kažkas, dėl ko ji 
tapo tokia jautri, kad nekenčia vaiko, kurį turėtų mylėti. Mi- 
tų ciklas, kurio svarbiausia dalis yra Edipo istorija, iliustruoja, 
kad priežastis, dėl kurios tėvas bijo vaiko, gali būti kartų tęs- 
tinumas.“! 

Šis ciklas, kuris baigiasi mitu „Septynetas prieš Tebus“, pra- 
sideda nuo mito apie Tantalą, kuris, būdamas dievų draugas, 
bandė patikrinti, ar jie tikrai žino viską: liepė nužudyti savo 
sūnų Pelopą ir patiekti jį dievams per pietus. (Karalienė „Snie- 
guolėje liepia užmušti dukterį ir suvalgo, kaip pati mano, da- 

lį Shieguolės kūno.) Mite pasakojama, kad Tantalas šį blogą 
darbą padarė iš tuštybės, kaip ir karalienės piktadarystę pa- 
skatino tuštybė. Karalienė, norėjusi amžinai likti gražiausia, už 
bausmę turi apsiauti iki raudonumo įkaitintus batus ir šokti, 
kol krinta negyva. Tantalas, kuris kėsinosi apgauti dievus pa- 
tiekdamas jiems valgyti-sūnaus kūno, kenčia amžinas kančias 
Hade, kur yra viliojamas numalšinti nepaliaujamą troškulį ir 
alkį vandeniu bei vaisiais, kurie atrodo pasiekiami, tačiau vos 
pabandžius pasiekti nutolsta. Taigi ir mite, ir pasakoje bausmė 
atitinka nusikaltimą. 

Be to, abiejuose pasakojimuose mirtis nebūtinai reiškia gy- 
venimo pabaigą, nes Pelopą dievai atgaivina, o Snieguolė at- 
gauna sąmonę. Mirtis greičiau yra simbolis, kad kažkas nori, 
jog šio žmogaus neliktų, - taip, kaip edipinis vaikas iš tikrųjų 
nenori, kad motina varžovė ar tėvas varžovas mirtų, o tik kad 
ji ar jis netrukdytų gauti visą dėmesį iš kito gimdytojo. Vaikas 
tikisi, jog nors jis vieną akimirką labai norėjo pašalinti tėvą iš 
kelio, kitą akimirką tas bus sveikas ir gyvas bei pasiruošęs jam 
padėti. Atitinkamai pasakoje žmogus miršta ar yra paverčia- 
mas akmeniu, o netrukus atgyja. 

Tėvas Tantalas, siekdamas patenkinti savo tuštybę, buvo 
pasiruošęs rizikuoti sūnaus gerove, dėl to pražuvo pats ir pra- 
žudė sūnų. Pelopas, kuriuo Tantalas taip pasinaudojo, vėliau 
nesvyruodamas nužudė kito žmogaus tėvą dėl savo tikslų. Ka- 
ralius Oinomajas iš Elidės savanaudiškai norėjo pasilikti gra- 
Žžią dukterį Hipodamėją tik sau ir sumanė planą, kaip nuslėpti, 
ko trokšta, ir kartu užtikrinti, kad duktė niekada jo nepaliks. 
Kiekvienas, norintis vesti Hipodamėją, turėjo su Oinomaju 
lenktyniauti vežimais. Laimėtojas būtų galėjęs ją vesti, o pra- 
laimėtoją karalius turėjo teisę užmušti. Taip jis visada ir pa- 

darydavo. Pelopas slapta pakeitė žalvarinius karaliaus vežimo 
ratų kaiščius vaškiniais ir šia apgaule laimėjo lenktynes, o ka- 
ralius per jas žuvo. 

Iki šios pasakojimo vietos mitas byloja, kad pasekmės būna 
vienodai tragiškos ir tada, kai tėvas piktnaudžiauja sūnumi dėl 
savo tikslų, ir tada, kai jis, skatinamas edipiško prisirišimo prie 
dukters, stengiasi padaryti taip, kad ji neturėtų savo gyvenimo, 
o iš tų, kurie siekia jos rankos, net atima gyvybę. Toliau mi- 
te vaizduojamos „edipinės“ brolių konkurencijos baisios pa- 
sekmės. Pelopas turėjo du santuokinius sūnus Atrėją ir Ties- 
tą. Jaunėlis Tiestas iš pavydo pavogė auksavilnį Atrėjo aviną. 
Atrėjas atsilygindamas nužudė du Tiesto sūnus ir per didelį 
pokylį pavaišino Tiestą jų mėsa. 

Pelopo namuose tai buvo ne vienintelis brolių konkurencijos 
atvejis. Jis turėjo dar ir nesantuokinį sūnų Chrisipą. Edipo tė- 
vas Lajas jaunystėje rado prieglobstį ir namus Pelopo rūmuose. 
Nors Pelopas Lajui buvo geras, šis jam atsilygino blogu darbu: 
pagrobė arba išprievartavo Chrisipą. Galime tarti, kad Lajas taip 
pasielgė iš pavydo Chrisipui, kuriam Pelopas teikė pirmenybę. 
Delfuose orakulas Lajui pasakė, kad bausmė už tokią konku- 
rencijos išveiką jam bus mirtis nuo jo paties sūnaus rankos. 
Kaip Tantalas pražudė ar taikėsi pražudyti savo sūnų Pelopą, o 
Pelopas pasirūpino, kad žūtų jo uošvis Oinomajas, taip Edipas 
atėjęs nužudys savo tėvą Lają. Kai įvykiai klostosi įprastai, sūnus 
užima tėvo vietą, todėl visus šiuos pasakojimus galima aiškin- 
ti taip: juose kalbama apie sūnaus norą užimti šią vietą ir tėvo 
bandymus tam sutrukdyti. Tačiau šiame mite pasakojama, kad 
edipinė tėvų išveika įvyksta pirmiau nei edipinė vaikų išveika. 

Lajas, siekdamas sutrukdyti sūnui Edipui jį nužudyti, lie- 
pė pradurti naujagimiui kulkšnis, o kojas surišti. Jis liepė pie- 

meniui palikti vaiką numirti negyvenamoje vietoje. Tačiau 
piemuo, kaip ir medžiotojas iš „Snieguolės“, vaiko pasigailė- 
jo - apsimetė Edipą palikęs, tačiau perdavė jį rūpintis kitam 
piemeniui. Tas piemuo nusinešė Edipą pas savo karalių, ir šis 
augino jį kaip sūnų. 

Jaunystėje Edipas tarėsi su Delfų orakulu ir iš jo sužinojo 
nužudysiąs savo tėvą ir vesiąs motiną. Manydamas, kad jį už- 
auginusi karališkoji pora yra jo tėvai, Edipas negrįžo namo ir, 
norėdamas išvengti tokių baisybių, leidosi klajoti. Kryžkelėje 
jis užmušė Lają, nežinodamas, kad tai jo tėvas. Toliau klajoda- 
mas Edipas pasiekė Tebus, įminė Sfingės mįslę ir taip išgelbėjo 
miestą. Kaip atlygį jis gavo karalienės - našle tapusios motinos 
Jokastės - ranką. Taip sūnus užėmė tėvo vietą ir kaip karalius, 
ir kaip sutuoktinis; sūnus pamilo motiną, o motina turėjo lyti- 
nių santykių su sūnumi. Kai galiausiai tiesa apie visa tai buvo 
atskleista, Jokastė nusižudė, o Edipas atėmė sau regėjimą - iš- 
sidūrė akis, bausdamas save už tai, kad nematė, ką daro. 

Bet tragiška istorija čia nesibaigia. Edipo sūnūs dvyniai Ete- 
oklis ir Polineikas nepalaikė jo bėdoje, kartu su juo liko tik 
duktė Antigonė. Po kurio laiko kare, kurį septyni karvedžiai 
kariavo prieš Tebus, per mūšį Eteoklis ir Polineikas nužudė 
vienas kitą. Nepaklususi karaliaus Kreonto įsakymui Antigo- 
nė palaidojo Polineiką ir už tai buvo nužudyta. Dviejų brolių 
likimas liudija, kad arši brolių konkurencija neša pražūtį, o iš 
Antigonės likimo sužinome, kad ne mažiau pražūtingas yra ir 
pernelyg stiprus sesers prisirišimas prie brolio. 

Pražūtingų santykių atmainas šiuose mituose galima api- 
bendrinti taip: užuot mylėjęs sūnų ir susitaikęs su jo buvimu, 
Tantalas jį paaukoja siekdamas savo tikslų; taip pat su Edipu 
pasielgia ir Lajas; abu tėvai galiausiai pražūva. Oinomajas Žū- 

va dėl to, kad siekia išsaugoti dukterį vien sau, kaip ir Jokastė, 
kuri pernelyg artimai prisiriša prie sūnaus: lytinė meilė kitos 
lyties vaikui tokia pat pragaištinga, kaip ir išveikta baimė, kad 
tos pačios lyties vaikas pakeis ir pranoks tėvą ar motiną. Edipą 
pražudo tai, kad jis atsikrato gimdytojo, kurio lytis tokia kaip 
jo, dėl to paties žūva ir Edipo sūnūs, kurie jį palieka nelaimėje. 
Edipo sūnūs padeda galvas dėl konkurencijos. Antigonė, kuri 
neišsižada tėvo Edipo, o, priešingai, kenčia kartu, pražūva dėl 
to, kad yra pernelyg ištikima broliui. 

Bet tai vis dar ne istorijos pabaiga. Karalius Kreontas pa- 
smerkia Antigonę mirti, nors jo sūnus Haimonas ją myli ir 
maldauja to nedaryti. Pasmerkdamas Antigonę, Kreontas pra- 
žudo ir sūnų; tai dar vienas tėvas, kuris neįstengia atsisakyti 
viršenybės sūnaus gyvenime. Po Antigonės mirties puolęs į 
neviltį Haimonas bando nužudyti tėvą, o kai tai nepavyksta, 
nusižudo; dėl sūnaus mirties nusižudo ir motina - Kreonto 
žmona. Iš Edipo šeimos lieka gyva tik Antigonės sesuo Isme- 
nė, kuri nebuvo pernelyg tvirtai prisirišusi nei prie kurio nors 
iš tėvų ir brolių, nei prie sesers, o iš artimiausių šeimos narių 
nė vienas nebuvo su ja labai artimai susijęs. Atrodytų, mitas 
sako, kad išeities nėra: visi, kas atsitiktinai ar dėl savo troškimų 
pernelyg įsivelia į „edipiškus“ santykius, žūva. 

Šiame mitų cikle aptinkami beveik visi kraujomaišiško pri- 
sirišimo tipai, taip pat apie visus jo tipus užsimenama pasa- 
kose. Tačiau pasakų personažo istorija byloja, kaip šių galimai 
pražūtingų infantilių santykių užmezgimas gali būti - ir bū- 
na - raidos procesų dalis. Mite edipiški keblumai išveikiami, 
todėl, kad ir kokie santykiai — priešiški ar palankūs, - viskas 
baigiasi visiška pražūtimi. Mitu perteikiama mintis gana aiš- 
ki: kai tėvas ar motina negali pripažinti, kad vaikas yra vaikas, 

ir nėra patenkinti, kad jis galiausiai turės juos pakeisti, kyla 
didžiausia tragedija. Tik tada, kai vaikas pripažįstamas kaip 
vaikas, o ne kaip varžovas ar lytinės meilės objektas, įmanomi 
geri tėvų ir vaikų, taip pat brolių ir seserų santykiai. 

Pasaka ir šie klasikiniai mitai edipiškus santykius ir jų pa- 
sekmes vaizduoja labai skirtingai. Nors pamotė pavydi Snie- 
guolei, mergaitė ne tik lieka gyva, bet ir randa didžią laimę, 
kaip ir Sultenė, kurios tėvai atsisakė, nes jiems buvo svarbiau 
ne išsaugoti dukterį, o patenkinti savo potraukius, ir kurią 
įmotė per ilgai stengėsi išlaikyti. Pasakoje „Gražuolė ir Pabai- 
sa Gražuolę myli tėvas, ir ji taip pat karštai myli jį. Už tai, kad 
jie-vienas prie kito prisirišę, nei vienas, nei kitas nesulaukia 
bausmės - įvyksta net atvirkščiai. Mylimajam perkėlusi prisi- 
rišimo jausmus, kuriuos jautė tėvui, Gražuolė išgelbėja ir tėvą, 
ir Pabaisą. Nors Edipo sūnūs dėl pavydo pražuvo, seserų pavy- 
das nepražudo Pelenės - priešingai - ji pasiekia pergalę. 

Taip nutinka visose pasakose. Jomis perteikiama mintis, 
kad edipiškų santykių keblumai gali atrodyti neįveikiami, 
tačiau su šiomis šeimoje kylančiomis emocinėmis kompli- 
kacijomis drąsiai kovojant įmanoma susikurti daug geresnį 
gyvenimą nei tas, kurį gyvena žmonės, niekada nepatyrę di- 
delių sunkumų. Mite vaizduojami tik neįveikiami sunkumai 
ir pralaimėjimas; pasakoje pavojai ne mažesni, tačiau jie sėk- 
mingai įveikiami. Atlygis, kurio pasakos pabaigoje sulaukia 
veikėjas, yra ne mirtis ir žlugimas, o didesnė integracija, kurią 
simbolizuoja pergalė prieš varžovą ar priešą, ir laimė. Siekda- 
mas gauti šį atlygį, personažas nueina raidos kelią, panašų | 
tą, kurį būtina nueiti vaikui, kol jis subręsta. Tai vaikui sutei- 
kia drąsos nenusiminti dėl keblumų, kurių kyla siekiant tapti 
savimi. 

„Snieguolė“ - viena žinomiausių pasakų. Ji šimtmečius įvai- 
riais pavidalais buvo sekama visose Europos šalyse ir visomis 
jos kalbomis, o iš Europos paplito ir po kitus žemynus. Daž- 
niausias šios pasakos pavadinimas - tiesiog vardas Snieguolė, 
nors yra ir daug kitų variacijų." Pavadinimas „Snieguolė ir sep- 
tyni nykštukai , kuriuo pasaka dabar plačiai žinoma, atsirado 
siekiant pagražinti, ir jame, deja, pabrėžiami nykštukai, kurie, 
netapę brandžiomis asmenybėmis, yra amžinai įstrigę iki- 
edipiniame lygmenyje (neturi tėvų, nesituokia ir nesusilaukia 
vaikų) ir yra reikalingi tik todėl, kad juos gretinant su Snie- 
guole išryškėja svarbios joje vykstančios permainos. 

Kai kurie „Snieguolės“ variantai prasideda taip: „Grafas, su 
grafiene pravažiavęs pro tris balto sniego kauburius, tarė: 

— Norėčiau turėti dukterį, baltą kaip šis sniegas. 

Netrukus jie privažiavo tris duobes, pilnas raudono kraujo. 
Tada grafas pasakė: 

— Norėčiau turėti dukterį, kurios skruostai būtų raudoni 
kaip šis kraujas. 

Galiausiai pro šalį praskrido trys juodi varnai, ir tada jis 
pasakė trokštąs mergaitės „su juodais kaip šie varnai plaukais“. 
Toliau važiuodami jie susitiko baltą kaip sniegas ir raudoną 
kaip kraujas mergaitę su varno juodumo plaukais - tai buvo 
Snieguolė. Grafas tuoj įsodino ją į karietą ir pajuto jai meilę, 


* Pavyzdžiui, vienas italų pasakos variantas vadinasi „Pieno ir kraujo mergaitė“ (La 
Ragazza di Latte e Sangue). Šį pavadinimą galima paaiškinti tuo, kad daugelyje ita- 
liškųjų pasakos variantų trys karalienės praliejami kraujo lašai nulaša ne ant sniego, 
kuris Italijoje daug kur labai retas, o į pieną, ant balto marmuro ar net ant balto 
sūrio. 

tačiau grafienei mergaitė nepatiko ir ji tegalvojo, kaip jos atsi- 
kratyti. Galiausiai grafienė numetė pirštinę ir liepė Snieguolei 
jos paieškoti, o tuo tarpu vežikui buvo liepta kuo skubiau va- 
žiuoti.“ 

Panašiame variante skiriasi tik viena detalė: pora važiuo- 
ja per mišką, o Snieguolei liepiama išlipus priskinti puokštę 
gražių ten augančių rožių. Snieguolei skinant rožes, karalienė 
liepia vežikui važiuoti, O mergaitė paliekama.“* 

Šiuose pasakos variantuose grafas su grafiene ar karalius su 
karaliene tėra vos užslėpti tėvai, o atsitiktinai surasta mergaitė, 
kuria į tėvą panašus veikėjas taip žavisi, atstoja jiems dukterį. 
Edipiški tėvo ir dukters troškimai, dėl kurių motina ima pavy- 
dėti ir užsinori atsikratyti dukters, čia apsakyti daug aiškiau nei 
įprastesniuose variantuose. „Snieguolės“ versijoje, dabar daug 
kur laikomoje įprasta, edipiškų santykių keblumai paliekami 
mūsų vaizduotei, mintis apie juos neprimetama sąmonei“? 

Edipiški keblumai - nesvarbu, jie aiškiai įvardyti ar apie 
juos tik užsiminta, - ir jų sprendimo būdas yra svarbiausi as- 
menybės raidos kryptį ir santykius su žmonėmis lemiantys 
veiksniai. Keblią edipišką situaciją pasakos vaizduoja užslėp- 


* Iš kai kurių elementų, aptinkamų vienoje iš seniausių Snieguolės motyvo varia- 
cijų - Basilės „Mažojoje vergėje“, aišku, jog herojė persekiojama dėl to, kad (pa) 
motę apima pavydas, nulemtas ne tik mergaitės grožio, bet greičiau (pa)motės 
vyro tikros ar įsivaizduojamos meilės mergaitei. Mergaitę, vardu Liza, laikinai 
pražudo plaukuose įstrigusios šukos. Kaip ir Snieguolė, ji palaidojama krištolinia- 
me karste, tačiau jame toliau auga, o karstas auga kartu su ja. Lizai karste praleidus 
septynerius metus, jos dėdė išvyksta. Šis dėdė iš tikrųjų yra jos įtėvis, o kito tėvo 
mergaitė niekada nėra turėjusi, nes jos motina stebuklingai pastojo prarijusi rožės 
žiedlapį. Dėdės žmona, apimta beprotiško pavydo dėl, kaip jai atrodo, vyro meilės 
Lizai, išima mergaitę iš karsto. Mergaitei iš plaukų iškrenta šukos ir ji pabunda. 
Pavydi (pa)motė paverčia ją verge - iš čia pasakos pavadinimas. Pabaigoje dėdė 
išsiaiškina, kad mažoji vergė yra Liza. Jis išlaisvina ją ir išvaro žmoną, kuri pavy“ 
dėdama Lizai jo meilės vos nepražudė mergaitės.“* 

tu pavidalu arba tik subtiliai užsimena apie keblumus, todėl, 
atėjus tinkamam laikui juos suprasti geriau, jos leidžia mums 
pasidaryti išvadas patiems. Pasakos moko netiesiogiai. Ką tik 
minėtuose variantuose Snieguolė nėra grafo ir grafienės vai- 
kas, nors grafas jos labai trokšta ir ją myli, o grafienė jai pa- 
vydi. Gerai žinomoje pasakoje apie Snieguolę pavydi vyresnė 
moteris yra ne jos motina, o pamotė, o žmogus, dėl kurio mei- 
lės jiedvi varžosi, nepaminėtas. Taigi edipiški keblumai - pasa- 
kos konflikto ištakos - paliekami mūsų vaizduotei. 

Nors, žiūrint fiziologiškai, vaikas yra tėvų kūrinys, šiuodu 
žmonės tampa tėvais būtent vaikui gimus. Taigi tėvystės ir mo- 
tinystės sunkumai prasideda dėl vaiko, o tada sunkumų kyla 
ir jam. Pasakose veiksmas paprastai prasideda tada, kai vaikas 
gyvenime kokiu nors atžvilgiu pasiekia aklavietę. „Anselyje ir 
Grytutėje“ tėvai patiria negandų, nes turi vaikų, o tada gyventi 
tampa sunku ir vaikams. „Snieguolėje“ kebli padėtis susiklosto 
ne dėl kokio nors išorinio sunkumo, tokio kaip skurdas, o dėl 
jos santykių su tėvais. 

Kai tik dėl tos padėties, kurioje vaikas yra šeimoje, jam arba 
tėvams kyla keblumų, jis pradeda stengtis išsivaduoti iš gyve- 
nimo triadoje. Vaikas leidžiasi į savęs atradimo kelionę ir joje 
dažnai būna beviltiškai vienišas, - kai siekia atrasti save, jo de- 
damos pastangos dar aiškiau matyti gretinant su kitais, kurie šį 
procesą palengvina arba trukdo. Kai kuriose pasakose veikėjas 
turi ne vienus metus vienišas keliaudamas ieškoti ir kentėti, 
kol pasirengia surasti ir išgelbėti kitą žmogų, o tada susijungti 
su juo ir užmezgus šiuos santykius jų abiejų gyvenimas visam 
laikui įgauna prasmės. Tie metai, kuriuos „Snieguolės“ veikėja 
praleido su nykštukais, reiškia jos negandų tarpsnį, keblumų 
įveiką ir laikotarpį, kai ji vystėsi. 

Nedaug terastume pasakų, kurios padėtų klausytojui at- 
skirti pagrindinius vaiko raidos tarpsnius taip aiškiai kaip 
„Snieguolė“. Apie kelerius pirmuosius ikiedipinius visiškos 
priklausomybės metus beveik neužsimenama, kaip ir daugu- 
moje pasakų. Iš esmės ši pasaka yra apie edipiškus motinos 
ir dukters konfliktus, vaikystę ir paauglystę, o daugiausia dė- 
mesio skiriama klausimui, kokia vaikystė yra gera ir ko reikia 
išaugant iš vaikiško amžiaus. 

Brolių Grimmų pasaka „Snieguolė“ prasideda taip: „Kar- 
tą vidury žiemos, kai snaigės kaip plunksnos iš dangaus krito, 
sėdėjo karalienė prie lango, aptaisyto juodmedžio rėmais, ir 
siuvo. Taip siūdama ir žvilgčiodama į krintantį sniegą, įsidūrė 
adata pirštą, ir trys kraujo lašai nulašėjo ant sniego. O kad rau- 
donumas baltame sniege taip gražiai atrodė, tai ir pagalvojo ji 
sau viena: „O, kad turėčiau vaikelį, baltą kaip sniegas, raudoną 
kaip kraujas ir juodą kaip to rėmo medis.“ 

Neilgai trukus jai gimė dukrelė, ir buvo ji balta kaip sniegas, 
raudona kaip kraujas, o plaukučiai juodi kaip juodmedis, todėl 
ir praminė ją Snieguole. Bet vos tik kūdikis gimė, karalienė 
ėmė ir numirė. 

Po metų karalius vedė kitą pačią.“ 

Pasakos pradžioje Snieguolės motina taip įsiduria pirštą, 
kad ant sniego nulaša trys lašai raudono kraujo. Čia užsime- 
nama apie keblumus, kuriuos imamasi spręsti pasakoje: sugre- 
tinama lytinė nekaltybė - baltumas - ir lytinis troškimas, kurį 
simbolizuoja raudonas kraujas. Pasakos paruošia vaiką susi- 
taikyti su įvykiu, kuris šiaip labai sujaudintų, - lytinės kilmės 
kraujavimu, tokiu kaip per mėnesines ir vėliau per sueitį, kai 


* Broliai Grimai, Vaikų ir namų pasakos, t. 2, p. 62. 

plyšta mergystės plėvė. Klausydamasis pirmųjų „Snieguolės“ 
sakinių, vaikas sužino, kad nedidelis kraujavimas - trys kraujo 
lašai („trys yra skaičius, pasąmonėje glaudžiausiai siejamas su 
lytiniais santykiais“*) - yra būtina pastojimo sąlyga, nes vaikas 
gimsta tik po šio kraujo praliejimo. Taigi čia (lytinės kilmės) 
kraujavimas glaudžiai susietas su „laiminguoju“ įvykiu; be iš- 
samių paaiškinimų vaikas sužino, kad be kraujo nebūtų galėjęs 
gimti nė vienas vaikas - ir jis taip pat. 

Pasakoje minima, kad motina mirė Snieguolei gimus, ta- 
čiau per pirmuosius kelerius metus mergaitei neatsitinka 
nieko bloga, nors motiną pakeičia pamotė. Jos pamotė virsta 
„būdinga“ pasakų pamote tik tada, kai Snieguolė sulaukia sep- 
tynerių ir pradeda bręsti. Tuomet pamotei ima atrodyti, kad 
Snieguolė kelia jai grėsmę, ir moteris tampa pavydi. Pamotės 
narcisizmą rodo tai, kad daug anksčiau, nei Snieguolės grožis 
užgožia jos, pamotė prašydavo stebuklingo veidrodėlio ją dėl 
to grožio patikinti. 

Karalienės kreipimasis į veidrodėlį dėl savo vertės - tai yra 
grožio - kartoja antikinę Narkiso, mylėjusio vien save taip 
karštai, kad savimeilė jį prarijo, temą. Kai vaikas auga, dau- 
giausia grėsmės jaučia narcisistiniai tėvai, nes tai reiškia, kad 
jie tikriausiai sensta. Kol vaikas yra visiškai priklausomas nuo 
tėvų, jis tebėra tarsi tėvo ar motinos dalis - taigi nekelia grės- 
mės tėvų narcisizmui. Tačiau kai vaikas ima bręsti ir siekia ne- 
priklausomybės, tokiems tėvams atrodo, kad jis kelia pavojų. 
Karalienei iš „Snieguolės“ taip ir atsitinka. 

Narcisizmas yra neatsiejamas mažo vaiko charakterio bruo- 
Žas. Vaikas turi pamažu išmokti įveikti šios pavojingos formos 
susidomėjimą savimi. Pasaka apie Snieguolę įspėja dėl blogų 
narcisizmo pasekmių, gresiančių ir tėvams, ir vaikui. Snieguo- 

lė dėl narcisizmo vos nepražūva, kai persirengusiai karalienei 
žadant ją pagražinti du kartus pasiduoda šiai vilionei. O kara- 
lienę tikrai pražudo jos pačios narcisizmas. 

Kol buvo namie, Snieguolė nieko neveikė - nieko nepasa- 
kojama apie jos gyvenimą iki išvarymo. Nieko nesakoma apie 
jos santykius su tėvu, nots pagrįsta manyti, kad (pa)motę prieš 
dukterį nuteikia būtent varžymasis dėl jo. 

Pasakoje pasaulis ir tai, kas vyksta, matoma ne objektyviai, 
o iš personažo, kuris visada yra besivystanti asmenybė, požiū- 
rio taško. Klausytojas tapatinasi su Snieguole, dėl to mato vi- 
sus įvykius jos, o ne karalienės akimis. Mergaitei jos meilė tė- 
vui atrodo natūraliausias dalykas pasaulyje, kaip ir jo meilė jai. 
Jai neįsivaizduojama, kad dėl to kiltų sunkumų, - nebent jis 
per mažai ją mylėtų, neteiktų jai pirmenybės prieš visus. Kad 
ir kaip mergaitė norėtų būti tėvo mylima labiau už motiną, ji 
negali pripažinti, jog dėl to motina gali imti jai pavydėti. Ta- 
čiau ikisąmonėje vaikas gana gerai žino, kaip jis pavydi dėme- 
sio, kurį vienas iš tėvų skiria kitam, nors vaikui atrodo, kad tą 
dėmesį turėtų gauti jis. Vaikas nori būti mylimas abiejų tėvų, - 
problemos pobūdis lemia, kad, aptariant edipiškąją situaciją, 
šio gerai žinomo fakto dažnai nepaisoma, - todėl jaučia labai 
didelę grėsmę pagalvojęs apie tai, kad vieno iš gimdytojų meilė 
gali sužadinti kito gimdytojo pavydą. Kai šio pavydo negalima 
nepastebėti, - o karalienės pavydas „Snieguolėje“ toks ir yra, - 
reikia rasti kokią nors kitą jį paaiškinančią priežastį, kaip kad 
šioje pasakoje pavydas aiškinamas mergaitės grožiu. 

Jei įvykiai klostosi normaliai, tėvų tarpusavio santykiams 
nekelia grėsmės nei kurio vieno iš jų, nei abiejų meilė vaikui. 
Jei sutuoktinių santykiai nėra visai blogi ir jei tėvas ar motina 
nėra labai narcisistiniai, pavydas vaikui, kuriam vienas gimdy- 

tojas teikia pirmenybę, būna nedidelis ir kitas gimdytojas gali 
jį sėkmingai suvaldyti. 

Vaiko padėtis visai kitokia. Pirma, kęsdamas pavydo kan- 
čias jis negali pasiguosti tokiais gerais santykiais su kitu žmo- 
gumi, kokie sieja jo tėvus. Antra, visi vaikai jaučia pavydą - jei 
nepavydi vienam iš tėvų kito, tai pavydi tėvams privilegijų, 
kurių tie turi dėl to, kad yra suaugusieji. Jei tėvas (mergaitės 
atveju - motina) iš prigimties pavydžiu edipiniu vaiku rūpina- 
si nepakankamai švelniai bei meiliai, dėl to neužmezga su juo 
gerų ryšių, kurie darytųsi vis svarbesni, ir šitaip nepaskatina 
pavydą malšinančio tapatinimosi, vaiko emociniame gyveni- 
me įsivyrauja pavydas. Narcisistinės (pa)motės figūra netinka 
tapatintis ir su ja negalima užmegzti ryšio, todėl jei Snieguo- 
lė nebūtų išgalvota mergaitė, nebūtų galėjusi išvengti stipraus 
pavydo motinai, turinčiai tokį pranašumą ir galią. 

Jei vaikas negali sau leisti pajusti pavydįs tėvui ar motinai 
(tai keltų labai didelė grėsmę jo saugumui), projektuoja savo 
jausmus į jį ar ją. Tada mintis „pavydžiu Motinai visų pranašu- 
mų ir privilegijų“ virsta mintimi, išreiškiančia jo norą: „Moti- 
na pavydi man.“ Nevertumo jausmas gynybiškai paverčiamas 
pranašumo jausmu. 

Dar nepradėjęs lytiškai bręsti vaikas arba paauglys gali tarti 
sau: „Nekonkuruoju su tėvais, aš jau geresnis už juos; tai jie 
konkuruoja su manimi.“ Deja, yra tokių tėvų, kurie siekia įti- 
kinti savo paauglius vaikus esantys už juos pranašesni, - visai 
gali būti, kad kai kuriais atžvilgiais tėvai tokie ir yra, tačiau 
rūpindamiesi vaiko gebėjimu jaustis saugiam jie turėtų pasi- 
laikyti šią tiesą sau. Dar blogiau, yra tėvų, tvirtinančių, kad jie 
visais atžvilgiais prilygsta savo paaugliui: tėvas stengiasi neat- 
silikti nuo sūnaus, būti toks pat jaunatviškai stiprus ir lytiškai 

pajėgus; motina mėgina išvaizda, apdarais ir elgesiu būti jau- 
natviškai žavi kaip duktė. Tolimą praeitį siekianti tokių pasakų 
kaip „Snieguolė“ istorija rodo, kad šis reiškinys gyvuoja nuo 
neatmenamų laikų. Tačiau tėvui ar motinai konkuruojant su 
vaiku gyvenimas tampa nepakeliamas abiem konkurentams. 
Tokiomis sąlygomis vaikas nori išsivaduoti ir atsikratyti tėvo 
ar motinos, o dėl to arba yra priverstas konkuruoti, arba tu- 
ri sugniužti. Noras atsikratyti tėvo ar motinos sukelia stiprų 
kaltės jausmą, net jei šis noras, žiūrint į situaciją objektyviai, 
būtų pateisinamas. Todėl įvyksta permaina, padedanti atsikra- 
tyti kaltės jausmo: šis noras taip pat suprojektuojamas į tėvą ar 
motiną. Taigi pasakose būna tėvų, kurie nori atsikratyti savo 
vaiko. Taip atsitinka ir „Snieguolėje“. 


„Snieguolėje“, kaip ir „Raudonkepuraitėje“, pasirodo vyras, į 
kurį galima žiūrėti kaip į nesąmoningą tėvo simbolį, - medžio- 
tojas, kuriam liepta Snieguolę nužudyti. Tačiau jis išgelbėja jai 
gyvybę. Kas kitas, jei ne tėvą atstojantis žmogus, galėtų atro- 
dyti pritariąs pamotės vyravimui ir vis dėlto dėl vaiko išdrįstų 
prieštarauti karalienės valiai? Kaip tik tokį edipinė mergaitė ir 
paauglė nori tikėti esant tėvą: net jei tėvas daro tai, ką liepia 
motina, turėdamas laisvę jis palaikytų dukters pusę ir taip elg- 
damasis apgautų motiną. 

Kodėl pasakose vyrams gelbėtojams taip dažnai tenka me- 
džiotojo vaidmuo? Nors tuo metu, kai žmonės kūrė pasakas, 
medžioklė ir galėjo būti būdingas vyrų užsiėmimas, šis paaiš- 
kinimas tikrai per paprastas. Tuo metu karalaičių buvo taip pat 
mažai, kaip ir mūsų dienomis, tačiau pasakose jų tikrai gausu. 
Bet tuo metu ir tose vietose, kur pasakos atsirado, medžioklė 

buvo diduomenės privilegija, o tai geras pagrindas laikyti me- 
džiotoją aukštos padėties figūra, tokia kaip tėvas. 

Iš tikrųjų medžiotojai pasakose dažnai veikia todėl, kad jie 
labai tinka projekcijoms. Kiekvienas vaikas kada nors užsinori 
būti karalaitis ar karalaitė, o kartais pasąmonėje tiki, kad taip 
ir yra, tik mano esąs laikinai pažemintas aplinkybių. Karalių 
ir karalienių pasakose taip gausu todėl, kad šis titulas reiškia 
neribotą valdžią, tokią, kokią tėvai atrodo turį savo vaikų at- 
žvilgiu. Taigi karaliaus valdžia, kaip ir medžiotojas, pasakose 
yra vaiko vaizduotės projekcijos. 

Polinkis pripažinti, kad medžiotojas, - kitaip nei dažnai 
vaizduojamas bejėgis tėvas, toks kaip pasakoje „Anselis ir 
Grytutė“, - yra tinkamas stiprios ir globėjiškos tėviškos figū- 
ros vaizdinys, turbūt susijęs su šio veikėjo žadinamomis aso- 
ciacijomis. Pasąmonėje medžiotojas laikomas globos simbo- 
liu. Čia reikia atsižvelgti į su tuo susijusią gyvūnų baimę, kuri 
bent kiek būdinga kiekvienam vaikui. Sapnuose ir fantazijose 
vaikui kelia grėsmę, jį persekioja pikti gyvūnai - jo baimės 
ir kaltės kūriniai. Jam atrodo, kad tik tėvas-medžiotojas gali 
šiuos grėsmingus gyvūnus nubaidyti taip, kad jie niekada ne- 
besiartintų. Taigi medžiotojas pasakose yra ne gerų gyvūnų 
žudikas, o laukinių nuožmių žvėrių valdovas, tramdytojas ir 
nugalėtojas. Žiūrint į gilesnį lygmenį, jis reiškia gyvūniškų, 
nevisuomeniškų, smurtingų žmogaus polinkių suvaldymą. 
Medžiotojas suranda, aptinka ir nugali tas žmogaus savybes, 
kurios laikomos žemesnėmis, - nugali vilką, todėl yra itin glo- 
bėjiška figūra, kuri gali mus išgelbėti ir išgelbėja nuo pavojų, 
kurių kelia audringos mūsų ir kitų emocijos. 

„Snieguolėje“ pradėjusios lytiškai bręsti mergaitės edipiš- 
kas konfliktas ne išstumiamas, o išreiškiamas kaip konfliktas 

su niotina varžove. Šioje pasakoje tėvas-medžiotojas neužima 
tvirtos ir apibrėžtos pozicijos. Jis neatlieka nei pareigos ka- 
ralienei, nei moralinės priedermės Snieguolei pasirūpinti jos 
saugumu. Nors jis mergaitės nenužudo iš karto, palieka ją miš- 
ke, tikėdamasis, kad ją sudraskys laukiniai žvėrys. Medžioto- 
jas stengiasi patenkinti ir motiną - tariamai įvykdo jos įsaky- 
mą, - ir mergaitę - vien dėl to, kad nenužudo. Tėvo dvilypumo 
pasekmės yra ilgalaikė motinos neapykanta ir pavydas, kurie 
„Snieguolėje“ projektuojami į piktą karalienę, todėl ši veikėja 
Snieguolės gyvenime pasirodo ir vėliau. 

Iš neryžtingo tėvo Snieguolei tiek pat mažai naudos kaip ir 
Anseliui su Grytute. Tai, kad tokie personažai pasakose dažni, 
rodo, jog vyrai, kurių atžvilgiu vyrauja žmonos, šiame pasau- 
lyje anaiptol ne pirmiena. Labiau su mūsų tema susiję tai, kad 
toks tėvas vaikui sukelia neįveikiamų sunkumų arba nepadeda 
jų įveikti. Tai dar vienas pavyzdys, rodantis, kad pasakose yra 
svarbių minčių, skirtų tėvams. 

Kodėl tokiose pasakose motina vaiką visiškai atstumia, o 
tėvas dažnai bejėgis ir silpnas? Priežastis, dėl kurios (pa)motė 
vaizduojama kaip bloga, o tėvas kaip silpnas, susijusi su tuo, 
ko vaikas tikisi iš tėvų. Būdingoje mažosios šeimos situacijoje 
ginti vaiką nuo išorinio pasaulio pavojų, taip pat nuo tų pavo- 
jų, kurie kyla dėl paties vaiko nevisuomeniškų polinkių, yra 
tėvo pareiga. Motina turi rūpintis maitinimu ir apskritai ten- 
kinti būtinus kūno poreikius, kad vaikas išgyventų. Todėl jei 
pasakose motina apvilia vaiką, kyla pavojus net jo gyvybei — 
taip atsitinka pasakoje „Anselis ir Grytutė“, kai motina ima 
primygtinai reikalauti atsikratyti vaikų. Jei tėvas iš silpnumo 
aplaidžiai atlieka pareigas, pačiai vaiko gyvybei toks tiesiogi- 
nis pavojus nekyla, nors netekęs tėvo globos jis turi kaip galė- 

damas verstis pats. Taigi medžiotojo palikta Snieguolė miške 
turi pasirūpinti savimi. 

Vaikas gali integruoti edipiškus prieštaravimus tik tada, kai 
abu tėvai juo meiliai rūpinasi ir atsakingai elgiasi. Neturėda- 
mas vieno iš gimdytojų ar net jų abiejų, jis niekaip negalės su 
jais tapatintis. Jei mergaitė negali naudingai susitapatinti su 
motina, ji įstringa edipiškuose konfliktuose, be to, prasideda 
regresija - kaip visada, kai vaikas nepereina į kitą, aukštesnį, 
raidos tarpsnį, kuriam pagal įvykių laiko seką yra pasirengęs. 

Karalienė, dėl fiksacijos neatsikračiusi pirminio narcisizmo 
ir įstrigusi oralinėje stadijoje, kuriai būdingas potraukis suimti 
daiktus į save, yra Žmogus, negalintis su niekuo pajusti ben- 
drystės. Taip pat niekas negali tapatintis su ja. Karalienė įsa- 
ko medžiotojui ne tik nužudyti Snieguolę, bet ir kaip įrodymą 
parnešti jos plaučius ir kepenis. Medžiotojui parnešus gyvūno 
kepenis kaip patvirtinimą, kad karalienės įsakymas įvykdytas, 
„virėjas turėjo juos pasūdytam vandeny išvirti, ir paskui toji 
piktaširdė viską surijo, manydama, kad valgo Snieguolės plau- 
čius ir kepenis“. Pirmykščio mąstymo ir papročių požiūriu 
valgytojas įgauna to, ką suvalgo, galias ar savybes. Snieguolei 
grožio pavydinti karalienė norėjo perimti jos žavesį, kurį sim- 
bolizuoja vidaus organai. 

Tai ne pirmas pasakojimas apie tai, kaip motina pavydi 
dukteriai bundančio lytiškumo, be to, ne taip jau retai duktė 
mintyse kaltina motiną dėl tokio pavydo. Atrodo, stebuklingas 
veidrodėlis kalba dukters, o ne motinos balsu. Maža mergaitė 
mano, kad jos motina yra gražiausia pasaulyje, todėl iš pra- 
džių veidrodėlis karalienei taip ir sako. Tačiau vyresnė mer- 


* Ten pat, p. 64. 

gaitė mano esanti daug gražesnė už motiną, todėl jis karalie- 
nei vėliau sako, kad mergaitė gražesnė. Žvelgdama į veidrodį, 
motina gali sunerimti; ji lygina save su dukterimi ir galvoja 
sau: „Mano duktė gražesnė už mane.“ Tačiau veidrodėlis sako: 
„Šimtąkart gražesnė už tave Snieguolė.“ Jo žodžiai daug pana- 
šesni į paauglės hiperbolę; kurios ji griebiasi savo pranašumui 
padidinti ir vidiniam abejonės balsui nutildyti. 

Lytiškai bręstantis vaikas dėl noro būti daug geresnis už tos 
pačios lyties gimdytoją jaučiasi dviprasmiškai, nes bijo, kad 
jei taip iš tikrųjų būtų, gimdytojas, vis dėlto turėdamas daug 
daugiau galios, baisiai atkeršytų. Būtent vaikas, o ne jį pražu- 
dyti norintis gimdytojas bijo pražūti dėl savo įsivaizduojamo 
ar tikro pranašumo. Tėvas ar motina gali kęsti pavydo kan- 
čias, jei jiems savo ruožtu nepavyko labai aiškiai susitapatinti 
su vaiku, nes tik tapatindamiesi jie gali netiesiogiai patirti pa- 
sitenkinimą vaiko laimėjimais. Sėkmingai susitapatinti su tos 
pačios lyties gimdytoju vaikas gali tik tada, kai jis ar ji stipriai 
tapatinasi su vaiku. 

Kai pradėjusio lytiškai bręsti vaiko sieloje atsinaujina edi- 
piški konfliktai, gyvenimas su šeima jam ima atrodyti nepa- 
keliamas, nes jo jausmai itin dviprasmiai. Norėdamas išvengti 
šios dvasinės sumaišties, jis ima svajoti, kad yra kitų, geresnių 
tėvų vaikas ir su jais tokių psichologinių sunkumų jam visai 
nekiltų. Kai kurie vaikai ne tik šitaip fantazuoja, bet ir žengia 
kitą žingsnį — iš tikrųjų pabėga ieškodami tokių idealių namų. 
Tačiau pasakos netiesiogiai moko vaiką, kad tokie namai eg- 
zistuoja tik vaizduotės šalyje, o juos suradus dažnai pasirodo, 
kad jie anaiptol nesuteikia pasitenkinimo. Tai tinka ir Anseliui 


* Ten pat, p. 66. 

su Grytute, taip pat Snieguolei. Nors palikusi namus Snieguolė 
kituose namuose nepatiria tokių baisių dalykų kaip Anselis su 
Grytute, vis dėlto reikalai klostosi ne itin gerai. Nykštukai ne- 
sugeba jos apsaugoti, o motina jos atžvilgiu ir toliau turi galios, 
kurios Snieguolė jai negali nesuteikti. Tai vaizduojama simbo- 
liškai: Snieguolė įleidžia (vienaip ar kitaip persirengusią) kara- 
lienę į trobelę, nors nykštukai įspėja ją saugotis, kad karalienė 
neapgautų, ir nieko neįsileisti. 

Pabėgimas iš namų negali išlaisvinti vaiko nuo tėvų įtakos 
ir nuslopinti jiems jaučiamų jausmų - nors pabėgti ir atrodytų 
lengviausia išeitis. Tapti nepriklausomam galima tik įveikus 
vidinius konfliktus, kuriuos vaikai paprastai bando projektuo- 
ti į tėvus. Iš pradžių visi vaikai nori išvengti sunkios užduoties 
siekti integracijos, o jos siekiant, kaip rodo ir Snieguolės isto- 
rija, kyla daug ir didelių pavojų. Kurį laiką atrodo, kad šios už- 
duoties įmanoma išvengti. Snieguolė kiek pagyvena ramiai, ir, 
nykštukams rodant kelią, iš vaiko, nepajėgiančio susitvarkyti 
su pasaulio keblumais, užauga mergaitė, mokanti gerai atlikti 
savo darbą ir dirbdama patirti pasitenkinimą. Nykštukai rei- 
kalauja darbo kaip atlygio už gyvenimą pas juos: jei „sutinki 
mūsų namuose tvarkytis, valgyti virti, kloti lovas, žlugtą skalb- 
ti, siūti ir megzti, ir jei viską švariai ir tvarkingai darysi“, gali 
likti pas mus ir tau nieko netrūks. Snieguolė tampa gera namų 
šeimininke, kaip ir daugelis mergaičių, kurios motinai išvykus 
gerai rūpinasi tėvu, namais ir net broliais bei seserimis. 

Net prieš susitikdama nykštukus Snieguolė parodo galinti 
suvaldyti oralinius potraukius, nors jie stiprūs. Kad ir labai al- 
kana ji ateina į nykštukų trobelę, tesuvalgo po truputį iš visų 


* Ten pat. 

septynių lėkštelių ir tenugeria po lašą iš visų septynių taurelių, 
nenorėdama nuskriausti nė vieno nykštuko. (Kaip ji skiriasi 
nuo Anselio su Grytute, oralinės fiksacijos ištiktų vaikų, nepa- 
garbiai ir godžiai graužiančių meduolių trobelę!) 

Numalšinusi alkį, Snieguolė išmėgina visas septynias lovas, 
tačiau viena jai pasirodo per ilga, kita per trumpa, ir galiausiai 
ji užminga septintojoje. Snieguolė žino, kad visos jos priklauso 
kažkam kitam ir kad visų lovų savininkai norės miegoti savo- 
siose lovose, net jei kurioje nors gulėtų ji. Tai, kad Snieguolė 
išbando visas lovas, rodo, kad ji neaiškiai nutuokia apie šį pa- 
vojų ir mėgina įsitaisyti toje lovoje, kur jis nekiltų. Dėl to ji ne- 
suklysta. Parėjusius namo nykštukus labai sužavėjo jos grožis, 
o septintasis nykštukas, kurio lovoje ji miegojo, nereiškė į tą 
lovą teisių ir „permiegojo pas savo draugus, pas kiekvieną po 
valandą, - taip ir praėjo naktis. 

Turint omenyje paplitusį požiūrį, kad Snieguolė nekalta, 
mintis, jog ji galėjo nesąmoningai rizikuoti atsidurti lovoje su 
vyru, atrodo siaubinga. Tačiau Snieguolė tris kartus leidžiasi 
suviliojama persirengusios karalienės, ir tai rodo, kad ją, kaip 
ir daugumą žmonių, - o labiausiai paauglių, - suvilioti gana 
nesunku. Tačiau Snieguolės nesugebėjimas atsispirti pagundai 
daro ją dar žmogiškesnę ir patrauklesnę, nors pasakos klausy- 
tojas to sąmoningai ir nesuvokia. Kita vertus, valgydama ir ger- 
dama ji susivaldo, be to, nepasiduoda pagundai atsigulti mie- 
goti į tokią lovą, kuri jai ne visai tinka, - šis elgesys rodo, kad ji 
taip pat iš dalies išmoko suvaldyti id impulsus ir tramdyti juos 
pagal superego reikalavimus. Paaiškėja, kad subrendo ir jos 
ego, nes dabar ji stengiasi, gerai dirba, taip pat dalijasi su kitais. 


* Ten pat, p. 65. 

Nykštukų - mažų žmogeliukų - reikšmė įvairiose pasako- 
se turi skirtingą atspalvį.“ Kaip ir fėjos, jie gali būti geri arba 
blogi; „Snieguolės“ nykštukai yra paslaugiojo tipo. Pirma, kas 
apie juos pasakoma, - kad jie grįžo namo iš kalnų, kur kasė 
rūdą. Kaip ir visi nykštukai, net ir nemielieji, jie stropūs darbi- 
ninkai ir gerai išmano savo amatą. Nykštukų gyvenimo esmė 
yra darbas - apie laisvalaikį ir pramogas jie nieko nežino. Nors 
Snieguolės grožis jiems iš karto padaro įspūdį, o jos nelaimių 
istorija sujaudina, jie tučtuojau aiškiai pasako, kad gyveni- 
mo su jais kaina yra sąžiningas darbas. Septyni nykštukai yra 
užuomina apie septynias savaitės dienas - ir tos dienos pra- 
eina dirbant. Norėdama laimingai subręsti, Snieguolė turi šį 
darbo pasaulį padaryti savą; jos gyvenimą su nykštukais šiuo 
atžvilgiu nesunku suprasti. 

Reikšmės, kurias nykštukai turėjo praeityje, taip pat pade- 
da paaiškinti šių veikėjų prasmę. Europos pasakos ir legendos 
dažnai buvo ikikrikščioniškų religinių temų liekanos. Šios te- 
mos tapo nepriimtinos, nes krikščionybė netoleravo pagoniškų 
idėjų atviru pavidalu. Tam tikra prasme tobulo Snieguolės gro- 
žio tolimos ištakos, atrodo, susijusios su saule. Jos vardas yra 
užuomina apie ryškios šviesos baltumą ir skaistumą. Senovės 
tautų požiūriu aplink Saulę sukosi septynios planetos, todėl ir 
nykštukų yra septyni. Nykštukai, arba gnomai, germanų tradi- 
cijoje yra žemės kasėjai, išgaunantys iš jos metalus, kurių seno- 
vėje paprastai buvo žinoma tik septyni, - dar viena priežastis, 
dėl kurios šių rūdakasių yra septyni. O senovės gamtos filoso- 
fijoje kiekvienas iš septynių metalų buvo susijęs su kuria nors 
planeta (auksas - su Saule, sidabras - su Mėnuliu ir taip toliau). 

Šie reikšmės atspalviai šiuolaikiniam vaikui nėra lengvai 
suvokiami. Tačiau nykštukai sužadina kitas nesąmoningas 

asociacijas. Nykštukių nebūna. Visos fėjos yra moteriškosios 
lyties, jų vyriškieji atitikmenys yra burtininkai (wizards), 
egzistuoja ne tik kerėtojai (sorcerers), bet ir kerėtojos, arba 
raganos. Taigi nykštukai aiškiai yra vyriškosios lyties, tačiau 
jų raida sustojusi. Šie „žmogeliukai“ fiziškai yra neūžaugos ir 
užsiima kalnakasyba - sumaniai įsigauna į tamsias olas. Visa 
tai suteikia jiems falinį reikšmės atspalvį. Lytiškai jie tikrai 
nėra vyrai: jų gyvensena, domėjimasis materialiomis gėry- 
bėmis nesirūpinant meile rodo, kad jie gyvena ikiedipinėje 
stadijoje. 

Iš pirmo žvilgsnio gali atrodyti keista falinį būvį simboli- 
zuojančią figūrą suprasti dar ir kaip simbolį, reiškiantį vaikystę 
iki lytinės brandos - tą laikotarpį, kai lytiškumas jokia forma 
dar palyginti neatsiskleidęs. Tačiau nykštukams nekyla vidinių 
konfliktų, jie netrokšta peržengti falinio būvio ribų ir užmegz- 
ti artimų santykių. Juos tenkina vienoda cikliška veikla; jų 
gyvenimas yra nekintamas darbų ciklas žemės gelmėse, amži- 
nai suka ratą, kaip ir planetos judėdamos nekintamu dangaus 
keliu. Dėl tokio pastovumo ir nenoro, kad kas nors keistųsi, 
jų gyvenimas panašus į dar nepradėjusio lytiškai bręsti vaiko. 
Būtent dėl to nykštukai nesugeba įsijausti į tai, ką jaučia Snie- 
guolė, ir nesupranta vidinės įtampos, dėl kurios ji neįstengia 
atsispirti karalienės vilionėms. Konfliktai kelia mums nepasi- 


* Suteikus kiekvienam nykštukui atskirą vardą ir savitą charakterį, kaip buvo pada- 
ryta Walto Disney'aus filme, - o pasakoje jie visi vienodi, - labai trukdoma nesą- 
moningai suprasti, kad jie simbolizuoja nebrandžią ikiasmeninę būties formą, ku- 
rios ribas Snieguolė turi peržengti. Tokie neapgalvoti pasakų papildymai, tariamai 
kurstantys žmonių susidomėjimą, iš tikrųjų gali jį visai atvėsinti, nes dėl jų tampa 
sunkiau teisingai suprasti gilesnę pasakos prasmę. Poetas pasakos veikėjų prasmę 
supranta geriau nei filmininkas ir tie, kurie perpasakodami ją seka jo pavyzdžiu. 
Anne Sexton poetiniame „Snieguolės“ variante užsimena apie nykštukų falinę pri- 
gimtį: juos įvardija kaip „nykštukus, tuos pašėlusius šuniukus““". 

tenkinimą dabartine gyvensena, skatina ieškoti kitos išeities; 
jei nepatirtume konfliktų, niekada nerizikuotume siekti kitos 
ir, kaip tikimės, aukštesnės būties formos. 

Su nykštukais ramiai nugyventas Snieguolės gyvenimo lai- 
kotarpis, kol karalienė dar nėra pradėjusi jos vėl trikdyti, su- 
teikia mergaitei jėgų žengti į paauglystę. Taigi jai vėl prasideda 
sunkmetis. Dabar ji nebe vaikas, turintis pasyviai kęsti Moti- 
nos skriaudas, o asmenybė, turinti dalyvauti savo gyvenimo 
įvykiuose ir prisiimti dėl jų atsakomybę. 

Snieguolės ir karalienės santykiai simbolizuoja tam tikrus 
didelius sunkumus, kurių gali kilti tarp motinos ir dukters. Be 
to, šiose dviejose skirtingose veikėjose įkūnijami vienoje as- 
menybėje nesuderinami polinkiai. Dažnai šie vidiniai priešta- 
ravimai prasideda nuo vaiko santykių su tėvais. Taigi tai, kad 
pasakoje viena iš vidinio konflikto šalių įkūnyta motinos fi- 
gūroje, rodo ir istorinę tiesą: konfliktas prasidėjo nuo čia. Tai 
galima suprasti iš įvykių, nutikusių Snieguolei tada, kai jos ra- 
mus ir vienodas gyvenimas su nykštukais baigėsi. 

Snieguolė, vos nepražuvusi per lytinės brandos laikotar- 
pio ankstyvą konfliktą ir varžymąsi su pamote, bando pabėgti 
grįždama atgal į latentinę stadiją, kurioje nekyla konfliktų ir 
nesireiškia lytiniai potraukiai, todėl galima išvengti paaugliš- 
kos sumaišties. Tačiau laikas nestovi vietoje, žmogus vystosi 
ir sėkmingai išvengti paauglystės rūpesčių grįžus į latentinės 
stadijos būvį neįmanoma. Kai Snieguolė tampa paaugle, ji 
pajunta lytinius troškimus, kurie latentinėje stadijoje buvo 
išstumti ir nepasireiškė. Tokiomis aplinkybėmis veiksmo vie- 
toje vėl pasirodo pamotė, reiškianti sąmonės neigiamus Snie- 
guolės vidinio konflikto elementus, ir sudrumsčia mergaitei 
ramybę. 

Tai, kad Snieguolė taip lengvai ne kartą leidžiasi pamotės 
suviliojama, nors nykštukai ją ir įspėja, rodo, kaip tiksliai pa- 
motės vilionės atitinka Snieguolės troškimus. Nykštukų per- 
spėjimas nieko neįsileisti į trobelę - ar, simboliškai, Snieguo- 
lės dvasinį gyvenimą - nepadeda. (Nykštukams bepigu duoti 
jai pamokymų dėl paauglystės pavojų, nes, dėl fiksacijos likę 
falinėje raidos stadijoje, jie patys jų nepatiria.) Paauglystės 
konfliktams būdingų pakilimų ir nuosmukių simbolis yra 
Snieguolės du kartus patirtos vilionės, pavojai ir išgelbėjimas 
grįžtant į ankstesnį latentinės stadijos būvį. Su paauglystės 
sunkumais susidūrusios Snieguolės bandymai grįžti į ne- 
brandų būvį galiausiai baigiasi, kai ji patiria viliones trečią 
kartą. | 

Nors pasakoje neminima, kiek laiko Snieguolė gyveno su 
nykštukais, kol jos gyvenime vėl atsirado pamotė, įsileisti pre- 
keive persirengusią karalienę į nykštukų būstą mergaitę paska- 
tina parduodamų juostų grožis. Tai aiškiai parodo, kad dabar 
Snieguolė jau yra tikra paauglė ir pagal senovės laikų madą jai 
reikia juostų, jos ją domina. Pamotė sujuosia Snieguolę taip 
tvirtai, kad mergaitė parkrinta kaip negyva. 

Reikia pastebėti, kad jei karalienė būtų siekusi Snieguo- 
lę nužudyti, ji lengvai galėjo tai padaryti dabar. Tačiau jei ji 
siekė, kad duktė jos nepranoktų, tada užteko kurį laiką pa- 
daryti mergaitę nejudrią. Vadinasi, karalienė reiškia motiną, 
kuriai laikinai pavyksta išlaikyti viršenybę sustabdžius vaiko 
raidą. Kitu prasmės lygmeniu šį epizodą reikėtų suprasti kaip 


* Jei laiko ir vietos mada diktuodavo kitką, pasakoje Snieguolė būdavo suviliojama 
ne juostomis, o kitokiais drabužiais: kai kuriuose variantuose tai yra marškiniai 
ar apsiaustas, kuriuo karalienė susiaučia Snieguolę taip tvirtai, kad mergaitė SU“ 
smunka. 

ženklą, kad Snieguolė patiria konfliktų dėl paaugliško troš- 
kimo gražiai susijuosti liemenį, nes toks liemuo suteikia jai 
seksualinio patrauklumo. Susmukimas be sąmonės simboli- 
zuoja, kad ją sugniuždė lytinių troškimų ir dėl jų jaučiamo 
nerimo konfliktas. Leistis būti sujuostai Snieguolę suvilio- 
ja jos pačios tuštybė, taigi ji ir pasipūtėlė pamotė turi daug 
bendra. Susidaro įspūdis, kad Snieguolę žlugdo paauglystės 
konfliktai ir troškimai. Tačiau pasaka nėra tokia kvaila, kad 
tai leistų, ir tęsia vaikui skirtą svarbesnę pamoką: nepatyrusi 
ir neįveikusi tų raidos pavojų. Snieguolė niekada nebūtų susi- 
ėjusi su karalaičiu. 

Grįžę iš darbo, gerieji nykštukai randa Snieguolę be są- 
monės ir atriša juostą. Ji atsigauna; tada laikinai pasitraukia 
į latentinės stadijos būvį. Nykštukai ją vėl, tik šįkart rimčiau, 
įspėja dėl piktosios karalienės apgaulių - tai yra dėl lytinio gy- 
venimo pagundų. Tačiau Snieguolės troškimai per stiprūs. Kai 
karalienė, persirengusi sena moteriške, pasisiūlo sušukuoti 
plaukus, - „Dabar aš tave dailiai sušukuosiu“', - Snieguolė vėl 
pasiduoda vilionei ir leidžiasi karalienės šukuojama. Sąmo- 
ningus Snieguolės norus įveikia troškimas turėti gražią šukuo- 
seną ir nesąmoningas noras įgauti seksualinio patrauklumo. Ir 
vėl šis noras ankstyvame, nebrandžiame paauglystės tarpsny- 
je esančią Snieguolę paveikia kaip „nuodai“ - ji vėl praranda 
sąmonę. Nykštukai ją vėl išgelbsti. Snieguolė pasiduoda vilio- 
nėms trečią kartą ir atsikanda iš valstiete persirengusios ka- 
ralienės gauto lemtingojo obuolio. Tada nykštukai Snieguolei 
padėti nebegali, nes regresija iš paauglystės į latentinės stadijos 
būvį jai - nebe išeitis. 


* Broliai Grimai, Vaikų ir namų pasakos, t. 2, p. 69. 

Daugelyje mitų ir pasakų obuolys reiškia meilę ir lytinius 
santykius — tiek gerąjį, tiek pavojingąjį jų aspektą. Meilės 
deivei Afroditei duotas obuolys, parodęs, kad ji gražesnė už 
skaisčias deives, paskatino Trojos karą. Biblijoje obuoliu vy- 
ras buvo suviliotas išsižadėti nekaltybės dėl pažinimo ir ly- 
tiškumo. Nors vyriškumas, kurį simbolizuoja žaltys, sugundė 
Ievą, net žaltys negalėjo to padaryti vičvienas - jam reikėjo 
obuolio, kuris religinėje ikonografijoje simbolizuoja ir moti- 
nos krūtį. Mus visus iš pradžių traukė prie motinos krūties, 
troškome užmegzti su motina ryšį, ir tas ryšys mums teikė 
pasitenkinimą. „Snieguolėje“ motina ir duktė dalijasi obuo- 
liu. Šioje pasakoje obuolio simbolizuojami dalykai yra bendri 
motinai ir dukteriai ir įsišakniję giliau nei pavydas, kurį jos 
jaučia viena kitai. Tai - jų brandūs lytiniai troškimai. 

Siekdama įveikti Snieguolei kilusį įtarumą, karalienė per- 
pjauna obuolį pusiau, pati suvalgo baltą pusę, o Snieguolė iš 
jos paima raudoną, „užnuodytą“. Šioje pasakoje ne kartą mi- 
nima dvilypė Snieguolės prigimtis: mergaitė balta kaip sniegas 
ir raudona kaip kraujas - tai yra jos esybė turi ir aseksualų, 
ir erotinį aspektus. Snieguolei suvalgius raudoną (erotiškąją) 
obuolio pusę, ateina galas jos „nekaltybei“. Nykštukai, padėję 
mergaitei tada, kai ji buvo latentinės stadijos, nebegali jos at- 
gaivinti; Snieguolė apsisprendė, jos apsisprendimas buvo bū- 
tinas, tačiau ir lemtingas. Obuolio raudonumas sužadina ly- 
tines asociacijas: pavyzdžiui, jis siejasi su trimis kraujo lašais, 
kuriems nulašėjus Snieguolė gimė, taip pat su mėnesinėmis - 
įvykiu, žyminčiu lytinės brandos pradžią. 

Atsikandusi raudonosios obuolio pusės, Snieguolė, kaip 
vaikas, miršta ir yra palaidojama permatomame stikliniame 
karste. Karste ji ilgai ilsisi. Ją lanko ne tik nykštukai, bet ir trys 

paukščiai: iš pradžių pelėda, paskui varnas, o galiausiai balan- 
dis. Pelėda simbolizuoja išmintį; varnas - kaip germanų dievo 
Vodano varnas - turbūt brandų sąmoningumą; o balandis tra- 
diciškai reiškia meilę. Šie paukščiai yra užuomina, kad į mirtį 
panašus Snieguolės miegas karste yra inkubacinis laikotar- 
pis - paskutinis etapas jai rengiantis subręsti." 

Snieguolės istorija moko, jog vien dėl to, kad subrendo fi- 
ziškai, vaikas anaiptol dar nėra dvasiškai ir emociškai pasiren- 
gęs suaugusio žmogaus gyvenimui, kurio ženklas yra vedybos. 
Reikia gana ilgo vystymosi ir gana daug laiko, kol susiformuo- 
ja nauja, brandesnė asmenybė, o senieji prieštaravimai inte- 
gruojami. Tik tada Žmogus yra pasirengęs turėti kitos lyties 
partnerį, užmegzti su juo artimus santykius ir tapti brandžiu 
suaugusiuoju. Snieguolės partneris yra karalaitis, kuris ją iš- 
sigabena karste. Šis įvykis lemia, kad ji atkosėja ar išspjauna 
nuodingą obuolį ir atgyja, o tada jau yra pasirengusi tuoktis. 
Jos tragedija prasidėjo nuo oralinių troškimų suimti daiktus 
į save: karalienė norėjo suvalgyti Snieguolės vidaus organus. 
Tai, kad mergaitė išspjovė dusinantį obuolį, - blogą daiktą, ku- 
rį ji buvo suėmusi į save, - rodo, jog ji galutinai išsilaisvino 
nuo primityvių oralinių potraukių, simbolizuojančių visas jos 
nebrandžias fiksacijas. 


* Šis neveiklumo laikotarpis gali papildomai paaiškinti Snieguolės vardą, kuris pa- 
brėžia tik vieną iš jos grožį lemiančių trijų spalvų. Balta dažnai simbolizuoja skaistu- 
mą, nekaltybę, dvasingumą. Bet pabrėžiant sąsają su sniegu simboliškai užsimena- 
ma ir apie neveiklumą. Sniegui padengus žemę, visi gyvybiniai procesai, atrodytų, 
sustoja, kaip ir Snieguolės gyvenimas tuo metu, kai ji guli karste, regis, sustojo. Tai- 
gi atsikąsti raudono obuolio buvo per anksti - ji persistengė. Pasaka įspėja, kad iš 
pernelyg ankstyvos seksualinės patirties neišeina nieko gero. Bet paskui prasideda 
ilgalaikis neveiklumo laikotarpis, ir mergaitė gali visiškai atsigauti po pirmalaikės ir 
dėl to žalingos seksualinės patirties. 

Kaip ir Snieguolė, kiekvienas vaikas vystydamasis turi pa- 
kartoti tikrą ar įsivaizduojamą žmonijos istoriją. Visi galiausiai 
būname išvaromi iš pirminio kūdikystės rojaus, kuriame atro- 
dė, kad visi mūsų norai tenkinami mums nededant jokių pa- 
stangų. Kai sužinome apie gėrį ir blogį, - įgyjame pažinimą, - 
mūsų asmenybė tarsi padalijama pusiau: į raudoną nežabotų 
emocijų chaosą - id; ir baltą mūsų sąžinės tyrumą - superego. 
Vystydamiesi blaškomės: tai mus įveikia id sumaištis, tai pasi- 
duodame superego griežtumui (tai rodo juostos, tvirtai suver- 
žiančios liemenį, pajudėti neleidžiantis karstas). Suaugusiuoju 
galima tapti tik išsprendus šiuos vidinius prieštaravimus ir 
atgaivinus brandų ego - kai raudona su balta gali darniai gy- 
vuoti kartu. 

Bet pradėti „laimingą“ gyvenimą galima tik tada, kai suval- 
dome blogus ir destruktyvius savo asmenybės aspektus. Pasa- 
koje „Anselis ir Grytutė“ baudžiant už kanibališkus troškimus 
ragana sudeginama krosnyje. „Snieguolėje“ pavydi pasipūtėlė 
kenkėja karalienė priverčiama apsiauti iki raudonumo įkaitin- 
tus batus ir šokti, kol krinta negyva. Nevaržomas seksualinis 
pavydas, skatinantis pražudyti kitus, susinaikina pats - tai 
simbolizuoja ne tik iki raudonumo įkaitinti batai, bet ir mirtis 
šokant jais apsiavus. Pasaka simboliškai byloja, kad nežabotas 
aistras reikia suvaldyti, kitaip jos pražudys. Laimę pasaulyje 
galima sukurti tik pavydžiai karalienei mirus (visai numalši- 
nus išorinę ir vidinę sumaištį). 

Daugelis pasakų veikėjų lemiamame raidos etape kietai uŽ- 
minga arba atgimsta. Pabudimas ar atgimimas visada simbo- 
lizuoja aukštesnę brandos ir supratimo pakopą. Tai vienas iš 
būdų, kuriais pasakos žadina norą gyvenime siekti aukštesnės 
prasmės: didesnio sąmoningumo, geresnio savęs pažinimo if 

daugiau brandos. Ilgas neveiklumo laikotarpis prieš prabudi- 
mą priverčia klausytoją suvokti, - sąmoningai to neišreiškiant 
žodžiais, - kad abiejų lyčių atstovai taip atgimti gali tik patyrę 
ramybės ir susitelkimo laikotarpį. 

Permainos reiškia, kad reikia atsisakyti kai ko, ką turėjai 
anksčiau, pavyzdžiui, Snieguolė turi atsisakyti gyvenimo, kurį 
gyveno, kol karalienė pradėjo jai pavydėti, ir lengvo gyvenimo 
su nykštukais. Tai sunkūs ir skausmingi raidos žingsniai, kurių 
negalima išvengti. Be to, tokios pasakos klausytoją įtikina, kad 
nereikia bijoti atsisakyti vaiko padėties, kurioje jis yra priklau- 
somas nuo kitų, nes ištvėręs pavojingus pereinamojo laikotar- 
pio išbandymus jis pasieks aukštesnę ir geresnę pakopą, o tada 
pradės turiningesnį ir laimingesnį gyvenimą. Nenorintys rizi- 
kuoti patirti tokių permainų, pavyzdžiui, du vyresnieji broliai 
pasakoje „Trys plunksnelės, niekada negauna karalystės. Tie, 
kurie įstrigo ikiedipiniame raidos tarpsnyje, pavyzdžiui, nykš- 
tukai, niekada nepažins meilės ir santuokos laimės. O tie tėvai, 
kurie kaip karalienė išveikia tėvišką ar motinišką edipišką pa- 
vydą, vos nepražudo vaiko ir tikrai pražūva patys. 


„AUKSAKASĖ IR TRYS LOKIAI“ 


Šioje pasakoje trūksta kai kurių svarbiausių tikroms pasakoms 
būdingų bruožų: pabaigoje nėra nei atsinaujinimo, nei paguo- 
dos, be to, neišsprendžiamas konfliktas, taigi nėra laimingos 
pabaigos. Tačiau tai labai prasminga pasaka, nes joje simboliš- 
kai kalbama apie kai kuriuos svarbiausius vaiko raidos sunku- 

mus: apie bandymą suktis iš keblios edipiškos situacijos, tapa- 
tybės paieškas bei brolių ar seserų konkurenciją. 

Dabartiniu pavidalu ši pasaka atsirado neseniai, nors ji kilo 
iš labai senos pasakos. Trumpa šiuolaikinė jos kitimo istorija 
yra pavyzdys, rodantis, kaip laikui bėgant tobulinama pamo- 
koma istorija gali įgauti pasakos bruožų, vis plačiau plisti ir 
darytis prasmingesnė. Šio kūrinio istorija rodo: net jei pasaka 
išspausdinama, tai netrukdo vėlesniuose leidimuose ją pakeis- 
ti. Tačiau jei pasaka taip keičiama, jos pokyčiai - kitaip nei tais 
laikais, kai pasakos būdavo perduodamos iš kartos į kartą tik 
žodžiu, - atspindi ne vien asmenines pasakininko nuostatas. 

Jei rašytojas nėra savitas menininkas, perdirbdamas pasaką 
naujam leidimui jis dažniausiai nesivadovauja nesąmoninga 
pasakotojo nuojauta, be to, neturi omenyje konkretaus vaiko, 
kurį norėtų palinksminti ir pamokyti arba padėti spręsti neati- 
dėliotinai spręstiną keblumą. Tokiu atveju pasakos daugiausia 
keičiamos remiantis tuo, ko, rašytojo nuomone, nori „eilinis“ 
skaitytojas. Pasaka, skirta nežinomo skaitytojo troškimams 
tenkinti ar atsakyti į jo sąžinės priekaištus, dažnai sekama ba- 
naliai ir nuobodžiai. 

Kai pasaka egzistuoja tik sakytinėje tradicijoje, pagrindi- 
nis veiksnys, lemiantis, ką pasakotojas seka ir ką iš pasakos 
atsimena, yra jo pasąmonė. Taip sekti pasaką skatina ne tik 
sąmoningi ir nesąmoningi jausmai, kuriuos ji sužadina pasa- 
kotojui, bet ir su pasakos klausančiu vaiku užmegzto emocinio 
ryšio pobūdis. Taip įvairiems pasakotojams vis iš naujo sekant 
pasaką įvairiems klausytojams per daugelį metų galiausiai su- 
siformuoja variantas, kuris daugelio žmonių sąmonei ir pasą- 
monei skamba taip įtikinamai, kad toliau keisti pasaką atrodo 
netinkama. Tada pasaka įgauna „klasikinį“ pavidalą. 

Visuotinai sutariama, kad pirminis „Auksakasės“ šaltinis 
yra senovinė škotų pasaka apie tris lokius, pas kuriuos įsibrau- 
na lapė.“ Lokiai įsibrovėlę suėda - tai pamokoma istorija, įspė- 
janti gerbti kitų nuosavybę ir privatumą. Eleanor Muir namų 
darbo knygelėje, kurią 1831 m. kaip gimtadienio dovaną para- 
šė mažam berniukui ir kuri buvo iš naujo atrasta tik 1951 m., 
papasakojo šios pasakos variantą, kuriame įsibrovėlė buvo 
pikta senė. Gali būti, kad taip ji padarė klaidingai pamaniusi, 
jog originalo žodis vixen reiškia ne lapę, o vaidingą moterį. 
Kad ir dėl ko ši detalė buvo pakeista - per klaidą, dėl „froidi- 
nio“ rikto ar tyčia, - ją pakeitus iš senos pamokomos istorijos 
pradėjo formuotis pasaka. 1894-aisiais pagarsėjo kitas turbūt 
gana senas šios pasakos sakytinės tradicijos variantas, kuria- 
me įsibrovėlė vaišinasi pienu, sėdi kėdėse ir ilsisi lokių lovo- 
se. Jie šiame variante gyvena pilyje, esančioje miške. Abiejose 
pasakose lokiai įsibrovėlę kuo griežčiausiai baudžia: kėsinasi 
ją įmesti į ugnį, nuskandinti, numesti nuo bažnyčios smailės. 

Nežinoma, ar Robertas Southey, pirmą kartą 1837 m. iš- 
spausdinęs pasaką knygoje „Gydytojas“ (The Doctor), buvo 
susipažinęs su kuria nors iš šių senesnių pasakų. Tačiau jis 
pakeitė svarbią detalę: pirmasis pavaizdavo, kaip įsibrovėlė iš- 
šoka pro langą, ir nurodė, kad tolesnis jos likimas nežinomas. 
Jo pasaka baigiasi taip: „Moterėlė iššoko laukan; ar ji krisda- 
ma nusisuko sprandą, ar pasprukusi į mišką paklydo, ar rado 
kelią iš miško, o tada ją, kaip tikrą valkatą, suėmė konsteb- 
lis, - negaliu pasakyti. Tačiau Trys Lokiai daugiau jos niekad 
neregėjo.“ Šis išspausdintas pasakos variantas bemat buvo 
palankiai įvertintas. 

Toliau pasaką dar kartą pakeitė Josephas Cundallas. Kaip 
pats paaiškino 1849-aisiais parašytoje 1856-aisiais išleistos 

knygos „Smagių knygelių lobynas mažiems vaikams“ (Trea- 
sury Of Pleasure Books for Young Children) dedikacijoje, jis pa- 
keitė įsibrovėlę maža mergaite ir pavadino ją Sidabraplauke 
(1889 m. ji tapo Auksaplauke ir galiausiai 1904 m. - Auksa- 
kase). Pasaka buvo labai pamėgta tik pakeitus dar dvi svarbias 
detales. 1878 m. rinktinėje „Motulės Žąsies pasakos“ (Mother 
Gooses Fairy Tales) Didelis Dideliausias Lokys, Vidurinis Lo- 
kys ir Mažas Mažutėlis Lokiukas tapo Tėvu Lokiu, Motina Lo- 
ke ir Sūneliu Lokiuku; herojė šiame variante tiesiog dingsta 
pro langą - nėra nuojautos, kad jai baigsis liūdnai, ir apie tai 
nepasakojama. 

Taip aiškiai nurodžius, kad lokiai yra šeima, pasaka nesą- 
moningai buvo daug aiškiau susieta su edipiškąja situacija. 
Nors tragedijoje pražūtingas edipiškų konfliktų pasekmes 
vaizduoti priimtina, pasakoje tai nedera. Skaitytojai galėjo pa- 
saką pamėgti tik dėl to, kad baigtis buvo palikta vaizduotei. 
Tokia nežinomybė priimtina, nes įsibrovėlė trukdo integruo- 
tis svarbiausiai šeimos struktūrai ir taip kelia grėsmę šeimos 
emociniam saugumui. Pašalietė, trikdanti lokių ramybę ir be- 
sisavinanti tai, kas jiems priklauso, pakeista tokia, kuri kelia 
pavojų šeimos emocinei gerovei ir saugumui. Šiuo psichologi- 
niu pagrindu galima paaiškinti, kodėl pasaka staiga buvo labai 
pamėgta. 

Santykiniai trūkumai, kurie būdingi gana neseniai sukurtai 
pasakai, palyginti su senovine daugsyk perpasakota liaudies 
pasaka, išryškėja lyginant „Auksakasę“ ir „Snieguolę“, iš ku- 
rios, siekiant patobulinti pradinį „Trijų lokių“ variantą, buvo 
nurašytos kai kurios detalės, tik pakeistos. Abiejose pasakose 
miške paklydusi mergaitė randa gyventojų laikinai paliktą vi- 
liojantį namelį. „Auksakasėje“ neminima, kaip ir kodėl mer- 

gaitė paklydo miške, kodėl jai teko ieškoti prieglobsčio ir kur 
jos namai. Nežinia, dėl kokių išorinių ar svarbesnių užslėptų 
priežasčių ji paklydo.' Taigi „Auksakasėje“ nuo pradžių ke- 
liami klausimai, bet jie lieka neatsakyti, o didžiausias pasakų 
privalumas yra tas, kad jos duoda atsakymus, - kad ir, žvel- 
giant paviršutiniškai, fantastinius, — net į tuos klausimus, ku- 
rių nesuvokiame, nes jie mums kelia nerimą tik pasąmonėje. 

Nors dėl istorinių aplinkybių įsibrovėlė iš lapės virto bjau- 
ria sene, o paskui žavia mergaite, ji tebėra pašalietė ir nie- 
kada netampa savu žmogumi. Galbūt šimtmečiui baigiantis 
žmonės šią pasaką taip pamėgo dėl to, kad vis daugiau jų ėmė 
jaustis kaip pašaliečiai. Pasaka skatina mus užjausti lokius, 
kurių vienuma buvo sutrikdyta, taip pat užjaučiame vargšę 
gražuolę Auksakasę, kuri ateina iš niekur ir neturi kur eiti. 
Šioje pasakoje nėra piktadarių, nors Sūnelio Lokiuko valgis 
pagrobiamas, o jo kėdė sulaužoma. Kitaip nei nykštukų, lokių 
Auksakasės grožis nesužavi. Jų nesujaudina ir jos liūdna isto- 
rija, - tuo jie skiriasi nuo nykštukų, kuriuos sujaudino išgirsta 
Snieguolės istorija. Antra vertus, Auksakasė ir neturi istori- 
jos, kurią galėtų papasakoti, - ji ateina taip pat paslaptingai, 
kaip ir pasišalina. 


* Kai kuriose šiuolaikinėse cenzūruotose versijose aiškinama, jog Auksakasė pasi- 
klydo dėl to, kad motina pasiuntė ją su užduotimi ir ji miške pametė kelią. Ši adap- 
tacija primena pasaką apie motinos iš namų pasiųstą Raudonkepuraitę. Tačiau Rau- 
donkepuraitė nepaklydo - ji leidosi sugundoma išklysti iš žinomo tako, taigi gana 
svarbus jos nuotykį lėmęs veiksnys yra jos elgesys. Anselis su Grytute ir Snieguolė 
paklydo ne dėl savo elgesio - tai lėmė tėvų veiksmai. Net ir mažas vaikas žino, kad 
miške be priežasties nepaklystama; todėl visose tikrose pasakose nurodoma, kokia 
buvo ta priežastis. Kaip minėta anksčiau, paklydimas miške yra senovinis simbolis, 
reiškiantis poreikį atrasti save. Jei viskas įvyksta grynai atsitiktinai, šią reikšmę tam- 
pa daug sunkiau įžvelgti. 

„Snieguolės“ pradžioje vaizduojama motina, karštai trokš- 
tanti turėti dukterį. Tačiau ši idealizuota kūdikystės motina 
dingsta, o jos vietą užima pavydi pamotė, kuri ne tik išvaro 
Snieguolę iš namų, bet ir sukelia grėsmę mergaitės gyvybei, 
Vien tam, kad išgyventų, Snieguolė priversta susidurti su lau- 
kinio miško pavojais ir čia išmoksta gyventi savarankiškai. 
Motinos ir dukters santykius apraizgę edipiško pavydo jaus- 
mai nupiešti pakankamai aiškiai, kad vaikas galėtų intuityviai 
suprasti, kokie emociniai konfliktai ir kokia vidinė įtampa yra 
pasakos įvykių pagrindas. 

„Auksakasėje“ priešpriešinama integruota šeima, kurią 
simbolizuoja lokiai, ir savęs ieškanti pašalietė. Laimingiems, 
tačiau naiviems lokiams nekyla keblumų dėl tapatybės: kiek- 
vienas tiksliai žino, kokia jo padėtis, palyginti su kitais šeimos 
nariais. Šis faktas dar aiškesnis dėl to, kad jie pavadinti Tėvu, 
Motina ir Sūneliu. Nors kiekvienas yra asmenybė, jie veikia 
trise. Auksakasė siekia išsiaiškinti, kas ji, koks vaidmuo jai 
tinkamas. Snieguolė yra vyresnis vaikas, kuriam kilo sunku- 
mų tam tikrame neišspręstų edipiškų konfliktų tarpsnyje: jos 
santykiai su motina dviprasmiai. Dar nesulaukusi paauglystės 
Auksakasė stengiasi susidoroti su visais edipiškosios situacijos 
sunkumais. 

Tai vaizduojama simboliškai, pabrėžiant, koks pasakoje 
svarbus skaičius „trys“. Trys lokiai sudaro laimingą šeimą, ku- 
rioje viskas vyksta taip sutartinai, kad lytinių ar edipiškų keb- 
lumų jiems nekyla. Kiekvienas laimingas savo vietoje, turi po 
atskirą lėkštę, kėdę, lovą. O Auksakasė visiškai sutrikusi ir neži- 
no, kuris iš trijų daiktų jai tinka. Tačiau nusakant jos veiksmus 
skaičius „trys“ paminimas daug anksčiau, nei ji randa tris lėkš- 
tes, lovas ir kėdes, mat norėdama patekti į lokių būstą ji atlieka 

tris veiksmus. Southeyo variante senoji moteris „iš pradžių [...] 
pažvelgė į vidų pro langą, paskui žvilgtelėjo pro rakto skylutę ir, 
nieko viduje nepamačiusi, pakėlė skląstį“. Kai kuriose vėlesnėse 
versijose Auksakasė elgiasi taip pat, o kitose ji prieš įeidama tris 
kartus pabeldžia į duris. 

Žvilgčiojimas pro langą ir rakto skylutę prieš pakeliant 
skląstį išduoda nerimastingą ir nepasotinamą smalsumą suži- 
noti, kas vyksta už uždarų durų. Kokiam vaikui nebūtų smalsu 
sužinoti, ką suaugusieji veikia už savo uždarų durų, ir nesino- 
rėtų to išsiaiškinti? Koks vaikas nesidžiaugtų, kad tėvai laikinai 
išėję ir jis turi progą įkišti nosį į jų paslaptis? Kai pagrindinės 
pasakos veikėjos, senės, vietą užėmė Auksakasė, tapo daug 
lengviau susieti jos elgesį su vaiko kėsinimusi vogčiomis žvilg- 
čiojant atskleisti suaugusiųjų gyvenimo paslaptis. 

„Trys“ yra mistinis ir dažnai šventas skaičius, ir toks jis buvo 
daug seniau, nei atsirado krikščioniškoji Šventosios Trejybės 
doktrina. Pasak Biblijos, susiėjus būtent trims veikėjams - žal- 
čiui, Ievai ir Adomui - užsimezgė lytiniai santykiai. Pasąmo- 
nėje skaičius „trys“ reiškia lytinius santykius, nes abi lytys turi 
po tris matomus lytinius požymius: vyras - varpą ir dvi sėkli- 
des, moteris - makštį ir dvi krūtis. 

Skaičius „trys“ pasąmonėje reiškia lytinius santykius ir visai 
kita prasme: jis simbolizuoja edipiškąją situaciją, kurioje trys 
asmenys yra susiję labai stipriais ryšiais, - šie santykiai, kaip 
rodo „Snieguolė“ ir daug kitų pasakų, turi labai ryškų lytišku- 
mo atspalvį. 

Kiekvieno Žmogaus gyvenime svarbiausi yra santykiai su 
motina. Labiau nei santykiai su bet kuo kitu jie lemia asmeny- 
bės raidos pradžią, nuo jų labai priklauso, koks bus mūsų po- 
žiūris į gyvenimą ir save - pavyzdžiui, ar jis bus optimistinis, 

ar pesimistinis. Tačiau kūdikiui pasirinkimo nėra: motina ir 
jos nuostata kūdikio atžvilgiu yra didžioji „duotybė“. Žinoma, 
tą patį galima pasakyti apie tėvą, brolius ir seseris. (O dar - tai 
tinka šeimos ekonominėms ir visuomeninėms sąlygoms; ta- 
čiau jos mažam vaikui daro įtaką tik dėl to, kad veikia jo tėvus 
ir jų elgesį su juo.) 

Vaikas pasijunta esąs asmuo, svarbus ir reikšmingas žmo- 
giškų santykių partneris tada, kai užmezga santykius su tėvu. 
Asmeniu tampama tik apibrėžus save kito asmens atžvilgiu. 
Motina vaiko gyvenime yra pirmasis ir kurį laiką vienintelis 
asmuo, todėl tam tikras visai užuomazginis savęs apibrėžimas 
prasideda nuo to, kad vaikas apibrėžia save jos atžvilgiu. Ta- 
čiau jiš yra nuo motinos labai priklausomas ir todėl, negalė- 
damas pasitikėti kokiu nors trečiu asmeniu, savęs apibrėžti 
negali. Išmokti, kad „galiu pasitikėti, galiu kliautis kokiu nors 
žmogumi, kuris nėra Motina, yra žingsnis nepriklausomy- 
bės link, ir tik jį žengus vaikui įmanoma patikėti, kad jis gali 
išsiversti nesikliaudamas kitu. Vaikui, užmezgusiam artimą 
ryšį su kitu žmogumi, gali atrodyti, kad jei jis dabar teikia 
pirmenybę Motinai, o ne tam žmogui, taip elgiasi dėl to, kad 
taip apsisprendė, - jam nebeatrodo, kad jis neturi laisvės ap- 
sispręsti kitaip. 

Skaičius „trys“ „Auksakasėje“ svarbiausias; tai yra nuoroda į 
lytiškumą, tačiau ne lytinio akto požiūriu. Visai ne, - šis skaičius 
susijęs su kai kuo, kas turi įvykti daug anksčiau, nei yra lytiškai 
subręstama, būtent: reikia išsiaiškinti, kas esi biologiškai. Taip 
pat „trys reiškia santykius mažojoje šeimoje ir pastangas išsi- 


* Eriksonas kalba apie faktą, kad ši patirtis visą gyvenimą lemia, ar į tai, kas vyksta, 
žiūrėsime patikliai, ar ne. Ši pradinė nuostata negali nedaryti įtakos tų įvykių eigai 
nuo jos priklauso ir tų įvykių poveikis mums.“? 

aiškinti savo padėtį joje. Taigi, „trys“ simbolizuoja tyrinėjimą, 
kas esi biologiškai (lytiškai) ir kas esi tavo gyvenime svarbiau- 
sių žmonių atžvilgiu. Apskritai „trys“ simbolizuoja asmeninės 
įr visuomeninės tapatybės paieškas. Pagal savo regimus lytinius 
požymius vaikas, užmezgęs santykius su tėvais, broliais ir se- 
serimis, turi išsiaiškinti, su kuo augdamas turi tapatintis, kas 
tinka tapti jo gyvenimo draugu, taip pat jo lytiniu partneriu. 

„Auksakasėje“ aiškiai užsimenama apie tapatybės paieš- 
kas: kalbama apie tris lėkštes, kėdes ir lovas. Aiškiausias būdas 
parodyti, kad reikia ko nors ieškoti, yra pavaizduoti būtinybę 
rasti kokį nors pamestą daiktą. Jei ieškome savęs, įtikinamiau- 
sias šių paieškų simbolis yra paklydusiojo situacija. Pasakose 
paklydimas miške yra simbolis, reiškiantis reikiamybę ne būti 
surastam, 0 surasti ar atrasti save. 

Savęs atradimo kelionę Auksakasė pradeda nuo to, kad pa- 
bando žvilgtelėti į lokių namo vidų. Čia kyla asociacijų su vai- 
ko troškimu išsiaiškinti seksualines paslaptis, kurias slepia su- 
augusieji apskritai ir konkrečiai tėvai. Toks smalsumas dažnai 
būna daug labiau susijęs su vaiko poreikiu pažinti savo lytiš- 
kumą, o ne noru tiksliai sužinoti, ką tėvai kartu veikia lovoje. 

Patekusi į namą, Auksakasė tyrinėja trejopus daiktus, ieško- 
dama tinkamiausių: lėkštes su koše, kėdes ir lovas. Ji išmėgina 
juos visada ta pačia eilės tvarka: pirma Tėvo, paskui Motinos ir 
galiausiai vaiko daiktą. Į tai galima pažiūrėti kaip į užuominą, 
kad Auksakasė tyrinėja, kuris lyties vaidmuo ir kurio šeimos 
nario padėtis jai geriausiai tinka: tėvo, motinos ar vaiko. Auk- 
Sakasė savasties ir vaidmens šeimoje paieškas pradeda valgy- 
dama, nes kiekvieno žmogaus pirma sąmoninga patirtis yra 
maitinimasis, o santykiai su kitu žmogumi prasideda maždaug 
tada, kai Motina jį maitina. Tačiau Auksakasė išsirenka Tėvo 

Lokio valgį - tai rodo, kad ji nori būti kaip jis (vyras) arba la- 
biausiai trokšta ryšio su juo. Tą patį troškimą rodo ir tai, kad 
ji pirmiausia išsirenka jo kėdę ir lovą, nors potyriai paraga- 
vus jo košės ir atsisėdus į jo kėdę turėjo pamokyti, kad tai, kas 
priklauso jam, jai netinka. Būtų sunku dar tiksliau perteikti 
mergaitės edipiškus norus kitaip nei parodant, kad Auksakasė 
bando dalytis lova ir valgiu su tėviška figūra. 

Tačiau, kaip byloja pasaka, nei noras būti vyru, nei miegas 
Tėvo lovoje netinka. Mat Tėvo košė „per karšta“, o kėdė „per 
kieta“. Taigi nusivylusi dėl to, kad nei vyro tapatybė, nei artimas 
ryšys su Tėvu jai nepasiekiami arba kelia per didelę grėsmę, - 
galima nusideginti, be to, ir per „kieti, kad būtų galima susi- 
doroti, - Auksakasė, kaip ir kiekviena mergaitė, kuri patiria di- 
delį edipišką nusivylimą tėvu, grįžta prie pradinių santykių su 
motina. Tačiau tai irgi pasirodo neveiksminga. Santykiai, kurie 
anksčiau buvo šilti, dabar atrodo per šalti, todėl neguodžia (ko- 
šė per šalta). Motinos kėdė nėra per kieta sėdėti, tačiau ji atro- 
do per minkšta; galbūt į ją nugrimzdęs pasijunti kaip Motinos 
apklostytas kūdikis, o Auksakasė pagrįstai nenori prie to grįžti. 

Kalbant apie lovas, Tėvo Lokio lova Auksakasei pasirodo 
per aukšta ties galvūgaliu, o Motinos Lokės - per aukšta ties 
kojūgaliu. Tai rodo, kad Auksakasė negali nei perimti jų vaid- 
menų, nei užmegzti su jais artimų ryšių. Tik Sūnelio Lokiuko 
daiktai jai „tinka kaip tik“. Taigi atrodo, kad jai nelieka nieko, 
kaip tik vaiko vaidmuo. Tačiau ne visai: Auksakasei atsisėdus į 
Sūnelio Lokiuko kėdę, kuri, kaip pasakojama, „nebuvo nei per 
kieta, nei per minkšta ir jai kaip tik tiko, [...] kėdės sėdynė iš- 
krito, o ji plumpt ir parpuolė ant žemės“. Taigi ji aiškiai išaugo 
mažo vaiko kėdę. Žemė tikrai išslydo Auksakasei iš po kojų, 
nes jai nepavyko nei tapti Tėvu ar Motina, nei užmegzti su juo 

ar ja ryšio. Tačiau Auksakasė prarado pagrindą tik tada, kai po 
šių nesėkmių nenoromis mėgino grįžti į infantilų, kūdikišką 
būvį. Jai nesibaigia laimingai: neradusi to, kas jai tiktų, ji pa- 
bunda kaip iš blogo sapno ir pasprunka. 

Auksakasės istorija yra pavyzdys, iliustruojantis, koks sun- 
kus apsisprendimas, kurį vaikas turi išmokti padaryti: ar jis 
turi būti kaip tėvas, ar kaip motina, ar kaip vaikas? Kai reikia 
nuspręsti, kas jis nori būti, kurią iš šių svarbiausių žmogaus 
padėčių užimti, iš tikrųjų kyla didžiulis psichologinis konflik- 
tas. Tokį išbandymą tenka patirti kiekvienam žmogui. Tačiau 
nors vaikas dar nėra pasirengęs užimti Tėvo ar Motinos vietos, 
tiesiog susitaikyti su vaiko vieta nėra išeitis - dėl to šių trijų 
bandymų neužtenka. Vaikas gali vystytis tik tada, kai ne tik 
supranta, kad tebėra vaikas, bet ir suvokia, jog reikia tapti sa- 
vimi, kažkuo kitu nei Tėvas ir Motina ir nebe tik jų vaiku. 

Liaudies pasakose - kitaip nei prasimanytose, tokiose kaip 
„Auksakasė“, - po trijų bandymų niekas nesibaigia. „Auksa- 
kasės“ pabaigoje neparodytas tapatybės klausimo sprendimas, 
mergaitė neatranda savęs, netampa nauju ir nepriklausomu 
žmogumi. Vis dėlto tai, ką Auksakasė patyrė lokių name, bent 
jau išmoko ją, kad regresija į infantilumą neišsprendžia kylan- 
čių raidos sunkumų. Pasaka byloja, jog Žmogaus tapimas savi- 
mi prasideda nuo to, kad jis sau išsiaiškina santykius su tėvais. 

Lokiai „Auksakasėje“ nesuteikia pagalbos - atvirkščiai - jie 
pasibaisi ir griežtai žiūri į mažą mergaitę, norinčią įsitaisyti 
Tėvelio lovoje ir užimti Mamytės vietą. „Snieguolėje“ atsitinka 
priešingai: nykštukai, užuot kabinėjęsi prie Snieguolės dėl to, 
kad ji valgė iš jų septynių lėkštelių, gėrė iš septynių taurelių ir 
išbandė septynias loveles, susižavi mažąja heroje. Lokiai Auk- 
Sakasę pasibaisėję pažadina, o nykštukai rūpinasi nesutrikdyti 

Sniėguolės miego, nors jiems patiems kyla nepatogumų. Kad 
ir kaip juos sužavi Snieguolės grožis, jie nuo pat pradžių jai 
pasako, kad jei ji nori likti su jais, turi prisiminti savo pareigas: 
jei nori tapti asmenybe, turi elgtis brandžiai. Nykštukai Snie- 
guolę įspėja dėl pavojų, kurių gali kilti vystantis, tačiau net kai 
ji pasielgia kitaip, nei jie patarė, ne kartą jai padeda bėdoje. 

Lokiai Auksakasei nepadeda spręsti raidos keblumų, taigi 
visa, ką ji žlugus bandymui atrasti save gali padaryti - tai pa- 
bėgti, išsigandus savo drąsos. Bėgimas vengiant dėti dideles 
pastangas, kurių reikalauja vystymasis, vargu ar drąsina vaiką 
imtis sunkios užduoties vieną po kito spręsti keblumus, kurių 
kyla vystantis. Be to, pasaka apie Auksakasę nesibaigia būsi- 
mos laimės pažadu tiems, kurie ras išeitį iš edipiškos situaci- 
jos vaikystėje ir vėliau, paauglystėje, kai vėl susidurs su senais 
keblumais ir juos turės spręsti jau brandesniais būdais. Deja, 
šiuo atžvilgiu „Auksakasė“ nebaigta, nes tik didelės viltys dėl 
ateities suteikia vaikui drąsos, kurios turėdamas jis gali toliau 
stengtis, kol tampa savimi. 

Nors „Auksakasė“, palyginti su kitomis liaudies pasako- 
mis, turi trūkumų, ji turi ir nemažų privalumų, kitaip nebūtų 
buvusi taip pamėgta. Šioje pasakoje kalbama apie keblumus, 
kurių kyla įgaunant seksualinę tapatybę, taip pat dėl edipiškų 
troškimų ir pastangų gauti visą iš pradžių vieno, paskui kito 
gimdytojo meilę. 

„Auksakasė“ yra nevienareikšmė pasaka, todėl daug kas 
priklauso nuo to, kaip ji sekama. Tėvai, kuriuos dėl savų prie- 
žasčių džiugina mintis atgrasinti vaikus nuo suaugusiųjų p2- 
slapčių šniukštinėjimo, seks ją pabrėždami kitką nei tėvai, 
kurie įsijaučia į vaiko troškimą taip elgtis. Kai kurie užjaus 
Auksakasę dėl sunkumų, kylančių, kai reikia susitaikyti su tuo, 

kad yra mergaitė, o kiti - ne. Kai kurie labiau užjaus Auksaka- 
sę dėl nuovyliaus, kurį ji patiria turėdama susitaikyti su tuo, 
kad tebėra vaikas, tačiau kartu privalėdama išaugti vaikišku- 
mą, nors jo išaugti gal ir nenori. 

Dėl nevienareikšmiškumo ši pasaka gali būti sekama pa- 
brėžiant brolių ir seserų konkurenciją - kitą pagrindinį jos 
motyvą. Čia daug kas priklauso nuo to, kaip, pavyzdžiui, se- 
kamas epizodas apie sulūžusią kėdę. Jį galima sekti užjaučiant 
Auksakasę dėl sukrėtimo, patirto, kai kėdė, kuri jai atrodė to- 
kia gera, staiga sulūžta; arba priešingai - su piktdžiuga dėl to, 
kad ji skaudžiai užsigavo sėdynę, arba dėl to, kad sulaužė Sū- 
nelio Lokiuko kėdę. 

Sekant šią pasaką iš Sūnelio Lokiuko požiūrio taško, Auk- 
sakasė yra įsibrovėlė, staiga ateinanti iš niekur, kaip atėjo kitas 
jaunesnis brolis ar sesuo, ir užgrobianti ar mėginanti užgrobti 
vietą šeimoje, kurioje Sūneliui Lokiukui nieko netrūko ir be 
jos. Ši bjauri įsibrovėlė atima iš jo valgį, sugadina jo kėdę, net 
nori išvaryti jį iš lovos - ir, pratęsiant mintį, užimti jo vietą tė- 
vų širdyje. Todėl suprantama, kad ne tėvų, o Sūnelio Lokiuko 
balselis buvo „toks šaižus, spigus, kad ją bemat pažadino. Ji pa- 
šoko [...] ir nulėkė prie lango.“ Būtent Sūnelis Lokiukas - vai- 
kas - nori atsikratyti atėjūnės, nori, kad ji grįžtų, iš kur atėjusi, 
O jis jos daugiau „niekad neregėtų“. Taip pasakoje suteikiamas 
vaizdingas pavidalas vaiko baimei ir norams, susijusiems su 
įsivaizduojamu ar tikru nauju šeimos nariu. 

Jei žiūrint iš Auksakasės požiūrio taško Sūnelis Lokiukas 
yra broliukas, galime užjausti jį dėl to, kad ji nori atimti jo 
valgį, sugadinti jo žaislą (kėdę) ir užimti jo lovą taip, kad jam 
šeimoje visai nebeliktų vietos. Taip interpretuojant, pasaka 
vėl virsta pamokoma istorija, dabar jau įspėjančia brolius ir 

seseris nepasiduoti konkurencijos jausmams taip, kad imtum 
naikinti tai, kas priklauso broliui ar seseriai. Nuo to, kuris taip 
elgsis, kiti gali nusigręžti, ir jis neturės kur pasidėti. 

„Auksakasę“ labai mėgsta ir suaugusieji, ir vaikai - iš dalies 
dėl daugiaprasmiškumo, daugelio prasmės lygmenų. Mažas 
vaikas gali labiausiai reaguoti į brolių ir seserų konkurenci- 
jos motyvą, džiaugdamasis, kad Auksakasė turi grįžti, iš kur 
atėjusi, kaip labai dažnas vaikas nori, kad naujagimis taip ir 
padarytų. Vyresnį vaiką žavi, kaip Auksakasė išbando suaugu- 
siųjų vaidmenis. Vaikams patinka, kad ji žvilgčioja ir įžengia 
vidun; kai kurie suaugusieji galbūt norėtų priminti vaikams, 
kad Auksakasė už tai išvaroma. 

Pasaka ypač aktuali dėl to, kad vaizduoja pašalietę Auksakasę 
tokią patrauklią. Kai kam atrodo, kad ši detalė suteikia pasakai 
žavesio, o kitų požiūriu ji žavinga dėl saviškių - lokių - pergalės. 
Taigi, kad ir kaip klausytojas jaustųsi - kaip pašalietis ar kaip sa- 
viškis, - pasaka vis tiek gali atrodyti vienodai žavinga. Ilgainiui 
pasikeitė jos pavadinimas, ir tai parodo, kaip pasaka, ginanti sa- 
viškių - lokių - nuosavybę ir psichologines teises, laikui bėgant 
virto pasaka, kurioje daugiausia dėmesio skiriama pašalietei. 
Seniau ji vadinosi „Trys lokiai“, o dabar labiausiai žinoma kaip 
„Auksakasė“. Be to, pasakos nevienareikšmiškumas, labai ati- 
tinkantis epochos nuotaikas, gali būti dar vienas paaiškinimas, 
kodėl ji taip mėgstama, o aiškūs tradicinėje pasakoje siūlomi 
atsakymai, atrodo, liudija apie laimingesnį laikotarpį, kai buvo 
tikima, kad į kylančius klausimus galima atsakyti konkrečiai. 

Šiuo požiūriu dar svarbesnis kitas pasakos bruožas, dėl ku- 
rio ji labiausiai žavi, nors kartu tai ir didžiausias jos trūkumas. 
Ne tik naujaisiais laikais, bet ir visada patekus į keblią padėtį, 
kuri atrodo per sunki ir neturinti išeities, bėgti nuo keblumų - 

pasąmonė juos neigia arba išstumia - atrodo lengviausia išeitis. 
Kitos išeities „Auksakasėje“ nepasiūloma. Regis, lokių nejau- 
dina tai, jog ji pasirodė jų gyvenime ir staiga dingo. Jie elgiasi 
taip, tarsi šis nutikimas neturėtų jokių pasekmių; jai iššokus pro 
langą, visi keblumai išsprendžiami. Kalbant apie Auksakasę, jos 
pabėgimas skatina manyti, jog patekus į keblią edipišką situa- 
ciją ar kilus brolių ir seserų konkurencijai išeities ieškoti nebū- 
tina. Kitaip nei tradicinėse pasakose, kyla įspūdis, kad Auksa- 
kasės patirtis lokių name jos gyvenimą tepakeitė taip pat mažai, 
kaip ir lokių šeimos. Apie jos tolesnį gyvenimą nieko nepasa- 
kojama. Nors Auksakasė rimtai ėmėsi aiškintis, kokia vieta jai 
tinka, — ir, netiesiogiai, kas ji yra, - pasakoje neminima, kad tai 
būtų padėję jai pasiekti aukštesnę asmenybės pakopą. 

Tėvai norėtų, kad dukterys visada liktų jų mažos mergaitės, 
o vaikai norėtų tikėti, kad yra įmanoma išvengti būtinybės dė- 
ti pastangas, kurių reikalauja vystymasis. Todėl apie „Auksa- 
kasę“ daug negalvojus sakoma: „Kokia miela pasaka.“ Tačiau 
kaip tik dėl to ši pasaka nepadeda vaikui emociškai bręsti. 


„MIEGANČIOJI GRAŽUOLĖ“ 


Paauglystė yra didelių ir sparčių permainų laikotarpis, kuriam 
būdingi visiško pasyvumo ir apatijos laikotarpiai, pasireiš- 
kiantys pramaišiui su karštligišku veiklumu ir net pavojingu 
elgesiu siekiant „pasirodyti“ ar išlieti vidinę įtampą. Toks pa- 
auglio blaškymasis perteikiamas kai kuriose pasakose: perso- 
nažas vaikosi nuotykių, paskui kokiais nors burtais staiga pa- 

verčiamas akmeniu. Dažniau pasitaiko pasakų, kur šie dalykai 
įvyksta priešinga eilės tvarka, ir tai psichologiškai teisingiau: 
Kvailutis „Trijose plunksnelėse“ nepradeda veikti, nors jau se- 
niai yra paauglys; pasakos „Trys kalbos“ veikėjas, tėvo spau- 
džiamas keliauti į užsienį ir lavintis, trejus metus praleidžia 
pasyviai mokydamasis, o tik tada prasideda jo nuotykiai. 

Daugelyje pasakų pabrėžiami žygdarbiai, kuriuos herojai 
privalo atlikti norėdami tapti savimi, o „Miegančiojoje gra- 
žuolėje“ ilgalaikis ramus susitelkimas į save, kuris taip pat 
reikalingas. Kelis mėnesius prieš pirmąsias mėnesines, o daž- 
nai ir kurį laiką po to, mergaitės yra pasyvios, atrodo mieguis- 
tos, užsisklendžia. Nors berniukai nepatiria artėjančią lytinę 
brandą pranašaujančios būsenos, kuri būtų tokia pat pastebi- 
ma, daugelis iš jų lytinio brendimo metu patiria abejingumo 
ir atsigręžimo į save laikotarpį, prilygstantį tam, ką patiria 
mergaitės. Taigi suprantama, kad pasaką, kurioje prasidėjus 
lytinės brandos laikotarpiui ilgam užmingama, ilgą laiką labai 
mėgo ir mergaitės, ir berniukai. 

Vykstant didžiosioms gyvenimo permainoms, kaip kad pa- 
auglystėje, geroms raidos galimybėms susidaryti reikia ir akty- 
vių, ir ramių laikotarpių. Žmogus atsigręžia į save tada, kai jo 
vidiniai vyksmai tokie svarbūs, kad jis neturi jėgų kreipti pa- 
stangas į išorę, o išoriškai tai atrodo kaip pasyvumas (ar dalies 
gyvenimo pramiegojimas). Tos pasakos, kurių, kaip „Miegan- 
čiosios gražuolės, svarbiausia tema yra pasyvumo laikotarpis, 
leidžia neseniai sulaukusiam paauglystės vaikui neveikliu lai- 
kotarpiu nesijaudinti: jis sužino, kad gyvenimas nestovi vieto- 
je. Laiminga pabaiga patikina vaiką, kad jis neliks visam laikui 
įstrigęs išorinio neveiklumo būsenoje, net jei kartais ir atrodo, 
kad šis ramybės laikotarpis truks šimtmetį. 

Pasibaigus neveiklumo laikotarpiui, kuris paprastai ištin- 
ka lytinės brandos pradžioje, paaugliai tampa veiklūs ir atsi- 
griebia už tą laiką, kai buvo pasyvūs; ir tikrame gyvenime, ir 
pasakose jie stengiasi įrodyti savo jaunatvišką vyriškumą ar 
moteriškumą, dažnai leisdamiesi į pavojingus nuotykius. Taip 
simboline pasakos kalba pasakoma, kad vienumoje sukaupę 
jėgų jie dabar turi tapti savimi. Iš tikrųjų šis raidos tarpsnis 
yra kupinas pavojų: paauglys turi atsisakyti vaikystės saugu- 
mo - tai simboliškai vaizduojama kaip paklydimas pavojin- 
game miške; išmokti pripažinti savo smurtingus polinkius ir 
nerimą - tai simboliškai vaizduojama kaip susidūrimas su lau- 
kiniais žvėrimis ar drakonais; pažinti save - tokią reikšmę turi 
susitikimas su keistomis figūromis ir keista patirtis. Per šiuos 
įvykius paauglys praranda ankstesnį nekaltumą, kuris matyti 
iš to, kad jis buvo „kvailutis', laikomas kvailu ir žemesniu, arba 
tik kažkieno vaikas. Akivaizdu, kad drąsiai leidusis į nuotykius 
kyla pavojų, pavyzdžiui, Džekas susiduria su milžinu. „Snie- 
guolė" ir „Miegančioji gražuolė“ drąsina vaiką nebijoti pasy- 
vumo pavojų. Nors „Miegančioji gražuolė“ ir labai sena, jos 
perteikiama mintis šiandieniniam jaunimui daugeliu atžvilgių 
svarbesnė nei mintys, perteikiamos daugelyje kitų pasakų. 
Šiuo metu daugelis mūsų jaunuolių - o ir jų tėvai - bijo ra- 
maus vystymosi, kai atrodo, kad nieko nevyksta, mat paplitu- 
si nuomonė, kad pasiekti tikslą galima tik išoriškai matomais 
veiksmais. „Miegančioji gražuolė“ byloja, kad ilgas ramybės, 
apmąstymų, susitelkimo į save laikotarpis gali padėti pasiekti 
didžiausių laimėjimų, ir dažnai tikrai padeda. 

Pastaruoju metu buvo tvirtinama, kad pasakose mergaitės 
ir berniuko pastangos įveikti vaikystės priklausomybę ir tapti 
savimi dažnai vaizduojamos skirtingai ir kad taip yra dėl to, 

jog šios pastangos vaizduojamos pagal lyčių stereotipus. Pasa- 
kos nepiešia tokių vienpusių paveikslų. Net jei vaizduojama, 
kad mergaitė, siekdama tapti savimi, atsigręžia į save, o ber- 
niukas veržliai imasi žygių išoriniame pasaulyje, kartu juo- 
du simbolizuoja du būdus, kuriais tampama savimi: mokan- 
tis suprasti vidinį bei išorinį pasaulius ir su jais tvarkytis. Šia 
prasme herojuose ir herojėse, skirtingose figūrose, įkūnijami 
du (dirbtinai) atskirti to paties proceso, kurį vystydamasis turi 
patirti kiekvienas, aspektai. Nors kai kurie tėvai, viską supran- 
tantys pažodžiui, to nesuvokia, vaikai žino: kad ir kokios lyties 
būtų personažas, pasaka susijusi su jų keblumais. 

Pasakose tuos pačius vaidmenis atlieka ir veikėjai, ir vei- 
kėjos: „Miegančiojoje gražuolėje“ miegančią merginą pamato 
karalaitis, tačiau „Kupidono ir Psichės“ istorijoje ir daugelyje 
iš jos kilusių pasakų kaip tik Psichė išvysta miegantį Kupidoną 
ir Žavisi jo grožiu, kaip ir karalaitis žavėjosi, kokia graži yra 
mergina. Tai tik vienas pavyzdys. Yra tūkstančiai pasakų, todėl 
pagrįsta manyti, kad pasakų, kur moterų drąsa ir ryžtas išgel- 
bėja vyrus ir atvirkščiai, vienodai gausu. Taip ir turi būti, nes 
pasakos atskleidžia svarbias tiesas apie gyvenimą. 


Mūsų dienomis geriausiai žinomi du skirtingi „Miegančiosios 
gražuolės“ variantai: Perrault ir brolių Grimmų.“? Norint pa- 
aiškinti, kuo jie skiriasi, galbūt geriausia trumpai aptarti šios 
pasakos pavidalą, kurį ji įgavo Basilės rinkinyje „Pentamero- 
nas', kur ji pavadinta „Saulė, Mėnulis ir Talija ./"" 


* Tuo metu tai jau buvo senas motyvas, nes egzistuoja prancūziškas ir kataloniškas 
XIV-XVI a. variantai, kuriais Basile, jei nesirėmė mums kol kas nežinomomis tų 
laikų liaudies pasakomis, sekė kaip pavyzdžiais./ 

Gimus dukteriai Talijai, karalius prašė visų išminčių ir aiš- 
kiaregių išpranašauti jos ateitį. Šie nusprendė, kad jai sukels di- 
delį pavojų linų pluoštas. Siekdamas išvengti tokių nelaimingų 
atsitikimų, karalius įsakė pasirūpinti, kad pilyje niekada nebū- 
tų linų ir kanapių. Tačiau paūgėjusi Talija vieną dieną palei sa- 
vo langą pamatė einant seną verpėją. Niekada nieko panašaus 
nemačiusi mergaitė „gėrėjosi šokinėjančiu verpstuku“. Apimta 
smalsumo, Talija paėmė prieverpstę į ranką ir ėmė traukti siū- 
lą. Kanapės pluošto siūlelis „palindo jai po nagu ir ji tuoj pat 
krito ant žemės negyva . Karalius įtaisė mirusios dukters kūną 
rūmuose ant aksominio krėslo, užrakino duris ir, norėdamas 
išdildyti sielvarto atsiminimą, visam laikui išvyko. 

Po kurio laiko kitas karalius medžiojo. Jo sakalas įskrido 
pro langą į tuščią pilį ir negrįžo. Ieškodamas sakalo, karalius 
leidosi klaidžioti po pilį. Jis rado tarsi miegančią Taliją, tačiau 
niekaip neįstengė jos pažadinti. Sužavėtas merginos grožio ir 
apimtas meilės, karalius su ja suartėjo; paskui paliko pilį ir visą 
istoriją užmiršo. Po devynių mėnesių Talija pagimdė dvynu- 
kus, tačiau vis dar tebemiegojo. Vaikai maitinosi žįsdami jos 
krūtį. „Kartą vienas kūdikis norėjo krūties, tačiau nerado ir 
vietoj jos apžiojo įdurtą pirštą. Kūdikis žindo taip godžiai, kad 
iščiulpė siūlelį ir Talija buvo pažadinta kaip iš kieto miego.“ 

Vieną dieną karalius prisiminė savo nuotykį ir atvyko pa- 
matyti Talijos. Jis apsidžiaugė radęs ją pabudusią su dviem 
gražiais vaikais ir daugiau jų niekada nebepamiršo. Karalie- 
nė sužinojo jo paslaptį ir slapčia karaliaus vardu liepė atvesti 
vaikus. Tada įsakė juos išvirti ir patiekti vyrui. Virėjas paslėpė 
vaikus savo namuose ir vietoj to paruošė ožkiukų mėsos, o ka- 
ralienė patiekė šią mėsą karaliui. Kiek vėliau karalienė liepė 
atvesti Taliją ir ketino įsakyti įmesti merginą į ugnį, nes dėljos 

karalius buvo neištikimas. Paskutinę akimirką atėjo karalius, 
liepė įmesti į ugnį savo žmoną, vedė Taliją ir apsidžiaugė radęs 
virėjo išgelbėtus vaikus. Pasaka baigiasi eilėmis: 


Kam sekas - laimė tiems šypsos 
Net kol jie-lovoje miegos.“ 


Perrault, savarankiškai papildęs pasaką epizodu apie panie- 
kintą blogąją fėją, kuri prakeikia mergaitę, arba pritaikęs šį 
gerai žinomą pasakų motyvą šiai pasakai, sukūrė paaiškinimą, 
kodėl veikėja užminga į mirtį panašiu miegu, ir taip pasako- 
jimą pagerino, nes variante „Saulė, Mėnulis ir Talija nenuro- 
dyta priežastis, kodėl jai taip buvo lemta. 

Basilės pasakoje Talijos tėvas yra karalius, kuris ją taip my- 
lėjo, kad Talijai užmigus mirtį primenančiu miegu negalėjo 
likti pilyje. Jam palikus Taliją pasodintą į sostą primenantį 
krėslą „po išsiuvinėtu baldakimu“ ir net jai pabudus, ištekėjus 
už kito karaliaus ir pradėjus su juo ir gražiais vaikais laimingą 
gyvenimą, apie jos tėvą karalių daugiau nieko nepasakyta. Ša- 
lyje vieną karalių keičia kitas; Talijos gyvenime vieno karaliaus 
vietą taip pat užima kitas - tėvą pakeičia mylimasis. Ar šiuodu 
karaliai skirtingais merginos gyvenimo laikotarpiais negalėtų 


* Talijos vaikų vardai yra Saulė ir Mėnulis, todėl gali būti, kad Basilei padarė įtaką 
pasakojimas apie Leto, vieną iš daugelio Dzeuso mylimųjų, pagimdžiusią jam Apo- 
loną ir Artemidę - saulės dievą ir mėnulio deivę. Jei taip, galime tarti, kad karalienė 
šioje pasakoje yra tolimas Heros ir jos pavydo atminimas, nes Hera pavydėdavo 
toms, kurias mylėjo Dzeusas. 

Daugelis pasakų Vakarų pasaulyje kažkada buvo papildytos krikščioniškais ele- 
mentais, ir jų tiek daug, kad iš šių užslėptų krikščioniškų prasmių aiškinimo išeitų 
kita knyga. Šioje pasakoje Talija, nežinanti, kad patyrė sueitį ir buvo pastojusi, tuo 
metu nepatyrė malonumo ir nepadarė nuodėmės. Tai bendras jos ir Mergelės Mari- 
jos bruožas, ir ji, kaip ir Mergelė, šitaip tampa Dievo ar dievų motina. 

būti išoriškai skirtingi vienas kitą atstojantys pakaitalai, atlie- 
kantys skirtingus vaidmenis? Čia vėl susiduriame su edipinio 
vaiko „nekaltumu“: mergaitė nejaučia atsakomybės už jaus- 
mus, kuriuos sužadina ar nori sužadinti tėvui. 

Akademikas Perrault dviem atžvilgiais nutolsta nuo Basilės 
pasakos. Šiaip ar taip, jis buvo dvariškis ir rašė pasakas skaityti 
karalaičiams, dėdamasis, kad jos sukurtos jo sūnelio, norin- 
čio suteikti malonumą karalaitei. Du karaliai pakeisti karaliu- 
mi ir karalaičiu, o pastarasis aiškiai dar nevedęs ir bevaikis. 
Karaliaus išvykimą ir karalaičio atvykimą skiria šimtas metų 
miego, todėl galime būti tikri, kad juodu neturi nieko bendra. 
Gana įdomu, jog Perrault nepavyksta visai išvengti edipinių 
reikšmės atspalvių: nors jo pasakoje karalienė nėra vaizduo- 
jama beprotiškai pavydinti vyrui dėl jo išdavystės, ji piešiama 
kaip edipinė motina, kuri taip pavydi savo sūnaus karalaičio 
pamiltai merginai, kad siekia ją pražudyti. Tačiau Basilės pa- 
sakoje karalienė pavaizduota įtikinamai, o Perrault - ne. Jo 
pasaką sudaro dvi nederančios dalys: pirmos pabaigoje kara- 
laitis pažadina Miegančiąją gražuolę ir ją veda; o tada praside- 
da antra dalis, kurioje staiga pasakoma, kad žaviojo karalaičio 
motina iš tikrųjų yra vaikus ryjanti žmogėdra, norinti suėsti 
savo anūkus. 

Basilės pasakoje karalienė nori sumaitinti vyrui jo vaikus — 
tai baisiausia bausmė, kokią ji galėjo sugalvoti už tai, kad jis 
labiau norėjo Miegančiosios gražuolės, o ne jos. Perrault va- 
riante karalienė nori vaikus suvalgyti pati. Basilės variante ji 
pavydi, nes vyro mintis visiškai užvaldo Talija su vaikais ir 
jis jiems skiria visą meilę. Karalienė kėsinasi sudeginti Taliją 
ugnyje: ugninga karaliaus meilė Talijai sužadino ugningą ka- 
ralienės neapykantą merginai. 

Perrault pasakoje nepateikiama jokio karalienės kanibališ- 
kos neapykantos paaiškinimo, išskyrus tai, kad ji - žmogėdra, 
kuri „matydama mažus vaikus vos susilaiko jų neužpuolusi“. 
Be to, žavusis karalaitis slepia vedybas su Miegančiąja gražuo- 
le dvejus metus, kol miršta jo tėvas. Tik tada jis atsiveža į pilį 
Miegančiąją gražuolę ir du jos vaikus, kurių vardai yra Rytas 
ir Aušra. Nors ir žino, kad jo motina - žmogėdra, išvykdamas 
kariauti perleidžia atsakomybę jai: patiki motinai karalystę, 
žmoną ir vaikus. Perrault pasaka baigiasi karaliaus grįžimu tą 
akimirką, kai motinos įsakymu Miegančioji gražuolė turi būti 
įmesta į duobę, pilną gyvačių. Parvykus karaliui, žmogėdra, 
pamačiusi, kad jos užmačios žlugo, šoka į duobę pati. 

Nesūnku suprasti, kad Perrault neatrodė tinkama Prancū- 
zijos dvare sekti pasaką, kurioje vedęs karalius prievartauja 
miegančią mergelę, užtaiso jai vaiką, visiškai tai pamiršta ir 
ją po kurio laiko prisimena tik atsitiktinai. Tačiau istorija apie 
pasakų karalaitį, slepiantį vedybas ir tėvystę nuo savo tėvo, - 
ar turėtume manyti, kad iš baimės, jog sūnui taip pat tapus 
tėvu karalių apims edipiškas pavydas? - skamba neįtikinamai 
kad ir dėl to, jog vienoje istorijoje pasakoti apie motinos ir tėvo 
edipišką pavydą dėl to paties sūnaus - vadinasi, persūdyti, net 
jei ta istorija yra pasaka. Žinodamas, kad jo motina žmogėdra, 
karalaitis neparsiveda žmonos su vaikais namo tuo metu, kai 
jo geras tėvas gali motiną sutramdyti, tačiau parsiveda juos 
tėvui mirus ir nebegalint jų apsaugoti. Visų šių pasakos ypa- 
tumų priežastis - ne Perrault meninių gebėjimų stoka, o tai, 
kad jis nežiūrėjo į savo pasakas rimtai ir daugiausia dėmesio 


* Vertė Ramutė Skučaitė, cit. iš: Charles Perrault, Motulės Žąsies pasakos: senų laikų 
istorijos ir pasakos, Vilnius: Nieko rimto, 2006, p. 104. 

skyrė gražiems pamokomiems eilėraščiams, kuriuos pridėda- 
vo kiekvienos pasakos pabaigoje.“ 

Dvi šios pasakos dalys taip nedera, kad suprantama, jog 
sekant žodžiu - o dažnai ir perspausdinant - ji baigiama lai- 
minga karalaičio ir Miegančiosios gražuolės santuoka. Broliai 
Grimmai išgirdo ir užrašė kaip tik tokį variantą. Jis tada buvo 
žinomiausias, ir dabar toks yra. Vis dėlto kai kurios Perrault 
varianto detalės buvo prarastos. Linkėti mirties naujagimei 
vien dėl to, kad nesi pakviesta į krikštynas arba todėl, kad teko 
valgyti prastesniais sidabriniais stalo įrankiais, yra blogosios 
fėjos požymis. Taigi Perrault pasakoje, kaip ir brolių Grimmų 
variante, pačioje pradžioje matome motiną-krikštamotę (fėją) 
padalytą į gerąjį ir blogąjį aspektus. Kad pabaiga būtų laimin- 
ga, reikia deramai nubausti blogąjį pradą ir jo atsikratyti - tik 
tada bus įmanoma gėrio, o kartu ir laimės pergalė. Perrault pa- 
sakoje, kaip ir Basilės, blogio pradu atsikratoma ir taip įgyven- 
dinamas pasakos teisingumas. Tačiau brolių Grimmų varian- 


* Perrault, kreipdamasis į dvariškius, kuriuos įsivaizdavo kaip skaitytojus, šaipėsi iš 
savo sekamų pasakų. Pavyzdžiui, jis tiksliai nurodo, kad karalienė žmogėdra nori, 
jog vaikai jai būtų patiekti „su Robero padažu“ [Perrault, Motulės Žąsies pasakos, 
p. 105]. Taigi jis papildo pasakojimą smulkmenomis, dėl kurių jis darosi mažiau 
panašus į pasaką, kaip antai mini, jog Miegančiajai gražuolei pabudus jos drabužiai 
atrodė senamadiški: „Princesės suknelė su stačia apykakle visai tokia kaip jo senelės, 
bet juk tai nė kiek nekenkė jos žavumui.“ [Ten pat, p. 103.] Tarsi pasakų veikėjai 
negyventų pasaulyje, kur mados nesikeičia! 

Tokios pastabos, kuriose Perrault beatodairiškai supina smulkmenišką racio- 
nalumą su pasakoms būdinga vaizduote, labai menkina jo kūrinį. Pavyzdžiui, 
smulkmenos apie drabužius išsklaido mitinio, alegorinio ir psichologinio laiko 
įspūdį, kurį buvo sudaręs šimtametis miegas, ir pakeičia šį laiką konkrečiu chro- 
nologiniu. Viskas tampa paviršutiniška - kitaip nei legendose apie šventuosius, 
kurie pabudę po šimto metų miego supranta, kaip pasikeitė pasaulis, ir tuoj pat 
virsta dulkėmis. Tokiomis smulkmenomis, kuriomis norėjo pralinksminti skai- 
tytojus, Perrault išsklaidė amžinumo įspūdį, kuris yra svarbus pasakos įtaigumą 
lemiantis elementas. 

tas, kuriuo nuo čia bus remiamasi, turi trūkumą, nes blogojį 
žiniuonė nenubaudžiama. 

Net jei detalės labai įvairuoja, pagrindinė visų „Miegančio- 
sios gražuolės“ variantų tema tokia: kad ir kaip tėvai stengtųsi 
sutrukdyti pabusti vaiko lytiškumui, jis vis tiek pabus. Be to, ne- 
protingai bandydami tai daryti, tėvai gali uždelsti brandą taip, 
kad ji neįvyks deramu laiku, - ši delsa simboliškai vaizduojama 
kaip Miegančiosios gražuolės šimtametis miegas, skiriantis jos 
lytiškumo pabudimą nuo susijungimo su mylimuoju. Su šiuo 
motyvu glaudžiai susijęs kitas: net jei lytinio pasitenkinimo 
tenka laukti ilgai, tai visai nesumenkina jo žavesio. 

Perrault ir brolių Grimmų variantų pradžioje parodoma, 
kad gali tekti ilgai laukti, kol bus patirtas lytinis pasitenkini- 
mas, kurio ženklas yra vaiko gimimas. Pasakojama, kad ka- 
ralius su karaliene labai ilgai norėjo susilaukti vaiko, tačiau 
veltui. Perrault pasakoje tėvai elgiasi taip, kaip jo amžininkai: 
„Jiedu išbandė viso pasaulio vandenų gydyklas, davė įžadus, 
aplankė galybę šventų vietų, meldėsi, deja! - viskas atrodė vel- 
tui. Pagaliau karalienė ėmė lauktis vaikelio.“ brolių Grimmų 
varianto pradžia daug būdingesnė pasakai: „Seniai labai seniai 
gyveno karalius ir karalienė. Kiekvieną dieną jie vis kalbėjo: 

- O, kad mes turėtume vaiką! 

O to vaiko kaip nėra, taip nėra. 

Ir atsitiko, kad vieną sykį, kai karalienė sėdėjo maudynėj ir 
maudėsi, išrėpliojo iš vandens varlė ir sako jai: 


* Perrault „Miegančio miško gražuolėje“ veikiančią blogąją fėją atitinkanti brolių 
Grimmų „Erškėtrožės“ veikėja čia cituojamame Adomo Druktenio vertime vadi- 
nama žiniuone, o Juozo Balčikonio vertime (Broliai Grimai, Trys verpėjos, Vilnius: 
Vaga, 1979, p. 184) - laume (vert. past.). 

** Perrault, Motulės Žąsies pasakos, p. 97. 

— Tavo noras išsipildys - nepraeis nė metai, ir tu pagimdysi 
dukterį.“ 

Varlei pasakius, kad karalienė pagimdys nepraėjus nė me- 
tams, lieka laukti nedaug ilgiau nei devynis nėštumo mėne- 
sius. Dėl šios detalės ir dėl to, kad karalienė buvo maudynėje, 
yra pagrindas manyti, jog karalienė pastojo dėl varlės apsilan- 
kymo. (Kodėl pasakose varlė dažnai simbolizuoja lytinį pasi- 
tenkinimą, aptariama vėliau, nagrinėjant pasaką „Karalaitis 
varlė“.) 

Tėvams tenka ilgai laukti mergaitės, ir ji pagaliau gimsta. 
Taip perteikiama mintis, kad nereikia skubėti turėti lytinių 
santykių, - net jei jų tenka ilgai laukti, geri vaisiai bus tie pa- 
tys. Gerosios žiniuonės ir jų linkėjimai per krikštynas iš tik- 
rųjų mažai tesusiję su pasakos siužetu, nebent kaip priešprieša 
žiniuonės, kuri jaučiasi paniekinta, prakeikimui. Tai liudija 
faktas, kad žiniuonių skaičius įvairiose šalyse svyruoja nuo 
trijų iki aštuonių ar trylikos.“ Taip pat skirtinguose varian- 
tuose skiriasi dovanos, kuriomis gerosios žiniuonės apdova- 
noja mergaitę, nors blogosios žiniuonės prakeikimas visur tas 
pats: mergaitė (brolių Grimmų variante - sulaukusi penkioli- 
kos) įsidurs pirštą ratelio verpste ir mirs. Paskutinė geroji Ži- 
niuonė sugeba pakeisti šią mirties grėsmę šimtamečiu miegu. 


* Broliai Grimai, Vaikų ir namų pasakos, t. 2, p. 48. 

** XIV a. romane Senieji Perseforė metraščiai (Anciennes Chronigues de Perceforest; 
pirmą kartą išspausdintas Prancūzijoje 1528 m.) į Zelandinos gimimo iškilmes 
pakviečiamos trys deivės. Lucina jai suteikia sveikatos; Temidė, supykusi, kad prie 
jos lėkštės nebuvo peilio, ištaria prakeikimą: kai Zelandina verpdama trauks nuo 
prieverpstės siūlą, jai į pirštą įsmigs plaušelis, tada ji užmigs ir nepabus tol, kol plau- 
šelis nebus ištrauktas. Trečioji deivė Venera pažada pasirūpinti, kad mergaitė būtų 
išgelbėta. Perrault variante yra septynios pakviestos fėjos ir viena nepakviesta, ji ir 
ištaria garsųjį prakeikimą. Brolių Grimmų pasakoje yra dvylika gerųjų Žiniuonių ir 
viena piktavalė. 

Čia perteikiama panaši mintis kaip „Snieguolėje“: laikotarpis 
vaikystės pabaigoje, kuris gali panėšėti į mirtį, yra ne kas ki- 
ta kaip ramaus vystymosi ir pasiruošimo laikas, kuriam pasi- 
baigus žmogus pabus subrendęs, pasirengęs lytiškai susijungti 
su kitu. Reikia pabrėžti, kad pasakose šis susijungimas reiškia 
ne tik lytinį pasitenkinimą, bet ir, ne mažiau, dviejų partnerių 
proto ir sielos sąjungą. 

Praeityje penkiolika metų dažnai buvo tas amžius, kai pra- 
sidėdavo mėnesinės. Trylika žiniuonių brolių Grimmų pasa- 
koje primena trylika mėnulio mėnesių, į kuriuos kažkada se- 
novėje buvo dalijami metai. Nors ši simbolika gali nebebūti 
suprantama tiems, kurie gerai neišmano, kaip skaičiuojami 
mėnulio kalendoriaus metai, gerai žinoma, kad mėnesinės 
paprastai prasideda kas dvidešimt aštuonias dienas, kas vieną 
mėnulio mėnesį, o ne kas vieną iš dvylikos mėnesių, į kuriuos 
mes dalijame metus. Taigi, žiniuonių skaičius - dvylika gerųjų 
ir dar blogoji, tryliktoji, - tai simbolis, reiškiantis, kad lemtin- 
gasis „prakeikimas“ yra užuomina apie mėnesines. 

Ši tema aiškiai tęsiama, kai karalius, vyras, nesuprasdamas 
mėnesinių būtinybės, bando sutrukdyti dukteriai patirti lem- 
tingąjį kraujavimą. Nė viename pasakos variante karalienė ne- 
atrodo susirūpinusi dėl to, ką pranašauja piktoji žiniuonė. Kad 
ir kaip ten būtų, ji ne tokia kvaila, kad siektų tam sukliudyti. 
Prakeikime svarbiausia verpstė (distaff) - šis žodis anglų kal- 
boje įgavo moters apskritai reikšmę. Nors tai netinka verps- 
tę reiškiančiam prancūziškam (Perrault) ir vokiškam (brolių 
Grimmų) žodžiui, dar gana neseniai verpimas ir audimas bu- 
vo laikomi būdinga „moteriška“ veikla. 

Uolios karaliaus pastangos sutrukdyti piktosios žiniuonės 
„prakeikimui“ pildytis pasirodo tuščios. Sunaikinus visas ka- 

ralystės verpstes nepavyksta padaryti, kad penkiolikos metų 
mergaitė, kai pasiekia lytinę brandą, neimtų lemtingai krau- 
juoti. Kad ir kokių atsargumo priemonių imasi tėvas, atėjus 
laikui duktė lytiškai subręsta. Tai, kad šio įvykio metu abu 
tėvai išvykę, yra simbolis, reiškiantis, kad jokie tėvai negali 
apsaugoti vaiko nuo įvairių raidos krizių, kurias tenka patirti 
kiekvienam žmogui. 

Tapusi paaugle, mergaitė tyrinėja gyvenimo sritis, kurios 
anksčiau buvo neprieinamos. Šių sričių simbolis yra slaptas 
kambarys, kuriame verpia senutė. Šioje pasakos vietoje gau- 
su froidinės simbolikos. Artėdama prie lemtingosios vietos, 
mergaitė kopia įvijais laiptais - sapnuose tokie laiptai papras- 
tai reiškia seksualinę patirtį. Laiptų viršuje ji randa dureles, o 
jų spynoje - raktą. Pasukus raktą, durys „vyrst ir atsidarė“ ir 
mergaitė įėjo į kambarėlį, kuriame verpė senutė. Užrakintas 
kambarėlis sapnuose dažnai reiškia moters lytinius organus, o 
rakto pasukimas spynoje dažnai simbolizuoja sueitį. 

Pamačiusi senutę verpiant mergaitė klausia: „O kas čia per 
daiktas, kur taip smagiai sukasi?“ Nereikia didelių vaizduotės 
pastangų įžvelgti verpstėje galimą seksualinį reikšmės atspalvį; 
tačiau vos ją palietusi mergaitė įsiduria pirštą ir užminga. 

Svarbiausios asociacijos, kurias ši pasaka sužadina vaiko 
pasąmonėje, yra asociacijos su mėnesinėmis, o ne sueitimi. 
Vulgaria kalba, darant užuominą ir į biblines ištakas, mėnesi- 
nės dažnai vadinamos „prakeikimu“ (curse), o kraujavimą čia 
sukelia moters - žiniuonės - prakeikimas. Be to, amžius, kada 
šis prakeikimas turi pildytis, yra maždaug toks, kurio sulauku- 


* Broliai Grimai, Vaikų ir namų pasakos, t. 2, p. 49. 
** Ten pat. 

sioms mergaitėms ankstesniais laikais dažniausiai prasidėdavo 
mėnesinės. Galiausiai - mergaitė ima kraujuoti susitikusi sų 
senute, o ne su vyru; o pasak Biblijos, „prakeikimą“ moterys 
paveldi viena iš kitos. 

Kraujavimo, tokio kaip per mėnesines, patirtis jauną mer- 
giną (kitu būdu - ir jaunuolį), jei ji dar nėra tam emociškai 
pasirengusi, sukrečia. Sugniuždyta netikėto kraujavimo pa- 
tirties, karalaitė užminga ilgu miegu, neįveikiamos erškėčių 
sienos saugoma nuo visų, siekiančių jos rankos, - tai yra nuo 
pirmalaikių seksualinių potyrių. Nors žinomiausio varianto 
pavadinime „Miegančioji gražuolė“ pabrėžiamas ilgas herojės 
miegas, kitų variantų pavadinimuose, pavyzdžiui, angliškame 
Briar Rose („Erškėtrožė ), sureikšminama apsauginė tvora.“ 

Daug karalaičių bando pasiekti Miegančiąją gražuolę dar 
nesubrendusią - visi šie ankstyvi gerbėjai pražūva erškėčiuose. 
Vaikui ir tėvams tai yra įspėjimas, kad lytinis aktyvumas tuo 
metu, kai siela ir kūnas jam dar nėra pasirengę, labai žalingas. 
Tačiau kai Miegančioji gražuolė pagaliau subręsta ir kūniškai, 
ir emociškai, kai yra pasirengusi meilei, o kartu ir lytiniams 
santykiams bei santuokai, kliūties, kuri atrodė neįveikiama, 
nebelieka. Erškėčių tvora staiga virsta didelių, gražių gėlių 
gyvatvore, atsiveria ir leidžia karalaičiui įeiti. Čia numanoma 
ta pati mintis kaip ir daugelyje kitų pasakų: nesirūpink ir ne- 
skubink įvykių - pribrendus laikui neįveikiami sunkumai bus 
įveikti tarsi savaime. 

Ilgalaikis gražuolės miegas turi ir kitų reikšmės atspalvių. 
Nesvarbu, ar tai būtų Snieguolė stikliniame karste, ar Mie- 


* Vokiškame mergaitės varde ir pasakos pavadinime Dornrėschen pabrėžiama Ir 
erškėčių gyvatvorė, ir erškėtrožė. Mažybinė žodžio „rožė“ forma vokiškame vardė 
paryškina mergaitės nebrandumą, kurį reikia saugoti erškėtrožių tvora. 

gančioji gražuolė lovoje, - paaugliška svajonė apie amžiną 
jaunystę ir tobulumą ir yra tik svajonė. Pradinio prakeikimo, 
sukėlusio mirties grėsmę, pakeitimas į ilgalaikio miego prakei- 
kimą yra užuomina, kad šie dalykai nėra tokie jau skirtingi. Jei 
nenorime keistis ir vystytis, tai ne ką geriau, nei miegoti mirtį 
primenančiu miegu. Miegančių veikėjų grožis šaltas; jų atsi- 
skyrimas narcisistinis. Taip susidomėjus savimi ir nepaisant 
viso pasaulio nepatiriama kančios, tačiau ir nieko neišmoks- 
tama, nepatiriama jokių jausmų. 

Iš vieno raidos tarpsnio pereinant į kitą visada kyla daug 
pavojų; pavojai, kurių kyla pradėjus lytiškai bręsti, simboliš- 
kai vaizduojami kaip kraujo praliejimas palietus verpstę. Na- 
tūrali reakcija į vystymosi būtinybės grėsmę yra pasitraukti iš 
pasaulio ir gyvenimo, kur kyla tokių sunkumų. Paauglystėje 
patiriant įtampą kyla pagunda narcisistiškai pasišalinti, tačiau 
pasaka įspėja, kad jei taip reaguojant siekiama pabėgti nuo 
gyvenimo netikėtumų, kyla pavojus ir egzistavimas tampa 
panašus į mirtį. Žmogui apmiršta visas pasaulis - tokia yra 
į mirtį panašaus miego, kuriuo užminga visi Miegančiosios 
gražuolės aplinkos žmonės, simbolinė prasmė, juo perteikia- 
mas įspėjimas. Pasaulis atgyja tik tiems, kurie patys tampa jam 
dėmesingi. Tik bendrystė su kitu „pažadina“ mus ir taip pade- 
da išvengti pavojaus pramiegoti gyvenimą. Karalaičio bučinys 
išsklaido narcisizmo kerus ir pažadina moteriškumą, kuris lig 
tol dar nebuvo susiformavęs. Gyvenimas gali tęstis tik merge- 
lei tapus moterimi. 

Karalaitis su karalaite susieina į darnią porą ir tampa dėme- 
singi vienas kitam. Jų susitikimas simbolizuoja tai, ką reiškia 
branda - ne tik dvasinę darną, bet ir darnius santykius su kitu. 
Nuo klausytojo priklauso, ar karalaičio atvykimas tinkamu lai- 

ku interpretuojamas kaip lytiškumo pabudimą lemiantis įVy- 
kis, ar kaip aukštesnio ego gimimas; turbūt vaikas supranta abi 
šias prasmes. 

Pabudimą iš ilgo miego skirtingo amžiaus vaikas supras 
skirtingai. Mažesnis vaikas čia daugiausia įžvelgs savęs suvo- 
kimą, dvasios polinkių, kurie lig tol buvo chaotiški, suderini- 
mą - tai yra savo id, ego ir superego vidinės dermės sukūrimą. 

Šią prasmę vaikas atras lytinei brandai dar neprasidėjus, o 
paskui, paauglystėje, tą pačią pasaką ims suprasti geriau. Tada 
jos vaizdiniai taps simboliu, rodančiu, kaip užmezgami dar- 
nūs santykiai su kitu, šiuo atveju - kitos lyties asmeniu, ku- 
riuos užmezgę abu žmonės, kaip pasakojama „Miegančiosios 
gražuolės“ pabaigoje, gali džiaugtis gyvenimu iki jo galo. Šis 
geidžiamiausias gyvenimo tikslas turbūt yra reikšmingiausia 
mintis, kurią pasakos perteikia vyresniam vaikui. Ji simboliš- 
kai išsakoma pabaigoje, kai karalaitis su karalaite atrado vienas 
kitą „ir gyveno jie laimingai ligi pat savo amžiaus galo. Tik 
sukūrus darną savyje galima tikėtis santykių su kitais darnos. 
Suprasti šių dviejų darnos kūrimo etapų ryšį vaiko ikisąmonei 
padeda jo raidos patirtis. 

Miegančiosios gražuolės istorija kiekvienam vaikui įteigia, 
kad trauminio įvykio, tokio kaip mergaitės kraujavimas prasi- 
dėjus lytinei brandai ir vėliau, per pirmąją sueitį, pasekmės yra 
pačios geriausios. Pasaka skiepija mintį, kad į tokius įvykius 
reikia žiūrėti labai rimtai, tačiau jų nereikia bijoti. „Prakeiki- 
mas yra užslėptas palaiminimas. 

Dar kartą pažvelkime į seniausią žinomą Miegančiosios 
gražuolės motyvo pavidalą romane „Perseforė, sukurtame 


* Broliai Grimai, Vaikų ir namų pasakos, t. 2, p. 51. 

maždaug prieš šešis šimtus metų: būtent meilės deivė Vene- 
ra pasirūpina, kad mieganti mergina pabustų, - lemia, kad 
merginos kūdikis iščiulptų į pirštą įsmigusį plaušelį. Taip pat 
atsitinka ir Basilės pasakoje. Prasidėjus mėnesinėms, moteris 
dar nepasiekia savasties pilnatvės. Moteriška pilnatvė nepasie- 
kiama įsimylėjus, nepasiekiama net ir per sueitį, ir gimdant, 
nes romane „Perseforė“, kaip ir Basilės pasakoje, veikėjos šiuos 
dalykus pramiega. Tai būtini žingsniai kelyje į galutinę bran- 
dą; tačiau moteris visiškai tampa savimi tik suteikusi gyvybę 
ir maitindama tą, kurį pagimdė, - tada, kai žindomas kūdikis 
gauna peno iš motinos kūno. Taigi šiuose pasakojimuose nu- 
rodomi patirties tipai, būdingi tik moteriai, - pasiekti moteriš- 
kumo viršūnę ji gali tik patyrusi visus šiuos dalykus. 

Motiną atgaivina kūdikis, iščiulpdamas iš panagės siūlelį, — 
tai simbolis, rodantis, kad vaikas nėra tik pasyvus to, ką duo- 
da motina, gavėjas, - jis aktyviai suteikia jai didelę paslaugą. 
Vaikas tai įstengia padaryti todėl, kad yra jos maitinamas, o 
ji žindydama vaiką pabunda naujam gyvenimui - atgimsta. 
Atgimimas, kaip visada pasakose, čia simbolizuoja aukštesnės 
dvasinės būsenos pasiekimą. Taigi pasaka ir tėvams, ir vaikams 
sako, kad ne tik kūdikis kai ką gauna iš motinos, bet ir ji kai ką 
gauna iš jo. Ji suteikia jam gyvybę, o jis suteikia jos gyvenimui 
naują matmenį. Pasinėrimas į save, kurį rodė ilgalaikis herojės 
miegas, baigiasi tada, kai ji pradeda duoti kūdikiui tai, ko jam 
reikia, o jis tai gaudamas sugrąžina ją į aukščiausią gyvenimo 
pakopą: abipusę priklausomybę, kuriai esant gyvybės gavėjas 
yra ir jos teikėjas. 

„Miegančiojoje gražuolėje“ tai dar labiau pabrėžiama, nes 
ne tik ji, bet ir visas jos pasaulis — tėvai ir visi pilėnai - atgyja 
tą pačią akimirką kaip ir ji. Jei esame nejautrūs pasauliui, jis 

liaunasi mums egzistavęs. Kai Miegančioji gražuolė užmigo, 
jai užmigo ir pasaulis. Pasaulis vėl pabunda, kai į jį ateina išne- 
šiotas kūdikis, nes tik taip žmonija gali gyvuoti toliau. 

Ši simbolika buvo prarasta vėlesniuose pasakos variantuose, 
kurie baigiasi Miegančiosios gražuolės, o kartu ir jos pasaulio 
pabudimu naujam gyvenimui. Net ir sutrumpintu pavidalu, 
kuriuo ši pasaka mus pasiekė, kuriame Miegančiąją gražuolę 
pažadina karalaičio bučinys, ji atrodo kaip tobulo moterišku- 
mo įsikūnijimas, nors, kitaip nei senesniuose variantuose, tai 
nėra aiškiai išsakyta. 


„PELENĖ“ 


Visi sutaria, kad „Pelenė“ yra žinomiausia pasaka, ir turbūt 
mėgstamiausia.'? Ji gana sena: kai pirmą kartą buvo užrašyta 
IX a. po Kr. Kinijoje, jau turėjo istoriją./* Neprilygstamas pė- 
dos smulkumas, kaip ypatingos doros, savitumo ir grožio po- 
žymis, ir iš brangios medžiagos padaryta kurpaitė yra detalės, 
rodančios rytietišką, nors nebūtinai kinišką, kilmę.“ Šiuolaiki- 
nis klausytojas, kitaip nei tradiciją suveržti moters pėdas tu- 
rėję senovės kinai, nesieja seksualinio patrauklumo ir grožio 
apskritai su ypatingu pėdos mažumu. 


* Apie meniškai iš brangių medžiagų padarytas kurpaites nuo III a. pasakojama 
Egipte. Romėnų imperatorius Dioklecianas 301 m. po Kr. įsaku nustatė didžiausią 
kainą įvairiai avalynei, taip pat ir kurpaitėms iš plonos babilonietiškos odos, da- 
žytoms purpurine arba skaisčiai raudona spalva, bei paauksuotoms moteriškoms 
kurpaitėms./? 

Mums įprasta „Pelenė“ suprantama kaip pasaka apie jaus- 
mų proveržius ir viltis, sudarančias seserų konkurencijos es- 
mę, taip pat apie pažemintos veikėjos pergalę prieš seseris, ku- 
rios su ja šiurkščiai elgėsi. Daug anksčiau, nei Perrault suteikė 
šiai pasakai pavidalą, kuriuo ji dabar plačiai žinoma, prievarti- 
nis gyvenimas pelenuose buvo simbolis, abiejų lyčių atstovams 
reiškiantis pažeminimą savo brolių ir seserų atžvilgiu. Pavyz- 
džiui, Vokietijoje buvo pasakų, kuriose toks pelenius tampa 
karaliumi, o tai panašu į Pelenės likimą. Brolių Grimmų už- 
rašytas šios pasakos variantas pavadintas Aschenputtel. Šis žo- 
dis iš pradžių reiškė žemą padėtį užimančią nešvarią virtuvės 
tarnaitę, turinčią tvarkyti ugniakuro pelenus. 

Vokiečių kalboje yra daug pavyzdžių, rodančių, kad prie- 
vartinis gyvenimas pelenuose simbolizavo ne tik pažeminimą, 
bet ir brolių bei seserų konkurenciją, taip pat žmogų, kuris ga- 
liausiai pranoksta jį pažeminusį brolį ar brolius. Martynas Liu- 
teris „Užstalės pokalbiuose“ kalba apie Kainą kaip apie Dievo 
išsižadėtą, tačiau galingą piktadarį, o dievobaimingas Abelis 
yra priverstas būti jo „broliu peleniumi“ (Aschebrūdel), visišku 
nieku ir Kaino pavaldiniu. O viename pamoksle Liuteris sako, 
kad Ezavui buvo primestas Jokūbo brolio peleniaus vaidmuo./* 
Kainas su Abeliu ir Jokūbas su Ezavu yra bibliniai pavyzdžiai, 
rodantys, kaip vienas brolis nustelbia ar pražudo kitą. 

Pasakoje brolių ir seserų santykiai pakeičiami įbrolių ir 
įseserių santykiais — galbūt tai padeda paaiškinti ir padaryti 
priimtinesnį priešiškumą, kurio nesinorėtų matyti tarp tikrų 
brolių ir seserų. Nors brolių ir seserų konkurencija visuotinė ir 
„natūrali“ ta prasme, kad tai neigiama brolių ar seserų turėjimo 
pasekmė, brolystė ir seserystė sužadina ir labai gerų jausmų — 
jie pabrėžiami tokiose pasakose kaip „Broliukas ir sesutė. 

Palyginti su pasakomis apie Pelenę, jokia kita pasaka taip 
gerai neparodo, ką jaučia mažas vaikas, kenčiantis brolių ir 
seserų konkurencijos sukeliamas kančias, kai jam atrodo, kad 
broliai ir seserys jį beviltiškai pralenkė. Pelenę jos įseserės 
žemina ir paniekina; (pa)motė jos nepaiso ir labiau rūpinasi 
jomis; iš jos reikalaujama 'atlikti nešvariausius darbus, ir nors 
ji juos atlieka gerai, dėl to nesulaukia pagarbos - iš jos tik rei- 
kalaujama dar daugiau. Taip jaučiasi vaikas, gniuždomas dėl 
brolių ir seserų konkurencijos patiriamų vargų. Nors suaugu- 
siajam Pelenės bėdos ir pažeminimai gali atrodyti išpūsti, bro- 
lių ir seserų konkurencijos jausmų užvaldytam vaikui regisi: 
„Tai — aš; štai kaip blogai jie elgiasi ar norėtų elgtis su manimi; 
štai kaip menkai jie mane vertina.“ Be to, būna akimirkų, o 
dažnai ir ilgų protarpių, kai dėl vidinių priežasčių vaikas taip 
jaučiasi net ir tada, kai jo padėtis brolių ir seserų atžvilgiu to- 
kiems jo jausmams, atrodytų, nesuteikia pagrindo. 

Kai pasakos vaizdiniai atitinka tai, ką vaikas jaučia širdies 
gilumoje, - o realistinis pasakojimas tikriausiai niekada taip 
šių jausmų neatitiktų, - ji emociškai jam tampa „tiesa“. „Pele- 
nės“ įvykiuose jis mato gyvų vaizdinių, suteikiančių konkretų 
pavidalą jo gniuždančioms, tačiau vis dėlto dažnai neapibrėž- 
toms ir nenusakomoms emocijoms; taigi šioje pasakoje vaiz- 
duojami epizodai vaikui atrodo įtikinamesni nei tai, ką jis pa- 
tiria gyvenime. 

„Brolių ir seserų konkurencija“ vadinama labai sudėtinga 
jausmų ir jų priežasčių sistema. Nors yra ir itin retų išimčių, 
apskritai tokią konkurenciją patiriančio Žmogaus emocijos 
visai neproporcingos, palyginti su tuo, ką, objektyviai žiūrint, 
pateisintų tikroji jo, seserų ir brolių situacija. Visi vaikai dėl 
konkurencijos su broliais ir seserimis kartais patiria dideles 

kančias, tačiau tėvai retai kada aukoja vieną vaiką dėl kitų ir 
retai pakenčia, jei vieną iš vaikų kamuoja kiti. Nors mažam 
vaikui ir sunku spręsti objektyviai, - o sukilus emocijoms tai 
beveik neįmanoma, - net ir jis racionalesnėmis akimirkomis 
„Žino, jog su juo nesielgiama taip blogai, kaip su Pelene. Ta- 
čiau vaikas dažnai jaučiasi taip, lyg su juo būtų elgiamasi blo- 
gai, nors ir „žino“ kad yra kitaip. Dėl to jam atrodo, kad „Pele- 
nė“ iš esmės teisinga, o paskui jis patiki ir tuo, kad ji galiausiai 
bus išgelbėta ir laimės. Jos pergalė vaikui suteikia pernelyg 
didelių vilčių dėl ateities, o jų reikia kaip atsvaros didžiuliam 
sielvartui, kurį jis patiria kamuojamas konkurencijos jausmų. 

Nors šis reiškinys vadinamas „brolių ir seserų konkurenci- 
ja, tokie blogų jausmų proveržiai tik neesmingai susiję su tik- 
raisiais vaiko broliais ir seserimis. Tikrasis jų šaltinis yra jaus- 
mai, kuriuos vaikas jaučia tėvams. Didesni vyresnio brolio ar 
sesers gebėjimai vaikui sužadina tik laikinus pavydo jausmus. 
Kitam vaikui skiriamas ypatingas dėmesys vaiką įžeidžia tik 
tada, kai jis bijo, kad jo, kitaip nei brolio ar sesers, tėvai visai 
nevertina, ar jaučiasi jų atstumtas. Dėl šio nerimo kuris nors 
iš brolių ar seserų arba jie visi vaikui gali tapti krislu akyje. 
Konkurencijos jausmus vaikui kursto baimė, kad jis, kitaip nei 
jie, negali laimėti tėvų meilės ir pagarbos. Pasakose ši priežas- 
tis matyti iš to, kad nėra itin svarbu, ar broliai ir seserys tikrai 
sugeba daugiau. Biblijos istorijoje broliai pavydi Juozapui mei- 
lės, kurią jam nesaikingai rodo tėvas, ir tai paaiškina, kodėl jie 
nori jį pražudyti. Juozapo tėvas, kitaip nei Pelenės, nepadeda 
jo broliams jo žeminti, priešingai - kitų vaikų atžvilgiu teikia 
jam pirmenybę. Tačiau Juozapas, kaip ir Pelenė, paverčiamas 
vergu ir, kaip ji, stebuklingai pabėga, o galiausiai pranoksta sa- 
vo brolius. 

Konkurencijos jausmų nukamuotam vaikui pasakius, kad 
jis suaugęs pasirodys ne blogiau už brolius ir seseris, tai ne- 
daug tepakelia jo prislėgtą nuotaiką. Kad ir kaip norėtų tikėti 
padrąsinimais, dažniausiai jis to neįstengia. Vaikas gali žvelgti į 
padėtį tik subjektyviai ir pagal tokį padėties vaizdą lygindamas 
save su broliais ir seserimis netiki, kad savarankiškai kada nors 
galės pasirodyti taip gerai kaip jie. Jei jis labiau tikėtų savimi, 
nesijaustų brolių ir seserų žlugdomas, kad ir kaip jie su juo 
elgtųsi, nes tada galėtų patikėti, kad atėjus laikui įvyks trokš- 
tama likimo permaina. Tačiau vaikas savarankiškai neįstengia 
patikėti, kad vieną dieną jo reikalai susiklostys gerai, ir negali 
tiesiog jos laukti, todėl paguodą gali patirti tik fantazuodamas 
apie triumfą, apie tai, kaip tampa viršesnis už brolius ir seseris, 
tikėdamasis, kad laimingai susiklosčius aplinkybėms ši fanta- 
zija taps tikrove. 

Kad ir kokia būtų mūsų padėtis šeimoje, kartais gyvenime 
vienu ar kitu pavidalu mus apninka konkurencijos jausmai 
dėl brolių ir seserų. Net ir vienturčiui atrodo, kad kiti vaikai 
kai kuriais atžvilgiais už jį daug pranašesni, dėl to jis tampa 
labai pavydus. Be to, jį gali kamuoti rūpestis, kad jei jis turėtų 
brolį ar seserį, tėvai teiktų pirmenybę tam vaikui, o ne jam. 
Pasaka „Pelenė“ beveik vienodai žavi ir berniukus, ir mergai- 
tes, nes abiejų lyčių vaikai vienodai kenčia dėl brolių ir se- 
serų konkurencijos jausmų, vienodai trokšta būti išgelbėti iš 
pažemintųjų padėties ir pranokti tuos, kurie atrodo už juos 
pranašesni. 

Žvelgiant paviršutiniškai, „Pelenė“ apgaulingai paprasta, 
kaip ir pasaka apie Raudonkepuraitę, taip pat viena iš mėgs- 
tamiausių. „Pelenėje“ pasakojama apie brolių ir seserų konku- 
rencijos kančias, norų išsipildymą, pažemintųjų išaukštinimą, 

tikrų pranašumų pripažinimą net ir tada, kai jie pridengti 
skarmalais, atlygį už dorybę ir bausmę už blogį - tai paprasta 
pasaka. Tačiau šis paviršinis turinys slepia sudėtingos ir dau- 
giausia nesąmoningos medžiagos chaosą, apie kurį pasakos 
detalėmis užsimenama kaip tik tiek, kiek reikia mūsų nesą- 
moningoms asociacijoms sužadinti. Toks didelis, palyginti su 
išoriniu paprastumu, užslėptas sudėtingumas kelia aistringą 
susidomėjimą šia pasaka ir juo galima paaiškinti, kodėl ji šimt- 
mečius žavėjo milijonus žmonių. Norėdami geriau suprasti 
šias užslėptas prasmes, turime pažvelgti, ką slepia lig šiol ap- 
tartos brolių ir seserų konkurencijos akivaizdžios ištakos. 

Kaip jau minėta, jei tik vaikas galėtų patikėti, kad jo žemą 
padėtį lemia su amžiumi susiję trūkumai, jam nereikėtų taip 
baisiai kentėti dėl konkurencijos, nes jis galėtų būti tikras, 
kad ateitis ištaisys padėtį. Kai vaikas mano, kad pažeminimas 
pelnytas, esama kebli padėtis jam atrodo beviltiška. Įžvalgus 
Djunos Barnes teiginys apie pasakas - kad vaikas apie jas Ži- 
no kai ką, ko nemoka apsakyti (pavyzdžiui, kad jam patinka 
mintis apie Raudonkepuraitę lovoje su vilku), - galėtų būti iš- 
plėtotas padalijant pasakas į dvi grupes: vienos pasakos tokios, 
kad vaikas tik nesąmoningai reaguoja į jose glūdinčią tiesą ir 
negali jos apsakyti; o apie kitos didelės grupės pasakas vaikas 
ikisąmonėje ar net sąmoningai žino, kas sudaro jų „tiesą“, taigi 
galėtų apie ją kalbėti, tačiau nenori prasitarti, kad tai žino." 
Kai kuriais atžvilgiais „Pelenė“ priklauso antrajai kategorijai. 
Daugelis vaikų mano, kad Pelenė turbūt nusipelnė to likimo, 
kuris ją ištinka pasakos pradžioje, ir jiems atrodo, kad jie taip 
pat tikriausiai to nusipelnė, - tačiau nenori, kad kas nors tai Ži- 
notų. Vis dėlto ji verta pabaigoje būti išaukštinta, kaip ir vaikas 
tikisi būsiąs to vertas, nors ir turėjęs trūkumų. 

Kiekvieno vaiko gyvenime būna laikotarpis, kai jis - ir ne tik 
retomis akimirkomis - mano, kad dėl savo slaptų norų ar net ir 
dėl slepiamų poelgių nusipelno būti pažemintas, atskirtas nuo 
kitų, ištremtas į nešvarų požemio pasaulį. Kad ir kokia laimin- 
ga būtų tikroji jo padėtis, jam baisu, jog taip gali atsitikti. Jis 
nekenčia ir bijo tų, - pavyzdžiui, brolių ir seserų, - kurie, kaip 
jis mano, visiškai neturi tokių nedorybių, taip pat bijo, kad jie 
arba tėvai išsiaiškins, koks jis yra iš tikrųjų, o tada pažemins jį 
taip, kaip Pelenės šeima pažemino ją. Norėdamas, kad kiti - o 
labiausiai tėvai - tikėtų jo nekaltumu, jis džiaugiasi, kad „visi“ 
tiki Pelenę esant nekaltą. Tai viena iš patraukliausių šios pasa- 
kos ypatybių. Žmonės tiki Pelenės gerumu, todėl, viliasi vaikas, 
jie turėtų tikėti ir jo gerumu. „Pelenė“ puoselėja šią vaiko viltį, 
ir tai viena iš priežasčių, kodėl ši pasaka tokia patraukli. 

Kitas vaikui labai patinkantis dalykas yra pamotės ir įseserių 
niekšiškumas. Kad ir kokių trūkumų vaikas turėtų, jo akimis, 
jie nublanksta ir atrodo nereikšmingi, palyginti su įseserių ir 
pamotės melu ir bjaurumu. Be to, įseserių elgesys su Pelene 
pateisina visas bjaurias mintis apie savo brolius ir seseris, kad 
ir kokios jos būtų: įseserės tokios niekšiškos, kad daugiau nei 
pateisinama viskas, ko tik galima joms linkėti. Palyginus jų el- 
gesį su Pelenės, ji tikrai nekalta. Taigi vaikui, besiklausančiam 
pasakos, atrodo, kad jis neprivalo jaustis kaltas dėl savo piktų 
minčių. 

Žiūrint į visai kitą lygmenį, - o vaiko prote nesunkiai sugy- 
vena skaitymasis su tikrove ir fantastiškai išpūstos mintys, — 
kad ir koks blogas vaikui atrodytų tėvų ar brolių elgesys su juo 
ir kad ir kaip jis jaustųsi dėl to elgesio kenčiantis, visa tai niekai, 
palyginti su Pelenės likimu. Jos istorija vaikui dar ir primena, 
kaip jam pasisekė, ir kad padėtis gali būti daug blogesnė. (Visą 

nerimą dėl pastarosios galimybės, kaip visada pasakose, nu- 
malšina laiminga pabaiga.) 

Kaip lengvai mergaitė gali pasijusti esanti Pelenė, galima 
iliustruoti penkerių su puse metų mergaitės elgesiu, apie kurį 
papasakojo jos tėvas. Ši mergaitė turėjo dar mažesnę seserį ir 
jai labai pavydėjo. Mergaitė labai mėgo „Pelenę“, nes pasakoje 
rasdavo medžiagos, tinkamos išveikti jausmus, ir be šios pasa- 
kos vaizdinių jai būtų buvę labai sunku tuos jausmus suprasti 
ir išreikšti. Mažoji mergaitė anksčiau rengdavosi labai tvarkin- 
gai ir mėgo gražius drabužius, tačiau pasidarė netvarkinga ir 
nebesirūpino švara. Vieną dieną jos paprašė atnešti druskos, ji 
atnešė, tačiau pasakė: 

— Kodėl elgiesi su manimi kaip su Pelene? 

Beveik netekusi žado, motina paklausė: 

— Kodėl manai, kad elgiuosi su tavimi kaip su Pelene? 

- Nes namie verti mane daryti visus sunkiausius darbus! - 
atsakė mažoji mergaitė. 

Taip įtraukusi tėvus į savo fantazijas, ji pradėjo išveikti jas 
atviriau, dėjosi sušluojanti visą purvą ir taip toliau. Ji net žengė 
dar vieną žingsnį - vaidino, kad ruošia jaunesniąją seserį po- 
kyliui. Tačiau ji pagerino „Pelenės“ istoriją, remdamasi prieš- 
taringų emocijų, kuriomis papildė Pelenės vaidmenį, nesąmo- 
ningu supratimu, nes kitą kartą motinai su seserimi pasakė: 

- Neturėtumėte man pavydėti vien dėl to, kad esu gražiau- 
sia šeimoje./* 

Tai rodo, kad po išoriniu Pelenės kuklumu slypi įsitikini- 
mas, jog ji pranašesnė už motiną ir seseris, tarsi galvotų: „Jūs 
galite mane priversti atlikti visus nešvarius darbus, ir aš apsi- 
metu, kad esu nešvari, tačiau iš tiesų Žinau, jog su manimi taip 
elgiatės dėl to, kad man pavydite, nes esu daug geresnė už jus. 

Šį įsitikinimą patvirtina pasakos pabaiga, kuri patikina kiek- 
vieną Pelenę, kad galiausiai jos karalaitis ją suras. 

Kodėl vaikas širdies gilumoje mano, kad Pelenė nusipelnė 
savo liūdnos padėties? Šis klausimas grąžina mus prie to, ką vai- 
kas galvoja edipinio laikotarpio pabaigoje. Jei santykiai šeimoje 
geri, su edipiškų santykių keblumais dar nesusidūręs vaikas bū- 
na tikras, kad yra nusipelnęs meilės ir mylimas. Šį tarpsnį, kai 
vaikas visiškai patenkintas savimi, psichoanalizė apibūdina kaip 
„pirminį narcisizmą“. Šiame laikotarpyje vaikas neabejoja, kad 
jis - visatos centras, todėl nėra pagrindo niekam pavydėti. 

Edipiškas nusivylimas, patiriamas šio raidos tarpsnio pa- 
baigoje, apgaubia vaiko savivertę tamsiais abejonės šešėliais. 
Vaikui atrodo, kad jei jis tikrai būtų toks vertas meilės, kaip 
manė, tėvai niekada jo nekritikuotų ir nenuviltų. Vienintelis iš 
tėvų gaunamos kritikos paaiškinimas, kurį vaikas gali sugalvo- 
ti, - jis turi turėti kokį nors didelį trūkumą, paaiškinantį tai, ką 
jis suvokia kaip atstumtį. Jei jo troškimai lieka nepatenkinti, o 
tėvai nuvilia, kažkas blogai arba su juo, arba su jo troškimais, 
arba blogai abejaip. Vaikas dar negali susitaikyti su tuo, kad jo 
likimui gali turėti įtakos kokios nors priežastys, kurios su juo 
nesusijusios. Apėmus edipiškam pavydui, noras atsikratyti tėvo 
(mergaitei - motinos) atrodė suprantamiausias dalykas pasau- 
lyje, tačiau dabar vaikas suvokia, kad jis negali gauti, ko nori, 
ir kad galbūt taip yra dėl to, kad troškimas buvo blogas. Vaikas 
nebėra toks įsitikinęs, kad jam teikiama pirmenybė prieš bro- 
lius ir seseris, ir jam ima atrodyti, jog taip gali būti dėl to, kad 
Jie, kitaip nei jis, neturi jokių blogų minčių ir blogai nesielgia. 

Visa tai vyksta tuo metu, kai vaikas pamažu gauna vis dau- 
giau kritikos, nes yra rūpinamasi jo visuomeniškumu. Iš jo 
reikalaujama elgtis priešingai, nei jam natūraliai norėtųsi, ir jis 

tuo piktinasi. Vis dėlto vaikas turi paklusti ir tai jį labai pykdo. 
Šis pyktis nukreipiamas į tuos, kurie kelia reikalavimus, daž- 
niausiai - į tėvus; ir tai dar viena priežastis norėti jų atsikratyti, 
o kartu papildoma priežastis jaustis kaltam dėl tokių norų. To- 
dėl vaikas jaučiasi dar ir nusipelnęs bausmės už savo jausmus 
ir mano galįs jos išvengti tik tuo atveju, jei niekas nesužinotų, 
ką jis galvoja apimtas pykčio. Tuo metu, kai labai trokšta tėvų 
meilės, vaikas pasijunta jos nevertas, todėl ima bijoti, kad bus 
atstumtas, net jei iš tikrųjų atstumties visai nepatiria. Ši baimė 
būti atstumtam prisideda prie nerimo, kad kitiems bus suteik- 
ta pirmenybė ir jie tos pirmenybės galbūt labiau nusipelnė, - 
čia glūdi brolių ir seserų konkurencijos ištakos. 

Viską persmelkiantys vaiko nevertumo jausmai iš dalies 
kyla dėl to, ką jis patiria pratinamas naudotis tualetu ir su tuo 
susijusiose situacijose, taip pat ir dėl visko, ką patiria moko- 
mas žiūrėti švaros, tvarkos ir drausmės. Daug kalbėta apie tai, 
kaip vaikai priverčiami jaustis nešvarūs ir blogi, nes nėra tokie 
švarūs, kaip nori ar reikalauja tėvai. Vaikas, kad ir koks išmok- 
tų būti švarus, žino, kad jam daug labiau norėtųsi pasiduoti 
polinkiui būti netvarkingam ir purvinam. 

Edipinio laikotarpio pabaigoje prie kaltės dėl troškimo bū- 
ti purvinam ir netvarkingam prisideda edipiška kaltė, kurią 
berniukas jaučia dėl to, kad trokšta gauti meilę, kurią motina 
skiria tėvui (mergaitė - meilę, kurią tėvas skiria motinai). No- 
ras būti motinos mylimam, kad ir nebūti jos lytiniu partneriu, 
edipinio laikotarpio pradžioje atrodęs natūralus ir „nekaltas“, 
šiam laikotarpiui baigiantis išstumiamas kaip blogas. Tačiau 
nors šis noras išstumiamas, kaltė, kurią vaikas jaučia dėl jo ir 
dėl seksualinių jausmų apskritai, neišstumiama, o tai verčia 
vaiką pasijusti jį esant nešvarų ir netikusį. 

Tada ir vėl objektyvių žinių stoka paskatina vaiką manyti, 
kad jis yra vienintelis blogas visais šiais atžvilgiais, - vienin- 
telis vaikas, trokštantis tokių dalykų. Tai skatina visus vaikus 
tapatintis su Pelene, pažeminta sėdėti pelenuose. Vaikas turi 
tokių „nešvarių“ norų, todėl jo vieta ten, ir jei tėvai žinotų, ko 
jis trokšta, jis ten atsidurtų. Dėl to kiekvienam vaikui reikia 
patikėti, kad net jei jis sulauktų tokio pažeminimo, galiausiai 
būtų išgelbėtas ir patirtų nuostabiausią išaukštinimą - kaip 
Pelenė. 

Norint susitvarkyti su šiuo laikotarpiu kylančiais prislėgtu- 
mo ir nevertumo jausmais vaikui žūtbūt reikia nors kiek su- 
prasti, kokios yra tų kaltės ir nerimo jausmų ištakos. Be to, 
jam reikia, kad jį sągmoningame ir nesąmoningame lygmenyje 
padrąsintų, jog sugebės išsisukti iš šios keblios padėties. Vie- 
nas iš didžiausių „Pelenės privalumų yra tas, kad nors Pele- 
nė sulaukia stebuklingos pagalbos, vaikas supranta, jog net ir 
susidūrusi su kliūtimis, kurios atrodo neįveikiamos, nuosta- 
biai pakilti iš pažemintosios padėties ji sugeba iš esmės savo 
pastangomis ir dėl asmeninių savybių. Tai vaikui padeda pa- 
tikėti, kad taip išsivaduoti iš šios padėties pavyks ir jam, nes 
ši pasaka labai aiškiai susijusi su tuo, kas paskatino jį jausti ir 
sąmoningą, ir nesąmoningą kaltę. 

Išoriškai „Pelenėje“ pasakojama apie kraštutinę seserų kon- 
kurenciją: įseserių pavydą bei priešiškumą ir kančias, kurių 
Pelenė dėl to patiria. Apie daugelį kitų psichologinių reiškinių 
pasakoje užsimenama tokiu užslėptu pavidalu, kad vaikas jų 
sąmoningai nesuvokia. Tačiau pasąmonėje jis reaguoja į šias 
reikšmingas detales, nurodančias į tuos dalykus ir tą patirtį, 
nuo kurių jis sąmonėje atsiribojo, tačiau jie ir toliau jam kelia 
gausybę rūpesčių. 

Vakarų pasaulyje „Pelenės“ spausdintinių variantų istorija 
prasideda nuo Basilės pasakos „Katė Pelenė“? Joje pasakoja- 
ma apie kunigaikštį, kuris liko našlys ir taip mylėjo dukterį, 
kad „viską matė tik jos akimis“. Kunigaikštis vedė piktą moterį, 
kuri jo dukters nekentė, - galime manyti, kad iš pavydo, - ir 
„svaidėsi tokiais niūriais žvilgsniais, kad ši pašokdavo iš iš- 
gąsčio . Mergaitė dėl to pasiskundžia mylimai guvernantei ir 
pasako norinti, jog kunigaikštis būtų vedęs ne tą moterį, o gu- 
vernantę. Šios galimybės suviliota guvernantė pataria mergai- 
tei, kurios vardas yra Cecola, paprašyti pamotės atnešti drabu- 
žių iš didelės skrynios, kad moteriai pasilenkus prie skrynios 
Cecola galėtų užtrenkti dangtį jai virš galvos ir taip nulaužti 
sprandą. Cecola paklauso patarimo ir nužudo pamotę““, o tada 
įkalba tėvą vesti guvernantę. 

Nuo vestuvių tepraėjus kelioms dienoms naujoji Žmona 
ėmė teikti pirmenybę savo šešioms dukterims, kurias lig tol 
laikė paslaptyje. Ji nuteikė tėvą prieš Cecolą, ir „ši iš svetai- 
nės pateko į virtuvę, iš po baldakimo.- prie ugniavietės, vietoj 
puikaus šilko ir aukso gavo mazgočių, vietoj skeptro - iešmą; 
pasikeitė ne tik jos padėtis, bet ir vardas, ir ji buvo nebe Ceco- 
la, o Katė Pelenė“. 

Vieną dieną kunigaikštis ruošdamasis į kelionę visų duk- 
terų paklausia, kokių lauktuvių jos norėtų. Podukros paprašo 
įvairių brangių daiktų, o Cecola - tik perduoti nuo jos linkė- 
jimų fėjų balandžiui ir paprašyti fėjų jai ką nors atsiųsti. Fėjos 
atsiunčia Cecolai palmę ir to, ko reikia jai pasodinti bei au- 
ginti. Katės Pelenės pasodintas ir labai rūpestingai prižiūrimas 
medis išauga sulig moters ūgiu. Iš palmės išeina fėja ir paklau- 
sia Katės Pelenės, ko ji norinti. Mergaitė tenori palikti namus 
taip, kad nesužinotų įseserės. 

Vieną dieną, kai yra rengiamas didelis pokylis, įseserės 
puošniai apsirengia ir į jį išvyksta. Vos joms išėjus Katė Pelenė 
„nubėgo prie palmės ir sukalbėjo žodžius, kurių ją buvo pa- 
mokiusi fėja, ir bemat jos drabužiai tapo puošnūs kaip karalie- 
nės“. Į pokylį užklydusį šalies karalių sužavi nepaprastas Katės 
Pelenės grožis. Norėdamas išsiaiškinti, kas ji, karalius įsako 
vienam iš tarnų ją sekti, tačiau jai pavyksta pasprukti. Tas pats 
nutinka ir kitą pokylio dieną. Per trečią šventę įvykiai vėl kar- 
tojasi, tačiau šį kartą tarno sekamai Katei Pelenei nuo kojos 
nuslysta „prašmatniausias ir gražiausias medpadis, kokį gali- 
ma įsivaizduoti . (Basilės laikais Neapolio ponios lauke avėda- 
vo aukštakulnius medpadžius, kuriuos audavosi ant kitų batų.) 
Ieškodamas gražiojo medpadžio savininkės, karalius įsako at- 
vykti į pokylį visoms karalystės moterims. Pokyliui baigiantis 
karalius liepia visoms joms pasimatuoti pamestą medpadį, ir 
„tą akimirką, kai atsidūrė prie Cecolos kojos, jis pats ant jos 
užšoko“. Taigi karalius padarė Cecolą savo karaliene, o „sese- 
rys, dusdamos iš pavydo, tyliai nusliūkino namo pas motiną. 

Motiną ar pamotę nužudančio vaiko motyvas yra labai re- 
tas. Bausti Cecolą už žmogžudystę laikinu pažeminimu taip 
neproporcinga, kad turime bandyti kaip nors šį neatitikimą 
paaiškinti, ypač dėl to, kad jos pažeminimas iki Katės Pelenės 
nėra atpildas už šį blogą darbą, ar bent ne tiesioginis atpildas. 
Kita savita šios pasakos detalė yra dvi pamotės. Joje nieko ne- 
pasakojama apie tikrąją mergaitės motiną, kuri daugumoje 
„Pelenės variantų būna paminėta; be to, paniekintai mergai- 


* Vienoje „Broliuko ir sesutės“ tipo pasakoje „Blogoji pamotė“ (La mala matrė) vai- 
kai mokytojos patarti nužudo blogą motiną ir, kaip ir Basilės pasakoje, paprašo tėvą 
tą mokytoją vesti.Š! Ši pasaka, kaip ir Basilės, kilusi iš Pietų Italijos, todėl atrodo 
tikėtina, kad viena iš jų buvo pavyzdys kuriant kitą. 

tei pasiruošti susitikimui su karalaičiu padeda ne koks nors 
simbolinis tikrosios motinos atstovas, o fėja palmės pavidalu. 

Gali būti, kad pasakoje „Katė Pelenė“ tikroji motina ir pir- 
moji pamotė yra tas pats žmogus skirtingais raidos laikotar- 
piais, o jos nužudymas ir pakeitimas kita yra edipinė fantazija, 
o ne tikrovė. Jei taip, visai suprantama, kodėl Cecola nenu- 
baudžiama už nusikaltimus, kuriuos tik įsivaizdavo. Be to, jos 
pažeminimas įseserių naudai taip pat gali būti fantazija apie 
tai, kas jai galėtų atsitikti, jei elgtųsi paisydama savo edipiš- 
kų norų. Cecolai išaugus iš edipinio amžiaus ir pasirengus vėl 
užmegzti gerus santykius su motina, ta sugrįžta palmėje gyve- 
nančios fėjos pavidalu ir leidžia dukteriai sėkmingai užmegzti 
seksualinį ryšį su karaliumi - needipiniu objektu. 

Apie tai, kad Pelenės padėtis yra edipiškų santykių pa- 
sekmė, užsimenama daugelyje šio ciklo pasakų variantų. Pasa- 
kose, paplitusiose po visą Europą, Afriką ir Aziją, - pavyzdžiui, 
Europoje jos paplitusios Prancūzijoje, Italijoje, Austrijoje, 
Graikijoje, Airijoje, Škotijoje, Lenkijoje, Rusijoje, Skandinavi- 
joje, - Pelenė pabėga nuo tėvo, norinčio ją vesti. Kitoje labai 
paplitusių pasakų grupėje tėvas Pelenę išvaro, nes ji nemyli jo 
taip karštai, kaip jis reikalauja, nors iš tikrųjų myli pakanka- 
mai. Taigi yra daug Pelenės tema sukurtų pasakų pavyzdžių, 
kur jos pažeminimas - dažnai pasakoje nedalyvaujant jokiai 
(pa)motei ir (į)seserėms - yra tėvo ir dukters edipiškų santy- 
kių keblumų pasekmė. 

M. R. Cox, parašiusi išsamią 345 pasakų apie Pelenę studi- 
ją, dalija jas į tris dideles kategorijas.** Pirmos grupės pasakos 
turi tik dvi ypatybes, kurios esminės visuose variantuose: jose 
veikia herojė, su kuria blogai elgiamasi, ir ji atpažįstama pa- 
gal kurpaitę. Antros pagrindinės Cox išskirtos grupės pasakos 

turi dar dvi esmines ypatybes: jose tėvas, kaip Viktorijos laikų 
stiliumi sako Cox, elgiasi „ne pagal prigimtį“, - tai yra nori ves- 
ti savo dukterį, - taip pat jos turi dar vieną ypatybę, kylančią 
iš pirmosios: veikėja pabėga ir dėl to galiausiai tampa Pelene. 
Trečios didelės Cox grupės pasakose dvi papildomos antros 
grupės ypatybės pakeistos tuo, ką Cox vadina „karaliaus Lyro 
nuosprendžiu : tėvas iš dukters išgauna meilės prisipažinimą, 
bet jį laiko nepakankamu, todėl ji išvaroma, o tada yra priversta 
atsidurti Pelenės padėtyje. 

Basilės pasaka yra viena iš nedaugelio „Pelenės“ tipo pasa- 
kų, kurioje herojė aiškiai pati kuria savo likimą, dalyvaudama 
sąmoksle ir padarydama nusikaltimą. Beveik visuose kituose 
variantuose ji išoriškai atrodo visai nekalta. Pelenė nedaro 
nieko, kas sužadintų tėvo norą ją vesti; ji tėvą myli, tačiau jis 
išvaro ją, nes mano, kad jos meilė jam nepakankama. Tose pa- 
sakose, kurios dabar žinomiausios, Pelenė nepadaro nieko, kas 
pateisintų jos pažeminimą įseserių naudai. 

Daugumoje pasakų apie Pelenę, išskyrus Basilės pasaką, 
pabrėžiama, kad Pelenė nekalta; jos dora tobula. Deja, žmonių 
santykiuose retai pasitaiko, kad vienas iš partnerių būtų ne- 
kaltumo įsikūnijimas ir kaltas būtų vien kitas. Pasakoje tokia 
situacija, žinoma, įmanoma - tai ne didesnis stebuklas nei tie, 
kurių padaro krikštamotės fėjos. Tačiau kai mes tapatinamės 
su pasakos veikėja, elgiamės taip dėl savų priežasčių ir papil- 
dome pasaką savo sąmoningomis ir nesąmoningomis asocia- 
cijomis. Mintys, kurių ši pasaka sukelia mergaitei, gali labai 
priklausyti nuo to, kokius ji norėtų tikėti esant savo santykius 
su tėvu, ir nuo trokštamų nuslėpti savo jausmų jam.*? 

Gausios pasakos, kuriose tėvas reikalauja, kad nekalta Pele- 
nė taptų jo santuokine partnere, ir jai nuo šio likimo pavyksta 

išsigelbėti tik pabėgus, gali būti interpretuojamos kaip atitin- 
kančios ir išreiškiančios visuotinai paplitusias mergaičių fan- 
tazijas, kuriose mergaitė nori, kad tėvas ją vestų, o tada, dėl 
šių fantazijų pajutusi kaltę, visiškai neigia elgusis taip, kad su- 
žadintų tėvo troškimą. Tačiau širdies gilumoje mergaitė, ku- 
ri žino norinti, kad tėvas teiktų jai pirmenybę prieš motiną, 
jaučiasi už tai nusipelniusi bausmės - taigi ji pabėga arba yra 
išvaroma, 0 tada pažeminama ir tampa Pelene. 

Į kitas pasakas, kuriose tėvas išvaro Pelenę dėl to, kad ji 
nepakankamai jį myli, galima žiūrėti kaip į mažos mergaitės 
noro projekcijas: ji trokšta, kad tėvas norėtų iš jos beprotiškos 
meilės - tokios, kokia ji pati nori jį mylėti. Taip pat galima 
manyti, kad pasakos, kuriose tėvas išvaro Pelenę už nepa- 
kankamą meilę jam, suteikia konkretų pavidalą edipiškiems 
jausmams, kuriuos tėvas jaučia dukteriai, ir taip apeliuoja į 
nesąmoningus ir dabar jau visai išstumtus edipiškus ir tėvo, ir 
dukters jausmus. 

Basilės pasakoje Pelenė nenusikalsta įseserėms ir guver- 
nantei, kuri tampa pamote, tačiau ji nusikalsta nužudydama 
pirmąją pamotę. Nei Basilės variante, nei daug senesnėje kinų 
pasakoje neminima, kad įseserės būtų su Pelene blogai besiel- 
gusios, neminimi ir jokie pažeminimai, išskyrus tai, kad (pa) 
motė verčia ją atlikti prastus darbus ir vilkėti skarmalais. Ji nė- 
ra tyčia neįleidžiama į pokylį. Seserų konkurencija, kurios te- 
ma tokia svarbi dabar žinomuose „Pelenės“ variantuose, šiose 
senose pasakose neatlieka beveik jokio vaidmens. Pavyzdžiui, 
kai įseserės Basilės pasakoje pavydi Pelenei to, kad ji tampa ka- 
raliene, atrodo, jog tai tėra natūrali reakcija į pralaimėjimą jai. 

Visai kitaip reikalai klostosi mūsų dienomis žinomose „Pe- 
lenės“ tipo pasakose: čia įseserės aktyviai prisideda prie blogo 

elgesio su Pelene ir yra atitinkamai nubaudžiamos. Vis dėlto 
pamotei nenutinka nieko bloga, nors ji aiškiai bendrininkau- 
ja įseserėms skriaudžiant mergaitę. Pasakoje tarsi numano- 
ma, kad šiurkštus (pa)motės elgesys buvo kažkaip pelnytas, o 
šiurkštus įseserių elgesys - ne. Ką Pelenė galėjo ar norėjo pa- 
daryti, kas būtų pateisinę blogą (pa)motės elgesį su ja, galima 
spėti tik iš tokių pasakų kaip Basilės ar tų, kuriose mergaitė 
sužadina tokią stiprią tėvo meilę, kad jis užsinori ją vesti. 

Atsižvelgiant į tas seniausias pasakas apie Pelenę, kuriose 
seserų konkurencijos vaidmuo nereikšmingas, o svarbiausia 
yra edipinė atstumtis, - duktė pabėga nuo tėvo, nes jis lytiškai 
jos trokšta; tėvas atstumia dukterį, nes ji nepakankamai jį my- 
li; motina atstumia dukterį, nes vyras šią myli per stipriai; be 
to, yra retas pavyzdys, kur duktė nori pakeisti tėvo žmoną kita, 
kurią pati parenka, - galima manyti, kad iš pradžių herojės 
pažeminimą lėmė edipiški troškimai, kuriuos buvo sutrukdy- 
ta įgyvendinti. Tačiau nėra aiškios istorinės sekos, pagal kurią 
šios pasakos sudarytų vieną ciklą, - jau vien dėl to, kad žo- 
dinėje tradicijoje senoviniai variantai gyvuoja šalia naujesnių. 
Pasakos buvo pagaliau surinktos ir išspausdintos vėlai, todėl 
koks nors išdėstymas pagal seką, kurią jos sudarė anksčiau, la- 
bai hipotetinis. 

Tačiau nors mažiau svarbios detalės labai įvairuoja, esmi- 
nės visų šios pasakos variantų ypatybės sutampa. Pavyzdžiui, 
visose pasakose veikėja iš pradžių buvo mylima ir labai ger- 
biama, iš šios privilegijuotos padėties staiga yra visiškai paže- 
minama, o pasakos pabaigoje taip pat staigiai sugrįžta į daug 
aukštesnę padėtį. Atomazga įvyksta, kai ji atpažįstama pagal 
kurpaitę, kuri tinka tik jos kojai. (Retkarčiais kurpaitę atstoja 
kitas daiktas, pavyzdžiui, žiedas.“*) Vienas esminis skirtumas, 

pagal kurį (kaip buvo aptarta) pasakos variantai skirstomi į 
grupes, yra Pelenės pažeminimo priežastis. 

Vienos grupės pasakose tėvas atlieka svarbiausią vaidmenį 
kaip Pelenės priešininkas. Antroje grupėje priešininkė yra (pa) 
motė su įseserėmis - šiose pasakose motina su dukterimis taip 
stipriai tapatinamos, kad susidaro įspūdis, jog jos yra viena vi- 
suma, padalyta į skirtingas figūras. Pirmoje grupėje liūdną Pe- 
lenės padėtį lemia pernelyg didelė tėvo meilė dukteriai. Kitoje 
grupėje tokią padėtį paaiškina neapykanta, kurią (pa)motė ir 
jos dukterys jaučia dėl sesers konkurencijos. 

Jei tikėsime Basilės pasakoje rastomis užuominomis, gali- 
me sakyti, kad viskas prasidėjo nuo besaikės tėvo meilės duk- 
teriai ir dukters meilės tėvui, o vėlesnis mergaitės pažemini- 
mas, kai motina su seserimis pavertė ją Pelene, buvo tos meilės 
pasekmė. Ši situacija primena mergaitės edipinio laikotarpio 
įvykius. Iš pradžių ji myli motiną - tikrąją gerąją motiną, kuri 
pasakoje vėliau vėl pasirodo kaip krikštamotė fėja. Vėliau mer- 
gaitė nuo motinos nukreipia jausmus į tėvą, jį myli ir nori būti 
jo mylima; tada motina, taip pat visi tikri ar įsivaizduojami 
broliai bei seserys - labiausiai seserys - tampa jos varžovėmis. 
Edipinio laikotarpio pabaigoje mergaitė jaučiasi kaip išvaryta, 
visai viena; paskui, jei viskas klostosi gerai, prasidėjus lytinei 
brandai arba anksčiau mergaitė randa kelią atgal pas motiną, 
dabar nebe kaip pas žmogų, kuriam skiriama visa meilė, o kaip 
pas asmenį, su kuriuo gali tapatintis. 

Ugniavietė, namų centras, yra motinos simbolis. Taigi gy- 
venimas taip arti ugniavietės, kad būtum pelenuose, galėtų 
simbolizuoti pastangas kabintis į motiną arba grįžti pas ją ir 
prie to, ką ji reiškia. Nuviltos tėvo, visos mažos mergaitės tai- 
kosi grįžti pas motiną. Tačiau šis bandymas grįžti pas Motiną 

nebepadeda - mat ji nebėra visko duodanti kūdikystės motina 
ir kelia vaikui reikalavimus. Šiuo požiūriu pasakos pradžioje 
Pelenė ne tik aprauda tikrosios motinos netektį, bet ir sielvar- 
tauja dėl neišsipildžiusios svajonės apie nuostabius santykius, 
kuriuos ketino užmegzti su Tėvu. Tik įveikusi didelį edipišką 
nusivylimą Pelenė gali pasakos pabaigoje grįžti į gyvenimą ir 
sulaukti sėkmės, būdama jau nebe vaikas, o mergelė, pasiren- 
gusi santuokai. 

Taigi dviejų grupių pasakos apie Pelenę išoriškai labai skir- 
tingos, nes nelaimę jose lemia skirtingi dalykai, tačiau giles- 
niu lygmeniu jos viena kitai visai neprieštarauja. Tiesiog jose 
atskirai vaizduojami kai kurie svarbiausi to paties reiškinio — 
mergaitės edipiškų troškimų ir nerimo - aspektai. 

Daug sudėtingiau viskas susiklosto tose pasakose apie Pele- 
nę, kurios paplitusios dabar, o tai gali būti geras paaiškinimas, 
kodėl jos išstūmė senesnius variantus, tokius kaip Basilės pa- 
saka. Mergaitė edipiškai trokšta tėvo, tačiau šiuos troškimus 
išstumia, tiesa, ji tikisi iš jo gauti stebuklingą dovaną. Dovana, 
kurią tėvas parveža Pelenei, tokia kaip palmė pasakoje „Katė 
Pelenė“, suteikia jai galimybę susitikti savo karalaitį ir laimėti 
jo meilę, o tada jis užima tėvo vietą - tampa žmogumi, kurį ji 
myli labiausiai pasaulyje. 

Pelenės noras pašalinti Motiną šiuolaikiniuose varian- 
tuose visiškai išstumtas, vietoj jo įvyksta perstūmimas ir pro- 
jekcija: esminį vaidmenį mergaitės gyvenime išoriškai atlie- 
ka ne Motina, o pamotė; Motiną pakeičia kita. Be to, ne pati 
mergaitė nori sumenkinti Motiną taip, kad galėtų atlikti tėvo 
gyvenime daug svarbesnį vaidmenį, - dėl projekcijos pamotė 
nori, kad mergaitės vietą užimtų kita. Kitas perstūmimas dar 
geriau užtikrina, kad tikrieji troškimai liks paslėpti: ne kas 

kitas, o įseserės nori atimti iš herojės jai teisėtai priklausan- 
čią vietą. 

Šiuose variantuose edipiškų santykių keblumai išstumiami, 
o jų vietą užima ir siužeto ašimi tampa seserų konkurencija. 
Tikrame gyvenime brolių ir seserų konkurencija dažnai slepia 
gerus ir blogus edipiškus santykius bei dėl jų jaučiamą kaltę. 
Tačiau, kaip dažnai būna dėl stiprų kaltės jausmą sužadinančių 
sudėtingų psichologinių reiškinių, žmogus sąmoningai suvo- 
kia tik nerimą, kurį kelia ta kaltė, o ne pačią kaltę ir ne tai, kas 
ją lėmė. Taigi „Pelenėje“ pasakojama tik apie pažemintosios 
vargus. 

Pagal geriausias pasakų tradicijas nerimą, kurį klausytojui 
sukelia pasigailėtinas Pelenės gyvenimas, ilgai netrukus nu- 
malšina laiminga pabaiga. Nuoširdžiai užjausdamas Pelenę, 
vaikas (netiesiogiai ir to sąmoningai nesuvokdamas) vienaip 
ar kitaip ima tvarkytis su edipišku nerimu ir kalte, taip pat 
troškimais, kurie šiuos jausmus sukėlė. Mergaitės viltis, kad 
ji, radusi meilės objektą, kuriam galėtų atsiduoti be kaltės ir 
nerimo, sugebės išsisukti iš keblios edipiškos situacijos, virsta 
įsitikinimu, kad taip ir bus, nes pasaka patikina, kad didžiau- 
sių gyvenimo negandų patirtis tėra žingsnis, kurį būtina žengti 
norint įgyti gebėjimą įgyvendinti savo didžiausias galimybes. 

Būtina pabrėžti, kad išgirdus Pelenės istoriją kuriuo nors 
iš dabar paplitusių pavidalų būtų neįmanoma sąmoningai su- 
vokti, kad liūdną mergaitės padėtį lėmė jos edipiškų santykių 
keblumai ir kad tvirtinant jos visišką nekaltumą pasakoje nu- 
slepiama jos edipiška kaltė. Gerai žinomuose „Pelenės“ varian- 
tuose tai, kas edipiška, nuosekliai slepiama ir nedaroma jokių 
užuominų, kurios sukeltų abejonių dėl to, kad Pelenė nekalta. 
Sąmoningame lygmenyje tuos dalykus, kurie nutinka Pelenei, 


365 


PASAKŲ ŠALYJE 


užtenikamai paaiškina pamotės ir įseserių piktavališkumas. 
Šiuolaikinio pasakos siužeto ašis yra sėserų konkurencija; pa- 
motė pažemina Pelenę tik dėl to, kad nori pagerinti savo dukte- 
rų padėtį; o įseserės tokios bjaurios dėl to, kad pavydi Pelenei. 
Tačiau „Pelenė“ negali mums nesužadinti tų emocijų ir ne- 
sąmoningų minčių, kurios mūsų dvasinėje patirtyje yra susi- 
jusios su konkurencijos jausmais, mūsų jaučiamais broliams ir 
seserims. Remdamasis vien savo patirtimi, vaikas - nieko apie 
tai „nežinodamas“ - gali nesunkiai suprasti, koks dvasinės 
patirties chaosas yra susijęs su Pelene. Mergaitė, prisiminusi 
išstumtą savo norą atsikratyti Motinos ir turėti Tėvą viena, ir 
dar jausdamasi kalta dėl tokių „nešvarių“ troškimų, visai ga- 
li „suprasti“, kodėl motina norėtų pavaryti dukterį toliau nuo 
akių gyventi pelenuose ir teikti pirmenybę kitiems vaikams. 
Koks vaikas kada nors nėra norėjęs turėti galios išvaryti tėvą 
ar motiną ir nėra jautęsis kaip atpildo nusipelnęs tokio pat liki- 
mo? Ir koks vaikas nėra norėjęs, kiek širdis geidžia, prisivolioti 
purve bei nešvarumuose ir, dėl šio noro sulaukęs tėvų kritikos, 
verčiančios jaustis, kad esi nešvarus, nėra pradėjęs tikėti, kad 
nenusipelno nieko geriau, nei būti nuvytas į nešvarų kampą? 
Išsamiai aptariant edipines „Pelenės“ prielaidas, buvo sie- 
kiama parodyti, kad pasaka padeda klausytojui geriau supras- 
ti, ką slepia jo jaučiami konkurencijos jausmai. Jei klausytojas 
leidžia savo nesąmoningam supratimui pakrypti linkme, ati- 
tinkančia tai, kas sakoma jo sąmonei, jis ima daug geriau su- 
prasti, kas lėmė brolių ar seserų sužadintas sudėtingas jo emo- 
cijas. Brolių ir seserų konkurencija, tiek atvirai išreikšta, tiek 
tokia, kurią neigiame, dar ilgai būna svarbi gyvenimo dalis ir 
mums subrendus, - kaip ir kitas giminingas reiškinys - švel- 
nus prisirišimas prie brolių ir seserų. Tačiau toks prisirišimas 

retai sukelia emocinių sunkumų, kurių kyla dėl konkurenci- 
jos, todėl jei geriau suprasime, kokia yra psichologinė konku- 
rencijos reikšmė, tai gali padėti mums gyvenime įveikti šiuos 
svarbius ir sunkiai įveikiamus keblumus. 

Kaip ir „Raudonkepuraitė, mūsų dienomis „Pelenė“ dau- 
giausia žinoma dviem skirtingais pavidalais: vienas kilęs iš 
Perrault, o kitas - iš brolių Grimmų. Šiuodu variantai gerokai 
skiriasi.“ 

Perrault „Pelenė“, kaip ir visos jo pasakos, turi trūkumą: 
jis paėmė pasakos medžiagą, - iš Basilės varianto arba kokios 
nors kitos iš žodinės tradicijos jam žinomos pasakos apie Pe- 
lenę, o gal derino abu šaltinius, - pašalino tai, kas jam atrodė 
vulgaru, ir pagražino kitas ypatybes, siekdamas sukurti pasa- 
ką, tinkamą sekti dvare. Jis turėjo gerų rašytojo gebėjimų ir 
skonį, tad vienas detales išgalvojo, o kitas pakeitė taip, kad pa- 
saka atitiktų jo estetikos supratimą. Pavyzdžiui, jis sugalvojo, 
kad lemtingoji kurpaitė buvo iš stiklo, - to nėra nė viename 
variante, išskyrus tuos, kurie kilo iš jo pasakos. 

Dėl šios detalės kyla nemažai ginčų. Prancūziškai žodžiai 
vair (margas kailis) ir verre (stiklas) kartais tariami panašiai, 
todėl atsirado nuomonė, kad Perrault pasiklausęs pasakos 
klaidingai pakeitė vair į verre ir taip kailinę kurpaitę pavertė 
stikline. Nors šis aiškinimas dažnai kartojamas, atrodo, nėra 
abejonių, kad stiklinę kurpaitę Perrault išgalvojo tyčia. Tačiau 
dėl šios detalės jis turėjo pašalinti vieną svarbią daugelio anks- 
tesnių „Pelenės variantų ypatybę: tuose variantuose pasakoja- 
ma, kad įseserės, norėdamos jauti koją į kurpaitę, ją susiluoši- 
no. Taip pavyko apgauti karalaitį, tačiau paskui jis iš paukščių 
giesmės sužinojo, kad kurpaitėje yra kraujo. Jei kurpaitė būtų 
buvusi stiklinė, tai būtų paaiškėję tučtuojau. Pavyzdžiui, pasa- 

koje „Vikšrių Palaidinė“ (Rashin Coatie; tai škotiškas „Pelenės“ 
variantas) pamotė įgrūda dukters koją į kurpaitę, nukirtusi 
kulną ir kojos pirštus. Pakeliui į bažnyčią paukštis gieda: 


Skaudžiai suspausta jos koja, 
Ji šalia karaliaus joja, 

O gražioji dailiakojė 
Priekrosny tamsiam tūnoja.*“ 


Paukščio giesmė atkreipia karalaičio dėmesį, kad įseserė nėra 
tikroji nuotaka. Tačiau toks žiaurus suluošinimas nebūtų derė- 
jęs su elegantišku stiliumi, kuriuo Perrault norėjo perpasakoti 
pasaką. ' 

Perrault pasakoje ir tose, kurios ja tiesiogiai remiasi, vei- 
kėjos charakteris vaizduojamas visai ne taip kaip kituose va- 
riantuose. Perrault Pelenė - meilutė, nuobodžiai gera, visiškai 
be iniciatyvos (turbūt tai paaiškina, kodėl Disney us, pagal šią 
pasaką kurdamas filmą, pagrindu pasirinko Perrault „Pelenės“ 
variantą). Daugelis kitų Pelenių yra daug ryškesnės asmeny- 
bės. Paminėsime tik kai kuriuos skirtumus. Perrault varian- 
te pati Pelenė pasirenka miegoti pelenuose: „Viską, kas liepta, 
nudirbusi, mergaitė susigūždavo židinio kamputyje, [...] tūno- 
davo tiesiog pelenuose““, ir dėl to buvo taip pavadinta. Brolių 
Grimmų pasakoje ji savęs taip nežemina - ten pasakojama, 
kad Pelenė turėjo gultis į pelenus. 

Toje vietoje, kur įseserės puošiasi pokyliui, Perrault pasako- 
ja, kad „niekas pasaulyje nebūtų joms davęs tokių gerų patari- 


* Vertė Ramutė Skučaitė, cit. iš: Charles Perrault, Motulės Žąsies pasakos: senų laikų 
istorijos ir pasakos, Vilnius: Nieko rimto, 2006, p. 151. 

mų kaip Pelenė; be to, ji dar pasisiūlė seseris sušukuoti “. Visa 
tai Pelenė padaro vien savo iniciatyva. O Grimmų variante 
įseserės liepia jai sušukuoti joms plaukus ir nušveisti batelius; 
Pelenė paklūsta, tačiau tai darydama verkia. Ten, kur pasako- 
jama apie važiavimą į pokylį, Perrault Pelenė nieko nedaro; tik 
krikštamotė fėja mergaitei pasako, kad ji nori ten vykti. Brolių 
Grimmų pasakoje Pelenė prašo pamotės leisti į pokylį, neat- 
stoja, nors pamotė jai ir atsako, o tada, norėdama, kad ją išleis- 
tų, atlieka paskirtas neįvykdomas užduotis. Pokylio pabaigoje 
ji pasišalina savo noru ir pasislepia nuo įkandin sekančio ka- 
ralaičio. Perrault Pelenė išeina ne dėl to, kad jai tai atrodo rei- 
kalinga, - ji tiesiog paklūsta krikštamotės fėjos paliepimui nė 
akimirkos neužsibūti po pusiaunakčio, kitaip karieta vėl atvirs 
moliūgu, ir taip toliau. 

Kurpaitės matavimosi epizode Perrault pasakoje kurpaitės 
savininkės ieško ne karalaitis, o dvariškis, pasiųstas ieškoti mer- 
ginos, kuriai tas apavas tinka. Prieš Pelenei susitinkant karalaitį 
pasirodo krikštamotė ir parūpina jai gražius drabužius. Taigi 
prarandama svarbi brolių Grimmų pasakos ir daugumos kitų 
variantų detalė - kad būtent karalaitis nenusivilia pamatęs, kaip 
Pelenė atrodo su skarmalais, nes vertina jos įgimtas savybes, o 
ne tik išorę. Taip saumenkinamas materialistiškų, išore besikliau- 
nančių įseserių ir mažai išore tesirūpinančios Pelenės skirtumas. 

Perrault variante nėra labai svarbu, kaip žmogus elgiasi - 
niekšiškai ar dorai. Jo pasakoje įseserės su Pelene elgiasi daug 
šiurkščiau nei brolių Grimmų pasakoje; vis dėlto pabaigoje 
Pelenė apkabina tas, kurios ją niekino, sakosi jas visa širdimi 
mylinti ir trokštanti visada būti jų mylima. Tačiau iš pasakos 


* Ten pat, p. 152. 

įvykių: nesuprantama, kodėl jai turėtų rūpėti jų meilė ir kaip 
jos galėtų mylėti ją po to, kas nutiko. Net ištekėjusi už kara- 
laičio, Perrault Pelenė „pasikvietė seseris į rūmus ir tą pačią 
dieną ištekino jas už kilmingų bajorų “. 

Brolių Grimmų variante pabaiga visai kitokia, kaip ir visuo- 
se kituose šios pasakos variantuose. Pirma, seserys susiluošina 
koją, norėdamos ją įauti į kurpaitę. Antra, jos pačios ateina į 
Pelenės vestuves, norėdamos įsiteikti ir gauti dalį jos laimės. 
Tačiau sesėrims įžengus į bažnyčią balandžiai - turbūt tie pa- 
tys, kurie anksčiau Pelenei padėjo susidoroti su paskirtomis 
neįvykdomomis užduotimis, - iškerta abiem po vieną akį, o 
seserims grįžtant iš bažnyčios - po kitą. Pasaka baigiasi taip: 
„Taip jos susilaukė bausmės už savo suktumą ir piktą būdą ir 
paskui visą gyvenimą buvo aklos. 

Šiuodu variantai turi ir daug kitų skirtumų, iš jų paminė- 
sime tik du. Perrault pasakoje tėvas neatlieka jokio vaidmens, 
kurį būtų verta paminėti. Apie jį tepasakoma tiek, kad jis vedė 
antrą kartą, o Pelenė „nedrįso pasiskųsti tėvui, nes jis, visur ir 
visada paklusdamas žmonos valiai, dukrą būtų tik išbaręs""'. Be 
to, apie krikštamotę fėją nieko nepasakojama iki tos vietos, kur 
ji staiga atsiranda iš niekur ir parūpina Pelenei karietą, arklius 
bei drabužių. 

„Pelenė yra mėgstamiausia pasaka, paplitusi po visą pasau- 
lį, todėl reikėtų aptarti svarbius į pasakojimą įpintus motyvus, 
kurie, kartu sudėjus, lemia, kad ji klausytojams ir sąmoningai, 
ir nesąmoningai labai patinka bei yra itin reikšminga. Stithas 
Thompsonas, kuris yra atlikęs išsamiausią pasakų motyvų ana- 


* Ten pat, p. 158. 
** Broliai Grimai, Vaikų ir namų pasakos, t. 1, p. 133. 
*** Perrault, Motulės Žąsies pasakos, p. 151. 

lizę, išvardija tokius brolių Grimmų „Pelenėje“ aptinkamus 
motyvus: su heroje blogai elgiamasi; ji yra priversta gyventi 
prie krosnies; prašo iš tėvo dovanos; ant motinos kapo paso- 
dina lazdyno šaką; iš jos reikalaujama atlikti užduotis; atlikti 
užduotis jai padeda gyvūnai; motina, pavirtusi medžiu, kurį 
Pelenė užaugino ant kapo, parūpina jai gražių drabužių; pora 
susitinka pokylyje; Pelenė tris kartus pabėga iš pokylio; ji iš 
pradžių slepiasi balandinėje, tėvas balandinę nugriauna, tada 
slepiasi kriaušėje, o jis kriaušę nukerta; karalaitis griebiasi gud- 
rybės su derva, o Pelenė pameta batelį; merginos išbandomos 
kurpaite; seserys susiluošina koją ir (klaidingai) pripažįstamos 
nuotakomis; gyvūnai atskleidžia apgaulę; įvyksta laimingos 
vestuvės; piktadarės sulaukia atpildo.“ Aptardamas šios pasa- 
kos elementus, pateikiu pastabų ir apie žinomesnes Perrault 
„Pelenės“ detales, kurių brolių Grimmų pasakoje nėra. 

Seserų konkurencijos paskatintas blogas elgesys su Pelene, 
svarbiausias šiuolaikinio pavidalo pasakos motyvas, jau aptar- 
tas anksčiau. Šis motyvas klausytoją paveikia pirmiausia, jis 
skatina įsijausti. Todėl klausytojas ima tapatintis su veikėja, be 
to, šis motyvas paruošia dirvą visiems tolesniems įvykiams. 

Pelenės gyvenimas pelenuose, dėl kurio ji buvo taip pa- 
vadinta, yra labai sudėtingas pasakos ypatumas . Išoriškai jis 


* Gaila, kad „Pelenė“ anglų kalba paplito pavadinimu Cinderella - tai, deja, skubo- 
tas ir neteisingas prancūziško pavadinimo Cendrillon vertimas. Šiuo prancūzišku 
herojės vardu, kaip ir vokišku, pabrėžiama, kad ji gyvena pelenuose. Prancūziško 
žodžio cendre, kilusio iš lotyniško pelenus reiškiančio žodžio cinis, tikslus vertimas į 
anglų kalbą yra ashes (pelenai), o ne cinders (žarijos, karšti pelenai). Oksfordo anglų 
kalbos žodynas atskirai pabrėžia, kad cinders etimologiškai nesusijęs su prancūzų 
kalbos žodžiu cendres. Tai svarbu kalbant apie reikšmės atspalvius, kurie siejasi su 
vardu Pelenė (angl. Cinderella), nes pelenai (ashes) yra labai švari miltelių pavidalo 
medžiaga, liekanti kam nors visiškai sudegus; o karšti pelenai (cinders), priešingai, 
yra gana nešvarios liekanos, susidarančios, kai kas nors nebaigia degti. 

reiškia šiurkštų elgesį ir pažeminimą iš tos padėties, kurioje 
prieš prasidedant pasakojamiems įvykiams ji buvo laimin- 
ga. Tačiau Perrault ne be pagrindo nusprendė, kad mergai- 
tė gyvena pelenuose. Esame taip įpratę manyti, jog tarnaitei 
kukliai gyventi ugniavietės pelenuose reiškia kęsti ypatingą 
pažeminimą, kad visai nebesuvokiame, jog kitu požiūriu to- 
kia padėtis gali būti suprantama kaip labai pageidaujama ir 
net aukšta. Antikoje ugniavietės sergėtojos vieta - šią pareigą 
atlikdavo vestalės - buvo viena garbingiausių, kokias galėjo 
užimti moteris, jei ne pati aukščiausia. Vestalėms senovės Ro- 
moje buvo labai pavydima. Šiai garbingai vietai mergaitė bū- 
davo. parenkama sulaukusi nuo šešerių iki dešimties metų - 
apytikriai tokio amžiaus mes įsivaizduojame Pelenę vergystės 
metais. Brolių Grimmų pasakoje Pelenė pasodina šakelę ir 
augina ją laistydama ašaromis ir melsdamasi. Tik tada, kai iš 
šakelės išauga medis, jis mergaitei parūpina to, ko reikia vykti 
į pokylį, - vadinasi, nuo pasodinimo iki pokylio turėjo pra- 
eiti keleri metai. Be to, laikotarpis nuo šešerių iki dešimties 
yra tas vaikų amžius, kai jiems ši pasaka palieka didžiausią 
įspūdį. Vaikai dažnai nepamiršta jos ir vėliau, ji palaiko juos 
visą gyvenimą. 

O dėl Pelenės vergystės metų, tai tik vėlesniais laikais ves- 
talėms tapo įprasta tarnauti trisdešimt metų, o atitarnavus 
gauti galimybę ištekėti. Iš pradžių merginos išbūdavo dva- 
sininkėmis tik penkerius metus - tai yra tol, kol sulaukdavo 
santuokinio amžiaus. Maždaug tokia yra įsivaizduojama Pele- 
nės kančių trukmė. Būti vestale reiškė prižiūrėti ugniavietę ir 
saugoti visišką skaistybę. Gerai atlikusios šį vaidmenį moterys 
paskui garbingai ištekėdavo, kaip ir Pelenė. Vadinasi, nekaltu- 
mo, skaistybės ir ugniavietės saugojimo reikšmės antikoje bu- 

vo susijusios. Gali būti, kad, atsisakius pagonybės, vaidmuo, 
kurio moterys labai troško, krikščionybės epochoje buvo nu- 
vertintas iki žemiausio. Vestalės rūpinosi šventąja ugniaviete 
ir tarnavo motinai deivei Herai. Pagonybės dievus pakeitus 
Dievui Tėvui, senosios motiniškos deivės buvo pažemintos 
ir sumenkintos, tas pats atsitiko ir vietai arti ugniavietės. Šia 
prasme į Pelenę galima žiūrėti kaip į pažemintą motiną deivę, 
pasakos pabaigoje atgimstančią iš pelenų kaip mitinis paukštis 
feniksas. Tačiau šios sąsajos istorinio pobūdžio ir paprastam 
„Pelenės klausytojui nėra lengvai suprantamos. 

Gyvenimas prie ugniavietės sukelia ir kitų gerų asociacijų, 
suprantamų kiekvienam vaikui. Vaikai mėgsta būti virtuvėje, 
stebėti, kaip gaminamas valgis, ir gaminti jį kartu. Kol nebu- 
vo centrinio šildymo, vieta arti ugniavietės buvo šilčiausia ir 
dažnai jaukiausia namuose. Ugniavietė daugeliui vaikų suža- 
dina smagius prisiminimus apie tą laiką, kurį jie ten praleido 
su motina. 

Be to, vaikams patinka išsipurvinti iki ausų; tokia galimybė 
jiems yra instinktų laisvės simbolis. Taigi būti tokiam, kuris 
rausiasi po pelenus, o tai ir yra pradinė vardo Aschenbrėūdel 
reikšmė, vaikui turi ir labai teigiamą reikšmę. Mūsų laikais, 


* Už šventąją ugnį atsakingos dvasininkės skaistybė ir apvalanti ugnis apskritai su- 
teikia atitinkamą reikšmės atspalvį ir pelenams. Daugelyje visuomenių pelenai buvo 
naudojami apsiplauti - kaip priemonė apsivalyti. Pelenai turėjo tokią reikšmę, nors 
mūsų dienomis ji nebėra plačiai žinoma. 

Kitas pelenų reikšmės atspalvis - sąsaja su gedulu. Galvos barstymas pelenais 
kaip per Pelenų dieną ir dabar tebėra netekties ženklas, kaip ir senovėje. Sėdėjimas 
pelenuose kaip reakcija į gedulą ir jo ženklas minimas Odisėjoje, tokia tradicija gy- 
vavo daugelyje tautų.Š* Šie skaistybės ir didelio gedulo reikšmės atspalviai, susiję su 
pradiniu Pelenės vardu itališkoje pasakoje (daug ankstesnėje už Perrault pasaką) 
ir ne mažiau su jos prancūzišku ir vokišku vardais, anglų kalboje vaizduojant ją 
sėdinčią karštuose pelenuose ir pagal tai vadinant buvo pakeisti visiškai priešingais 
priereikšmiais - sąsajomis su juoduma ir nešvara. 

kaip ir praeityje, iki ausų išsipurvinti malonu, tačiau sukelia ir 
kaltės jausmą. 

Galiausiai - Pelenė gedi mirusios motinos. „Iš pelenų į 
pelenus“ (ashes to ashes) - ne vienintelis posakis, kuriame 
glaudžiai susiejami mirusieji ir pelenai. Pasibarstyti pelenais 
yra gedulo simbolis; gyventi vilkint purvinais skarmalais yra 
depresijos simptomas. Taigi gyvenimas pelenuose gali simbo- 
lizuoti ir laiką, maloniai praleistą su Motina prie ugniavietės, 
ir mūsų būseną tada, kai labai gedime šio intymaus Motinos 
artumo, kurį praradome užaugę ir kurio simbolis yra Motinos 
„mirtis“. Šis vaizdinių derinys lemia, kad ugniavietė skatina 
stipriai įsijausti ir kiekvienam iš mūsų primena rojų, kuriame 
kadaise gyvenome, bei esmines gyvenimo permainas, įvyku- 
sias, kai buvome priversti atsisakyti paprasto ir laimingo labai 
ankstyvos vaikystės gyvenimo, kai turėjome susitvarkyti su 
visais dviprasmiais paauglystėje bei pilnametystės pradžioje 
sukilusiais jausmais. 

Kol vaikas mažas, tėvai apsaugo jį nuo dviprasmių jausmų, 
kuriuos jaučia broliai ir seserys, ir nuo pasaulio reikalavimų. 
Žvelgiant į praeitį atrodo, kad tai buvo dangiškas laikas. Tada 
staiga vyresni broliai ir seserys, atrodytų, ima naudotis vaiku, 
o tėvai -— jį mažiau saugoti; broliai ir seserys kelia reikalavi- 
mus; ir jie, ir Motina ima kritikuoti vaiką dėl jo elgesio. Jei jam 
prikišamas netvarkingumas ar net įprotis nepaisyti švaros, jis 
pasijunta atstumtas ir nešvarus; o broliai ir seserys, kaip jam 
atrodo, gyvena prabangoje. Tačiau, kaip mano vaikas, jų ge- 
ras elgesys yra apgaulė, apsimetimas ir melas. Taip „Pelenėje“ 


* Per laidotuves anglikonų sakomi žodžiai, kurių prasmė tokia pat kaip biblinio po- 
sakio „iš dulkių į dulkes“ (vert. past.). 

vaizduojamos įseserės. Mažas vaikas gyvena kraštutinumais: 
vieną akimirką jaučiasi purvinas niekšas, sklidinas neapykan- 
tos, kitą - jis nekaltybės įsikūnijimas, o kiti yra blogieji. 

Kad ir kokios būtų išorinės aplinkybės, brolių ir seserų 
konkurencijos metais vaikas patiria kančios, nepritekliaus, 
net vargų laikotarpį; taip pat jam atrodo, kad jo nesupranta ir 
kad jis sulaukia net pagiežos. Metai, kuriuos Pelenė praleido 
pelenuose, vaikui byloja, kad to niekas negali išvengti. Būna 
akimirkų, kai atrodo, kad egzistuoja tik priešiškos jėgos, o pa- 
lankių jėgų aplink nėra. Jei vaikui, kuriam sekama pasaka apie 
Pelenę, nekiltų įspūdis, kad jai gana ilgai teko kęsti tokį sunk- 
metį, jam atrodytų, kad ji, palankioms jėgoms galiausiai nu- 
galėjus priešiškas, nepatyrė tikro palengvėjimo. Kartais vaiko 
kančios tokios didelės, kad susidaro įspūdis, jog jos trunka la- 
bai ilgai. Todėl koks nors trumpas Pelenės gyvenimo laikotar- 
pis atrodytų nepalyginamas su tuo, ką jam tenka patirti. Pelenė 
turi kentėti taip sunkiai ir ilgai, kaip vaikas tiki pats kenčiąs, 
nes tik po tokių kančių jos išgelbėjimas gali vaiką įtikinti ir 
užtikrinti, kad tas pats atsitiks ir jo gyvenime. 

Kai nusiminusiai Pelenei pajuntame atjautą, jos gyvenime 
įvyksta pirma gera permaina. „Pasitaikė kartą tėvui į mugę ke- 
liauti, ir paklausė jis abiejų savo podukrų, ko joms lauktuvių 
parvežti. 

— Gražių drabužių, - atsakė viena. 

- Perlų ir brangakmenių, - prašė antroji. 

— O tu, Pelene, - paklausė tėvas, - ko tu norėtum? 

— Nulaužk man, tėveli, pirmutinę šakelę, kuri grįžtant na- 
mo tau per skrybėlę brūkštelės. “ 


* Broliai Grimai, Vaikų ir namų pasakos, t. 1, p. 127. 

Jis taip ir padaro. Lazdyno šakelė ne tik brūkšteli tėvui per 
skrybėlę, bet ir ją numuša. Tą šakelę jis parveža namo Pelenei. 
„Pelenė padėkojo, nuėjo prie motinos kapelio, pasodino šakelę 
ir taip graudžiai verkė, jog ašaros byrėjo ant šakelės ir ją palais- 
tė. Šakelė prigijo, ir išaugo gražus medelis. Pelenė tris kartus per 
dieną eidavo po tuo medeliu, verkdavo ir melsdavosi, ir kaskart 
į medelį atskrisdavo baltas paukštelis, ir jeigu Pelenė pasakyda- 
vo kokį norą, paukštelis numesdavo jai, ko ji pageidavo.“ 

Pelenei paprašius šakelės, kurią ji sumanė pasodinti ant mo- 
tinos kapo, ir tėvui patenkinus jos troškimą pradedama atkurti 
jųdviejų bendrystė, nors galutinai ir neatkuriama. Iš pasakoji- 
mo galime manyti, kad Pelenė turėjo būti labai nusivylusi tėvu 
ar net pykti, kad jis vedė tokią pikčiurną. Tačiau mažam vaikui 
tėvai yra visagaliai. Tapti savo likimo šeimininke Pelenė gali 
tik sumenkus tėvų autoritetui. Jo sumenkėjimo ir galios per- 
davimo simboliai galėtų būti šaka, numušanti tėvui nuo galvos 
skrybėlę, o dar tai, kad iš tos pačios šakos išauga medis, kuris 
Pelenei turi stebuklingų galių. Taigi Pelenė naudojasi tuo, kas 
sumenkino tėvą (lazdyno šaka) senosios (mirusios) motinos 
galiai sustiprinti ir jos vardui išaukštinti. Šaką, atgaivinančią 
motinos prisiminimą, Pelenei duoda tėvas, todėl atrodo, kad 
šaka yra ženklas, jog jis pritaria, kad Pelenė, kuri lig tol buvo 
labai susidomėjusi juo, grįžtų prie pradinių apibrėžtų santykių 
su motina. Taip Pelenės gyvenime sumažėjus emocinei tėvo 
svarbai paruošiama dirva jos vaikiškos meilės jausmus jam ga- 
liausiai perkelti į brandžiai mylimą karalaitį. 

Medis, kurį Pelenė pasodina ant motinos kapo ir laisto 
ašaromis, yra viena iš poetiškai įtaigiausių ir psichologiškai 


* Ten pat. 

reikšmingiausių pasakos ypatybių. Šis simbolis reiškia, kad kai 
idealizuotas kūdikystės motinos atminimas puoselėjamas kaip 
svarbi dvasinės patirties dalis, jis gali mus palaikyti ir palaiko 
net ir tada, kai patiriame didžiausias nelaimes. 

Tai dar aiškiau parodyta kituose pasakos variantuose, ku- 
riuose geroji motina virsta ne medžiu, o gyvūno padėjėjo fi- 
gūra. Pavyzdžiui, kinų variante, kuris yra seniausia iš užrašytų 
Pelenės motyvo pasakų, veikėja turi prijaukintą žuvį ir uoliai 
rūpindamasi užaugina ją nuo dviejų colių iki dešimties pėdų. 
Piktoji pamotė supranta šios žuvies svarbą, klastingai ją nudo- 
bia ir suvalgo. Pelenė liūdi, kol išmintingas žmogus jai papasa- 
koja, kur užkasti žuvies kaulai, pataria juos susirinkti ir laikyti 
savo kambaryje. Jis pasako Pelenei, kad kreipusis į šiuos kaulus 
ji gaus visko, ko nori. Daugelyje europietiškų ir rytietiškų va- 
riantų mirusi motina virsta veršeliu, karve, ožka ar kokiu kitu 
gyvūnu - stebuklinga herojės pagalbininke. 

Škotų pasaka „Vikšrių Palaidinė“ senesnė ir už Basilės, ir už 
Perrault „Pelenę“, nes minima jau 1540 m.*? Motina prieš mirtį 
dukteriai, pramintai Vikšrių Palaidine, kaip palikimą palieka 
žalą veršelį, kuris mergaitei duoda, ko tik ji paprašo. Pamo- 
tė apie tai sužino ir liepia veršelį papjauti. Vikšrių Palaidinė 
puola į neviltį, tačiau papjautas veršelis pasako jai susirinkti jo 
kaulus ir palaidoti po pilku akmeniu. Ji taip ir padaro, ir nuo 
tada atėjusi prie akmens ir paprašiusi veršelio gauna visko, ko 
panorėjusi. Per Kalėdas, kai visi ruošdamiesi eiti į bažnyčią 
apsirengia geriausiais drabužiais, pamotė pasako Vikšrių Pa- 
laidinei, kad ji nešvari ir dėl to negali ten eiti kartu su kitais. 
Papjautas veršelis parūpina Vikšrių Palaidinei gražių drabu- 
žių, bažnyčioje ją pamilsta karalaitis; per trečią susitikimą ji 
pameta kurpaitę ir taip toliau. 

Daugelyje kitų pasakų apie Pelenę gyvūnas pagalbininkas 
veikėją dar ir pamaitina. Pavyzdžiui, vienoje egiptiečių pasa- 
koje pamotė, įbrolis ir įseserė blogai elgiasi su dviem vaikais, 
ir šie prašo: „Karve, būk mums tokia gera, kokia mums buvo 
motina.“ Karvė juos gerai pamaitina. Pamotė apie tai sužino 
ir liepia karvę papjauti. Sudeginę karvės kaulus, vaikai palai- 
doja pelenus moliniame ąsotyje, iš jų išauga medis ir ima vesti 
vaikams vaisius, taip suteikdamas laimės.?? Taigi yra „Pelenės“ 
tipo pasakų, kuriose motinai atstovaujantys gyvūnas ir medis 
sujungiami ir parodoma, kaip vienas iš jų gali atstovauti ki- 
tam. Taip pat šios pasakos iliustruoja, kaip tikrąją motiną sim- 
boliškai pakeičia gyvūnas, duodantis mums pieno, - karvė ar, 
pavyzdžiui, Viduržemio jūros šalyse, ožka. Tai atspindi emoci- 
nius ir psichologinius ryšius iš pirmosios maitinimo patirties, 
vėliau gyvenime teikiančios saugumo. 

Eriksonas kalba apie pamatinį pasitikėjimą, kuris, kaip jis 
sako, yra „nuostata savęs ir pasaulio atžvilgiu, kilusi iš to, ką 
patyrėme per pirmuosius vienus gyvenimo metus“?!. Pamati- 
nį pasitikėjimą vaikui įskiepija gera motinos globa, kurią jis 
patiria pradiniu gyvenimo laikotarpiu. Jei paskui viskas klo- 
jasi gerai, vaikas pasitikės savimi ir pasauliu. Gyvūnas pagal- 
bininkas ar stebuklingas medis yra šio pamatinio pasitikėjimo 
vaizdinys, įsikūnijimas ir išorinis simbolis. Tai geros motinos 
palikimas, kurį vaikas turės ir vėliau, kuris jį saugos ir palaikys 
per skaudžiausias nelaimes. 

Pasakos, kuriose pamotė užmuša gyvūną pagalbininką, ta- 
čiau negali atimti iš Pelenės to, kas suteikia jai dvasios stipry- 
bės, rodo, kad mūsų gebėjimui tvarkytis gyvenimą svarbiau ne 
tai, kas egzistuoja tikrovėje, o tai, kas vyksta mumyse. Interna- 
lizuotas gerosios motinos vaizdinys gyvenimą padaro pakelia- 

mą net ir blogiausiomis aplinkybėmis, todėl išorinio simbolio 
išnykimas nesvarbus.?* 

Viena iš svarbiausių įvairiuose „Pelenės“ variantuose tiesio- 
giai perteikiamų minčių - jei manome, kad norėdami gyve- 
nime sulaukti sėkmės privalome kabintis į ką nors išoriniame 
pasaulyje, mes klystame. Visos įseserių pastangos pasiekti tikslą 
išorinėmis priemonėmis bergždžios: nepadeda nei rūpestingai 
parinkti ir pasiūti drabužiai, nei apgaulė, kurios jos griebiasi 
siekdamos įsprausti koją į kurpaitę. Galiausiai pasiseka tik tiems, 
kurie, kaip Pelenė, yra ištikimi sau. Ta pati mintis perteikiama ir 
parodant, kad nėra būtina šalia turėti motiną ar gyvūną pagal- 
bininką. Tai psichologiškai teisinga, nes įgavus pamatinį pasiti- 
kėjimą vidiniam saugumui ir savivertės jausmui išorinės sąly- 
gos nėra būtinos. Taip pat išorinės sąlygos negali kompensuoti 
kūdikystėje neįgauto pamatinio pasitikėjimo. Kai kuriems taip 
nepasisekė, kad jie šį pasitikėjimą prarado gyvenimo pradžio- 
je, ir jei apskritai gali jį atgauti, tai tik pakeitę savo psichikos ir 
asmenybės idėjų sistemą, - gražūs daiktai jiems tikrai nepadės. 

Vaizduojant medį, išaugantį iš šakelės, veršelio kaulų ar pe- 
lenų, perteikiama, kad iš pradžioje buvusios motinos ar su ja iš- 
gyventos patirties susiformuoja kažkas kita. Medžio vaizdinys - 
tiek Katės Pelenės palmė, tiek Pelenės lazdyno šakelė - yra ypač 
tinkamas, nes jis susijęs su augimu. Tai rodo, kad neužtenka tie- 
siog išsaugoti internalizuotą motinos paveikslą iš praeities lai- 
kotarpio. Vaikui augant, ši internalizuota motina turi pasikeisti, 
kaip ir jis keičiasi. Tai dematerializacijos procesas, panašus į tą, 
kuriame vaikas sublimuoja tikrosios gerosios motinos paveiks- 
lą, paversdamas jį dvasine pamatinio pasitikėjimo patirtimi. 

Brolių Grimmų „Pelenėje“ visa tai parodoma dar išsamiau. 
Pelenės dvasiniai vyksmai prasideda nuo to, kad ji netekusi vil- 

ties gedi motinos, - tai simboliškai vaizduojama kaip gyvenimas 
pelenuose. Jei ji liktų įstrigusi čia, nebūtų jokios dvasinės raidos. 
Kaip pereinamasis etapas, kuriam pasibaigus toliau gyvenama 
be mylėto žmogaus, gedulas būtinas; tačiau gedėtojas gali iš- 
gyventi tik ilgainiui pakeitęs gedulą kuo nors pozityviu: jis turi 
mintyse susikurti to, kas tikrovėje prarasta, vaizdinį. Mumyse 
toks vidinis objektas niekada nenukentės, kad ir kas vyktų tik- 
rovėje. Kai Pelenė verkia prie pasodintos šakelės, tai rodo, kad 
ji išsaugojo gyvą mirusios motinos atminimą; tačiau, medžiui 
augant, keičiasi ir Pelenės sieloje internalizuota motina. 

Pelenės maldos, kurias ji kalba taip pat prie medžio, liudija 
puoselėjamas viltis. Maldose prašome ko nors, ką tikime įvyk- 
siant: atlėgus nelaimės sukrėtimui vėl atgyja pamatinis pasi- 
tikėjimas; šis pasitikėjimas grąžina mums viltį, kad ilgainiui 
mūsų reikalai vėl ims klotis gerai, kaip praeityje. Baltas paukš- 
telis, kurio pasirodymas yra atsakas į Pelenės maldas, neša 
Ekleziasto žinią: „Padangių paukščiai gali nunešti tavo balsą, 
sparnuotis gali pasakyti, ką tu šnekėjai.“ Nesunku atpažinti, 
kad baltasis paukštis - tai motinos dvasia, kurią ji perduoda 
vaikui rūpestingai globodama; tai dvasia, kuri pradžioje vai- 
kui įskiepijama kaip pamatinis pasitikėjimas. Ši dvasia tampa 
paties vaiko dvasia ir palaiko jį per visas negandas, suteikdama 
vilties dėl ateities ir stiprybės susikurti gerą gyvenimą. 

Pelenė prašo šakos, ją pasodina, augina laistydama ašaro- 
mis ir melsdamasi, o galiausiai, kai Pelenei to reikia, į medį 
nutupia baltas paukštelis. Ar mes sąmoningai suvokiame visą 
reikšmę, simboliškai perteiktą šiais vaizdiniais, ar ne, šios „Pe- 


* Koh 10, 20. Vertė Antanas Rubšys, cit. iš: Šventasis Raštas: Senasis ir Naujasis Tes- 
tamentas, Vilnius: Katalikų pasaulis, 1998, p. 1019. 


„Pelenė“ 


lenės“ detalės sujaudina visus, ir mes, bent jau ikisąmonėje, 
reaguojame į jų prasmę. Tai gražūs ir įtaigūs vaizdiniai, ir vai- 
kui, kuris dar tik pradeda internalizuoti, ką jam reiškia tėvai, 
tokie vaizdiniai dar prasmingesni ir labiau jį pamoko. Jie vie- 
nodai reikšmingi berniukams ir mergaitėms, nes, kad ir ko- 
kia būtų žmogaus lytis, internalizuota motina, arba pamatinis 
pasitikėjimas, yra lemiamai svarbus dvasinis reiškinys. Pašali- 
nęs medį ir pakeitęs jį krikštamote fėja, kuri staiga ir netikėtai 
atsiranda iš niekur, Perrault pašalino dalį pasakoje buvusios 
giliausios prasmės. 

Brolių Grimmų „Pelenė“ vaikui itin subtiliai perteikia: kad 
ir kaip jis šiuo metu kankintųsi, - dėl brolių ir seserų konku- 
rencijos ar bet kokios kitos priežasties, - sublimuodamas savo 
kančią ir sielvartą, kaip darė Pelenė, kai sodino ir savo jaus- 
mais augino medį, vaikas gali visiškai savarankiškai sutvarkyti 
reikalus taip, kad jam pasaulyje taip pat taptų gera gyventi. 

Brolių Grimmų „Pelenėje“ papasakojus apie medį ir Pe- 
lenės norus pildantį baltą paukštelį toliau tuoj pat pasakoja- 
ma, kaip karalius iškėlė trijų dienų šventę, norėdamas, kad jo 
sūnus išsirinktų nuotaką. Pelenė prašo leisti ją į šventę. Nors 
merginai atsakoma, ji nesiliauna maldavusi. Galiausiai pamotė 
sako jai, kad išbėrė į pelenus dubenį lęšių, ir jei Pelenė juos per 
dvi valandas išrinks, galės vykti į pokylį. 

Tai viena iš tariamai neįvykdomų užduočių, kurias tenka 
atlikti pasakų veikėjams. Rytietiškuose „Pelenės“ variantuose 
jai reikia priverpti siūlų, kai kuriose vakarietiškose pasakose — 
atsijoti grūdus.“? Išoriškai tai dar vienas pavyzdys, kaip su ja 
šiurkščiai elgiamasi. Tačiau kai to reikalaujama iš Pelenės, - šis 
reikalavimas pateikiamas jau įvykus esminėms jos likimo per- 
mainoms, nes ji dabar turi stebuklingą norus tenkinantį pagal- 

bininką baltą paukštį, tačiau prieš pat jai vykstant į pokylį, 
tai rodo, kad ji nusipelnys laimingos pabaigos tik gerai atlikusi 
sunkias ir sudėtingas užduotis. Paukščių, kurių pasikviečia į 
pagalbą, padedama Pelenė sugeba išrinkti visus lęšius, tačiau 
tada pamotė vėl pareikalauja to paties, tik padaro užduotį du- 
kart sunkesnę: antrą kartą reikalaujama, kad ji vos per valandą 
išrinktų du dubenis į pelenus išbertų lęšių. Ir vėl padedama 
paukščių Pelenė sėkmingai atlieka užduotį, tačiau pamotė vis 
tiek niekaip neleidžia jai vykti į pokylį, nors du kartus buvo 
žadėjusi, kad leis. 

Užduotis, kurią iš Pelenės reikalaujama atlikti, atrodo be- 
prasmė: kam išberti lęšius vien tam, kad jie vėl būtų atrinkti? 
Pamotė įsitikinusi, kad tai neįmanoma, beprasmiška ir pa- 
žemins Pelenę. Tačiau Pelenė žino, kad iš visko, ką daro, gali 
gauti ką nors gero, jei sugebi suteikti tam prasmę, - net ir iš 
rausimosi po pelenus. Ši pasakos detalė padrąsina vaiką tikėti, 
kad būti prastose vietose - Žaisti purve ir su purvu - gali būti 
labai naudinga, jei moki tą naudą išgauti. Pelenė pasikviečia į 
pagalbą paukščius, liepia atrinkti gerus lęšius ir sunešti į puo- 
dą, o blogų atsikratyti - sulesti. 

Taip pamotės klastingumas, kai ji dusyk sulaužo duotą žo- 
dį, priešpriešinamas Pelenės suvokimui, kad reikia atrinkti, 
kas gera ir kas bloga. Savanoriškai pavertusi užduotį moraliniu 
gėrio ir blogio priešybės klausimu ir pašalinusi tai, kas bloga, 
Pelenė eina prie motinos kapo ir prašo numesti jai aukso ir 
sidabro. Paukštis jai numeta aukso ir sidabro suknelę bei kur- 
paites - pirmą ir antrą kartą jos siuvinėtos šilku ir sidabru, 
trečią kartą kurpaitės yra iš aukso. 

Perrault pasakoje Pelenė prieš vykdama į pokylį taip pat tu- 
ri atlikti užduotį. Pasakiusi Pelenei ten vykti, krikštamotė fėja 

liepia jai iš daržo atnešti moliūgą. Nors Pelenė nesupranta, ką 
tai reiškia, ji padaro, kas liepiama. Pati krikštamotė, o ne Pele- 
nė išgremžia moliūgą ir paverčia jį karieta. Tada krikštamotė 
liepia Pelenei atidaryti pelėkautus ir paverčia ten rastas šešias 
peles arkliais. Vieną žiurkę ji panašiai paverčia vežiku. Galiau- 
siai Pelenė turi atnešti šešis driežus, ir šie tampa liokajais. Jos 
skarmalai paverčiami gražiais drabužiais, ji gauna stiklinius 
batelius. Taip pasiruošusi Pelenė išvyksta į pokylį, tik prieš iš- 
važiuojant jai liepiama grįžti iki vidurnakčio, nes tą akimirką 
viskas atgaus pirminį pavidalą. 

Stikliniai bateliai, karieta paverstas moliūgas - visa tai yra 
Perrault išmonė: nė viename variante, išskyrus jo ir tuos, ku- 
rie juo remiasi, šių detalių nėra nė pėdsako. Marcas Soriano 
šiose detalėse įžvelgia Perrault šaipymąsi iš klausytojo, kuris į 
pasaką žiūri rimtai, taip pat ironiją, su kuria Perrault imasi pa- 
sirinktos temos: jei Pelenę galima paversti gražiausia karalaite, 
tada pelės ir žiurkė gali tapti arkliais ir vežiku.' 

Ironija iš dalies kyla dėl nesąmoningų minčių, ir daugelio 
žmonių palankų požiūrį į Perrault detales įmanoma paaiškinti 
tik vienaip: jomis klausytojui užgaunama jautri styga. Pareiga 
laikytis to, kas tavo praeityje geriausia, puoselėti savo dorovin- 
gumą, net ir ištikus nelaimėms likti ištikimam savo vertybėms, 
neleisti sau, kad kitų pikta valia ar bjaurus būdas tave įveik- 
tų, - „Pelenėje“ visi šie dalykai tokie akivaizdūs, kad negalėjo 
nesujaudinti Perrault. Tenka daryti išvadą, kad jis sąmonin- 
gai vengia dėl jų jaudintis. Jo ironija paverčia niekais pasakoje 
glūdintį reikalavimą, kad mes patirtume dvasines permainas 


* Dėl driežų - Soriano primena skaitytojams prancūzišką posakį „tingus kaip drie- 
žas“. Tai paaiškina, kodėl Perrault galėjo nuspręsti, kad šie gyvūnai turi būti paversti 
liokajais, nes liokajų tingumas buvo pajuokiamas. 

ir taip pasikeistume. Ironizuojant pajuokiama mintis, kad 
siekdami aukščiausių tikslų galime įveikti kuklių išorinių gy- 
venimo sąlygų suvaržymus.?? Perrault sumenkina „Pelenę“ iki 
gražios fantazijos, kuri mums nieko nereiškia. Kaip tik taip 
daugelis žmonių nori žiūrėti į šią pasaką, o tai paaiškina, kodėl 
Perrault variantą daug kas vertina palankiai. 

Nors tai paaiškina, kodėl Perrault perkūrė seną pasaką to- 
kiu stiliumi, lieka nepaaiškintos konkrečios detalės, kurias jis 
išgalvojo vadovaudamasis ir sąmoningu, ir nesąmoningu pa- 
sakos supratimu ir į kurias mes dėl tos pačios priežasties pa- 
lankiai žiūrime. Kitaip nei visuose variantuose, kuriuose Pele- 
nė priversta gyventi pelenuose, tik Perrault pasakoja, kad ji tai 
pasirinko. Dėl to ji tampa nepradėjusia lytiškai bręsti mergaite, 
kuri dar neišstūmė troškimo išsipurvinti iki ausų ir dar ne- 
pradėjo bjaurėtis linkusiais slapstytis gyvūnėliais, tokiais kaip 
žiurkės, pelės ir driežai; išskobusi moliūgą, ji įsivaizduoja, kad 
tai graži karieta. Pelės ir žiurkės gyvena tamsiuose, nešvariuo- 
se kampuose ir vagia maistą - visa tai mėgsta daryti ir vaikai. 
Šie gyvūnai nesąmoningai asocijuojasi ir su falu - tai rodo bū- 
simą susidomėjimą lytiškumu ir brendimą. Neatsižvelgiant į 
falinę reikšmę, tokių niekingų ar net bjaurių gyvūnų paver- 
timas arkliais, vežiku ir liokajais reiškia sublimaciją. Taigi ši 
detalė atrodo teisinga mažiausiai dviem lygmenimis: ji reiškia 
tuos padarus, su kuriais Pelenė draugavo būdama pažeminta 
gyventi pelenuose, o gal net jos falinius interesus; be to, atrodo 
tinkama, kad bręsdama, tai yra ruošdamasi susitikti su kara- 
laičiu, ji turi sublimuoti tokį domėjimąsi. 

Perrault perpasakojo „Pelenę“ taip, kad ji labiau atitiktų 
mūsų sąmoningą ir nesąmoningą supratimą, kas šioje pasako- 
je svarbiausia. Sąmoningai mes noriai pritariame ironijai, dėl 

kurios pasaka sumenksta iki gražios nerimto turinio fantazi- 
jos, nes tokia ironija išvaduoja mus nuo pareigos - kuri šiaip 
būtų numanoma - susitaikyti su brolių ir seserų konkurenci- 
jos problema, taip pat nuo uždavinio internalizuoti mūsų pir- 
muosius objektus ir gyventi pagal jų moralinius reikalavimus. 
Jo papildomos detalės nesąmoningai regisi įtikinamos dėl už- 
mirštos mūsų pačių vaikystės patirties, nes jos, atrodytų, bylo- 
ja, jog, norėdami subręsti, savo pradinį susižavėjimą instink- 
tyviu elgesiu, kad ir kas mus trauktų - nešvarumai ar faliniai 
objektai, - turime pakeisti kitkuo ir sublimuoti. 

Perrault Pelenė vyksta į pokylį šešių arklių tempiama ir še- 
šių liokajų lydima karieta, tarsi pokylis vyktų Liudviko XIV 
Versalyje. Ji turi pasišalinti prieš pusiaunaktį, kai atgaus savo 
prastus drabužius. Tačiau trečią naktį ji pernelyg nekreipia 
dėmesio į bėgantį laiką ir, skubėdama pasprukti kerams neiš- 
sisklaidžius, pameta stiklinį batelį. „Sargybiniai, paklausti, ar 
nematė, kaip išvažiavo princesė, atsakė, kad nė iš rūmų niekas 
neišėjo, išskyrus apdriskusią mergaitę, daug labiau panašią į 
kaimietę negu į kilmingą panelę.“ 

Brolių Grimmų pasakoje Pelenė gali likti pokylyje tiek, kiek 
nori. Ji išeina turėdama savų ketinimų, o ne todėl, kad privalo. 
Pelenei išeinant karalaitis taikosi ją palydėti, tačiau ji pasprun- 
ka ir pirmą naktį nuo jo pasislepia. „Karalaitis palaukė, kol 
ateis tėvas, ir pasakė jam, kad ta nepažįstama mergaitė įšokusi 
į balandinę. Tėvas pagalvojo: „Ar tik nebus čia Pelenė?“ - ir 
liepė atnešti kirvį ir kobinį balandinei išgriauti; bet ten nieko 
nebuvo.““ Tuo tarpu Pelenė pabėgo ir vėl apsivilko savo nešva- 


* Perrault, Motulės Žąsies pasakos, p. 157. 
** Broliai Grimai, Vaikų ir namų pasakos, t. 1, p. 130. 

riais drabužiais. Kitą dieną įvykiai kartojasi, tik tiek, kad Pelenė 
pasislepia kriaušėje. Trečią dieną karalaitis liepia ištepti laiptus 
derva, taigi Pelenei vėl ištrūkus ten prilimpa jos kurpaitė. 

Yra pasakos variacijų, kuriose Pelenė imasi iniciatyvos būti 
atpažinta, o ne pasyviai laukia. Viename variante karalaitis jai 
duoda žiedą, kurį ji įkepa- į jam patieksimą pyragą; jis nenori 
vesti jokios kitos merginos, tik tą, kurios pirštui tinka tas Žiedas. 

Kodėl Pelenė tris kartus vyksta į pokylį susitikti su karalaičiu, 
tačiau paskui pabėga nuo jo ir grįžta į pažemintosios vietą? Kaip 
dažnai būna, tris kartus kartojamas elgesys atspindi vaiko padėtį 
tėvų atžvilgiu ir tai, kaip jis iš tikrųjų tampa savimi, įveikęs pra- 
dinį įsitikinimą, kad yra svarbiausias trejeto dėmuo, bei vėlesnę 
baimę, kad yra mažiausiai reikšmingas. Iš tikrųjų savimi tampa- 
ma ne tris kartus pakartojus veiksmą, o įvykus kitam dalykui, 
kuriam tas kartojimas paruošia dirvą, - pritikus kurpaitei. 

Išoriniame lygmenyje tai, kad Pelenė vangstosi karalaičio, 
byloja, jog ji nori būti išsirinkta dėl to, kokia iš tikrųjų yra, o ne 
dėl nuostabios išvaizdos. Ji bus jo tik tada, jei mylimasis, pa- 
matęs ją pažemintą, vis tiek jos trokš. Tačiau tam užtektų kartą 
pasirodyti pokylyje ir pirmą naktį pamesti kurpaitę. Gilesnia- 
me lygmenyje pakartotinis lankymasis pokylyje simbolizuoja 
dviprasmius jausmus, kuriuos jaučia jauna mergina, norinti 
asmeniškai ir seksualiai įsipareigoti, tačiau kartu to bijanti. Šį 
dviprasmiškumą rodo ir tai, kad tėvas klausia savęs, ar ta graži 
mergina yra jo duktė Pelenė, tačiau nepasitiki savo nuojauta. 
Karalaitis, tarsi suprasdamas, kad negali laimėti Pelenės tol, kol 
ji tebėra edipiškais santykiais emociškai prisirišusi prie tėvo, 
pats jos nesiveja, o paprašo tėvo vytis ją vietoj jo. Tik tėvui iš 
pradžių parodžius, kad jis pasirengęs paleisti dukterį, nutrauk- 
damas juodu siejančius saitus, jai nebus nesmagu perkelti savo 

heteroseksualios meilės jausmus iš nebrandaus objekto (tėvo) 
į brandų - būsimąjį vyrą. Tai, kad tėvas sunaikina Pelenės slėp- 
tuves, - sugriauna balandinę ir nukerta kriaušę, - rodo, jog jis 
pasirengęs perduoti ją karalaičiui. Tačiau jo pastangos neduo- 
da trokštamų vaisių. 

Visai kitame lygmenyje balandinė ir kriaušė reiškia stebuk- 
lingus daiktus, kurie lig šiol padėjo Pelenei. Balandinėje gyve- 
na paukščiai pagalbininkai, kurie atrinko Pelenei lęšius, - jie 
pakeičia medyje tupintį baltą paukštį, kuris parūpino jai gra- 
žius drabužius, taip pat ir lemtingąsias kurpaites. O kriaušė 
klausytojams primena tą kitą medį, kuris užaugo ant motinos 
kapo. Norėdama gero gyvenimo tikrovės pasaulyje, Pelenė tu- 
ri atsisakyti tikėjimo galinčiais padėti stebuklingais daiktais ir 
nustoti jais kliautis. Atrodo, tėvas tai supranta ir sunaikina jos 
slėptuves: ji nebesislėps pelenuose, tačiau ir nebeieškos prie- 
globsčio nuo tikrovės stebuklingose vietose. Pelenė nuo šiol 
nebegyvens nei daug žemiau, negu jai iš tikrųjų priklauso, nei 
daug aukščiau. 

Cox, sekdama Jacobu Grimmu, mini senovinį vokiečių pa- 
protį jaunikiui kaip sužadėtuvių ženklą nuotakai duoti batą.?* 
Tačiau tai nepaaiškina, kodėl senovės kinų pasakoje tikroji 
nuotaka nustatoma pagal tai, kam tinka auksinis, o Perrault 
pasakoje - stiklinis batelis. Kad išbandymas būtų veiksmingas, 
tas batelis turi būti nesitampanti kurpaitė, kitaip jis tiktų ko- 
kiai nors kitai merginai, pavyzdžiui, įseserėms. Perrault sako, 
kad batelis buvo iš stiklo - nesitampančios, nepaprastai tra- 
pios ir dužios medžiagos. Tai rodo jo įžvalgumą. 

Talpyklėlę, į kurią tam tikrą kūno dalį galima įkišti taip, kad 
daugiau neliktų vietos, galima suprasti kaip makšties simbo- 
lį. Trapus daiktas, kurio negalima tampyti, kitaip jis sutrūks, 

primena mergystės plėvę; o daiktas, kurį nesunku pamesti 
pokylio pabaigoje, kai įsimylėjėlis nenori paleisti mylimosios, 
atrodo tinkamas nekaltybės įvaizdis, ypač kai vyras paspen- 
džia spąstus jai pagauti - liepia ištepti laiptus derva. Į Pelenės 
pabėgimą iš šios situacijos galima žiūrėti kaip į jos pastangas 
išsaugoti nekaltybę. 

Perrault pasakoje krikštamotės paliepimas Pelenei grįžti 
namo iki tam tikros valandos, nes kitaip reikalai labai pašlis, 
panašus į tėvo reikalavimą iš namų einančiai dukteriai per ilgai 
vakare neužsibūti, kurį jis kelia bijodamas to, kas jai užsibuvus 
gali nutikti. Gausūs „Pelenės“ variantai, kuriuose ji pabėga, 
gelbėdamasi nuo išprievartauti norinčio „ne pagal prigimtį“ 
besielgiančio tėvo, patvirtina požiūrį, jog pabėgti iš pokylio ją 
paskatino noras apsisaugoti nuo išprievartavimo pavojaus ir 
nepasiduoti savo pačios troškimams. Be to, Pelenės pabėgimas 
priverčia karalaitį ateiti jos ieškoti į tėvo namus, o tai primena 
jaunikio atvykimą prašyti nuotakos rankos. Perrault „Pelenė- 
je“ batelį matuoja dvariškis, brolių Grimmų pasakoje kurpaitę 
Pelenei paduoda karalaitis ir ji apsiauna ją pati, o daugelyje 
kitų pasakų ją užauna karalaitis. Šią detalę galima palyginti su 
žiedu, kurį jaunasis užmauna nuotakai ant piršto, - tai svarbi 
vestuvių ceremonijos dalis, simbolizuojanti, kad jie nuo šiol 
yra sujungti. 

Visa tai nesunku suprasti. Pasakos klausytojas jaučia, kad 
kurpaitės primatavimas yra sužieduotuvės, ir tikrai aišku, kad 
Pelenė yra skaisti nuotaka. Kiekvienas vaikas žino, kad santuo- 
ka susijusi su lytiniais santykiais. Praeityje, kai daugiau vaikų 
augdavo arti gyvūnų, jie žinodavo, kad lytiniai santykiai kaž- 
kaip susiję su tuo, kad patinas įkiša savo organą į patelės kūną, 
o šiuolaikiniam vaikui tiek pasako tėvai. Tačiau atsižvelgiant 

į svarbiausią pasakos temą, seserų konkurenciją, brangiosios 
kurpaitės primatavimas tinkamai kojai turi ir kitų galimų sim- 
bolinių reikšmių. 

Brolių ir seserų konkurencija yra ir „Pelenės“, ir daugelio ki- 
tų pasakų tema. Kitose pasakose beveik visada konkuruoja tos 
pačios lyties vaikai. Tačiau tikrame gyvenime dažniau aršiausia 
tos pačios šeimos vaikų konkurencija kyla tarp sesers ir brolio. 

Nelygiateisiškumas, kurį vyrų atžvilgiu patiria moterys, se- 
niai įprastas reiškinys, nors dabar jam imama priešintis. Būtų 
keista, jei šis nelygiateisiškumas nesukeltų tos pačios šeimos 
brolių ir seserų nepasitikėjimo ir pavydo. Psichoanalizės lite- 
ratūroje apstu pavyzdžių, kaip mergaitės pavydi berniukams 
lytinių organų; mergaičių jaučiamas „pavydas dėl varpos“ jau 
gana seniai įprasta idėja. Ne taip gerai suvokiama, kad šis pa- 
vydas jokiu būdu nėra vienpusis; berniukai taip pat gana stip- 
riai pavydi to, ką turi mergaitės: krūtų ir galėjimo gimdyti.?? 

Abiejų lyčių atstovai pavydi kitos lyties atstovams to, ko ne- 
turi, nors ir labai mėgtų tai, ką turi, ir tuo didžiuotųsi, - ar 
tai būtų padėtis, ar vaidmuo visuomenėje, ar lytiniai organai. 
Nors šį pavydą nesunku pastebėti, ir nuomonė, kad jis egzis- 
tuoja, neabejotinai teisinga, ji, deja, dar nėra plačiai priimta ir 
pripažinta. (Iš dalies dėl to, kad ankstyvoji psichoanalizė vie- 
našališkai pabrėždavo mergaičių jaučiamą vadinamąjį pavydą 
dėl varpos, o taip turbūt nutiko todėl, kad tuo metu daugumos 
veikalų autoriai buvo vyrai, kurie netyrė savo pačių pavydo 
moterims. Šiek tiek panašiai mūsų dienomis atsitinka karingai 
išdidžioms moterims.) 

„Pelenė“, kurioje daugiau nei bet kurioje kitoje pasakoje 
skiriama dėmesio brolių ir seserų konkurencijos temai, būtų 
keistai neužbaigta, jei joje nebūtų kaip nors išreikšti berniu- 

kų ir mergaičių konkurencijos jausmai dėl kūniškų skirtumų. 
Už šio lytinės kilmės pavydo slepiasi lytinės kilmės baimė, va- 
dinamasis „nerimas dėl kastracijos“, - baimė, kad tau trūksta 
tam tikros anatominės dalies. Išoriškai „Pelenėje“ pasakojama 
tik apie mergaičių konkurenciją; tačiau ar čia negali būti kokių 
nors užslėptų užuominų apie šias svarbesnes ir kur kas labiau 
išstumtas emocijas? 

Nors „nerimas dėl kastracijos“ vienodai skaudžiai kamuoja 
mergaites ir berniukus, jie patiria skirtingus jausmus. Abu šie 
terminai - „pavydas dėl varpos ir „nerimas dėl kastracijos“ — 
pabrėžia tik po vieną iš daugelio sudėtingų psichologinių ypa- 
tumų, būdingų jais vadinamiems reiškiniams. Pasak Freudo 
teorijos, mergaitės kastracijos kompleksas labiausiai susijęs su 
jos įsivaizdavimu, kad pradžioje visi vaikai turėjo varpą, tačiau 
mergaitės savąją kažkaip prarado (galbūt jos taip buvo nubaus- 
tos už netinkamą elgesį), ir su šio įsivaizdavimo paskatinta vilti- 
mi, kad varpa gali ataugti. Panašiai berniukas nerimauja dėl to, 
kad nė viena mergaitė neturi varpos, manydamas, jog šį trūku- 
mą galima paaiškinti tik praradimu, ir bijodamas, kad tas pats 
gali atsitikti ir jam. Nerimą dėl kastracijos jaučianti mergaitė įsi- 
vaizduoja turinti tokį trūkumą ir, siekdama apsaugoti savigarbą, 
imasi daugelio įvairių gynybos priemonių; viena iš jų yra nesą- 
moningos fantazijos, kuriose ji taip pat turi panašų organą. 

Norint suprasti nesąmoningas mintis ir jausmus, kurie ga- 
lėjo paskatinti sugalvoti svarbiausią „Pelenės“ detalę - gražią 
mažytę kurpaitę - ir, dar svarbiau, nesąmoningas reakcijas, 
dėl kurių taip įtikinama teigti, kad „Pelenė“ yra viena mėgsta- 
miausių pasakų, reikia pripažinti, jog su bateliu kaip simboliu 
galėjo būti susieta daug skirtingų ir net prieštaringų psicholo- 
ginių nuostatų. 

Labai keistas poelgis, apie kurį pasakojama daugumoje 
„Pelenės“ variantų, yra kojos susiluošinimas, kai įseserės nori 
įsiauti į mažytę kurpaitę. Nors Perrault pašalino iš pasakos šį 
įvykį, jis, pasak Cox, sieja visas pasakas apie Pelenę, išskyrus 
tas, kurios kilo iš Perrault, ir dar kelias kitas. Į šį įvykį galima 
pažiūrėti kaip į moteriškojo kastracijos komplekso kai kurių 
ypatumų simbolinę išraišką. 

Klastingas įseserių susiluošinimas yra paskutinė kliūtis 
prieš laimingą pabaigą; po to karalaitis bemat suranda Pele- 
nę. Aktyviai padedant pamotei, įseserės paskutinį kartą bando 
klasta gauti tai, kas teisėtai priklauso Pelenei. Norėdamos jauti 
koją į batelį, jos ją suluošina. Brolių Grimmų pasakoje vyriau- 
siajai įseserei į kurpaitę netelpa nykštys. Taigi motina duoda 
jai peilį ir liepia nykštį nusipjauti, nes, kai ji bus karalienė, jai 
nebereikės vaikščioti. Duktė padaro, kaip liepiama, įspraudžia 
koją į kurpaitę - ateina pas karalaitį, ir jis pasiėmęs ją išjoja. 
Jiedviem jojant pro Pelenės motinos kapą ir lazdyną ant jo tu- 
pintys du balti balandžiai ima burkuoti: 


Burkū, burkū, 

Kurpaitė pilna kraujų. 

Ir ant žirgo sėdi ne ta, 

Kuriai ši kurpaitė skirta. 
Pažvelgęs į kurpaitę, karalaitis pamato besisunkiantį kraują. Jis 
grąžina įseserę namo. Kitai įseserei bandant apsiauti kurpaitę 
netelpa kulnas. Vėl motina liepia jai jį nusipjauti, ir įvykiai pa- 


sikartoja. Kituose variantuose, kuriuose veikia tik viena apsi- 


* Ten pat, p. 132. 

šaukėlė nuotaka, ji nusipjauna arba kojos pirštą, arba kulną, 
arba ir vieną, ir kitą. Pasakoje „Vikšrių Palaidinė šią operaciją 
atlieka motina. 

Šis epizodas sustiprina anksčiau įseserių sudarytą bjaurų 
įspūdį - patvirtina, kad siekdamos apgauti Pelenę jos dėl savo 
tikslų ryžtasi viskam. Dėl-savo elgesio įseserės išoriškai ryškiai 
skiriasi nuo Pelenės, kuri nenori siekti laimės niekaip kitaip, tik 
būdama savimi. Ji nesileidžia pasirenkama pagal išvaizdą, ku- 
rią jai suteikė burtai, ir pasistengia, kad karalaitis ją pamatytų 
vilkinčią skarmalais. Įseserės kliaunasi apgaule ir dėl savo me- 
lagystės lieka luošos - ši tema atsikartoja pasakos pabaigoje, kai 
du balti paukščiai iškerta joms akis. Tačiau ši detalė tokia šiurkš- 
ti ir žiauri, kad ji turėjo būti sugalvota dėl kokios nors konkre- 
čios, nors turbūt nesąmoningos priežasties. Pasakose veikėjai 
save suluošina retai, jei palygintume su sužalojimais, kurių kaip 
bausmių ar dėl kokios kitos priežasties tenka patirti iš kitų, - to- 
kio sužalojimo atvejai pasakose - anaiptol ne retenybė. 

„Pelenės“ sukūrimo laikais buvo paplitęs vyro stambumo 
ir moters smulkumo priešybės stereotipas, ir Pelenė dėl ma- 
žos kojelės turėtų būti itin moteriška. Kojos, kurios yra tokios 
didelės, kad netelpa į kurpaitę, daro įseseres vyriškesnes už 
Pelenę, taigi ir nepatrauklesnes. Žūtbūt trokšdamos laimėti 
karalaitį, įseserės daro viską, kas įmanoma, siekdamos tapti 
dailiomis moterimis. 

Įseserių bandymą susiluošinant apgauti karalaitį išduoda 
kraujas. Norėdamos tapti moteriškesnės, jos nusikirto dalį kū- 
no; dėl to ėmė kraujuoti. Siekdamos įrodyti savo moterišku- 
mą, jos simboliškai išsikastravo; kraujas, tekantis iš tos kūno 
vietos, kuri buvo sužalota kastruojantis, gali būti dar vienas jų 
moteriškumo įrodymas, nes jis gali reikšti mėnesines. 

Ar tai, kad jos susiluošina arba yra motinos suluošinamos, 
yra nesąmoningas kastracijos, kuria siekiama atsikratyti įsi- 
vaizduojamos varpos, simbolis, ar nėra, ir ar kraujavimas yra 
mėnesinių simbolis, ar ne, pasakoje parodoma, jog įseserių 
pastangos bergždžios. Paukščiai atskleidžia, kad įseserės krau- 
juoja, o tai yra ženklas, kad nei viena, nei kita iš jų nėra tinka- 
ma nuotaka. Pelenė - skaisti nuotaka; pasąmonėje mergaitė, 
kuri dar neserga mėnesinėmis, yra akivaizdžiau skaisti nei ta, 
kuri jau serga. O mergina, kuri leidžia pastebėti savo kraujavi- 
mą, ypač vyrui, - įseserės kraujuojančiomis kojomis negali to 
išvengti, - yra ne tik storžievė, bet ir tikrai mažiau skaisti nei 
ta, kuri nekraujuoja. Taigi atrodo, kad kitame nesąmoningo 
supratimo lygmenyje šiuo epizodu pabrėžiama Pelenės nekal- 
tybė, skirianti ją nuo įseserių. 

Herojės likimą lemianti kurpaitė, svarbiausia „Pelenės“ de- 
talė, yra sudėtingiausias simbolis. Turbūt ją išgalvoti paskatino 
daugybė šiek tiek prieštaringų nesąmoningų minčių, taigi ji 
sužadina įvairias nesąmoningas klausytojų reakcijas. 

Sąmonei toks objektas kaip kurpaitė ir yra tik kurpaitė, o 
pasąmonei ji šioje pasakoje gali simbolizuoti makštį ar su ja 
susijusias sąvokas. Pasakos aprėpia ir sąmoningą, ir nesąmo- 
ningą lygmenis - tai suteikia joms meniškumo, žavesio ir įti- 
kinamumo. Taigi jose vaizduojami objektai turi būti tinkami 
išoriniame, sąmoningame lygmenyje, tačiau kartu sukelti aso- 
ciacijas, kurios visai skirtųsi nuo tų objektų išorinės reikšmės. 
Mažytė kurpaitė ir koja, kuriai ji pritinka, bei kita, suluošinta, 
koja, kuriai kurpaitė per maža, yra vaizdiniai, kurie mūsų są- 
monei atrodo visai suprantami. 

„Pelenės“ klausytojas nesąmoningai patiria seksualinį dai- 
lios kojytės žavesį, tačiau ta kojytė yra žavinga būdama apauta 

puikiai tinkančia gražia, brangia (pavyzdžiui, auksine) kurpai- 
te. Šis „Pelenės“ elementas egzistuoja ir atskirai kaip užbaigta 
pasaka, kurią perpasakoja Strabonas ir kuri yra daug senesnė 
už senovės kinų „Pelenę“. Šioje pasakoje erelis pavagia gražios 
heteros Rodopidės sandalą ir numeta jį faraonui į skreitą. San- 
dalas faraoną taip sužavi, Kad visame Egipte prasideda sandalo 
savininkės, kuri turi tapti jo žmona, paieškos.** Ši pasaka by- 
loja, kad senovės Egipte, kaip ir mūsų dienomis, tam tikromis 
aplinkybėmis moteriška kurpaitė, kuri simbolizuoja tai, kas 
moteryje trokštamiausia, sužadindavo vyro meilę dėl apibrėž- 
tų, tačiau itin nesąmoningų priežasčių. 

Kaip rodo Strabono pasaka, daugiau nei du tūkstančius 
metų viso pasaulio pasakose, kurios labai mėgstamos, priimta 
tinkamą nuotaką parinkti pagal moterišką kurpaitę. Taigi turi 
būti gera priežastis, kodėl manoma, kad kurpaitė tam tinka. 
Kurpaitės kaip makšties simbolio nesąmoningą prasmę anali- 
zuoti sunku - nors į šią simbolinę prasmę reaguoja ir vyrai, ir 
moterys, jų reakcija skirtinga. Šiuo atžvilgiu tai ne tik subtilus, 
bet ir sudėtingas bei dviprasmis simbolis, dėl to emociškai taip 
stipriai Žavi abiejų lyčių atstovus, nors dėl skirtingų priežasčių. 
Tai anaiptol nestebina, nes makštis ir tai, ką ji simbolizuoja 
pasąmonėje, vyrams ir moterims reiškia skirtingus dalykus; ir 
šis skirtumas ypač ryškus tada, kai nei vieni, nei kiti dar nėra 


* Požiūrį, kad kurpaitė gali būti makšties simbolis, patvirtina labai įvairūs tauto- 
sakos duomenys. Rooth, cituodama Jamesoną, pasakoja, kad mandžiūrai iš nuo- 
takos reikalauja padovanoti kurpaites dieveriams, kurie dėl santuokos tampa jos 
lytiniais partneriais, nes mandžiūrai laikosi grupinės santuokos tradicijos. Kur- 
paitės būna išpuoštos lien hua. Tai - moters lyties organus reiškiantys vulgarūs 
žodžiai.?? 

Jamesonas mini kelis pavyzdžius, rodančius, kad Kinijoje kurpaitė yra seksualinis 
simbolis, o Aigremont'as pateikia tokių pavyzdžių iš Europos ir Rytų.!0? 

pasiekę galutinės asmeninės ir lytinės brandos, o ji gyvenime 
pasiekiama gana vėlai. 

Pasakoje karalaitis pasirenka Pelenę nuotaka pagal kur- 
paitę. Jei jis būtų rinkęsis nuotaką pagal išvaizdą, charakterį 
ar kokias kitas savybes, įseserės niekaip nebūtų galėjusios jo 
apgauti. Tačiau jos apmulkino jį taip, kad jis iš pradžių išjojo 
su viena, paskui su kita, pasiėmęs jas kaip nuotakas. Paukščiai 
jam turėjo pasakyti, kad nei viena, nei kita įseserė į nuotakas 
netinka, nes iš kurpaitės sunkiasi kraujas. Taigi tinkama nuo- 
taka iš tikrųjų nebuvo nustatyta pagal tai, ar tinka kurpaitė, o 
veikiau į kurpaitę srūvantis kojos kraujas parodė, kurios pasi- 
rinktos netinkamai. Karalaitis, regis, nesugebėjo pats pastebėti 
kraujo, nors, atrodytų, jis turėjo matytis gana aiškiai, ir pripa- 
žino kraują tik tada, kai buvo paskatintas atkreipti į jį dėmesį. 

Karalaičio nesugebėjimas pastebėti kurpaitėje besisunkian- 
čio kraujo rodo kitą nerimo dėl kastracijos ypatumą, susijusį su 
kraujavimu per mėnesines. Iš kurpaitės besisunkiantis kraujas 
tėra dar vienas simbolinis kurpaitės prilyginimas makščiai, ta- 
čiau šį kartą makščiai, kraujuojančiai kaip per mėnesines. Tai, 
kad karalaitis nepastebėjo kraujavimo, rodo, jog kraujavimas 
kėlė nerimą, kurio jam reikėjo saugotis. 

Pelenė yra tinkama nuotaka, nes numalšina šį karalaičio 
nerimą. Ji lengvai įauna koją į gražią kurpaitę, ir tai rodo, kad 
ten gali slypėti kažkas dailaus. Jai nereikia susiluošinti; jokia 
jos kūno dalis nekraujuoja. Tai, kad ji ne kartą pasišalina, ro- 
do, jog, priešingai nei įseserių, jos lytiškumas nėra karingas, — 
ne, ji kantriai laukia, kol ją išsirinks. Tačiau kai karalaitis Pe- 
lenę išsirenka, ji visai neprieštarauja. Pelenė apsiauna kurpaitę 
nelaukdama, kol ją užaus karalaitis, ir taip parodo iniciatyvą, 
gebėjimą kurti savo likimą. Dėl įseserių karalaitis stipriai neri- 

mavo; taip stipriai, kad nematė, kas vyksta. Tačiau su Pelene jis 
jaučiasi labai saugiai. Ji gali sužadinti jam šį saugumo jausmą, 
dėl to yra tinkama nuotaka. 

O kaip dėl Pelenės, kuri, šiaip ar taip, yra svarbiausia pa- 
sakos veikėja? Karalaitis brangina jos kurpaitę, ir jai tai sim- 
boliniu pavidalu byloja, kad jam patinka jos moteriškumas, 
kurį įkūnija makšties simbolis. Kad ir kokius jausmus Pelenei 
būtų kėlęs gyvenimas pelenuose, ji suvokė, kad taip gyvenan- 
tis žmogus kitiems atrodo nešvarus prasčiokas. Yra moterų, 
kurioms tokius jausmus sukelia jų pačių lytiškumas, o kitos 
moterys bijo, kad jų lytiškumas tokius jausmus sukels vyrams. 
Todėl Pelenė pasirūpino, kad karalaitis prieš išsirinkdamas ją 
pamatytų ir tokioje padėtyje. Paduodamas jai apsiauti kurpai- 
tę, karalaitis simboliškai parodo, jog priima ją tokią, kokia ji 
yra, nešvarią ir pažemintą. 

Čia turime nepamiršti, kad auksinė kurpaitė buvo pasisko- 
linta iš paukščio, atstovaujančio mirusios motinos dvasiai, kurią 
Pelenė internalizavo ir kuri ją palaikė per išbandymus ir negan- 
das. Kai karalaitis Pelenei paduoda kurpaitę, merginai pagaliau 
iš tikrųjų atitenka ne tik ta kurpaitė, bet ir karalystė. Jis auksinės 
kurpaitės-makšties pavidalu jai simboliškai suteikia moterišku- 
mą: neatstumdamas makšties ir meilės, vyras moteriai galutinai 
patvirtina, kad trokšta jos moteriškumo. Tačiau niekas, net pa- 
sakų karalaitis, negali jai suteikti tokio pripažinimo - to negali 
padaryti net ir jo meilė. Tik pati Pelenė galiausiai gali priimti sa- 
vo moteriškumą, nors karalaičio meilė jai padeda. Tokia gilesnė 
prasmė glūdi šiuose pasakos žodžiuose: „Ji [...] nusiavė sunkią 
klumpę ir įkišo koją į kurpaitę - toji buvo kaip tik.“ 


* Broliai Grimai, Vaikų ir namų pasakos, t. 1, p. 132. 

Dabar tai, kas pokylyje buvo pasiskolinta graži išorė, tampa 
tikrąja Pelenės savastimi: ji pati vietoj klumpės, pritikusios jai 
gyvenant pelenuose, apsiauna auksinę kurpaitę. 

Kurpaitės ceremonijoje, reiškiančioje Pelenės ir karalai- 
čio sužieduotuves, jis išsirenka ją todėl, kad simboliškai ji yra 
neiškastruota moteris, numalšinanti jo nerimą dėl kastracijos, 
kuris trukdytų laimingiems vedybiniams santykiams. Pelenė 
pasirenka karalaitį dėl to, kad ji jam brangi ir su savo „ne- 
švariais seksualiniais aspektais, be to, jis su meile kurpaitės 
pavidalu priima jos makštį ir palankiai vertina jos troškimą 
turėti varpą. Tokią simbolinę reikšmę turi kurpaitės-makšties 
tinkamumas jos mažytei kojelei. Štai dėl ko karalaitis atneša 
gražiąją kurpaitę Pelenei, o ji jauna į kurpaitę savo mažytę ko- 
jelę - tik taip padariusi, Pelenė pripažįstama tinkama nuotaka. 
Tačiau įkišusi koją į kurpaitę ji parodo, kad lytiniuose santy- 
kiuose taip pat atliks aktyvų vaidmenį - bus veikli. Be to, ji pa- 
tikina, kad jai nieko netrūksta ir niekada netrūko; ji turi visko, 
kas tinkama, taip kaip kurpaitė puikiai tinka jos kojai. 

Šią mintį galima patvirtinti pasvarsčius apie vieną visuotinai 
priimtą sutuoktuvių ceremonijos dalį. Nuotaka ištiesia jauna- 
jam pirštą žiedui užmauti. Įkišti pirštą tarp žiedu sudėtų kitos 
rankos nykščio ir smiliaus yra vulgarus būdas pavaizduoti lytinį 
aktą. Tačiau žiedo ceremonijoje simboliškai išreiškiamas visai 
kitas dalykas. Žiedą, makšties simbolį, jaunasis duoda nuotakai; 
ji mainais ištiesia jam pirštą taip, kad jis galėtų užbaigti ritualą. 

Šioje ceremonijoje išreiškiama daug nesąmoningų min- 
čių. Ritualiniu pasikeitimu žiedais vyras išreiškia, kad trokšta 
makšties ir ją priima, - moteris dėl to galėjo jausti nerimą, - 
taip pat išreiškia pritariąs jos galimam norui turėti varpą. Leis- 
dama ant piršto jai užmauti žiedą, nuotaka patvirtina, kad nuo 

šiol vyras iš dalies taps jos makšties savininku, o ji - jo varpos; 
dėl to ji, nors pati neturėdama varpos, nebesijaus kažko stoko- 
janti - tai simbolis, reiškiantis, kad jos nerimas dėl kastracijos 
atlėgsta; o kai jaunajam atitenka nuo šiol mūvėsimas sutuok- 
tuvių žiedas, atlėgsta ir jo nerimas dėl šio pavojaus. Karalaitis 
paduoda Pelenei apsiauti -auksinę kurpaitę. Jo veiksmas gali 
būti laikomas tiesiog kitu šio ritualo pavidalu. Žiedų ritualą 
laikome savaime suprantamu, tad mažai tegalvojame apie jo 
simbolinę reikšmę, nors būtent šį veiksmą atlikęs jaunasis pa- 
ima jaunąją į žmonas. 

„Pelenė“ yra pasaka apie seserų konkurenciją ir pavydą, 
taip pat apie tai, kaip galima jas įveikti. Didžiausią pavydą ir 
apmaudą sukelia lytiniai požymiai, kuriuos vieni turi, o kiti — 
ne. Pelenės istorijos pabaigoje integruojami ir įveikiami ne tik 
seserų konkurencijos jausmai, bet ir lytinės konkurencijos. Is- 
torija, prasidėjusi nuo pavydo sukelto didžiausio nepritekliaus, 
baigiasi didžiausia laime, kurią suteikia meilė, suprantanti šio 
pavydo šaltinį, jį pripažįstanti, o suprasdama ir pripažindama 
pašalinanti. 

Pelenė iš karalaičio gauna tai, ko manė neturinti, o jis simbo- 
liškai ją patikina, kad jai nieko netrūksta ir kad ji gaus tai, ką no- 
rėjo turėti. Karalaitis iš Pelenės gauna garantiją, kurios jam la- 
biausiai reikėjo: kad ji, visą laiką norėjusi varpos, sutinka, jog šį 
norą gali patenkinti tik jis. Tai aktas, simbolizuojantis, kad ji pati 
nebuvo iškastruota nuslopinant troškimus ir kad ji nenori nieko 
kito iškastruoti; taigi jam nereikia bijoti būti iškastruotam. Ji iš 
jo gauna tai, ko pačiai labiausiai reikia, - kaip ir jis iš jos. Kurpai- 
tės motyvas padeda numalšinti nesąmoningą vyro nerimą ir pa- 
tenkinti nesąmoningus moters troškimus, todėl abu santuokoje 
gali patirti didžiausią pasitenkinimą savo lytiniais santykiais. 

Šiuo motyvu pasaka klausytojo pasąmonei paaiškina, su kokiais 
dalykais yra susiję lytiniai santykiai ir santuoka. 

Vaikas, - tiek mergaitė, tiek berniukas, - kurio pasąmonė 
reaguoja į užslėptą pasakos prasmę, geriau supras, ką slepia jo 
pavydo jausmai ir nerimas dėl to, kad jį galiausiai gali ištikti 
netektis. Taip pat vaikas pradės šį tą nutuokti apie iracionalų 
nerimą, kuris gali sutrukdyti laimingai užmegzti lytinius san- 
tykius, ir apie tai, ko reikia tokiems santykiams užmegzti. Ta- 
čiau taip pat pasaka patikina vaiką, kad jis, kaip ir jos veikėjai, 
sugebės įveikti nerimą, ir nors teks patirti išbandymų, viskas 
baigsis laimingai. 

Nenubaudus priešininkų, laimingai pabaigai kažko trūktų. 
Tačiau bausmę paskiria ne Pelenė ir ne karalaitis. Paukščiai, 
kurie išrankioję lęšius padėjo Pelenei atrinkti, kas gera, o kas 
bloga, užbaigia pačių įseserių pradėtą pragaištingą darbą: iš- 
kerta joms akis. Apakinant simboliškai parodoma, kad jos el- 
gėsi aklai, kai manė, jog gali iškilti pažeminusios kitus, susiejo 
savo likimą vien su išoriniais dalykais ir, svarbiausia, tikėjo, 
kad iš(si)kastravimas gali suteikti seksualinę laimę. 

Norint ištirti kai kurių šios itin mėgstamos pasakos ypa- 
tybių nesąmoningą reikšmę, reikia atsižvelgti į seksualinį jų 
reikšmės atspalvį. Bijau, kad aptardamas šiuos priereikšmius 
neklausiau poeto patarimo: „O, ženk švelniau - tu mindai / 
mano sapnus.“!*" Tačiau sapnų reikšmė ir svarba ėmė aiškė- 
ti tik tada, kai Freudas išdrįso pradėti tyrinėti įvairias dažnai 
keistas ir šiurkščiai seksualinio pobūdžio nesąmoningas min- 
tis, kurios slypi po išoriškai nekaltu paviršiumi. Dėl Freudo 


* Vertė Aleksys Churginas, cit. iš: Skiriama M.: pasaulio meilės lyrika, sudarytojas 
Kornelijus Platelis, Vilnius: Tyto alba, 2015, p. 209. 


399 


PASAKŲ ŠALYJE 


įtakos sapnai mums ėmė kelti daug daugiau abejonių - jie mus 
labiau trikdo ir juos sunkiau nagrinėti. Tačiau taip pat jie yra 
tiesus kelias į pasąmonę ir leidžia mums susikurti naują sudė- 
tingesnį savivaizdį ir savo žmogiškosios prigimties vaizdą. 

Vaikas, kuriam patinka „Pelenė“, dažniausiai reaguos į ku- 
rią nors iš paviršinių prasmių. Tačiau vaiko raidoje savipratos 
link bus daug akimirkų, kai, atsižvelgdama į tai, kas jam kelia 
keblumų, jo pasąmonė pasimokys iš kurios nors užslėptos šio- 
je pasakoje glūdinčios prasmės, perteiktos viena ar kita svarbia 
detale.!?? 

Išoriškai ši pasaka moko vaiką pripažinti, kad brolių ir sese- 
rų konkurencija yra gana įprastas gyvenimo reiškinys, ir teikia 
vilčių, jog nereikia bijoti, kad ji bus pražūtinga, priešingai - jei 
tie broliai ar seserys jo atžvilgiu nebūtų buvę tokie bjaurūs, pa- 
baigoje jis tikrai nebūtų galėjęs švęsti tokios didelės pergalės. 
Be to, pasaka vaikui byloja: jei jį kada nors laikė nešvariu ir 
neišauklėtu, tai buvo tik laikinas etapas, ateityje neturėsiantis 
neigiamų pasekmių. Vaikas gauna ir aiškių moralės pamokų: 
išorė nieko nepasako apie žmogaus tikrąją vertę; tas, kuris yra 
ištikimas sau, laimi prieš tuos, kurie apsimeta esantys tuo, kas 
nėra; už dorybę atlyginama, už blogį baudžiama. 

Tiesiai išdėstyta, tačiau ne taip lengvai suvokiama yra pa- 
moka, jog mūsų asmenybėje glūdinčioms galimybėms geriau- 
siai atskleisti reikia išmokti uoliai dirbti ir atskirti gėrį nuo 
blogio, kaip rūšiuojant lęšius. Net iš mažavertės medžiagos, 
tokios kaip pelenai, galima gauti vertingų dalykų, jei tik žmo- 
gus tai moka. 

Vaiko sąmonė nesunkiai įžvelgia mintį, esančią beveik pa- 
čiame paviršiuje: svarbu likti ištikimam geriems dalykams iš 
savo praeities, puoselėti pamatinį pasitikėjimą, įgautą iš san- 

tykių su gerąja motina. Ši ištikimybė leidžia pasiekti tai, kas 
gyvenime geriausia; o jei žmogui pavyksta grįžti prie gerosios 
motinos vertybių, jos padeda pasiekti pergalę. 

Kalbant apie vaiko santykius ne tik su motina, bet ir su tė- 
vais apskritai, „Pelenė“ ir tėvams, ir vaikams suteikia svarbių 
įžvalgų, kurios taip gerai nėra išreikštos nė vienoje kitoje pla- 
čiai žinomoje pasakoje. Šios įžvalgos tokios reikšmingos, kad 
buvo atidėtos aptarti paskiausiai. Šios mintys aiškiai yra tokia 
esminė pasakos dalis, kad negali nepadaryti įspūdžio, ir jų po- 
veikis dar didesnis vien dėl to, kad mes sąmoningai sau neiš- 
aiškiname, kokios jos yra. Kai ši pasaka mums tampa sava, šios 
pamokos tampa mūsų pažiūrų į gyvenimą dalimi, nors mes to 
ir „nežinome“. 

Jokioje kitoje paplitusioje pasakoje gera ir bloga motina 
nesugretinamos taip aiškiai. Net „Snieguolėje“, kurioje vaiz- 
duojama viena blogiausių pamočių, pamotė podukrai neski- 
ria neįmanomų užduočių ir nereikalauja sunkiai dirbti. Be to, 
„Snieguolės“ pabaigoje nevaizduojama, kaip ji grįžta pradinės 
geros motinos pavidalu pasirūpinti dukters laime. Tačiau Pe- 
lenės pamotė reikalauja iš jos sunkaus darbo ir skiria taria- 
mai neįvykdomas užduotis. Išoriniame pasakos lygmenyje 
išsamiai pasakojama, kaip Pelenė suranda savo karalaitį, nors 
pamotė su ja taip elgiasi. Tačiau pasąmonėje, ir ypač mažam 
vaikui, „nors“ dažnai yra tolygu „nes“. 

Jei veikėja iš pradžių nebūtų buvusi priversta tapti Pelene, ji 
niekada nebūtų ištekėjusi už karalaičio - pasakoje tai visai aiš- 
kiai parodoma. Pasaka mums byloja, kad jei norime surasti as- 
meninę tapatybę ir visiškai įgyvendinti savo galimybes, reikia 
ir vienų, ir kitų: pradinių gerų tėvų ir vėlesnių „įtėvių , kurie, 
atrodytų, kelia „negailestingus“ ir „nejautrius“ reikalavimus. 

Jei kurių nors nebūtų, nebūtų ir „Pelenės“ istorijos. Jei geroji 
motina kurį laiką nebūtų tapusi pikta pamote, nebūtų ir pas- 
katos susikurti atskirą savastį, atrasti gėrio ir blogio skirtumą, 
įgauti iniciatyvos ir gebėjimo veikti savo nuožiūra. Atkreipki- 
me dėmesį, kad įseserės, kurioms pamotė per visą pasaką lieka 
gera motina, nė vieno iš šių dalykų nepasiekia; jų išorė nieko 
neslepia. Kai įseserėms netinka kurpaitė, pamotė imasi veikti 
vietoj jų - pasako, ką daryti. Visa tai pabrėžiama vaizduojant, 
kad seserys visam gyvenimui liko aklos - tai yra nejautrios. 
Tai ne tik simbolis, bet ir logiška pasekmė, kurios sulaukiama 
nesukūrus savo asmenybės. 

Raida individualybės link įmanoma tik tada, kai yra tvir- 
tas pagrindas - „pamatinis pasitikėjimas, kurio galime įgau- 
ti tik kūdikystės santykiuose su gerais tėvais. Tačiau tam, kad 
tapimo individu procesas būtų įmanomas ir būtinas, - o mes 
jo nepradedame, jei jis netampa neišvengiamas, nes yra per- 
nelyg skausmingas, - geri tėvai kurį laiką turi atrodyti blogi 
persekiotojai, išvarantys vaiką daugelį metų klajoti po asme- 
ninę dykumą, tariamai „be atvangos keliantys reikalavimus, 
nesirūpinantys vaiko gerove. Tačiau jei vaikas reaguodamas į 
šias negandas nepriklausomai susikuria asmenybę, tada, tarsi 
įvykus stebuklui, geri tėvai sugrįžta. Panašiai tėvai paaugliui 
atrodo visai nesuprantami, kol jis nesubręsta. 

„Pelenėje“ parodomi asmenybės raidos žingsniai, kuriuos 
būtina žengti siekiant savasties pilnatvės. Jie vaizduojami pa- 
sakos priemonėmis, todėl kiekvienas gali suprasti, ką jam bū- 
tina padaryti norint tapti tikru žmogumi. Tai visai nenuosta- 
bu, nes pasakose, kaip stengiausi parodyti šioje knygoje, labai 
aiškiai vaizduojami mūsų dvasios vyksmai: parodoma, kokie 
yra mūsų psichologiniai keblumai, kaip juos geriausia įveikti. 

Aiškindamas savąjį žmogaus gyvenimo ciklo modelį, Erikso- 
nas teigia, kad idealiu atveju žmogus vystosi patirdamas, jo 
žodžiais, „specifines raidos tarpsnių psichosocialines krizes“ ir 
kiekviename tarpsnyje iš eilės pasiekdamas idealų tikslą. Eilės 
tvarka tos krizės yra tokios: pirma, pamatinio pasitikėjimo kri- 
zė, kurią simbolizuoja Pelenės patirtis su tikrąja gerąja motina 
ir tai, ką ši patirtis įskiepijo jos asmenybei. Antra, autonomiš- 
kumo krizė, per kurią Pelenė susitaiko su savo ypatingu vaid- 
meniu ir randa geriausią išeitį. Trečia, iniciatyvumo krizė - Pe- 
lenė įgauna iniciatyvos pasodinusi šaką ir augindama ją, kai 
reiškia jausmus ašaromis ir maldomis. Ketvirta, meistriškumo 
krizė - ją simbolizuoja sunkūs Pelenės darbai, tokie kaip lęšių 
išrinkimas. Penkta, tapatumo krizė - Pelenė pabėga iš pokylio, 
slepiasi balandinėje ir medyje, bet būtinai nori, kad karalaitis 
ją pamatytų ir priimtų, kol ji tebeturi neigiamą „Pelenės“ ta- 
patybę ir dar nėra įgavusi teigiamos nuotakos tapatybės, nes 
kiekviena tikra tapatybė turi ir neigiamų, ir teigiamų savybių. 
Pasak Eriksono teorijos, įgavęs čia išvardytus asmenybės bruo- 
žus ir taip suradęs idealų šių psichosocialinių krizių sprendi- 
mą, žmogus būna pasirengęs tikrai suartėti su kitu.!“? 

Įseserės lieka prisirišusios prie „gerų tėvų“ ir nesivysto kaip 
asmenybės, - tuo jos labai skiriasi nuo Pelenės, kuri, tikrųjų 
gerųjų tėvų vietą užėmus įtėviams, patiria negandų, o vysty- 
damasi - reikšmingų permainų. Šių veikėjų skirtumas visiems 
vaikams ir tėvams padeda suprasti, kad paties vaiko labui jam 
kurį laiką reikia į tėvus, net jei jie būtų kuo geriausi, žiūrėti 
taip, lyg jie būtų „įtėviai , kurie atstumia ir kelia reikalavimus. 
Jei „Pelenė“ padaro tėvams įspūdį, ji gali jiems padėti susitai- 
kyti su šiuo neišvengiamu vaiko raidos žingsniu tikros bran- 
dos link - su tuo, kad jų vaikui kurį laiką turi atrodyti, jog 

jie tapo blogi. Be to, ši pasaka byloja, kad vaikui suradus savo 
tikrąją tapatybę gerų tėvų vaizdinys jo sieloje atgis, įgaus daug 
daugiau galios ir visam laikui užims blogų tėvų vaizdinio vietą. 

Taigi „Pelenė suteikia tėvams labai reikalingos paguodos, 
nes gali pamokyti, kodėl vaikas juos laikinai mato iš blogosios 
pusės ir dėl kokių gerų tikslų tai reikalinga. Vaikas iš „Pelenės“ 
išmoksta, kad norėdamas laimėti savo karalystę jis turi būti 
pasirengęs kurį laiką gyventi kaip Pelenė, ir ne tik patirti tokio 
gyvenimo negandų, bet ir gauti sunkių užduočių, su kuriomis 
privalės susidoroti savo iniciatyva. Nuo vaiko psichologinės 
raidos tarpsnio priklausys, ar Pelenės laimima karalystė bus 
neriboto pasitenkinimo ar individualybės ir nepaprastų asme- 
ninių laimėjimų sfera. 

Vaikai ir suaugusieji nesąmoningai reaguoja ir į kitus pa- 
drąsinimus, kurių suteikia „Pelenė“: nors Pelenei teko patirti 
išoriškai pragaištingus edipiškus konfliktus, dėl kurių ji buvo 
pažeminta, be to, nusivilti kitos lyties gimdytoju, o geroji mo- 
tina virto pamote, mergaitė gyvens gerą gyvenimą, net geresnį 
nei tėvų. Be to, pasaka byloja, kad net nerimas dėl kastracijos 
tėra nerimastingos vaiko vaizduotės kūrinys: geroje santuo- 
koje visi patirs net ir tų svajonių, kurios atrodė neišpildomos, 
seksualinį išsipildymą: jis gaus auksinę makštį, ji - laikiną 
varpą. 

Vaikui, kamuojamam didžiausios nevilties, - patiriančiam 
edipišką nusivylimą, nerimą dėl kastracijos, dėl įsivaizduoja- 
mos blogos kitų nuomonės susidariusiam blogą nuomonę apie 
save, - „Pelenė“ padeda tapti savarankiškam, darbščiam, su- 
rasti savo teigiamą tapatybę. Pasakos pabaigoje Pelenė tikrai 
pasirengusi laimingai santuokai. Tačiau ar ji myli karalaitį? Pa- 
sakoje tai niekur nepaminėta. Čia Pelenė vaizduojama iki su- 

žieduotuvių akimirkos, kai karalaitis paduoda jai auksinę kur- 
paitę, vietoj kurios galėtų būti ir auksinis sutuoktuvių žiedas 
(kai kuriose „Pelenės“ tipo pasakose tai tikrai yra žiedas).!? 
Tačiau ką Pelenė dar privalo išmokti? Kokia dar patirtis rei- 
kalinga norint parodyti vaikui, ką reiškia iš tikrųjų mylėti? At- 
sakymą į šį klausimą galima rasti paskutiniame pasakų cikle, 
kurį aptarsime šioje knygoje, - gyvūno jaunikio cikle. 


GYVŪNO JAUNIKIO PASAKŲ CIKLAS 
Pastangos subręsti 


Snieguolę, kuri sustingusi guli karste, išsigabena karalaitis; ji 
atsitiktinai atkosėja gerklėje įstrigusį užnuodyto obuolio gaba- 
lėlį, todėl atgyja. Miegančioji gražuolė pabunda tik dėl to, kad 
ją pabučiuoja mylimasis. Pelenei pažeminimų etapas baigiasi 
tada, kai jai pritaikoma kurpaitė. Visose šiose pasakose, kaip ir 
daugelyje kitų, išgelbėtojas būsimajai nuotakai kaip nors pa- 
rodo ją mylįs. Tačiau nė žodeliu neužsimenama, ką jaučia he- 
rojės. Broliai Grimmai pasakoje niekur nemini, kad Pelenė yra 
įsimylėjusi, nors iš to, kad ji tris kartus eina į pokylį susitikti 
su karalaičiu, galime padaryti tam tikras išvadas. Apie Mie- 
gančiosios gražuolės jausmus tepasakoma, kad ji „draugiškai“ 
žvelgia į vyrą, išvadavusį ją iš kerų. Panašiai pasakojama, kad 
Snieguolė „jautė draugiškumą“ ją atgaivinusiam vyrui, ir dau- 
giau nieko. Atrodo, tarsi šiose pasakose tyčia būtų vengiama 
sakyti, jog veikėjos įsimylėjusios; kyla įspūdis, kad net pasa- 
kose nelabai tikima meile iš pirmo žvilgsnio. Pasakos byloja, 


PASAKŲ ŠALYJE 


kad meilė apima daug daugiau dalykų, o ne tik tai, kad tave 
pažadina ar išsirenka koks karalaitis. 

Išgelbėtojai pamilsta šias herojes dėl grožio, simbolizuojan- 
čio jų tobulumą. Įsimylėję gelbėtojai turi elgtis aktyviai ir įro- 
dyti esą verti mylimos moters - tai visai kas kita nei pasyvus 
veikėjos sutikimas būti mylimai. „Snieguolėje“ karalaitis pa- 
reiškia, kad negali gyventi be Snieguolės ir siūlo nykštukams 
už ją visko, ko nori, o galiausiai jam leidžiama išsigabenti jos 
kūną. Braudamasis per erškėčių užtvarą pas Miegančiąją gra- 
žuolę, jos rankos siekiantis karalaitis rizikuoja gyvybe. „Pele- 
nėje“ karalaitis, siekdamas pagauti Pelenę, sugalvoja išradingą 
būdą, o kai jam pavyksta nučiupti tik jos kurpaitę, o ne ją pa- 
čią, ieško jos visur kur. Šiose pasakose, atrodytų, numanoma, 
kad įsimylėjimas žmogų tiesiog ištinka, o meilei reikia daug 
daugiau. Bet vyrai gelbėtojai šiose pasakose atlieka tik antraeilį 
vaidmenį, todėl iš jų elgesio negalima nieko konkretesnio su- 
žinoti apie tai, kokios permainos ištinka ką nors mylint ir koks 
yra tas įsipareigojimas, kuris tampa neišvengiamas mylint. 

Visos lig šiol aptartos pasakos perteikia mintį, kad norint 
tapti savimi, pasiekti integraciją ir susikurti tapatybę būti- 
na žengti sunkiu raidos keliu: iškęsti negandų, patirti pavojų, 
pasiekti pergalių. Tik taip galima tapti savo likimo šeiminin- 
ku ir laimėti savo karalystę. Tai, kas pasakose ištinka herojus 
ir herojes, galima palyginti - ir buvo lyginama - su iniciacijos 
apeigomis, į kurias naujas Žmogus patenka būdamas naivus ir 
neišmanėlis, tačiau pabaigoje iš jų paleidžiamas pasiekęs aukš- 
tesnę gyvenimo pakopą, kurios net neįsivaizdavo leisdamasis 
į šią šventąją kelionę, per kurią gauna atlygį ar išsivaduoja. Iš 
tikrųjų tapęs savimi, herojus (arba herojė) tampa vertas meilės. 

Tokia asmenybės raida yra didelis nuopelnas, ir ji gali iš- 


406 


Gyvūno jaunikio pasakų ciklas 


gelbėti mūsų sielą, tačiau laimei reikia daugiau. Norint būti 
laimingam, būtina peržengti vienumos ribas ir užmegzti ryšį 
su kitu. Kad ir kokias aukštumas Aš būtų pasiekęs gyvenime, 
be Tavęs jis gyvena vienišas. Apie tai byloja pasakų laiminga 
pabaiga, kurioje personažas susijungia su savo gyvenimo pora. 
Bet tokia pabaiga nepamoko, ką turi daryti jau tapęs savimi 
žmogus, siekiantis peržengti savo vienumos ribas. Nei „Snie- 
guolėje“, nei „Pelenėje“ (brolių Grimmų variantuose) nieko 
nepasakojama apie Snieguolės ir Pelenės gyvenimą po vestu- 
vių; nieko nepasakyta apie jų laimingą gyvenimą su antrąja 
puse. Šiose pasakose veikėjos gyvenimas vaizduojamas iki tos 
akimirkos, kai ji suranda tikrąją meilę, ir nepasakojama apie 
asmenybės raidos kelią, kurį būtina nueiti norint sukurti są- 
jungą su mylimu kitu žmogumi. 

Dirva siekti tikro sąmoningumo ir bendrystės su kitu nebūtų 
galutinai paruošta, jei pasakos neparengtų vaiko sielos permai- 
nai, kurios reikalauja ir kurią skatina meilė. Yra daug pasakų, 
kurios prasideda ten, kur baigiasi tokios pasakos kaip „Pelenė“ 
ar „Snieguolė“, ir jos perteikia mintį, kad nors būti mylimai 
nuostabu, net karalaičio meilė neužtikrina laimės. Norint pa- 
dedamai meilės ir meilėje pasiekti pilnatvę, būtinas dar vienas 
žingsnis. Vien būti savimi neužtenka, net jei žmogus tampa sa- 
vimi dėdamas tokias dideles pastangas kaip Snieguolė ar Pelenė. 

Tikru žmogumi tampa ir visas savo galimybes įgyvendina 
tik tas, kuris ne tik yra savimi, bet ir sugeba būti savimi būda- 
mas kartu su kitu ir yra tuo patenkintas. Permainos, būtinos 
šiai stadijai pasiekti, susijusios su giliausiais mūsų asmenybės 
klodais. Kaip ir dėl visų permainų, kurios paveikia pačias mū- 
sų esybės gelmes, čia kyla pavojų, kuriuos reikia drąsiai pasi- 
tikti, ir sunkumų, kuriuos reikia įveikti. Šiose pasakose per- 

teikiama mintis, kad, norėdami užmegzti su kitu artimą ryšį, 
abiem teikiantį ilgalaikės laimės vilčių, turime atsikratyti vai- 
kiškos nuostatos ir išsiugdyti brandžią. 

Pasakos parengia šiems žingsniams taip, kad vaikas iki- 
sąmonėje galėtų suprasti tuos dalykus, kurie, jei jis būtų pri- 
verstas į juos sąmoningai atkreipti dėmesį, jį labai sutrikdytų. 
Bet kai vaikui pribręsta laikas, jis gali pasinaudoti šiomis jo 
ikisąmonėje arba pasąmonėje įskiepytomis mintimis ir jų pa- 
dedamas suprasti daugiau. Pasakose viskas išreikšta simboline 
kalba, todėl to, kam dar nėra pasirengęs, vaikas gali nepaisyti 
ir reaguoti tik į paviršinius jam pasakojamus dalykus. Bet taip 
pat vaikui duodama galimybė tada, kai jis pamažu pasirengs 
susitvarkyti su simbolio slepiama prasme ir ja pasinaudoti, 
sluoksnį po sluoksnio dalį šios prasmės atskleisti. 

Todėl pasakų klausymasis vaikui yra idealus būdas sužinoti 
apie lytinius santykius taip, kaip tinka jo amžiui ir besivystan- 
čiam protui. Bet koks daugiau ar mažiau atviras lytinis švieti- 
mas, net jei mokoma vaiko kalba ir jam suprantamais žodžiais, 
vaikui nepalieka kito pasirinkimo, tik sutikti su tuo, ko moko- 
ma, nors jis tam dar nėra pasirengęs. Tada vaikas labai sutrinka 
ir suglumsta. Kita tikimybė - kilus pavojui būti sugniuždytam 
informacijos, su kuria jis dar nepasirengęs susidoroti, vaikas 
gali imti šios grėsmės saugotis iškreipdamas arba išstumdamas 
tai, kas jam sakoma. Tokiu atveju pasekmės būna itin žalingos 
ne tik tuo metu, bet ir vėliau. 

Pasakos leidžia suprasti, kad galiausiai ateina laikas, kai mes 
privalome sužinoti, ko anksčiau nežinojome, - arba, kalbant 
psichoanalizės kalba, sugrąžinti išstumtas mintis apie lytinius 
santykius. Tai, kas atrodė pavojinga, pasibjaurėtina, vengtina, 
dabar turi sukelti kitokį įspūdį ir imti atrodyti tiesiog nuo- 

stabu. Tokia permaina negalėtų įvykti, jei ne meilė. Išstum- 
tojo turinio grįžimas ir įspūdžio, kurį daro lytiniai santykiai, 
permaina iš tikrųjų yra vienalaikiai vyksmai, tačiau pasakose 
jiems skiriama dėmesio atskirai. Retai kada tai įvyksta staigiai: 
dažniau tik pasibaigus ilgam vystymosi procesui suvokiame, 
kad lytiniai santykiai gali atrodyti visai kitokie, nei mums atro- 
dė anksčiau. Taigi yra kažkiek pasakų, kurios supažindina mus 
su nelauktu sukrėtimu, ištinkančiu laimingai susivokus, o ki- 
tos pasakos perteikia mintį, kad norint pasiekti ribą, po kurios 
gali įvykti toks netikėtas atradimas, būtina ilgai dėl to stengtis. 

Daugelyje pasakų bebaimis veikėjas žudo drakonus, kovoja 
su milžinais ir pabaisomis, raganomis ir kerėtojais. Supratin- 
gas vaikas galiausiai ima klausti savęs, ką tokie personažai sie- 
kia įrodyti. Kaip jie, patys nesuvokdami, kad jiems gresia pa- 
vojus, gali pasirūpinti savo gelbėjamos mergelės saugumu? Ką 
jie padarė savo natūraliems nerimo jausmams ir kodėl? Vaikas 
žino, kad jaučia baimę ir būna suimtas šiurpo, nors taip pat 
žino labai dažnai mėginąs šiuos jausmus neigti, todėl padaro 
išvadą, kad šiems herojams dėl kažkokios priežasties reikia vi- 
sus - ir save - įtikinti, kad jie nejaučia nerimo. 

Pasakose, kuriose veikėjai užmuša drakonus ir išgelbė- 
ja mergeles, didingoms edipinėms fantazijoms suteikiamas 
konkretus pavidalas. Bet kartu šios pasakos yra edipiško neri- 
mo neigimas, o ypač jose neigiamas seksualinės kilmės neri- 
mas. Išstūmę visus nerimo jausmus taip, kad atrodytų visiškai 
bebaimiai, šių pasakų personažai apsisaugo nuo pavojaus iš- 
siaiškinti, dėl ko gi konkrečiai jie nerimauja. Kartais išryškėja 
fantazijų apie nesuprantamą drąsą slepiamas seksualinės kil- 
mės nerimas: karalaitę laimėjęs bebaimis herojus jos vengia, 
tarsi jam būtų užtekę drąsos kovoti, bet mylėti - ne. Vienoje 

tokioje: pasakoje, brolių Grimmų „Varnoje“, veikėjas tris die- 
nas iš eilės užmiega tuo metu, kai karalaitė būna pažadėjusi jį 
aplankyti. Kitose pasakose (brolių Grimmų „Karalių vaikai“, 
„Būgnininkas') personažas visą naktį kietai miega mylima- 
jai jo šaukiantis nuo miegamojo slenksčio, o pabunda tik jai 
pabandžius jį prižadinti trečią kartą. Pasakoje „Džekas ir jo 
mainai“ Džekas kaip rąstas guli lovoje šalia nuotakos. Anks- 
čiau buvo pateikta viena šios detalės interpretacija. Kitame 
lygmenyje Džeko nesiartinimas prie karalaitės simbolizuoja jo 
seksualinės kilmės nerimą. Kas atrodo kaip bejausmiškumas, 
iš tikrųjų yra tuštuma, likusi jausmus išstūmus, ir išstumtąjį 
turinį: būtinai reikia sugrąžinti — tik jam sugrįžus bus įmano- 
ma patirti santuokinę palaimą, kuriai būtina seksualinė laimė. 


„PASAKA APIE JAUNIKAITĮ, 
IŠĖJUSĮ BAIMĖS MOKYTIS“ 


Yra pasakų, bylojančių apie tai, kad reikia gebėti pajusti 
baimę. Herojus gali patirti siaubingų nuotykių ir visai ne- 
jausti nerimo, bet gyvenime atrasti pasitenkinimą tik atgavęs 
gebėjimą bijoti. Keliose pasakose veikėjas šį nesugebėjimą 
pajusti baimės nuo pradžių suvokia kaip trūkumą. Taip atsi- 
tinka brolių Grimmų pasakoje „Pasaka apie jaunikaitį, išėjusį 
baimės mokytis. Kai tėvas paragina sūnų kaip nors gyvenime 
pasižymėti, tas atsako: „Labiausiai norėčiau išmokti baimės, 
apie tai aš dar ničnieko neišmanau. “ Siekdamas išmokti bai- 


* Broliai Grimai, Vaikų ir namų pasakos, t. 1, p. 19. 

mės, herojus leidžiasi į baisingus nuotykius, bet nieko nepa- 
junta. Paskui, parodydamas nežmonišką stiprybę ir drąsą, 
kuri, jei jis jaustų baimę, taip pat būtų nežmoniška, veikėjas 
atkeri karaliaus pilį. Karalius jam sako, kad kaip atlygį jis gaus 
į žmonas karalaitę. „Visa tai labai gerai, - atsakė jaunikaitis, - 
bet aš vis dar nežinau, kas yra baimė.“ Taip atsakydamas jis 
pripažįsta, kad kol nesugeba jausti baimės, dar nėra pasiren- 
gęs vesti. Tai dar labiau pabrėžiama tolesniame pasakojime - 
nors herojus myli žmoną, jis ir toliau vis kalba: „O kad suimtų 
mane baimė!“ Galiausiai jaunikaitis santuokiniame guolyje 
išmoksta pašiurpti iš baimės. Vieną naktį jį pamoko žmona: 
nutraukusi apklotą, išpila ant jo kibirą šalto vandens, pilno 
gružlių (žuvyčių, panašių į raines). Aplink daužantis Žuvy- 
tėms, jis sušunka: „Oi, žmonele, kaip man baisu, kaip baisu! 
Taip, dabar aš žinau, kas yra baimė!“ 

Žmonos dėka pasakos veikėjas santuokiniame guolyje at- 
randa tai, ko jam trūko gyvenime. Vaikui net labiau nei su- 
augusiajam aišku: ką nors rasti galima tik tada, kai anksčiau 
esi tą dalyką pametęs. Pasąmonės lygmenyje pasaka leidžia su- 
prasti, kad bebaimis personažas gebėjimą šiurpti prarado tam, 
kad nereikėtų pripažinti jausmų, kurie apima santuokiniame 
guolyje, - tai yra seksualinių emocijų. Tačiau nejausdamas šių 
jausmų jis, kaip pats nuolat kartoja, nėra tikra asmenybė; kol 
nesugeba pašiurpti, jis net nenori vesti. 

Šios pasakos herojus negalėjo pašiurpti iš baimės dėl to, 
kad išstūmė visus seksualinius jausmus, - tai rodo faktas, kad, 
atgavęs gebėjimą jausti seksualinės kilmės baimę, jis galėjo bū- 


* Ten pat, p. 29. 
** Ten pat. 
*** Ten pat, p. 30. 


PASAKŲ ŠALYJE 


ti laimingas. Ši pasaka turi subtilų ypatumą, kurio lengva są- 
moningai nepastebėti, nors jis nesąmoningai ir veikia. Pavadi- 
nime pasakyta, kad veikėjas išėjo mokytis baimės. Bet pačioje 
pasakoje visur daugiausia minimas šiurpulys'; personažas sa- 
ko apie jį vis dar nieko neišmanąs. Seksualinės kilmės nerimas 
dažniausiai patiriamas kaip pasibjaurėjimas; jei lytinis aktas 
kelia nerimą, dėl jo žmogų apima šiurpas, tačiau paprastai jis 
nesužadina atvirai rodomos baimės. 

Ar pasakos klausytojas suvokia, kad herojaus negebėjimą pa- 
šiurpti iš baimės paskatino seksualinės kilmės nerimas, ar ne, 
tai, kas galiausiai jaunikaitį priverčia pašiurpti, rodo, jog mūsų 
kai kurių įkyriausių atmainų nerimas yra iracionalaus pobū- 
džio. Nuo tokios baimės jį gali išgydyti tik žmona naktį lovoje. 
Tai pakankama užuomina apie užslėptą jo nerimo prigimtį. 

Vaikui, kuris labiausiai baiminasi naktį savo lovoje, nors 
ilgainiui supranta, koks iracionalus buvo jo nerimas, ši pasaka 
paviršiniu lygmeniu perteikia mintį, kad tas, kuris giriasi ne- 
jaučiąs nerimo, gali slėpti labai nebrandžią, net vaikišką bai- 
mę, kurios sau neleidžia įsisąmoninti. 

Kad ir kokį įspūdį paliktų ši pasaka, ji byloja, kad santuo- 
kinei laimei patirti žmogui būtina išmokti pajusti jausmus, 
kurių iki santuokos nejautė. Be to, čia sakoma, kad vyro žmo- 
giškumą galiausiai atskleidžia sutuoktinė - mat jausti baimę 
žmogiška, o nesugebėti jos jausti - ne. Pasakoms būdingu sti- 
liumi parodoma, kad siekiant brandaus žmogiškumo paskuti- 
nis būtinas žingsnis yra sugrąžinti tai, kas išstumta. 


* Ši ypatybė būdinga pasakos vokiškam originalui ir autoriaus cituojamam vertimui 
į anglų kalbą, bet lietuviškam vertimui - ne (vert. past.). 

Daug labiau paplitusios ir gausesnės yra pasakos, kurios - be 
jokių užuominų apie išstūmimą, lemiantį neigiamą nuostatą 
dėl lytinių santykių, - tiesiog moko, kad meilei absoliučiai bū- 
tina esmingai pakeisti ankstesnę nuostatą dėl šių santykių. Ši 
būtina permaina, kaip visada pasakose, išreiškiama įspūdin- 
giausiu vaizdiniu: žvėris paverčiamas nuostabiu žmogumi. 
Nors šios pasakos skirtingos, jos turi bendrą bruožą: lytinis 
partneris iš pradžių suvokiamas kaip gyvūnas; taigi literatūroje 
apie pasakas šis ciklas tapo žinomas kaip „gyvūno jaunikio“ 
arba „gyvūno vyro“ ciklas. (Tos dabar kiek mažiau žinomos 
pasakos, kuriose būsimoji partnerė pradžioje yra gyvūnas, 
sudaro ciklą apie gyvūnu paverstą nuotaką.') Mūsų dienomis 
iš tokių pasakų žinomiausia yra „Gražuolė ir Pabaisa“! Šis 
motyvas visame pasaulyje toks paplitęs, kad jo variacijų turbūt 
daugiau nei bet kokios kitos temos pasakų.! 


* Šiose pasakose moters meilė padeda išgelbėti gyvūną jaunikį beveik taip pat daž- 
nai, kaip vyro ištikimybė padeda atkerėti gyvūnu paverstą nuotaką. Tai dar vienas 
pavyzdys, kaip tas pats pasakos motyvas vienodai tinka moterims ir vyrams. Pasa- 
kose tomis kalbomis, dėl kurių struktūros tai įmanoma, svarbiausių veikėjų vardai 
dviprasmiai, taigi klausytojas turi laisvę juos įsivaizduoti ir vienos, ir kitos lyties. 

Perrault pasakose svarbiausių veikėjų vardai tokie, kad juos galima suprasti kaip 
vyriškus arba kaip moteriškus. Pavyzdžiui, „Mėlynbarzdžio“ pavadinimas yra La 
Barbe Bleue („Mėlynoji barzda“) - čia aiškiai vyriškos figūros vardas sumanytas taip, 
kad įgauna moterišką artikelį. Prancūziškas Pelenės vardas Cendrillon turi vyrišką 
galūnę; moteriška forma turėtų būti La Cendrouse ar panaši. Raudonkepuraitė vadi- 
nama Le Petit Chaperon Rouge, nes prancūzų kalba chaperon (gobtuvas) yra vyriškas 
drabužis, be to, dėl jo mergaitės vardas įgauna vyrišką artikelį. Miegančioji gražuolė, 
La Belle au bois dormant, įgauna moterišką artikelį, tačiau dormant yra forma, vie- 
nodai tinkanti vyrams ir moterims. (Soriano, op. cit.) 

Vokiečių kalba daugelis svarbiausių veikėjų yra niekatrosios giminės, kaip ir pats 
vaikas (Das Kind): pavyzdžiui, Das Schneewittchen (Snieguolė), Das Dornroschen (Mie- 
gančioji gražuolė), Das Rotkūppchen (Raudonkepuraitė), Das Aschenputtel (Pelenė). 

Gyvūno jaunikio ciklo pasakos turi tris būdingus bruožus. 
Pirma, lieka nežinoma, kaip ir kodėl jaunikis buvo paverstas 
gyvūnu, nors daugumoje kitų pasakų tokie dalykai papasa- 
kojami. Antra, tai būna kerėtojos darbas; tačiau ji už pikta- 
darystes nenubaudžiama. Trečia, heroję susijungti su Pabaisa 
paskatina tėvas; ji tai padaro iš meilės arba klusnumo tėvui - 
išoriškai motina neatlieka reikšmingo vaidmens. 

Pritaikius šiems trims pasakų bruožams gelmių psicho- 
logijos įžvalgas, atsiskleidžia detalių, kurios iš pradžių atrodė 
esančios dideli trūkumai, subtili prasmė. Nepasakojama, ko- 
dėl jaunikis buvo priverstas įgauti bjauraus gyvūno pavida- 
lą ir kodėl už šią jam padarytą skriaudą nenubaudžiama. Tai 
užuomina, kad permaina, dėl kurios jis neteko „natūralios“ ar 
gražios išvaizdos, įvyko neįžvelgiamoje praeityje, kai nežinojo- 
me, kodėl kas nors mus ištiko, net jei tai turėjo sunkiausių pa- 
sekmių. Ar turėtume sakyti, kad mintys apie lytinius santykius 
buvo išstumtos taip anksti, kad jų neįmanoma prisiminti? Joks 
žmogus neprisimena, kada mūsų gyvenime lytiniai santykiai 
pirmą kartą įgavo kažkokio gyvuliško, baisaus, slėptino, vengti- 
no reiškinio pavidalą; paprastai jie tampa tabu pernelyg anksti. 
Vertėtų atsiminti, kad neseniai daugelis vidurinės klasės tėvų 
vaikams sakydavo, jog tik jiems susituokus atėjo metas supras- 
ti, ką reiškia lytiniai santykiai. Atsižvelgiant į tai, anaiptol ne- 
nuostabu, kad pasakoje „Gražuolė ir Pabaisa“ buvęs Pabaisa sa- 
ko Gražuolei: „Blogoji fėja pasmerkė mane turėti tokią išvaizdą 
tol, kol kokia nors graži mergelė sutiks už manęs tekėti.“ Tik 
po santuokos lytiniai santykiai tapdavo leistini ir iš gyvuliško 
reiškinio virsdavo saitu, pašventintu santuokos sakramento. 

Pirmos mus auklėjo motinos arba auklės, todėl greičiausiai 
jos pirmos kaip nors padarė lytinius santykius tabu; taigi bū- 

simąjį jaunikį gyvūnu paverčia moteris. Bent vienoje pasako- 
je apie gyvūnu paverstą nuotaką minima, kad mergaitė buvo 
paversta gyvūnu dėl neklusnumo, ir ją tokią padarė motina. 
Brolių Grimmų pasaka „Varna“ prasideda taip: „Gyveno kartą 
karalienė ir turėjo mažą dukrelę, kurią dar ant rankų nešioti 
reikėjo. Vieną sykį mergaitė pradėjo išdykauti, motina ir šiaip, 
ir taip bandė ją sudrausti, bet dukrelė neklausė. Pritrūkusi 
kantrybės ir pamačiusi aplink rūmus lekiojančias varnas, at- 
sidarė ji langą ir tarė: 

— Kad tu pavirstum į varną ir išlėktum po galais, tada man 
būtų ramu! 

Lig tik ištarė tuos žodžius, mergaitė tuoj pavirto į varną.“ 

Neatrodo pritempta manyti, kad mergaitė negalėjo susilai- 
kyti nuo neminėtino, nepriimtino instinktyvaus seksualinio 
elgesio ir taip sutrikdė motiną, jog ta nesąmoningai pamanė, 
kad mažoji mergaitė yra lyg gyvūnas, taigi galėtų ir virsti gy- 
vūnu. Jei mergaitė būtų tik nerimusi ar verkusi, pasakoje tai 
būtų buvę galima paminėti, o motina nebūtų taip norėjusi pa- 
mesti mergaitės. 

Pasakose apie gyvūną jaunikį yra atvirkščiai: motinų tarsi 
nėra; tačiau jos dalyvauja kerėtojų pavidalu ir priverčia vaiką 
žiūrėti į lytinius santykius kaip į gyvulišką reiškinį. Beveik visi 
tėvai vienaip ar kitaip pateikia lytinius santykius kaip tabu, ir 
auklėjant vaikus ši nuostata tokia paplitusi ir, bent iš dalies, 
neišvengiama, jog nėra pagrindo bausti žmogų, kuris nulėmė, 
kad lytiniai santykiai atrodytų gyvuliški. Dėl šios priežasties 
kerėtoja, kuri pavertė jaunikį gyvūnu, pasakos pabaigoje ne- 
nubaudžiama. 


* Broliai Grimai, Vaikų ir namų pasakos, t. 3, p. 34. 

Pabaisą permaino herojės meilė ir ištikimybė. Jis bus at- 
kerėtas tik tada, kai ji iš tikrųjų jį pamils. Mergina gali tikrai 
pamilti savo partnerį tik tada, kai sugeba perkelti į jį anksčiau 
tėvui jaustus infantilaus prisirišimo jausmus. Ji gali sėkmingai 
juos perkelti tada, kai tėvas, tegul ir dvejodamas, sutinka, kad 
ji taip padarytų, - štai tėvas pasakoje „Gražuolė ir Pabaisa“ iš 
pradžių nenori pritarti tam, kad ji gelbėdama jam gyvybę su- 
sitiktų su Pabaisa, tačiau leidžiasi įtikinamas, kad ji turi taip 
pasielgti. O mergina šią edipišką meilę tėvui gali laisviausiai ir 
sėkmingiausiai perkelti į mylimąjį - ir tą meilę permainyti — 
tada, kai jai atrodo, kad mylėdama ji gali, nors sublimuotu pa- 
vidalu ir pavėluotai, išpildyti vaikiškos meilės tėvui troškimus, 
o kartu - brandžios meilės, skirtos jos amžių atitinkančiam 
partneriui, troškimus. 

Gražuolė susitinka su Pabaisa tik iš meilės tėvui, tačiau kai 
jos meilė tampa brandesnė, pasikeičia svarbiausias meilės objek- 
tas - nors, kaip parodoma pasakoje, dėl to ir tenka patirti sun- 
kumų. Pabaigoje jos meilė išgelbėja gyvybę ir tėvui, ir vyrui. Šią 
pasakos prasmės interpretaciją, jei reikia, gali patvirtinti tokia 
detalė: Gražuolė prašo tėvo parvežti jai rožę, o jis pildydamas 
jos norą rizikuoja gyvybe. Jos noras gauti rožę, rožės dovanoji- 
mas ir priėmimas yra vaizdiniai, reiškiantys neblėstančią Gra- 
žuolės meilę tėvui bei jo meilę jai, - jais simboliškai parodoma, 
kad šią meilę puoselėjo abu. Ši meilė niekada nebuvo išblėsusi, 
todėl Gražuolei buvo taip nesunku perkelti jausmus į Pabaisą. 

Kad ir kokios lyties būtume, kad ir kokia būtų svarbiausio 
veikėjo lytis, pasakos randa atgarsį pasąmonėje ir sudaro įspū- 
dį, kad byloja mums kažką svarbaus. Vis dėlto verta pastebėti, 
kad daugumoje Vakarų pasakų pabaisa yra vyras, o jį gali atke- 
rėti tik moters meilė. Pabaisos prigimtis skirtinguose kraštuose 

įvairuoja, ji priklauso nuo vietos aplinkybių. Pavyzdžiui, vieno- 
je bantų pasakoje mergelė, lyžtelėjusi krokodilo snukį, sugrąži- 
na jam Žmogaus pavidalą.!'*' Kitose pasakose pabaisa pasirodo 
kiaulės, liūto, lokio, asilo, varlės, gyvatės ir t. t. pavidalu, tačiau 
mergelės meilė sugrąžina jam žmogiškąjį.' Tikriausiai šių pa- 
sakų kūrėjai tikėjo, jog norint, kad santuoka būtų laiminga, 
būtent moteris turi atsikratyti požiūrio, jog lytiniai santykiai 
yra pasibjaurėtini ir gyvuliški. Yra ir tokių vakarietiškų pasakų, 
kuriose moteris kerais paversta gyvūnu, o vyro meilė ir nepa- 
laužiama drąsa ją turi atkerėti. Bet gyvūnais paverstų nuotakų 
pavidalas beveik niekada nėra nei pavojingas, nei bjaurus — 
priešingai, jos gražios. „Varna“ jau buvo minėta. Kitoje brolių 
Grimmų pasakoje, „Būgnininkas,; mergina paversta gulbe. 
Taigi atrodo, kad nors pasakos byloja, jog lytiniai santykiai be 
meilės ir ištikimybės yra gyvuliški, bent jau Vakarų tradicijoje 
ir kalbant apie moterį šių santykių gyvūniški aspektai neatro- 
do grėsmingi ir yra net žavingi; gyvuliški yra tik vyriški lytinių 
santykių aspektai. 


* Gyvūno jaunikio tipo pasakų gausa neraštingose kultūrose rodo, jog gyvenimas 
palaikant artimą ryšį su gamta nekeičia požiūrio, kad lytiniai santykiai yra kažkas 
gyvuliška ir kad tik meilė juos gali paversti žmogiškais santykiais. Taip pat gamtos 
artumas nekeičia fakto, kad dažniau būtent vyras nesąmoningai suvokiamas kaip 
gyvuliškesnis partneris, nes jo vaidmuo lytiniuose santykiuose veržlesnis. Taip pat 
dėl to nesikeičia ikisąmoninis suvokimas, kad nors moters vaidmuo santykiaujant 
yra pasyvesnis, nors ji yra labiau gavėja, norint, kad meilė grynai seksualinį ryšį 
padarytų visapusiškesnį, moteris lytiniuose santykiuose taip pat turi tapti veiklesnė, 
padaryti kai ką, kas jai gana sunku ir net keista - tarsi lyžtelėti krokodilo snukį. 

Neraštingose visuomenėse pasakos apie vyrus ir žmonas, iš kurių vienas yra gy- 
vūnas, turi ne tik pasakiškų, bet ir toteminių bruožų. Pavyzdžiui, Javos kalangai tiki, 
kad viena karalaitė ištekėjo už šuns, o iš šios santuokos gimęs sūnus buvo genties 
protėvis.!9š Vienoje jorubų pasakoje vėžlys veda merginą ir taip įveda žemėje lyti- 
nius santykius. Tai rodo, kad gyvūno jaunikio ir lytinių santykių idėjos glaudžiai 
susijusios. 27 

Gyvūnas jaunikis beveik visada yra bjaurus arba nuožmus 
žvėris, tačiau keliose pasakose jis - prijaukintas gyvūnas, tiesa, 
iš prigimties laukinis. Toks jis yra brolių Grimmų pasakoje 
„Baltuolytė ir Roželė“ - draugiškas lokys, nė kiek nebaisus ir 
nebjaurus. Tiesa, žvėriškos savybės pasakoje taip pat paro- 
domos - jas įkūnija blogasis nykštukas, kuris yra užkerėjęs ir 
pavertęs lokiu karalaitį. Šioje pasakoje abu svarbiausi veikė- 
jai padalyti į poras: veikia dvi mergaitės gelbėtojos, Baltuolytė 
ir Roželė, taip pat geras lokys ir bjaurus nykštukas. Padrąsi- 
nus motinai, dvi mergaitės susidraugauja su lokiu. Jos padeda 
nykštukūi bėdoje, nors jis ir bjauraus būdo: du kartus išgel- 
bėja jį iš didelio pavojaus, nukirpusios jam dalį barzdos, o tre- 
čią, paskutinį, kartą — atplėšusios dalį švarko. Šioje pasakoje 
mergaitės turi nykštuką tris kartus išgelbėti ir tik tada lokys 
jį gali nužudyti ir būti atkerėtas. Taigi, nors gyvūnas jaunikis 
draugiškas ir prijaukintas, moteris (ar moterys) vis tiek turi 
išvaduoti jį nuo nykštuko pavidalą turinčios jo bjaurios pri- 
gimties — tik taip gyvuliški santykiai tampa žmogiškais. Šioje 
pasakoje numanoma, kad mūsų prigimtis turi ir draugiškąjį, 
ir bjaurųjį aspektus, o kai antrojo atsikratome, gali įsiviešpa- 
tauti laimė. Pasakos pabaigoje dar kartą patvirtinama, kad 
svarbiausi veikėjai iš esmės nėra skirtingi: Baltuolytė išteka už 
karalaičio, o Roželė - už jo brolio. 

Gyvūno jaunikio pasakos perteikia mintį, kad visų pirma 
būtent moteriai reikia pakeisti požiūrį į lytinius santykius, ne- 
bevengti jų ir noriai juos megzti, nes kol šie santykiai jai atro- 
do nemalonūs ir gyvuliški, jie tokie atrodo ir vyrui - tai yra jis 
lieka užkerėtas. Kol vienas iš partnerių bjaurisi lytiniais san- 


„Baltuolytė ir Roželė“ 


tykiais, jie neteikia malonumo kitam; kol vienas iš partnerių 
žiūri į juos kaip į gyvuliškus, kitas sau ir partneriui iš dalies 
lieka gyvulys. 


„KARALAITIS VARLĖ“ 


Kai kurios pasakos pabrėžia ilgą ir sunkų raidos kelią, kurį bū- 
tina nueiti norint suvaldyti tai, kas mumyse atrodo gyvuliška, 
o kitose, priešingai - svarbiausia yra sukrėtimas, ištinkantis 
susivokus, kai tai, kas atrodė gyvuliška, staiga pasirodo esą 
žmogiškos laimės šaltinis. Brolių Grimmų pasaka „Karalaitis 
varlė“ priklauso pastarųjų kategorijai.“ 

Nors ji ne tokia sena kaip kai kurios pasakos apie gyvūną 
jaunikį, tam tikras „Karalaičio varlės“ variantas minimas jau 
XIII amžiuje. 1540 m. knygoje „Škotijos skundas“ (Complaynt 
of Scotland) panaši pasaka pavadinta „Šulinys Pačiam Pasaulio 
Krašte“.!''“ „Karalaičio varlės“ varianto, kurį broliai Grimmai 
išspausdino 1815 metais, pradžioje vaizduojamos trys seserys. 
Dvi vyresniosios yra išpuikusios ir nejautrios; tik jauniausioji 
pasirengusi išklausyti varlės prašymą. Tame Grimmų variante, 


* Visas šios pasakos pavadinimas yra „Karalaitis varlė, arba Geležinis Henrikas“, 
tačiau daugumoje jos variantų Geležinio Henriko nėra. Epizodas apie nepaprastą 
jo ištikimybę pasakos pabaigoje pridėtas lyg priedas, kurio paskirtis yra sugre- 
tinti tokią ištikimybę su pradžioje vaizduojama karalaitės išdavyste. Iš esmės ši 
detalė nekeičia pasakos prasmės ir dėl to čia jos nepaisoma. (Iona ir Peteris Opie 
pagrįstai savo variante išbraukė „Geležinį Henriką“ ir iš pavadinimo, ir iš pasa- 
kojimo.)!!9 

** Vieno išjos variantų lietuvišką vertimą (vertė Donatas Sauka) galima rasti knygoje 
Stebuklingas ragas: anglų pasakos, Vilnius: Vaga, 1984 (vert. past.). 

kuris dabar Žinomiausias, herojė taip pat yra jauniausia iš sese- 
rų, bet nepasakoma, kiek jų iš viso. 

„Karalaičio varlės“ pradžioje jauniausioji karalaitė arti šuli- 
nio žaidžia aukso kamuoliu. Kamuolys įkrinta į šulinį, mergai- 
tė ima sielvartauti. Pasirodo varlė ir paklausia karalaitės, kas 
jai atsitiko. Tada pasiūlo sugrąžinti aukso kamuolį, jei mergai- 
tė sutiks, kad varlė kaip draugė sėdėtų šalia, gertų iš jos taurės, 
valgytų iš jos lėkštės ir miegotų su ja lovoje. Karalaitė visa tai 
prižada, sau galvodama, kad varlė niekada negalėtų būti žmo- 
gaus draugė. Tada varlė jai ištraukia iš šulinio aukso kamuolį. 
Kai ji paprašo karalaitės pasiimti ją namo, karalaitė pabėga, o 
varlę greitai pamiršta. 

Tačiau kitą dieną dvarui pietaujant varlė ateina ir prašosi 
įleidžiama. Karalaitė jai uždaro duris. Karalius pastebi dukters 
nerimą ir paklausia, kas atsitiko. Ši pasipasakoja, ir jis pareiš- 
kia, kad ji privalo tesėti pažadus. Taigi karalaitė atveria varlei 
duris, bet vis dėlto nesiryžta pakelti jos prie stalo. Karalius vėl 
liepia laikytis pažado. Varlei pasiprašius į lovą, karalaitė dar 
kartą nori sulaužyti žodį, bet karalius piktai pasako, kad tų, 
kurie jai padėjo bėdoje, negalima niekinti. Varlei šalia atsigu- 
lus lovoje, karalaitė pajunta tokį pasibjaurėjimą, kad sviedžia 
ją į sieną, ir tada varlė pavirsta karalaičiu. Daugumoje variantų 
tai įvyksta varlei su karalaite praleidus tris naktis. Pradinis va- 
riantas dar atviresnis: karalaitė turi pabučiuoti lovoje šalia gu- 
linčią varlę, o paskui tenka tris savaites miegoti kartu, kol varlė 
pavirsta karalaičiu.!! 

Šioje pasakoje brendimo procesas nepaprastai pagreitintas. 
Pradžioje karalaitė yra graži maža mergaitė, nerūpestingai Žai- 
džianti kamuoliu. (Pasakojama, kad net saulė nebuvo mačiusi 
nieko gražesnio už šią mergaitę.) Viskas įvyksta dėl kamuolio. 


„Karalaitis varlė“ 


Jis dvejopai simbolizuoja tobulumą: dėl to, kad yra apvalus, 
ir dėl to, kad auksinis - iš brangiausios medžiagos. Kamuolys 
reiškia dar neišsivysčiusią narcisistinę sielą: joje glūdi visos ga- 
limybės, tačiau nė viena dar neįgyvendinta. Kamuoliui įkritus 
į gilų, tamsų šulinį naivumas prarandamas ir atsiveria Pando- 
ros skrynia. Prarastą vaiko nekaltybę karalaitė aprauda taip 
graudžiai, kaip ir pamestą kamuolį. Iš tamsos, į kurią įkrito jos 
sielos simbolis, tobulybę - kamuolį - gali sugrąžinti tik bjau- 
ri varlė. Kai ėmė ryškėti tamsesnė gyvenimo pusė, gyvenimas 
pasidarė bjaurus ir sudėtingas. 

Vis dar laikydamasi malonumo principo ir siekdama gauti, 
ko nori, mergaitė duoda pažadus ir negalvoja apie pasekmes. 
Bet tikrovė primena apie save. Karalaitė bando jos išvengti 
užtrenkdama varlei duris, tačiau tada karaliaus pavidalu pasi- 
reiškia superego: kuo labiau karalaitė priešinasi varlės reika- 
lavimams, tuo griežčiau karalius tvirtina, kad ji privalo laiky- 
tis pažadų ligi galo. Tai, kas prasidėjo žaismingai, tampa labai 
rimta: prievarta pildydama duotus pažadus, karalaitė turi 
subręsti. 

Aiškiai vaizduojami žingsniai link artimo ryšio su kitu: iš 
pradžių žaisdama kamuoliu mergaitė yra visai viena. Varlė 
ją užkalbina - paklausia, kas atsitiko; tada grąžinusi kamuolį 
žaidžia su mergaite. Paskui varlė ateina aplankyti karalaitės, 
įsitaiso šalia, kartu valgo, drauge leidžia laiką jos kambaryje, 
o galiausiai atsiduria jos lovoje. Kuo arčiau varlė fiziškai prisi- 
artina prie mergaitės, tuo ta labiau bjaurisi ir nerimauja, ypač 
dėl varlės prisilietimo. Pirmąsyk suvokus, kas yra lytiniai san- 
tykiai, tenka patirti pasibjaurėjimą arba nerimą, net pyktį. Ka- 
ralaitė sviedžia varlę į sieną - nerimas virsta pykčiu ir neapy- 
kanta. Taip gindama savo teises ir dėl jų rizikuodama, - kitaip 

nei anksčiau, nebesivangstydama ir nustojusi tiesiog vykdyti 
tėvo įsakymus, - karalaitė įveikia nerimą, o neapykanta virsta 
meile. 

Tam tikra prasme ši pasaka byloja, kad žmogus gali mylėti 
tik tada, kai įgyja gebėjimą jausti; net jei jausmai neigiami, tai 
geriau, nei nejausti. Pradžioje karalaitė visiškai egocentriška — 
ją domina tik jos kamuolys. Ketindama sulaužyti varlei duotą 
žodį, ji nieko nejaučia, nesusimąsto, ką varlei tai gali reikšti. 
Kuo arčiau varlė fiziškai artinasi prie karalaitės ir kuo labiau 
jie asmeniškai suartėja, tuo stipresni darosi mergaitės jausmai, 
o kartu ji vis labiau darosi asmenybe. Ilgai trunka raidos lai- 
kotarpis, kai ji paklūsta tėvui, tačiau jos jausmai tuo metu vis 
stiprėja; galiausiai ji ima ginti savo nepriklausomybę ir prieš- 
tarauti jo įsakymams. Taip karalaitė tampa savimi, o tada tas 
pats atsitinka ir varlei - ji virsta karalaičiu. 

Kitu lygmeniu ši pasaka byloja, kad negalime tikėtis, jog 
pirmieji mūsų erotiniai ryšiai bus malonūs, nes jie pernelyg 
sudėtingi ir kelia nerimą. Bet jei net ir laikinai patirdami pasi- 
bjaurėjimą leisime, kad kitas taptų vis artimesnis, ateis laikas, 
kai susivoksime ir patirsime malonų sukrėtimą, nes didžiausias 
kito artumas atskleis tikrąjį lytiškumo grožį. Viename „Kara- 
laičio varlės variante „praleidusi naktį lovoje, ji pabudusi šalia 
pamatė gražiausią poną !". Taigi šioje pasakoje kartu praleista 
naktis (kas tą naktį įvyko - galime spėti) paskatina iš esmės 
keisti požiūrį į tą, kuris tapo santuokiniu partneriu. Įvairiose 
kitose pasakose, kuriose įvykiai trunka nevienodai - vienose 
tęsiasi per visą pirmą naktį, kitose - tris savaites, - visada pata- 
riama būti kantriam: artumui virsti meile reikia laiko. 

Kaip ir daugelyje gyvūno jaunikio ciklo pasakų, pasakoje 
„Karalaitis varlė“ dukterį ir būsimąjį vyrą suveda tėvas. Tik dėl 


„Karalaitis varlė“ 


to, kad tėvas toks atkaklus, karalaitė ir varlė sudaro laimingą 
sąjungą. Tėvas pamokymais padeda formuotis superego - rei- 
kia laikytis pažadų, net jei jie buvo neapgalvoti. Taip ugdomas 
atsakingas sąžiningumas. Toks sąžiningumas būtinas, kad ka- 
ralaitė su varle galėtų laimingai susijungti kaip asmenybės ir 
užmegzti lytinius santykius. Be brandaus sąžiningumo jų są- 
junga nebūtų tokia rimta ir tvirta. 

O kaip dėl varlės? Jai taip pat reikia subręsti, ir tik tada są- 
junga su karalaite tampa įmanoma. Tai, kas atsitinka varlei, 
rodo, jog tapti žmogumi galima tik užmezgus meilės ir pri- 
klausomybės santykius su motiniška figūra. Kaip kiekvienas 
vaikas, varlė trokšta gyvuoti grynai simbioziškai. Koks vaikas 
nėra norėjęs sėdėti Motinai ant kelių, valgyti iš jos lėkštės, ger- 
ti iš jos taurės, nebuvo įsiropštęs į Motinos lovą, norėdamas 
miegoti su ja? Bet po kurio laiko vaiko simbiozė su Motina 
nebeleistina, kitaip jis niekada negalėtų tapti asmenybe. Kad ir 
kaip vaikas nori likti lovoje su Motina, ji turi jį iš ten „išmes- 
ti“ 
mas, neišvengiama. Tik motinai privertus nutraukti simbio- 


— ši patirtis skaudi, bet, norint, kad jis taptų nepriklauso- 


zinį gyvenimą vaikas tampa savimi, kaip varlė, „išmesta“ iš 
lovos, išsivaduoja iš nebrandaus gyvenimo gniaužtų. 

Vaikas žino, kad jis, kaip ta varlė, privalėjo ir vis dar privalo 
iš žemesnės gyvenimo pakopos kopti į aukštesnę. Šis proce- 
sas visiškai normalus, nes vaiko gyvenimo situacija praside- 
da žemesniame būvyje. Dėl to pasakų apie gyvūnus jaunikius 
pradžioje nereikia aiškinti, kodėl herojus turi žemesnį gyvūno 
pavidalą. Vaikas apie savo situaciją žino, kad ji susiklostė ne 
dėl kokio negero darbo ar blogos galios, - tokia yra natūrali 
pasaulio tvarka. Varlė pasirodo iš vandens, kuriame lig tol gy- 
veno, kaip ir vaikas prieš gimimą. Istoriniu požiūriu pasakose 

šimtmečiais užbėgama už akių tam, ką žinome iš embriologi- 
jos, kuri moko, kad žmogaus vaisius prieš gimdamas pereina 
įvairius raidos tarpsnius, kaip ir varlė vystydamasi patiria me- 
tamorfozę. 

Tačiau kodėl iš visų gyvūnų būtent varlė (arba rupūžė, kaip 
pasakoje „Trys plunksnelės“) yra lytinių santykių simbolis? Pa- 
vyzdžiui, varlė išpranašavo, kad bus pradėta Miegančioji gra- 
žuolė. Palyginti su liūtais ar kitais nuožmiais žvėrimis, varlė (ar 
rupūžė) nekelia baimės; šis gyvūnas visai negrėsmingas. Jei jis 
sukelia neigiamą įspūdį, jaučiamas pasibjaurėjimas, kaip pasa- 
koje „Karalaitis varlė . Sunku įsivaizduoti geresnį nei ši pasaka 
būdą perteikti vaikui, kad nereikia bijoti to, kas (jam) lytiniuo- 
se santykiuose bjauru. Varlės istorija - jos elgesys, tai, kas dėl 
jos nutinka karalaitei, ir tai, kas galiausiai atsitinka abiem, - 
patvirtina, kad kol žmogus nėra pasirengęs lytiniams santy- 
kiams, bjaurėjimasis yra deramas, be to, ši istorija pratina prie 
minties, kad tokie santykiai pribrendus laikui bus trokštami. 

Nors, pasak psichoanalizės, lytinės varos daro įtaką mūsų 
veiksmams ir elgesiui nuo gyvenimo pradžios, vaiko ir su- 
augusiojo atveju šių varų raiška nepaprastai skiriasi. Pasaka, 
kaip lytinių santykių simbolį vaizduodama varlę, gyvūną, ku- 
ris gyvenimo pradžioje egzistuoja vienu pavidalu - kaip buož- 
galvis, o subrendęs visai kitu, randa atgarsį vaiko pasąmonėje 
ir padeda jam priimti tokį lytiškumo pavidalą, koks tinka jo 
amžiui, bet taip pat padaro jam priimtiną mintį, kad kai jis 
vystysis, jo lytiškumą turės ištikti metamorfozė, ir ji įvyks jo 
paties labui. 

Lytinius santykius ir varlę sieja ir kitos, labiau tiesioginės 
asociacijos, kurios lieka nesąmoningos. Ikisąmonėje vaikas 
sieja varlių (ar rupūžių) sužadinamus lipnumo ir drėgmės 

pojūčius su panašiais pojūčiais, kuriuos sieja su lytiniais orga- 
nais. Varlės gebėjimas susijaudinus išsipūsti sužadina, nors ir 
vėl nesąmoningai, asociacijas su varpos gebėjimu pakilti. Var- 
lė, kaip gyvai pavaizduota pasakoje „Karalaitis varlė“, gali bū- 
ti bjauri, bet ši pasaka patikina, kad net toks drėgnas bjaurus 
gyvūnas virsta kažkuo kitu, labai gražiu, jei tik viskas vyksta 
tinkamu būdu ir tinkamu laiku. 

Gyvūnai vaikus natūraliai traukia, vaikai dažnai jaučiasi 
jiems artimesni nei suaugusieji ir nori kartu su gyvūnais gy- 
venti instinktų laisvės ir pasitenkinimo kupiną gyvenimą, ku- 
ris atrodo lengvas. Bet dėl šios traukos vaikas pajunta ir neri- 
mą, kad jis gal nėra toks žmogiškas, koks turėtų būti. Tokios 
pasakos padeda numalšinti šią baimę, nes pavaizduoja gyvūną 
lyg lėliukę, iš kurios išsirita patraukliausias žmogus. 

Požiūrio, kad mūsų lytiškumas yra gyvuliškas, pasekmės 
nepaprastai žalingos - tokios, kad kai kuriems žmonėms sa- 
va - ar kitų - seksualinė patirtis niekada nepraranda šio at- 
spalvio. Todėl vaikams reikia perteikti mintį, kad lytiniai 
santykiai gali iš pradžių atrodyti bjauriai gyvuliški, tačiau iš- 
ugdžius tinkamą nuostatą į juos, atsiskleis tokios atgrasios išo- 
rės slepiamas grožis. Šiuo atžvilgiu pasaka, kurioje pati lytinė 
patirtis niekur neminima ir apie ją neužsimenama, psicholo- 
giškai daugeliu atvejų teisingesnė nei mūsų sąmoningas lytinis 
auklėjimas. Šiuolaikiškai auklėjant siekiama išmokyti, kad ly- 
tiniai santykiai yra normalūs, teikia malonumą, yra net gražūs 
ir neabejotinai būtini žmogui išlikti. Bet pradedant auklėti ne- 


* Poetiškai laisvai ir parodydama gebėjimą įžvelgti, kas slypi pasąmonėje, Anne 
Sexton eilėraštyje „Karalaitis varlė (The Frog Prince), kuriame perpasakoja brolių 
Grimmų pasaką, rašo: „prisilietus varlei / sprigės sprogsta / kaip elektriniai šliužai 


ir „varlė yra mano tėvo genitalijos“.!!* 

suprantama, kad vaikui lytiniai santykiai gali atrodyti bjaurūs 
ir kad šis požiūris jam atlieka svarbų apsauginį vaidmenį. To- 
dėl šiuolaikinis lytinis auklėjimas vaiko neįtikina. Atitikdama 
vaiko požiūrį, kad varlė (ar koks kitas gyvūnas) bjauri, pasaka 
įgyja vaiko pasitikėjimą, todėl gali įskiepyti jam tvirtą įsitikini- 
mą kad, kaip ji byloja, tinkamu laiku ši bjauri varlė pasirodys 
esanti žavingiausia gyvenimo draugė. Ši mintis perteikiama nė 
sykio tiesiogiai nepaminėjus jokių lytinių dalykų. 


„KUPIDONAS IR PSICHĖ“ 


Žinomiausioje pasakos „Karalaitis varlė“ versijoje meilės pa- 
skatintas virsmas įvyksta karingai ginant savo teises, apėmus 
pasibjaurėjimui, sužadinančiam stipriausius jausmus. Nepa- 
prastai susijaudinus, šie jausmai staiga pakrypsta priešinga 
kryptimi. Kituose šios pasakos variantuose meilei padaryti 
savo stebuklą reikia trijų naktų ar trijų savaičių. Daugelyje 
gyvūno jaunikio tipo pasakų tikrai meilei išugdyti būtina ne 
vienus metus nuolat uoliai stengtis. Pasakoje „Karalaitis varlė“ 
rezultatai pasiekiami akimirksniu, o šios pasakos - priešin- 
gai - įspėja, kad lytinių santykių ir meilės srityje skubėjimas — 
noras greitai slapčia išsiaiškinti žmogaus ir meilės paslaptį — 
gali turėti pragaištingų padarinių. 

Gyvūno jaunikio pasakų vakarietiškoji tradicija prasideda 
nuo II a. po Kr. Apulėjaus istorijos apie Kupidoną ir Psichę, ta- 
čiau Apulėjus remiasi net dar senesniais šaltiniais.!!5 Ši istorija 
yra didesnio kūrinio „Metamorfozės“ dalis. Kaip rodo pavadi- 
nimas, jo tema yra asmenybės permainas sukelianti iniciacija. 

Nors istorijoje „Kupidonas ir Psichė“ Kupidonas yra dievas, 
ji ir pasakos apie gyvūną jaunikį turi svarbių bendrų bruožų. 
Kupidonas Psichei lieka nematomas. Dviejų blogų vyresnių- 
jų seserų suklaidinta Psichė patiki, kad jos mylimasis bjaurus, 
kad jis - „milžiniškas slibinas, susiraitęs daugybe kilpų“, o 
kartu pradeda manyti, kad lytiniai santykiai taip pat bjaurūs. 
Kupidonas yra dievybė, ir Psichė taip pat tampa deive. Istori- 
jos įvykius lemia kita deivė, Afroditė“, apimta pavydo Psichei. 
Dabar istorija „Kupidonas ir Psichė“ žinoma ne kaip pasaka, o 
tik kaip mitas. Bet ji padarė įtaką daugeliui vakarietiškų gyvū- 
no jaunikio ciklo pasakų, todėl ją reikia čia aptarti. 

Šioje istorijoje karalius turi tris dukteris. Jauniausioji duk- 
tė Psichė nepaprastai graži, todėl Afroditei kelia pavydą. Taigi 
Afroditė liepia savo sūnui Erotui Psichę nubausti: priversti pa- 
milti bjauriausią vyrą. Psichės tėvai, susirūpinę, kad ji dar nėra 
radusi vyro, tariasi su Apolono orakulu. Orakulas pasako, kad 
Psichę reikia palikti ant aukštos uolos pagrobti pabaisai, pana- 
šiai į gyvatę. Tai tolygu mirčiai, todėl ją pasirengusią žūti į skir- 
tą vietą palydi laidotuvių procesija. Tačiau švelnus vėjas ramiai 
nuneša Psichę žemyn nuo uolos ir palieka tuščiuose rūmuose. 
Ten pildomi visi jos norai. Prieštaraudamas motinos įsakymui, 
rūmuose mylimąją Psichę laiko paslėpęs Erotas. Įgavęs paslap- 
tingos būtybės pavidalą, jis nakties tamsoje ateina pas Psichę į 
lovą kaip sutuoktinis. 

Nors Psichei netrūksta ištaigų, ji dieną jaučiasi vieniša. 
Sujaudintas mylimosios prašymo, Erotas pasirūpina, kad 


* Apulėjus, Metamorfozės, arba Aukso asilas, vertė Cezaris Jakaitis, cit. iš.: Antikiniai 
romanai ir pasakėčios: Longas, Petronijus, Apulėjus, Ezopas, Fedras, Vilnius: Vaga, 
1987, p. 245 (V.17). 

** Apulėjaus Metamorfozėse - Venera (vert. past.). 

pavydžios Psichės seserys ją aplankytų. Apimtos niekšingo 
pavydo, seserys įtikina ją, kad ji gyvena su „milžinišku slibi- 
nu, susiraičiusiu daugybe kilpų“ ir nuo šio padaro laukiasi. 
Šiaip ar taip, atrodė, kad orakulas pranašavo, jog kaip tik taip 
ir įvyks. Seserys įkalba Psichę nupjauti pabaisai galvą peiliu. 
Jų įkalbėta ir nepaklusdama Eroto liepimui niekada nemė- 
ginti jo pamatyti, Psichė jam miegant paima aliejinę lempą 
ir peilį, ketindama nužudyti pabaisą. Lempai nušvietus Ero- 
tą, Psichė pamato, kad jis - gražiausias jaunuolis. Sumišu- 
sios Psichės ranka sudreba ir karšto aliejaus lašelis nudegina 
Erotą. Jis nubunda ir ją palieka. Susisielojusi Psichė bando 
nusižūdyti, bet yra išgelbėjama. Persekiojama Afroditės pyk- 
čio ir pavydo Psichė turi iškęsti daug išbandymų, vienas iš 
kurių yra nusileisti į požemio pasaulį. (Blogosios seserys ke- 
tina užimti Eroto mylimosios vietą, tikėdamosi būti nuneš- 
tos švelnių vėjų šoka nuo uolos ir užsimuša.) Galiausiai Erotą 
užgijus žaizdai sujaudina Psichės atgaila ir jis įkalba Dzeusą 
suteikti jai nemirtingumą. Jie susituokia ant Olimpo ir jiems 
gimsta Malonumas“. 

Eroto strėlės sužadina nesuvaldomus lytinius troškimus. 
Apulėjus pasakojime vartoja lotyniškąjį Eroto vardą Kupido- 
nas, tačiau lytinių troškimų atžvilgiu jie reiškia tą patį. Psichė 
yra graikiškas žodis, reiškiantis sielą. Istorijoje „Kupidonas 
ir Psichė“ neoplatonikas Apulėjus senovinį graikų pasakoji- 
mą, kuris tikriausiai buvo apie gražią merginą, ištekėjusią už 
gyvatę primenančios pabaisos, pavertė alegorija, kuri, pasak 
Roberto Graveso, simbolizuoja protingosios sielos tobulėjimą 


* Apulėjaus Metamorfozėse - Jupiterį (vert. past.). 
** Jie susilaukia dukters, kurios vardas Voluptatė (Voluptas) lotyniškai reiškia „malo- 
numas, džiaugsmas“ (vert. past.). 

dvasinės meilės link.!'* Tai tiesa, bet taip interpretuojant dera- 
mai neįvertinamas šios istorijos sudėtingumas. 

Visų pirma pranašystė, kad Psichę nusineš baisinga gyvatė“, 
vaizdžiai išreiškia neapibrėžtą nepatyrusios mergaitės seksua- 
linės kilmės nerimą. Laidotuvių procesija, lydinti pasitikti liki- 
mo einančią Psichę, reiškia mergystės mirtį, o su tokia netek- 
timi nelengva susitaikyti. Psichė nesunkiai leidžiasi įkalbama 
nužudyti Erotą, su kuriuo gyvena. Tai rodo stiprius neigiamus 
jausmus, kuriuos jauna mergina gali puoselėti tam, kuris at- 
ėmė jai nekaltybę. Padaras, nužudęs joje nekaltą mergelę, iš 
dalies nusipelno netekti vyriškumo, - kaip ji neteko nekalty- 
bės, — ir tai simboliškai vaizduojama kaip Psichės ketinimai 
nupjauti Erotui galvą. 

Nerūpestingas, tačiau nuobodus Psichės gyvenimas rū- 
muose, kur ją atnešė vėjas ir kur pildomi visi jos norai, reiškia 
iš esmės narcisistinį gyvenimą ir tai, kad Psichė, nors ir vadi- 
nama tokiu vardu, dar negyvena sąmoningai. Naivus lytinis 
malonumas yra visai kas kita nei brandi meilė, kurios pagrin- 
das yra pažinimas, patirtis ir net kančia. Ši istorija byloja, kad 
gyvenant lengvai pasiekiamų malonumų kupiną gyvenimą iš- 
minties neįgyjama. Psichė siekia pažinimo, kai, nepaisydama 
gauto įspėjimo, nukreipia lempos šviesą į Erotą. Bet istorija 
įspėja, kad bandymas įgauti sąmoningumo dar reikiamai jam 
nepribrendus arba einant trumpiausiu keliu sukelia sunkių pa- 
sekmių - sąmoningumo neįmanoma įgauti vienu mostu. To, 
kuris trokšta brandaus sąmoningumo, gyvybė pakimba ant 
plauko, kaip Psichės, kai ji apimta nevilties mėgina nusižudy- 


* Pabaisą apibūdinantis Apulėjaus žodis serpens, čia cituojamame lietuviškame ver- 
time išverstas kaip „slibinas“, kai kada verčiamas kaip „gyvatė“ (vert. past.). 


429 


PASAKŲ ŠALYJE 


ti. Neįtikėtinos Psichei tekusios iškęsti negandos rodo sunku- 
mus, su kuriais žmogus susiduria, kai aukščiausias dvasines 
savybes (Psichę) reikia sujungti su lytiškumu (Erotu). Norint 
pasirengti lytiškumo ir išminties sąjungai būtinas ne fizinio, 
o dvasinio žmogaus atgimimas. Šią būtinybę simbolizuoja tai, 
kad Psichė turėjo įžengti į požemio pasaulį ir iš jo grįžti; du 
žmogaus aspektus sujungti galima tik atgimus. 

Čia galima paminėti vieną iš daugelio prasmingų šios istori- 
jos detalių. Afroditė ne tik įsako sūnui už ją atlikti juodą darbą, 
bet ir, siekdama, kad jis tai padarytų, jį lytiškai suvedžioja. Di- 
džiausias pavydas ją apima sužinojus, kad Erotas ne tik pasielgė 
atvirkščiai, nei ji norėjo, bet ir - dar blogiau - pamilo Psichę. 
Šioje istorijoje parodoma, kad dievams taip pat kyla edipiškų 
keblumų - štai motina jaučia sūnui edipišką meilę ir savinin- 
kišką pavydą. Bet Erotas taip pat turi vystytis, ir tik tada gali 
susijungti su Psiche. Prieš susitikdamas ją, jis buvo sunkiausiai 
valdomas ir neatsakingiausias iš mažųjų dievų. Prieštarauda- 
mas Afroditės įsakymams, jis siekia nepriklausomybės. Aukš- 
tesnę sąmoningumo pakopą Erotas pasiekia tik vėliau, kai Psi- 
chė jį sužeidžia, o jos patirti išbandymai sujaudina. 

„Kupidonas ir Psichė“ yra mitas, o ne pasaka, nors ir tu- 
ri šiek tiek pasaką primenančių bruožų. Visų pirma vienas iš 
dviejų svarbiausių veikėjų yra dievas, kita tampa nemirtinga, 
o pasakų veikėjams taip niekada neatsitinka. Visuose vaizduo- 
jamuose įvykiuose dalyvauja dievai, pavyzdžiui, jie sutrukdo 
Psichei nusižudyti, skiria jai išbandymų, padeda juos laimin- 
gai ištverti. Kupidonas, kitaip nei jo atitikmenys pasakose apie 
gyvūnu paverstą jaunikį ar nuotaką, visą laiką yra tik savimi. 
Tik Psichė, suklaidinta orakulo ir blogų seserų - arba savo 
seksualinės kilmės nerimo, - įsivaizduoja, kad jis - pabaisa. 

Tačiau šis mitas padarė įtaką visoms vėlesnėms Vakarų pa- 
saulyje sukurtoms gyvūno jaunikio tipo pasakoms. Čia pirmą 
kartą aptinkame dviejų vyresnių seserų, kurios tapo blogos iš 
pavydo gražesnei ir doresnei jaunesniajai seseriai, motyvą. Se- 
serys kėsinasi Psichę pražudyti, bet vis dėlto ji pabaigoje laimi, 
nors tik iškentusi didelių negandų. Be to, vaizduojami tragiški 
įvykiai yra nuotakos elgesio pasekmės: ji, nepaisydama vyro 
įspėjimo nebandyti apie jį sužinoti daugiau (nežiūrėti į jį, ne- 
nukreipti į jį šviesos), elgiasi priešingai, nei jis liepė, o paskui, 
norėdama jį atgauti, turi klaidžioti po visą pasaulį. 

Net dar svarbesnis nei šie motyvai yra vienas labai reikš- 
mingas gyvūno jaunikio ciklo pasakų bruožas, čia aptinkamas 
pirmą kartą: jaunikio dieną nėra, jis ateina tik nakties tamsoje; 
tikima, kad dieną jis gyvūnas, o žmogumi tampa tik lovoje; 
trumpai tariant, jis stengiasi atskirti savo dieninį ir naktinį gy- 
venimą. Iš istorijos įvykių nesunkiai galima daryti išvadą, kad 
jis nori, jog jo lytinis gyvenimas būtų atskirtas nuo visos kitos 
veiklos. Nors moteris gyvena patogiai ir smagiai, jai jos gyve- 
nimas atrodo tuščias; ji nelinkusi sutikti, kad grynai lytiniai 
gyvenimo aspektai būtų atskirti ir atriboti nuo viso gyvenimo. 
Ji bando šiuos dalykus sujungti prievarta. Psichė menkai tenu- 
tuokia, kad juos įmanoma sujungti tik didžiausiomis ilgalai- 
kėmis dvasinėmis ir fizinėmis pastangomis. Tačiau kai Psichė 
pamėgina sujungti lytinių santykių, meilės ir gyvenimo aspek- 
tus į visumą, ji nesuklumpa ir galiausiai laimi. 

Jei ši istorija nebūtų labai sena, norėtųsi manyti, kad viena 
šio ciklo pasakose glūdinti mintis stebėtinai tinka ir mūsų lai- 
kams: nors moteris ir įspėjama dėl baisių pasekmių, kurios gre- 
sia pabandžius viską išsiaiškinti, ji nėra patenkinta tuo, kad ne- 
išmano nei apie lytinius santykius, nei apie gyvenimą. Palyginti 

su kitais, ji naivuolė, ir nors toks gyvenimas gali būti patogus, 
jis tuščias ir su juo negalima susitaikyti. Atgimti tikram sąmo- 
ningumui ir žmogiškumui moteris gali tik patyrusi visokių ne- 
gandų, tačiau šios pasakos nepalieka abejonių, kad ji turi elgtis 
būtent taip. Kitaip neliktų istorijos: nei pasakos, kurią vertėtų 
sekti, nei jos gyvenimo istorijos, kuri būtų ko nors verta. 

Pakeitusi požiūrį, kad lytiniai santykiai yra kažkas gyvuliš- 
ka, moteris nesitenkina tuo, jog yra laikoma vien lytinių san- 
tykių objektu ar yra pažeminta gyventi dykai, iš esmės nieko 
neišmanant. Abu partneriai yra laimingi tada, kai pasaulyje 
gyvena visavertį gyvenimą ir kartu sugyvena kaip lygūs. Šios 
pasakos byloja, kad tai abiem sunkiausiai pasiekiama, tačiau, 
jei jie nori gyvenime ir vienas su kitu rasti laimę, būtina. Ši 
mintis užslėpta daugelyje gyvūno jaunikio ciklo pasakų, o kai 
kuriose kitose ji matoma aiškiau nei pasakoje „Gražuolė ir Pa- 
baisa.. 


„UŽKERĖTAS PARŠAS“ 
„Užkerėtas paršas“ yra dabar mažai žinoma rumunų pasaka.!! 
Joje karalius turi tris dukteris. Karaliui tenka išvykti į karą, to- 
dėl jis paprašo dukterų elgtis gerai ir namie viską prižiūrėti, 
be to, įspėja neiti į vieną slaptą kambarį, kitaip jas ištiks bėda. 
Karaliui išvykus, kurį laiką viskas einasi gerai, bet galiausiai 
vyriausia duktė pasiūlo nueiti į uždraustą kambarį. Jauniausia 
duktė prieštarauja, tačiau vidurinioji nueina ten kartu su vy- 
riausiąja. Vyriausioji atrakina ir atidaro duris. Kambaryje jos 
randa tik didelį stalą, ant kurio guli atversta knyga. Pirmiausia 

vyriausia duktė perskaito, kas ten parašyta: ji ištekės už kara- 
laičio iš rytų. Vidurinioji atverčia kitą puslapį ir perskaito, kad 
ištekės už karalaičio iš vakarų. Jaunėlė nenori laužyti tėvo pa- 
liepimo ir sužinoti savo likimo, tačiau kitos dvi ją priverčia tai 
padaryti. Ji sužino, kad ištekės už paršo iš šiaurės. 

Karalius grįžta, ir ilgainiui dvi vyresnės seserys išteka taip, 
kaip išpranašauta. Tada iš šiaurės ateina milžiniškas paršas ir 
paprašo išleisti už jo jauniausią dukterį. Karalius turi nusileisti 
paršui ir pataria dukteriai susitaikyti su lemtimi. Ji taip ir pa- 
daro. Po vestuvių pakeliui namo priėjęs pelkę paršas išsivolioja 
purve. Tada prašo žmonos jį pabučiuoti. Mergina, paklusda- 
ma tėvui, nuvalo paršo šnipą nosinaite ir jį pabučiuoja. Kartu 
leisdama naktis ji pastebi, kad lovoje paršas virsta žmogumi, 
bet ryte jis vėl paršas. 

Mergina paklausia atsitiktinai užklydusios raganos, ką da- 
ryti, kad vyras neatvirstų į paršą. Ragana nurodo naktį aprišti 
vyro koją siūlu - aprišus jis nebegalės atvirsti. Mergina pa- 
klauso patarimo, bet vyras nubunda ir pasako, kad ji bandė 
paskubinti įvykius, todėl jis turi ją palikti ir jie nesusitiks tol, 
„kol ieškodama manęs nesunešiosi trijų porų geležinių batų 
ir neatbukinsi plieninės lazdos“. Vyras dingsta, o mergina jo 
ieškodama leidžiasi į ilgas klajones. Klajodama apsilanko pas 
mėnulį, saulę ir vėją. Visose trijose vietose ji vaišinama vištie- 
na ir yra įspėjama išsaugoti vištos kaulus. Be to, jai pasakoma, 
kur eiti toliau. Galiausiai, sunešiojusi tris poras geležinių batų 
ir net atbukinusi plieninę lazdą, prisiartina prie aukštos vie- 
tos, kur, kaip jai sakė, gyvena vyras. Ji neįstengia ten užlipti, 
bet paskui jai ateina į galvą, kad čia gali praversti vištos kaulai, 
kuriuos ji rūpestingai nešiojosi. Mergina ima dėti vieną kaulą 
prie kito, ir jie sulimpa. Taip ji pasidaro dvi dideles kartis, iš jų 

pasidirba kopėčias ir jomis užlipa aukštyn. Bet paskutiniam 
skersiniui jai pritrūksta kaulo, todėl ji paima peilį ir nusikerta 
mažąjį pirštelį. Tada pasilipusi ant jo kaip paskutinės pakopos 
ateina pas vyrą. Tuo tarpu kerai, dėl kurių vyras gyveno par- 
šo pavidalu, baigiasi. Juodu paveldi merginos tėvo karalystę ir 
„valdo taip, kaip gali valdyti tik daug iškentėję karaliai“. 

Bandymas priversti vyrą atsisakyti gyvūniškos prigimties 
siūlu pririšant jį prie žmogiško pavidalo yra reta detalė. Daug 
dažnesnis motyvas yra draudimas moteriai apšviesti vyrą ar 
pamatyti jo paslaptį. Istorijoje „Kupidonas ir Psichė“ tai, kas 
užginta, apšviečia aliejinė lempa. Norvegų pasakoje „Į rytus 
nuo saulės, į vakarus nuo mėnulio" žvakės šviesa žmonai at- 
skleidžia, kad jos vyras - ne baltasis lokys, kaip atrodo dieną, 
o gražus karalaitis. Tada jis turi ją palikti.!!* Šios pasakos pa- 
vadinimas rodo, kaip toli žmonai tenka klaidžioti, kol ji vėl 
gali susieiti su vyru. Tokiose pasakose aiškiai pasakoma, kad 
jei Žmona būtų tiesiog sutramdžiusi smalsumą, vyras neilgai 
trukus būtų atgavęs žmogišką pavidalą: pasakoje „Į rytus nuo 
saulės, į vakarus nuo mėnulio“ lokys jį būtų atgavęs per metus, 
o užkerėtas paršas - vos per tris dienas. 

Yra labai daug pasakų, kuriose jauna žmona padaro lemtin- 
gą klaidą nukreipdama į vyrą šviesą, todėl galima suprasti, jog 
ji nori perprasti vyro gyvūnišką prigimtį. Tai nepasakoma tie- 
siogiai, bet leidžiama pasakyti kokiam nors veikėjui, kuris pa- 
skatina žmoną nepaisyti vyro įspėjimų. Istorijoje „Kupidonas ir 
Psichė orakulas ir seserys Psichei pasako, kad Erotas yra bai- 
sus slibinas, o „Į rytus nuo saulės, į vakarus nuo mėnulio mo- 
tina merginai pareiškia, kad lokys tikriausiai yra trolis, aiškiai 
leisdama suprasti, kad jai būtų geriau pažiūrėti ir išsiaiškinti. 
Ragana, pasakoje „Užkerėtas paršas“ patarianti aprišti vyro ko- 

ją siūlu, yra vyresnė moteris. Taigi pasakoje subtiliai užsimena- 
ma, kad būtent vyresnės moterys pakiša merginoms mintį, jog 
vyrai yra pabaisos, ir kad merginų seksualinės kilmės nerimą 
lemia nejų pačių patirtis, o tai, ką joms yra kalbėję kiti. Taip pat 
šiose pasakose numanoma, kad jei merginos klausys, ką kiti sa- 
ko, ir tuo tikės, kils pavojus jų santuokinei laimei. Gyvūno jau- 
nikio užkerėjimas paprastai būna kokios nors vyresnės moters 
darbas: Afroditė iš tikrųjų norėjo, kad Psichę sunaikintų koks 
nors bjaurus žvėris, baltąjį lokį apkerėjo pamotė, paršą - raga- 
na. Šis faktas kartoja tą patį motyvą: būtent vyresnės moterys 
padaro, kad jaunų merginų akimis vyrai atrodytų pabaisos. 

Tačiau jei „gyvūnas jaunikis yra merginos seksualinės kil- 
mės nerimo simbolis, - nesvarbu, ar tą nerimą ji sau būtų sukė- 
lusi pati, ar jis būtų vyresnių moterų kalbų pasekmė, - tada būtų 
galima tikėtis, kad gyvūnas jaunikis bus gyvūnas naktį lovoje, o 
ne dieną. O ką byloja pasakos, kuriose gyvūnas jaunikis dieną 
pasaulyje yra gyvūnas, o naktį lovoje žmonai - gražus pažiūrėti? 

Manau, šios pasakos pateikia svarbių psichologinių įžvalgų. 
Daugelis moterų, sąmoningai arba nesąmoningai suvokiančių 
lytinius santykius kaip kažką „gyvuliška“ ir besipiktinančių 
vyru dėl to, kad jis atėmė nekaltybę, visai kitaip jaučiasi, kai 
su mylimu vyru naktį patiria malonumą. Bet vyrui moterį pa- 
likus, ryškioje dienos šviesoje vėl atgyja senas nerimas ir ap- 
maudas, o kartu ir vienos lyties pavydas kitai. Tai, kas naktį 
atrodė gražu, dieną regisi kitaip, ypač kai save primena pasau- 
lis, kurio požiūris į lytinį pasitenkinimą yra kritiškas (motina 
įspėja, kad vyras gali būti trolis). Panašiai yra daug vyrų, kurie 
lytinių potyrių metu dėl jų jaučiasi vienaip, o kitą dieną, kai 
akimirkos malonumas nebenumalšina pirmykščio nerimo ir 
apmaudo, - kitaip. 

Pasakos apie gyvūną jaunikį patikina vaikus, kad baimė, 
kurią jiems kelia lytiniai santykiai kaip kažkas pavojinga ir 
gyvuliška, būdinga anaiptol ne vien jiems - taip pat jautėsi ir 
daugelis kitų žmonių. Tačiau pasakos veikėjos sužino, jog nors 
anksčiau jautė nerimą, lytinis partneris yra ne bjaurus pada- 
ras, O gražus žmogus. Tokį pat atradimą padarys ir vaikas. Iki- 
sąmoniniame lygmenyje šios pasakos vaikui perteikia mintį, 
kad daugelį nerimo jausmų jam savo žodžiais įskiepijo kiti ir 
kad įgijus tiesioginės šių reikalų patirties viskas gali pasirodyti 
visai kitaip, nei atrodė Žvelgiant iš išorės. 

Kitu lygmeniu šios pasakos, atrodo, byloja, kad nors šiuos 
dalykus „nušvietus“ gali paaiškėti, jog nerimas buvo nepagrįs- 
tas, taip keblumas neįveikiamas. Norint jį įveikti reikia laiko — 
bandant tą padaryti per anksti viskas tik atidedama ateičiai. Be 
to, reikia didelių pastangų, ir jos svarbiausios. Norėdamas įveik- 
ti seksualinės kilmės nerimą, žmogus turi augti kaip asmenybė. 
Deja, šioje raidoje daug ką įmanoma pasiekti tik kenčiant. 

Viena akivaizdi šiose pasakose glūdinti pamoka mūsų die- 
nomis gali nebebūti tokia svarbi kaip praeityje, kai pagal nusi- 
stovėjusią tvarką vyras turėdavo prašyti moters rankos - taip, 
kaip paršas iš toli ateina prašyti karalaitės rankos, o didelis bal- 
tas lokys, norėdamas gauti nuotaką, turi duoti visokiausių pa- 
žadų. Šios pasakos byloja, kad laimingai santuokai to negana. 
Moteris turi stengtis ne mažiau nei vyras; ji turi aktyviai siekti 
jį gauti, kaip ir jis jos siekia, o gal net labiau. 

Klausytojas gali nepastebėti kitų šiose pasakose glūdinčių 
psichologinių subtilybių, tačiau jos gali padaryti jam nesą- 
moningą įspūdį ir taip padėti pastebėti būdingus sunkumus, 
kurių nesuprantant žmonių santykiai gali virsti kančia. Pavyz- 
džiui, paršas tyčia išsivolioja purve ir tada paprašo nuotakos 

jį pabučiuoti. Toks elgesys būdingas žmogui, kuris bijo esąs 
nepageidaujamas ir norėdamas patikrinti, ar tai tiesa, stengia- 
si pasirodyti esąs blogesnis nei iš tikrųjų, nes tik tada, kai jis 
nebus atstumtas net ir atrodydamas blogiausiai, galės jaustis 
saugus. Taigi pasakose apie gyvūną vyrą sugretinamas vyro 
nerimas, kad jo šiurkštumas atbaidys moterį, ir moters neri- 
mas dėl to, kad lytiniai santykiai gyvuliški. 

Visai kitokia yra ta detalė, kuri leidžia užkerėto paršo nuo- 
takai vėl susieiti su vyru. Norėdama žengti paskutinį būtiną 
žingsnį, ji turi nusikirsti mažąjį pirštelį. Tai jos paskutinė, 
asmeniškiausia, auka, jos laimės „raktas“. Pasakoje niekaip 
neužsimenama apie tai, kad nuotakos ranka liko sužalota ar 
kad ji kraujavo, todėl jos auka aiškiai simbolinė ir rodo, kad 
laimingoje santuokoje santykiai svarbesni net už sveiko kūno 
išsaugojimą.!!? 

Vis dar lieka neaptarta, ką reiškia slaptas kambarys, į kurį 
negalima įžengti, kad nenutiktų nelaimė. Jo reikšmę geriausia 
svarstyti siejant su daug tragiškesnėmis pasekmėmis, kuriomis 
panašūs nusižengimai baigiasi kitose pasakose. 


„MĖLYNBARZDIS“ 


Mėlynbarzdis - baisiausias ir žvėriškiausias iš visų pasakose 
vaizduojamų vyrų. Iš tikrųjų ši istorija nėra pasaka, nes, iš- 
skyrus vieną išimtį - nenuplaunamą kraują ant rakto, išduo- 
dantį, kad Mėlynbarzdžio nuotaka buvo įžengusi į uždraustą 
kambarį, - pasakojime nėra nieko stebuklingo ar antgamtiško. 
Dar svarbiau tai, kad nė vienas veikėjas nesivysto; nors blogis 

pabaigoje nubaudžiamas, bausmė savaime nesuteikia nei atsi- 
naujinimo, nei paguodos. „Mėlynbarzdis“ - Perrault išgalvota 
istorija, kuri, kiek žinoma, neturėjo tiesioginių provaizdžių 
liaudies pasakose.!'*9 

Yra nemažai pasakų, kuriose svarbiausias motyvas yra slap- 
tas kambarys, į kurį negalima įžengti ir kur laikomi anksčiau 
nužudytų moterų kūnai. Kai kuriose šio tipo rusų ir Skandi- 
navijos šalių pasakose į kambarį draudžia įeiti gyvūnas jauni- 
kis - tai rodo gyvūno jaunikio tipo ir „Mėlynbarzdžio“ tipo 
pasakų ryšį. Dvi iš geriau žinomų tokių pasakų yra anglų „Po- 
nas Foksas“ ir brolių Grimmų „Neregėtas paukštis .!?! 

Pasakoje „Neregėtas paukštis raganius pagrobia vyriausią 
iš trijų dukterų. Jis pasako jai, kad ji galinti įžengti į visus jo 
namų kambarius, išskyrus vieną, atrakinamą tik mažiausiu 
rakteliu. To kambario ji turinti vengti, kitaip mirs. Dar raga- 
nius patiki merginai kiaušinį, kurį ji turinti visada nešiotis 
kartu, nes pametus jį įvyksianti didelė nelaimė. Mergina įeina 
į uždraustą kambarį ir randa jį pilną kraujo ir mirusiųjų kūnų. 
Išsigandusi ji išmeta iš rankų kiaušinį ir šis susitepa krauju, 
kurio neįmanoma nuvalyti. Raganiui grįžus, kiaušinis mergi- 
ną išduoda. Vyras ją nužudo kaip ir kitas moteris. Paskui jis 
pagrobia vidurinę seserį, ir ją ištinka toks pat likimas. 

Galiausiai burtininkas pasigrobia į savo namus jauniausią 
dukterį. Bet ši jį apgauna: prieš pradėdama tyrinėti namą, atsar- 
giai paslepia kiaušinį. Sudėjusi nukirstas seserų galūnes, mergi- 
na seseris atgaivina. Grįžęs raganius patiki, kad jauniausia duktė 
laikėsi duoto žodžio, ir pasako, kad jai už tai bus atlyginta: ji 
taps jo nuotaka. Mergina dar viena apgaule priverčia raganių 
pargabenti tėvams seseris ir nunešti jiems daug aukso. Tada jau- 
nėlė apsiklijuoja visą kūną plunksnomis ir tampa panaši į keistą 

paukštį - todėl pasaka taip ir vadinasi - ir tai padeda jai pabėgti. 
Pabaigoje burtininkas ir jo draugai sudeginami. Šio tipo pasa- 
kose aukos sėkmingai atgyja, o piktadarys nėra žmogus. 

Siekiant patikrinti, ar moteris patikima, pasakose „Mėlyn- 
barzdis“ ir „Neregėtas paukštis“ jai draudžiama tyrinėti vyro 
paslaptis. Šiedvi pasakos čia aptariamos dėl to, kad jose šio 
draudimo motyvas matomas kraštutiniu pavidalu. Pagauta 
smalsumo, moteris vis dėlto imasi tas paslaptis tyrinėti ir su- 
laukia pražūtingų pasekmių. Pasakoje „Užkerėtas paršas trys 
dukterys įsibrauna į uždraustą kambarį ir randa knygą, kurioje 
pasakojama apie jų ateitį. Ši detalė sieja „Užkerėtą paršą“ su 
„Mėlynbarzdžio“ tipo pasakomis, taigi šias pasakas aptarsime 
kartu - tai padės paaiškinti, ką reiškia uždrausto kambario 
motyvas. 

Pasakoje „Užkerėtas paršas“ apie santuoką sužinoma iš 
knygos, laikomos kambaryje, į kurį seserims prisakyta neiti. 
Tai, kad draudžiami sužinoti dalykai yra apie santuoką, yra 
užuomina, kad tėvas uždraudė joms lytinį pažinimą, - kaip 
net ir šiandien jauniems žmonėms neduodama tam tikrų kny- 
gų, kuriose yra seksualinės informacijos. 

Kad ir kas tas vyras būtų - Mėlynbarzdis ar raganius iš pasa- 
kos „Neregėtas paukštis, - atrodo, aišku, kad duodamas mote- 
riai raktą nuo kambario ir kartu nurodydamas ten neiti jis tik- 
rina, ar ji klusniai vykdo, ką jis liepia, o platesne prasme - ar ji 
yra jam ištikima. Paskui šie vyrai kurį laiką apsimeta esą išvykę 
arba tikrai išvyksta, siekdami patikrinti partnerės ištikimybę. 
Netikėtai grįžę, jie pamato, kad moteris nepateisino pasitikėji- 
mo. Kokia ta išdavystė, galima spėti pagal bausmę - egzekuciją. 
Kai kuriose pasaulio šalyse praeityje moterį jos vyras bausdavo 
mirtimi tik už vienos rūšies apgaulę - seksualinę neištikimybę. 

Turėdami tai omenyje, pažiūrėkime, kaip moteris išsiduo- 
da. Pasakoje „Neregėtas paukštis“ ją išduoda kiaušinis, „Mė- 
lynbarzdyje“ - raktas. Abiejose pasakose tai yra stebuklingi 
daiktai ta prasme, kad kartą sutepus juos krauju jo nebeįma- 
noma nuplauti. Nenuplaunamo kraujo motyvas labai senas. 
Toks kraujas yra ženklas, kad buvo padarytas koks nors blo- 
gas darbas, paprastai - žmogžudystė. Kiaušinis simbolizuoja 
moters seksualumą; atrodo, kad pasakoje „Neregėtas paukštis“ 
merginos turi išsaugoti savo seksualumą nepalytėtą. Raktas, 
atveriantis duris į slaptą kambarį, kelia asociacijų su vyro lyti- 
niu organu, ypač per pirmąją sueitį, kai plyšta mergystės plėvė 
ir ant jo patenka kraujo. Jei tai yra viena iš užslėptų prasmių, 
tada suprantama, kad kraujo negalima nuplauti: nekaltybės 
praradimas yra negrįžtamas. 

Pasakoje „Neregėtas paukštis merginų ištikimybė tikri- 
nama priešjoms ištekant. Raganius ketina vesti jauniausią duk- 
terį, nes ji sugeba jį apgauti taip, kad jis patiki ją buvus klusnią. 
Perrault „Mėlynbarzdyje“ pasakojama, kad vos Mėlynbarzdis 
apsimetė išvykęs, buvo surengta didelė šventė ir atėjo svečių, 
kurie nedrįsdavo įžengti į namus, kol juose buvo šeimininkas. 
Mūsų vaizduotei paliekama nuspręsti, kas įvyko tarp moters 
ir jos svečių, kol Mėlynbarzdžio nebuvo, bet leidžiama aiškiai 
suprasti, kad visiems buvo linksma. Atrodo, kraujas ant kiau- 
šinio ir rakto simbolizuoja, jog moteris turėjo lytinių santykių. 
Todėl galima suprasti jos nerimastingą vaizduotę, piešiančią 
už panašią neištikimybę nužudytų moterų kūnus. 


* Romėnų žygiuose (Gesta Romanorum), parašytuose maždaug 1300 m., vaiką nu- 
žudžiusiai motinai ant rankos užlaša kraujo ir jo nebegalima nuplauti. Ir net jei 
niekas kitas nemato, kad Shakespeareo ledi Makbet rankos suteptos krauju, ji pati 
tą žino. 

Klausantis kurios nors iš šių pasakų, tuojau tampa aišku, 
kad moteriai labai norisi padaryti tai, kas jai draudžiama. Sun- 
ku įsivaizduoti veiksmingesnį būdą suvilioti žmogų, nei jam 
pasakyti: „Išvykstu. Man nesant gali apžiūrėti visus kambarius, 
išskyrus vieną. Štai raktas nuo uždrausto kambario, bet tau 
negalima juo naudotis.“ Taigi vienu lygmeniu, kurio lengva 
nepastebėti dėl baisių detalių, „Mėlynbarzdis“ yra pasaka apie 
seksualinę pagundą. 

Kitu lygmeniu, kuris daug akivaizdesnis, „Mėlynbarzdis“ 
yra pasaka apie tai, kad lytiniai santykiai gali būti pragaištin- 
gi. Tačiau truputį pagalvojus apie joje vaizduojamus įvykius 
išryškėja keistų prieštaravimų. Pavyzdžiui, Perrault pasakoje 
Mėlynbarzdžio žmona padariusi baisųjį atradimą nesišaukia 
gausių svečių pagalbos, nors iš pasakojimo atrodo, kad jie 
tikriausiai tebebuvo netoliese. Ji nepasipasakoja seseriai Anai 
ir neprašo jos pagalbos. Žmona tepaprašo Anos pažiūrėti, ar 
nepasirodė broliai, kurie tą dieną turi atvykti. Galiausiai Mė- 
lynbarzdžio žmona nesielgia taip, kaip būtų suprantamiausia: 
nebėga nuo pavojaus, nesislepia ir nepersirengia. Būtent taip 
moteris elgiasi pasakoje „Neregėtas paukštis“ ir panašioje bro- 
lių Grimmų pasakoje „Jaunikis galvažudys', kurioje mergina iš 
pradžių pasislepia, paskui pabėga, o galiausiai privilioja krau- 
gerius plėšikus atvykti į pokylį ir per jį jie išaiškinami. Mė- 
lynbarzdžio nuotakos elgesys rodo viena iš dviejų: arba tai, ką 
ji pamato uždraustame kambarėlyje, yra jos pačios nerimas- 
tingų fantazijų kūrinys, arba ji išdavė vyrą, tačiau tikisi, jog jis 
nesužinos. 

Kad ir kaip būtų, - šios interpretacijos pagrįstos ar ne, - nė- 
ra abejonės, kad „Mėlynbarzdyje“ suteikiamas konkretus pa- 
vidalas dviem nebūtinai susijusioms emocijoms, kurios vaikui 

anaiptol nesvetimos. Pirma iš jų yra pavydi meilė, dėl kurios 
žmogus taip karštai trokšta amžinai išlaikyti savo mylimąjį, 
kad, siekdamas sutrukdyti neištikimybei, yra pasirengęs jį net 
pražudyti. Antra - seksualiniai jausmai, kurie gali nepaprastai 
traukti ir vilioti, bet gali būti ir labai pavojingi. 

Lengva aiškinti „Mėlynbarzdžio" populiarumą tuo, kad 
žmones domina nusikaltimai ir lytiniai santykiai, arba lytinių 
nusikaltimų keliamu susidomėjimu. Manau, vaiką ši pasaka 
žavi iš dalies dėl to, kad patvirtina jo mintį, jog suaugusieji turi 
baisių seksualinių paslapčių. Ir dar čia teigiama tai, ką vaikas 
puikiai žino iš savo patirties: pagunda išsiaiškinti seksualines 
paslaptis tokia didelė, kad net suaugusieji noriai rizikuoja leis- 
tis į didžiausius pavojus, kokius tik galima įsivaizduoti. Be to, 
žmogus, kuris taip vilioja kitus, nusipelno deramos bausmės. 

Manau, kad vaikas iš nenuplaunamai krauju sutepto rakto 
ir kitų detalių ikisąmoniniame lygmenyje supranta, kad Mė- 
lynbarzdžio žmonos seksualinis elgesys buvo nederamas. Pa- 
saka byloja: nors pavydus vyras gali manyti, jog žmona už tai 
nusipelno sunkios bausmės, - net mirties, - taip manydamas 
jis visiškai neteisus. Čia aiškiai parodoma, kad pasiduoti pa- 
gundai yra žmogiškiausias dalykas, o pavyduolis, kuris mano 
galįs paimti reikalus į savo rankas ir atitinkamai elgiasi, nusi- 
pelno mirti. Santuokinė neištikimybė, kurią simboliškai išreiš- 
kia kraujas ant kiaušinio ar rakto, yra atleistina. Jei partneris to 
nesupranta, dėl to kentės pats. 

Nors „Mėlynbarzdis“ ir baisus, ši analizė rodo, kad iš esmės 
čia, kaip ir visose pasakose, - nors, kaip minėta anksčiau, iš 
tikrųjų šis kūrinys nepriskirtinas pasakų kategorijai, - moko- 
ma aukštesnės moralės arba žmoniškumo. Žmogus, siekiantis 
žiauriai atkeršyti už neištikimybę, sulaukia pelnytos pražūties, 

kaip ir tas, kuris suvokia tik žalingą lytinių santykių aspektą. 
Ši žmoniškesnė moralė, kuri supranta ir atleidžia lytinius nu- 
sižengimus, yra reikšmingiausia „Mėlynbarzdžio“ tema - tai 
šį kartą išsakyta antrame „morale“, kurį prie kūrinio pridėjo 
Perrault. Jis rašo: 


Manau, net vaikui neatrodo, 
Kad tai įvyko šiais laikais. 
Nebėr tokių baisių dalykų, 

Ir nuožmūs vyrai jau išnyko; 
Jei šiandien vyras pavydus, 

Jo kerštas žmonai - tik saldus. 


Kad ir kaip „Mėlynbarzdis“ interpretuojamas, tai yra pamo- 
koma istorija. Ji įspėja: moterys, nepasiduokite seksualiniam 
smalsumui; vyrai, nesileiskite, kad jus užvaldytų pyktis dėl 
seksualinės išdavystės. Čia nėra nieko subtilaus; svarbiausia, 
nevaizduojama raida aukštesnio žmogiškumo link. Pabaigoje 
pagrindiniai veikėjai - Mėlynbarzdis ir jo žmona - yra lygiai 
tokie patys žmonės kaip anksčiau. Nors tai, kas įvyksta pasa- 
koje, sukrečia, niekas po šių įvykių nepasidaro geresnis, išsky- 
rus galbūt pasaulį, nes jame nebelieka Mėlynbarzdžio. 

Yra daug pavyzdžių, rodančių, kaip tikroje liaudies pasa- 
koje plėtojamas draudimo įžengti į kambarį, kuris nepaisant 
įspėjimų atidaromas, motyvas - kaip antai brolių Grimmų pa- 
saka „Marijos augintinė . Sulaukusi keturiolikos, - tai lytinės 
brandos amžius, - mergaitė gauna raktus visiems kambariams 


* Vertė Ramutė Skučaitė, cit. iš: Charles Perrault, Motulės Žąsies pasakos: senų laikų 
istorijos ir pasakos, Vilnius: Nieko rimto, 2006, p. 129. 

atrakinti, tačiau į vieną iš jų jai liepiama neiti. Suviliota smal- 
sumo, ji atveria to kambario duris. Vėliau ji neigia taip pada- 
riusi, nors yra ne kartą apie tai perklausiama. Už bausmę iš jos 
atimama kalbos dovana, nes ji šia dovana naudojosi netinka- 
mai - melavo. Iškentusi daug sunkių išbandymų, veikėja ga- 
liausiai prisipažįsta melavusi. Jai sugrąžinama kalbos dovana 
ir viskas baigiasi geruoju, nes „kas prisipažįsta ir gailisi nuodė- 
mę padaręs, tam ji atleidžiama “. 


„GRAŽUOLĖ IR PABAISA“ 


„Mėlynbarzdis“ yra pasaka apie pavojingus su lytiniais santy- 
kiais susijusius polinkius, apie keistas lytinių santykių paslap- 
tis ir jų glaudų ryšį su smurtingomis ir pragaištingoms emo- 
cijomis; trumpai tariant, apie tuos tamsius lytinių santykių 
aspektus, kuriuos geriau laikyti paslėptus už visada užrakintų 
durų ir griežtai prižiūrėti. Tai, kas įvyksta „Mėlynbarzdyje“, 
neturi visiškai nieko bendra su meile. Mėlynbarzdis, nusistatęs 
pasiekti savo ir valdyti partnerę, nepajėgus nieko mylėti, bet 
niekas negali mylėti ir jo. 

Nors „Gražuolė ir Pabaisa taip pavadinta, šioje pasakoje 
nėra nieko baisingo. Pabaisa grasina Gražuolės tėvui, tačiau jau 
nuo pat pradžių aišku, kad šis grasinimas tuščias ir juo Pabaisa 
siekia iš pradžių su Gražuole susidraugauti, ilgainiui laimėti 
jos meilę, o ją laimėjęs būti išgelbėtas ir nusikratyti gyvūno iš- 
vaizdos. Šioje pasakoje trys svarbiausi veikėjai - Gražuolė, jos 


* Broliai Grimai, Vaikų ir namų pasakos, t. 1, p. 18. 

tėvas ir Pabaisa — vienas su kitu visada elgiasi švelniai ir mei- 
liai, yra vienas kitam ištikimi. Nors mite, nuo kurio prasideda 
šio pasakų ciklo istorija, edipiška Afroditės meilė sūnui žiauri 
ir pragaištinga, pasakoje, kuri yra ciklo kulminacija, edipiška 
Gražuolės meilė, kurią ji jautė tėvui, nukreipta į būsimąjį vyrą, 
nuostabiai gydo. 

Čia pateikiama „Gražuolės ir Pabaisos“ santrauka remiasi 
ponios Leprince de Beaumont variantu, išspausdintu 1757 m. 
ir sukurtu pagal dar senesnę ponios de Villeneuve prancūzišką 
to paties motyvo versiją. Dabar tai žinomiausias šios pasakos 
variantas.!4* 

Kitaip nei daugumoje „Gražuolės ir Pabaisos“ variantų, 
ponios Leprince de Beaumont pasakoje turtingas pirklys turi 
ne tik tris dukteris, bet ir tris sūnus, nors jie pasakojime ne- 
atlieka beveik jokio vaidmens. Visos merginos labai gražios, 
ypač jaunėlė, praminta Mažąja Gražuole. Seserys labai pavydi 
jai šio vardo. Jos yra pasipūtėlės ir savanaudės, visai priešingai 
nei Gražuolė - kukli, žavinga ir miela su visais. Staiga tėvas 
praranda visus pinigus, ir šeimai tenka skursti. Seserys tuo la- 
bai nepatenkintos, o Gražuolė šiomis sunkiomis aplinkybėmis 
dar labiau sublizga. 


* Už šias abi senesnė yra Perrault pasaka „Rikė Kuoduotasis“ (Riguet d la Houppe). 
Šis originalus senovinio motyvo perdirbinys neturi žinomų precedentų. Perrault 
pakeičia pabaisą negražiu, bet protingu žmogumi - išoriškai bjauriu Rikė. Kvaila 
karalaitė, įsimylėjusi Rikė dėl jo būdo ir talento, nebemato, kad mylimojo kūnas 
bjaurus, tampa akla jo kūniškiems trūkumams. Dėl meilės jam ir karalaitė atrodo 
nebe kvaila, o kupina proto. Tokią stebuklingą permainą sukelia meilė: kai meilė yra 
brandi, o lytiniai santykiai neatmetami, tai, kas anksčiau atrodė bjauru ar kvaila, 
tampa gražu ir dvasinga. Kaip pastebi Perrault, šios pasakos moralas toks: grožis - 
tiek išorinis, tiek dvasinis - priklauso nuo požiūrio. Tačiau prie pasakojimo pateikęs 
atvirą moralą, Perrault sumenkino jį kaip pasaką. Nors meilė permaino viską, iš tik- 
rųjų čia nėra vystymosi - nekyla vidinis konfliktas, kurį reikėtų išspręsti, nevyksta 
jokia kova, kuri pakylėtų veikėjus į aukštesnį žmogiškumo lygmenį. 

Tada tėvui prireikia iškeliauti, ir jis paklausia dukterų, ką 
joms parvežti. Dvi seserys tikisi, kad kelionėje tėvas atgaus 
dalį turtų, todėl paprašo brangių drabužių, o Gražuolė nepra- 
šo nieko. Tik tėvui pareikalavus, ji paprašo parvežti rožę. Vil- 
tys atgauti turtus pasirodo buvusios bergždžios ir tėvui tenka 
grįžti namo tokiam pat neturtingam, koks išvyko. Jis paklysta 
dideliame miške ir beveik praranda viltį. Tada staiga prieina 
rūmus, ten randa maisto ir pastogę, bet namie nieko nėra. Kitą 
rytą ruošdamasis išvykti tėvas pamato gražių rožių ir, prisimi- 
nęs Gražuolės prašymą, jų paskina. Tėvui skinant rožes pasi- 
rodo grėsmingas Pabaisa ir ima bartis, kad jis, taip gerai pri- 
imtas pilyje, vagia rožes. Už bausmę, sako Pabaisa, tėvas turės 
mirti. Tėvas maldauja palikti jį gyvą ir paaiškina, kad skynė 
rožes dukteriai. Pabaisa sutinka jį paleisti, jei viena iš dukterų 
stojusi tėvo vieton pasitiks likimą, kurį Pabaisa buvo numatęs 
jam. Bet jei nė viena duktė to nepadarys, per tris mėnesius turi 
grįžti ir mirti pats pirklys. Išvykstančiam tėvui Pabaisa duoda 
skrynią, pilną aukso. Pirklys neketina aukoti vienos iš dukterų, 
bet sutinka atidėti nuosprendį trims mėnesiams, norėdamas 
per šį laiką su jomis pasimatyti ir parvežti joms auksą. 

Grįžęs namo, jis įteikia Gražuolei rožes, bet nesusilaiko ne- 
papasakojęs jai, kas atsitiko. Broliai pasiūlo surasti Pabaisą ir jį 
užmušti, bet tėvas neleidžia, nes taip jie tik pražūtų. Gražuolė 
primygtinai siūlosi stoti į tėvo vietą. Kad ir kaip jis stengiasi ją 
perkalbėti, ji nepersigalvoja ir vis tiek nori keliauti kartu. Už jo 
parsigabentą auksą dvi seserys surengia šaunias vestuves. Po 
trijų mėnesių tėvas, prieš savo valią lydimas Gražuolės, išvyks- 
ta į Pabaisos rūmus. Pabaisa paklausia Gražuolės, ar ji atvyko 
laisva valia, ir jai atsakius „taip , liepia tėvui išvykti. Jis sunkia 
širdimi galiausiai taip ir padaro. Rūmuose Gražuolė gyvena 

karališkai - visi jos norai tenkinami, tarsi vyktų stebuklai. Kas 
vakarą per vakarienę ją aplanko Pabaisa. Laikui bėgant Gra- 
žuolė pradeda laukti jo apsilankymų, nes jie paįvairina jos vie- 
natvę. Ją trikdo tik tai, kad kiekvieno pasimatymo pabaigoje 
Pabaisa prašo tapti jo žmona; kai Gražuolė labai švelniai atsi- 
sako, jis susikrimtęs išeina. Taip praeina trys mėnesiai, ir kai ji 
vėl atsisako tapti jo žmona, Pabaisa paprašo bent jau pažadėti 
niekada jo nepalikti. Ji pažada, bet prašo leisti aplankyti tėvą, 
nes, veidrodyje matydama, kas vyksta kitur pasaulyje, žino, jog 
tėvas džiūsta iš ilgesio. Pabaisa duoda jai savaitę aplankyti tė- 
vą, tačiau įspėja jai negrįžus mirsiąs. 

Kitą rytą ji jau namie su tėvu, ir šis netveria džiaugsmu. Bro- 
liai išvykę, tarnauja kariuomenėje. Seserys, kurioms santuoka 
nesuteikė laimės, iš pavydo ketina užlaikyti Gražuolę ilgiau nei 
savaitę, manydamos, kad baisūnas ateis ir ją nužudys. Joms pa- 
vyksta įkalbėti Gražuolę pasilikti dar savaitę; bet dešimtą nak- 
tį ji susapnuoja Pabaisą, priekaištaujantį jai tokiu balsu, lyg jis 
būtų prie mirties. Ji panori grįžti pas jį ir tučtuojau ten sugrąži- 
nama. Gražuolė randa Pabaisą vos gyvą, skaudama širdimi dėl 
to, kad ji netesėjo pažado. Viešėdama namie, Gražuolė suprato, 
kaip stipriai prisirišo prie Pabaisos; matydama jį tokį bejėgį, su- 
pranta jį mylinti ir pasako nebegalinti be jo gyventi ir norinti 
užjo ištekėti. Tada Pabaisa virsta karalaičiu; jie susitinka paten- 
kintą tėvą ir kitus jos šeimos narius. Blogosios seserys paverčia- 
mos statulomis ir turi tokios likti tol, kol pripažins savo kaltes. 

Pasakoje „Gražuolė ir Pabaisa Pabaisos pavidalas palie- 
kamas mūsų vaizduotei. Daugelyje Europos šalių aptinkama 
pasakų, kuriose pabaisai, sekant „Kupidonu ir Psiche', suteik- 
tas gyvatės pavidalas. Kitais atžvilgiais šių pasakų įvykiai gana 
panašūs į ką tik apsakytus, tačiau su viena išimtimi. Atgavęs 

žmogaus išvaizdą, vyras papasakoja, kodėl buvo priverstas gy- 
venti kaip gyvatė: tai buvusi bausmė už našlaitės suvedžiojimą. 
Patenkinti lytiniam geismui jis pasinaudojo bejėge auka, ir jį 
galėjo išgelbėti tik nesavanaudiška meilė tos, kuri sutinka pa- 
siaukoti dėl mylimojo. Karalaitis buvo paverstas gyvate dėl to, 
kad ji, kaip fališkas gyvūnas, simbolizuoja lytinį geismą, sie- 
kiantį vien pasitenkinimo be žmogiškų santykių, taip pat to- 
dėl, kad gyvatė naudojasi auka vien savo tikslams, kaip Žaltys 
rojuje. Pasidavę jos gundymui, prarandame nekaltumą. 
Pasakoje „Gražuolė ir Pabaisa lemtingus įvykius paskatina 
rožės vagystė, kuriai tėvas ryžtasi norėdamas parvežti gėlę my- 
limiausiai jauniausiai dukteriai. Toks jo elgesys simbolizuoja 
ir meilę jai, ir nuojautą, kad ji praras mergystę, nes nulaužta 
gėlė, ypač rožė, yra nekaltybės praradimo simbolis. Ir tėvui, ir 
dukteriai šis įvykis gali atrodyti kažkoks „baisingas“. Bet pasa- 
ka byloja, kad jų nerimas nepagrįstas. Patirtis, kurią jie bijojo 
būsiant baisingą, pasirodė labai žmogiška ir kupina meilės. 
Sugretinus „Mėlynbarzdį“ su „Gražuole ir Pabaisa“ galima 
teigti, kad pirmojoje pasakoje parodomi tie pirmykščiai, agre- 
syvūs ir savanaudiškai destruktyvūs lytinių santykių aspektai, 
kuriuos būtina nugalėti norint, kad meilė klestėtų, o antrojoje 
vaizduojama, kas svarbiausia tikroje meilėje. Mėlynbarzdžio 
elgesys atitinka jo grėsmingą išvaizdą, o Pabaisa, nors jo išo- 
rė ir baisi, yra toks pat nuostabus kaip ir Gražuolė. Ši pasaka, 
priešingai nei gali bijoti vaikas, patikina klausytoją, kad nors 
moterys ir vyrai atrodo labai skirtingi, tačiau, jei jie kaip as- 
menybės vienas kitam tinkami partneriai ir juos susieja meilė, 


* Biblijos Pradžios knygos veikėjas žaltys angliškuose vertimuose vadinamas serpent 
(„gyvatė“). (Vert. past.) 

iš jų išeina tobulos poros. „Mėlynbarzdis“ patvirtina didžiau- 
sią su lytiniais santykiais susijusią vaiko baimę, o „Gražuolė 
ir Pabaisa“ suteikia jam jėgų suvokti, kad jo baimę paskatino 
nerimastingos seksualinės fantazijos; ir nors lytiniai santykiai 
iš pradžių gali atrodyti gyvuliški, iš tikrųjų vyro ir moters mei- 
lė iš visų emocijų teikia daugiausia pasitenkinimo ir tik ji gali 
padėti pasiekti laimę visam laikui. 

Šioje knygoje ne kartą minėta, kad pasakos padeda vaikui 
suprasti jam kylančių edipiškų keblumų prigimtį ir suteikia 
vilties, kad jis įveiks juos. „Pelenėje“ nepaprastai aiškiai pa- 
rodoma, koks pragaištingas yra nenumalšintas ir žalingai iš- 
veikiamas edipiškas pavydas, kurį vienas iš gimdytojų jaučia 
vaikui. Jokia kita gerai žinoma pasaka taip aiškiai kaip „Gra- 
žuolė ir Pabaisa“ neparodo, kad vaiko edipiškas prisirišimas 
prie vieno iš tėvų yra natūralus, pageidautinas ir visiems labai 
naudingas, jei bręstant jis perkeliamas į kitą objektą ir permai- 
nomas - jausmai atsiejami nuo tėvo ar motinos ir sutelkiami į 
mylimąjį. Edipiškas prisirišimas anaiptol nėra vien didžiausių 
mūsų emocinių sunkumų šaltinis (nors gali juo būti, jei mums 
augant deramai nepersimaino): jei šie jausmai tinkamai kei- 
čiasi ir mes tinkamai išsprendžiame su jais susijusius keblu- 
mus, jie yra dirva, kurioje išauga laimė visam laikui. 

Gražuolės edipišką prisirišimą prie tėvo pasakoje rodo ne 
tik jos prašymas parvežti rožę: išsamiai pasakojama, kad se- 
serys eidavo į pobūvius ir ten smagiai leisdavo laiką, turėjo 
mylimųjų, o Gražuolė visada likdavo namie ir tiems, kurie jai 
mergindavosi, sakydavo esanti per jauna tekėti ir norinti „dar 
kelerius metus pasilikti su tėvu . Gražuolė užmezga ryšius su 
Pabaisa tik dėl to, kad myli tėvą, todėl nori, kad tie ryšiai būtų 
ne lytiniai. 

Pabaisos rūmų, kuriuose tuoj pat išpildomi visi Gražuolės 
norai, motyvas yra aptartas anksčiau kaip „Kupidono ir Psi- 
chės“ dalis. Tai narcisistinė fantazija, į kurią būdinga leistis 
vaikams. Retai pasitaiko vaikų, kurie vienu ar kitu metu nebū- 
tų norėję tokio gyvenimo, kad iš jų nebūtų nieko reikalaujama, 
o visi troškimai būtų patenkinami vos juos išsakius. Ši pasaka 
byloja, kad toks gyvenimas anaiptol nepatenkina, jis greitai 
tampa tuščias ir nuobodus - toks nuobodus, kad Gražuolė 
ima laukti vakarinių Pabaisos apsilankymų, nors iš pradžių jų 
bijodavo. 

Jei niekas nesutrukdytų tokiam narcisistiniam svajonių gy- 
venimui, nebūtų ką pasakoti; pasaka moko, kad narcisizmas, 
nors ir gali atrodyti patrauklus, nėra pasitenkinimo kupinas 
gyvenimas - tai apskritai joks gyvenimas. Gražuolė atsigauna 
sužinojusi, kad tėvui jos reikia. Kai kuriuose pasakos varian- 
tuose jis sunkiai suserga, kituose džiūsta iš ilgesio ar kaip nors 
kitaip patiria didelį sielvartą. Ši žinia sukrečia narcisistiškai 
vegetuojančią Gražuolę - ji imasi veikti, o tada atgyja. Kartu 
pajuda iš vietos ir pasakos veiksmas. 

Įsivėlusi į savo meilės tėvui ir Pabaisos poreikių konfliktą, 
Gražuolė palieka Pabaisą, norėdama pasirūpinti tėvu. Tačiau 
tada ji suvokia Pabaisą karštai mylinti - taip simboliškai vaiz- 
duojamas silpstantis ryšys su tėvu ir meilės jausmų perkėlimas 
į Pabaisą. Tik tada, kai Gražuolė, norėdama vėl susieiti su juo, 
nutaria palikti tėvo namus - tai yra nutraukia edipiškus ryšius 
su tėvu, - lytiniai santykiai, kurie lig tol atrodė bjaurūs, tampa 
gražūs. 

Čia pranašaujamas šimtmečius vėliau Freudo išsakytas po- 
žiūris, kad vaikui lytiniai santykiai turi atrodyti bjaurūs tol, kol 
jo lytiniai troškimai susiję su tėvu ar motina, nes tik tokia nei- 

giama nuostata dėl lytinių santykių gali užtikrinti, kad nebus 
sulaužytas kraujomaišos tabu, o kartu nekils pavojus subyrėti 
šeimai. Bet kai lytiniai troškimai atsiejami nuo tėvo arba mo- 
tinos ir nukreipiami į tinkamesnio amžiaus partnerį, o raida 
vyksta normaliai, jie nebeatrodo gyvuliški - priešingai, suvo- 
kiami kaip gražūs. 

„Gražuolė ir Pabaisa“ iliustruoja, kad vaiko edipiškas prisi- 
rišimas turi teigiamų bruožų, o kartu parodo, kas su šiuo prisi- 
rišimu turi įvykti vaikui vystantis. Ši pasaka visiškai nusipelno 
pagyrų, kurias Iona ir Peteris Opie jai išsako knygos „Klasi- 
kinės pasakos“ (The Classic Fairy Tales) apžvalgoje. Jie rašo, 
kad „joje simbolikos daugiau nei bet kurioje kitoje pasakoje, 
išskyrus „Pelenę“, ir ji teikia daugiausia pasitenkinimo. 

„Gražuolė ir Pabaisa“ prasideda nebrandžiu požiūriu, esą 
žmogus egzistuoja dvejopai - kaip gyvūnas ir kaip dvasia - 
ją simbolizuoja Gražuolė. Bręstant šie dirbtinai atskirti mū- 
sų žmogiškumo aspektai turi būti suvienyti; tik taip galime 
pasiekti tikrą žmogiškąją pilnatvę. „Gražuolėje ir Pabaisoje“ 
jau nebėra tokių seksualinių paslapčių, kurių būtų nevalia 
atskleisti ir kurias atskleidus tektų leistis į ilgą ir sunkią sa- 
vęs atradimo kelionę, o tik paskui viskas baigtųsi laimingai. 
Priešingai - šioje pasakoje nėra netyrinėtinų paslapčių, o at- 
skleisti tikrąją Pabaisos prigimtį yra labai gerai. Išsiaiškinus, 
koks iš tikrųjų yra Pabaisa, arba, tiksliau sakant, koks mielas 
ir mylintis jis iš tiesų yra, viskas kaipmat baigiasi laimingai. 
Pasakos esmė yra ne tik bręstanti Gražuolės meilė Pabaisai, ir 
net ne tai, kad ji meilę tėvui perkelia į Pabaisą, svarbiausia yra 
jos pačios vystymasis šių permainų metu. Iš pradžių tikėjusi, 


* Palyginti su kitomis gyvūno jaunikio ciklo pasakomis (vert. past.). 

kad privalo pasirinkti arba meilę tėvui, arba meilę Pabaisai, 
Gražuolė padaro laimingą atradimą, kad laikyti šiuos meilės 
jausmus nesuderinamais yra nebrandu. Perkeldama pradinę 
edipišką meilę tėvui į būsimąjį vyrą, Gražuolė skiria tėvui tuos 
jausmus, kuriuos iš jos gauti jam geriausia. Tada pašlijusi tėvo 
sveikata pasitaiso, ir jis gali laimingai gyventi šalia mylimos 
dukters. O Pabaisai šios permainos sugrąžina žmogišką pa- 
vidalą ir jis su Gražuole gali pradėti gyvenimą santuokinėje 
palaimoje. | 

Gražuolės ir buvusio Pabaisos santuoka simboliškai išreiš- 
kia, kad žalingas gyvūniškų ir aukštesnių Žmogaus aspektų 
atotrūkis įveiktas. Ši atskirtis apibūdinama kaip liga, nes, at- 
skirtas nuo Gražuolės ir nuo to, ką ji simbolizuoja, iš pradžių 
vos nepražūva jos tėvas, o paskui - Pabaisa. Be to, čia baigėsi 
raida nuo egocentriško, nebrandaus (falinio-agresyvaus-des- 
truktyvaus) lytiškumo iki tokio, kurio pilnatvė pasiekiama 
užmezgus žmogiškus tvirtos ištikimybės santykius: atskirtam 
nuo Gražuolės, kuri yra ir mylima moteris, ir Psichė, mūsų sie- 
la, Pabaisai gresia mirtis. Tai - raida nuo pirmykščio savanau- 
diškai agresyvaus lytiškumo iki tokio, kurio pilnatvė yra laisvai 
puoselėjamų meilės santykių dalis. Todėl su tuo, kad Gražuolė 
užimtų tėvo vietą, Pabaisa sutinka tik tada, kai ji patikina, kad 
daro tai savanoriškai; ir todėl jis pakartotinai prašo už jo te- 
kėti, tačiau nekaltindamas priima jos atsisakymą ir nebando 
užmegzti artimesnių santykių, kol ji pati nepareiškia jį mylinti. 

Išvertus poetinę pasakos kalbą į prozišką psichoanalizės, 
Gražuolės ir Pabaisos santuoka yra superego įgyvendintas id 
sužmoginimas ir suvisuomeninimas. Todėl labai tinkama, kad 
istorijoje „Kupidonas ir Psichė šios sąjungos vaisius yra Ma- 
lonumas, arba Džiaugsmas, - ego, suteikiantis pasitenkinimą, 

kurio mums reikia, kad gyventume gerai. Pasakoje, kitaip nei 
mite, nereikia išdėstyti, kokie yra dviejų pagrindinių veikėjų 
sąjungos privalumai. Čia piešiamas įspūdingesnis vaizdinys: 
pasaulis, kuriame gerieji gyvena laimingai, o blogosios veikė- 
jos seserys nėra nepataisomos. 


Kiekviena pasaka — tai stebuklingas veidrodis, kai kuriais at- 
Žvilgiais atspindintis mūsų dvasinį pasaulį ir žingsnius, ku- 
riuos mums būtina žengti, kad iš nebrandžių taptume bran- 
dūs. Tiems, kurie įsitraukia į pasakoje perteikiamus dalykus, 
ji tampa giliu ir ramiu tvenkiniu, kuris iš pradžių, kaip atrodo, 
atspindi tik mūsų atvaizdą; bet netrukus giliau pamatome 
mūsų sielos sumaištį - jos gelmes, ir suprantame, kaip pasiekti 
vidinę ramybę bei santarvę su pasauliu. Tai - atlygis už mūsų 
pastangas. 

Kokias pasakas aptarti, čia buvo pasirinkta savo nuožiūra, 
nors iš dalies atsižvelgiant į tai, kurios pasakos žinomiausios. 
Kiekviena pasaka atspindi kokį nors žmogaus dvasinės raidos 
tarpsnį, todėl antrojoje knygos dalyje pradėta nuo pasakų, 
kuriose vaikas stengiasi tapti nepriklausomas: nenoromis, tik 
tėvų priverstas taip daryti prieš savo valią, kaip pasakoje „An- 
selis ir Grytutė“, arba savarankiškiau, kaip pasakoje „Džekas 
ir pupos stiebas“. Raudonkepuraitė vilko pilve ir Miegančioji 
gražuolė, pamėginusi verpti savo pilyje, pirma laiko sudaro 
sau sąlygas patirti dalykų, kuriems nėra pasirengusios; jos iš- 
moksta, kad turi laukti, kol subręs, ir supranta, kaip pasiekti 
brandą. „Snieguolėje“ ir „Pelenėje“ mergaitė gali tapti savimi 
tik nugalėjusi pamotę. Jei knyga būtų baigusis kuria nors iš 
šių dviejų pasakų, būtų atrodę, kad neįmanoma laimingai iš- 

spręsti kartų konflikto, kuris, kaip jos rodo, toks pat senas kaip 
žmonija. Bet šios pasakos taip pat byloja, kad ten, kur kyla toks 
konfliktas, jį lemia vien tėvo ar motinos egocentriškumas bei 
nejautrumas teisėtiems vaiko poreikiams. Kaip tėvas labiau 
norėjau baigti pasaka, bylojančia, kad tėvų meilė vaikams yra 
tokia pat sena kaip žmonija, - kaip ir vaikų meilė tėvams. Iš 
šių švelnių prieraišumo jausmų kyla kitokia meilė - kuri vai- 
kui suaugus sujungs jį su mylimu žmogumi. Kad ir kaip bū- 
tų iš tikrųjų, vaikas klausydamasis pasakų ima įsivaizduoti ir 
patiki, kad iš meilės jam tėvas ar motina pasirengę rizikuoti 
gyvybe, kad atneštų jam trokštamiausią dovaną. Savo ruožtu 
vaikas tiki esąs vertas tokio pasiaukojimo, nes jis būtų pasi- 
rengęs aukoti gyvybę iš meilės tėvui ar motinai. Taigi vaikas 
subręs ir suteiks ramybės bei laimės net tiems, kurie patiria 
tokias kančias, kad atrodo lyg pabaisos. Kai tai įvyks, jis pats 
taps laimingas ir padarys laimingą savo gyvenimo draugą ar 
draugę, o kartu suteiks laimės ir savo tėvams. Jis gyvens taikoje 
su savimi ir pasauliu. 

Tai - viena iš daugelio pasakose atskleidžiamų tiesų, gyve- 
nime galinčių parodyti mums kelią; mūsų dienomis ši tiesa to- 
kia pat tikra, kokia buvo ir „vieną kartą...“ 


Pastabos 


Apie Dickenso pastabas „Raudonkepuraitės“ tema ir jo požiūrį į 
pasakas žr. Angus Wilson, The World of Charles Dickens (London: 
Secker and Warburg, 1970), ir Michael C. Kotzin, Dickens and the 
Fairy Tale (Bowling Green: Bowling Green University Press, 1972). 


Louis MacNeice, Varieties of Parable (New York: Cambridge 
University Press, 1965). 


G. K. Chesterton, Orthodoxy (London: John Lane, 1909). 

[G. K. Chesterton, Ortodoksija, vertė Rasa Drazdauskienė, Vilnius: 
Aidai, 1998]; C. S. Lewis, The Allegory of Love (Oxford: Oxford 
University Press, 1936). 


„Džekas Milžinų Nugalėtojas“ ir įvairios kitos pasakos iš ciklo apie 
Džeką išspausdintos šioje knygoje: Katherine M. Briggs, A Dictionary of 
British Folk Tales, t. 1-4 (Bloomington: Indiana University Press, 1970). 
Čia galima rasti šioje knygoje minimas britų liaudies pasakas. [Pasakos 
„Džekas Milžinų Nugalėtojas“ lietuvišką vertimą (vertė Gražvydas 
Kirvaitis ir Donatas Sauka) galima rasti knygoje Stebuklingas ragas: 
anglų pasakos, Vilnius: Vaga, 1984.] Kitas svarbus anglų pasakų rinkinys 
yra Joseph Jacobs, English Fairy Tales (London: David Nutt, 1890), ir 
More English Fairy Tales (London: David Nutt, 1895). 


„Didžios viltys, kurios mus žmonėmis padaro“ A. Tennyson, 
In Memoriam, LXXXV. 


„Pasaka apie žvejį aptariama remiantis Burtono Tūkstančio ir 
vienos nakties vertimu. [Lietuvišką pasakos vertimą galima rasti 
knygoje Tūkstantis ir viena naktis: arabų pasakos, t. 1, vertė Nida 
Rutkauskienė ir Jonas Strielkūnas, Vilnius: Alna litera, 1994.) 

„Dvasia butelyje“ yra viena iš brolių Grimmų surinktų 
pasakų, išleistų pavadinimu Vaikų ir namų pasakos (Kinder- und 
Hausmūrchen). [Broliai Grimai, Vaikų ir namų pasakos, t. 1-4, vertė 
Adomas Druktenis, Vilnius: Alma littera, 1999-2000.] Ši knyga buvo 
verčiama daug kartų, bet tik nedaug vertimų tiksliai perteikia originalą. 
Vieni iš priimtinų vertimų yra Grimmš Fairy Tales, New York: 
Pantheon Books, 1944, ir The Grimms German Folk Tales, Carbondale: 
Southern Illinois University Press, 1960. 

Kiekvienos brolių Grimmų pasakos kilmę, įvairiose pasaulio 
vietose sukurtus jos skirtingus variantus, jos ir kitų legendų bei 
pasakų santykį ir t. t. aptaria Johannes Bolte ir Georg Polivka, 
Anmerkungen zu den Kinder- und Hausmūrchen der Brūder Grimm, 
t. 1-5, Hildesheim: Olms, 1963. 

„Dvasia butelyje“ iliustruoja, kaip tėvų nuostatos paskatina vaiką 
fantazuoti, kad jis įgauna galių, dėl kurių tampa pranašesnis už tėvą. 
Pasakos herojus turėjo mesti mokyklą, nes šeima skurdo. Jis siūlosi 
padėti tėvui, varguoliui medkirčiui, dirbti, bet tėvas visai nevertina 
sūnaus gebėjimų ir sako jam: „Tu nepripratęs prie sunkaus darbo, 
neištversi.“ Visą rytą juodu dirba, paskui tėvas pasiūlo atsikvėpti 
ir papietauti. Sūnus sako, kad labiau norėtų pasivaikščioti po mišką 
ir paieškoti paukščių lizdų, ir tėvas atsakydamas rikteli: „Ak tu, 
nenuorama, [...] ko gi tau ten vaikščioti, tik pavargsi ir paskui nė 
rankos nepajudinsi.“" Taigi tėvas sumenkina sūnų dukart: iš pradžių 
suabejoja jo gebėjimu dirbti sunkų darbą; paskui, net sūnui parodžius 
ištvermę, su panieka atmeta jo sumanymą, kaip praleisti poilsio laiką. 
Koks normalus paauglys patyręs tokių dalykų nesileistų svajoti, kaip 
parodo tėvą klydus ir įrodo galįs daug daugiau, nei šis mano? 

Pasaka išpildo šią fantaziją. Vaikščiodamas ir ieškodamas paukščių 
lizdų, sūnus išgirsta balsą: „Išleisk mane!“ Taip jis randa dvasią 
butelyje, tačiau ji iš pradžių grasina jį nužudyti iš keršto už tai, kad 
taip ilgai buvo kalinama. Berniukas gudriai įtikina dvasią grįžti į 
butelį, beveik kaip Žvejys pasakoje iš Tūkstančio ir vienos nakties, o 
išleidžia tik gavęs atlygį - medžiagos skiautelę, kurios vienas galas 
gydo visas žaizdas, o kitas viską, kas juo patrinama, paverčia sidabru. 


* Broliai Grimai, Vaikų ir namų pasakos, t. 3, p. 67. 


** Ten pat, p. 68. 


456 


Pastabos 


Versdamas daiktus sidabru, berniukas su tėvu prasigyvena, „o kad su 
savo skiautele mokėjo gydyti visokias žaizdas, tai greit tapo garsiausiu 
daktaru pasaulyje“. 

Butelyje uždarytos piktosios dvasios motyvo istorija siekia labai 
senas Judėjos ir Persijos legendas, kuriose pasakojama, kad karalius 
Saliamonas dažnai įkalindavo neklusnias ar klaidatikes dvasias 
geležinėse skrynelėse, variniuose buteliuose ar vynmaišiuose, o šiuos 
išmesdavo į jūrą. „Pasaka apie žvejį“ iš dalies kilusi iš šios tradicijos — 
tai rodo džino pasakojimas žvejui apie savo maištą prieš Saliamoną: 
šis už bausmę uždaręs džiną į ąsotį ir išmetęs ąsotį į jūrą. 

Pasakoje „Dvasia butelyje“ šis senovinis motyvas susiliejo su 
kitais motyvais iš dviejų skirtingų tradicijų. Vienas iš jų - nors, kaip 
galima atsekti, galiausiai pats kilęs iš karaliaus Saliamono legendų - 
perimtas iš viduramžių pasakojimo apie velnią, kuris kažkokio 
švento žmogaus buvo arba panašiai įkalintas, arba išvaduotas 
ir priverstas išlaisvintojui tarnauti. Kita tradicija prasideda nuo 
pasakojimų apie istorinį asmenį - Paracelsą (Theophrastus 
Bombastus von Hohenheim), garsų XVI amžiaus vokiečių ir šveicarų 
gydytoją, kurio gydymas - tikėta, stebuklingas - šimtmečius kurstė 
europiečių vaizduotę. 

Viename iš šių pasakojimų Paracelsas išgirsta balsą, vardu 
šaukiantį jį iš kėnio. Jis atpažįsta, kad balsas priklauso velniui, kuris 
voro pavidalu uždarytas mažytėje medžio kiaurymėje. Paracelsas 
pasiūlo velnią išlaisvinti, jei šis duos jam vaistų, išgydančių visas 
ligas, ir tinktūros, viską paverčiančios auksu. Velnias sutinka, bet 
tada skubinasi pasišalinti, nes nori nužudyti šventą žmogų, kuris jį 
buvo įkalinęs. Kad velnią sulaikytų, Paracelsas balsiai suabejoja, ar 
toks didelis padaras kaip jis galėtų pasiversti tokiu padarėliu kaip 
voras. Velnias, norėdamas parodyti galįs tai padaryti, vėl pasiverčia 
voru ir Paracelsas jį vėl įkalina medyje. Šio pasakojimo ištakos savo 
ruožtu yra daug senesnė istorija apie burtininką, vardu Virgilijus 
(Bolte ir Polivka, op. cit.). 


Išsamiausią pasakų motyvų sąrašą, kuriame yra ir milžino arba 
dvasios butelyje motyvas, pateikia Antti A. Aarne, The Types of 
the Folktale (Helsinki: Suomalainen Tiedeakatemia, 1961), ir Stith 


* Ten pat, p. 72. 

Thompson, Motif Index of Folk Literature, t. 1-6 (Bloomington: 
Indiana University Press, 1955). 

Thompsono rodyklėje dvasios suviliojimas sumažėti, grįžti į butelį 
ir t. t. - tai motyvai D1240, D2177.1, R181, K717 ir K722. Būtų 
nuobodu pateikti šiuos duomenis visiems šioje knygoje minimiems 
pasakų motyvams, ypač dėl to, kad konkretaus motyvo paplitimą 
nesunku sužinoti iš šių dviejų žinynų. 

Heraklio ir visi kiti graikų mitai aptariami remiantis variantais, 
pateiktais šioje knygoje: Gustav Schwab, Gods and Heroes: Myths 
and Epics of Ancient Greece (New York: Pantheon Books, 1946). 
[Gustav Schwab, Gražiausios antikos sakmės, vertė Adelė Laigonaitė 
ir Antanas Žukas, Vilnius: Tyto alba, 2004.) 


Mircea Eliade, Birth and Rebirth (New York: Harper and Brothers, 
1958); Myth and Reality (New York: Harper « Row, 1963). Taip 

pat žr. Paul Saintyves, Les Contes de Perrault et les rėcits parallėles 
(Paris, 1923), ir Jan de Vries, Betrachtungen zum Mūrchen, besonders 
in seinem Verhūltnis zu Heldensage und Mythos (Helsinki: Folklore 
Fellows Communications, nr. 150, 1954). 


Straipsnių rinkinys, kuriame pasakos aptariamos remiantis gelmių 
psichologija ir kurio privalumas yra tas, kad jame pakankamai 
atstovaujama skirtingoms teorinėms mokykloms, yra Wilhelm 
Laiblin, Mūrchenforschung und Tiefenpsychologie (Darmstadt: 
Wissenschaftliche Buchgesellschaft, 1969). Taip pat čia pateikiama 
gana išsami bibliografija. 


Kol kas pasakos nebuvo sistemingai aptartos psichoanalitiniu 
požiūriu. Freudas 1913 m. išspausdino du trumpus straipsnius 
šia tema: „Ihe Occurence in Dreams of Material from Fairy 
Tales“ ir „The Theme of the Three Caskets“. Brolių Grimmų 
„Raudonkepuraitė“ ir „Vilkas ir septyni ožkeliai“ atlieka svarbų 
vaidmenį garsioje Freudo knygoje History of Infantile Neurosis, 
kuri tapo žinoma pavadinimu The Wolf-Man. Sigmund Freud, The 
Standard Edition of the Complete Psychological Works, t. 12, 17 
(London: Hogarth Press, 1953 ir vėliau). 

Pasakos minimos daugelyje kitų psichoanalitinių veikalų, kurių 
pernelyg gausu, kad čia būtų galima išvardyti, tačiau beveik visada - 

tik prabėgomis, pavyzdžiui, šioje knygoje: Anna Freud, The Ego and 
the Mechanisms of Defense (New York: International Universities 
Press, 1946). Iš daugelio straipsnių, besiremiančių froidistiniu 
požiūriu ir konkrečiau skirtų pasakoms, galima paminėti šiuos: Otto 
Rank, Psychoanalytische Beitrūge zur Mythenforschung (Vienna: 
Deuticke, 1919); Alfred Winterstein, „Die Pubertatsriten der 
Madchen und ihre Spuren im Marchen', Imago, t. 14 (1928). 

Be to, kelios pasakos buvo aptartos psichoanalitiškai - pavyzdžiui, 
Steff Bornstein, „Ihe Sleeping Beauty“, Imago, t. 19 (1933); J. E Grant 
Duff, „Snow White“, ibid., t. 20 (1934); Lilla Veszy- Wagner, „Little 
Red Riding Hood on the Couch', The Psychoanalytic Forum, t. 1 
(1966); Beryl Sandford, „Cinderella“, ibid., t. 2 (1967). Pasakos, ypač 
„Raudonkepuraitė“, kartais minimos šioje knygoje: Erich Fromm, 
The Forgotten Language (New York: Rinehart, 1951). 


Jungo ir juo sekančių analitikų veikaluose pasakos nagrinėjamos 
daug išsamiau. Deja, į anglų kalbą iš šios gausios literatūros išversta 
mažai. Būdingas Jungu sekančių psichoanalitikų požiūrio į pasakas 
pavyzdys yra Marie Louise von Franz, Interpretation of Fairy Tales 
(New York: Spring Publications, 1970). 

Turbūt geriausias Jungo požiūriu paremtos plačiai žinomos 
pasakos analizės pavyzdys yra Erich Neumann, Amor and Psyche 
(New York: Pantheon, 1956). 

Išsamiausiai pasakos remiantis Jungo pažiūrų sistema aptariamos 
Hedwig von Beit trijų tomų veikale Symbolik des Mūrchens ir Gegensatz 
und Erneuerung im Mūrchen (Bern: A. Francke, 1952 ir 1956). 

Tarpinį požiūrį pasirinko Julius E. Heuscher, A Psychiatric Study of 
Fairy Tales (Springfield: Charles Thomas, 1963). 


Skirtingus „Trijų paršiukų“ variantus galima rasti Briggs, op. cit. Ši 
pasaka aptariama remiantis seniausiu išspausdintu variantu knygoje 
J. O. Halliwell, Nursery Rhymes and Nursery Tales (London, apie 
1843). [Lietuvišką šio varianto vertimą (vertė Donatas Sauka) galima 
rasti knygoje Stebuklingas ragas: anglų pasakos, Vilnius: Vaga, 1984.) 
Du paršiukai lieka gyvi tik kai kuriuose vėlesniuose pasakos 
variantuose. Dėl to pasakos poveikis labai sumenksta. Kai kuriuose 
variantuose paršiukams duoti vardai, o tai neleidžia vaikui pažiūrėti 
į juos kaip į trijų raidos tarpsnių simbolius. Kita vertus, kai kuriuose 

variantuose paaiškinama, kad būtent malonumo siekis sutrukdė 
jaunesniems paršiukams pasistatyti tvirtesnius, taigi ir saugesnius, 
namus: jaunėlis statosi namą iš purvo, nes jame labai malonu 
voliotis, o vidurinysis stato būstą iš kopūstų, nes tai jo mėgstamas 
maistas. 


Citata, kurioje apibūdinamas animistinis mąstymas, yra iš Ruth 
Benedict straipsnio „Animisin“ knygoje Encyclopedia of the Social 
Sciences (New York: Macmillan, 1948). 


Apie skirtingus vaiko animistinio mąstymo tarpsnius ir tokio 
mąstymo vyravimą iki dvylikos metų amžiaus žr. Jean Piaget, The 
Childs Concept of the World (New York: Harcourt, Brace, 1929). 
[Jean Piaget, Vaiko pasaulėvoka, vertė Inga Sturytė, Vilnius: Žara, 
2011.) 


s[ rytus nuo saulės, į vakarus nuo mėnulio“ yra norvegų pasaka. 
Vertimą galima rasti Andrew Lang, The Blue Fairy Book (London: 
Longmans, Green, apie 1889). [Lietuvišką vertimą galima rasti 
knygoje Dvylika laukinių gulbiny: norvegų pasakos, vertė Antanas 
Paraščiakas, Vilnius: Vyturys, 1985.) 


„Gražuolė ir Pabaisa“ - labai sena pasaka, yra daug skirtingų jos 
variantų. Vienas žinomiausių yra ponios Leprince de Beaumont 
variantas, kurį galima rasti knygoje Iona ir Peter Opie, The Classic 
Fairy Tales (London: Oxford University Press, 1974). 

„Karalaitis varlė“ yra viena iš brolių Grimmų pasakų. 


Piaget teorijų santrauką galima rasti J. H. Flavell, The Developmental 
Psychology of Jean Piaget (Princeton: Van Nostrand, 1963). 


Deivę Nutą aptaria Erich Neumann, The Great Mother (Princeton: 
Princeton University Press, 1955). „Kaip dangaus skliautas ji gaubia 
visas žemės būtybes, tarsi višta, sauganti viščiukus.“ Kaip ji buvo 
vaizduojama, galima pamatyti ant egiptietiško Ureš-Nofero (XXX 
dinastijos laikų) sarkofago Niujorke, Metropolitano muziejuje. 


Michael Polanyi, Personal Knowledge (Chicago: University of 
Chicago Press, 1958). 


Sigmund Freud, „From the History of an Infantile Neurosis“, op. cit. 

Nors nežinau jokių studijų, kuriose būtų parodyta, kaip pasakų 
iliustracijos atitraukia dėmesį, yra pakankamai įrodymų, kad jos 
atitraukia dėmesį nuo kitos skaitomos medžiagos. Žr., pavyzdžiui, 

S. J. Samuels, „Attention Process in Reading; The Effect of Pictures 
on the Acguisition of Reading Responses“, Journal of Educational 
Psychology, t. 58 (1967); taip pat jo atliktą daugelio kitų šiai temai 
skirtų studijų apžvalgą: „Effects of Pictures on Learning to Read, 
Comprehension, and Attitude“, Review of Educational Research, t. 40 
(1970). 


J. R. R. Tolkien, Tree and Leaf (Boston: Houghton Mifllin, 1965). 


Apie trukdymo sapnuoti pasekmes yra daug literatūros - pavyzdžiui, 
Charles Fisher, „Psychoanalytic Implications of Recent Research 

on Sleep and Dreaming“, Journal of the American Psychoanalytic 
Association, t. 13 (1965); ir Louis J. West, Herbert H. Janszen, Boyd K. 
Lester ir Floyd S. Cornelison, Jr., „Ihe Psychosis of Sleep Deprivation“, 
Annals of the New York Academy of Science, t. 96 (1962). 


Chesterton, op. cit. 
Sigmund Freud, „Ihe Family Romance of the Neurotic“, op. cit., t. 10. 


„Trys norai pradžioje buvo škotų pasaka, ją pateikia Briggs, op. cit. 
Kaip minėta, šis motyvas ir būdingos jo variacijos aptinkamas 
visame pasaulyje. Pavyzdžiui, vienoje indų pasakoje šeima gauna 
pažadą išpildyti tris norus. Žmona trokšta būti labai graži ir tam 
išnaudoja pirmąjį norą, o tada pabėga su karalaičiu. Supykęs vyras 
panori, kad ji virstų kiaule. Sūnui tenka išnaudoti trečią, paskutinį, 
norą, kad grąžintų motinai pradinį pavidalą. 


Ta pati įvykių seka galėtų būti suprantama ir kaip tokios minties 
simbolinė išraiška: kai pavojus pasiduoti id spaudimui sumažėja, - 
tigro ir vilko simbolizuojamas gyvūniškas nuožmumas sumenksta 
ir jį pakeičia stirniuko simbolizuojamas paklusnumas, - ego ir 
superego įspėjamieji balsai praranda dalį galios valdyti id. Tačiau 
pasakoje broliukas sako sesutei, kad yra pasiryžęs gerti iš trečiojo 
šaltinio: „Tikrai jau atsigersiu, kad ir ką tu man sakytum. Nebegaliu 
tverti iš troškulio.“ Todėl tekste dėstoma interpretacija atrodo 
artimesnė užslėptai pasakos prasmei. 


* Broliai Grimai, Vaikų ir namų pasakos, t. 1, p. 65. 

Pasaka „Jūreivis Sindbadas ir nešikas Sindbadas“ aptariama 
remiantis Burtono Tūkstančio ir vienos nakties vertimu. [Lietuviškas 
vertimas: „Pasakojimas apie jūreivį Sindbadą“, knygoje Tūkstantis ir 
viena naktis: arabų pasakos, t. 5, vertė Irena Aleksaitė, Vilnius: Alma 
littera, 1995.) 


Apie Tūkstančio ir vienos nakties istoriją ir ypač apie skaičiaus 1001 
prasmę žr. von der Leyen, Die Welt des Mūrchens, t. 1-2 (Dūsseldorf: 
Eugen Diederich, 1953). 


Apie pasaką, įrėminančią tūkstantį ir vieną pasaką, žr. Emmanuel 
Cosguin, „Le Prologue-Cadre des Mille et Une Nuits“ jo knygoje 
Ėtudes Folklorigues (Paris: Champion, 1922). 

Rėmiausi Johno Payneo Tūkstančio ir vienos nakties rėminančios 
istorijos vertimu knygoje The Book of the Thousand Nights and One 
Night (London, išspausdinta tik prenumeratoriams, 1914). 


Apie senovės egiptiečių pasaką žr. Emanuel de Rougė, „Notice sur 
un manuscrit ėgyptien, Revue archėologigue, t. 8 (1852); W. F. Petrie, 
Egyptian Tales, t. 2 (1895); taip pat Bolte ir Polivka, op. cit. 


Įvairius pasakos „Du broliai“ variantus aptaria Kurt Ranke, „Die 
zwei Brūder“, Folk Lore Fellow Communications, t. 114 (1934). 


Gana neįprasta, kad pasakoje būtų taip konkrečiai nurodyti 
vietovardžiai. Tie, kurie yra tyrinėję šį klausimą, padarė išvadą, 
kad kai pasakoje minimas vietovardis, tai yra ženklas, kad ji 
kažkaip susijusi su kokiu nors tikru įvykiu. Pavyzdžiui, gali 
būti, kad Hamelno mieste kadaise buvo pagrobta būrys vaikų, 
ir tai paskatino sukurti pasaką apie Margąjį Fleitininką, kur 
vaizduojama, kaip vaikai dingsta iš šio miesto. Tai istorija su 
moralu, bet vargu ar pasaka, nes joje trūksta atomazgos ir nėra 
laimingos pabaigos. Bet egzistuoja iš esmės tik vienas tokio 
pasakojimo su istorine nuoroda variantas. 

Tai, kad „Trijų kalbų“ motyvas plačiai paplitęs ir yra daug šios 
pasakos variantų, byloja, kad ji istorinio pagrindo neturi. Kita vertus, 
visai galima suprasti, kodėl pasakoje, kurios veiksmas prasideda 
Šveicarijoje, pabrėžiama, jog svarbu išmokti tris skirtingas kalbas, 
nes Šveicarijoje gyvena keturiomis kalbomis - vokiečių, prancūzų, 
italų ir retoromanų - kalbančių grupių atstovai. Viena iš šių kalbų, 

tikriausiai vokiečių, buvo gimtoji pagrindinio veikėjo kalba, 

todėl visai suprantama, kad jis siunčiamas į tris skirtingas vietas 

ir ten išmoksta kitų kalbų. Tai, ką pasakos klausytojas šveicaras 
gali paviršutiniškai suprasti kaip būtinybę skirtingomis kalbomis 
kalbantiems žmonėms susivienyti į aukštesnę visumą - Šveicariją, 
užslėptu lygmeniu yra dar ir užuomina apie reikiamybę integruoti 
savyje glūdinčius skirtingus polinkius. 


Apie paprotį papūsti į orą plunksnelę tada, kai reikia apsispręsti, kur 
eiti, žr. Bolte ir Polivka, op. cit., t. 2. 


Tolkien, op. cit. 


Žr., pavyzdžiui, Joeyo istoriją knygoje Bruno Bettelheim, The Empty 
Fortress (New York: Free Press, 1967). 


Jean Piaget, The Origins of Intelligence in Children (New York: 
International Universities Press, 1952), ir The Construction of Reality 
in the Child (New York: Basic Books, 1954). 


Watty Piper, The Little Engine That Could (Eau Claire, Wisconsin: 
E. M. Hale, 1954). 


A. A. Milneo eilėraštis „Nepaklusnumas“ (Disobedience), knygoje 
When We Were Very Young (New York: E. P. Dutton, 1924). 

(A. A. Milne, Kai mes buvome maži, vertė Sigitas Geda, Vilnius: 
Garnelis, 2005.) 


Arklio vardas Falada yra nuoroda, kad pasaka senos kilmės. Jis kilęs 
iš Rolando arklio vardo. Rolando giesmėje (Chanson de Roland) tas 
arklys vadinamas Valantin, Valantis, Valatin ir t. t. [Sulietuvinta 
forma - Vejantifas (vert. past.).) 

Kalbančio arklio motyvas dar senesnis. Tacitas pasakoja, kad 
germanai tiki arklius mokant pranašauti ateitį ir naudojasi jais kaip 


v-- oo) 


« v 


Dėl „Rozvalo ir Lilianos' žr. Briggs, op. cit. 

Tai visame pasaulyje paplitęs motyvas: tikrosios nuotakos vietą 
užima pikta užgrobėja, ji galiausiai išaiškinama ir nubaudžiama, 
bet iš pradžių tikroji nuotaka turi ištverti rūsčių išbandymų, kuriais 
patikrinamas jos būdo tvirtumas. (Žr. P. Arfert, Das Motiv von der 
unterschobenen Braut in der internationalen Erzūhlungsliteratur 

[Rostock, disertacija, 1897].) Detalėmis skiriasi ir iš vienos kultūros 
kilusios pasakos, ir skirtingų šalių pasakos, nes pradinis motyvas 
papildomas vietos ypatumais ir papročiais. 


Kelios eilutės iš to paties ciklo dar kartą liudija pasakų daromą 
formuojamąjį poveikį poetams. Prisimindamas pasakas, Heine rašo: 


Jos skamba taip saldžiai, maloniai, 
Tos pasakos auklės senosios! 


ir 


Su ta daina dar menu 

Aš ir senutėlę auklelę, 

Regiu ją - veidu tamsiu, 
Raukšlių išvagotu, raukšlelių. 


Iš krašto Miunsterio kilus, 
Daug ji galėjo papasakot 
Baisybių apie vaiduoklius, 
Liaudies dainų ir dar pasakų. 


The Poems of Heine (London: G. Bell and Sons, 1916). 


Apie kitus „Žąsininkės“ variantus žr. Bolte ir Polivka, op. cit.; ten 
pateikiama papildomos informacijos ir apie visas kitas brolių Grimmų 


pasakas. 


„ Tolkien, op. cit. 


Mary J. Collier ir Eugene L. Gaier, „Adult Reactions to Preferred 
Childhood Stories“, Child Development, t. 29 (1958). 


Chesterton, op. cit. 

Maurice Maeterlinck, The Blue Bird (New York: Dodd, Mead, 
1911). [Maurice Maeterlinck, Žydroji paukštė. Nekviestoji viešnia, 
vertė Dominykas Urbas, 2-asis leid., Vilnius: Alma littera, 2002.) 


Apie turkų pasaką, ypač apie Iskendero istoriją, žr. August Nitschke, 
Die Bedrohung (Stuttgart: Ernst Klett, 1972). Šioje knygoje aptariami 
įvairūs kiti pasakų bruožai, ypač tai, kad grėsmė neatskiriama nuo 

siekio įgyvendinti savo galimybes, o kartu tapti laisvam; taip pat 
aptariamas paslaugaus draugo vaidmuo. 


Vom Vater hab' ich die Statur, 
Des Lebens ernstes Fūhren, 
Vom Mūtterchen die Frohnatur 
Und Lust zu fabulieren. 


Goethe, Nekandžios ksenijos (Zahme Xenien), VI. 


Kaip Goethės motina sekė sūnui pasakas, aprašo Bettina von Arnim 
knygoje Goethes Briefwechsel mit einem Kinde (Jena: Diederichs, 1906). 


„Wer vieles bringt, wird manchem etwas bringen. - Goethe, Faustas. 


Charles Perrault, Histoires ou Contes du temps passė, avec des Moralitez 
(Paris, 1697). [Charles Perrault, Motulės Žąsies pasakos: senų laikų 
istorijos ir pasakos, vertė Ramutė Skučaitė, Vilnius: Nieko rimto, 
2006.] Pirmas išleistas vertimas į anglų kalbą Roberto Samberio: 
Histories or Tales of Past Times (London, 1729). Žinomiausios iš šių 
pasakų perspausdintos Iona ir Peter Opie, op. cit. Jas taip pat galima 
rasti Andrew Lango pasakų knygose - „Raudonkepuraitė“ įdėta į 
Mėlynąją pasakų knygą (The Blue Fairy Book), op. cit. 


Apie Perrault ir jo pasakas yra gana daug literatūros. Naudingiausias 
veikalas, kurį galima lyginti su Boltės ir Polivkos veikalu apie brolių 
Grimmų pasakas, yra Marc Soriano, Les Contes de Perrault (Paris: 
Gallimard, 1968). 

Knygoje Perraults Popular Tales (Oxford: At the Clarendon Press, 
1888) Andrew Langas rašo: „Jei visi „Raudonkepuraitės“ variantai 
baigtųsi ten, kur baigiasi Perrault variantas, galėtume šią pasaką atidėti 
į šalį, išsakę pastabą, kad pasakos literatūrinės priemonės kilusios 
iš „tų laikų, kai žvėrys mokėjo kalbėti“ ar buvo tikima, kad jie tai 
moka. Bet gerai žinoma, kad vokiečių „Raudonkepuraitės“ variantas 
(brolių Grimmų pasaka nr. 26) anaiptol nesibaigia vilko pergale. 
Raudonkepuraitė su senele atgaivinamos, o „būtent vilkas pražuvęs“. 
Gal tai buvo originali pabaiga, kurią Perrault praleido, nes Liudviko XIV 
laikų vaikų kambaryje ji buvo visiškai nederama, o gal vaikai reikalavo, 
kad pasaka „baigtųsi gerai“. Kad ir kaip ten būtų, šioje vokiečių Mūrchen 
išsaugotas vienas iš labiausiai pasaulyje paplitusių mitų epizodų: žmonės 
gyvi išlenda iš juos prarijusios pabaisos.“ 

Du iš šių prancūziškų „Raudonkepuraitės“ variantų išspausdinti 
Melusine, t. 3 (1886-1887) ir t. 6 (1892-1893), 


Ten pat. 


Djuna Barnes, Nightwood (New York: New Directions, 1937). 
T. S. Eliot, Nightwood „Įvadas“ (Introduction), ten pat. 


Fairy Tales Told Again, iliustravo Gustave Dorė (London: Cassel, 
Petter and Galpin, 1872). Ta iliustracija perspausdinta Opie ir Opie, 
op. cit. 


Apie skirtingus „Raudonkepuraitės“ variantus žr. Bolte ir Polivka, 
op. cit. 


Gertrude Crampton, Tootle the Engine (New York: Simon and 
Schuster, 1946), serija Little Golden Books. 


Dėl įvairių pasakų apie Džeką ir skirtingų pasakos „Džekas ir pupos 
stiebas“ variantų žr. Briggs, op. cit. 


Dėl įvairių mitų, sudarančių ciklą, kuris prasideda nuo Tantalo, 
daugiausia vaizduoja Edipo gyvenimą ir baigiasi mitu Septynetas 
prieš Tebus bei Antigonės mirtimi, žr. Schwab, op. cit. 


Apie įvairius „Snieguolės“ variantus žr. Bolte ir Polivka, op. cit. 
„Snieguolė“ aptariama remiantis brolių Grimmų variantu. 


„Mažoji vergė“ yra Basile's Pentamerono Antros dienos Aštunta 
smagi istorija. Pentameronas pirmą kartą išleistas 1636 m. (The 
Pentamerone of Giambattista Basile (London: John Lane the Bodley 
Head, 1932]). 


Klausimas, kodėl pasąmonėje skaičius „trys“ dažnai reiškia lytinius 
santykius, aptariamas p. 321 ir toliau. 

Nykštukai ir jų prasmė tautosakoje aptariama straipsnyje „Zwerge 
und Riesen" ir daugelyje kitų straipsnių šioje knygoje: Hans 
Bachtold-Staubli, Handwėorterbuch des deutschen Aberglaubens 
(Berlin: de Gruyter, 1927-1942). Taip pat joje yra įdomių straipsnių 
apie pasakas ir jų motyvus. 


Anne Sexton, Transformations (Boston: Houghton Mifflin, 1971). 

Dėl pirmojo išspausdinto „Trijų lokių“ varianto žr. Briggs, op. cit. 


Erik H. Erikson, Identity, Youth and Crisis (New York: W. W. Norton, 
1968). 


Dėl Perrault pasakos „Miegančio miško gražuolė“ (La Belle au bois 
dormant) žr. Perrault, op. cit. Angliškus „Miegančiosios gražuolės“ 
vertimus galima rasti Lang, The Blue Fairy Book, bei Opie ir Opie, 
op. cit. Dėl brolių Grimmų pasakos „Erškėtrožė“ (Dornrūschen) 

žr. Broliai Grimmai, op. cit. 


Basile, op. cit. „Saulė, Mėnulis ir Talija“ yra Pentamerono Penktos 
dienos Penkta smagi istorija. 


Apie pasakas, iš kurių kilo „Miegančioji gražuolė, žr. Bolte ir 
Polivka, op. cit., ir Soriano, op. cit. 


Dėl to, kad „Pelenė“ yra žinomiausia pasaka, žr. Funk and Wagnalls 
Dictionary of Folklore (New York: Eunk and Wagnalls, 1950). Taip 
pat žr. Opie ir Opie, op. cit. 

Apie tai, kad ši pasaka mėgstamiausia, žr. Collier ir Gaier, op. cit. 


Apie seniausią „Pelenės“ tipo kinų pasaką žr. Arthur Waley, „Chinese 
Cinderella Story“, Folk-Lore, t. 58 (1947). 


Dėl avalynės istorijos, kartu ir sandalų bei kurpaičių, žr. R. T. Wilcox, 
The Mode of Footwear (New York, 1948). 

Dar išsamiau avalynės istoriją, kartu ir Diokleciano įsaką, aptaria 
E. Jaefert, Skomod och skotillverkning fran medeltiden vara dagar 
(Stockholm, 1938). 


Apie „Pelenės“ (Aschenbrėūdel) kilmę ir prasmę, taip pat daugelį kitų 
šios pasakos detalių žr. Bolte ir Polivka, op. cit., ir Anna B. Rooth, 
The Cinderella Cycle (Lund: Gleerup, 1951). 


Barnes, op. cit. 


B. Rubenstein, „Ihe Meaning of the Cinderella Story in the 
Development of a Little Girl, American Imago, t. 12 (1955). 


„Katė Pelenė“ (La Gatta Cenerentola) yra Basiles Pentamerono, op. 
cit., Pirmos dienos Šešta smagi istorija. 

Šis motyvas, - siekiant nužudyti žmogų, skrynios dangtis 
paleidžiamas, kad nulaužtų jam sprandą, - nepaprastai retas, nors 
jis aptinkamas brolių Grimmų „Pasakoje apie kadagį“, kurioje 

pikta pamotė taip nužudo posūnį. Turbūt jis yra istorinės kilmės. 
Šventasis Grigalius Turietis Frankų istorijoje (History of the Franks, 
New York: Columbia University Press, 1916) pasakoja, kad karalienė 
Fredegundė (mirusi 597 m.) tokiu būdu kėsinosi nužudyti dukterį 
Rigundę, bet šią išgelbėjo į pagalbą atskubėję tarnai. Fredegundė 
ketino nužudyti dukterį dėl to, kad ta tvirtino turinti būti motinos 
vietoje, mat esanti „geresnė - tai yra gimusi kaip karaliaus duktė, 
ojos motina gyvenimo pradžioje buvo kambarinė. Vadinasi, 
dukters edipiškas išdidumas - „labiau nei motina tinku į jos vietą“ - 
paskatina motinos edipišką kerštą: ji kėsinasi sunaikinti dukterį, kuri 
norėjo ją pakeisti. 


„La mala matrė, knygoje A. de Nino, Usi e costumi abruzzesi, t. 3: 
Fiabe (Firenze, 1883-1887). 


Įvairias pasakas, kuriose Pelenės motyvas svarbiausias, aptaria 
Marian R. Cox, Cinderella: Three Hundred and Forty-five Variants 
(London: David Nutt, 1893). 


Iliustracija galėtų būti gerai žinoma klaida, padaryta pradiniame 
psichoanalizės laikotarpyje. Freudas, remdamasis tuo, ką 

analizės metu jam pasakojo pacientės, - jų sapnais, laisvosiomis 
asociacijomis, prisiminimais, - padarė išvadą, kad ankstyvoje 
vaikystėje jos visos buvo suvedžiotos tėvo ir kad tai buvo jų neurozių 
priežastis. Tik tada, kai pacientės, kurių gyvenimo pradžios istorija 
jam buvo gerai žinoma, taip pat prisiminė tokių dalykų, nors jis 
žinojo, kad jų atveju tokio suvedžiojimo nebuvo, Freudas suprato, 
kad atvejai, kai tėvas suvedžioja dukrą, negali būti tokie dažni, kaip 
jis anksčiau buvo linkęs manyti. Tada jam tapo aišku - ir nuo tada 
buvo patvirtinta nesuskaičiuojamais pavyzdžiais, - kad jo pacientės 
prisiminė ne tai, kas įvyko, o įvykius, kurių norėjo. Būdamos mažos 
mergaitės edipiniame laikotarpyje jos troško, kad tėvas jas karštai 
pamiltų ir norėtų paimti į žmonas ar bent padarytų mylimąja. Jos 
to taip karštai troško, kad ėmė ryškiai įsivaizduoti, jog taip ir buvo. 
Vėliau pacientės prisimindavo šių fantazijų turinį ir jų jausmai 
fantazijose buvo tokie stiprūs, kad jos būdavo įsitikinusios, jog juos 

galėjo sukelti tik tikrai įvykę dalykai. Jos pačios tvirtino ir tikėjo 
nepadariusios nieko, kas provokuotų tėvą jas suvedžioti; visa tai buvę 
tėvo darbas. Trumpai tariant, jos buvusios nekaltos kaip Pelenė. 

Kai Freudas suprato, kad šie prisiminimai apie suvedžiojimą 
nesusiję su tikrais įvykiais, o tik su fantazijomis, todėl padeda 
pacientėms tirti sunkiau pasiekiamas pasąmonės gelmes, tapo aišku, 
kad ne tik tai, ko norėta, buvo laikoma išsipildžiusiais dalykais, bet ir 
kad pacientės, būdamos mažos mergaitės, anaiptol nebuvo nekaltos. 
Jos ne tik troško būti suvedžiotos ir ne tik įsivaizdavo, kad tai 
vyksta, bet ir bandė vaikiškais būdais sugundyti tėvą - pavyzdžiui, 
stengėsi padaryti įspūdį ar kitaip siekė Tėvo meilės. (Sigmund 
Freud, „An Autobiographical Study“, New Introductory Lectures to 
Psychoanalysis, etc., op. cit., t. 20, 22.) 


Pavyzdžiui, pasakoje „Nendrinė Kepurė' (Cap o Rushes), Briggs, 
op. cit. [Lietuviškas vertimas (vertė Donatas Sauka) - knygoje 
Stebuklingas ragas: anglų pasakos, Vilnius: Vaga, 1984.) 


Perrault „Pelenė“ perspausdinta Opie ir Opie, op. cit. [Lietuviškas 
vertimas - Charles Perrault knygoje Motulės Žąsies pasakos, op. 
cit.) Deja, kaip ir beveik visuose kituose vertimuose į anglų kalbą, 
šiame rinkinyje nėra eilėraščių, kuriuose išdėstomas pasakos 
moralas. 

Dėl brolių Grimmų „Pelenės“ (Aschenputtel) žr. Grimm, op. cit. 


„Vikšrių Palaidinė“ (Rashin Coatie), Briggs, op. cit. 


Stith Thompson, Motif Index..., op. cit., ir The Folk Tale (New York: 
Dryden Press, 1946). 


Apie ritualinę pelenų prasmę ir jų reikšmę apsivalant bei gedint žr. 
straipsnį „Ashes“ knygoje James Hastings, Encyclopedia of Religion 
and Ethics (New York: Scribner, 1910). Apie pelenų prasmę ir naudą 
tautosakoje, taip pat apie jų reikšmę pasakose žr. straipsnį „Asche“, 
Bachtold-Staubli, op. cit. 


„Vikšrių Palaidinė“ ar beveik tokia pat pasaka minima knygoje 
Škotijos skundas (Complaynt of Scotland, 1540), red. Murray (1872). 


Ši egiptiečių pasaka perpasakota knygoje Renė Basset, Contes 
populaires dAfrigue (Paris: Guilmoto, 1903). 

Erik H. Erikson, Identity and the Life Cycle (Psychological Issues, t. 1, 
New York: International Universities Press, 1959). 


Vienoje „Pelenės“ tipo islandų pasakoje veikėja, su kuria blogai 
elgiamasi, susapnuoja mirusią motiną ir gauna iš jos stebuklingą 
daiktą. Tas daiktas padeda herojei išsilaikyti, kol karalaitis suranda jos 
batelį, ir t. t. Jon Arnason, Folk Tales of Iceland (Leipzig, 1862-1964) 
ir Icelandic Folktales and Legends (Berkeley: University of California 
Press, 1972). 


Apie įvairias užduotis, kurias iš Pelenės reikalaujama atlikti, žr. Rooth, 
op. cit. ||| 


Soriano, op. cit. 


Čia papasakotą Pelenės istoriją Perrault dar labiau pajuokia antruoju 
iš savo moralų, kuriuos pateikia po jos. Šiame morale, kuriam 
būdinga, Soriano žodžiais, „kandi ironija“, Perrault sako, kad nors 
naudinga turėti proto, drąsos ir kitų gerų savybių, jos daug nereiškia 
(ce seront choses vaines), jei neturi krikštatėvio ar krikštamotės, kurie 
šias savybes padarytų reikšmingas. 


Cox, op. cit. 
Bruno Bettelheim, Symbolic Wounds (Glencoe: The Free Press, 1954). 


Rodopidės istoriją pasakoja Strabonas Geografijoje (The Geography of 
Strabo, Loeb Classical Library, London: Heinemann, 1932). 


Rooth, op. cit. 


Raymond de Loy Jameson, Three Lectures on Chinese Folklore 
(Peiping: Publications of the College of Chinese Studies, 1932). 

Aigremont, „Fuss- und Schuh-Symbolik und Erotik“, 
Anthropophyteia, t. 5 (Leipzig, 1909). 


„O, ženk švelniau - tu mindai / mano sapnus“, iš eilėraščio „He 
Wishes for the Cloths of Heaven, knygoje William Butler Yeats, 
The Collected Poems (New York: Macmillan, 1956). 


Pavyzdžiui, būtų galima pagrįstai sunerimti, jei vaikas sąmoningai 
suvoktų, kad auksinė kurpaitė gali būti makšties simbolis, kaip 
kad keltų susirūpinimą, jei vaikas sąmoningai suprastų šio žinomo 
vaikiško eilėraštuko seksualinį turinį: 

Aš - kakariekū! - gaidys. 
Pametė ponia savo batelį, 
Mano ponas pametė strykelį, 
Nežinia, ką jiem daryt! 


Dėl to susirūpinti būtų pagrįsta, nors žargoninę žodžio „gaidys“ 
reikšmę dabar jau gana gerai žino net vaikai. Šiame eilėraštuke 
batelio vaizdinys turi tą pačią simbolinę prasmę kaip „Pelenėje“. Jei 
vaikas suprastų, apie ką yra visas šis eilėraštukas, jam tikrai būtų 
„nežinia, ką daryti ! Taip pat būtų, jei jis suprastų - nors joks vaikas 
jų nesupranta - visas užslėptas „Pelenės“ prasmes, iš kurių tik dalį 
stengiausi paaiškinti, ir net jas - tik iš dalies. 


Erikson, Identity and the Life Cycle, op. cit.; Identity, Youth, and 
Crisis, op. cit. 


„Pelenės“ tipo pasakos, kuriose veikėja atpažįstama ne pagal 
kurpaitę, o pagal žiedą (ne vienintelės) - „Medžio Marija“ (Maria 
Intaulata ir Maria Intauradda, abi perspausdintos Archivio per lo 
Studio delle Tradizioni Populari, t. 2, Palermo, 1882), taip pat pasaka 
„Bateliai“ (Les Souliers) knygoje Auguste Dozon, Contes Albanais 
(Paris, 1881). 


Dabar žinomiausią „Gražuolės ir Pabaisos“ versiją sukūrė ponia 
Leprince de Beaumont. Pirmas jos versijos vertimas į anglų kalbą 
buvo išspausdintas žurnale The Young Misses Magazine 1761 m. Jis 
perspausdintas Opie ir Opie knygoje, op. cit. 

Didelį gyvūno jaunikio motyvo paplitimą aptaria Lutz Rėhrich, 
Mūrchen und Wirklichkeit (Wiesbaden: Steiner, 1974). 


Dėl šios bantų pasakos žr. Dictionary of Folklore, op. cit., ir 
G. M. Teal, Kaffir (London: Folk Society, 1886). 


Die Mūrchen der Weltliteratur, Malaiische Mūrchen, sud. Paul 
Hambruch (Jena: Diederichs, 1922). 


Leo Frobenius, Atlantis: Volksmūrchen und Volksdichtungen aus 
Afrika (Jena: Diederichs, 1921-1928), t. 10. 


Opie ir Opie, op. cit. 

111. „Šulinys Pačiam Pasaulio Krašte“ („The Well of the World's End“), 
Briggs knygoje, op. cit. 


112. Dėl pradinio „Karalaičio varlės“ varianto, kurio broliai Grimmai 
neišspausdino, žr. Joseph Lefftz, Mūrchen der Brūder Grimm: 
Urfassung (Heidelberg: C. Winter, 1927). 


113. Briggs, op. cit. 
114. Sexton, op. cit. 


115. Dėl „Kupidono ir Psichės“ žr. Erich Neumann, Amor and Psyche, 
op. cit. Apie daugelį šios istorijos variantų žr. Ernst Tegethoff, 
Studien zum Mūrchentypus von Amor und Psyche (Bonn: Schroeder, 
1922). 

Geras pagal šį motyvą sukurtų pasakų sąrašas pateikiamas Boltės 
ir Polivkos knygoje, op. cit., aptariant brolių Grimmų „Pasaką apie 
giedantį, šokantį vieversėlį. 


116. Robert Graves, Apuleius Madaurensis: The Transformations of Lucius 
(New York: Farrar, Straus X Young, 1951). 


117. „The Enchanted Pig“, Andrew Lang knygoje The Red Fairy Book 
(London: Longmans, Green, 1890), ir Mite Kremnitz knygoje 
Rumūnische Mūrchen (Leipzig, 1882). 


118. „East of the Sun and West of the Moon“, Andrew Lang knygoje The 
Blue Fairy Book, op. cit. 


119. Čia vėl galime pastebėti užuominą apie mergystės plėvės netektį — 

moters kūno dalelės auką pirmąsyk patiriant lytinius santykius. 
Vištų kaulai visai nepanašūs į stebuklingus daiktus, o mintis, kad 

jie padėjo lipti aukštyn, skamba neįtikimai, todėl atrodo, lyg čia 
iš anksto būtų perteikiamas reikalavimas atiduoti mažąjį pirštelį, 
arba ši detalė yra pasakojimo priemonė, kuria siekiama mintį, jog 
pirštelis buvo nukirstas prireikus paskutinės kopėčių pakopos, 
padaryti įtikinamesnę. Tačiau, kaip minėta aptariant „Pelenę“ ir 
vieną iš daugelio vestuvių ceremonijos simbolinių prasmių, moteris, 
norėdama santuokoje patirti tikrą pasitenkinimą, turi išsižadėti 
noro turėti savo varpą ir pasitenkinti vyro varpa. Mažojo pirštelio 
nusikirtimas anaiptol nereiškia simbolinio išsikastravimo, tačiau 
tai gali būti užuomina apie fantazijas, kurių moteris turi atsisakyti, 

norėdama būti patenkinta likdama tokia, kokia yra, o kartu ir būti 
patenkinta tuo, kad jos vyras yra toks, koks yra. 


„Mėlynbarzdis“ („Bluebeard“), Perrault, op. cit. [Lietuviškas 
vertimas - Charles Perrault knygoje Motulės Žąsies pasakos, op. cit.] 
Pirmasis vertimas į anglų kalbą perspausdintas Opie ir Opie knygoje, 
op. cit. 

Seniai iki Perrault buvo pasakų, kuriose įžengus į uždraustą 
kambarį sulaukiama sunkių pasekmių. Pavyzdžiui, šis motyvas 
aptinkamas „Trečiojo kalendero pasakojime“ iš Tūkstančio ir vienos 
nakties [lietuviškas vertimas (vertė Nida Rutkauskienė) knygoje 
Tūkstantis ir viena naktis: arabų pasakos, t. 1, Vilnius: Alna litera, 
1994], taip pat Pentamerone, Ketvirtos dienos Šeštoje smagioje 
istorijoje. 

„Ponas Foksas“ („„Mr. Fox“), Briggs knygoje, op. cit. [Lietuviškas 
vertimas (vertė Gražvydas Kirvaitis) knygoje Stebuklingas ragas: 
anglų pasakos, op. cit.) 


Dėl pasakos „Gražuolė ir Pabaisa“ („Beauty and the Beast) žr. Opie 
ir Opie, op. cit. 


Bibliografija 


Bibliografinė informacija apie pasakas ir kitą knygoje minimą literatūrą 
pateikta Pastabose ir čia nekartojama. 

Pasakų literatūra tokia neaprėpiama, kad niekas nėra bandęs surinkti 
visų pasakų. Turbūt padoriausias ir lengviausiai gaunamas rinkinys anglų 
kalba yra dvylikatomis, kurį sudarė Andrew Langas. Jo tomai pavadinti 
Mėlynoji, Rudoji, Purpurinė, Žalioji, Pilkoji, Alyvinė, Žalsvoji, Oranžinė, 
Rožinė, Raudonoji, Violetinė ir Geltonoji pasakų knyga (The Blue, Brown, 
Crimson, Green, Grey, Lilac, Olive, Orange, Pink, Red, Violet, Yellow Fairy 
Book). Pirmą kartą jį 1889-aisiais ir vėlesniais metais Londone išleido Long- 
mans, Green, and Co., o šiais laikais, 1965 m. ir vėlesniais metais, Niujorke 
perleido Dover Publications. 

Ambicingiausias šios srities sumanymas yra vokiškas rinkinys Pasaulio 
literatūros pasakos (Die Mūrchen der Weltliteratur). Jį Jenoje 1912 m. pra- 
dėjo leisti Diederichs, sudarytojai - Friedrichas von der Leyenas ir Paulius 
Zaunertas. Jau išleista apie septyniasdešimt tomų. Kiekvienas tomas, su 
labai negausiomis išimtimis, skirtas pasakoms, sukurtoms tik kuria nors 
viena kalba, arba pasakoms iš vienos kultūros - taigi į rinkinį pateko tik 
labai nedidelis kiekvienos kultūros pasakų pluoštelis. Pateiksiu tik vieną 
pavyzdį: Leo Frobeniaus sudarytą rinkinį Atlantida: Afrikos liaudies pasa- 
kos ir poetinė tautosaka (Atlantis: Volksmūrchen und Volksdichtungen aus 
Afrika, Mūnchen: Forschungsinstitut fūr Kulturmorphologie, 1921-1928) 
sudaro dvylika tomų, ir vis dėlto jame pateikiamas gana ribotas kiekis šio 
žemyno pasakų. 

Literatūros apie pasakas beveik taip pat gausu kaip ir pasakų. Toliau 
išvardijama viena kita knyga, kuri turėtų būti apskritai naudinga, ir šiek 
tiek leidinių, kurie pravertė rengiant šią knygą, tačiau nebuvo paminėti 
Pastabose. 

